
PÊŞGOTIN 


Hemd û senayên bêdawîji Mewlayê meyê bilind IjJl ^jl 
(Bi merhemettirînê merhemetmendan) re be!; ewê ku bi lutf, îhsan û 
rahma bêdawîya xwe bi me re mûamele dike, gunehên me dibexşîne 
û xetayên me efû dike.. 

Selat û silavên bêdawî li ser Mezinê me Muhemmed Mûstefa 
-sellellahû eleyhî we selem- bin!; ewê ku ji ezelê heta bi ebedê ji bo 
temamê aleman wek rahm hatiye hinartin; ewê ku xilaskarê însanîy- 
etê, şîfabexşê wê, mizgînderê wê û şefaetçîyê wê ye. 

Li kaînatê çi hebe her tişt bi mehebbet û rahma Cenabê Heq 
heye, bi mehebbet û rahma wî mûzeyyen e, bi mehebbet û rahma wî 
bi qîmet e. Yanî mûamela Rebbê me bi însanan re daîm rahm e. Bi 
xêra vê rahmê heta kafir jî nefesê distînin û rizqê wan tê dayîn.. Digel 
hemû zulim, fesad û îsyanê jî dîsa li ser pêyan mana vê dinyayê, tev bi 
ferehîya vê rahmê ve bend e. Lewra rahma îlahî, her zeman ji gezeba 
îlahî li pêştir e. Lewra Cenabê Heq, ji rahm û merhemetê hez dike. 
Wisan jê hez dike ku di dawîya dawîtirîn de şandî pêgemberê ji her 
kesî bi şereftirîn Hezretê Muhemmed Mûstefa -sellellahû eleyhî we 
sellem- wek “rahm’ê tewsîf dike. Xuda di ayeta pîroz de dibêje: 

“(Ey Resûlê min!) Me tu, bes ji bo aleman wek rahm şandî .” 1 


1. Enbîya, 21/107. 

Li kaînatê çi hebe ji vê rahmê mûstefîd e. Bi taybetî însan ji vê 
rahmê hê bêhtir nesîbdar e. Nîmet û ajarên li ser me, îkramên îlahî 
ne, tevbi wesîleya wî Taverojê Rahmê ji me re hatine bexşkirin. Hemû 
sipehîtî, endaz, pîvan û her wekî din, tim tezahurên wê rahmê ne.. 

Ew rahm, “Rahmeke wilo ye ku” sipehîtîya renga-reng a di 
çengên perperîkê de, letafeta ku di gulekê de bel dibe, zarafeta di 
çîçekan de ku biharê dixemilînin, mezîyetên exlaqî yên ku însanî 
bi ehsenê teqwîm bilind dikin û fezîletên îlahî yên ku çendîn 
şexsîyetên abîdeyî perwerde kirine û gihandine, her yek ji wan eks 
û xuyahîyek ji wê rahmê ye.. Însanîyet, bes bi saya (wergirtina) 
“Pîvanên Exlaqî Yên Ji Wî Şexsîyetê Nimûneyî yê Bêemsal” dikare 
bi seadet û xilasîyê bigihe.. 

Bi vê nêrînê; hemû heyber daîm ji wî re deyndarê şukranê ne. 
wefadarîya vî deynî jî; li ser wî selewat dan û mehebbeteke bi coş 
û xuroş e. Mehebbeta ji hezkirîyên wî ye jî. Di vê meyanê de divê 
“mehebbeta Ehlê Beytê” dilên me tije bike. Divê em jîyîna di nav 
mûhtewa û naveroka rûhanî ya wê destûra heyatê ku ji Xulefayên 
Raşidîn ji me re hatiye guhastin û çûna li pey rêç û şopa wan ji xwe 
re nîmet zanibin. Yanî divê em ji qutb û cemserê sidqîyetê “Hezretê 
Ebûbekr” (sidqê) ji tîmsalê edaletê “Hezretê Ûmer”, (edaletê) ji 
abîdeyê heyayê “Hezretê Osman” (îffet û heyayê) û ji dergehê îlmê 
“Hezretê Elî” (îlm û zanînê) -radîyellahû anhum- ji xwe re bigrin. 

Lewra wan destûrên heyatê, însanîyet ji wehşet, zulim û fela- 
keta ebedî xilas kirine û asr û sedsalên ji bextiyarî û seadetê têr û 
tije, dane jîyandin. Ji bo “civak û rêvebiran” ji van destûrên bilind 
bêgane jîyîn, exlaq û edaletê, rastî û îlmê kuh dikin. Haleveku hemû 
civak û rêvebir, dikarin hebûna xwe bes li ser bingehên rastî, îlm, 
exlaq û “heq û edalet’ê bidin dewamkirin. Giranîya “berpirsî’ya ku 
ev heqîqet li me bar dike jî bes mirov dikare bi wê “hesta emanetê” 
hilgire. Ji bo mirov bikare bi awayekî rast û durust vê şiûr û hestê 

- 

qezenc jî bike zerûrî ye ku em di nav “tefekkureke” kûr de bibin. 
Lêbelê divê ev tefekkur ne di anafora (herka berevajî ya) nefsanîyetê 
de, di zemîna bi bereketa rûhanîyetê de were tehqîq-kirin. 

Di vê nuqtê de zerûrî ye ku mirov aqilê xwe û dilê xwe di 
ronahîya wehyê de bi terbîya manewî bistire û bi perwerdeyeke 
tesewwufî bigihîje qelbê selîm. Digel ku mirov dikare bi salihan re 
hevaltîyê bike û bi qiwameke wiha bigihîje jî, lêbelê dîsa di gihandin 
û kamilkirina dilên me de ji îrşadatên feyzdar ên seyda yên me yên 
manewîyatê re û di vê meyanê de ji “ji keş û hewayên dilî tîrêjên 
hikmetê yên Hz. Mewlana” re ku berdevkîya ehlûllah îfade dike jî, 
cihekî cihêwaz heye. 

Emr û temenekî ku di nav vê mûhtewaya feyzdar de derbas bûbe, 
maneya vê ew bi rahm û bereketê têr û tije derbas bûye. Rahmetek e 
ku ew, rahmeten lilalemîn (ji aleman rahm) Mezinê me Resûlûllah e. 
Ew Pêgemberê Rahmê ku destûrên wisan ji me re hedîye kirine ku ew 
heta bi nefesa dawîna me her dema me di nav bereketa “Remezana 
Şerif; Terbîya Heyateke Rûhanî” de bide jîyandin. 

Di nav van destûran de di zemanê me de belkû divê em ji her 
tiştî zehftir dêhnê xwe bidin ser mesela “îsraf’ê. Lewra îro “îsrafa di 
îman, îtîqad û îbadetê de”, “îsrafa di zemanî de”, “îsrafa di îlmê 
de”, “îsrafa di qîmetên exlaqî de”, “îsrafa di tefekkurê de”, “îsrafa 
di Temîma Meîşetê û înfaqê de”, “îsrafa di saglemî û xwarin-vex- 
warinê de” di sefha dawîya xwe de ye.. “îsrafa însanî “jî ku di serê 
îsrafa ji hemû îsrafan mûhîmtir de tê jî ew derd û îzdîrabeke cuda 
ya zemanê me ye. 

Ji bo vê divê mûmîn; vî derd û îzdîrabê di dilê xwe hiss bike û 
divê hewl bide ku ew bi xwe û ewladên xwe jî ku wek emanetên îlahî 
ne, di keş û hewaya rûhanî ya Qur’an û Sunnetê de wek nesl û nifşên 
bawermend werin perwerdekirin û gihgandin. Divê bi ti awayan û ti 
caran “Bi Mazeretên Pûç Sînorên Helal-Heramê Binpê Neke.” 

Welhasil; îro li dora heyata bi bereketa Wî Pêgemberê Rahmê 
û umde û destûrên ku dê cennetê bidin qezenckirin mûhasebeyeke 
wijdanî ya zehf xurt lazim e. Daweşandineke xurta ku wê bike em bi 
ser xwe werin!.. Lewra sermaye demgê li takekesan dixe. Haleveku 
divîyabû takekes demga xwe li sermaye bixin. Divê elametê farîqe 
yên (taybetmendî yên bariztirînên) me înfaq, merhemet, şefqet û 
dîgerkamî bin. Divê her nefesa me di nav rahmê de bibe, her hel- 
westa me di nav rahmê de bibe, her peyva me di nav rahmê de bibe. 
Aynî wekî ku Mezinê me Resûlûllah jî wisan bû. 

Ha ev berhema naçîz (ne ti tişt) hatiye li qelemê xistin ji bo 
jîyîna di nav geyreta tehqîqkirina nîyeteke wiha de bine navgîn û 
da ku ew karibe ji bo geyretên di vê rê de bibe wesîle. Kar hate kirin 
ji bo meseleyên ku me li jorê li ser wan xeber da her yek ji wan 
wek meqale û gotarek were îfadekirin. Ev meqale di kovara me ya 
Altinolûkê de hatin weşandin û dema ew hatin bi kitêb kirin jî ew 
di ber destan de hatin derbaskirin û ew ji bo îstîfadeya we xwende- 
vanên giranbiha hatine pêşkêşkirin. 

Rebbê min, nîyet û geyretên sipehî yên me yên di rêya xwe 
de, amelên salih ên me û hemû îbadetên me qebûl bike, wan ji bo 
rahma xwe bi wesîle bike! 

Ya Rebbî! Ji wesfên Mezinê me -Sellellahû eleyhî we sellem - ên 
ku “li hemberî mûmînan Reûf (şefqetkar) û rahîm (bi merhemet) 
e .” 2 paran bi nesîbê me jî bike! Me di nav rahmê de bide jîyandin 
û me di rahma xwe de gerq bike! 

Amîn... 


2. Tewbe, 9/128. 

- 


Osman Nûri TOPBAŞ 
Rezber 2007, Ûskûdar 







(sKi îhmeke wile ku... 




Ji bo em karibin îmana xwe bixin bin mûhafezeyeke manewî, 
divê em ji Resûlê Xuda re wefadar bin û di exlaqê wî de mezc û 
têkilhev bin, ev jî îcaba deyndarîya me ya ji bo şukrana ji wî re 
ye. Dipiştî wefayaji boXuda de, wefayaji hemû wefayan ulwîtir 
û lazimtir, wefadarîya ji bo Fexrê Abîdeyî yê Kaînatê Hezretê 
Pêgember -sellellahû eleyhî we sellem- e. Lewra şefqet û mer- 
hemeta wî ji ummeta wî re, ji dilpêveya dêyekê ya bi zarokê/a 
wê ve hê zêdetir bûye. 

Cenabê Heq, Hezretê Pêgember -sellellahû eleyhî we sellem- ji 
bo hemû aleman wek rahm şandiye. 

Rahmeke wilo ku ye hemû heyber ji bo xatir û hurmeta wî 
hatine aferandin û her yek ji heyberan jî bi qasî hezkirina xwe ji wî, 
li cem Heq nirx û qîmet dibîne. 

Rahmeke wilo ye ku şefqet û merhemeta wî, hemû însanîyet, 
heta hemû aferînde û mexlûqat di nav xwe de hewandine. 


Rahmeke wilo ye ku ji bo hemû mejî û dilan di mesabeya ava 
heyatê de wek serkehnîya îlm, îrfan, hikmet û evînê, ji terefê Cenabê 
Heq ve bi wesfên cihêwaztirîn û mûstesnatirîn wek jêdera feyz û 
bereketeke bêdawî hatiye îhsankirin. 

Rahmeke wilo ye ku bi wî re wek rêbera hîdayeta bêdawî 
Qur’an hatiye îkramkirin. 


Rahmeke wilo ye ku Ellahê Rahman û Rahîm ew kiriye ew 
Pêgemberê xwe yê ku ji her kesî bêhtir jê hez dike, ew kiriye hebîbê 
xwe û Mîrac jê re bexş kiriye. 

- 

Rahmeke wilo ye ku heke ew nebûya, hemû alem dibûn beyar 
û çolên tenha, bêkes û bêkûs. 

Rahmeke wilo ye ku destpêka aferînê bi nûra wî peyda bûye. 
Hemû pêgemberên ku li ser gurovera erdê xuya bûne feyz û ber- 
eketa nûra wî bi xwe re hilgirtine. 

Rahmeke wilo ye ku li kuderê sipehîtîyek hebe, ew eks û xuy- 
ahîyek ji wî ye. Li alemê çîçekek bel nabe ku heke ji nûra wî nebe! 
Lewra heke ew nebûya, tiştek nedihate wicûdê. Ewê ku naqermiçe, 
tam bi berevajî vê her ku diçe tazetî û teraweta wî hê bêhtir zêde 
dibe, ew ji serê xwe heta bi pêyê xwe gulpik û gunçeyeke îlahî ye, ji 
nûrê îbaret e.. 


Rahmeke wilo ye ku bihayê wî û qîmetê wî bizzat Ellah Teala 
vedibêje. Hem jî selewatê li ser wî dide.. 

Selewat dana Heq Teala li ser pêgemberê xwe û da-zanîna qedr 
û qîmetê wî, ji her cure medh û senayê çêtir e. Lewra Cenabê Heq 
di selewat û silav kirina li ser wî de bizzat zatê bilind û mezinê xwe 
mîsal şanî dide û ji bo hemû ferîşte û melaîketên xwe eşkere dike 
ku wî selewat li ser wî xweşikê xweşikan, Mezinê Fexrê Kaînatê 
dane. Piştre ew bi awayekî taybet li hemû mûmînan emr û ferman 
dike ku ew jî bi aynî awayî selewat û silavan li ser wî bidin. Lewra 
Cenabê Heq, em -li gorî rîwayetê- ji navbera 124 hezar pêgemberan 
bi awayekî mecanen bi nîmeta bûna ummet ji bo pêgemberekî wiha 
mûşerref kirine. 


Ev lutfa îlahî ya li ser me, bi qasî ku cihêwazîyekê îfade dike, bi 
qasî rêjeya mezinbûna şerefa ku hatiye bexşkirin, ew ji bo me deynê 
şukirê û hiqûqê wefadarîyê jî bi xwe re tîne. Yanî merteba ummet- 
bûna ji bo Sultanê Pêgemberan, maneya wê hem merteba ji hemû 
rutban mezintir e, hem jî berpirsîya ji hemû berpirsîyan girantir e. 

Wisa ye ku heta Ellah Teala îtaeta ji wî re wek îtaeta ji xwe re, îsyana 
li hemberî wî jî wek îsyana li hemberî xwe eşkere kiriye. 

Li ser vî esasî her mûmîn, li hemberî wî şukirê ji hemû şukiran 
giringtir û hiqûqê wefadarîyê, bi hezkirina ji wî ji her tiştî bêhtir heta 
ji canê xwe jî zehftir bi hezkirina ji wî destpê dike. Di vê çarçoveyê 
de her dema navê wî were zikrkirin ji dil û can selewat û silav dana 
li ser wî, bi feyz girtina ji şexsîyeta nimûneyî ya wî û jîyîna wek evîn- 
darekî Pêgember, divê ji bo me wek rewîşt û karektêrê mûmînekî, 
şexsîyeta wî, destûra heyata wî û di nîhayetê de serkehnîya rûhanîyetê 
be.. Lewra li vê dinyayê îhtiyaca me bi rahm û şefqeta wî ya ku alem 
hewandine û li axretê jî bi şefaeta uzma’ya wî heye. 

Naxwe wezîfa ku dikeve ser milê me ve; em di halê xwe de, di 
peyvên xwe de û di her bizav û hereketa xwe de pêrebûna bi wî re 
bijîn. Lewra însan ji kê hez bike bi wî re dibe û ew hezkirîyê xwe ji 
bo xwe dixe nimûne. Yek ji wan “sirrên di mehebbetê de” ku serse- 
bebê hebûna aleman e; hevhalbûna hezkerî bi halê hezkirîyê xwe 
ye. Em çi qeder bi evîn û hezkirin bi sunneta senîyye ve bend bin, 
maneyê wê ev e; em ew qeder jê hez dikin û em wê di rûhê xwe de 
hiss dikin. Em çi qeder wî nas dikin û wî tînin bîra xwe, maneya wê 
ev e; ew qeder berê me li wî ye û meqseda me ew e.. Li ser vî esasî, 
divê îdeala me, hedefa me ev be ku bi taybetî em xusûsîyet, mezi- 
natî û fezîletên şexsîyeta nimûneyî ya wî nas bikin. Divê em li pey 
wî biçin, divê em exlaqê wî li xwe bikin û divê em ji peyv û satiran 
bêhtir, em bi qelbê xwe wî nas bikin.” 


Ew, ew Pêgemberê Xuda ye ku wî ders li ber destê ti kesî nex- 
wendiye, lêbelê Rebbê wî ew terbîye kiriye, hem jî çi xweş ew terbîye 
kiriye ku exlaqê ji hemû exlaqan bilindtir û mezintir di wî de daye 
tecellî-kirin. Ew ji bo hemû beşerîyetê wek tercûmanê alema geybê û 
seydayê mekteba Heq hatiye hinartin. Sipehîtîyên di wî de ew qeder 
zehf û bêjimar in ku bi cildan kitêb jî werin nivîsîn û her ji wan behs 

bikin dîsa nikarin wan tevan di nava xwe de bicivînin. Lêbelê çend 
nimûneyên fezîletê yên di şexsîyeta bêemsala wî de wiha ne: 

Dilê Pêgemberê Xuda (s.e.w) Çi Qeder Bi Ummeta 
Wî Ve Bû 

Şefqet û merhemeta wî ji ummeta wî re, ji dilpêveya dêyekê 
ya bi zarokê/a wê ve hê zêdetir bûye. Çawa Xuda di ayeta pîroz de 
dibêje: 

“Bi sûnd ji we bi xwe pêgemberekî wilo ji we re hatiye ku bi 
tengasîyê dûçarbûna we zehf li wî giran tê. Dilê wî zehf bi we ve 
ye, ew ji mûmînan re zehf bi şefqet û merhemet e.” 3 

Yek ji dûayên bêjimar ên ji merhemet û şefqetê tije ku Mezinê 
me ji bo ummeta xwe kirine wiha ye: 

Rojekê Pêgemberê Xuda -sellellahû eleyhî we sellem- got: 

“Xudayê min, ummeta min biparêze, merhemetê li ummeta min 
bike!” û bi vê lavlavkirinê girî. Vêca Cenabê Heq got: 

“-Ey Cebraîl! Rebbê te her tiştî baştir dizane, lêbelê here ji 
Mûhemmed bipirse ka ew çima digrî .” 

Cebraîl -eleyhisselam- hat. Mezinê me Pêgemberê Xuda jê re 
got; "Ez bi sebeb endîşeya ku di bara ummeta xwe de hest pê dikim, 
digrîm." (Dema Hezretê Cebraîl vegerîya û rewş da zanîn) Ellah 
Teala jê re got: 

“-Ey Cebraîl! Here dev Mûhemmed û vê mizgînîyê pê bigihîne: 
«Emê te di bara ummeta te de razî bikin û emê hîç te gemgîn nekin.» “ 4 


3. Tewbe, 9/128. 

4. Mûslim, îman, 346. 

Menzareyeke dîtira ku merhemeta Mezinê me Pêgember ji 
ummeta wî re radixe ber çavan jî ev e, Ebdûllah bin Mesûd -radîyel- 
lahû anhû- wiha neqil dike, vediguhêze: 

Neqlekê Pêgember -sellellahû eleyhî we sellem- ferman kir, got: 

“-Ey îbnû Mesûd! Qur’anêji min re bixwîne!” Min jî jê re got: 

“-Ya Resûlellah! Qur’an ji te re hatiye hinartin, vêca ma ezê wê 
ji te re bixwînim?” 

Pêgember -sellellahû eleyhî we sellem- ji min re got: 

“-Ez hez dikimji dîgeranjî li Qur’anê guhdarî bikim” 

Min jî dest bi xwendina Sûretê Nîsa kir. Çi dema ez bi vê ayeta 
pîroz giham; “dema em ji her ummetekê şahidekî werînin û em te 
jî li ser vanê han bikin şahid wê halê wan çawa bibe!” 5 Pêgember 
-sellellahû eleyhî we sellem- ji min re got: 

“-Bes e!” 

Di wê navê de min lê meyzand, min dît ku wa ye hêstir ji çavên 
Mezinê me Pêgemberê Xuda -sellellahû eleyhî we sellem- dibarin.” 5 6 7 

Ev bûyer jî şefqet û merhemeta Pêgemberê Xuda ji ummeta wî 
re te’yîd û destek dike. Lewra roja qiyametê wê were gotin; “kitêba 
xwe bixwîne, îro ji bo te wek hesabpirs nefsa te bes e!” 7 û wê 
gunehên ummetê li meydanê werin rijandin û rûkirin. Ev hedîsa 
şerîfa li jorê jî ji ber ku menzareya uxrewî di bîra wî anîye qelbê 
reqîq ê Mezinê me -sellellahû eleyhî we sellem- ku ji ummeta wî re 
bi şefqetê tije bû nekarî xwe li ber vê bigre û hêstirên wekî daneyên 
durran ji çavên wî barîn. 

® 

5. Nîsa, 4/41. 

6. Buxarî, Tefsîr, 4/9; Mûslim, Mûsafirîn, 247 

7. îsra, 17/14. 

Dîsa Resûlê Ekrem -sellellahû eleyhî we sellem- wiha gotiye: 

“Ellah Teala (bi vê ayetê) ji bo ummeta min du eman (temînat) 
ji min repeya kirin: 

1. Heta tu li navbera wan bî Xuda dê ezabekî (umûmî) ji wan 
re peya neke; 

2. Heta ew îstigfarê bikin, Xuda dê wan nexe ezabê.” 8 

Dema ez ji navbera wan cuda bibim (herim) jî ez (temînata 
duduyan ku nahêle bi awayekî amûtam bi ber ezabê Xuda bikevin) 
îstigfarê heta qiyametêji ummeta xwe re dihêlim .” 9 

Divê em jibîr nekin ku heke mûmînek, mehebbeta Mezinê me 
Pêgember -sellellahû eleyhî we sellem- daîm di dilê xwe de hilgire, 
hêvî heye ku Cenabê Heq wî ji ezabê cehennemê azad bike, dilê ji 
mehebbeta Pêgemberê xwe tije neavêje nav êgir. 

Ev rîwayetên ku me guhastin, sade çend nimûne ji mîsalên 
bêjimar in ku şefqet û merhemeta berfereha Pêgemberê Xuda -sel- 
lellahû eleyhî we sellem- ji ummeta wî re didin xuyakirin. Ji vê hêlê 
ve li hemberî şefqeta berfereha ku Mezinê me Pêgember ji ummeta 
xwe re hestpê dikir, divê em jî daîmî di alema hundurîna xwe de 
mîzan bikin ka mehebbeta me ji wî re di çi sewîyê de ye, em çi qeder 
li ser rêç û şopa wî diçin û em dikarin çi qeder bi feyza sunneta wî 
bijîn.. 

Di Tewazûyê (Nefsbiçûkîtîyê) De Pêgemberê Xuda 
(s.e.w) 

Pêgembertîya wî bi ti awayan ne arzûya seltenekê bû. Lewra 
wî bûna “pêgemberê evd” li ser bûna “pêgemberê hukmdar” tercîh 


8. Enfal, 8/33. 

9. Tirmizî, Tefsîr, 8/3082. 

kiribû. 10 Ew bi lawaz û ketîyên ummeta xwe re elaqedar dibû. Wî 
hewl dida bi destên mûbarek ên xwe îhtiyacên wan pêşwazî bike. Wî 
di goşeyeke mizgefta xwe de cih û mekan ji eshabên xwe yên feqîr re 
texsîs dikir. Wî bizzat hewl dida ku debara van eshabên xwe temîn 
bike ku wan dida xwe ji bo dînê Xuda hîn bibin.. 

Ew di tewazû û nefsbiçûkîtîyê de abîdeyek bû. Diltengîya wî 
ne bi şexsê wî re elaqedar bû. Hemû derdê wî, heta fikara wî ya di 
dereca ku wî pîr û kak bike de ev bû; gelo însan wê werin ser hîday- 
etê û gelo ewê bi seadeta dinya û axretê bigihin! 

Hezreta Aîşe -radîyellahû anha- dide zanîn ku Mezinê me 
Pêgember bi tewazûyeke mezin di karên nav malê de jî ji wê re 
dibûye arîkar. Ew vê tewazûya wî jî wiha vedibêje: 

“-Malbata bavê min Ebûbekr, şevekê perçekek (goşt) ji mêşinê 
ji me re şandibû. Pêgemberê Xuda bi destê xwe bi goşt girt, min jî 
ew jêkiribû yan jî min bi goşt girtibû û wî jî ew jêkiribû.” 

Yekî ji guhdaran jê pirs kir, jê re got: 

“-Ma we ev bê lembe di tarîtîyê de dikir?” 

Hezreta Aîşe -radîyellahû anha- wiha bersiv dayê: 

“-Heke li dev me bi qasî ku em bixin lembê dohnê me hebûya, 
bêşiwar me ew dikir pêxwarin û me ew dixwar. Heyvek bi ser mal- 
bata Mûhemmed -eleyhisselam- de derbas dibû nanek bi dest wan 
nediket ku wî bixwin, li ser tifikên wan beroş nedihate kelandin.” * 11 

Di Comerdîyê De Pêgemberê Xuda (s.e.w.) 

Rojekê kesek hate bal Mezinê me Pêgember hinek tişt jê xwes- 
tin. Pêgemberê Xuda -selellahû eleyhî we sellem- jê re got: 

10. Binêrin, Heysemî, Mecmau’z-Zewaid, IX, 192 

11. Ehmed, VI, 217; îbnû Se‘d, I, 405. 

“-Li ber destê min tiştek nîn e ku bikarim bidin te, here li ser 
navê min bikirre (deyn bike), dema mal were ezê bidim” Dilê Hezretê 
Ûmer -radîyellahû anhû- razî nedibû ku Mezinê me bikeve ten- 
gasîyê, ji lewma jê re got: 

“-Ya Resûlellah! Heke li ber destê te hebe tu yê bidî, heke na 
Xuda tu bi tiştên ku hêza te nagihîyê mûkellef nekirî.” 

Ji rûyê mûbarekê pêgemberê Xuda -sellellahû eleyhî we sellem- 
ve xuya dibû ku ev peyva Hezretê Ûmer li xweşîya wî neçûye. Vêca 
zatekî ji Ensarîyan jê re got: 

“-Ya Resûlellah, bila dêya min û bavê min ji te re bibin gorî! 
Bide! Nebêje; xwediyê Erş wê kêm bike û netirse!” 

Peyvên vî sehabî-yî ku arzûya Resûlûllah te’yîd û teqwîye diki- 
rin zehf li xweşîya Mezinê me çûn, vêca Wî bi tebessum got: 

“-/z xwe bi vêferman li minjî hatiye kirin .’ 12 

® 

Dema hewcedarek dihate cem Resûlûllah -sellellahû eleyhî we 
sellem- pêşî wî tişt ji xanîyên seadeta xwe dixwestin, dema xeber 
jê re dihat ku ji avê pê ve tiştekî din li dev wan nîn e, li eshabê xwe 
vedigerîya û ji wan dixwest ku îhtiyaca wî kesî temîn bikin. Heta 
îhtiyaca wî kesî temîn nekira dilê wî xweş nedibû. 

Mîsaleke din jî Enes -radîyellahû anhû- wiha vedibêje: 

“Ji Behreynê mal ji Mezinê me Pêgember re hatibû. Pêgemberê 
Xuda -sellellahû eleyhî we sellem- got: 

«-Wz li mizgeftê rûkin!» Ev mal (heta vêga), zehftirîn mal bû ku 
ji pêgemberê Xuda re hatibûne anîn. Mezinê me -sellellahû eleyhî we 
sellem- li wî malî nefetilî, lê nemeyzand û çû nimêjê. Çi dema nimêj 


12. Heysemî, X, 242. 

xilas bû, ew hat li ber wî malî sekinî. Wî, kî didît hinek ji wî malî di- 
dayê.. Pêgemberê Xuda -sellellahû eleyhî we sellem- heta dirhemek jî 
nema, heta wî tev belav nekir ew ji wir cuda nebû neçû.” 13 

Lewra bi awayî pêşwazî-kirina îhtiyacên wan, keyfxweş-kirina 
mûmînan, hizûreke bêtarîf dide pêgemberê Xuda. 

Mezinê me Fexrê Kaînatê di hedîseke şerîf de gotiye: 

“Cibrîlji min re got; Ellah Teala wiha gotiye: 

«Ev dîn (yanî îslam), ew dîn e ku minji bo Zatê xwe bijardîye û 
ez pê razî bûme. Bes comerdî û exlaqê xweş li wî tên. Heta hûn wek 
misliman bijîn wî her bi van herdu xesletan bilind bikin!»” 14 

Ji vê nêrînê ve ji bo em karibin dînê xwe bilind bikin û îmana 
xwe bixin bin mûhafezeyeke manewî, divê em ji Resûlê Xuda re we- 
fadar bin û di exlaqê wî de mezc û têkilhev bibin, ev jî îcaba deyn- 
darîya me ya ji bo şukrana ji wî re ye. Lewra di piştî wefadarîya ji bo 
Xuda de, wefadarîya ji hemû wefadarîyan ulwîtir û lazimtir, wefa- 
darîya ji bo Fexrê Abîdeyî yê Kaînatê Hezretê Pêgember -sellellahû 
eleyhî we sellem- e.. Ev wefadarî, ji bo wan hest û pêhisên me yên 
şukranê ku divê em ji bo Pêgemberê Weqûr hestpê bikin, îfadeya ji 
hemû îfadeyan sipehîtir e. Ew Pêgemberê ku di dûayên xwe de her 
tim digot; «ummetî, ummetî» (bi vî awayî) di rêza pêşîyê de ji bo 
ummeta xwe taleb dikir. Heta wî bi îlawe li ser qurbanên xwe, li ser 
navê mirovên ji ummeta xwe yên ku nekarîne û nikaribin qurbanê 
serjêkin jî qurban serjê kiriye. 15 

Ev wefadarîya ku wê bi kûrbûna me di îşq û mehebbeta Mez- 
inê me Pêgember de destpê bike, ew hingê digihîje qiwama esilî ya 





13. Buxarî, Selat, 42. 

14. Heysemî,VIII, 20; Elî el-Mûtteqî, Kenz, VI, 392. 

15. Binêrin. Ebûdawud, Edahî, 3-4/2792; îbnû Se‘d, I, 249. 

xwe, dema em karibin Sunneta Senîyye’ya wî ji bo heyata xwe bixin 
serkehnîya feyz û rûhanîyetê. 

Mezinê me -eleyhisselatû wesselam- hezkirina kûr a xwe ji sali- 
hên ummeta xwe yên ku bi van hestan hatine stran û bûne evîndarê 
Pêgember, wiha îfade kiriye: 

“Ji nav ummeta min hinek ji mirovên ku zehf zêde ji min hez 
dikin wê ji nav mirovên ku di piştî min werin de derkevin. Ew ji bo 
bikarin min bibînin, wê bixwazin malê xwe û malbatên xwe bikin 
feda ’.’ 16 

Sebebê ku însan ji van heqîqetan mehrûm dibe û ew heyata 
fanî ya xwe li zîyanê dixe ev e; ew di zahirê xwe de û di alema hun- 
durîna xwe de nakokîyên ew qeder dijwar dijî ku nikare ji nav wan 
derkeve. Di esil û esasê xwe de serkehnîya van tenaqud û nakokîyan 
jî ev e; ew teqwa’ya ku mirovî ji Xuda nêzîk dike û ew ji hemû fezîle- 
tan çêtir e, û dijberê vê jî ew ficûra ku însanî ji meqsûda aferîna wî 
dûr dike û ew ji hemû rezaletên heywanî nizmtir e, li kêleka hev in.. 
Çawa Xuda di ayeta pîroz de dibêje: 

“Ez bi wî yê ku hem sirûşa neqencîyê (ficûrê), hem jî 
xweparastinê (teqwayê) daya nefsê sûnd dixwim; ewê ku nefsa 
xwe (ji şirk û gunehan) paqij bike, xilas û serfiraz bûye!” 17 

Li ser vî esasî, alema hundurîna însanên ku di ronahîya Qur’an 
û Sunnetê de terbîye nebûne û alema dilî ya xwe negihandine hizûrê, 
dişibihine daristanekê ku di navê de ji heywanên ji hemû heywanan 
zehf destevîltir bigre heta bi heywanên ji hemû heywanan cenew- 
artir, diêwirin. Bi mîzaca xwe di her yekî ji wan de adeta karektêrê 
heywanekî veşartî ye. Hinek ji wan her wekî rovî qurenas û hîlebaz 
in. Hinek ji wan her wekî keftar dirinde ne. Hinek ji wan her wekî 
mîroyê komkarê çikûs in. Hinek ji wan jî her wekî mar bijehr in. 

16. Mûslim, Cennet, 12. 

17. Şems, 91/8-9. 

- 

Hinek ji wan bi misdan û firikandinê gez dikin. hinek ji wan her 
wekî zîroyê xwînê dimijin. Hinek ji wan li pêşber dikenin û ji pişt ve 
jî (ji însên re) çalan dikolin. Her yek ji van karektêran di heywanên 
cuda cuda de ne. 

Ew însanê ku xwe bi terbîyekeke manewî ji esareta nefsa xwe 
xilas nekiribe ji lewma karektêreke saglem ava nekiribe, di nav çem- 
bera xuyên wiha sefîh û aqilsivikane de ye. Li ser hinekan ji wan 
karektêrê heywanekî, li ser hinekan ji wan karektêrên çend heywa- 
nan zal û raser in. Zêdebarî vê, ji ber ku alema hundurîna wan xwe 
di sûretên wan û bizavên wan de jî dide xuyakirin, hiss-kirina wan 
karektêran ji bo dirûvnas û ehlê wan hîç jî ne zor û zehmet e. 

Ew sîstema Komunîzmê ku li ser xwîna bîst mîlyon însanan 
hatiye damezirandin ma ew ne xuyahîya qelbekî wehşî ye? Ma ew 
pîramîdên ku ji bo veşartina cesedê Firewnekî tenê (hatine lêkirin 
û) hê bi sagî bûne mezarê gellek însanan, di esilê xwe de ne abîdeyên 
zulimeke bêwijdan in? Ev, ji bo çendîn gafilan, di plana aqilî de hê 
jî wek şaheserên ku heyrantîyê didin şîyarkirin, têne dîtin. Lêbelê 
dema ew bi nêrîna heq û heqîqetê werin nirxandin ma tabloya 
wehşetekê dernakeve holê ku keftarên xwînxwartirîn jî şaşomaşo 
bike û kezeba wan biqetîne? 

Ev hemû jî şanî didin ku heke kesên sirişt-beq li ser civakekê 
bibin desthilat, meydan dibe teqan. Heke însanên rûh-mar û zîvzîve 
(hezarpê) bibin desthilat, milletek tev bi jehrê dikeve, teror û anarşî 
destpê dike. Lêbelê heke însanên gul-sirişt û xwedî dilên bi şefqet 
û merhemet jî bibin desthilat, hingê memleketek tev dibe gulistan; 
civak jî bi hizûr û seadeta rastî digihe. 

Mûmkin e mirov ji tarîxê ji bo her yekî ji van mîsalên bêji- 
mar şanî bide. Mîsala yekê; mîsala bêhempa û mezintirîna tarîxa 
însanîyetê ku têde însanê gul-sirişt zeman û mekan kirine gulistan, 
Sultanê Pêgemberan Hezretê Mûhemmed -sellellahû eleyhî we sel- 
lem- e. Lewra Wî, ew zemanê kurt ê wekî 23 salan ku têde wezîfa 

© 

- 

xwe ya rîsaletê îfa kiriye, û ew serdema ku têde jîyaye û însanîyet, 
bi tebîetê sipehî û şexsîyeta xwe ya ji gulê jî sipehîtir kire gulistana 
seadeteke ku hîç naqermiçe. Cihê ji hemû cihan tenhatir û tarîtir 
jî ku wî taverojê hîdayetê ew rohnî kirine têde heq û xêr bi hemû 
sipehîtîya xwe ve û şer û batil jî bi mekrohî û nasipehîtîya xwe ve 
eşkere bûn. Di bara Xuda, kaînat û nefsê de têgihiştina ji hemû 
têgihiştinan rasttir û sipehîtir hate meydanê. însan têgihan ku ev 
cîhan dersxaneya îmtîhanê ye. Ew civaka cahilîyetê ku nizanîbû bix- 
wîne û binivîse, bûne ji “zanayên rastî.” 18 Tefekkur pêşve çûn; dil ji 
bo ufûq û asoyên hikmeta bêdawî vebûn, tefekkura kûr li ser hemû 
heyber û mexlûqatan ew qeder bipêşve çûn heta ku li ser van tevan 
şamil hat; aferîna bedena însanî ya ji dilopek avê, aferîna çûkan ji 
hêkeke biçûçik, çêbûna dar û fêkîyan ji dendikeke ew qeder biçûçik 
ku hema bibêje nîn e, heta bi aferîna erd û asîmanan kûr kûr tefek- 
kur li ser wan tevan hate kirin.. 

Di netîca terbîya nebewî de merhemet, şefqet, fedakarî, can- 
gorî, hessasîyet û titîzîya di tewzî-kirina heqîyê de bi zirwe bûn. Êdî 
Ellah û Pêgember merkeza dostanîyê dagirtin. Hemû qelb bi heye- 
cana hizirên; “Xuda çi ji me dixwaze, Resûlûllah dixwaze me çawa 
bibîne?” tije bûn. Şev jî bûne naveroj û zivistan jî bûne bihar. Li ser 
vî esasî ew serdem, di nav tarîxa însanîyetê de bû “Esrê Seadetê”. 
Bi rastî pêgemberê Xuda -sellellahû eleyhî we sellem- bû rahmeke 
wisan ku bi nûra wî çendîn goşeyên tarî jî di nûrê de gerq bûn. 

Di bingeha kampanyayên mekroh ên reşkirinê yên ku dem bi 
dem li dijî Mezinê me Pêgember dihatine tertîbkirin de jî ew nêrîna 
çelexwehrî û gerezkarî ye ku mirovên bi awayê ji wî re layiq wî nas 
nakin pê li wî dinêrin, cih digre. 


18. Binêrin. Zumer, 39/9. 

Her heyber, dikare heyata xwe di weset û rasteke bi tebîetê xwe 
re ahengsaz de bide dewamkirin. însan jî ne b derveya vî qaîdeyî 
ne. Çawa mêşa hinguvîn xureka wê û meydana teneffusa wê, alema 
di nava kakila çîçekan de ye, jîyandina wê li derveya dinyaya ku 
ew hîn bûye ne mûmkin e, tam dijberê vê jî mişkekî ku mîcaza wî 
xurek wergirtina ji pîsîtîyan e jî hewandina wî di nav gulê bexçan 
de ne mûmkin e.. Çawa rûhên bilind xureka xwe ji wan feyzên ku ji 
heqîqeta Mûhemmedî xuya dibin werdigrin, rûhên fasiq û xebîs jî 
bi xebasetê tetmîn dibin. 

Hezretê Ebûbekr -radîyellahû anhû- li sîmayê Resûlûllah -sel- 
lellahû eleyhî we sellem- dinêre, bi heyret dibêje; “zehî tu çi qeder 
sipehî yî!” Wî, esas di wê aynê de alema hundurîna xwe mûşahede 
dikir. Çawa Hezretê Pêgember -sellellahû eleyhî we sellem- jê re 
got: 

“Bi qasî minji malê Ebûbekr îstîfade kiriye min ew qederji malê 
kesekî din îstîfade nekiriye.” Hezretê Ebûbekr -radîyellahû anhû- li 
hemberî wê îfadeya wî bi çavekî kelogirî got; 

“Ya Resûlellah, ma ez û malê xwe sade ne ji bo Te ne?!” 19 Wî bi 
vê gotina xwe nîşan da ku wî bi her tiştên xwe ve, xwe ji bo Hezretê 
Pêgember kiriye nezr û weqif û ew xwe di Wî de dike fanî û tine. 
Lewra alema hundurîna wî, bûbû ayneyeke pêgemberê Xuda. 

Li alîyê din Ebûcehl jî ku ser-dijminê pêgemberê Xuda bû ji 
wî rûyê mûbarek întîbayeke tam berevajî werdigirt, ji wê sipehîtî 
û îhtîşama li ser wî bêgane dima û ew di nav girdab û gera kufr 
û şirretîyê de digevizî. Sebebê vê ferqdarîyê; herduyan jî di ayneya 
Mûhemmedî de heqîqetên xwe, yanî alema hundurîna xwe temaşe 
dikirin. Lewra pêgember her wekî aynekeke berraq in; herkes li wir 
alema hundurîna xwe û sûretê xwe dibîne. Hîç ti aynekek jî ji bo 


19. îbnû Mace, Mûqeddîme, 11. 

xatirê ti kesî derewan nake û yê mekrohî wek sipehî û yê sipehî jî 
wek mekroh şanî nade! 

Li hemberî qudret û ezameta Ellah -celle celaluh- ku wî dînê 
xwe xistiye bin parastin û hîmayeya xwe, divê ewên ku hewl didin 
xirabîyê li mislimanan, Qur’ana Pîroz û Hezretê Pêgember bikin çi 
dereng be, çi jî zû be, ew her ji bo întîqama îlahî dûçar bibin. Ji xwe 
malûm e ku ew devên jehrdar û qelemên bêhest ku di alemên hun- 
durîn ên tarî yên xwe de wekî marekî xwe li hev-pêçane û dem bi 
dem jî bi helqeyên îzacê dilebitin çi qeder dîndarên temîz ên ku di 
singa wan de mehebbeta Pêgember heye, rencîde kirine û dikin.. 

Divê em vê baş bizanin ku tinekirina hissîyata temayula heq û 
heqîqetê; ewa ku Xuda ew ji aferîna însanî re lutf kiriye, ne mûm- 
kin e. Bêdînî, çi qeder ji bo belavkirina wê ya bi zulimî hewldan 
were kirin jî dîsa nikare rê li ber geşbûna kokên bilind û ulwî yên 
ku dîn ew di kûrahîyên rûhî û wijdanî de bicih kirine, bigre.. Kes 
nikare îhtiyaca însanî ya bi nêzîkbûna ji Rebbê wî bide rawestandin. 
Kes nikare rê b ber vê dilşadîya ulwî ya di aferînê de bigre. Lewra 
qudreta îlahî, îhtiyaca dînî û nêzîkbûna ji Xuda wek sunnetûllah, 
yanî wek qaîdeyên guhêrneber ên Cenabê Heq, teqdîr kirine. 

Cenabê Heq, çavên me û dilên me bi nûra Mûhemmedî bi 
nûr bike! Bi me tevan bike nesîb ku em karibin bi awayekî layiq 
şukirê şerefa bûna ummet ji bo wî Sultanê Pêgemberan îfa bikin. 
Esrê me û nesl û nifşên me bi xwîsîtî û şevnemên tije rûhanîyet 
û rayîhaya (xweş-bêhna) bêhempa ya Wî gunçeyê pêgemberan 
feyzdar bike. Ji keş û hewaya esrê seadetê, seadetan ji dilên me re 
îkram bike! Me tevan ji bo zatê îlahîyê xwe bike bendeyekî salih û 
ji bo hebîbê Ekremê xwe jî bike ummeteke layiq! 


Amîn.. 

Divê em “şexsîyetê nimûneyî” Pêgemberê Xuda di hersefha 
û merhela heyata xwe deji xwe re bikin rêber û mûrşid. Silavên 
kuji dilên me bi ser ve diçin, dirijin, yanî selewatên şerîfdivê eks 
û xuyahîyan ji tevna rûhanîya Mezinê me Pêgember ji rûhên 
me re bexş bikin. Nesîb û parji exlaqên wekî qenaet, tewekkul, 
teslîmîyetê ku di Wî de hebûn, dik ê hebin maneya wê ev e; ew 
mûmîn, bi rastî gihaye seadetê. 










Ji Şexsîyetê Bêemsalê Nimûneyî 

Ji bo mûmîn karibe sifetên rûhanî yên xwe bide tekûzkirin û 
bigihîje kemalê, divê ew para xwe ji heyata qelbî ya Fexrê Kaînatê 
-sellellahû eleyhî we sellem- û exlaqê xweş û bilind ê Wî bigre. Ev 
hal, çi qeder mehebbeta mirovî ji Mezinê me Fexrê Kaînatê re bibe 
û çi qeder mirov karibe rûhanîyeta wî li xwe bike, ew qeder tehqîq 
dibe. 

Lewra alema însanîyetê tev, terennumên (xeberên xweş ên) 
îlahî yên ku şîfa û keyfxweşîyan ji dilan re bexş dikin ji zimanê 
mûbarekê pêgemberê Xuda -sellellahû eleyhî we sellem- bihîstiye. 
Beşerîyet, bi hurmeta mehebbet û hezkirina wî “nûrê hebûnê” ji 
bo ummana/pehnava ef û kerema bêserî û bêbinî ya Rahman bûne 
mezher, bûne xuyageh. Dîsa însanîyet digel hemû gunehên xwe jî 
ji bo xatirê ava rûyê wî Serwerê aleman bi xîtaba şefqetkarane ya 
Rebbê me; “ey evdên min!” gihane, nail bûne. 

Li hemberî van hemû îhsan, îkram û îltîfatan em wek ummeta 
Mûhemmed wezîfeya ku dikeve ser milê me, ev e; em ji dil û can bi 
xebera ferman, qedege û şîretên pêgemberê Xuda -sellellahû eleyhî 

we sellem- bikin û em bikarin jîyana xwe di nav rûhanîyeta Sunneta 
Senîyye’ya wî de bijîn.. 

Rebbê me, meqamê ji hemû meqaman bilindtir “Meqamê 
Mehmûd” ji Mezinê me re lutf kiriye û wesîyetên ji bilindîya wî 
meqamî re layiq li wî kirine. Ji ber ku ew ji ummeta xwe re “zehf 
bişefqet û bimerhemet” bû, arzû kiriye ku ev şîretên lê hatine kirin 
ummeta wî jî ji wan re îcabet bike, bi xebera wan bike. Ha hinek ji 
wan wesîyet û şîretan wiha ne: 

Mezinê me pêgemberê Xuda -sellellahû eleyhî we sellem- 
dibêje: 

"Rebbê min, ferman li min kir ku hem bi dizîkahî, hem jî bi 
eşkerehî ez her di rewşa xewfê de bibim û ezjê bitirsim, (ez vê ji we 
rejî tewsîye dikim). " 20 

Pêgemberê Xuda -sellellahû eleyhî we sellem- wekî ku ji bo 
her fermana Rebbê me wisan bû, ew ji bo vê fermana wî jî bi titîzî 
pêbend bû, wî gotiye: 

“Ez bi Xuda sûnd dixwim ku ezji we tevan bêhtirji Xuda ditir - 
sim û ez ji we tevan bêhtir ji bo wî di halê xuşû û tazîmê de me” 21 
Dema ew ji dîwanekê radibû jî daîm ev nîyaz dikir, digot: 

“Xudayê min! Ji tirsa xwe ew qeder par bi nesîbê me bike ku ew 
di navbera me û bêemrîyên te de bibe perde!” 22 

Lewra Mezinê me pêgemberê Xuda -sellellahû eleyhî we sel- 
lem- ji navbera însanan tevan ji bo tecellîyên ji nêzîk ve naskirina 
Ellah Teala gihabû, nail bûbû. Wî rojekê ji eshabê kîram re got: 

20. Di dirêjahîya nivîsên me de ji bo hedîsên şerîf ên ku wê dewam bikin li Îbrahîm 
Canan, Ansîklopedîya Hedîsan, XVI, 252, hijmara hedîsê: 5838’an binêrin. 

21. Buxarî, Nîkah, 1. 

22. Tirmizî, Deawat, 79. 

- 

“Heke tiştên ku ez dizanim we zanîbûna, hûnê hindik kenîbûna 
û zehf girîbûna” Eshabê kîram jî rûyên xwe nixumandibûn û bi 
îske-îsk girîbûn. 23 

Cenabê Heq, ji bo evdên xwe yên ku hem bi dizîkahî, hem jî bi 
eşkerehî, di her hal û karî de jê ditirsin, soza bihiştê dide. 

Xuda di ayetên pîroz de wiha dibêje: 

“Kî, ji rawestina li hizûra Rebbê xwe ji bo dana hesabê 
bitirse û nefsa xwe ji arzûyên xirab ên wê dûr bike, bêşiwar cihê 
ku ewê bigihîyê, bihişt e.” 24 

“Ha ev e bihişta ku soza wê ji we re hatibû dayîn! Ew sade 
ji bo wan kesa ye ku berê xwe didin Xuda, bi xebera fermana wî 
dikin, digel ku nedîtine jî ji Rahman ditirsin û bi «qelbê mûnîb» 

(bi dilekî ku berê xwe daye Xuda) tên.” 25 

“Teniştên wan (ji bo radibin nimêjên bi şevê) ji nivîngehan 
(ên şîrîn) dûr dibin, di nav tirs û hêvîyê de dûa ji Rebbê xwe dikin 
û ji wî rizqê ku me daye wan jî hinekî jê di rêya xêrê de înfaq 
dikin.” 26 

Bi vê sebebê ew şevên ku pêgemberan û dostên Heq ew di nav 
hestên tirsa ji Xuda û hêvîyên bi rahma bêdawî ya wî de îhya û sag 
dikirin, ji naverojên wan berraqtir û rohnîtir bûne. Lewra şevên 
wan, bi rûhanîyet û hizûra wan sicûdên wan tije ne, ku ew bi feyza 
hêstirên çavên wan hatine şûştin. 

23. Buxarî, Tefsîr, 5/12 

24. Nazîat, 79/40-41. 

25. Qaf, 50/32-33. 

26. Secde, 32/16. 


o 

Mezinê me pêgemberê Xuda -sellellahû eleyhî we sellem- 
dibêje: 

"Rebbê min ferman li min kir ku ez hem di halê hêrsê de, hem 
jî di halê rizayê de bi edaletê hukm bikim, (ez vê li we jî tewsîye 
dikim)." 

Halê hêrsê, ew dem in ku têde zor e însan bikare îtîdal û 
îstîqameta xwe mûhafeze bike, muwazene û hevkêşîya xwe winda 
dike û bi hêsanî dikare ji edaletê şaş bibe. Di rewşên wiha de divê bi 
sebreke hê mezintir daîm Xuda û axretê bîne bîra xwe, bi sikûnet û 
sihûlet bizav bike û meyla neheqîyê jî neke. 

Rebbê me yê mezin wiha ferman dike, dibêje: 

“..Li pey arzûya nefsa xwe neçin û ji edaletê dûr nekevin..” 27 

“..Daîm bi edaletê bikin. Bêşiwar Xuda, ji edaletmendan hez 
dike.” 28 

Pêgemberê Xuda -sellellahû eleyhî we sellem- di hedîseke 
şerîfa xwe de ku têde behsa mijarên curecur dike, wiha ferman dike, 
dibêje: 

“Sê tişt hene ku mirovîji êgir xilas dikin: 

1. Edalet-kirina hem di halê hêrsê de hemjî di halê rizayê deye. 

2. Li ber çavan girtina îqtîsadê hem di halê feqîrtîyê de hem jî 
di halê zengînîyê de ye, 

3. Tirsaji Xuda ye, hem di bi dizîkahîyê de hemjî di eşkerehîyê 
de.” 29 

27. Nîsa, 4/135. 

28. Hucûrat, 49/9. 

29. Heysemî, I, 90. 

- 

Di rûdaneke dizîyê de kesek hatibû ji bo tetbîq-nekirina cezayê 
wê rica bike, vêca Mezinê me Fexrê Kaînatê -sellellahû eleyhî we 
sellem- keça xwe ya ku ji her kesî bêhtir jê hez dikir, mîsal da û jê 
re wiha got: 

“Ez bi Xuda sûnd dixwim ku keça Mûhemmed Fatima jî dizî 
kiriba, helbet min destê wêjîjê dikir 30 

Lewra edalet, ji bo seadeta ferd û civakan zerûrî ye. Hezretê 
Ûmer -radîyellahû anhû- bi vê peyva xwe ya kurt û wecîz ev heqîqet 
îşaret kiriye û gotiye: 

diuil J-U.Î JoiJi 

“Edalet, bingeha milk (serxwebûn, îqtîdar û dewletê y) e.” 

Di tarîxa îslamê de Ûmer bin Ebdûlezîz xelîfê mezin ê pêncan 
tê jimartin, û di nav not û du salên selteneta Emewîyan de wî bes 
du sal û nîvan xelîfetî kiriye. Ew dem tixûbên dewleta Emewî ew 
qeder fereh bûbûn heta ku îspanyayê jî bide ber xwe, xelk di du sal û 
nîvên xelîfetîya wî de di nav asayîş û aramîyê de jîyane, ev jî netîceya 
belavkirina wî ji bo heq û edaletê ya di welatê wî de bûye.. Lewra 
çawa bi zulimê abadî û geşbûn çênabe, aynî wisan bê edalet dewlet 
jî nikarin li ser pêyan bimînin. 

Dîsa di tarîxa me de Sultan Mehmed Fatih bi avasazekî krîstîyan 
re derdikeve pêşberî mehkemê. Qazî Xizir beg ku ji terefê sultan bi 
xwe ve wek dadger hatibû tayînkirin, ew sultanî neheq dike û li dijî 
wî hukm dide, ev jî tezahur û xuyahîyeke bingeha edaletê ye ku wê 
kiriye dewleta Osmanî bi sed salan hebûna xwe berdewam bike. 

® 


30. Buxarî, Enbîya, 54; Mûslim, Hudûd, 8, 9 (ji bo teferruata rûdanê, rûp. 189’an 
binêrin.) 

- 

Pêgemberê Xuda -sellellahû eleyhî we sellem- dibêje: 

"Rebbê minferman li min kir ku ez hem difeqîrtîyê de, hemjî di 
zengînîyê de bi îqtîsad tevbigerim, (ez vê li we jî tewsîye dikim." 

însan bi mûcibê parvekirin û teqsîmata îlahî çi zengîn be, çi 
feqîr be, hîç ferq nake; her divê ew bi îqtîsad tevbigere. Divê ew 
di ti mijarekê de û hîç ti zemanî nekeve îsrafê. Çawa Mezinê me 
Pêgember jî tewsîye kiriye, gotiye, berî feqîrtî were qîmetê zengînîyê 
zanibin. 31 

Cenabê Heq, bi îtîdal-bûn û îqtîsad-bûnê wiha ferman dike, 
dibêje: 

Ji bo cihê ne lazim (mal) nepijiqîne û belav neke. Lewra 
ewên ku wiha dipijiqînin û belav dikin dostên şeytanan e. Şeytan 
jî li hemberî Rebbê xwe zehf nankor e.” 32 

“Destê xwe bi stûyê xwe ve girêdayî neke û nemerd nebe, bi 
temamî jî destên xwe veneke, piştre tu yê poşman bibî, tu yê hes- 
reta (malên ji destdayî yên xwe) bikişînî û rawestî.” 33 

Dîsa Mezinê me -sellellahû eleyhî we sellem- gotiye: 

“Ewên ku bi îqtîsad tevdigerin û ji îsrafê dûr disekinin, îhtiyaca 
wan bi ti kesî çênabe ” 34 

“Kî, îstîşare bike, ew xisar nake; kî, îstîşare bike, ew poşman 
nabe; kî, bi îqtîsad tevbigere, ewfeqîr nabe ’.’ 35 

31. Li Mûstedreka Hakim, IV, 341 e binêrin. 

32. îsra, 17/26-27. 

33. îsra, 17/29. 

34. îbnû Henbel, I, 447. 

35. Heysemî, Mecmeuz-Zewaid, II, 280. 

- 

Bi vê nêrînê; divê mûmîn têbigihe ku xwediyê rastî yê milk 
Ellah e, divê ew xwe ji bo milk emanetçî zanibe û ji malê xwe jî bi 
qasî îhtiyaca xwe xerc bike; miqdarê ji xwe zêde jî di rêya Xuda de 
xerc bike. 

Ellah Teala dibêje: 

(Resûlê min!) Ew ji te dipirsin ka bila (di rêya xêr û hesena- 

tan de) çi înfaq bikin. Ji wan re bibêje: Ya ji îhtiyaca xwe zêdetir 
(bidin)!..” 36 

Mezinê me pêgemberê Xuda -sellellahû eleyhî we sellem- di 
zemanên ku îmkan hindik bûn de jî zengînîya dilî tewsîye dikir û 
digot: 

“Çendan bi nîv-xurmê bejî xweji êgir biparêzin. Ewê ku evjîjê 
neyê, bila xwe bi xebera xweş û sipehîjê biparêze 37 

Seadeta heqîqî ya mal-hebûnî û zengînîyê, bi înfaqkirina di 
rêya Xuda de tê qezenckirin. Ji bo mirov karibe di îstîqameta rizaya 
Xuda de înfaq û xizmetan bike, divê mirov malê xwe ji tiştên helal 
û paqij qezenc bike divê mirov îmkanên maddî nexe dilê xwe û wan 
sarf bike. Çawa Mezinê me pêgemberê Xuda gotiye: 

“Malê helal û bifeyde di destê mirovê Salih de çi sipehîye ’’ 38 

Lewra mirovê salih, xwedî şefqet û merhemet e. Merhemet jî 
ev e; ewê ku mal di dest wî de hebe, malê xwe ji bo mirovê ku ji mal 
mehrûm be, îkram bike. Bi îfadeyeke din merhemet, ev e; mirov ji 
bo telafîkirina mehrûmîyeta dîgeran, bazbide here arîkarîya wan. 
Merhemet û comerdî, li dinyayê ji bo hizûra wijdanî, li axretê jî ji 
bo seadeta ebedî mizgînî ye. 





36. Beqere, 2/219. 

37. Buxarî, Edeb, 34. 

38. îbnû Henbel, IV, 202. 

Di nav civakan de “egnîya’ên şakirîn” yanî zengînên ku şukir û 
înfaqê dikin jî “fuqera’ên sabirîn” yanî feqîrên ku sebr dikin ew în- 
san in ku kêm peyda dibin. Bi vê sebebê herdu grûp mûmîn jî li cem 
Xuda evdên meqbûl in. Zengînên comerd ên ehlê şukirê û feqîrên 
bi heysîyet û bi sebr, di şerefa însanîyetê de û di rizaya îlahî de digel 
hev in. Lêbelê di îslamê de zengînên bi kibr û xesîs û feqîrên ku bi 
malê jê re hatî teqdîrkirin sebr nakin û îsyanê dikin, hatine zenkirin, 
bi xirabî behsa wan hatiye kirin. Ji lewma Hezretê Pêgember -sellel- 
lahû eleyhî we sellem- lavlav û dûa dikir û digot: 

“Ya Rebbî! Ez bi te xwe ji fitna feqîrtî û zengînîyê diparêzim .” 39 

Naxwe xesletên ulwî û bilind ên wekî qenaet, tewekkul û 
teslîmîyetê di kê de hebin ew zengînê rastî ye. Selteneta heqîqî ya 
zengînîyê jî bes bi seadeta înfaqê qaîm e, li ser pêya ye. 

Dema seferberîya înfaqê ji bo Gezweya Tebûkê destpê kir, ew 
sehabîyên ku ti îmkanên wan nebûn jî rabûbûn ew bi heyecana 
fedakarî-kirina ji mal û canê xwe tije kiribûn. Yek ji van jî Ebûaqil 
-radîyellahû anhû- bû, wî şeveke temam kar kiribû û du elb xurme 
qezenc kiribûn. Wî elbek ji xurmên xwe dabû malbata xwe û elba 
din jî li ser gazîyên ku di Sefera Tebûkê de pişkdar bûbûn, înfaq 
kir. 

Vêca pêgemberê Xuda -sellellahû eleyhî we sellem- got: 

“-Xuda bereketa xwe li ya ku te anîye û daye bike û li ya ku te 
neanîyejî bike!” û pêgemberê Xuda -sellellahû eleyhî we sellem- ew 
xurmeyên ku wî anîbûn bi ser arîkarîyên ku hatibûne berhevkirin 
de vala kirin. 40 

Rojekê pêgemberê Xuda -sellellahû eleyhî we sellem- gotibû: 


39. Mûslim, Zikr, 49. 

40. Taberî, Tefsîr, X, 251. 

“-Dirhemek, ji sed hezar dirheman derbas bûye” 

Eshabê kîram, pirs kirin, jê re gotin: 

“-Ya Resûlellah, ev çawa dibe?” Pêgemberê Xuda -sellellahû 
eleyhî we sellem- ev bersiv da: 

“Zilamek du dirhemên wî hebûn. Wîji van herduyan ya baştirîn 
kir sedeqe. (Yanî wî nîvê malê xwe kire sedeqe. Lêbelê mirovekî zehf 
zengîn) kesê din jî giha cem malê xwe, sed hezar dirhem ji nav malê 
xwe deranî û ew kirin sedeqe 41 

Yanî mirovê yekê, nîvê îmkanên xwe ku îhtiyaca wî bi xwe jî bi 
wan hebû sedeqe dane; kesê duduyan jî digel ku malê wî zehf zêde 
ji yê mirovên pêşî zehftir bûn jî lêbelê wî bes qismekî biçûk sedeqe 
daye. Naxwe meqbûlîyeta înfaqê ne bi zehfbûna miqdarê maddî yê 
wê ve, lêbelê ew bi sewîya hesta fedakarîya dilî ve bend e. 

Dîsa ev mîsala ha ku vê heqîqetê destek dike jî pirr bi îbret e: 

Zatek hate cem Hezretê Osman -radîyellahû anhû- û jê re wiha 

got: 

“-Ey zengînên xwedî mal! Çi xêr hebe we hemû ji xwe re girt û 
bir; hûn sedeqeyan ji malê xwe didin, hûn koleyan azad dikin, hûn 
diçin heccê û hûn înfaqê jî dikin ...” 

Hezretê Osman -radîyellahû anhû- pirs jê kir, jê re got: 

“-Ma bi rastî hûn gibte ji me dikin, xwezîya xwe bi me tînin?” 


Wî zatî jê re got: 

“-Erê, wellah, em gibte ji we dikin, xwezîya xwe bi we tînin!” 


Vêca Hezretê Osman -radîyellahû anhû- ev bersiv dayê: 





41. Nesaî, Zekat, 49. 

“-Ez bi Xuda sûnd dixwim; dirhemeke ku însan zehmetîyê pê re 
dikişîne û wê înfaq dike,ji deh hezar dirhemên kuji qismekî malê zehf 
tên înfaqkirin bi xêrtir e ’’ 42 

Şêx Sadî jî vê heqîqetê wiha tîne zimên, dibêje: 

“Heq Teala derîyê qencîyê li ber ti kesî negirtiye. Tu vê jî 
bizane ku qencîya her kesî bi qasî qudreta wî ye. Qentarek zêr dana 
zengînekî ji xezîneya xwe bi qasî qirateke ku feqîr ji keda destê xwe 
dide, nabe. Lingê kulehî ji bo mîroyê barekî giran e.” 

Yanî mezinbûn yan jî biçûkbûna xêra ku tê kirin, bi rêjeya 
fedakarîya ku hatî şanîdan e. Mesela di Herba Yermûkê de sê 
şehîdan dikirin ku ji têhna bimrin, qedehek avê bi tenê li dev wan 
hebû, her yekî ji wan ew qedeha avê ji hevalê xwe re îkram dikir. Ev 
îkrama wan ji hêla ku sewîya hesta înfaqa di dilên wan de şanî bide 
ve nimûneyeke wisan pêktîne ku ti kes nikare xwe bigihîne gwîzeka 
wê û di ber siha wê de biçe.. 

Ha ev e îdeala nifşa sehabîyan, exlaqbûna bi exlaqê pêgemberê 
Xuda bûye. Ji lewma di wan de merhemet û zuhd gihabû zirweya 
xwe. Lewra ew civak di rewşa rîyazatan de dijîya. îsrafên wekî xer- 
cîya zehf zêde, goştxwerî, luksî û rîyakarî, terzeke heyatê bûye ku 
nifşa sehabîyan ew nas nedikir. Zengîyên wan “egnîya’ên şakirîn” 
û feqîrên wan jî “fuqera’ên sabirîn” bûn. Mezinê me Pêgember 
jî rewşa wî di wextên ku genîmet jê re dihatin de ji bo egnîya’ên 
şakirîn; rewşa wî di wextên ku bi rojan li mala wî xwarina germ 
nediçû ser êgir û wî ji birçîya kevir li ser zikê xwe girêdidan jî ji bo 
fuqera’ên sabirîn nimûneya ji hemû nimûneyan sipehîtir bûye.. 

® 

Pêgemberê Xuda -sellellahû eleyhî we sellem- dibêje: 

42. Elî el-Mûtteqî, VI, 612/17098. 

- 

Rebbê min, ferman li min kir ku ez ji bo wî kesê elaqeya xwe ji 
min dibire, sileya rahmê bikim, (ez vê li wejî tewsîye dikim.) 

Ellah Teala bi israr ferman li evdên xwe kiriye ku ew mûnase- 
betên xwe bi lêzim û eqrebayên xwe re bidin dewamkirin û îhsan û 
îkramê li wan bikin. Pêgemberê Xuda -sellellahû eleyhî we sellem- jî 
gotiye: 

“Ellah Teala ez bi vê wezîfê şandime; ez eqreba biparêzim û li 
ber çavan bigrim, pûtan bişikînim, ez bidim zanîn ku Xuda yek e 
û divê tiştekjê re bi şirîk neyê kirin .” 43 Vê jî giringîya sileya rahmê, 
yanî serdana eqrebayan, li ber çavan girtina wan û parastina wan 
eşkere kiriye. 

Eqreba, heke hemberê têkilîya me nedin, heta heke ew têkilîya 
xwe ji me qut bikin jî dîsa îmana me vê wezîfê dide me; divê em 
têkilîya xwe bi wan re bidin dewamkirin û em ji wan re bi zimanekî 
şîrîn û nerm (emrê bilmarûf û nahîya anilmûnker) bikin. Dîsa 
pêgemberê Xuda di hedîseke şerîfa xwe de wiha dibêje: 

“Ewê ku eqrebayên wî çi qencîyê bikin bi aynî qencîyê hemberê 
wan bide, wî ew neparastine û li ber çavan negirtine. (Bi rastî) ewê ku 
eqrebayên xwe diparêze û li ber çavan digre ev e ku dema eqrebayên 
wî têkilîya xwe jê qut bikin jî dîsa ew li ser kirina qencîyê li wan, 
berdewam dike” 44 

Di vê mijarê de mîsala zirweyî jî, bêşiwar Mezinê me pêgemberê 
Xuda -sellellahû eleyhî we sellem- ye. Çawa wî heke qurbanek jî serjê 
dikir, bêşiwar wî hinek jê ji lêzimên Hezreta Xedîce re dişand. 45 

Dîsa Mezinê me pêgemberê Xuda -sellellahû eleyhî we sel- 
lem-: 

43. Mûslim, Mûsafirîn, 294. 

44. Buxarî, Edeb, 15; Ebûdawud, Zekat, 45. 

45. Li Buxarî, Menaqibû’l-Ensar, 20’an binêrin 

“Neseba xwe, bi qasî ku hûn karibin sileya rahmê bikin, hîn 
bibin.” 46 

Cenabê Heq, di ayetên pîroz de daye zanîn ku ew kesê wezîfeya 
sileya rahmê îhmal dikin û eqrebayên xwe naparêzin û li ber çavan 
nagirin, ewê ziyan bikin. 

Xuda wiha dibêje: 

“Ewên ku piştî sozê didin û li hev tên, wê soza ku dabe Xuda 
xirab dikin. Wê tişta ku Xuda bi yek-kirina wê (îman û têkilîyên 
eqrebatîyê) ferman kiriye qut dikin û li sererdê tevdanê dikin. Ha 
ew in, yên ku li xusranê ketine.” 47 

“(Gelî mûnafiqan!) Heke hûn werin ser kar, naxwe hûnê 
tevdanê li sererdê bikin û hûnê têkilîya xwe ji eqrebayên xwe qut 
bikin ne wilo? Ha ev, ew kes in ku Xuda lanet li wan anîye, guhên 
wan kerr kirine û çavên wan jî kor kirine.” 48 

Mezinê me pêgemberê Xuda -sellellahû eleyhî we sellem- daye 
zanîn ku ew kesên giringîyê bi sileya rahmê nadin, di nav win- 
dahîyeke dehşetdar de ne. Mezinê me wiha gotiye: 

“Ew kesê ku têkilîya xweji xizmên xwe qut dike, naçe cennetê 49 

“Digel ku li axretê wê cezayê wan were dayîn jî dîsa li dinyayê 
ew gunehên ku zehfzêde heq dikin Ellah Teala bilezûbez cezayê wan 
bide, zulim û îhmalkirina xizman e.” 50 

Pêgemberê Xuda -sellellahû eleyhî we sellem- dibêje: 

46. Elî el-Mûtteqî, Kenz, X, 220, jimar: 29162. 

47. Beqere, 2/27. 

48. Mûhemmed, 47/22-23. 

49. Buxarî, Edeb, 11. 

o 50. Ebûdawud, Edeb, 43; Tirmizî, Qiyame, 57. 

- 

Rebbê min, ferman li min kir ku kî min mehrûm bike, ez bidime 
wî, (ez vê li wejî tewsîye dikim.) 

Xuda di ayeta pîroz de dibêje: 


“Qencî û neqencî wekhev nabin. Tu (neqencîyê) bi awayê 
sipehîtirîn bide alî. Ew dem, ewê ku di navbera te û wî de dijmi- 
nahî heye jî wê bibe her wekî dostekî ji can.” 51 

Pêgemberê Xuda -sellellahû eleyhî we sellem- di hedîsa şerîf 
de dibêje: 

“Ewê ku têkilîya xwe ji te qut bike, tu têkilîya xwe ji wî qut neke! 
Ewê ku nade te, tu bide wî! Ewê ku xirabîyê li te bike tu wî efû bike !’.’ 52 

Di heftemîn salîya Hicretê de li Mekkê hişkesalî û gelayê rûd- 
abû. Xelkê Mekkê ew bîst sal bû ku li dijî wî neyartîyeke bêeman 
dikirin lêbelê dîsa jî pêgemberê Xuda ji wan re wek arîkarî zêr, 
ceh û xurme şandin. Ebûsufyan ev hemû wergirtin û li ser feqîrên 
Qureyşîyan belav û teqsîm kirin. 

însan, li ber îhsanê meglûb e. îkram û îhsan dijminahîya 
dijminî jî nerm dike. Ji ber vê înfaqa ku pêgemberê Xuda -sellel- 
lahû eleyhî we sellem- li ser feqîr û fuqerayên Mekkê belav û teqsîm 
kirî, kîn û dijminahîya heta di dilê Ebûsufyan de jî kêm bûbû, wî jî 
gotibû: 

“Xuda bi qencîyê mûkafatê bide birazîyê min! Lewra wî heqê 
eqrebatîyê li ber çavan girt!” Wî bi van peyvên xwe memnûnîyeta 
xwe anîbû zimên. 53 





51. Fussîlet, 41/34. 

52. îbnû Henbel, IV, 148, 158. 

53. Yaqûbî, Tarîx, II, 56. 

Gellek însan li hemberî vê alîcenabî û fezîletê bi îslamê 
şerefmend bûbûn. 

Yûsuf -eleyhisselam- jî di vê mijarê de mîsaleke zehf sipehî ye. 
Birayên wî hesûdî jê kiribûn û ew avêtibûn bîrê, lêbelê wî bi camêrî 
qencî li birayên xwe kir, xetayên wan li rûyên wan nedabûn, ew efû 
kiribûn. Vêca wan jî jê re wiha gotibû: 

“..Em sûnd dixwin ku Xuda, bi rastî tu ji me çêtir kirî. Bi 
rastî em ketibûne xetayê.” 54 

Welhasil ji bo mirov berê xelkê bide Heqq û bide alîyê xêrê 
daîmî divê mirov rê û rayekî bibîne ji bo bikeve dilê wan. Kurte-rêya 
vê jî; comerdî, şefqet û înfaq e. Yanî mirov karibe bi van fezîletan 
înfaqê li ser bendeyên Xuda, bike. 

Ji bo mirov karibe bibe mûmînekî kamil û bi mehebbeta Ellah 
Teala bigihe, nail bibe, divê em tim û daîm “tirsa Xuda” di dilê xwe 
de hilgirin, divê em di halê hêrsê de û di halê rizayê de jî yanî di 
her hal û karî de ji edaletê cuda nebin. Divê em di feqîrîtîyê de û di 
zengîntîyê de jî bi qasî îmkanên xwe bi îqtîsad tevbigerin û karibin 
di rêya Xuda de înfaqê bikin. Divê em têkilîya xwe ji xizmên xwe 
nebirrin. Ew kesên ku me mehrûm bikin jî divê em karibin ji wan re 
îkramê bikin. Ewên ku zulimê li me bikin jî divê em karibin bi dilekî 
fereh wan efû bikin. 

Rebbê me, me tevan bike ji wan bendeyên hezkirî yên xwe, 
ewên ku çawa sih xwediyê xwe taqîb dike, wilo ji bo me jî bi 
nesîb bike ku em bi titîzî bi xebera ferman û şîretên Hebîbê Edîb 
ê wî bikin! Ew bi xwe me terbîye bike û bi exlaqê wî Resûlê xwe 
me xwedan exlaq bike ku ew ji însanîyetê re kiriye “şexsîyetê 
nimûneyî” û me bigihîne wê zumreya evdên salihên xwe ku ew li 
sererdê ji bo Zatê xwe kirine şahid!.. 

Amîn.. 


54. Yûsuf, 12/91. 






Qbexsîpetê (Sêêemsalê dH'imûnepî 

QLndazên QLselaqê oSilind -2 



Divê neyê jibîrkirin ku Cenabê Heq, însan di rewşeke ji hev re 
mûhtac de aferandine. Di civakê de çawa xurt û hêzdar hene, aynî 
wisan wê têde tim û daîm lawaz, kêmendam (seqet) û hewcedarjî he- 
bin. Divê em ji xwe bi xwe pirs bikin; “Cenabê Heq ev însan çima wek 
hewcedar aferandine?” Bersiva wêjî malûm e; “hewcedar ji bo nehew- 
cedaran emanetekî îlahî ne.” 










Ji Şexsîyetê Bêemsalê Nimûneyî 

ENDAZÊN EXLAQÊ BILIND -2- 


Mehebbeta ji bûnewerekî (mewcûdekî), ji wî sîrayet dike û diçe 
heyberê ku ji bo wê mehebbetê bûye wesîle, yan jî bi wê ve digihe 
û pêve dibe. Mesela ji bo mûmînan tişta ku ji navbera bi hezaran 
çîyayan Çîyayê Uhudê ferqdar û mûstesna dike, mehebbeta xusûsî 
ya pêgemberê Xuda -sellellahû eleyhî we sellem- ya ji wî çîyayî ye. 
Çawa bajarê “Yesrîb’ê di berî hicretê de bajarekî normal û jirêzê bû. 
Lêbelê paşê ew bû “Medîna Mûnewwer”. Tişta ku ew bi temamê 
ummetê daye hezkirin jî ev e; ew bûye mekanekî mûbarek ku bi 
awayekî şilopilo bi mehebbeta Sultanê dilan Mezinê me pêgemberê 
Xuda -sellellahû eleyhî we sellem- hatiye şûştin. Bi rastî “Medîna 
Mûnewwer” di dilê mûmînan de ji bo mehebbeteke wisan bûye 
mezher ku hîç ti bajarekî din pê re nayê qiyaskirin. Lewra çi dema 
behsa wê tê kirin Mezinê me Pêgember tîne bîra mirovî. 


Ha wekî vê hezkirina ji Xuda jî wisa ye, Ew ji her kesî bêhtir ji 
Mezinê me Pêgember hez dike. Naxwe hezkirina ji Xuda hezkirina 
ji pêxemberê wî û li peyçûna rêç û şopa wî jî pêwîst dike. Çawa 
Cenabê Heq gotiye: 

- 

“(Resûlê min!) Bibêje: Heke bera hûn ji Xuda hez dikin 
naxwe derhal li pey min werin ku Xuda jî ji we hez bike.” 55 

Yanî heke însan hewl bide ji bo li pey pêgemberê Xuda biçe û 
îtaetê jê re bike, ev hewldana wî vê şerefê dide însanî ku ew dibe 
ji wan bendeyên Xuda ku ew ji wan hez dike. Di netîceya meheb- 
beta ji pêgemberê Xuda û îtaeta ji bo wî de di mûmînî de xesletên 
wekî ji bo xatirê Aferînerî şefqet û merhemet-kirina li aferîdeyan, 
parvekirina derfet û îmkanên xwe bi bira-dînên xwe re, efûkarî û bi 
nêrîna Aferînerî meyzandina li mexlûqatan, dibe lezzet û zewqeke 
nûranî.. 

Çawa eshabê kîram, ji bo karibin ji heqîqeta pêgemberê Xuda 
-sellellahû eleyhî we sellem- nêzîk bibin, li hawîrdorên wî adeta 
dibûne perperîk û perwane, fena û tinebûna di wî de mezintirîn 
nîmeta dinyayê zanîbûne û bi vî awayî ji bo lutfên îlahî bûne nail. 
Di dirêjahîya tarîxê de ew mûmînên ku bi awayekî layiq para xwe ji 
usweê hesene’yê Mezinê me Pêgember wergirtine yanî para xwe ji 
şexsîyeta nimûneyî ya wî girtine jî, neşweyên îlahî yên di fitreta xwe 
de her bi pêşve birine, ew di warê îman û exlaq de gihane zirwê û 
ew ji însanîyetê re bûne çirayên hîdayetê.. 

Ji bo dilên nexweş û gafil dermanê ji her dermanî bi bandortir 
û bi tesîrtir “îttîba’a sunnetê” ye ku ew di netîceya hezkirina ji 
pêgemberê Xuda -sellellahû eleyhî we sellem- û heyran-mana ji bo 
karektêrê bilindê wî de tê meydanê. 

Mezinê me pêgemberê Xuda -sellellahû eleyhî we sellem- ji ber 
ku ji ummeta xwe zehf hez dikir û arzû dikir ku di cennetê de jî bi 
wan re bibe, her mijara ku Cenabê Heq ferman pê kiribe wî dixwest 
ummeta wî jî bi diqqet wê li ber çavsan bigre. Rebbê me di ayeta 


55. Alî îmran, 2/31. 

pîroz de dilxwazî û diltenikîya Resûlê xwe li hemberî ummeta wî 
wiha eşkere dike: 

“Ez bi heqê şanê xwe kim, ji navbera we bi xwe, ji we re 
pêgemberekî wisan hatiye ku gayet bi îzzet û bi şeref e. Zehmet 
kişandina we zehf li wî giran tê, dilê wî zehf bi we ve ye, li ser we 
dilerize û ew ji bo bawermendan gayet dilnerm û dilovîn e ..” 56 

Mezinê me pêgemberê Xuda ku dilê wî ev qeder bi me ummeta 
xwe ve bûye ji bo em karibin li ser Hewzê Kewserê pê re bibin, divê 
em ji dil û can guhê xwe bidin şîret û tewsîyên wî. Ha va ne, çend 
tewsîyên giring ên Mezinê me pêgemberê Xuda -sellellahû eleyhî 
we sellem- ku dixwest em bi titîzî ji bo wan îcabet bikin û bi xebera 
wan bikin: 


Pêgemberê Xuda -sellellahû eleyhî we sellem- dibêje: 

"Rebbê minferman li min kir ku halê huşbûna min tefekkur be, 
(ez vê li wejî tewsîye dikim.)" 57 

Cenabê Heq, ji bo hemû mexlûqatan li gorî taybetmendîyên 
wan qabilîyeteke tefekkurê îhsan kiriye, bi wan daye. Ji bo tefekkura 
mexlûqatên geyrê însanan û cinan “sewqa tebîî” tê gotin. Ew tefek- 
kur, ji bo dewama jîyana bedenî ye. Ew di heywanatan de di mijarên 
wekî têr-kirina zikê xwe, xwe parastin û teselsula (berdewamîya 
nesla) wan de dibe arîkar. 


Ji însanî re jî qabilîyeta tefckkurê hatiye bexşkirin, ji bo ew pê 
pêkhatina rûhanî ya xwe xurt bike û ew bikare bibe evdekî baş ê ji 
Heq nêzîk. Dema hal ev be, naxwe çi xusraneke fecî û dagdar e! ku 
însan rabe nîmeta tefekkurê sirf di menfîetên dinyayî û nefsanî de 
hesr bilce û wê bi zîyan bike. 


56. Tewbe, 9/128. 

57. Ji bo hedîsên şerîf ên ku di dirêjahîya nivîsa me de dewam bikin, li Ibrahîm 
Canan, Ansîklopedîya Hedîsê, XVI, 252, jimara hedîsê: 5838’an binêrin. 

- 

însan, di dirêjahîya jîyana xwe de çi qeder di tefekkur û 
kûrahîya hiss û hestan de bilind bibe û dîrayetê qezenc bike, ew 
qeder ew dişê nesîbê xwe ji mehebbeta îlahî wergire û bi wê rêjeyê 
seadeta wî ya di piştî mirinê de zêde dibe. 

Tefekkur, wasîteyek ji wasîteyên mezintirîn e ku însanî di 
kemalatên beşerî de dibe bi zirweyan digihîne. Rêbera me ya 
hîdayetê Qur’ana Pîroz jî ji ayeta pêşî bigre heta bi ayeta paşîyê, ew 
însanî her ji bo kûr kûr tefekkurê bang dike. Ew wî diajoyê ser vê 
ku hikmetên di aferîna însanî de, nîzama xarîqûlade ya di kaînatê 
de û mûcîzetîya ravekarî/beyanî ya bêhempa ya Qur’ana Pîroz, 
bihizire. Ew însanî bi îfadeyên wekî “ma hûn aqil nagirin?” “ma 
hûn nafikirin?”, “ma hûn îbret nagirin?” şîyar dike. Naxwe her 
kesê ku dixwaze bi awayekî ji heysîyeta însanîyetê re layiq bijî her 
îhtiyaca wî pê heye ku ew di rêzanîya Qur’ana pîroz de bikeve keş û 
hewaya tefekkurê. 

Cenabê Heq ferman dike, dibêje: 

“Ma ew xwe bi xwe nafikirin ku Ellah, asîman û erd û yên 
ku di navbera wan de hene, bes bi heqî û ji bo demeke navlêkirî 
aferandine? Bi rastî pirr kes ji mirovan çavlêketina Xudayê xwe 
bawer nakin !” 58 

“Ma em, ji aferandina cara pêşîn westiyane, heta ku em 
nikaribin dîsa wan sag bikin? Na, (di mijara sagbûna piştî mirinê 
de) ew ji aferandineke nû ne bawer in û bi guman in! Sûnd be ku 
me, însan aferandiye, em wasewasên ku nefsa wî jê re çêdike jî 
dizanin. Û em ji şahreha wî jî ji wî nêzîktir in. ” 59 

58. Rûm, 30/8. 

59. Qaf, 50/15-16. 

Ew pêgemberê Xuda -sellellahû eleyhî we sellem- ku wek 
şexsîyetê nimûneyî ji bo ummetê hatiye lutfkirin jî di bara alema 
heyberan û Aferînerê wê yê xwediyê hikmetê de dem bi dem tefek- 
kur dikir. Heke zerûret nebûna, ew nedipeyivî. Halê wî yê huşbûnê 
dirêj dewam dikir. Wî di her firsendê de ummeta xwe jî ji bo tefek- 
kur-kirina li ser mexlûqatên Xuda bang dikir 60 û Wî îfade dikir ku 
tefekkur îbadetekî mûstesna ye. 61 

Mezinê me pêgemberê Xuda -sellellahû eleyhî we sellem- bi 
berdewamî şîretên nebewî yên xwe wiha dibêje: 

Rebbê min ferman li min kir ku halê min ê axaftinê zikr be, (ez 
vê li we jî tewsîye dikim.) 

Hezker, bi rêjeya dijwarîya mehebbeta xwe ji hezkirîyên xwe 
hest bi îhtiyaca bîranîna wan, dikin. Li alîyê din ew di bîranîn jî, 
hezkirina ji hezkirîyî hê zêdetir dike. Ewên ku para xwe ji lezzeta 
îmanê werdigrin, di vê îstîqametê de çi qeder mesafeyan qut bikin 
ew qeder hezkirina wan ji Cenabê Heq û di bîra xwe anîna wan jî 
ya ji bo wî hê zêde dibe. 

Zikrkirina Xuda, hîç guman nîn e ku sade ne dubarekirina 
peyva “Xuda” ye, lêbelê di halê şiûr û îdrakeke bilind de bicihkirina 
wî di navenda tehessusê qelb de ye. Lewra Xuda di ayeta pîroz de 
wiha dibêje: 

“Vê baş bizanin ku dil, sade bi zikrkirina Xuda mûtmein 
dibin (hizûr û aramîyê dibînin).” 62 


60. Li Deylemî, II, 56’an binêrin. 

61. Li Elî el-Mûtteqî, Kenzu 1-Ummal, XVI, 121 e binêrin. 

62. Read 13/28. 

Li gorî Hezreta Aîşe -radîyellahû anha- daye zanîn pêgemberê 
Xuda -sellellahû eleyhî we sellem- di her halê xwe de Ellah Teala 
zikr dikir. 63 Cenabê Heq dixwaze em bi xwe jî li ser heman halî bibin 
û ji me re wiha dibêje: 

“..Rebbê xwe zehf zikr bike û sibeh-êvarê wî tesbîh bike !” 64 

“(Di wê dema bi tirs de) Piştî hûn nimêj bikin, çi ji pêyan bin, 
çi rûniştî bin, çi li ser teniştên xwe bin tim Xuda zikr bikin..” 65 

Ellah Teala di vê ayetê de ferman dike ku di demeke bitirsa 
wekî şerr, tehlûke û badîre û dîyardeyan de jî dîsa divê însan ji zikr 
gafil nemîne û divê di her hal û karî de qelb bi wî re bibin. 

Naxwe ji bo însan nekeve gefletê zikr şert e. Lewra Cenabê Heq 
dibêje: 

“Nebin wekî wan mirovên ku Xuda jibîr kirine ji lewma wî jî 
nefsa wan bi wan daye jibîrkirin! Ha ew fasiq bi xwe ne.” 66 

Dîsa Rebbê mezinê me, dema Hezretê Mûsa û Hezretê Harûn 
-eleyhimas-selam- şandin cem Firewn ji wan re got: 

“Tu û birayê xwe, pevre ayetên min bibin û ji zikrê min dûr 
nekevin !” 67 

Ew kesê ku dilê wî “ya Rebbî!” dibêje, peyveke çewt û şaş ji 
devê wî dernakeve, ew kes nikare neheqîyê bike, ew nikare bê şefqet 
û bêmerhemet bi mexlûqatan re mûamele bike. Lewra ew kesê ku 
zikr dike ji bo tecellîyên navên Rahman û Rahîm ên Xuda dibe 
mezher. 

63. Li Mûslim, Heyz, 117’an binêrin. 

64. Alî îmran, 3/41. 

65. Nîsa, 4/103. 

66. Heşr, 59/19. 

0 67. Taha, 20/42. 

- 

Ew kesê ku bi zikr ve meşgûl bibe û qelbê wî bi Xuda re bibe 
jîyana îbadetî ya wî jî bi zirwe dibe. Çawa Mezinê me pêgemberê 
Xuda -sellellahû eleyhî we sellem- gotiye: 

“Ferqa kesê ku zikrê Rebbê xwe dike û yê ku nake, wekîferqa yê 
sax û yê mirî ye ’’ 68 

Wek şîreta sisêyan jî pêgemberê Xuda -sellellahû eleyhî we sel- 
lem- wiha dibêje: 

Rebbê minferman li min kir ku awirên min bibin îbret (ez vê li 
wejî tewsîye dikim.) 

Cenabê Heq, pesn û medhê wan bendeyên xwe dike ku bi awir 
û nezara îbretê li tişt, hadîse û rûdanan temaşe dikin û dide zanîn 
ku wî ayetên xwe ji bo evdên xwe yên wiha eşkere kirine. Ew di 
ayetên xwe de însanan diajoyê ser îbretgirtina ji heyber û rûdanên 
hawîrdorên xwe û wiha dibêje: 

“Ma ew (însan) li hêştiran/devehan nameyzînin ka ew çawa 
hatine aferandin? Ma ew li asîmanî nanêrin ka ew çawa hatiye 
bilindkirin? Ma ew li çîyayan nameyzînin ka ew çawa hatine 
çikandine? Ma ew li erdê nanêrin ka ew çawa hatiye rastkirin?” 69 

“Ma ew li sererdê negerîyane ku binêrin ka encama mirovên 
berîya wan çawa bûye?” 70 

Giringtirîn îlm û îrfan ew e ku mirov bikare ji zimanê halê hey- 
beran re aşna û çavnas bibe. Hezretê Mewlana, vê dewreya xwe bi 
gotina xwe ya “pijîyam” û “peritîm” îfade dike. Ew di Mesnewî’ ya 
xwe de bi hemû bûnewer û mewcûdatan re diaxive û ji zimanê halê 





68. Buxarî, Deawat, 66. 

69. Gaşiye, 88/17-20. 

70. Mûhemmed, 47/10. 

wan re dibe tercuman. Yek ji van jî axaftina wî ya bi gulê re ye. Hez- 
retê Mewlana bi gulê re adeta hesbahal dike û dibêje: 

“Gulê ew bêhna xweşa xwe qezenc kir, ji ber ku wê bi strîyê 
re xweş derbas kiriye. Vê heqîqetê ji gulê jî bibihîze. Binêre, ew çi 
dibêje: 

Ji ber ku ez bi strî re bûm çima bikevim geman, çima ez xwe ji 
kederê re berdest bikim? Ji ber ku minpevrebûna bi wîstrîyê xuy xirab 
re tehemmul kir, min ken bidest xist. Ez bi wesîleya wê bi wan derfe- 
tan giham ku sipehîtîyan û bêhna xweşji alemê repêşkêş bikiml’ 

Hezretê Yûnus Emre jî bi çîçekên zer re diaxive, ew ji zimanê 
wê hikmet û sirrên kaînatê fehm dike û vedibêje. 

Sadî Şîrazî dibêje: 

“Di nezara xwedî aqilan de herpeleke darên kesk, kitêbek e, însanî 
bi marîfetûllah digihîne. Ji bo gafilanjî hemû darjî nepelek in’.’ 

® 

Welhasil, xesletên ulwî û bilind ên wekî tefekkur, zikr, îbret- 
bûna awiran, ji bo alema hundurîna însanî tezkîye û tesfîye bikin 
û wî kamil bikin, zerûrî ne. Pêgemberê Xuda -sellellahû eleyhî we 
sellem- daye zanîn ku Cenabê Heq bi taybetî di van xusûsan de fer- 
man li wî kiriye û wî xwestiye ku ummeta wî jî di van mijaran de 
bi diqqet bibin. 

Hezretê îmamê Rebbanî çi xweş dibêje: 

“Ew kesê ku bi nîmeta tabibûna (lipeyçûna) sunneta Mezinê me 
Pêgember nail bûbe ew qeder bextiyar e. îro ew bawer dike ku dînê wî 
heq e, vêca (ji terefê wî de) karekî biçûk ê ku tê kirin jî di mesabeya 
karên mezin de tên qebûlkirin ’.’ 71 


71. Mektûbatê Rebbanî, 44. Mektûb. 

n 

- 

Rebbê me, me bigihîne wê zumreya bendeyên xwe yên bextiyar 
ku bi awayekî layiq ji bo sunneta Hebîbê Ekrem îttîba dikin! 

Lewra heyat, jîyîna me di îstîqameta şîret û exlaqê mezin û 
bilindê Mezinê me -sellellahû eleyhî we sellem- de wesîle ye ji bo 
herdu cîhanên me bi cejnê wergerin. Receteya tekane ji bo seadeta 
di vê alemê de ku bikare îzdîrabên fanî bi hizûra ebedî, hêstirên 
êş û elemê bi bevkenî û tebessuma bêdawî, feryad û hawarên ji 
hinavan bi xweş-dengên cennetê wergerîne, di nirxên Mezinê me 
Mûhemmed -sellellahû eleyhî we sellem- de di diltenikîya wî de, di 
dilovanîya wî de û di şefaeta wî de veşartî ne.. 

Cejnên ku em li vê dinyayê wan îdrak dikin, berî her tiştî divê 
ew di hawîrdora van heqîqetên mezin û bilind de werin jîyînê da ku 
em bikarin bi cejnên rastî û bêdawî bigihin, nail bibin. Di nava van 
rasteqîne û heqîqetan de jî tefekkur heye, zikr heye, bi îbret meyz- 
andina li alemê heye... Bi kurtî li xwe kirin û li xwe werdana exlaqê 
bilindê Hezretê pêgember heye; dîgergemî heye, parvekirin heye. 

Cenabê Heq, însan di rewşeke ji hev re mûhtac de aferandine. 
Di civakê de çawa xurt û hêzdar hene, aynî wisan wê têde tim û 
daîm lawaz, kêmendam (seqet) û hewcedar jî hebin. Naxwe divê em 
ji xwe bi xwe pirs bikin; “Cenabê Heq ev însan çima wek hewcedar 
aferandine?” Bersiva wê jî malûm e; “hewcedar ji bo nehewcedaran 
emanetekî îlahî ne.” Cenabê Heq bi xwe vê mesûlîyetê dide. 

Divê em bifikrin ku çêdibû zengîn di cihê feqîran de; feqîr jî 
di cihê zengînan de bûne. Ji lewma ewên ku rewşa wan baş be, divê 
bi awayekî tam berpirsîya telafîkirina kêmasîyên hewcedaran îdrak 
bikin. Lewra ev jîyana dinyayê, li ber bêdawîtîyê, navbereke zehf 
kurt e. Belkû ew hewcedar di netîceya sebr û şukirên xwe de wê li 
axretê di nîmet û ajarên mezin de gerq bibin. 

Rojekê pêgemberê Xuda -sellellahû eleyhî we sellem- gotibû: 

“-Ez bi wî Xudayî sûnd dixwim ku nefsa min di destê qudreta wî 
de ye; heta hûn rahmê li hev nekin, hûn naçin cennetê 

Eshabê kîram gotin: 

“-Ya Resûlellah! Em tev bi rahm in.” 

Pêgemberê Xuda -sellellahû eleyhî we sellem- ji wan re got: 

“-Rahma (ku ez qesd dikim) wekî ku we fehm kir, sade ne ew 
rahm e ku hûn di navbera xwe de rahmê li hev dikin. Bi berevajî vê ew 
rahm e ku hemû mexlûqatan dide ber xwe, (erê) ew rahma ku hemû 
mexlûqatan dide ber xwe!” 72 

Ji lewma divê em feryad û hawarên bêdeng ên ku ji nav civakê 
bilind dibin hê kûrtir bibihîzin. Hîç şubhe nîn e ku di serê van de jî 
nexweş û yextîyarên ku ji bo tenêtîyê hatine terk-kirin, zarokên ku ji 
bo însafa kolan û sikakan hatine hiştin, ew ciwanên ku hê di bihara 
'emr û temenê xwe de bi telqîn û propagandayên menfî yên jehrdar 
ên medyayê bi rêyên geyrê meşrû ve hatine kişkişandin û di teqan 
û avzêmên alkol û narkotîkê de dihelin û ew mejîyên ter û ciwanên 
ku hestên xwe yên dînî û millî winda kirine, tên.. 

Ew zemanên ku em van tevan bînin bîra xwe û em destên xwe û 
dilên xwe esil ji bo însanên xwe yên wiha mehrûm û hewcedar dirêj 
bikin, hingê emê bi nasnameya cejneke rasteqîne bigihin. Lewra 
hemû misliman wekî azayên bedeneke tenê ne. Ji lewma her însanê 
ku em winda dikin ew her wekî perçekekî qutkirî ji vê bedenê ye. 
Çawa Mezinê me pêgemberê Xuda -sellellahû eleyhî we sellem- arzû 
kiriye ku mûmîn hemû di nav vî haletê rûhî de bibin û wiha ferman 
kiriye, gotiye: 


72. Hakim, IV, 185/7310. 

“Mûmîn di hev-hezkirinê de di rahm li hev-kirinê de, di hev- 
parastinê de bi yekbedenê dişibihin. Dema azayek ji bedenê nesag 
bikeve, azayên dinjî bi vê sebebê bêxewî û ta digrin’.’ 73 

Divê em bifikxin ka cejna rasteqîneya ku wê gafilên di nav 
civaka me de şîyar bike, wê gerîb û êşdaran sag bike, dilên wan di 
keyfxweşîyê de gerq bike û wê dilê însanîyetê bi rûkenîya îslamê bide 
tebessumkirin bi hemleya kîjan rûhî re hewce ye? Divê em û bira- 
dînên xwe yên mehzûn û megdûr ên li cografyayên cuda cuda yên 
dinyayê çawa cejnê li hev pîroz bikin? Divê tebrîka me ya cejnê ku 
wê ji wan re biçe çawa bibe? Dilê me û dûayên me wê ji bo mezlûm, 
sêwî û hewcedarên ku wekî teyrê perşikestî êşdar in, çi qeder dirêj 
bibin? Gelo emê karibin ji bo tebessumekê bibin wesîle ku ewê di 
rûyên wan de ji bo me bibe neşwe û keyfxweşîya rasteqîneya cejnê 
û ji dilên me re ferahî û dilşadîya biharê bexş bike? 

Welhasil cejnên rasteqîne ku wê heyata ebedî ya me bi aramî 
û hizûrê tije bikin, ew cejn wê di wî zemanî de bêne jîyîn ku dema 
em bikarin bi awayekî sipehî bersiva van sûal û pirsan bidin. Di 
ronahîya van rasteqîneyan de xwezîya me bi wan kesan be karibin 
bi awayekî bi exlaqê bilindê Hezretê Pêgember -sellellahû eleyhî we 
sellem- re guncaw û mûnasib bijîn! 

Cenabê Heq, ji bo me bike nesîb ku em karibin ji kûrahîya 
dilê xwe êş û azara bira-dînên xwe yên mezlûm û sitembar bibi- 
hîzin, em karibin dilên xwe bikin dergehekî ku wan biparêze û 
em karibin hem bi arîkarîyên maddî yên xwe, hem jî bi dûayên 
xwe birînên wan derman bikin, bipêçin!. Derîyê me yê ku ber bi 
axretê ve tê vekirin, bixe cejneke ebedî ya ku bi xwe re tecellîyên 
seadetê tîne! 


Amîn.. 





73. Buxarî, Edeb, 27; Mûslim, Birr 66. 

Ji bo teblîgeke meqbûl, divê em ji bo dilekî hessas xwedî bin 
ku ew bi hikmetên Qur’anê hatibe stran û divê em ji bo çehreyeke 
mûtebessim xwedî bin ku ew rûkenîya îslamê bide xuyakirin. Dîsa 
divê em ji bo heq, xêr, fezîlet û rastîyê bibin nimûneyeke zindî, 
em heyateke nimûneyî bijîn û em bi zimanekî dilî yê ku rahmê 
dipijiqîne, biaxivin. 










Ji Şexsîyetê Bêemsalê Nimûneyî 

Cenabê Heq, hemû mexlûqat ji xwe naxasim însan bi meyla 
mehebbetê xemilandiye. însan li vê alema ku dersxaneyeke îmtîha- 
na îlahî ye, bi qasî ku ew bikare berê mehebbeta xwe bide ser Heq û 
xêrê, ew ji hêla maneyî ve sewîyê qezenc dike. Merkeza esilî û nîhaî 
ya mehebbetê Ellah -celle celaluh- ye ku wî ji rûhê xwe ji bo însanî 
bexş kiriye û bi saya wê rûh bi hizûr û aramîyê digihe. Ji lewma 
hemû mehebbetên fanî yên ku nîhayeta wan bi Xuda nagihe, dawîya 
wan nagihe wî, di adresên şaş de lê tê gerîn û di kolanên naçeder de 
têne berhewakirin, ji bo rûh û rewan westineke beyhûde û sebebê 
dilgiranîyê ne. 

Hezretê Mewlana, vê gefleta evdî çi bi mîsaleke îbretdar îfade 
dike, dibêje: 

“Mirov refa berxyaji bergur bi sosret nabîne. Lewra gur, ji berx 
re dijmin û nêçîrvan e. Esil tişta bi sosret ev e ku berx, dilê xwe bi gur 
bide!..” 

Ji vê hêlê ve îcab dike mirov esil navenda hezkirinê, Ellah Teala 
jibîr neke û mirov ji bo qiwameke dilî ya wisan bibe xwedî ku hemû 
hezkirinên fanî ji bo mehebbeta îlahî bixe pêpeling. Ev, mûqtezaya 
aferîna însanî ye. 

Rasttirîn û kurttirîn rêya ku mirovî bibe bigihîne hezkirina 
îlahî jî di hezkirina ji Mezinê me Hebîbê Xuda -sellellahû eleyhî 
we sellem- re derbas dibe. Tezahura/xuyahîya vê hezkirinê jî îtaet- 
kirina ji wî re ye. Bi destûra “hezker ji her tiştê hezkirîya/yê xwe 
hez dike.” di her warî de ji Mezinê me Pêgember pêgirî û îtaet şert 
e. Lewra ev pêgirî û îtaet hestî-piştê hezkirina ji Heq pêktîne. 

Hezkirina ji Mezinê me Fexrê Kaînatê; di îbadetan de wek 
hizûr, di mûnasebetên beşerî de wek nezaket, di exlaq de wek 
ziravî, di dilan de wek riqqet û tenikîtî, di çehre û sîmayan de wek 
nûranîyet, di zar û zimanan de wek rûhanîyet, di nezar û awiran de 
kûrahîtî xuya dibe.. Lewra bi feyztirîn serkehnîya ku ev sipehîtî jê 
werin tehsîlkirin û bidestxistin jî Mezinê me pêgemberê Xuda -sel- 
lellahû eleyhî we sellem- ye. 

Bi rastî dema dil wek perperîkê bi îşq li hawîrdora rûhanîyeta 
wî Nûrê Hebûnê bişewitin hingê ew dikarin bi maneyeke kamil ji 
keş û hewaya dilî ya wî dersa xwe ya îşqa îlahî tehsîl bikin. Ji bo 
em dereca hezkirina xwe ya ji Mezinê me Pêgember mîzan bikin 
Hezretê Mewlana, çend nimûneyan ji tecellîyên hezkirinê li kaînatê 
wiha dide: 


“Di ogira îşqê de çendîn perperîk di êgir de hatine werkirin. Di 
pêtan de per û bask diferfitîn, dişewitîn û dipijîyan jî lêbelê bi zimanê 
xwe digot: «Tujî wekî min bibe!»” 



“Mûm hem dişewitî hem jî digrî. Xwe bi êgir, bi îzdîrabê dabû. 
Lêbelê dema hêstir ji çavên wî dibarîn ronahî bi derdoran ve dipi- 
jiqandin. Dîsa wî mûmî digot: «Heke ji bo tu li vê dinyayê qezencê 
bidest bixî zêran û zîvan jî bipijiqînî, ev ê çi feydê bidin te? Heke tu 
bixwazî karekî manewî bidest bixî, wekî min li şewitînê, li helînê 
binêreh >” 

Ha Mezinê me pêgemberê Xuda -sellellahû eleyhî we sellem- ê 
ku divê em bi mehebbeteke kûr jê hez bikin di dirêjahîya temenê xwe 
de her gotiye; “ummetî, ummetî” û wilo jîyaye. Mehebbet û şefqeta 
wî ji ummeta wî re ew qeder zehf e ku bi hezkirin û şefqet-kirina 
dêyeke şefqetkara ji bo zarokên xwe dilerize û bi zend û çengên 
xwe li wan dipêçe re nayê qiyaskirin. Wî encama ummeta xwe ew 
qeder ji xwe re kiribû derd ku di bara îfadekirina êş-kişandina di vê 
ogirê de gotiye; “di rêya Xuda de ez bi ezîyetên ku hîç ti kesî nedîtin 
re rûbirû mame ..” 74 

Dîsa wî ji eshabê xwe re digot: 

“Bila haya we jê hebe! Ez di jîyana xwe de ji bo we navgîna 
asayîşekê me. Dema ez wefat bikim jî ezê di qebra xwe de heta di 
sûrê de were pifkirin jî her gazî bikim û bibêjim: «Ya Rebbî, ummetî, 
ummetî!..»” 75 


Wefa şanîdana ji bo hezkirina wî ya ji ummeta wî, ji bo her 
mûmînî deynekî wijdanî ye ku di berî hemû wezîfên wî yên din de 
tê. Bi mûqtezaya hedîsa şerîfa; “kîji kê hez bikepêre dibe” 76 divê em 
ji canê xwe jî zehf bêhtir jê hez bikin, divê em li pey sunneta wî biçin 
û divê em exlaqê wî ji xwe re bi exlaq bikin. Lewra ev, ji bo hezkirina 
me ya ji wî hessastirîn şehîn û bernîşan e. 

Du pend û nesîhet ji şîretên bihikmet ên Mezinê me pêgemberê 
Xuda -eleyhisselatû wesselam- ku wê ji bo seadet û rizgarîya ebedî 
ya me bibin sermaye jî ev in: 

1. Rebbê min ferman li min kir ku ewê zulimê min bike ez wî 
efû bikim, (ez vê li we jî tewsîye dikim.) 77 


74. Tirmizî, Qiyamet, 34/2472. 

75. Elî el-Mûtteqî, Kenzû’ 1-Ummal, c. 14, rûp. 414. 

76. Buxarî, Edeb, 96. 

77. Di dirêjahîya nivîsên me de ji bo hedîsên şerîf ên ku wê dewam bikin li Ibrahîm 
Canan, Ansîklopedîya Hedîsan, XVI, 252, hijmara hedîsê: 5838’an binêrin. 

- 'f&P? 

Efûkirin ev e; digel ku mirov bikare sûckerî ceza bike jî lêbelê 
dîsa mirov întîqamê jê nesitîne û lê bibûre. Efûkirin, sipehîtirîn 
tezahura wê mehebbetê ye ku ji bo xatirê Aferînerî ji aferîndeyan re 
tê şanîdan. Yanî mirov di xusûsa hember-dana sûckerî de nefsa xwe 
ji navberê derîne, efûya Xuda hêvî bike û bi vê kemalê tevbigere ku 
bikare şexsê sûcker ji ef û merhemeta îlahî re mûxateb bike. Tabîî 
ye ku ev gihan û kemal karê wan mûmîna ye ku li hemberî îradeya 
îlahî bi hesta “hîçîtîyê” gihane û exlaqê îlahî ji xwe re bi exlaq 
kirine. Ew ji bo vê ezma encam e; mirov efû bike, efû bike heta ji bo 
efûbûnê bibe layiq. 

Hezretê Ûmer -radîyellahû anhû- dibêje: 

“Ewê ku rahmê nake, rahm li wîjî nayê kirin. Ewê ku li qusûran 
nabûre, li wîjî nayê bûrîn. Ewê ku efû nake, ewjî nayê efûkirin .’.’ 78 

Daqurpandina hêrsê û efûkirin, karekî zor e ku li xweşîya nefsê 
naçe. Lêbelê şerefa netîceyeke ku jê tê bidestxistin jî, ji ber ku bi 
rêjeya zehmetîya di gihiştina wê de mezin dibe, ji bo Xuda şanîdana 
vê dîrayetê, fezîleteke zehf mûstesna ye. 

Çawa dema mirovekî ji bo hêrsa xwe dûçar bûyî şîret ji Mezinê 
me pêgemberê Xuda -sellellahû eleyhî we sellem- xwestibû. Mezinê 
me jê re gotibû: “ûwiJJ : Hêrs nebe!” Heke çi qeder zilamî dax- 
waza xwe çendîn caran dubare kiribe jî, Mezinê me -eleyhisselatû 
wesselam- di her carê de heman bersiva xwe jê re dubare kir. 79 

Dîsa Mezinê me -eleyhisselatû wesellem- bang li mûmînan 
dike ji bo hêrsa xwe biqurpînin û ew bikarin xesleta efûkirinê 
qezenc bikin, wiha dibêje: 

78. Buxarî, el-Edebu 1-Mûfred, rûp. 415, jimar: 371. 

79. Li Buxarî, Edeb, 76’an binêrin. 

“Nebin wekî wan kesên besît ên ku di her mijarê de dîgeran teqlîd 
dikin û dibêjin; heke însan qencîyê bikin emê jî qencîyê bikin, heke 
ew zulmê bikin emêjî zulmê bikin! Lêbelê hûn xweji bo vê hîn bikin; 
heke însan qencîyê bikin hûnjî qencîyê bikin û heke ew xirabîyê bikin 
jî hûn zulimê nekin (efû bikin)!..” 80 

Çawa mezinên me di ronahîya van heqîqetan de gotine: 

“Qencî-kirina li mirovê ku qencî kiribe, karê her kesî; lêbelê 
qencî-kirina li mirovê ku xirabî kiribe, karê mêrxasî ye!” 

Ev exlaq, di esilê xwe de rêbaza terbîyekeke giringa manewî ye. 
Lewra heke ew kesê ku qencî lê tê kirin dijmin be, ev qencî wê kîn û 
dijminahîya di dilê wî de bişikîne û wê têde zîgên meylên dostanîyê 
hêşîn bike. Heke ew mirovekî li navberê be wê di dilê wî de arzûya 
dostanî û nêzîkatîyê peyda bibe. Heke ew mirovekî dost û nêzîk be 
jî ewê mehebbeta wî hê zêdetir bibe. 

Çawa Xuda di ayeta pîroz de dibêje: 

“Qencî û neqencî wekhev nabin. Tu (neqencîyê) bi awayê 
sipehîtirîn bide alî. Ew dem, ewê ku di navbera te û wî de dijmi- 
nahî heye jî wê bibe her wekî dostekî ji can .” 81 

îbnû Ebbas -radîyellahû anhûma- vê ayetê wiha tefsîr dike: 

“Ji çekûya «bi awayê sipehîtirîn» meqsed, sebra di dema hêrsê 
de û efûya di dema rûbirû-mana li ber xirabîyê de ye. Ellah, yên ku 
dikarin wiha bikin, mûhafeze dike, dijminên xwe jî ji wan re stûx- 
wehr dike, wî dike her wekî ku dostekî semîmî be.” 82 





80. Tirmizî, Birr, 63/2007. 

81. Fussîlet, 41/34. 

82. Buxarî, Tefsîr, 41/1. 

Di dirêjahîya dîrokê de di mijara vegerandina însanan ji zulim, 
neheqî û xirabîyan û li wan dan-hînkirina heqî û xêrê de çendîn 
netîceyên bi bereket ên fezîleta “efûkirinê” hatine dîtin; ev mezîyet, 
ji bo întîbah û şîyarkirina çendîn gafilan bûye wesîle. 

Çawa pêgemberê Xuda -sellellahû eleyhî we sellem- roja fetha 
Mekkê efûyeke giştî û eman îlan kiribû. Wî ji xelkê ku li Kabê kom 
bûbûn pirs kir, ji wan re got: 

“-Gelî koma Qureyşîyan! Vêga hûn zen dikin ku ezê di hara we 
de çi bikim?” 

Qureyşîyan jê re got: 

“-Em xêr û qencîyê ji te hêvî dikin, em dibêjin: «Tu yê xêrê 
bikî!» Tu birayekî xwedî qencî û kerem î, kurê birayekî xwedî qencî 
û kerem î!..” 

Vêca Mezinê me -eleyhisselatû wesselam- ji wan re got: 

“-Ez jî wekî ku Hezretê Yûsuf ji birayên xwe re gotibû: «lro 
şermezarî û minnet li we nîn e! Xuda we efû bike! Bêşiwar ew, bi 
merhemettirînê merhemetdaran e.» 83 ji we re dibêjim; kerem bikin, 
herin, êdî hûn serbest in!” 

Ellah Teala ew mûşrikên Qureyşîyan ku bi salan zulim li misli- 
manan dikirin xistin destê pêgemberê xwe û ew jê re stûxwehr kirin 
jî lêbelê dîsa Mezinê me -eleyhisselatû wesselam- ew efûkirin û ew 
serbest berdan. 84 Li hemberî vê helwesta alîcenaba wî çendîn dilên 
wekî kevir hişk û hola bûbûn nerm bûn û çendîn dilên reş-tarî bi 
nûra hîdayetê hatin rohnîkirin. 

® 

83. Yûsuf, 12/92. 

84. Li îbnû Hîşam, IV, 32; Waqidî, II, 835; îbnû S‘ad, II, 142-143’êyan binêrin. 

- 

Dema Zeyneba -radîyellahû anha- keça hezkirî ya Mezinê me 
pêgemberê Xuda -sellellahû eleyhî we sellem- hicret kir ji bo biçe 
bigihe bavê mûhteremê xwe, dijminê îslamê Hebbar bin Eswed bi 
dûv wê ket. Hezreta Zeynebê di textê rewan de li ser pişta hêştirê 
bû, yanî ew di mûhafezê de bû, wî bi rima xwe li Zeynebê da, ew 
li ser latekê xiste erdê û bi awayekî dijwar ew birîndar kir. Hezreta 
Zeynebê ew dem bi hemle bû û wî kiribû ku ew di nav xwînê de 
mabû û zarokê wê jiber çûbû. Zêdebarî vê ji ber birînên ku li wir lê 
ketibûn piştre ew bûne sersebebê wefata wê jî. Hebbar, digel vî sûcî 
wî gellek sûcên din jî kiribûn. Ew piştî fetha Mekkê revîbû û nehate 
girtin. 

Di demeke ku pêgemberê Xuda -sellellahû eleyhî we sellem- li 
Medînê bi eshabê xwe re rûniştibû de Hebbar hate hizûra seadeta 
wî, jê re mislimanbûna xwe da zanîn û efûya xwe xwest. Pêgemberê 
Xuda -sellellahû eleyhî we sellem- ew jî efû kir. Zêdebarî vê, 
pêgemberê Xuda -sellellahû eleyhî we sellem- ji bo sûcên ku wî berê 
kiribûn jî heqaretkirina li wî jî qedege kir. 85 Lewra Rebbê Mezinê 
me digot: 

“(Ey Resûlê min!) Tu rêya efûyê bigre, bibexşîne, şîreta ya 
gunac û munasib bike, guhê xwe nede cahilan, berê xwe ji wan 
vegerîne!” 86 

Hezretê pêgemberê Xuda -sellellahû eleyhî we sellem- sûcên ku 
li hemberî şexsê wî hatibûne kirin bêtereddud efû dikirin. Lêbelê 
sûcên ku li hemberî cemawerî û raya-giştî hatibûne kirin jî heta heq 
û edalet nehatibûna cih ti kesî nikarîbû wî sakin û aram bike. Lewra 
efûkirin, di sûcên ku li dijî şexsê efû dike de mewzûbehs e. Heke 
sûcek, civakê elaqedar bike, hingê divê mafê civakê were parastin. 


85. Li Waqidî, Megazî, II, 857-858’an binêrin. 

86. Eraf, 7/199. 

Lewra dema sûckerekî wiha were efûkirin, derî wê li ber sûc û ne- 
heqîyên mezintir were vekirin û zulim-kirina li civakê jî misoger e. 

Fezîleta efûkirina ji bo Xuda, ji bo Mezinê me pêgemberê Xuda 
-sellellahû eleyhî we sellem- yê ku ji cîhanîyan re wek rahm hatibû 
hinartin mezintirîn şîar bûye. Efûkirin ji bo Mezinê me Pêgember 
ew qeder giring bûye ku di dema teblîgê de çendîn însanên ku 
zulim û heqaret lê kirine, efû kirine û ji bo hîdayeta wan jî ji Rebbê 
xwe dûa û nîyaz kirine. Mezinê me dema çû Taîfê, ji terefê xelkê 
cahil û pûtperestê wê ve kevir lê hatin barandin û ew di nav xwîn- 
herikînê de hiştibûn. Cebraîl -eleyhisselam- hatibû cem Mezinê 
me Pêgember û jê re dabû zanîn ku ji bo helak-kirina qewmê wî li 
hêvîya fermana wî ye. Mezinê me pêgemberê rahmê -eleyhisselatû 
wesselam- jî ev bersiva wî dabûye: 

“-Na, ez dixwazim Cenabê Heqji kinêsa wan hinek kesan derîne 
ku ewê îbadetê ji wî tenê re bikin û hîç tiştekî jê re nekin şirîk .” 

Bi bereketa vê uslûba rahmê, di piştî mûdetekê de ew bi îslamê 
şerefmend bûn. 

Timsala îffetê dêya me Hezreta Aîşe ji bo mezintirîn û giran- 
tirîn zulima dinyayê rûbirû mabû. Di navbera îftîrakarên ku ew 
bêbextî lê kiribûn de feqîrekî bi navê Mistah jî hebû ku Ebûbekr 
-radîyellahû anhû- arîkarîya wî dikir. Ev rewşa wî zehf li zora 
Hezretê Ebûbekr çûbû. Lewra ew xanima ku bêbextî lê hatibû kirin; 
dêya ummetê, hevjîna pêgemberê Xuda û ronahîya çavê wî keça wî 
bû. Hezretê Ebûbekr ji mêj ve arîkarîya Mistah dikir, lêbelê li hem- 
berî vê nankorîya dehşetdara ku jê dîtî jî sûnd xwar ku êdî ji vêga û 
pê de ewê tiştekî nedîyê. Çi dema arîkarîya Hezretê Ebûbekr ji ser 
Mistah hate birrîn, ew û malbata xwe perîşan bûn. 

Vêca Cenabê Heq, da zanîn ku xwediyên fezîletê divê bikarin 
mirovên ku zulim li wan kiribin jî efû bikin. Çi dema Cenabê Heq 
got: “Ma hûn naxwazin Xuda we efû bike?” 87 Hezretê Ebûbekr- 
radîyellahû anhû- got: 

“-Erê, wellahî helbet ez dixwazim Xuda min efû bike!” piştre jî 
kefaretê sûnda xwe da û li ser dana nefeqê Mistah dewam kir. 88 

Welhasil esil xwediyê efûyê Cenabê Heq e. Mûmîn jî bi rêjeya 
sewîya hezkirina ji Xuda ya di dilê xwe de ji hezkirinê tam distînin. 
Ewên ku dixwazin zewqê ji tama wusleta îlahî bigrin ew kes in ku 
ji gulên letîf ên bexçeyên dilên xwe bêhna xweşa efûyê belav dikin. 
Ji bo Xuda efûkirina însanî ya wî kesê ku zulim lê kiribe, serkeftina 
rasteqîne ye ku rûhê wî ew qezenc kiriye. 

2. Pêgemberê Xuda -sellellahû eleyhî we sellem- di berde- 
wamîya şîretên xwe de wiha dibêje: 

Rebbê min ferman li min kir ku ez şîreta marûfê bikim (ferman li 
min kir ku ez nehya ji mûnkerê bikim, ez vê li we jî tewsîye dikim.) 

Kirina şîreta marûfê (qencîyê) û nehî-kirina ji mûnkerê 
(xirabîyan) ku tezahura şefqet û merhemeta li aferîndeyan ya ji 
bo xatirê Aferînerî ye, giringtirîn xizmet e ku ji însanan re were 
pêşkêşkirin. Lewra mezintirîn hewcedarîya mirovan “selametîya 
îmanê” ye. Ji lewma ji bo hîdayetê bang-kirina li însanan wezîfeyeke 
pîroz e ku mirov dikare jê re meslek û “pîşeya pêgemberan” bibêje. 
Lewra Cenabê Heq, di ayeta pîroz de wiha dibêje: 

“Helbet wekî ku emê pirsê ji mirovên ku pêgember ji wan re 
hatine hinartin bikin, tekez emê pirsê ji pêgemberên ku hatine 
hinartin jî bikin.” 89 


87. Nûr, 24/22. 

88. Buxarî, Megazî, 34; Mûslim, Tewbe, 56. 

89. ‘Eraf, 7/6. 

Mezinê me -eleyhisselatû wesselam- jî temenê xwe ji bo wezîfa 
teblîgê nezr kiribû û di xutba xatirxwestinê de sê caran li pey hev, 
pirs kiribû, gotibû; “ma min teblîg kir?” di bara bicihanîna wezîfa 
xwe de te’yîd û piştevanî ji ummeta xwe wergirtiye. Ev wezîfa 
mûqeddesa wî, ji bo me ummeta wî jî berpirsîyeke derbasdar e. 

“Ma peyva kî ji ya wî kesî sipehîtir e ku (însanan) ji bo Xuda 
bang dike, amelê salih dike û dibêje; «ez ji mislimanan im.»?” 90 

“Bila ji we ummetek bibe ku ji bo xêrê bang dikin, şîreta 
qencîyê dikin û mena neqencîyê dikin. Ha ew in, yên ku bi riz- 
garîyê gihane.” 91 

Pêgemberê Xuda -sellellahû eleyhî we sellem- di hedîsa şerîf 
de dibêje: 

“Ez bi Xuda sûnd dixwim ku heke Cenabê Heq bi wasîteya te 
kesekî tenê bi hîdayetê bigihîne, ji xwedîbûna teji bo hêştirên sor (ên 
ku bi qîmettirîn malê dinyayê têne jimartin) jî hê çêtir e 92 

Nailbûna ji bo van hemû îltîfat û mizgînîyan ji bo dilên mûmîn 
çi dilşadî û seadeteke mezin e. Lewra dîsa çawa pêgemberê Xuda 
-sellellahû eleyhî we sellem- di hedîseke şerîfa xwe de gotiye: 

“Ew kesê ku ji bo rêya hîdayetê bang dike, bi qasî ecra mirovên 
ku li pey wî werin jê re ecr heye. Ev, tiştekî ji ecra mirovên ku li pey 
wî diçinjî kêm nake!" 93 

Ha ev e mûkafata hewldanên xalîsane yên ji bo teblîga peya- 
ma heqî û xêrê, çawa gogeke berfê digindire û digindire heta paşê 
wekî aşîtekê mezin dibe, ew jî wisan li ser hev kom dibe û zêde dibe. 
Naxwe hewldan û geyret şanîdan ji bo îqaz û îrşadên mirovên ku ji 

90. Fussîlet, 41/33. 

91. Alî îmran, 3/104. 

92. Buxarî, Eshabû’n-Nebî, 9. 

® 93. Mûslim, îlm, 16. 

- 

nîmeta îmanê mehrûm bin, yan jî ji bo mirovên ku digel mûmîn bin 
jî lê dîsa bi sebeb geflet û cehaleta xwe dîn di nav pîvanên seresereyî 
û gij de dijîn, çawa ev hewldana ji bo îqazan mezintirîn qencî ye ku 
li wan were kirin, ji bo me bi xwe jî ew hem wesîleya ecreke mezin e, 
hem jî deynê me ye ji bo şukirê nîmeta îmana me.. 

Li alîyê din dereca geyret û hewldana me di bara teblîgê de bi 
nêrînekê di mewqîyê kevirê mîhengê de ye ku ew sewîya îmana me 
şanî dide. Çawa pêgemberê Xuda -sellellahû eleyhî we sellem- di 
hedîsa şerîfa xwe de dibêje: 

“Kî ji we xirabîyekê bibîne bila bi destê xwe wê rast bike; heke 
hêza wîji bo vê têrê neke, bila bi zimanê xwe wê rast bike; heke hêza 
wî ji bo vê jî têrê neke naxwe bila ew bi dilê xwe jê bugzê bike ku ev, 
zeîftirîn dereca îmanêye ..” 94 

Ji bo mirovên ku di bara teblîgê de bi îhmalkarane tevdigerin jî 
gellek şîyarî û îqazên zimantûj warid bûne, hatine. Çawa pêgemberê 
Xuda -sellellahû eleyhî we sellem- gotiye: 

“Ez, bi wî Xudayî sûnd dixwim ku jîyan ji min re bexş kiriye; 
yan hûnê şîreta qencîyê bikin û mena neqencîyê bikin, yanjî wêXuda 
ji cem xwe ezabekî bi ser we de bişîne, vêca hûnê ew dem dûa bikin 
lêbelê dûayên we qebûl nabin ’ 95 

Lêbelê divê mirov usûl û edebên wezîfa teblîgê jî li ber çavan 
bigre. Bi berevajî vê, dema mirov hewl bide ji bo kil bixe çavan dibe 
ku mirov çavan derxîne, yanî dibe ku b şûna feydê mirov ji bo zirarê 
bibe sebeb. Ji bo teblîga heqîyê û teşwîqa xêrê pêşî divê mirov bi 
awayekî rast ji bo mahîyeta heq û xêrê waqif bibe. Lewra teblîga ca- 
hilan hem ji hêla uslûb ve, hem jî ji hêla naverok ve ji şaşîyan bêrî û 
xalî nabe. Naxwe di vê rê de şertê pêşî, sermayeyê îlmî û qelbî ye. 





94. Mûslim, îman, 78. 

95. Tirmizî, Fîten, 9. 

Çawa însan nikare qedeha vala îkram bike, aynî wisan ji teblîga bê 
îlm û îrfan jî netîceyeke xêrdar nayê standin. 

Ji bilî vê jî heta tu bibêjî bes çewt û şaş e ku ew mirovê dilê wî bi 
ezperestîya qelbî û zeîftîyên manewî yên wekî wê tije be, rabe wezîfa 
teblîgê bike! Ew kesên wiha, dema dibêjin emê rabin ji bo xêrê bang 
bikin hê bêhtir zirarê didin. Ji bo teblîgeke meqbûl, divê em ji bo 
dilekî hessas xwedî bin ku ew bi hikmetên Qur’anê hatibe stran 
û divê em ji bo çehreyeke mûtebessim xwedî bin ku ew rûkenîya 
îslamê bide xuyakirin. Dîsa divê em ji bo heq, xêr, fezîlet û rastîyê 
bibin mîsal û nimûneyeke zindî, em heyateke nimûneyî bijîn û em 
bi zimanekî dilî yê ku rahmê dipijiqîne, biaxivin. 

Divê teblîg, bi îkramê, bi îhsanê, bi temsîla nezaket û zarafeta 
şexsîyeta îslamê were kirin. Lewra însan, li ber îhsanê meglûb e û 
ew ji bo şexsîyet û karektêra bibnda ku dibîne, dibe meftûn. 

Li alîyê din ewê ku wezîfa teblîgê bicih bîne, mûxatebê wî çi 
guneh kiribe bila kiribe her divê wî ji bangewazîya teblîga xwe 
mehrûm neke. Divê teblîgkar bihizire ku dibe ji nava zinarekî heta 
ji nava kevirekî jî gellek çîçek, gellek dar û devî derkevin, divê ew ti 
kesî ji xwe derveder neke û rahma bêdawîya Xuda hîç ji aqilê xwe 
nederîne. 

Pêgemberê Xuda -sellellahû eleyhî we sellem- derîyê teblîgê 
li ber Hebbar bin Eswed negirtiye ku wî keça Mezinê me Hezreta 
Zeynebê ji ser hêştirê dabû erdê û ew ji bo wefata wê jî bûbû serse- 
beb. Wî, derîyê teblîgê li ber îkreme bin Ebûcehl negirtiye ku heta bi 
fetha Mekkê jî wî li dijî Mezinê me her cure neyartî kiribû. Mezinê 
me derîyê teblîgê li ber Wehşî negirtiye ku wî apê Hezretê Pêgember, 
Hezretê Hemza şehîd kiribû. Heta Mezinê me derîyê teblîgê li ber 
Hindê hevsera Ebûsufyan jî hîç negirtiye ku wê bi hêrs kezeba apê 
wî jî gez kiribû. Bi vê nêrînê, heke mûxateb di kufrê de wekî Firewn 

® dijwar be jî dîsa divê mirov wî ji bangewazîya teblîgê mehrûm neke. 

- 

Çawa Cenabê Heq, ferman li Mûsa -eleyhisselam- kiriye ku ew biçe 
cem Firewn û bi zimanekî nerm jê re teblîgê bike haleveku wî ji bo 
xwe doza Rebbîtîyê dikir. 

Divê mirov mezinatîya rahm û merhemeta Xuda li wan gune- 
hkaran bide hînkirin ku ew di bin barê gunehan de perçiqîne û 
guman dikin ku êdî ji bo wan ti hêvîya rizgarîyê nemaye. Lewra 
Rebbê me dibêje: 

“Bibêje; Xuda dibêje: Gelî bendeyên min, yên ku bi zulima 
li dijî xwe sînor derbas kirine! Hêviya xwe ji rahma Xuda nebir- 
rin! Lewra Xuda li hemû gunehan dibûre. Bêşiwar her ew e, 
gunehbexş û dilovîn. Ji lewma hêvîya xwe qut nekin û beriya ku 
ezab were we, bi tobê li Rebbê xwe vegerin, ji wî re radest bibin. 
Heke na, piştre wê arîkariya we jî neyê kirin ha !.” 96 

Divê mirov sûckerên ku di teqana gunehan de dixeniqin bi 
awayekî sipehî û bi peyvên bi-hikmet û bi uslûba rahmê wan ji bo 
dergehê umîd û merhemeta îslamê bang bike. 

Welhasil di mijara teblîgê de wezîfa ku dikeve ser milên 
mûmînan; divê ew xwe bi dest ye’s (hêvîneman) û rexawetê (ner- 
mahî û rehetîyê) ve bernedin, westin û bêzarîyê nîşan nedin, li ser 
hewldanê xwe berdewam bikin, encamê ji Xuda re hewale bikin û 
tewekkulê bikin. Ji bilî vê jî dema hê firsend û derfeta teblîgkirina 
sipehîtîyên îslamê, heqî û xêrê hebe, divê mirov xwe ji tehemmul 
nekirina zehmetîyan û xwe ji xwedbînîya sirf bi rizgarîya xwe tenê 
beskirinê bavêje ber penaha Xuda. 


Cenabê Heq, bi mexlûqatên bêjimar ên ku aferandine çendîn 
hikmet û heqîqetan ji me re eşkere dike. Xwendina van sirr û hik- 
metan jî hunera dil e. Kaînat ji bo mirovên ku dilê wan ji îbret û 
ders-girtinê re amade be, dersxaneyeke mûhteşem e. Dostên Heq ên 





96. Zumer, 39/53-54. 

her wekî Hezretê Mewlana û Yûnus ji bo vê mekteba kaînatê bûne 
guzîdetirîn xwendekar û şagirt. Wan ji vê alemê hikmet û sirr kom 
kirine û bêhnên xweş û rayîha bi ser dilên ji marîfetê re têhn û teşne 
de pijiqandine. Rebbê me hemû kaînat ji wan re adeta wekî kitêbekê 
vekiriye. 

Ha Rebbê me, ji bo çavên ku dibînin û dilên ku hiss dikin 
di her bûnewer û heyberekê de çendîn îbret û hikmet raxistine 
ber çavan. Bi navgîna van bi taybetî bala me dikişîne ser hikmeta 

“dîgergemî’yê. 

Mesela ew mêşa hinguvîn a ku temenê wê çil û pênc roj in, ew 
ji bo xwe hinguv çêdike; lêbelê ew sed carî ji îhtiyacên xwe bêhtir 
hinguv hildiberîne. Bi vê nêrînê, ew bi vê hilberîna xwe ji bo hin- 
guv îfade dike ku esil hedefa temenê wê xizmet pêşkêşkirina ji bo 
dîgeran e. 

Dîsa divê em bifikrin ku fêkîyê hilûzerkê (arik-erîk), di heman 
demê de tuxmê wê ye û ji bo dirêjepêdana kinês û nesla wê ye. Digel 
ku libeke tenê ya wê ji bo gihana darhilûzerkê bes e; lêbelê ew zehf 
zêdetir fêkî dibexşe da ku dîger jî ji nîmeta fêkîyê wê îstîfade bikin. 
Ev, mîsalên ku Rebbê me di mexlûqatan de raxistine ber çavan ji bo 
dîgergemîyê çi nimûneyên sipehî ne. 

Rebbê me dîsa bi “dara çinarê” nimûneya jîyana dinyayê dide 
zanîn. Çinar dareke mezin û mûhteşem e, dema zivistan tê ew 
pelên xwe diweşîne û ew bi zimanê halê xwe bi bêdengî û bêpeyv bi 
heqbûna mirinê diqêrin. Di biharê de jî ew bi pelên xwe yên ku ji 
nû ve hêşîn dibin jî her wekî ji bo sagbûna piştî mirinê dibe timsal. 
Lêbelê digel hemû îhtîşama xwe jî dara çinarê ti fêkîyê xwe nîn e. 
Heta ji dara çinarê dep jî çênabin lêbelê ew sade dibe êzing. Yanî 
feyda wê zehf hindik e. Bi vê nêrînê, dara çinarê bi zimanê halê xwe 
ji me re dibêje; “fanîtîya xwe fehm bikin û wekî min bêfêkî nebin!” 

- 






ENDAZÊN EXLAQÊ BILIND -3- 


Mezîyetên ku em ji wan re xwedî ne, divê wekî dara zeytûnê 
mezîyetên feyda wan zehf bin. Dara zeytûnê bi noqa xwe ya zehf 
zirav, dema tê çandin di sala piştî wê de destpê dike mehsûlê xwe 
zeytûnan dide û ew di dirêjahîya temenê xwe de li ser vê xizmeta 
xwe berdewam dibe. Dîsa gul jî bi zimanê halê xwe ji me re dibêje; 
“ji ber ku min strî tehemmul kirine ez bi rengê xwe û bi bêhna 
xweşa xwe di halê tebessumê de me. Hûn jî wiha bibin!” 

Dewlemendîyeke ji comerdî û dîgergemîyê dûr, saglemî, 
meqam, îlm û yên wekî van ku deynê şukirê wan nayê kirin, rast e 
çendan ev wesîleya îhtîşamê bin jî lêbelê ev adeta “îhtîşama darçin- 
areke hişk” e. Ji bo mûmînan ya giring ev e ku ew bikarin bibin wekî 
dareke bi fêkî û divê ew her dem û anê jî hewl bidin van fêkîyên xwe 
hê zêdetir bikin.. 

însan, divê di nav vê hizr û hissîyatê de xwe mûhasebe 
bike; “gelo ez çi qeder xwe û çi qeder mirovên li hawîrdorên xwe 
difikirim? Ez çi qeder ji xwe fedakarîyê dikim? Gelo mêşa hinguvîn, 
gul, dara hilûzerkê, dara zeytûnê ji bo min çi îfade dike?” 

însan, li gorî ku heyberekî ji mêşa hinguvîn û ji daran bi heysîy- 
ettir e, naxwe divê ew hewl bide ku ji îhtiyacên xwe qat bi qat zêdetir 
ji bo dîgeran bi haviltir û bi feydetir bibe. însan ji navbera heyberan 
tevan di mewqîyê bi şereftir de ye, tişta ku ji wî re layiq e; ji xwe re 
yek, ji dîgeran re jî hezar xizmetan pêşkêş bike. Çawa Xuda di ayeta 
pîroz de dibêje: 

(Ey Resûlê min!) Ji te dipirsin ka bila ew çi înfaq bikin. 
Bibêje: «Ya ji îhtiyaca xwe zêdetir» (bidin)..” 97 

Rebbê me, me tevan bike ji wan bendeyên xwe ku dikarin bi 
awayê layiq qedr û qîmetê hemû nîmetan bizanin, temenê xwe bi 
amelên ji rizaya îlahî re ahengsaz bi awayekî berhemdar bikar- 




97. Beqere, 2/219. 

bînin! Me bi wê zumreya mûmînên salih bigihîne ku însan )i 
destên wan, zimanên wan, halên wan û exlaqê wan îstîfade dikin! 
Nîyetên me, hizrên me, hestên me û bizavên me bi rizaya xwe re 
mûwafiq bike! 

Amîn.. 










O Uehebbeta ç^i GLhlê (53 eptê 




Ehlê Beytê ew kesayetîyên guzîde ne, ku sipehîtîyên 
nebewî, yanî nûra melahetê ya di rûyê Hezretê Pêgember 
de, fesaheta di peyvên wî de, letafeta di tevger û bizavên 
wî de, belageta fewqelade ya di beyankirina wî de ji 
nêzîk ve temaşe û mûşahede kirine. Ji ber ku ew bi halê 
pêgemberê Xuda hevhal bûne, bi exlaqê wî xwedî exlaq 
bûne û di bin terbîya wî degihane, Wîji her kesî bêhtirji 
wan hez kiriye. 










MEHEBBETA JI EHLÊ BEYTÊ 


“Ellah Tealaji ber ku hûn bi nîmetên xwe perwerde kirine, jê hez 
bikin. Ji ber ku hûn ji Xuda hez dikin, ji min hez bikin. Ji ber ku hûn 
ji min hez dikin, ji Ehlê Beyta min jî hez bikin!” 98 

Mehebbet û Dostanî 

Serkehnîya mehebbet û dostanîyê, hevbeşîya di hest û rewşan 
de ye. Hevbeşî çi qeder pirr be, bi wê rêjeyê mehebbet jî zêde dibe. 

Cenabê Heq, zehf ji wan bendeyên xwe hez dike ku sifetên 
cemalî yên xwe di wan de mûşahede dike û wan ji bo nêzîkatî û 
dostanîya xusûsî ya xwe dike mezher. 

Yaqûb -eleyhisselam- ji navbera diwazdeh ewladên xwe zehf 
bêhtir meyla dilê wî li ser Hezretê Yûsuf hebû, lewra wî, zêdetir 
hestên xwe, hizrên xwe, amadekarî û taybetmendîyên xwe di wî 
de dîtibûn. Yanî serkehnîya dostanîyê ev e ku hezker hinek taybet- 
mendîyên xwe di hezkirîyê/ya xwe de dibîne. 

Aynî wekî vê zatên mûbarek ê ku di sewîyekeke bilindtirîn de 
hal û sifetên Mezinê me pêgemberê Xuda -sellellahû eleyhî we sel- 




98. Tirmizî, Menaqib, 31/3789. 

lem- têde hatine mûşahedekirin jî mirovên ji her kesî bêhtir ji wî 
nêzîk malbata rêzdara wî ne, yanî “Ehlê Beyta Wî” ne. 

Lewra Ehlê Beytê ew kesayetîyên guzîde (bijarde) ne, ku sipe- 
hîtîyên nebewî, yanî nûra melahetê ya di rûyê Hezretê Pêgember de, 
fesaheta di peyvên wî de, letafeta di tevger û bizavên wî de, belageta 
fewqelade ya di beyankirina wî de ji nêzîk ve temaşe û mûşahede 
kirine. Ji ber ku ew bi halê pêgemberê Xuda hevhal bûne, bi exlaqê 
wî xwedî exlaq bûne û di bin terbîya wî de gihane, Wî ji her kesî 
bêhtir ji wan hez kiriye. 

Ji lewma wan kesayetîyên ezîz, ji bo bikarin ji hezkirina Mezinê 
me -eleyhisselatû wesselam- re bibin layiq, ji bo xatirê ew hîç ti zem- 
anekî ji mehebbeta wî mehrûm nemînin, di dirêjahîya temenê xwe 
de bi arzûya xwe çendîn bedelên giran dane. Ew jî di çembera jan û 
îzdîrabên ku Mezinê me tê re derbasbûyî de derbas bûne. 

Lewra însan mezintirîn bedelan di ogira tiştên ku ji wan hez 
dike de dide. Li vê alema fanî girantirîn bedela ku tê dayîn jî bedela 
mehebbeta îlahî ye. 

Di nav qehremanên ku karîne bi wecd û zewqa îmaneke mezin 
bedela mehebbeta îlahî bidin de helbet Ehlê Beytê, lûtke û zir- 
weyeke mûstesna pêktînin. 


Ehlê Beytê 



Xelkê mûbarek ê mala Nûrê Hebûnê Hezretê Pêgember.. Ew 
neseba şerefmend e ku bi exlaqê nebewî, bi îlm, îrfan û fezîletan 
hatiye stran û şexsîyet qezenc kiriye. “Alê Mûhemmed” -sellellahû 
eleyhî we sellem- ku mezinên ummetê ne, di pêpendî û hezkirina 
Hezretê Pêgember de abîdeya teqwa û îxlasê ne... 







MEHEBBETA JI EHLÊ BEYTÊ r^S^ÎJjpzr* 


Ehlê Beytê, pêşî ferdên malbata Mezinê me Pêgember îfade 
dike. Bi vê maneyê Ehlê Beytê, malbata Mezinê me Resûlê Ekrem, 
Hezretê ‘Elî, Cafer, ‘Eqîl, ‘Ebbas û malbatên wan e. Selat û selam- 
dana li ser pêgemberê Xuda -sellellahû eleyhî we sellem- çawa li ser 
hemû mûmînan wacîbeyek be, bi hurmet û mehebbet bi Ehlê Beytê 
ve bendbûn jî ji bo hemû mûmînan wezîfe ye.. 

Lewra xwezatirîn encam ji bo hezkirina însanekî ji kesekî ev e; 
ev hezkirin ji bo her kes û her tiştê bi hezkirîyê wî re elaqedar şamil 
û berfereh were, wî jî di nav xwe de bihewîne. Evên ha, dibe ku şexs 
bin, dibe ku tişt bin, dibe ku tevger û bizav bin, dibe ku cografya , 
erdnîgarî bin.. 

Mesela heke hûn zehf ji kesekî hez bikin, hûn hal û hereketên 
taybetî yên wî kesî di kê de bibin, êdî hûn wî hezkirîyê/ya xwe tînin 
bîra xwe. Hûn xwediyê wan hal û hereketan jî sirf ji ber ku hez- 
kirîyê/ya we anîye bîra we, dixin çarçoveya hezkirina xwe. Ev netîce, 
li gorî dereca mehebbetê tecellî dibe. Ew kesê ku bi mehebbeteke 
bala tê hezkirin; rûniştina wî, rabûna wî, heta xusûsîyetên wî di 
bara qiyafet û cil lixwekirinê de jî bandorê li dilê mirovî dikin. Çawa 
tazîm û mehebbeta ji bo riha mûbarek û xirqeya şerîfa Mezinê me 
Pêgember jî berhema vî halê rûhî ne. 

Mehebbeta ji Xuda, zirweyeke nîhaî ya di lêkera hezkirinê de 
ye. Zirweya di piştî wê de jî bi sebeb wesîlebûna wî ji bo aferîna me 
hezkirina ji Mezinê me pêgemberê Xuda -sellellahû eleyhî we sel- 
lem- ye. Ewên ku bi mehebbeta Resûlûllah têne stran, li dora wan 
heqîqetên ku me li jorê vegotin di nav keyfxweşîya hezkirina xwe 
ji Ehlê Beytê de, ew ji bo halên sipehî yên wan jî ram û desteber 
dibin.. 

Zeyd bin Erqem -radîyellahû anhû- wiha dibêje: “Rojekê 
Resûlûllah -sellellahû eleyhî we sellem- li navbera Mekke û Medînê 

- 

li ser ava Xumê rabû ser xwe ji me re axaftinek kir. Piştî hemd û sena 
ji bo Xuda dan, şîret li me kirin. Piştre jî wiha got: 

«-Gelî mirovan! Ezjî însan im. Di nêzîk de wê qasidê Rebbê min 
were dev min jî, ezêjî bersiva bangewazîya wî bidim û herim. Ez du 
tiştên giringji we re dihêlim. Yekjê kitêba Xuda Qur’an e ku rêber û 
nûr e, însanî dibe ser rêya rast. Xwe bi wê ve bizeliqînin û xwe bi wê 
asê bigrin!..» 

Mezinê me -sellellahû eleyhî we sellem- di bara pêbendîya bi 
Qur’ana Pîroz de hinek şîret kirin piştre peyvên xwe wiha berde- 
wam kirin, got: 

«-Ez Ehlê Beyta xwe jî ji we re dihêlim. Ji Xuda bitirsin û xatirê 
Ehlê Beyta min bigrin! Ji Xuda bitirsin û xatirê Ehlê Beyta min big- 
rm!» 

Dema mirovên ji wî nêzîk ji Zeyd -radîyellahû anhû- pirs kirin, 
jê re gotin: 

“-Ya Zeyd! Ehlê Beyta Hezretê Pêgember kî ne? Ma xanimên 
wî jî ne ji Ehlê Beytê ne?” 

Wî got: 

“-Xanimên wî jî ji Ehlê Beyta wî ne. Lêbelê esil Ehlê Beyta wî, 
malbatên ‘Elî, ‘Eqîl, Cafer û Ebbas in ku di piştî wî de jî sedeqe wer- 
girtin ji wan re heram e.” 99 

Selman Ji Me Ehlê Beytê Ye 

Dîsa ji hêla maneyî ve rewşa bûna ji Ehlê Beytê mewzûbehs e. 
Çawa Selmanê Farisî -radîyellahû anhû- bi her halê xwe ew qeder 
şexsîyeteke sipehî ya îslamê şanî dida ku hem Ensarîyan, hem jî 
Mûhaciran digotin: 

O 


99. Mûslim, Fedaîlus-Sehabe, 36. 





MEHEBBETA JI EHLÊ BEYTÊ 


“-Selman ji me ye.” û nikarîbûn wî di navbera xwe de parve 
bikin. Vêca Mezinê me pêgemberê Xuda -sellellahû eleyhî we sel- 
lem- got: 

“-Selman ji me ye, ji Ehlê Beytê ye!” bi vî awayî qedr û rûmet 
dayê.” 100 

Naxwe mûhîmtirîn şert ji bo bûna ji Ehlê Beytê “teqwa” ye. 
Yanî di maneya zahirî de li kêleka bûna ji Ehlê Beytê, bi maneyî û bi 
rûhê xwe jî bûna ji Ehlê Beytê heye. Ev jî ji bo dilên mûmîn merte- 
beya ji hemû mertebeyan bişereftir e. 

Di vê meyanê de halê Mûaz bin Cebel -radîyellahû anhû- di 
nav eshabê kîram de bi fezîleta bilinda xwe û bi teqwaya xwe çi 
mîsaleke sipehî ye: 

Dema pêgemberê Xuda -sellellahû eleyhî we sellem- Mûaz bin 
Cebel -radîyellahû anhû- wek walî ji bo Yemenê şand, ji bo ogira 
wî bi xêr bike pê re heta bi derveya Medînê çûbû. Hezretê Mûaz li 
ser siwareka xwe bû, Mezinê me -sellellahû eleyhî we sellem- birêve 
diçû. Mezinê me hinek şîret lê kirin, piştre jê re got: 

“-Ya Mûaz! Belkû di piştî îsal de tu hîç min nebînî! Îhtîmal heye 
ku tu di vê mizgefta min de rêya xwe bi qebra min bixî!” 

Dema Mûaz -radîyellahû anhû- ev peyvên wî bihîstin dest bi 
girî kir. Pêgemberê Xuda -sellellahû eleyhî we sellem- jê re got: 


“-Ya Mûaz, negrî!” 

Piştre Mezinê me berê xwe da alîyê Medînê û got: 

lOO.Îbnû Hîşam, III, 241; Waqidî, II, 446-447; îbnû Sa‘d, IV, 83; Ehmed, II, 446-447; 
Heysemî, VI, 130. 

Ji navbera mirovan ewên kuji her kesî bêhtirji min nêzîk in, 
kî dibe û li kuderê dibe bila bibe ew mûtteqî ne, ku li hemberî Xuda 
xwedî teqwa ne 101 

Di vê mijarê de mîsaleke din jî Usame bin Zeyd -radîyellahû 
anhû- ye. Çawa rojekê ‘Elî û Ebbas -radîyellahû anhûma- hatin cem 
pêgemberê Xuda -sellellahû eleyhî we sellem- û jê pirs kirin; tu ji 
navbera ehlê xwe zehftir ji kê hez dikî? Çi dema pêgemberê Xuda 
-sellellahû eleyhî we sellem- ji wan re got: 

“-Keça min Fatimayê.” Vêca jê re gotin: 

“-Ya Resûlellah! Lêbelê em ji te napirsin; jina ji hemû jinan 
hezkirîtir kî ye!” Mezinê me pêgemberê Xuda -sellellahû eleyhî we 
sellem- ev bersiv da wan: 

Ji nav ehlê minyê ku ezpirrjê hez dikim, Usame bin Zeyd e ku 
ew hemji bo nîmeta Xuda û hemji bo qencîya min bûye mezher.” 102 

Mezinê me Fexrê Kaînatê gotiye; “bêşiwar dostên min mûtteqî 
ne’’ 103 bi vî awayî daye zanîn ku ji bo nêzîkbûna mirovan ji wî şertê 
ji hemû şertan giringtir “teqwa” ye ku ew li cem Xuda jî tekane 
sebebê çêtirbûnê ye. 

Mûheddisê mezin Hekîm et-Tirmizî dibêje; dostên Xuda jî ji 
ber ku daîm li ser zikrê Xuda ne, ji hêla maneyî ve ji Ehlê Beytê 
têne jimartin. Lêbelê ev, ne nêzîkatîyeke sulbî ye (ji piştê/kinêsê 
ne), nêzîkatîyeke qelbî û manewî ye. Hekîm et-Tirmizî dibêje: 
“Resûlûllah -sellellahû eleyhî we sellem- hatiye hinartin ji bo zikrê 
Xuda îqame bike û wî di qelbê mirovan de bicih bike.” 104 

101. Ehmed, V, 235; Heysemî, Mecmeû’z-Zewaid, Beyrût 1988, IX, 22. 

102. Tirmizî, Menaqib, 40/3819. 

103. Ebûdawud, Fîten, 1/4242. 

104. Hekîm et-Tirmizî, Kîtabû XetmiT-Ewlîya, rûp. 345-346. 

Naxwe bi mûqtezaya hedîsa şerîfa; “însan ji kê hez bike pê re 
dibe.” 105 nêzîkbûna ji Mezinê me -eleyhisselatû wesselam- ji bo 
ketina nav helqeya dostanîya wî û ji bo ketina nav Ehlê Beyta wî, 
divê di pêşî de dilê me bi tirs û mehebbeta Xuda tije be. Yanî îcab 
dike ku dilê me bi Xuda û Pêgemberê wî re bibe. Sadetirîn elametê 
vê rewşê jî xwe di îbadet û bizavên me de nîşan dide. 


Terbîye’ya Ehlê Beytê 

Ew ferdên malbata xwe ya ku pêgemberê Xuda -sellellahû eley- 
hî we sellem- bi şefqet li ser wan dilerizî û arzû dikir ew heyateke 
teqwayê ya wisan bijîn ku ew ji bo însanîyetê bibe nimûne. Wî, Ehlê 
Beyta xwe yên ku heta tu bibêjî bes ezîz digirtin ji bo teqwaya kûr, 
zuhd, tewazû, sadetî, letafet û îxlasa daîmî teşwîq dikirin ku ew hem 
li dinyayê hem jî li axretê wan di nav vê îzzetê de bide jîyandin. Wî 
gotiye; “Esil heyat, heyata axretê ye” 106 wî bi fikara ku dibe meyla 
dinyayê di wan de destpê bike carina ew di mijarên mûbah de jî ji 
dîgerên wan zehftir berê Ehlê Beyta xwe dida ser zuhd, rîyazat û 
teqwayê. 

Mezinê me Fexrê Kaînatê mehebbeteke wî ya cipcuda ji bo 
keça wî dêya me Fatima hebû. Bi qasî ku dêya me Fatima ji bavê xwe 
Mezinê me Pêgember hez dikir hîç ti keçek nikare ew qeder ji bavê 
xwe hez bike. Bi qasî ku Mezinê me Pêgember ji keça xwe Fatimayê 
hez dikir ti bavek nikare ew qeder ji keça xwe hez bike. Bi vê sebebê 
em bawer dikin ku heke di her malbatekê de navê Fatima hebe ewê 
ji bo nêzîkbûna ji Mezinê me bibe wesîleya rahm û bereketê. 

Mezinê me -eleyhisselatû wesselam- gotiye: 





105. Buxarî, Edeb, 96. 

106. Buxarî, Rîqaq, 1. 

“Fatima perçekek ji min e. Kî ew gemgîn kiribe wî ez gemgîn 
kirime, kî ew keyfxweş kiribe, wî ez keyfxweş kirime’’ 107 Bi vî awayî 
mizgînî dida ku ew ji xanimên cennetê tevan çêtir e . 108 Li alîyê din jî 
Mezinê me di her firsendê de tenbih li Fatimayê kiriye, jê re gotiye; 
nebêje; ez keça Pêgember im, bi vê xusûsîyeta xwe bawer nebe û di 
mijara axretê de nekeve gefletê. Pêgemberê Xuda -sellellahû eleyhî 
we sellem- jê re gotiye: 

“Ya Fatima! Xweji êgir xilas bike! Lewra ez nikarim weji ezabê 
Xuda xilas bikim. Lêbelê bi sebeb têkilîya lêzimtiya di navbera me de 
ez (di qiyametê dejî) têkilîya xweji we qut nakim .” 109 , 110 

Mezinê me Pêgember digel ku ji navbera ferdên malbata xwe 
tevan bêhtir ji Hezreta Fatima hez dikir, dîsa wî dixwest ew di 
sewîyekeke esgerî de nîmetên dinyayê di halê rîyazatê de bikarbîne 
û arzû dikir ew îmkanên xwe yên zêde jî înfaq bike. Wî derfet nedi- 
da ku di dilên wan de ji bo dinyayê meyleke biçûçik jî çêbibe. Bi vî 
awayî wî tim berê keça xwe ya ezîz dide ser Xuda û axretê. 

Rojekê Mezinê me pêgemberê Xuda -sellellahû eleyhî we sel- 
lem- di keça xwe Fatima de dilmayînek dît. Ew stîya (xanima) zirav 
û zarîf, di fehmkirina ne memnûnbûna bavê xwe de zehf dereng 
nema. Ew derhal çû gerdenîya xwe firot, digel ku ew bi xwe mûhtac 
bû jî dîsa wê mûstegnîyane bizav kir û wê pê koleyek kirrî û ew azad 
kir. Mezinê me pêgemberê Xuda -sellellahû eleyhî we sellem- heta 
tu bibêjî bes ji vê rewşa şefqet, merhemet û îsarê (dîgerbînîya) ya 
keça xwe memnûn bû . 111 

107. Mûslim, Fedaîlus-Sehabe, 93-96. 

108. Ehmed, I, 293. 

109. Mûslim, îman, 348, 351. 

110. Ji bilî vê li Buxarî, Tefsîr, 26/2; Tirmizî, Tefsîr, 27/2’yan binêrin. 

o 111. Nesaî, Zîynet, 39. 

Hezreta Fatima -radîyellahû anha- xanimeke zeîf û lawaz bû. 
Karên nav malê jî zehf ew diwestandin. Hezreta Fatima agirê tifika 
xwe pêdixist û hewl dida xwarinê bipêje. Carina dema wê di êgir 
de pif dikir çîk jê diçûn û deq bi deq cilên wê dişewitandin. Ji ber 
maliştina malê serê wê di nav ax û tozê de dima. Zemanên wisan 
çêdibûn ku ji ber hêrdina arvanî destê wê ji gerandina destarî birîn- 
dar dibû û ji ber kişandina avê jî pişta wê birîndar dibû. 

Carekê êsîrên şerr ji pêgemberê Xuda -sellellahû eleyhî we 
sellem- re anîbûn. Hezreta Fatima ji bavê xwe xwest ku yekî ji wan 
bide wê da ku jê re bibe arîkar. Lêbelê Hezretê Pêgember -sellellahû 
eleyhî we sellem- digel ku li dinyayê ji her kesî bêhtir ji keça xwe 
Fatima hez dikir jî dîsa berê wê da ser seadeta ebedî û jê re got: 

“-Ey Fatima! Ji Xuda bitirse! Ferzên Xuda (bi xuşû) eda bike! 
Karên malbata xwe bike! Dema tu bikevî nav nivîna xwe jî sih û sê 
caran 'subhanellah,' sih û sê caran 'el-hemdûlillah,' sih û çar caran 
'Ellahû ekber, ’ bibêje! Bi vî awayî tev dibe sed. Evji bo teji xizmetkarî 
hê çêtir e.” 


Hezreta Fatima -radîyellahû anhû- bi riza û teslîmîyeteke 
mezin got: 

“-Ez ji Xuda û Pêgemberê wî razî me!” Mezinê me -eleyhisse- 
latû wesselam- xizmetkar neda keça xwe ya ku ev qeder ew ezîz 
digirt jî. 112 

Di rîwayeteke din de hatiye guhastin ku Mezinê me ev jî 
gotine: 


“Wellahî, ezxizmetkar nadim we û ezEhlê Sujfê di rewşeke wiha 
de nahêlim ku ew ji birçîya keviran li ser zikê xwe girêdidin û tiştek 
112. Ebûdawud, Xerac, 19-20/2988. 

- 

bi dest minjî nakeve ku ez li wan xerc bikin. Lêbelê ezêfidyeya ku di 
hemberyexsîran de bigrim li Eshabê Suffê xerc bikim ’.’ 113 

Ha Mezinê me pêgemberê Xuda -sellellahû eleyhî we sel- 
lem- ewlada xwe di nav terzê heyateke wiha mûtewazî de gihan- 
dibû, perwerde kiribû. Lewra ew dêya me Fatima, wê ji bo Ehlê 
Beytê, ji bo silsîleya zêrîn, yanî ji bo Şahê Geylanîyan, Behauddîn 
Neqşebendîyan, Ehmed Rîfaîyan û ji bo çendîn ewlîya, esfîya, ebrar 
û mûqerrabînan bibûya “dê” û wê bi heyata nezîha xwe jî dê ji bo 
xanimên ummetê nimûne pêk bianîya.. 

Mezinê me Fexrê Kaînatê di bara terbîyekirina manewî ya fer- 
dên malbata xwe û hazirkirina wan ji bo heyata ebedî de mîsaleke 
din jî wiha ye: 

Dema ji sûretê Ehzab ev ayetên ha nazil bûn: 

“Gelî hevserên Pêgember! Hûn nîn in ku her wekî jinekê ji 
jinên din bin. Heke hûn (ji Xuda) ditirsin, dema hûn pêşwazîya 
yekî (ji mêrên bîyanî) bikin bi edayeke surdar û nazik nepeyvin; 
piştre ewê ku di dilê wî de nexweşî hebe, wê dilê wî xwe bi dûv 
hêvîyê ve berde. Gotina sipehî û munasib bibêjin! Bi weqûrîya 
xwe li malên xwe rûnin û her wekî derketina cahilîyeta pêşîn xwe 
nexemilînin û wisan dernekevin! Nimêja xwe bikin, zekata xwe 
bidin û bi xebera Xuda û pêgemberê wî bikin. Gelî Ehlê Beytê! 
Xuda, sade dixwaze gunehan ji we bibe û we pak û paqij bike .” 114 

Pêgemberê Xuda -sellellahû eleyhî we sellem- tam şeş heyvan 
dema diçû nimêja sipêdê di mahîyeta tedbîrê de rêya xwe bi derîyê 
Hezreta Fatima xistiye û gotiye: 





113. Ehmed, I, 106. 

114. Ehzab, 33/32-33. 

“-Ey Ehlê Beytê, rabin nimêjê! «Xuda dixwazeji we sadegune- 
han bibe û we tertemîz bike.»” 115 


Dîsa ji bo nimêja teheccudan ku ew yek ji giringtirîn sermay- 
eyê seadeta heyata ebedî ye, bi sebeb westina wan îhtîmal hebû ku 
ew di xew de mabin, pêgemberê Xuda -sellellahû eleyhî we sellem- 
di hinek şevan de li derîyê Hezretê ‘Elî û Fatima dida û di bîra wan 
dianî ku wextê teheccudan hatiye.. 

Enes bin Malik -radîyellahû anhû- dibêje: 

“Min ti kes nedîtiye ku li hemberî ferdên malbata xwe ji 
pêgemberê Xuda -sellellahû eleyhî we sellem- bi şefqettir be.” 

Ev îfade di aynî zemanî de tê vê maneyê; ti kes nîn e ku 
ji pêgemberê Xuda -sellellahû eleyhî we sellem- sipehîtir xelkê 
malbata xwe bigihîne, perwerde bike. Ha Mezinê me pêgemberê 
Xuda -sellellahû eleyhî we sellem- bi sebeb bûna wan ji Ehlê Beyta 
Pêgember, li wan dida hînkirin ku divê ew di nav endaz û pîvanên 
titîztirîn û mûkemmeltirîn de heyata teqwayê bijîn û ew ji bo etraf 
û hawîrdorên xwe jî bibin nimûne. 

Bi saya vê, Mezinê me pêgemberê Xuda -sellellahû eleyhî we 
sellem- ku Xuda bi xwe ew perwerde kiribû, çawa ew mezinê hemû 
pêgembera ye, Ehlê Beyta wî jî ku ji bo terbîya xusûsî ya pêgemberê 
Xuda -sellellahû eleyhî we sellem- bûne mezher ew jî ji bo mirovên 
din bûne seyyîd û seyyîdeyên wan. 


Bi rastî Ehlê Beytê, ew însanên dil in ku xwe li hawîrdora 
pêgemberê Xuda -sellellahû eleyhî we sellem- bi hev û din ve girêd- 
abûn û bi halê wî hevhal bûbûn. Aynî wekî wî bayê sibehê ku bi 
ser bexçekekî bi gul, qeranfîl û çîçekên nadîde hatî xemilandin de 
bawezîn dike, çawa ew bi kuderê ve here ji ferahîya wî bexçeyî bêh- 





115. Tirmizî, Tefsîr, 33/3206. 

nên xweş û letîf bi xwe re dibe û li wan diweşîne, Ehlê Beytê jî ku 
di bin terbîya manewî ya pêgemberê Xuda -sellellahû eleyhî we sel- 
lem- de bi kemalê gihane, rûhanîyeta wî ji bo neslên di piştî xwe de 
bi îxlas û sedaqeteke mezin tewzî û belav kirine.. Aynî wekî mûmekî 
ku mûmên bêjimar pê têne pêxistin, wan jî nûra pêgemberê Xuda 
-sellellahû eleyhî we sellem- di dirêjahîya sedsal û neslan de dane 
dewamkirin û (ew ji bo mirovan) bûne qendîlên feyz û rûhanîy- 
etê. Aynî wisan, ewên ku bi bextiyarîya rohnîbûna bi yekî ji wan 
qendîlan gihabin, wan tama wusleta Mezinê me pêgemberê Xuda 
-sellellahû eleyhî we sellem- çêjandiye ku ew serkehnîya wê nûra 
pêşî ye. 

Çawa merkeza feyza silsîleyên tesewwufî yên ku ji Hezretê ‘Elî 
û Hezretê Ebûbekr -radîyellahû anhûma- tên jî îmamê Ehlê Beytê 
Hezretê Caferê Sadiq pêktîne. îmamê Ezam Hezretê Ebûhenîfe jî ji 
bo Hezretê Caferê Sadiq mûmtaztirîn şagirt û ewladê manewî yê wî 
bûye. Ebûhenîfe, ji bo xwe Hezretê Caferê Sadiq serkehnîya feyzê 
qebûl dike û zemanê xwe yê ku bi wî re derbas bûye jî qesd dike û 
bi vê îfadeya xwe vedibêje: 

“Heke du salên dawîn ên min nebûna, Nûman çûbû helakê’.’ 

Ha Ehlê Beytê, zirweyeke mûstesna ne ku halê Mezinê me 
Resûlê Ekrem -sellellahû eleyhî we sellem-, exlaqê wî û fezîletên wî 
ji bo sedsal û neslan hilgirtine, anîne. 


Mehebbeta Ehlê Beytê 

Cenabê Heq di Qur’ana Pîroz de gotiye: 

“Gelî Ehlê Beytê! Xuda, sade dixwaze gunehan ji we bibe û 
we pak û paqij bike .” 116 Bi vê ayetê dide zanîn ku wî xwestiye Ehlê 





116. Ehzab, 33/33. 

Beytê tezkîye û terbîye bike. Cenabê Heq bi xwe pesnê Ehlê Beytê 
dide û medhê wan dike. 

Resûlûllah -sellellahû eleyhî we sellem- ji dil û can ji ferdên 
malbata xwe hez dikir û arzû dikir ummeta wî bi xwe jî ji wan hez 
bike. Çawa di hedîsa şerîfa xwe de gotiye: 

“Ellah Tealaji ber ku hûn bi nîmetên xweperwerde kirine,jê hez 
bikin. Ji ber ku hûn ji Xuda hez dikin, ji min hez bikin. Ji ber ku hûn 
ji min hez dikin, ji Ehlê Beyta minjî hez bikin!” 117 

Ebûbekr -radîyellahû anhû- xwe di pêgemberê Xuda -sellellahû 
eleyhî we sellem- de fanî û tine kiribû, ew di hurmet û mehebbeta 
Ehlê Beytê de jî şexsîyetekî nimûneyî ye. Ew dibêje: 

“Bi awayê edeb-bûna ji bo Ehlê Beytê hurmetê ji Hezretê 
Mûhemmed -eleyhisselatû wesselam- re bigrin. Ez bi wî Xudayî sûnd 
dixwim ku canê min di destê qudreta wî de ye; ez ji lêzimên xwe 
zehftir ji lêzimên pêgemberê Xuda -sellellahû eleyhî we sellem- hez 
dikim’.’ 


Hezkirina ji Ehlê Beytê wezîfekeke ew qeder giring e ku Rebbê 
me xwestiye em di nimêjên xwe de di piştî Tahîyyatê de di dûaya 
“Sellî-barik” a ku em dixwînin de “Alî Mûhemmed” jî bibêjin û em 
ji bo Ehlê Beytê jî dûa bikin. 


Di nimêjan de ew dûaya ku tê kirin û “Alî Mûhemmed’a ku bi 
dawîya teşehhudê hatiye kirin, bêşiwar ew bilindîya meqamê Ehlê 
Beytê şanî dide. Tazîm û hurmeta wiha, hîç ji bo ti malbateke din 
ne mijara axaftinê ye, ne mewzûbehs e. 





117. Tirmizî, Menaqib, 31/3789. 

Hinek mirovên gafil û mebest-xirab Hezretê îmam Şafîî bi 
rafizîtîyê tohmetbar dikirin, wî jî li hemberî tohmetên wan gotiye; 
“heke hezkirina ji Ehlê Mûhemmed rafizîtî he hila îns û cin şahid 
bin ku ez rafizî me" Dîsa ew di vê mijarê de hestên xwe wiha anîne 
zimên û gotiye: 

“Gelî Ehlê Beyta Resûlûllah! Hezkirina ji weferzeke ku Xuda di 
Qur’ana xwe de înzal kiriye. Evji bo we wek mezintirîn medara îftîx- 
arê bes e ku yê selatê li ser we nede nimêja wî qebûl nabe .” 118 

Cînayeta Ku Asîman Hejandine 

(10 Mûherremê, Kerbela) 

Cînayeta ku li hemberî Hezretê Hûseyn hatiye kirin, ew nevîyê 
ezîz ê ku Mezinê me pêgemberê Xuda -sellellahû eleyhî we sel- 
lem- bi mehebbet ew hemêz kiriye, ew bi şefqet ramûsaye û miz 
daye û heta di nimêjên xwe de jî ew danîye ser pişta mûbareka xwe, 
ew felaketek ji felaketên tehltirîn e ku tarîxa îslamê ew dîtine.. Ew 
birîna ku vê cînayetê di singa dinyaya îslamê de vekiriye, hê jî xwîn 
jê dikişe. Her yek ji mirovên ku ev cînayeta wehşîyane kirine bi 
gezeba cuda cuda ya Xuda dûçar bûne. 

Kuştina xwînvexwarane ya Mezinê me Hezretê Hûseyn li din- 
yaya îslamê ew qeder bi nefret hatiye pêşwazîkirin ku navê Yezîd ê 
hukmdarê wê serdemê wek tabîra heqaretê tê bikaranîn. Lewra li 
hemberî wê cînayeta menfûr, ji kîjan mezhebî dibin bila bibin dilê 
her mislimanê jê feryad dike. Li gorî vê di esilê xwe de di vê mi- 
jarê de di navbera Sunnîyan û Şîîyan de ti sebebê xusûmetê nîn e. 
Şanîdana wekî ku xusûmetek hebe, ji bilî tehrîk û navtêdana însanên 
nîyet-xirab pê ve ne tiştekî din e. Ji lewma îro divê herdu teref jî bi 
ti awayan bi xusûmet li hev nemeyzînin.. îro bi taybetî şert e ku ew 


118. Mûhemmed, Parsa, Feslû’l-Xîtab/Têketka Tewhîdê, rûp. 522. 

xwe li hawîrdora hukmê “mûmîn bes biran e” 119 bi hev û din ve 
girêbidin. 

Di vê mijarê de bi terzeke ku tewhîda ummeta Mûhemmed, yanî 
yekbûn û pevrebûna wan xirab bike prîm dana ji bo pevçûnên ziwa, 
ketina nîqaş û levdanan di serî de bizaveke wisa ye ku gîyanê ezîzê wê 
nesla mûbarek diêşîne. Bi taybetî teessubên ne di cih de ji serdema 
tarîxê û bi vir ve her bûne zirardar. Lewra pevketineke biçûçiktirîn 
jî ji bo dijminên îslamê yên ku dixwazin ummeta Mûhemmed dabeş 
bikin tewaş li ser nanê wan kirin e. Di vê mijarê de sipehîtirîn halê 
ku divê em jê re sahib bibin; bi fîraseta îmanê bi jîrane bizav kirine û 
dûr sekinîna ji geybet û mûnaqeşeyên nepêwîst e.. 

Ji bo em di vê de serfiraz bibin jî li tenişta Kîtab û Sunnetê 
me nuqteyeke hevbeşa neheja din jî heye ku ew jî hezkirina ji Ehlê 
Beyta Mûhemmed e. Ev mehebbeta ku Mezinê me pêgemberê Xuda 
-sellellahû eleyhî we sellem- bi xwe jî li me şîret kiriye, ew ufûqeke 
dilî ye ku divê her misliman jê re xwedî bin.. 

Bi vê sebebê bapîrên me Osmanîyan, Ehlê Beytê daîm danîne 
ser destên xwe, li hemberî wan di xatir û hurmetê de qusûr nekirine 
û di bara gelo divê hurmet û mehebbeta ji wan re çawa bibe de jî 
bizavên wisan sipehî şanî dane ku ew ji bo ummetê tevî jî bibin 
nimûne.. Xizmeta ji Ehlê Beytê re peywireke giranbiha jimartine 
û ji bo mûhafezekirina şeref û îzzeta wan jî bi navê “Neqîbû’l- 
Eşraftîyan” jî sazîyeke resmî damezirandine, bipêşxistine. 

Em jî wek nevîyên wan bapîrên mûbarek ji bo em ji Mezinê xwe 
re bibin layiq, divê em dilê xwe bi mehebbeta wan herdu emanetên 
mezin: Qur’an û Ehlê Beytê ku ji me re hiştine, îhya û sag bikin. Divê 
em bi exlaqê xweş û mûamelatên xwe wî ji bo xwe bikin nimûne. Ji 


119. Hucûrat, 49/10. 

bo vê divê em di serî de jî halê xwe bi halê Mezinê xwe Pêgember, bi 
halê al û eshabê wî mîzan bikin, bikişînin. 

Ya Rebbî! Ji rûhanîyeta Mezinê me Pêgember, ji rûhanîyeta 
Ehlê Beyta wî, ji rûhanîyeta eshabê guzîde yên wî û ji rûhanîyeta 
dostên Heq ên ku li pey rêç û şopa wan diçin, hisse û paran ji 
dilên me re îhsan bike! 

Amîn.. 

-radîpdlaliû anhû- (632-S3S-) 




Ew, li xwazîya xwe bûrîbû û wî temenê xwe di nav şewata îşq û 
mehebbeta îlahî de jîyaye. Wî, sade di hebûna Pêgemberê Xuda de ji 
bo xwe çêja jîyanê dîtiye. Li ser vî esasî, ew di her dema hevdîtina nû 
ya digel Mezinê me Hezretê Pêgember -sellellahû eleyhî we sellem- de û 
di sohbeta wî de halekî cipûcudayê wecd û îstigraqê dijîya. Dema ew li 
hizûra wî bûjî di şûna mehebbet û bêrîkirina wî ya ji pêgember re têr 
û teskîn bibe de ew hê zêdetir dibû. 










Ji Xulefa’ên Raşidîn Destûrên Jîyanê-1 

HEZRETÊ EBÛBEKR 

-radîyellahû anhû- (632-634) 


Di dîroka însanîyetê de di warên fezîlet, edalet, dîgergemî û 
exlaqê bilind û mezin de mûstesnatirîn serdem, hîç guman nîn e 
ku ew esrê seadetê ye (serdema Pêgember û eshabê kîram e). Lewra 
ew serdema bimbarek (mûqeddes), ew serdem e ku Mûhemmed 
Mûstefa -sellellahû eleyhî we sellem- têde jîyaye, ewê ku ji bo hemû 
aleman sebebê aferînê ye. Ew serdem dewreke wisa ye ku şeklê xwe 
ji feyz û rûhanîyeta wî girtiye. Dîsa ew serdem, ew dewr e ku însan 
bi awayekî yeqînî di keş û hewaya tefekkureke kûr de, di meqamê 
mûşahede û dîtinê de Xuda û Pêgemberê wî nas kirine. 


Ha civaka wê serdema mûbarek, ji taristanîya reştarîtirîna 
cahilîyetê bi zirwetirîn medenîyeta fezîletan bilind bûye û bi 
marîfetûllahî’yê yanî bi ufûqa naskirina Rebbê xwe ya bi qelbê xwe, 
gihane. Ferdên vê civakê jî ji wan re «sehabîyên kîram» yanî «ew 
dostên zehf bi qîmet û mûbarek ên ku di her xusûsê de ji dil û can 
ji Hezretê Pêgember re sadiq û pêbend» hatiye gotin. 

- 





RAHMEKE WISAN KU 


Ji lewma tekane nesla ku bi awayê sipehîtirîn peyvên pêgemberê 
Xuda -sellellahû eleyhî we sellem-, bizavên wî û halên wî îdrak 
kirine û ji wî jî şopên nûranî ji me re dane guhastin, nifşa eshabê 
kîram e. 

Xulefa’ên Raşidîn 

Di nav eshabê kîram de jî Xulefa’ên Raşidîn, yanî her çar xelîfe 
di serê wan sehabîyan de tên ku karîne xwe bi nêzîkbûna xwe ya ji 
pêgemberê Xuda, bi riqqeta dilê xwe, bi hestên xwe yên zirav û bi 
hessasîyetan xwe strane û wisan şexsîyeta xwe qezenc kirine. Lewra 
ew bi îşqeke zehf mûstesna û bi peywendîyeke dilî bi pêgemberê 
Xuda ve hatine girêdan û wekî rewşa dilopa ava ji behrê bi exlaqê 
Hezretê Pêgember û bi halê wî hevhal bûne. Bi vî awayî alema dilî 
ya wan, bi mehebbeta ji pêgemberê Xuda bûbû tecellîgeha îşqa îlahî, 
û serayeke mezin û mûhteşema xezîneya marîfetûllahî’yê. Dîsa her 
yek ji peyvên wan û halên wan ên tije îbret bûne menzûmeyeke 
hikmet û sirran û wan ji bo temamê ummetê sipehîtirîn şîret û sifetê 
nimûneyî li xwe kiriye. 

Mezinê me pêgemberê Xuda -sellellahû eleyhî we sellem- 
qîmetê serdema xulefa’ên Raşidîn wiha îfade kiriye, gotiye: 

“(Di piştî min de) xîlafeta pêgembertîyê sih sal e.” 120 Bi vî 
awayî wî îşaret pê daye ku wê di piştî wî de car caran bikarhatina 
karûbarên birêvebirî wê mûsbet werin îdarekirin û car caran jî ewê 
lawaz bibin, menfî werin îdarekirin. 

Salên pêşîn ên vê sefhe û merhelê ew zeman in ku di esrê 
seadetê de hizûr û ahengê dewam kiriye, mezintirîn amil û kartêk- 
erê vê jî besîret, pêşebînî û lîyaqeta Ebûbekr -radîyellahû anhû- ye. 

120. Ebûdawud, Sunnet, 8; Ehmed, V, 50, 220, 221. 

Hezretê Ebûbekr -radîyellahû anhû- 

Hezretê Ebûbekr, yekem xelîfe hatiye bijardin, ew di serdema 
esrê seadetê de bi sedaqet, teslîmîyet, îşq û mehebbeta bilind xwe 
di ber pêgemberê Xuda -sellellahû eleyhî we sellem- de fanî û tine 
kiribû. Dilê wî di sewîya bilindtirîn de rabîta jîyabû. Ew bi mezinê 
me re adeta hevaynî bûbû. Çawa Mezinê me -eleyhisselatû wesse- 
lam- gotiye: 

“Di dilê min de çi hebe min ew li Ebûbekr daye hînkirin’.’ 121 
Lêbelê ev rewşa hevaynîbûnê di encama çendîn fedakarî û dana 
bedelên mezin de hatiye cih. Lewra însan, bedela ji her bedelê 
girantir di ber hezkirina xwe de dide. Li vê alema fanî girantirîn 
bedela ku tê danê jî bedela mehebbeta îlahî ye. 

Mezinê me Hezretê Ebûbekr jî ji bo gerqbûna di lezzeta bilinda 
hevdostbûna digel Xuda û Pêgemberê wî de, ew di dirêjahîya temen 
û jîyê xwe de di nav hewldana bedela vê hezkirin û dostanîyê de 
jîyaye. Ew di hicretê de bi şerefa rêhevalbûna bi pêgemberê Xuda 
re gihaye. Ew di vê rêwengîya bala de ku têde çendîn tecellîyên sir- 
rên îlahî hatine jîyîn di Şikefta Sewrê de sê rojan ji singa Mezinê 
me sirr û hikmet berhev kirine. Ew ji bo şeref û fezîleta nêzîkatî û 
pevrebûneke bala bûye mezher. Li wê devera ku bû cihê gerqbûna di 
sirrên îlahî de û bû dersxaneya dan înkîşafkirina qelbî, ew bi vê para 
«duyemê duduyan» ê ku sisêyê wan Xuda ye, gihaye. Nûrê Hebûnê, 
ji vî hevalê ezîzê xwe re got: “Gemgîn nebe, Xuda bi me re ye!..” 122 
Bi vî awayî “sirrê maîyyetê” yanî sirrê keyfîyeta digel Xuda bûnê li 
wî dida hînkirin. 





121. Li Aclûnî, Keşfû’l-Xefa, c. 2, rûp. 419’an binêrin. 

122. Tewbe, 9/40. 

Arifan ev rewş, wek destpêka talîma zikrê bi dizîkahî û wek 
tezahura pêşî ji bo gihiştina dilan ya digel Xuda bi îtmî’an û aramîyê 
nirxandine. Yanî di tarîxa îslamê de di tesewwifê de mekanê malûm 
ê tezahura pêşîyê ji bo guhastina sirrê ji qelb ji bo qelbî Şikefta 
Sewrê ye, wek mûxatebê şensdarê wê jî Hezretê Ebûbekr -radîyel- 
lahû anhû- tê qebûlkirin. Ji lewma Hezretê Siddîq, di piştî Hezretê 
Pêgember -sellellahû eleyhî we sellem- de ji bo Silsîleya Zêrîn ku 
serê wê dê heta bi qiyametê dewam bike, wek helqeya pêşîyê hatiye 
wergirtin. 

Maneya wê ev e; di hemû rêwengîyên ulwî de meqsed, bi rêjeya 
hezkirina ji Xuda û Pêgemberê wî, hasil dibe. Lewra mercê hezkir- 
inê û elametê îşqê, hezkirina ji wan tişta ye jî ku hezkirîyê/ya mirovî 
ji wan hez dike. Ev, di rêya hevhalbûna bi halê hezkirîyê/ya xwe û bi 
wî re hevaynîbûnê de gaveke giring e, ku heyata Hezretê Ebûbekr bi 
tecellîyên wiha mişt û tije ye. 

Ebûbekr Ji Min e, Ez jî Ji Wî Me 

Ew, li xwazîya xwe bûrîbû û wî temenê xwe di nav şewata îşq 
û mehebbeta îlahî de jîyaye. Wî, sade di hebûna Pêgemberê Xuda 
de ji bo xwe çêja jîyanê dîtiye. Li ser vî esasî, ew di her dema hevdî- 
tina nû ya digel Mezinê me Hezretê Pêgember -sellellahû eleyhî we 
sellem- de û di sohbeta wî de halekî cipûcuda yê wecd û îstigraqê 
dijîya. Dema ew li hizûra wî bû jî di şûna mehebbet û bêrîkirina wî 
ya ji pêgember re têr û teskîn bibe de ew hê zêdetir dibû. 

Rojekê Hezretê Pêgember -sellellahû eleyhî we sellem- gotibû: 

“Bi qasî ku min ji malê Ebûbekr îstîfade kiriye min ew qeder ji 

o malê ti kesî dinfeyde nedîtiye 

f&P? - 





HEZRETÊ EBÛBEKR -radîyellahû anhû- (632-634) <TS6ss*iîsr» - 

Hezretê Ebûbekr -radîyellahû anhû- li hemberî vê peyva îltîfat- 
karane, hêstir ji çavên wî barîbn û got: 

“Ya Resûlellah! Ma ez û malê xwe sade ne ji bo te ne?!” 123 Wî 
bi vê peyva xwe da zanîn û got; min bi temamê hebûna xwe û malê 
xwe ve, xwe ji bo Mezinê me Pêgember kiriye nezr û min xwe di ber 
wî de fanî û tine kiriye. 

Mezinê me -Eleyhisselatû wesselam- jî bi sebeb vê hevaynîbûnê 

got: 

“Ebûbekr ji min e, ez jî ji wî me. Ebûbekr hem li dinyayê, hem 
jî li axretê birayê min e .” 124 Bi vê hedîsa xwe Mezinê me pevrebûna 
xwe û wî ya di alema maneyê de û kişîn û herikîna hal ya ku ji qelbî 
ji bo qelb bicih tê, îfade kiriye. 


Nêzîktirîn Mehrem Ji bo Sirrên Nebewî 

Dilê Ebûbekr -radîyellahû anhû- bûbû ayneyeke berraq ku 
di xwe de alema qelbî ya Mezinê me pêgemberê Xuda -sellellahû 
eleyhî we sellem- dida xuyakirin. Li ser vî esasî ew, ji bo fanîbûna 
di ber Mezinê me Pêgember de bûbû nimûneya ji hemû nimûneyan 
mûşexxestirîn. Bi saya vê fanîbûnê, her tiştê aîdê Mezinê me Fexrê 
Kaînatê di dilê Hezretê Ebûbekr -radîyellahû anhû- de maneyeke 
zehf kûr qezenc kir. Wisan çêbûbû ku di bara herka fehmkirina ay- 
etên Xuda, peyv û hedîsên Mezinê me pêgemberê Xuda de Ebûbekr 
-radîyellahû anhû- di pêşîya hemû eshaban de dihat. Çendîn nuk- 
teyên ku hîç ti kesî fehm nedikirin wî bi fîraset û besîreteke serdest 
hiss dikirin. Çawa di Hecca Wedaê de dema ev ayet hate xwarê: 





123. îbnûmace, Fedaîlû Eshabin-Nebî, 11. 

124. Tirmizî, Menaqib, 20. 

Min îro dînê we ji bo we îkmal kir; min nîmetê xwe li ser 
we temam kirin û min ji bo we wek dîn îslam bijardiye..” 125 Her 

kes ji bo vê temambûna dîn keyfxweş bû. Lêbelê Hezretê Ebûbekr bi 
fîraseta serdesta xwe ji vê temambûna dîn hiss kir ku Ellah Teala di 
demeke zehf nêzîk de wê Pêgemberê Ezîzê xwe ji bo alema ebedîyy- 
etê bang bike. Ew bi jana agirê veqetînê ku ketibû dilê wî, di kul û 
geman de gerq bûbû. 126 

Yek ji wan mîsalên ku vê têgihiştina hûr a Ebûbekr -radîyellahû 
anhû- nîşan didin jî ev e: 

Pêgemberê Xuda -sellellahû eleyhî we sellem- di rojên xwe yên 
dawîyê de bi sebeb giranbûna nexweşîya xwe neçûbû mizgeftê. Wî 
Ebûbekr -radîyellahû anhû- wek îmam tayîn kiribû ji bo li pêşîya 
cemaetê nimêj bike. Lêbelê pêgemberê Xuda -sellellahû eleyhî we 
sellem- di navberekê de xwe baş hiss kir û çû mizgeftê. Wî hinek 
şîret û nesîhet li eshabê kîram kirin, piştre jî got: 

“Xuda yê şanê wî bilind, bendeyekî xwe di navbera (bijardina) 
dinyayê û nîmetên li cem xwe de serbest hişt. Vêca wî bendeyî jî yên 
li cem Xuda tercîh kirin!’.’ 

Qelbê hessas û tenik ê Hezretê Ebûbekr ji bo van peyvan 
gemgîn bû, paşê jî dest bi rijandina hêstirên germ kir. Lewra wî 
hestpê kir ku Hezretê Pêgember -sellellahû eleyhî we sellem- bi vê 
peyva xwe bi awayekî ji awayan xatirê xwe ji wan dixwaze. Lewra 
ew nêzîktirîn mehremê sirrên nebewî bû. Dema pêgemberê Xuda 
-sellellahû eleyhî we sellem- ji navbera wan cuda bû çû, wî wekî 
neyeke (amûra navdara mûzîkê) binalenal dest bi feryadan kir. Wî 
bi îskeîsk got: 





125. Maîde, 5/3. 

126. Li Elmalili, III, 1569’an binêrin. 

“-Ya Resûlellah! Bila dêya min û bavê min bi qurbana te bin! 
Emê bavên xwe, dêyên xwe, canên xwe, malên xwe û ewladên xweji 
bo te bikin qurban !.’.’ 127 

Di nav cemaetê de ji wî pê ve ti kesî din hissîyata kûra Hezretê 
pêgemberê Xuda -sellellahû eleyhî we sellem- û ji dinyayê xatir- 
xwestina wî fehm nekiribû. Heta sehabîyan ti mane nedabûne girîyê 
Hezretê Ebûbekr û bi heyreteke mezin ji hev re gotibûn: 

“-Bi rastî girîyê vî yextiyarî yê ku dema pêgemberê Xuda -sel- 
lellahû eleyhî we sellem- behsa wî bendeyê salih kir ku çavpêketina 
Xudayê xwe tercîh kiriye, zehfbi sosret e !.!’ 128 

Lewra hîç nehatibû aqilê wan; ew bendeyê salih ê ku di navbera 
bijardina dinyayê û nîmetên li cem Xuda de hatibû serbest hiştin, 
Hezretê Pêgember -sellellahû eleyhî we sellem- e, û ew heqîqeta ku 
Hezretê Ebûbekr hiss kiribû, wan ew hiss nekiribû. Di vê navberê 
de pêgemberê Xuda -sellellahû eleyhî we sellem- hem dilê gemgîn ê 
Hezretê Ebûbekr tesellî dikir, hem jî ji bo bihayê wî ji eshabê xwe re 
eşkere bike ji wan re peyva xwe wiha berdewam kir, got: 

“Qencîya kê li me bûbe bi aynê wê hemberê wê hatiye dayîn, yan 
jî bi qencîyekeji wê zêdetir hatiye edakirin. Lêbelê Ebûbekr mûstesna 
ye!.. Ew qeder qencîyên wî çêbûne ku roja qiyametê wê Xuda hemberê 
wan bidiyê. 

Gerek bi hevaltîya xwe be, gerek bi malê xwe beji her kesî zehftir 
îkrama Ebûbekr gihaye min. Heke min ji Xudayê xwe pê ve yekî din 
bikira dost bêşiwar min Ebûbekr ji xwe re dikir dost. Lêbelê biratîya 
îslamê hê çêtir e.” 


Piştre Hezretê Pêgember -sellellahû eleyhî we sellem- ji ber 
dema wefata xwe ya her ku diçû nêzîktir dibû jî wiha got: 

127. Ehmed, III, 91. 

128. Buxarî, Selat, 80. 

- 

“Bila hemû derîyên (xusûsî) yên ku bi Mizgeftê ve vedibin werin 
girtin, bila sade derîyê Ebûbekr tenê vekirî bimînel Ez li ser derîyê 
Ebûbekr nûrekê dibînim.” 129 

Bi vî awayî di wê dema gemnaka xatirxwestinê de hemû derî 
hatin girtin, sade derîyê Ebûbekr -radîyellahû anhû- vekirî ma. 

Di maneya îşaretkî de maneya wê ev e; derîyê xusûsî yê nêzîk- 
bûna ji pêgemberê Xuda, li ber wî, bi îtaet, teslîmîyet, sedaqet, 
fedakarî, dostanî û mehebbeteke mezina wekî ya Hezretê Siddîq, 
tê vekirin. 

Keleheke Nehej-a îmanê 

Ebûbekr -radîyellahû anhû- sehabîyekî ji hemû sehabîyan dew- 
lemendtir bû, dema wî xwe di ber pêgemberê Xuda de fanî û tine 
kir, wî canê xwe û malê xwe bi comerdî di rêya wî de feda kiribû. Wî 
pirr caran temamê serweta xwe anîbû li ber destê pêgemberê Xuda 
danîbû, wî jî aynî wekî Resûlê Ekrem -sellellahû eleyhî we sellem- ji 
feqîrbûnê neditirsîya û malê xwe înfaq dikir. Heta dema Mezinê me 
-eleyhisselatû wesselam- jê pirs kir, jê re got: 

“-Ya Ebûbekr, te çiji bo zar û zêçên xwe hişt?” Wî bi hizûra dilî 
ya xwe jê re gotibû: 

“-Min Xuda û pêgemberê wî ji wan re hiştine!..” 130 

Pêgemberê Xuda -sellellahû eleyhî we sellem- ji bo ti eshabîyekî 
xwe destûr nedaye ku ew temamê malê xwe înfaq bike; lêbelê wî ev 
destûr bes ji bo Ebûbekr tenê dida. Lewra di piştî înfaqkirina mal 
û milk de di nav feqr û zerûreteke ku dê were jîyîn de îhtîmal hebû 

129. Binêrin. Buxarî, Eshabû’n-Nebî 3, Menaqibû’l-Ensar 45, Selat 80; Mûsbm, 
Fedailû’s-Sehabe 2; Tirmizî, Menaqib, 15; îbnû S‘ad, II, 227. 

130. Ebûdawud, Zekat, 40. 

- 

ku bi îgwaya nefs û şeytên di dilê însên de poşmanîyek peyda bibe. 
Poşmanîyeke wiha jî fezîleta xêr û heseneteke ku hatibû kirin, tine 
dike û ecra wê zayî dike. Lêbelê alema dilî ya Hezretê Siddîq ji ber 
ku bi mehebbeta Xuda û Pêgemberê wî perçîn bûbû, ew her wekî 
keleheke neheja îmanê bû ku hîç naherife. 

Çawa di bûyera Mîracê de nehejîya dilî ya ku Hezretê Siddîq 
şanî daye û bi awayekî bêdudilî tesdîqkirina wî ji bo pêgemberê 
Xuda jî bes dikare bi xurtîya îmanî ya ku qelbê wî qezenc kiribû, 
were îzahkirin. Di bara îfadekirina vê berxwedana dilî ya wî de 
Hezretê ‘Elî-radîyellahû anhû- gotiye: 

“Hezretê Ebûbekr wekî çîyayekî ye ku hîç ti bayek (yê menfî) 
nikare tesîrê lê bike’’ 

Bi rastî ji ber ku gellek caran Ebûbekr -radîyellahû anhû- hemû 
serweta xwe bi comerdî înfaq kiriye hinek caran çêbûne ku ew di 
nav feqr û zerûretê de jîyaye. Lêbelê rizamendîya Xuda û Pêgemberê 
wî hemû tengasîyên dinyayî ji bo Ebûbekr bûbûn lezzet û jê re dabîn 
kiribûn ku ew di halê aramîyeke mezina dilî û rizamendane bijî. 

Mezinê me -eleyhisselatû wesselam- jî li hemberî vê sedaqet û 
fezîleta qenc a wî jê re îltîfat kiriye û mizgînî wiha daye wî: 

“Kî, bixwaze li mirovekî ku ji cehennemê hatî azadkirin binêre, 
bila li Ebûbekr binêre!” 131 

Keş û Hewaya Tewazû û “Hîçîtîyê” 

Hezretê Ebûbekr -radîyellahû anhû- li hebûn û xwazîya xwe 
bûrîbû û adeta ew bûbû ku hebûna xwe di hebûna pêgemberê Xuda 
-sellellahû eleyhî we sellem- de didît, bi vî awayî ew ji bo exlaqê 
Mûhemmedî bûbû nimûneyeke zindî. Wî jî wekî Mezinê me-eley- 





131. Elî el-Mûtteqî, jimar: 32617. 

hisselatû wesselam- derdê xwe jibîr kiribû, di şefqetê de bi zirwe 
bûbû û derdê ummetê ji bo xwe kiribû derd. Ew ji xwegemîya “nefsî, 
nefsî” bûrîbû û bi dîgergemîya “ummetî, ummetî” gihabû. Vê rewşa 
wî xwe di dûayên wî de wiha nîşan dida: 

“Ya Rebbî! Bedena min di cehennemê de ew qeder mezin bike ku 
li wirji bo bendeyên teyên dîger cih nemîne \..” 

Bêşiwar ev îfadeya wî, tîne zimên ka wî hem mezinbûna şefqet 
û merhemeta wî, hem jî bi sebeb tirsa ji Xuda wî çawa nefsa xwe di 
keş û hewaya tewazû û hîçîtîyê de heqîr û reben didît. 

Hezretê Ebûbekr -radîyellahû anhû- ku ew qenctirînê ummetê 
ye, dema ew wek xelîfe hate bijardin, ew çû ser minberê û di nav 
tewazûyeke mezin de wiha xîtab kir, got: 

“Gelî mirovan! Digel ku ezji we tevan ne çêtir imjî ez li ser serê 
we wek xelîfe hatime bijardin. Heke ez wezîfa xwe bi heqîyê bikim 
arîkarîya min bikin. Heke ez şaş bizav bikim jî rêya rast ji min re 
şanî bidin ..!’ 132 

Yanî sehabîyê mezin, fezîleta “qebûlkirina îqaz û tenbîhê” jî 
bi tewazû û gihaneke mezin jîyaye. Dema gel beyat didayê jî wî 
wiha got: 

“Min hîç ti zemanekî xelîfetî nexwest, dilê minjî têde nebû. Min bi 
ti awayan ne bi dizîkahî nejî bi eşkerehî evji Xuda nexwestiye. Lewra 
(ji ber endîşeya berpirsîyê) di xelîfetîyê deji min rehetî nîn e.” 

Bi rastî dema Ebûbekr -radîyellahû anhû- bû xelîfe, li gorî 
heyata xwe ya berê, wî kirasê tewazûya hê bêhtir, zahîdanebûna 
hê bêhtir, mûstegnîbûnîya hê bêhtir li xwe kiribû. Berî ew bibe 
xelîfe, wî mêşinên keç-sêwîyên li hawîrdorên xwe didohtin û îhti- 
yacên wan temîn dikirin. Piştî ew bû xelîfe, cîranên wî êdî dest bi vê 

132. îbnû Sad, III, 182-183; Suyûtî, Tarîxû’l-Xulefa, rûp. 69, 71-72; Hemîdûllah, 
Pêgemberê îslamê, II, 1181. 

hizirînê kiribûn ku şuşilên wî wê zêde bibin, belkû mercên wî yên 
jîyanê jî dê biguherin û ji vir û pê de ewê mêşinên keç-sêwîyan ji 
wan re nedoşe. Lêbelê di jîyana wî de tiştek neguherî. Wî bi xwe bi 
heman halê mûtewazîyê xwe li ser dohtina mêşinên keç-sêwîyan û 
temînkirina îhtiyacên wan berdewam kir . 133 

Ebûbekr -radîyellahû anhû- hem berî xelîfetîya xwe, hem jî di 
piştî xelîfetîya xwe de hîç meyla xwe neda ser dinyayê. Aynî wekî 
pêgemberê Xuda -sellellahû eleyhî we sellem- hemû arzûya wî ev 
bû; ew rêwengîya axretê di nav îştiyaqa wusleta îlahî de ji siqlet 
û bargiranîyên dinyayê azade, bi aramîya dilî temam bike. Bi vê 
sebebê ye ku wî di dema nêzîka wefata xwe de di nav halekî mezin 
ê îstignayê de wesîyet kir ku zevîyeke wî bifiroşin û wan diravên ku 
wî di mûddeta xelîfetîya xwe de di nav feqr û zerûretê de wek meaş 
wergirtibûn jî dîsa li xezîneya dewletê werin vegerandin .. 134 

Nimûneya Mûwazene û Îtîdalê 

Di heyata wî de hevkêşîyeke mûezzama îlahî hebû. Wî her 
zemanî tewazû û mehfîyeteke mezin şanî dida; lêbelê wî ti caran 
zillet û nekarîn şanî nedida. Ew tim bi weqûr bû, lêbelê wî xwe 
bi dest gurûr û kibrê ve ber nedida. Heta tu bibêjî bes ew efûkar, 
mûsamehakar, mûlayîm û xuynerm, jîyaye, lêbelê dema pêwîst 
dikir jî wî zanîbû dijwar û wêrekane tevbigere. Ew bi her halê xwe ji 
bo mûwazene û îtîdaleke mezin nimûne bûye. 

Wî bi van hemû sifetên xwe ji bo dijîtîya fermanên Hez- 
retê Pêgember hîç sebr û tehemmul şanî nedaye. Ew ji bo îslamê 
berevanekî berxwedêr bû. Wî bi ti awayan tawîz ji hukmên dînî 
nedaye. Wî li hemberî bizavên riddetê (vegerîna ji dîn) û redkirina 
mûkellefîyeta zekatê yên ku di piştî wefata pêgemberê Xuda -sellel- 

133. Suyûû, Tarîxû’l-Xulefa, rûp. 80; Sariçam (darkeja zer), Hz. Ebûbekr, rûp. 82 

134. îbnû Esîr, el-Kamil, II, 428-429. 

lahû eleyhî we sellem- de rûdabûn bi dîrayet û biryardarîyeke mezin 
berxwedan kir û got: 

“Heke tayekî biçûçik ji malên zekatê ji ber min veşêrin û wî 
nedin ezê li dijî wan şerr bikim /..” Bi vî awayî wî nehişt fitne mezin 
bibe û hemû derîyên ku wê ji bo tehrîfata dînî bibûne sersebeb, 
girtin. Hezretê Ûmer -radîyellahû anhû- ê ku ji bo edalet û celadetê 
abîde bû jî, ji vê helwesta binbirr û cesûrane ya wî re gibte kiriye û 
ew jê re heyran maye. 135 

Welhasil ew sehabîyê mezin tim di meqamê sidqiyetê de jîyaye 
û wî ji bo dan jîyandina wê hewl daye. Di vê nuqtê de şîyarî û şîretên 
wî ji bo me ew qeder bi nirx û qîmet in ku dikarin ji bo wî meqamê 
mezin derî vekin. Ew bi vê jîyîna xwe ya timsala sedaqetê dibû 
nimûneyeke bêhemta, bi peyvên xwe yên ji durrên hikmetê tije ku 
sirrên vê jîyînê îfade dikin jî ji bo dilên mûmîn bûne destûra heyatê. 
Ha ji te re hinek peyvên wî ku her yek ji wan xezîneyeke hikmet û 
heqîqetê ye: 

Ji Hezretê Ebûbekr Peyvên Bi Hikmet 

“Di navbera Xuda û ti mexlûqekî wî de peywendîyeke nesebê nîn 
e. Nêzîkbûna ji Xuda, bes bi îtaetaji wî re û bi li peyçûna fermanên 
wî mûmkin e’.’ 

“Xuda, bi peyva bêamel a bendeyê xwe razî nabe!’ 

“Xeberdana zehf, dike ku însan pirrjibîr dike’.’ 

“Baş bifikre ka tu yê çi bibêjî, tu yê kengê bibêjî û tu yê ji kê re 
bibêjî!” 

“Ji arifên ku Heq nas dikin re bibe kole!” 

135. Elî el-Qarî, Mirqat, X, 381-383/6034. 

- 

“Halê xwe ji mirovê ku dixwaze rê ji te re şanî bide, neveşêre! 
Heke na, tu yê xwe bixapînî’.’ 

“Tu xwe îslah bike da ku însanjî li hemberî te baş tevbigerin’’ 

“Çar kes heneji bendeyên salih ên Xuda ne: 

1. Ewê ku dema mirovê tobedar dibîne, pê keyfxweş dibe. 

2. Ewê ku ji bo efûya gunehkaran lavlavêji Rebbê xwe dike. 

3. Ewê ku di nehazirîya bira-dînê xwe dejê re dûa dike. 

4. Ewê ku arîkarîya hewcedaran dike û bi xizmeta wan 
radibe’.’ 

“Li dev min xurttirînê we ew kesê lawaz e, heta ku ew heqê xwe 
wergire. Lawaztirînê we jî ew kesê xurt e, heta ku heqê dîgeran jê 
were standin’.’ 

“Heke îman sade li mizgeftan be, mal li cem nemerdan be, sîlah 
li cem tirsonekan be, selahîyet li dev lawazan be, (hingê) wê kar xirab 
bibin.’ 

“Aqilmend ewê xwedî teqwaye, bêaqiljî ewê zalim be’.’ 

“Ellah Teala di Qur’ana Pîroz de mûkafata ku soz daye ewê bide, 
bi ezabê re zikr kiriye ku bi vê wesîleyê bendeji îbadetê re regbet bike 
ûji ezabê bitirse’.’ 

“Heke xêrek ji dest te biçe ji bo girtina wê kar bike, dema tu wê 
bidest bixîjîji derbasbûna li wê binêre û hewl bide tuyaji wê sipehîtir 
bikî!” 

“Qencî-kirina li mirovan însanîji afet û belayan diparêze’.’ 

“Ji ber şohretê bireve ji bo ew te bişopîne. Ji mirinê re hazir bibe 
da ku heyatji te re were bexşkirin’.’ 

- 

“Hîç ti belayek nîn e ku yeka ji wê xirabtir nebe’.’ 

“Di sebrê de zirar nîn e, di gemgînî û telaşê defeyde nîn e’’ 

“Sebr nîvê îmanê ye, yeqîn jî temamê wê ye .” 

“Efîyetêji Xuda bixwazin. Di piştîyeqînê (îmana qet‘î) de tiştekî 
ji efîyetê çêtir hîçji ti kesî re nehatiye dayîn’’ 

“Li gorî min di efîyetê de bûn û şukir kirina min, ji hatin 
îmtîhankirinê û sebr kirina min meqbûltir e.” 

“Dinya bazara mûmîna ye; şev û roj sermayê wan e; amelên 
sipehî malê ticareta wan e; cennet qezenca wan e; cehennem jî zirara 
wan e.” 

“Selewat dana li ser Hezretê Pêgember gunehan, ji mevirandina 
avê ya êgir hê bileztir tine dike. (Bi îxlas û mehebbet) silav şandina 
ji wî re ji azadkirina çendîn koleyan çêtir e. Hezkirina ji pêgemberê 
Xuda -sellellahû eleyhî we sellem- jî ji rîyazat û mûcahedê, ji şûr 
hejandina di rêya Xuda de hê çêtir e ’’ 136 

“Dostên Xuda (bi mîzaca xwe) sê çînî ne. Her sê çînî jî bi sê 
elametan têne naskirin: 

Çînîya yekê (ji dostên Heq), ewên di halê xewfê (tirsê) de ne. 

Evjî; 

1. Daîm mûtewazî ne. 

2. Xêr û hesenatên wan çi qeder zehf bin jî wan hindik 
dibînin. 

3. Biçûçiktirîn xetayên xwe jî mezin dibînin. (Lewra ew diza- 
nin ka wan li hemberî kê xeta kirine.) 

Çînîya duduyan (ji dostên Heq), xwediyê recayê ne. Evjî; 

136. Begdadî, Tarîxû Begdad, VII, 161. 

- 

1. Ew di her hal û bizavên xwe defezîlet û sipehîtîyan ji însan- 
an re şanî didin ûji wan re dibin nimûne. 

2. Ew malên xwe di rêya Heq de sarf dikin û ew dibin com- 
erdtirînê mirovan. 

3. Ew li hemberî bendeyên Xuda daîm di husna zenê de dibin. 

Çînîya sisêyan (ji dostên Heqjjî (ew arifin ku) bi wecda evîn û 
hezkirinêji Rebbê xwe re îbadet dikin. Evjî; 

1. Ewji çi hez bikin wan (di rêya Xuda de) înfaq dikin. 

2. Ew di her hal û bizavên xwe de riza’ya Xuda ji xwe re dikin 
emanc, ji lewma ewguhê xwe nadin gazindê nezanan û ewji bizavên 
hovane yên wan jî nerehet nabin. 

3. Ew hewl didin tiştên ku bi nefsa wan giran tên, digel dijberîya 
nefsa xwe jî bînin cih; ew di hemû hal û bizavên xwe de ji ferman û 
qedegeyên Xuda re îtaet dikin” 137 

Ha Hezretê Ebûbekr şexsîyetekî mûbarek ê îslamê bûye ku wî 
ev hemû hal û bizavên van hersê sinif û çîyên dostên Heq di xwe de 
kom kirine. Rebbê me ji bo me tevan bi nesîb bike ku em bi awayê 
layiq ji van şîretên bi hikmet ên wî îstîfade bikin û em feyzê ji halên 
sipehî yên wî bigrin. Me ji wan kesan bigerîne ku ketine nav helqeya 
dostanîya wî! Lewra Xulefaên Raşidîn, Eshabê Kîram, Dostên Heq 
û ewên bi sipehî li pey wan çûne ku di Xuda û Pêgemberê wî de 
bi serkehnîya dostanîyê gihane, bi lutfa Rebbê me ew rêwengîyên 
bextiyar ên karwanê seadeta ebedî ne. 

Em ji dil û can ji vê nîyaza semîmî ya Ebûbekr -radîyellahû 
anhû- re “amîn” dibêjin û wisan dawîyê li peyvên xwe tînin: 


137. îbnû Heceri’l-Esqelanî, Mûnebbîhat, rûp. 94-95. 

“Xudayê min! Bi xêrtirîn dewreya temenê min bike dawîya 
wî, bi xêrtirîn beşa amelên min jî bike encamên wan, bi xêrtirîn 
rojên min jî bike ew roja ku ezê bi te bigihim.” 138 

“Xudayê min! Ez tişta ku di dawîya kar de ji min re xêr be, ji 
te dixwazim! Xudayê min! Çêtirîn xêra ku tu bidî min bila rizaya 
te û dereceyên bilindtirîn ên cenneta neîmê bin!” 139 

Amîn.. 



138. Suyûtî, Tarîxu 1-Xulefa, rûp. 103. 

139. Suyûtî, Tarîxu 1-Xulefa, rûp. 103. 

- 

C5 hêezretê HJimer 

-radipellahû anhû- (63S-6SS) 




Xelîfeyê duduyan Hezretê Ûmer -radîyellahû anhû- jî şexsîyetekî 
nimûneyî yê îslamê ye ku li ser rêç û şopa nûrdara pêgemberê Xuda- 
sellellahû eleyhî we sellem- çûye, bi sedaqet rêya wî daye dewamkirin 
û bi hal û bizavên wî bi abîde bûye. 










Destûrên Heyatê Ji Xulefa’ên Raşidîn -2 

HEZRETÊ ÛMER 

-radîyellahû anhû- (634-644) 


Hezretê Ûmer, berî bi îmanê şerefmend bibe ji bo mirovên 
cahilîyetê ku ji merhemetê mehrûm in û heq-hiqûqê nas nakin 
nimûneyeke tîpîk bû. Dema ew bi îmanê şerefmend bû jî, ew bû 
însanekî diltenik, dîgergem, ehlê hikmetê û abîdeya edalet û fezîletê. 
Ew Ûmerê berî îslamê bi mîzaca xwe dijwar û gij helîya çû; di şûna 
wî de “Hezretê Ûmer” hat ku ew çavbihêstir bû, dilê wî ji şefqet û 
merhemetê tije bû, xwe heta ji êşandina mîroyan jî diparast, daîm 
seadeta ummetê dihizirî û xwedî hesta bilinda berpirsîyê bû. 

Wî got: “Heke berxek li kenarê Firatê telef bibe, bi vê sebebê ez 
ditirsim Xuda hesabê wê ji min bipirse 140 bi vê gotina xwe wî tim 
nefsa xwe bi mûhasebê ve bend kiriye. Wî bi şev çiwalên erzaq li 
ser pişta xwe kirine, li taxên lawazan gerîyaye û destpê kiriye ku 
ew li ber serê hewcedaran bibe; ew bibe kesê sêwîyan, kesê bêçar- 
eyan û kesê bêkesan. Heta wî dilên şikestî tesellî nekiribana, hêstirên 
çavên wan paqij nekiribana, ew nedabana kenandin dilê wî aramî û 




140. îbnû Ebûşeybe, Mûsennef, VIII, 153. 

hizûr nedidît. Ew bi hesta emanet û mesûlîyeteke wisan giha ku wî 
di mûddeta xelîfetîya xwe de ji bo karên ummetê şeva xwe jî bi ser 
roja xwe ve berdaye. Digel vê jî wî ti caran xizmeta xwe têr û kafî 
nedît. Ji ber ku wî Resûlê Xuda ji xwe re dikir nimûne, digel sewîya 
zirweyî ya xwe ya edalet, dîrayet û lîyaqetê jî hîç ti zemanekî wî dilê 
xwe yê ku di bin bargiranîya wezîfa xwe de diperçiqî teskîn nekir û 
hedana wî neanî. 

Bi sebeb reşkujîya ku li dijî wî hatibû kirin dema ew bi giranî 
birîndar bûbû û jê re hatibû gotin; 

“-Yekîji bo cihê xwe tayîn bikin!” lêbelê wî digel titîzî û hesab- 
hûrîya xwe ya di heq û edaletê de jî wiha bersiv da, got: 

“Wekî ku min di sagîya xwe de berpirsîya we hildaye ser xwe, 
ma ez piştî wefata xwe jî wê (berpirsîyê) hilgirim? Ezji xelîfetîya ku 
dikim ti mûkafatekê hêvî nakim. Ez çi qeder dixwazim di vê wezîfê de 
sewabên min û webalên min hevkêş bibin! Bila neji bo min be, nejî li 
dijî min be! Bes bila (di mehkema îlahî de) li min neyê girtin!” 141 

Dema lê hate teklîfkirin ku ew kurê xwe Ebdûllah li şûna xwe 
wek xelîfe tayîn bike, bihêle jî wî got: 

“-Ji malekê qurbanek bes e!!’ 

Ha wî sehabîyê bimbarek ji ber ku mesûlîyeta ummetê ketibû 
ser milê wî û wî derdê wê ji xwe re kiribû derd, wî derdên xwe jibîr 
kiribûn. Kula wî ya mûhîmtirîn, aramî û selametîya mirovan bû. Di 
vê rê de tekane nimûneya wî jî Mezinê me -eleyhisselatû wesselam- 
bûye. Çîle û cefayên ku Mezinê me di rêya Xuda de kişandibûn hîç 
ti zemanî jibîr nedikirin û wî li pey şopa bimbareka Mezinê me 
mesafe qut dikir, diçû, aynî wekî mirovekî ku di berfê de şopa yê li 
pêşîya xwe taqîb bike, here. 

® 141. Mûslim, îmaret, 11. 

- 

Zuhd û îstigna 

Hezretê Ûmer -radîyellahû anhû- şopa hesirê ku di bedena 
bimbareka Mezinê me Pêgember -sellellahû eleyhî we sellem- de 
çêbûbû, dîtibû û hêstir ji çavên wî barîbûn. Dema Mezinê me Fexrê 
Kaînatê jê pirs kiribû; 

“-Çima tu digrî?” 

Wî ev bersiv dabûyê: 

“-Ya Resûlellah! Jîyîna Kisra û Qeyser malûm e! Haleveku tu 
pêgemberê Xuda yî!” 

Mezinê me -eleyhisselatû wesselam- jî jê re gotibû: 

“-Ya Ûmer! Ma tu arzû nakî ku axretji me re be, dinyajîji wan 
re be?” 142 


Di serdema xelîfetîya Hezretê Ûmer -radîyellahû anhû- de 
welatên wekî Sûrîye, îraq, Filistîn û Misrê hatine fethkirin û ji vî 
serî heta bi wî serê din axa îranê jî ketibû nav tixûbê dewleta îslamê. 
Xezîneyên zengîn ên Bîzans û îranê destpê kiribûn bi ser Medîna 
Mûnewwer de herikîbûn, hatibûn. Sewîya refaha civakê bilind 
bûbû lêbelê xelîfê mûmînan Hezretê Ûmer -radîyellahû anhû- ji 
van hemû zengînî û destferehîyan mûstegnî mabû. Digel îhtîşama 
dewletê û dewlemendîya beytul-malê jî dîsa wî bi cilên pînekirî 
yên xwe xutbe dixwend. Wî ji bo nefsa xwe ji şohreta meqamê xwe 
biparêze heyateke zehf mûtewazî dijîya. Dema ew bi koleyê xwe re 
çûbû Şamê, jê re gotibû: 


“-Dora te hat, heydê were li hêştira min siwar bibe!” Heke çi 
qeder koleyê wî jî jê re gotibe; 





142. Mûslim, Telaq, 31. 







RAHMEKE WISAN KU 


“-Ya Xelîfe! Ewê min xelîfe zen bikin.” û îtîraz kiribe jî dîsa wî 
koleyê xwe li ser hêştira xwe da siwarkirin û ew jî bi peyatî çû nav 
Şamê. Bi vî awayî wî di bara biratîya îslamê de mîsaleke mûşexxes li 
pey xwe hişt ku wê bîranîna wê sedsal û zemanan derbas bike. 

Xelîfe Hezretê Ûmer, carina deyndar dibû û jîyana xwe di nav 
tengasîyan de dida dewamkirin. Wî bes qebûl kiribû ku ew ji xezînê 
tehsîlateke bi qasî kîfayetê wergire û wî bi vê jî zor zehmet karîbû 
debara xwe bike. Bi sebeb vî halê mûtewazîyê wî kesên ku ew nas 
nedikirin ferq nedixistinê ku ew xelîfeyê mislimana ye. 

Girgirekên sehabîyan hew karîn xwe li ber vî halê xelîfeyî big- 
rin. Xwestin meaşê wî zêde bikin. Lêbelê ji ber ku newêrîbûn raster- 
ast vê ji wî re bibêjin, rabûn serî li dêya me Hefse dan ku ew di aynî 
zemanî de hem hevjîna Mezinê me Pêgember bû, hem jî ew keça 
Hezretê Ûmer bû. Wan ji dêya me xwest ew vê teklîfa wan li bavê 
xwe erz bike. Hezreta Hefse ev teklîf ji bavê xwe re vekir. Hezretê 
Ûmer bi çavê serê xwe ji bo wan rojên Mezinê me Pêgember bûbû 
şahid ku ew di dirêjahîya rojeke temam de ji birçîya dihejîya û xur- 
mekek jî bi dest wî nediket ku ew pê zikê xwe têr bike, 143 vêca wî ji 
keça xwe pirs kir, jê re got: 

“-Keça min! Rewşa Pêgemberê Xuda di xwarin vexwarin û cil 
li xwe kirinê de çawa bû?” 

Dema Hefse ev bersiv dayê: 

“-Bi qasî miqdarê kîfayetê (bi qasî ku têrê bike) bûye.” Hezretê 
Ûmer jî wiha pê de çû, got: 

© 


143. Binêrin. Mûslim, Zuhd, 36’an. 

“-Herdu dost (Hezretê Pêgember û Ebûbekr) û em dişibihin sê 
rêwîyên ku bi heman rêyê ve diçin. Yekemê me (Hezretê Pêgember) bi 
meqamê xwe giha. Yê din (Ebûbekr) bi aynî rêyê ve çû û giha yê yekê. 
Ez jî wek yê sisêyan dixwazim bigihim hevalên xwe. Heke ez bi barê 
zêde herim, ezê nikaribim bigihim wanl Heke na, ma tu naxwazî ez 
bibim siyemê vê rê?” 144 

Tekane emanca Ûmer -radîyellahû anhû- rizaya Xuda bûye. Wî 
bi ezmeke ew qeder mezin berê xwe dabû ser vê emanca xwe ku di 
rêya gihiştina vê emancê de hemû îbtîla û mûsîbet di nezara wî de 
bûbûne hîçek. Wî di vê ogirê de her cure çîle û îzdîrab bi sebreke 
mezin, riza û teslîmîyetê pêşwazî dikirin. Digel ku Pêgemberê Xuda 
pirr caran mizgînîya cennetê dabûyê jî dîsa wî temamê heyata xwe 
di rewşa rîyazateke şidihayî de dijîya. 

Hezkirina Wî Ji Pêgemberê Xuda 

Rojekê Mezinê me -eleyhisselatû wesselam- bi mehebbet ji 
Hezretê Ûmer ê ku ji bo umrê îzn jê dixwest re gotibû: 

“-Birayê min, me jî di dûayên xwe de jibîr neke!” 145 Hezretê 
Ûmer li hemberî vê îltîfatê heta tu bibêjî bes kelecanî bûbû û 
gotibû: 

“-Ew qeder ez keyfxweş bûm her wekî ku dinya bûbin yên 
min.” Lewra îltîfateke biçûka ku ji Pêgemberê Xuda were, ji din- 
yayan çêtir bû. Ev mîsala ku hezkirina Hezretê Ûmer ji Pêgember 
şanî dide jî caliba diqqetê ye: 


144. Şehbenderzade Ehmed Hîlmî, Tarîxa îslamê, c. I, rûp. 367. 

145. Tirmizî, Deawat, 109; Ebûdawud, Witr, 23. 

Bi navê Fîras sehabîyek hebû, wî zehf ji Mezinê me Pêgember 
hez dikir. Ji ber hezkirina xwe ji Mezinê me wî ji bo teberrukê 
dixwest ji tişteke Pêgember re bibe xwedî. Rojekê wî dît ku Mezinê 
me ji firageke li ber xwe xwarinê dixwe û xwest ew firag jê re were 
hedîyekirin. Pêgemberê Xuda daxwaza ti kesî bi şûn de nediveger- 
and û ew firag ji bo wî jî hedîye kir. 

Hezretê Ûmer -radîyellahû anhû- dem bi dem diçû mala Fîras 
û jê re digot: 

“-De ka ji kerema xwe wê firaga bimbarek bîne.” Wî ev firaga ku 
destên bimbarek ên Pêgemberê Xuda gihabûnê ji ava zemzemê tije 
dikir û jê têr têr av vedixwar; ava ku ji ber dima jî diavêt ser çavên 
xwe û rûyê xwe. 146 


Ûmerû’l-Farûq -radîyellahû anhû- 

Sifetek ji sifetên Hezretê Ûmer jî “Farûq” bûye. Rebbê me yê 
mezin gotiye: 

“Gelî yên ku îman anîne! Heke hûn ji Xuda bitirsin ewê furqanê 

(têgihiştina ji hev cudakirina qencî û neqencîyê) bide we..” 147 Hezretê 
Ûmer di tirsa ji Xuda de jî şexsîyetekî di zirweyê de bû, di meseleyên 
ku ji wan re rûbirû dima de jî di mijara heq zanîna heqîyê û li peyçû- 
na wî de û batil zanîna batilî û xwe jê vedana wî de bi lutfa Xuda bi 
îsabeteke (lêxistineke) mezin hukm dida.. Çawa meşhûr e ku re’y û 
ramana Ûmer -radîyellahû anhû- di gellek xusûsan de bi ayetên ku 
piştre hatine re ahengsaz bûye. Ev fezîleta wî, ji terefê pêgemberê 
Xuda -sellellahû eleyhî we sellem- ve di hedîseke şerîf de wiha hatiye 
îfadekirin: 


146. îbnû Hecer, el-îsabe, III, 202. 

147. Enfal, 8/29. 

“Ellah Teala heqî xistiye ziman û dilê Ûmer ’.’ 148 

Mezinê me -eleyhisselatû wesselam- di hedîseke şerîfa dîger de 
jî wiha gotiye: 

“Di navbera ummetên ku berî we jîyane de hinek mirov hebûn 
ku îlham ji wan re dihat. Heke di navbera ummeta min de jî yek ji 
wan hebe, bêşiwar ewjî Ûmer e ’’ 149 

Çendîn tezahurên vê dîrayeta Hezretê Ûmer -radîyellahû anhû- 
hatine dîtin. Lêbelê di navbera van de heta tu bibêjî bes bûyereke 
caliba diqqetê heye ku ew jî ji bona wî kerameteke tam eşkere ye: 

Dema Ûmer -radîyellahû anhû- li ser minberê ji xelkê re axaf- 
tin dikir, gazî kiribû, gotibû: 

“-Ya Sariye ber bi çîyê ve ber bi çîyê ve!” Di dema ku Hezretê 
Ûmer ev peyva ku ti peywendîya wê bi mijara xutbê ve tine bû, gotî 
de fermandar Sariye li devereke tam qunaga heyvekê ji Medînê dûr 
bi neyaran re şerr dikir. Lêbelê Xuda -celle celalûh- dengê Ûmer- 
radîyellahû anhû- bi Sariye dabû bihîstin. 150 

Hezretê Ûmer -radîyellahû anhû- bi lutfa Xuda ji bo gellek 
tecellîyên manewî bûye mezher, ew ji bo rastî, edalet û heqqanîy- 
eteke wisan bûbû abîde ku cihê ew lê bûye Îblîs ê ku berê mirovan 
her dida ser guneh û xirabîyan nikarîbû li wir bihewe, ji lewma 
zulim û neheqîyê nikarîbû li wir ji bo xwe heyatê peyda bike.. Ji 
ber vê ye ku Mezinê me -eleyhisselatû wesselam- ji Hezretê Ûmer 
re gotibû: 





148. Tirmizî, Menaqib, 17/3682. 

149. Buxarî, Eshabû’n-Nebî, 6. 

150. îbnû Hecer, el-îsabe, II, 3. 

“Ez bi wî Xudayî sûnd dixwim ku canê min di destê qudreta wî 
de ye; heke şeytan di rê de li te rast hatibe hemin ewê rêya xwe (ji ser 
te) biguherîne 151 

Şuglê Însanî Ayneya Wî Ye 

Ev îfadeyên ji fîraset û nezaketê tije yên Hezretê Ûmer -radîyel- 
lahû anhû- çi şîreteke mûhteşem e: 

“Hûn li nimêja ku yek dike, li rojîya ku yek digre nenêrin. Hûn 
li vê binêrin; dema ew diaxive gelo rast dibêje? Dema tiştek jê re tê 
bi emanetkirin, gelo ew şivantîyê li emanetê xwe dike? Dema ew bi 
dinyayê ve mijûl dibe gelo helal-heramî li ber çavan digre?” 152 

Lewra ev heqîqet û mizgînîyeke îlahî ye ku di maneya rastîn de 
nimêjên bi awayê layiqê wan têne edakirin û rojîyên ku têne girtin 
mena însanî ji her cure xirabîyan dikin. Lêbelê ew mûmînê ku hewl 
nade nefsa xwe îslah bike û exlaq û bizavên xwe sipehî bike, ji ber 
ku di îbadetên ew eda bike de jî wê feyz û rûhanîyet nebin, ew mena 
wî ji xirabî û çewtîyan nakin.. 

Çawa Hezretê Ûmer -radîyellahû anhû- ji bo wan kesên ku 
naxebitin, geyret nakin, karê xwe ji tenbelîyan re dihêlin û piştre jî 
dibêjin; “em ehlê tewekkulê ne” gotiye: 

“Hûn bawerîya xwe ne bi Xuda, lêbelê bi malê dîgeran tînin. 
Mûtewwekilê heqîqî; tovê xwe diavêje axê, piştre li Xuda îtîmad 
dike!” bi vî awayî wîpêşagahî dane wan . 153 

151. Mûslim, Fedaîlus-Sehabe, 22. 

152. Beyheqî, Sunenu’l-Kubra, VI, 288; Şûab, IV, 230, 326. 

153. îbnû Receb, Camîu’l-Ulûm, I, 441. 

- 

Dîsa rojekê mirovekî li cem Hezretê Ûmer -radîyellahû anhû- 
pesnê mirovekî din dida. Hezretê Ûmer -radîyellahû anhû- ev pirs 
jê kirin, jê re got: 

“-Ma te bi wî re hîç rêwîtî, cîrantî, yan jî ticaret kiriye?” 

Çi dema wî zilamî di her carê de bersiva wî da, got; “na.” 
Hezretê Ûmer -radîyellahû anhû- jê re got: 

“-Ez bi Xuda sûnd dixwim; tu wî nas nakî ’.’ 154 

Ha di naskirin û nirxandina mirovan de bi zehftirîn mijara ku 
divê lê were diqqetkirin ev e. Yanî ew heqîqeta ku bav û kalan bi van 
malikan anîye zimên: 

Şuglê însanî ayneya wî ye li peyva wî nayê nêrîn, 

Rutbeya aqilîya nêrebera şexsekî di berhema wî deye.. 

Yek ji wan destûrên heyatê ye ku ji her tiştekî zêdetir bala 
Hezretê Ûmer li serê bûye. Li gorî vê bûn yan jî nebûna şexsekî ji 
bo karektêreke saglem û sewîya manewî ya wî, xwe di mûnasebetên 
beşerî yên wî de û xwe di xuy û bizavên wî de şanî dide. 

Dîsa di vê meyanê de Hezretê Ûmer wiha gotiye: 

“Heta ez nebînim ji min re hezkirîtirînê we nav xweştirînê we ye. 
Dema ez bibînimji min re hezkirîtirînê we exlaq xweştirînê weye. Dema 
ez îmtîhan bikimjîji min re hezkirîtirînê wejîpeyv rasttirînê weye .” 155 

Emr/Temenekî Ku Bi Qur’anê Bilind Bûye 

Hessasîyeta li peyçûna Qur’ana Pîroza Hezretê Ûmer -radîyel- 
lahû anhû- jî pirr kûr bûye. Ji xwe Qur’ana Pîroza ku wî li mala 


154. Gezalî, îhya, III, 312. 

155. Îbnû’l-Cewzî, Menaqib, rûp. 219. 

xweha xwe Fatima lê guhdarî kirî ji bo şerefmendbûna wî bi îslamê 
bûbû wesîle. Hezretê Ûmer -radîyellahû anhû- zehf hewl dida ji bo 
bikare naveroka Qur’ana Pîroz bîne cih û bi mûqtezaya wê bijî. Vê 
rewşê şîranî û lezzeteke bêdawî dida wî. 

Li gorî rîwayetê wî bi xwe Sûretê Beqere diwazdeh salan jîya 
û wî ew îkmal kir û dema ew xilas kir jî bi nîyeta şukirê hêştirek 
kiribû qurban. 156 

Welhasil Hezretê Ûmer, bi sebata neheja xwe ya di pêbend- 
bûna bi Qur’an û Sunnetê de, bi helwesta nimûneyî-ya xwe ya ji bo 
hewldan û îxlasa xwe ya di rêya Xuda de, bi heyata xwe ya ji hikmet 
û îbretan tije, serkehnîya îrşad û îrfaneke mûstesna bûye. 

Çawa dema Hezretê Ûmer -radîyellahû anhû- wefat kir, 
Ebdûllah bin Mesûd -radîyellahû anhû- bi tesîreke mezin got: 

“-Ji deh paran neh parên îlmê çûn.” 

Sehabîyên ku ev bihîstin, dema jê re gotin; 

“-Di nav me de hê jî alim hene!” wî di bersiva wan de got: 

“-Ez behsa îlmê marîfetê dikim.” 

Ha di mijara lazimîya bi awayê layiq îstîfadekirina ji serkeh- 
nîya wê marîfetê de dêya me Hezreta Aîşe -radîyellahû anha- wiha 
gotiye: 

“Dîwanên xwe bi selewat-dana li ser pêgemberê Xuda -sellellahû 
eleyhî we sellem- û bi behskirina ji Ûmerê binXettab bixemilînin .” 157 

156. Qurtûbî, el-Camî, I, 40. 

157. Îbnû’l-Cewzî, Menaqib, rûp. 276. 

- 

Hezretê Ûmer -radîyellahû anhû- bi fîraset û besîreteke mezin 
exlaqê xweşê pêgemberê Xuda -sellellahû eleyhî we sellem-, îlm û 
îrfana wî tehsîl kiriye û wî bi wê feyzê di rêya Xuda de xizmet kiriye. 
Hinek ji peyvên wî yên ji hikmetê tije ku alema dilî ya wî didin 
xuyakirin wiha ne: 

Peyvên Bi Hikmet ên Hezretê Ûmer 

“Terka gunehan ji mijûlbûna bi tobê hêsantir e 

“Kesê ku ez ji her kesî bêhtir jê hez dikin ew kes e ku ayb û 
kêmasîyên minji min re vedibêje’.’ 158 

“Ewê kupirr diaxive, zehfşaş dibe. Ewê ku zehfşaş dibe, fehêtîya 
wî kêm dibe. Ewê kufehêtîya wî kêm dibe, xwe parastina wîji heramî 
û gunehan kêm dibe. Ewê ku xwe parastina wî ji heramî û gunehan 
kêm dibe, dilê wî dimre’’ 

“Heke ne îddîaya geybê bûya, min ji bo pênc kesan şehde dida 
ku ewji ehlê cennetê ne: 

1. Ew xizanê ku xwedî zehfzarok be ûji bo pêjîna wan bixebite 
da ku xwarina wan ji helalîyê dabîn bike. 

2. Ewjina (salîha’ya) ku mêrê wêjê razî be. 

3. Ewjina ku heq-mehra xweya (di esnaya nîkahê de bi rizaya 
herdu terefan) dîyarkirî bi xêra xwe dide mêrê xwe. 

4. Ew kesê ku dê-bavên wî jê razî bin. 

5. Ew kesê ku bi semîmîyet ji gunehên xwe tobe dike. 

“Ez li nav hemû dostan gerîyam û min ew dîtin; min dostekî ji 
mûhafezekirina zimanî çêtir nedît. 


158. Suyûtî, Tarîxû’l-Xulefa, rûp. 130. 

Min hemû cil dîtin; min cilekeji îffet û xwe-parêzîyê çêtir nedît. 

Min hemû pertal dîtin; min pertaleke ji qenaetê baştir nedît. 

Min hemû qencî dîtin; min qencîyekeji şîretê baştir nedît. 

Min hemû xwarin dîtin û min ew tamkirin; min xwarineke ji 
sebrê bi lezzettir nedît’’ 

“Çêkirina dostanîyê bi mirovan re nîvê aqil e. Pirs-kirina di cihê 
wê de, nîvê îlmêye; tedbîr standina başjî nîvê jîyînê ye.” 

“Ma li ber axretê dinya çi ye! Ew bes, wekî xwe qevaztineke 
kîvroşkê ye ’.’ 159 

“Ew kesê ku laqerdîya zêde terk dike, hikmetjê re tê bexşkirin. 

Ewê ku meyzandina (bi tecessusa) zêde terk dike, tewazûji dilê 
wî re tê bexşkirin. 

Ewê ku xwarina zêde terk dike, lezzeta îbadetê jê re tê 
bexşkirin. 

Ewê ku kenê zêde terk dike, heybetjê re tê bexşkirin. 

Ewê ku tinazan terk dike, îzzetjê re tê bexşkirin. 

Ewê ku hezkirinaji dinyayê terk dike, hezkirinaji axretêjê re tê 
bexşkirin. 

Ewê ku mijûlîya bi aybên dîgeran terk dike, halê îslaha nefsa wî 
jê re tê bexşkirin. 

Ewê ku lêgerîn û tecessusa di bara keyfîyeta(çawanîya) Xudayê 
mûteal (ewêji îdrakê biwêdetir) de terk dike, xilasbûnaji nîfaqêjê re 
tê bexşkirin’’ 

“Deh tişt bêyî deh tiştan îslah nabin: 

159. îbnû Ebûşeybe, Mûsennef, VIII, 152. 

- 

Aqil, bê îffetê; fezîlet, bê îlmê; xilasî, bê tirsê; siltan, bê edaletê; 
esalet û şeref, bê edebê; keyfxweşî, bê asayîşê; zengînî, bê sexawetê; 
xizanî, bê qenaetê; bilindahî, bê nefsbiçûkîyê; cîhad, bê serkeftinê, baş 
nabe, îslah nabe’’ 

“Ewê ku rahmê nake, rahm li wî nayê kirin, ewê ku kêmasîyan 
efû nake, kêmasîyên wîjî nayên efûkirin, ewê ku efû nake, ewjî nayê 
efûkirin, ewê ku xwe ji gunehan naparêze, ew bi xweparêzî û teqwayê 
nagihe.” 160 

“Dûa, di navbera erd û asîmanî de radiweste. Heta tu selewata li 
ser Pêgemberê xwe nedî, tiştekji wê bijorê ve bilind nabe ,” 161 

“Bila di çarçîya me de ewê ku (qaîdeyên ticaretêyên) dîn dizane, 
kirrîn-firotinê bike’.’ 162 

“Medh-kirina li hemberî rû, wekî serjêkirinê ye ’’ 163 

Hezretê Ûmer ji walîyên xwe re wiha nivîsîye: 

“Li dev min karê weyêji her karîgiringtir nimêj e. Kî wê biparêze 
û li wextên wê diqqet bike, wî dînê xwe parastiye; kî wê neyêne cih û 
wê winda bike, ewê di demeke kurt de dînê xwejî berze bike ’’ 164 

Qazî Şûreyh name ji Hezretê Ûmer re nivîsîbû û jê pirs kiribû; 
ez çawa hukm bikim? Hezretê Ûmer -radîyellahû anhû- di bersiva 
wî de wiha nivîsandibû: 

“Bi hukmê di kitêba Xuda de hukm bike. Heke tu di wê de nebînî, 
bi sunneta pêgemberê Xuda hukm bike. Heke tu wê di kitêba Xuda 
û sunneta Pêgemberê wî de jî nebînî bi hukmê ku salihan pê hukm 
kirine, hukm bike. Heke ew di navbera hukmê ku salihan pê hukm 

160. Buxarî, el-Edebû’l-Mûfred, rûp. 415, hijmar: 371 

161. Tirmizî, Witr, 21. 

162. Tirmizî, Witr, 21/478. 

163. îbnû Quteybe, el-Mesaîl, rûp. 145. 

164. Mûwetta, Wuqûtûs-Selat, 6. 

kiribin de jî nebe, heke tu bixwazî dewam bike û hukmê xwe bide, 
heke tu bixwazî jî xwe jê bide paş. Ez bawer im, heke tu xwe jê bidî 
paş û hukm nedî wêji te re çêtir be. Wes-selam” 165 

“Zengînîjî xizanîjî bi heman awayî heryekji wan lêsiwareyek e. 
Vêca ez li kîjanêji wan siwar bibimji min re ne gem e 

“Kesê ji her kesî aqilmendtir ew kes e ku bi baştirîn qîmet bi 
bizavên mirovan dide 

“Ezjipirsa mirovekî asta aqilê wîfehm dikim .” 

“Karê îro, nehêle sibehê!” 

“Dema careke tenê kar li paş bimîne, êdî ew hîç ti zemanî bipêşve 

naçe 

“Ewê ku xirabîyê nizanibe, wê bikeve xefka wê” 

“Hindik meyla dinyayê bike ku tu azad bijî. (Ji bo tuji nefsa xwe 
re dîl nekevî.)” 

“Heke hûn nikaribin wekî bawerîya xwe bijîn, hûnê destpê bikin 
wekî jîyîna xwe bawer bikin” 

“Ji bo hûn bikarin însanan îslah bikin, pêşî divê hûn xwe îslah 
bikin” 

“însanê ji her însanî cahiltir (û ehmeqtir) ew însan e ku axreta 
xweji bo dinyaya dîgeran difiroşe” 

“Şerefa qencîyekê, bê dereng-xistin derhal di kirina wê deye’.’ 

“Ji bo karekî xirab, şahidêji her şahidî bidizîtir wijdana meye. Çawa 
yek hatibû dev Mezinê me -eleyhisselatû wesselam- ji bo jê bipirse; 
qencî çi ye? Mezinê mejê re gotibû; “Bi dilê xwe bişêwire! Qencî ew e 
ku dilê te pê şad be û kirina wê rast bidêre. Gunehjî ew e ku di dilê te 
de dilebite û heke dîgerfetwe bidin te,ji te re bibêjin; «bike!»jî dîsa ew 


165. Nesaî, Qudat, 11/3. 

di dilê te de şubhe û dudilîyê şîyar dike ’’ 166 

“Ewê ku sirrên xwe diveşêre, ewê bi xwe karibe’’ 

“Xurt be lê bê tundkarî şanîdan, bê lawazî şanîdan jî nerm 
bibe!” 

Ha Hezretê Ûmer -radîyellahû anhû- ku ji bo qiwameke bil- 
inda qelbî û heyateke teqwayê xwedî bû, daîm bi dûaya wiha hesab 
ji xwe dipirsî, digot: 

“Xudayê min! Ez xwe bi te ji vê diparêzim; ku tu ji nişka ve 
min bigrî, yan tu min di nav gefletê de bihêlî, yan jî tu min ji gafilan 
bigerînî’’ 167 Wî êvaran jî bi qamçîyê di destê xwe de li lingên xwe 
dida û wiha hesab ji xwe dipirsî; “ey Ûmer! Te îro çi kir ?” 168 Wî ev 
mûhaseba nefsê her êvarê ji bo xwe kiribû wird. 

Bêguman ev hessasîyet hemû ji bo îrşada sipehîtirîn nimûne 
ne ku ji wî, ji me re wek yadîgar mane. Divê em jî van hal û bîranên 
sipehî yên wî sehabîyê bimbarek li ser dilê xwe neqş bikin û em 
dem bi dem bibêjin; “îro te ji bo Xuda çi kir?” Em hesabê wijdanî 
ji xwe bipirsin. Divê em di wezîfeyên maddî û manewî yên xwe de 
bi titîzî xwe ji şanîdana geflet, îhmal, etalet û tenbelîyê biparêzin. 
Berî li hizûra Rebbê me hesab ji me were pirsîn, divê em hesabê ji 
xwe bipirsin. 

Rebbê me, hesabê axretê ji me re hêsan bike. Di keş û hewaya 
îman û exlaqê xweş de heyateke dinyayê ya ji amelên salih tije bi 
me bide jîyandin û bi dilşadîya jîyana ebedî jî dilên me keyfxweş 
bike. Parekê ji sifetê “Farûq” ê Hezretê Ûmer -radîyellahû anhû- 
ji bo dilên me îhsan bike! 

Amîn.. 


166. îbnû Henbel, IV, 227-228. 

167. îbnû Ebûşeybe, Mûsennef, VII, 82. 

168. îhya, c. IV, rûp. 728. 

Hezretê Osman -radîyellahû anhû- mirovekî alim, arif, nazik, 
comerd, diltenik, tebîet-nerm, şermnak, ehlê dil, nefsbiçûk, mûtewazî 
û hezkirî bû, bi îfadeya pêgemberê Xuda; ew “ji nav eshabê min tevan 
bêhtir exlaqê wî dişibihe exlaqê min" bûye. 

Dema wî li mala xwe Qur’an dixwend ji terefê îsyankaran ve bi 
awayekî mezlûmane hate şehîdkirin. Ew dem temenê wî ji heştêyan 
bûrîbû. Xwîna mûbareka vî şehîdê ezîz li ser Mûshefa şerîfa ku wî 
dixwend de li ser vê ayeta pîroza ha de paliya: 

“Xuda li hemberî wan ji bot e kafî ye. Ew, her tiştî dibihîze 
û dizane.” 

HEZRETÊ OSMAN 

-radîyellahû anhû- (644-656) 


Hezretê Osman -radîyellahû anhû- ji her çar xelîfeyên raşidîn 
yê sisêyan e ku wî bi malê xwe û canê xwe xizmet ji Mezinê me 
Pêgember kiriye. Ew yek ji wan eshabê guzîde ye ku bi bextiyarîya 
zavabûna ji bo Mezinê me ye, gihaye. Gerek di zemanê Mezinê me 
-eleyhisselatû wesselam- de be, gerek di serdemên Hezretê Ebûbekr 
û Hezretê Ûmer de be, gerek jî di wextê xelîfetîya xwe bi xwe de be 
wî gellek xizmetên mezin pêşkêş kirine. 

Zin-Nûreyn 

Hezretê Osman ji şerefa zewaca bi keça Mezinê me Hezreta 
Ruqîyye re bûye mezher. Ew di piştî wefata hevjîna mûbareka xwe 
de di şîn û geman de gerq bûbû. Çi dema Mezinê me -eleyhisselatû 
wesselam- jê pirs kir; çima tu ev qeder gemgîn î? Hezretê Osman, 
esil sebebê teessura xwe wiha îfade kir: 

“-Ya Resûlellah! Tişta ku hatiye serê min nehatiye serê ti kesî. 
Dema keça we Ruqîyye wefat kir peywendîya xinamtî û lêzimtîyê ya 
di navbera min û we de qut bû!.’.’ 

Digel ku lêzimên wê lê teklîf kirin ku ew dîsa bikeve nav mala 
dinyayê (bizewice) jî lêbelê Hezretê Osman ji xwe re difikirî û adeta 
wiha digot; “-Ma ez dikarim di piştî pêgemberê Xuda de ji bo xwe 
kê wek «xezûr» bibînin?! Ma ezê piştî zewaca bi keça wî re kê mehr 
bikim!?” û wî bi van metalan ji qutbûna peywendîya xwe bi vê mal- 
bata mûbarek re hest bi jan û îzdîrabeke kûr dikir. 

Mezinê me -eleyhisselatû wesselam- ev rewşa Hezretê Osman 
mûşahede kir û ew bi peywendî û mehebbeta mûstesna’ya wî pirr 
zêde memnûn bû. Piştre keça biçûka xwe Ummû Gulsûm li wî 
mehr kir. Piştî demekê dema dêya me Ummû Gulsûme jî wefat kir, 
Mezinê me Resûlê Ekrem jê re wiha got: 

“Heke min keçeke sisêyanjî hebûya bêşiwar min ewjî dida te ’.’ 169 Bi 
vê peyva xwe mehebbeta xusûsî ya xwe ji bo Hezretê Osman îzah kir. 

Hezretê Osman -radîyellahû anhû- mirovekî alim, arif, nazik, 
comerd, diltenik, tebîet-nerm, şermnak, ehlê dil, nefsbiçûk, mûtewa- 
zî û hezkirî bû, bi îfadeya pêgemberê Xuda; ew “ji nav eshabê min 
tevan bêhtir exlaqê wî dişibihe exlaqê min” bûye. 170 Dîsa di nav 
eshabê kîram de ti kes nehatibû dîtin ku ew ji Hezretê Osman peyvê 
sipehîtir bibêje. Ew jî gayet hindik û rindik diaxivî. 

Abîdeya/Bîrdarîya Heyayê 

Hezretê Osman di warê hesta heyayê de jî şexsîyetekî nimûneyî 
bû. Heta melaîketan jî heya ji wî dikirin, jê fehêt dikirin. 171 

169. Binêrin. Hz. Osman Zinnûreyn, Remezanoglû Mehmûd Samî, rup. 12. 

170. Binêrin. Hz. Osman Zinnûreyn, Remezanoglû Mehmûd Samî, rup. 13. 

171. Ehmed, 1,71; VI, 155. 

Çawa dema rojekê Mezinê me -eleyhisselatû wesselam- bi dêya 
me Aîşe re rûniştibû Hezretê Ebûbekr destûr xwest û hate hundur. 
Piştre Hezretê Ûmer, piştî wî jî Sad bin Malik hatin hundur. Çi dema 
Hezretê Osman jî ji bo hatina hundur destûr xwest, Mezinê me der- 
hal xwe da hev, rûniştina xwe rast kir û ji Hezreta Aîşe re got: 

“-Tu, xwe bipaş ve bikişîne!” 

Hezretê Osman hate hundur, demekê axivî, piştre destûr xwest 
û ji cem wan cuda bû, çû. Çi dema Hezreta Aîşe pirs kir, got: 

“-Dema bavê min Ebûbekr û sehabîyên din hatin hundur we 
rûniştina xwe neguherandibû û we ji min re negotibû; «tu, xwe bi 
paş ve bikişîne!» (lêbelê çi dema Osman hate hundur çima hûn cuda 
tevgerîn?)” 

Resûlûllah -sellellahû eleyhî we sellem- jê re got: 

“-Ma însanekî ku heta melaîketan jê heya kiribe, ezê çawa jê 
heya nekim?! Ez bi Xuda sûnd dixwim ku melaîket çawa ji Xuda û 
Pêgemberê wî heya dikinji Osmanjî heya dikin. Heke dema tu li dev 
min bûyî ew hatiba hundur, heta derketiba jî ne diaxivî, ne jî serê 
xwe radikir’.’ 


Hezretê Osman ê abîdeyê heya û edebê, digot: 

“Parastina çavê xwe ji heramîyê çi perdeyeke sipehî ya şehwetê 
ye.” Û wî hewl dida ew di vê mijarê de mirovan îrşad bike, rê ji wan 
re şanî bide. 


Enes -radîyellahû anhû- li gorî rîwayeta xwe; ew rojekê dema 
diçe cem Hezretê Osman di rê de jinekê dibîne. Aqilê wî bi sipehî- 
tîya wê jinê ve daleqandî dimîne. Ew bi hizra wê ve diçe dev Hezretê 
Osman. Hezretê Osman wî dibîne û jê re wiha dibêje; 


“-Ya Enes! Di rewşeke ku şopên zinayê di çavên te de ne, tu 
hatî vir?” 

Li hemberî vê peyvê Enes -radîyellahû anhû- nizane ka ew li çi 
ketiye, ew hem di nav heyret û sosretê de hem jî di nav mehcûbîyetê 
de dipirse, dibêje; 

“-Qey di piştî Resûlê Xuda de jî wehî tê?” Hezretê Osman jî jê 
re dibêje; 

“-Na, ev besîret ûfîraseteke rast e .” 172 

Ev hedîsa şerîf nirxê exlaqê xweş ê vî sehabîyê ezîz li cem Heq 
çi xweş îfade dike, dibêje: 

Rojekê Hezretê ‘Elî -radîyellahû anhû- avê tîne ji bo Mezinê me 
Pêgember pê desmêja xwe bigre, dipirse, dibêje; 

“-Ya Pêgemberê Xuda! Roja Qiyametê yekem kesê ku ji bo hes- 
abê were bangkirin kî ye?” Mezinê me -eleyhisselatû wesselam- jî 
jê re dibêje: 

“-Ez im. Ezê li hizûra Xuda heta bixwazim, rawestim. Piştre 
hemû gunehên min tên efûkirin û ez wisan ji wir dertêm.” Dema 
Hezretê ‘Elî pirs kir, got; 

“-Piştre kî ye?” Mezinê me Pêgember jê re got: 

“-Piştre Ûmer bin Xettab e (ew jî) heta bixwaze li hizûra Xuda 
radiweste, gunehên wî tên efûkirin û ew wisan ji wir dertê .” 

Dîsa Hezretê ‘Elî pirs dipirse dibêje; 

“-Piştre kî ye?” Vê carê Mezinê me Pêgember jê re dibêje: 

“-Piştre tu yî" Hezretê ‘Elî dibêje; 

“-Osman bin Effan b kuderê ye?” 

Mezinê me -eleyhisselatû wesselam- vê bersiva wî dide; 

172. Quşeyrî, Rîsale, Beyrût 1990, rûp. 238. 

- 






HEZRETÊ OSMAN -radîyellahû anhû- (644-656) 




“-Osman, (heta tu bibêjî bes) xwediyê heyayê ye. Min ji Rebbê 
xwe xwest wî ji bo hesabê nede rawestandin. Rebbê min jî daxwaza 
min qebûl kir .” 173 

Cihê Ku Resûlê Xuda Neyê Qebûl-kirin Ez Jî Li Wir 
Nîn im!.. 

Hezretê Osman -radîyellahû anhû- ji canê xwe bêhtir ji Mezinê 
me Pêgember hez dikir, heta îşaret-pêdaneke wî ji bo xwe emr û fer- 
man werdigirt û di ogira wî de xwe ji ber ti fedakarîyekê jî nedida 
paş. Çawa ew li Hudeybîyê wek qasidê Mezinê me Pêgember çûbû 
Mekkê. Wî ji mûşrikan re vegotibû; nîyeta me, em umrê bikin û 
vegerine. Lêbelê mûşrikan destûr neda û ji Hezretê Osman re gotin; 
heke tu bixwazî, tu bi tena serê xwe dikarî Kabê tewaf bikî. Hezretê 
Osman -radîyellahû anhû- ev bersiva mûhteşema ha da wan ku wî 
pê careke din sedaqeta xwe ji Resûlê Xuda re da tescîlkirin. Wî ji 
wan re got: 

“-Heta Hezretê Pêgember Kabê tewafneke ezjî wê tewaf nakim! 
Ez bes li pey wî mala Xuda zîyaret dikim. Cihê ku Resûlê Xuda lê neyê 
qebûlkirin ezjî li wir nîn im !..’.’ 174 

Mislimanan li Hudeybîyê çavnêrî dikir, çi dema gotegota 
kuştina Hezretê Osman giha wan, Mezinê me -eleyhisselatû wesse- 
lam- beyat ji wan stand ku heke lazim bike ew bi mûşrikan re ceng 
bikin. Piştre wî destekî xwe li ser destê xwe yê din danî û got: 


173. Mûhemmed er-Rîfaî el-Qezwînî, et-Tedwîn fî Exbarî Qezwîn, 1/114. 

174. Ehmed, IV, 324. 

“Xudayê min, ev beyatjîji bo Osman e. Bêşiwar ew, di xizmeta 
te û pêgemberê te deye’’ 175 Mezinê me bi vê peyva xwe îtîmada xwe 
ya li ser wî û hezkirina xwe ya ji wî anî zimên. Dema Mezinê me ev 
peyva xwe digot, mûşrikan qasidê xwe hinartin cemê ji bo lihevkir- 
inê bikin. Piştre jî Hezretê Osman sipûsaglem vegerîya dev wan. 

Taveroja Sexawetê 

Hezretê Osman -radîyellahû anhû- ku ji bo sedaqeteke wiha 
mezin timsal bû, ew di comerdîyê de jî şexsîyetekî zirweyî bû. Ew, 
ew qeder comerd bû heta ku digot; “siltantîya zengînîyê şukir e, şukir 
jî zehf zehf înfaq-kirin e.” Ew bi xwe di vê mijarê de (ji bo dîgeran) 
dibû nimûne. Çawa wî ji bo rizaya Xuda bi sedan kole azad kirine 
û dane azadkirin. 176 

Dîsa di Gezwa Tebûkê de ku ew sefereke zor e, Hezretê Osman 
bi tena serê xwe sê sed hêştirên tam bi techîzat hazir kirin û ew ji 
bo artêşê hîbe kirin. Bi îlawe li ser vê wî hezar dînar jî bexş kirin. 
Hezretê Pêgember -sellellahû eleyhî we sellem- di bara wî de ev 
îltîfat kiriye, mizgînî daye û gotiye: 

“Di piştî vê (bi sebeb vê înfaqa fedakarane ya wî) de Osman çi 
bike hîç tiştek nikare zirarê bidiyê!” 177 

® 

Dîsa çi dema Osman -radîyellahû anhû- hicret kir, hate Medînê 
wî li wir dîtibû ku misliman tengasîya avê dikişînin. Hemû bîr-avên 
li Medînê ava wan şor bûye. Sade ava Bîra Rûme’yê şîrîn bûye, ew 
jî ya mirovekî cihû bûye. Wî cihûyî av ji vê bîrê difrote xelkê û pê 
debara xwe dikir. 

175. Buxarî, Eshabû’n-Nebî, 7. 

176. Binêrin. Hz. Osman Zinnûreyn, Remezanoglû Mehmûd Samî, rûp. 163. 

177. Tirmizî, Menaqib, 18/3700; Ehmed, V, 63. 

Mezinê me -eleyhisselatû wesselam- got: 

“Kî dixwaze Bîra Rûme’yê bikirre ku di cennetê de yeka ji wê bi 
xêrtir qezenc bike û satila wî jî bi satila mislimanan re wekhev be’.’ 
Yanî wî yê ku bîr dikirrî bi mislimanên din re di heq û mafên yeksan 
de wî yê ji bîrê îstîfade kiriba. 

Hezretê Osman, xwest derhal vê bîrê bikirre. Lêbelê wî yê cihû 
ew teklîfa wî qebûl nekir. Di dawîyê de ew ji bo kirrîna hisseya wî 
yê cihû biserket ku rojekî yê cihû wê bikar bîne û rojekê jî misliman 
wê bikar bînin. Piştre jî wî temamê bîrê kirrî. Dema Mezinê me 
Pêgember ji Hezretê Osman pirs kir, jê re got: 

“-Maji bo însan avê jê vexwin tu bîrê dikî weqf?” Wî jî ji dil û 
can ji bo vê arzûyê îcabet kir û ew bîr kire weqf. Bi vî awayî mis- 
limanên Medînê bi vê himmeta Hezretê Osman ji tengasîya avê 
rizgar bûn. 

Li gorî rîwayetê, Osman -radîyellahû anhû- fezîleteke hê mez- 
intir nîşan da, ji bo karibe avê ji vê bîra ku wî bi xwe kirrîbû û bi 
weqf kiribû ew jî her wekî hemû kesên din dikete rêzê û li hêvîya 
dora xwe dima. Dîsa li gorî rîwayetê, li ser vê fedakarîya bêhempaya 
Hezretê Osman ev ayeta pîroz hate xwarê: 

“Ey nefsa ku bi aramîyê gihaye! Wek tu ji wî razî û ew jî ji 
te razî li Rebbê xwe vegere! Di nav bendeyên min (yên salih) de 
pişkdar bibe û biçe cenneta min.” 178 


Çi dema îslam bi lezûbez belav bû û mirovên ku hatine Medînê 
pirr bûn, êdî Mescida Nebewî ji wan re teng hat û hinek ji xelkê jî li 
hawîrdorên mizgeftê ji bo xwe kon vedabûn. Mezinê me -eleyhisse- 
latû wesselam- got: 





178. Fecr, 89/27-30. 

“-Ewê ku mizgefta me bi qasî zendekê jî fereh bike, ewê biçe 
cennetê’.’ 

Hezretê Osman -radîyellahû anhû- got: 

“-Ya Resûlellah! Bila mal û milkê min ji te re feda be. Ez karê 
ferehkirina mizgeftê hildidim ser xwe.” Vêca di wê mijarê de jî ev 
ayeta pîroza ha nazil bû, hate xwarê: 

“ Bes ew kesên ku îmanê bi Xuda û roja axretê tînin, nimêjê 
bi rast û durustî dikin, zekatê didin û ji Xuda pê ve ji kesî din 
natirsin mizgeftên Xuda avasaz dikin. Ha ev in, yên ku hêvî heye 
ew bibin ji mirovên li ser rêya rast û durust.” 179 

Dema Hezretê ‘Elî -radîyellahû anhû- dikir ku bi Hezreta 
Fatima -radîyellahû anha- re bizewice, zirxê xwe bi xwe şandibû 
bazarê ji bo bifiroşe. Wî, diravên zirxê xwe jî dê wek lêçûya/mesrefa 
dawetê bikar bianiya. Hezretê Osman li bazarê zirxê Hezretê ‘Elî nas 
kir. Wî derhal delêlî gazî kir, jê pirs kir, jê re got: 

“- Xwediyê vî zirxî ji bo wî çi qeder heq-dirav dixwaze?” Çi dema 
ew hîn bû ku ji bo wî çar sed dirheman dixwaze, wî rahişte zirx û 
diravên wî danê. Piştre wî çar sed dirhemên din jî li ser vî zirxî îlawe 
kirin û ew û digel dirheman ji Hezretê ‘Elî re şandin, jê re got: 

“-Ev zirx, ji te pê ve ji ti kesî din re ne layiq e. Van çar sed dirhe- 
man jî ji bo dîlana xwe xerc bike û me jî mezûr bibîne.” 180 

Ev hadîse jî ku exlaqê bilind û xweş ê wî taverojê sexawetê 
didin xuyakirin pirr bi îbret e: 





179. Tewbe, 9/18. 

180. Binêrin. Hz. Osman Zinnûreyn, Remezanoglû Mehmûd Samî, rûp. 139. 

Di serdema xelîfetîya Hezretê Ebûbekr de di navberekê de 
tinetî û gelayê li Medînê rûdabû. Di wê navberê de karwanê bar- 
genimê sed hêştirên Hezretê Osman ji Şamê hat. Mirovan karwan 
dît û bazdanu çûne pêşwazîya wî ji bo zad û dexlê ji xwe re bikirrin. 
Heta ji bo genimê bi dirhemekê heft dirhem jî teklîf kirin. Hezretê 
Osman jî ji wan re got: 

“-Na! Yek heye ji we zehftir dide, ezê genimê xwe bifiroşim 

wî.” 

Eshabê kîran bi dilekî kul û gemgîn ji wir veqetîyan û çûne dev 
xelîfe Hezretê Ebûbekr û gilehê rewşê jê re kirin. Hezretê Ebûbekr 
hest bi nukteya di vê hadîseyê de kir û got: 

“-Di bera Osman de derhal xirab nefikirin!.. Ew zavayê 
Resûlûllah e û hevalê wî yê li cennetûl-mawayê ye. Di her hal û 
karî de we peyva wî şaş fehm kiriye.” Piştre jî ew pev re çûne cem 
Hezretê Osman. Çi dema Hezretê Ebûbekr got; 

“-Ya Osman! Eshabê kîram ji bo peyva te gemgîn bûne.” 
Hezretê Osman got: 

“-Belê, ya xelîfê Pêgemberê Xuda! Evên ha ji bo yekî heftan 
didin, haleveku yê ji wan çêtir ji bo yekî heft sedan dide. Me jî gen- 
imê xwe da yê ku ji bo yekî heft sedan dide.” 

Piştre wî ji bo rizaya Xuda barê sed hêştiran zad û dexl li ser 
hejar û belengazên Medînê belav kir. Wî ew sed hêştir jî kirin 
qurban. Hezretê Ebûber ji bo vê comerdîya Hezretê Osman pirr 
keyfxweş bû, wî enîya Hezretê Osman maç kir û jê re got: 

“-Min berê hest pê kiribû ku sehabîyan ziravîya di peyva te de 
fehm nekirine.” 181 


181. Binêrin. Hz. Osman Zinnûreyn, Remezanoglû Mehmûd Samî, rûp. 140 

Evîndarê Qur’anê 

Hîç guman nîn e ku di bingeha vî exlaqê bilind ê Hezretê 
Osman de ew feyz hebûye ku wî ji Resûlê Xuda girtibû û wî ew ji 
Qur’ana Pîroza ku wî anî, wergirtibû. Bi rastî Hezretê Osman tam 
‘aşiq û evîndarê Qur’anê bûye. 

Hezretê Osman gotiye: 

“Hezkirina sê tiştan ji dinyayê ketiye dilê min: Têrkirina bir- 
çîyan, bi cil-kirina tazîyan û xwendina Qur’anê” Hezretê Osman, 
ew Qur’ana ku di serdema Hezretê Ebûbekr de hatibû komkirin 
di serdema xelîfetîya xwe de komîsyonek ji eshabîyên ehil û pispor 
damezirand, ew li gorî tertîba sûretan tenzîm kirin û bi titîzîyeke 
mezin xizmeta pirrkirina Mûshefê anîye cih. Wî di sala 30 hemîna 
hicretê de jî ji van mûshefan ji bo navendên giring şandin. Bi vî 
awayî wî rê li ber îxtîlafên ku dibe di bara Qur’ana Pîroz de derkev- 
in, girt. 

Hezretê Osman -radîyellahû anhû- dema her sibeh radibû bi 
hurmet Mûshefa Şerîf maç dikir û ev ji bo xwe bi adet kiribû. 

Hezretê Osman digot; 

“Ez naxwazim rojek, yan jî şevek bi ser min de bibûre ku min 
têde Qur’an nevekiribe û nexwendibe ” 182 

Ebdûrrahman bin Osman et-Teymî dibêje: 

“Şevekê Hezretê Osman, di meqamê xwe de di rekatekê de 
Qur’an xetim kiribû û wisan nimêja xwe îkmal kiribû.” 183 



182. Kenz, I, 225. 

183. Binêrin. Hz. Osman Zinnûreyn, Remezanoglû Mehmûd Samî, rûp. 144. 

Zuhd û Tewazûya Wî 

Ha destûra mûstesna’ya heyata wan sehabîyên mûbarek ku ew 
ji bo asîmanê manewîyatê kirine stêr, wiha bûye. Digel ferehbûna 
îmkanên maddî yên di dest xwe de jî wan bi geyret û hewldana 
xwe şibihandina bi pêgemberê Xuda heyateke gayet mûtewazî û 
nefsbiçûkane dijîyan. 

Hezretê Osman -radîyellahû anhû- cilên gayet sade û paqij ên 
ku ji qumaşê erzan û sitûr hatin îmalkirin li xwe dikirin, li mizgeftê 
jî xewa xwe ya nîvroyê li ser axê dikir û dema ew ji xewê radibû jî 
di bedena wî de şûna kevirên zigurîn dixuya. Digel ku wî xwarinên 
bi lezzettirîn û bi nirxtirîn bi xelkê didan xwarin jî wî li mala xwe bi 
xwarina sirke û rûnê zeytûnî bes dikir. Hezretê Osman rojên xwe bi 
rojî-girtinê û şevên xwe jî bi şev-nimêjan sag dikirin, bi sebeb bûna 
wextê îstîraheta xizmetkarên xwe wî bi xwe ava desmêja xwe ya şevê 
hazir dikir û wî xwe ji nerehetî bi wan gihandinê diparast. 

Hezretê Osman di bara heqê evdan (mafên mirovan) de jî zehf 
titîz bû. Ebû’l-Furat hadîseyeke ku vê hessasîyeta wî dide xuyakirin 
wiha diguhêze, vedibêje: 

Hezretê Osman ji koleyê xwe re got: 

“-Min di wextê xwe de guhê te badabû. Heydê tu jî qisasa xwe 
ji min wergire’.’ 

Kole jî bi guhê wî girt. Hezretê Osman ji koleyê xwe re wiha 
digot: 

“-Ewladê min bi tundî bikişîne, qisas li vê dinyayê ye, li axretê 
nîn e!” 184 


184. Binêrin. Hz. Osman Zinnûreyn, Remezanoglû Mehmûd Samî, rûp. 141. 

Şehîdê Mezlûm 

Xelîfetîya Hezretê Osman ê wiha mûtewazî û heqnas, ji hêla 
fitûhatan ve zehf bi bereket derbas bûye. Di serdema xelîfetîya wî 
de Qibris, Trablûs, Taberistan û Ermenistan hatine fetihkirin, bazir- 
ganîya deryayî hatiye destpêkirin û geş bûye û wî ji bo fetha giravên 
Rodos û Maltayê û ji bo îstanbûlê jî sefer tertîb kirine. Mezintirîn 
kom-gemîyên hêza deryayî ya Bîzansê ya li Deryaya Sipî hatibû 
jinavbirin. Di encama van û pêşhatên wekî van de gel û gencîneya 
dewletê pirr zengîn bûbûn. 

Digel zêdebûna zengînîyê di dilê hinek mirovan de îhtîras û 
temakarîya dinyayî jî peyda bûbû. Agirê fitnê yê ku mûnafiqê bi 
esilê xwe cihû Ebdûllah bin Sebe pêxistibû temamê alema îslamê 
dabû ber xwe û Hezretê Osman li mala xwe ya li Medînê ji terefê 
îsyankarên ku ji welatên cuda cuda hatibûn Medînê ve hatibû dor- 
pêçan. Dorpêçan wisan li serê şidandibûn ku ew ji ava wê bîra ku 
wî bi xwe bi malê xwe kirrîbû û ji bo îstîfadekirina mislimanan bi 
weqf kiribû jî hatibû mehrûmkirin. Xelîfê mûmînan rewşa zora ku 
ew têde bû û bêçaretîya xwe li hemberî îsyankarên tebeayên xwe 
wiha tîne zimên û ji keremetên xwe fitneyên ku wê piştre derkevin 
jî ji bo mirovên li pey xwe wiha destnîşan dikirin: 

“Heta ez li heyatê bim ez wekî bavê wan zarokan im ku li xebera 
bavê xwe guhdarî nakin û dema ew dimre jî ewji bavê xwe re dibin 
derd!” 

Hezretê Osman heke çi qeder hewl dabe ji bo şîretan li wan 
îsyankarên sefîh (aqilsivik) bike jî lêbelê nekarî wan li xwe bide 
guhdarîkirin. Di rojeke ku ew bi rojî bû de, dema wî li mala xwe 
Qur’an dixwend ji terefê îsyankaran ve bi awayekî mezlûmane hate 
şehîdkirin. Ew dem temenê wî ji heştêyan bûrîbû. Xwîna mûbareka 
vî şehîdê ezîz li ser Mûshefa şerîfa ku wî dixwend de li ser vê ayeta 

- 

pîroza ha de paliya: 

“Xuda li hemberî wan ji bot e kafî ye. Ew, her tiştî dibihîze 
û dizane .” 185 

Mezinê me Pêgember -sellalahû eleyhî we sellem- wiha goti- 
ye: 

“Ez bi Xuda sûnd dixwim ku helbet Osman wê ji ummeta min 
ji bo heftê hezaran kes şefaet bike û wan bixe cennetê ku tevjîji ehlê 
cehennemê ne" 186 

Hezretê Osman -radîyellahû anhû- sihebîyekî wiha qeder- 
bilind bû, bi hêvîya par wergirtina ji keş û hewaya dilî ya wî ya bi 
îlm, hikmet û marîfetê tije, ji kerema xwe werin, em dilê xwe bi van 
peyvên kurt û bi hikmetên wî bidin: 

Peyvên Bi Hikmetên Hezretê Osman: 

“însanêji her însanî bi aqiltir ew e ku hesabêji nefsa xwe dipirse, 
wê rind birêve dibe, ji bo piştî mirinê amel dike û ji bo tarîtîya qebrê 
ji nûra Xuda îstîfade dike’.’ 

“Bende, digel ku çavên wî dibînin jî Xuda wî ji vejandina wî ya 
wek nebîn biparêze! Ewê ku ji hikmetê fehm bike, peyveke manedar 
jê re bes e. Ewên ku ji hêla maneyî ve kerr bin jî, ji xwe ew heqîyê 
nabihîzin ..” 

“Ji bo mûtteqîyan (salihan) pênc nîşan hene: 

1. Pêrebûna digel mirovên di nav geyreta dînî deye. 

2. îslahkirina nefsa xwe û bi zimanê xwe karîn e. 

185. Beqere, 2/137. 

186. Deylemî, Firdews, 4/360. 

3. Dema ji tiştên dinyayî (yên ku hezkirina Xuda bi mirovî 
didin jibîrkirin) bi yeka ku li nefsa wî xweş tê, digihe, dikare zirar- 
zîyana wê ji hev û din veqetîne, ji dîn heke tişteke hindik jî jê re bi 
nesîb bibe wêjî genîmet bizane. 

4. Bi endîşeya ku dibe heram tevlî bibe çendanji helalî bejî tije 
nekirina mîdeya xweye (û karînjîyîna di nav rîyazatê deye). 

5. Hizirîna ku însan tev xilas bûne û sade ew bi tenê mehû 
bûye. 

“Mûmînê rastîn di nav şeş cure tirs de dibe: 

1. Tirsaji windakirina îmana xweye. 

Lewra Xuda di ayetên pîroz de dibêje: 

“Rebbê me! Piştî te em anîne ser hîdayetê êdî meyla dilê me 
jê nede !..” 187 

“Gelî yên ku îman anîne! Bi awayekî ji wî re babet be ji Xuda 
bitirsin û her misliman bimrin..” 188 

2. Tirsa ji tiştên ku wê roja qiyametê wî riswa bikin, dibe ku ji 
terefê melaîketan ve hatibin nivîsîn e. 

Xuda di ayeta pîroz de dibêje: 

“Ha ew roj, bi jê re dan zanîna Rebbê te (erd) wê hemû 
xeberên xwe vebêje.” 189 

3. Tirsa ji ku dibe şeytan (eleyhillane) amelên wî pûç bike. 

Xuda di ayetê de dibêje: 

= 3 ^ 


187. Alî îmran, 3/8. 

188. Alî îmran, 3/102. 

189. Zilzal, 99/4-5. 

“(Îblîs) Got: Rebbê min! Li hemberî ku te ez har kirime ez 
jî dê li sererdê gunehan ji wan re bixemilînim û bêşiwar ezê wan 
tevan har bikim! Lêbelê ji wan, bendeyên te yên bi îxlas mûstesna 

ne .” 190 

4. Tirsa ji ku melekê mewtê Ezraîl wî di nav gefletê de û ji 
nişka ve wî bigre. 

Lewra Xuda di ayetê de dibêje: 

“Heta yeqîn (mirin) were te îbadetê ji Rebbê xwe re bike!” 191 
Di hedîsa şerîf de hatiye gotin: 

“însan li ser çi halî be li ser wî halê xwe dimre û li ser çi halî 
miribe li ser wî halî tê heşrkirin .” 192 

Çawa Hezretê Osman -radîyellahû anhû- bi Qur’anê jîyaye, bi 
Qur’anê re îttîfaq kiriye û dema wî Qur’an dixwend jî hate şehîdkirin 
û bi rahma Rahman gihaye. 

5. Tirsa ji ku ew bi dinyayê megrûr bibe û ji axretê gafil bibe. 

Lewra Xuda di ayetê de dibêje: 

Ev heyata dinyayê ji pertalê xwe xapandinê pê ve ne tiştekî 
din e.” 193 

6 . Tirsaji ku ew zehfzêde bi zar û zêçên xwe re mijûl bibe û bi 
awayekî têr û temam bi zikrê Xudê Teala ve mijûl nebe’.’ 

Lewra Xuda di ayeta pîroz de dibêje: 

190. Hicr, 15/39-40. 

191. Hicr, 15/99. 

192. Mûslim, Cennet, 83; Mûnawî, V, 663. 

193. Alî îmran, 3/185. 

“Bizanin ku her yek ji malên we û zaroyên we sersebebê 
îmtîhanê ne û mûkafata mezin jî li cem Xuda ye.” 194 

“Bêşiwar dinya fanî ye, axret jî baqî ye. Bila ya fanî we serx- 
weveçû û har neke, we ji ya baqî asteng neke. Hûn ya baqî li ser ya 
fanî tercîh bikin. Dinya dawîber e, veger bi bal Xuda ve ye. Ji Xuda 
bitirsin .” 195 

“Qencîya ku hûnê bikin hê ecel nehatî li we nedayî wê derhal 
bikin’’ 

Cenabê Heq, ji bo me amelkirina bi mûqtezaya van şîretên 
tije hikmet û ji bo gihiştina şefaeta wî sehabîyê guzîde bi nesîb 
bike. Hezkirina wî li ser dilê me neqş bike û me li axretê ji bo 
dostanî û nêzîkatîya wî bi mezher bike! 

Amîn... 




194. Enfal, 8/28. 

195. îbnû Ebûd-dunya, Mewsû’a, I, 77. 








^deslûrên cfGepalê çfî S€ukfaên (Ekafdîn -k 



-radîpellahû anhû- (6S6-S61) 



Zayîna vî îmamê bilind ê Ehlê Beytê di nav Kabê de çêbûye; 
wefata wî di Mizgefta Kûfe’yê de dema wî nimêja sipêdê dikir de bi 
şehîdkirinê çêbûye. Ew abîde û bîrdarîya hikmet û fezîletan bûye. 
Şîretek ji şîretên bêhesab û tije hikmet ên wî wiha ye: 

“Heta çar tişt dewam bikin, wê dîn û dinya, bi hizûr û selametî 
li ser lingan rawestin: 

1. Heta zengîn bi malê ku ji wan re hatiye dayîn, nemerdîyê 
nekin. 

2. Heta alim bi tiştên ku hîn bûne û dizanin amel bikin. 

3. Heta cahil bi tiştên ku nizanin xwe mezin nekin. 

4. Heta feqîr jî axreta xwe ji bo dinyaya xwe nefiroşinl 









Destûrên Heyatê Ji Xulefa’ên Raşidîn -4 
HEZRETÊ ‘ELÎ 
-radîyellahû anhû- (656-661) 


Hezretê ‘Elî -radîyellahû anhû- bi mezherîyeteke ku ji bo ti 
kesî nebûyî nesîb di nav Kabe’ya Mûezzam de hatiye dinyayê. 196 Ji 
ber ku malbata wî qerebalig bûye, Mezinê me -eleyhisselatû wesse- 
lam- ew xistibû ber hîmayeya xwe. Ew ji pênc salîya xwe û pê de di 
bin terbîya Mezinê me Pêgember de gihaye. Ji lewma adetên xirab 
ên serdema cahilîyetê hîç tevlî wî nebûne. Ew ji zarokan bûye kesê 
yekem ku îman anîye. 

Mezinê me -eleyhisselatû wesselam- piştî wezîfa rîsaletê jê 
re hate dayîn jî ew diçû nav êlên ku her sal ji bo hecê li bazarên 
dorhêlên Mekkê kom dibûn û wî îslam ji wan re teblîg dikir, wî 
(di vê erka xwe de) yan Hezretê ‘Elî, yan jî Hezretê Ebûbekr jî bi 
xwe re dibir.. Dema wî Hezretê ‘Elî bi xwe re nedibir jî, ew jî diçû 
nav Kabeya ku tenha mabû û çendîn pût ji yên li wir dişikandin û 
vedigerîya. 


196. Hakim, Mûstedrek, III, 549. 

Hezretê ‘Elî -radîyellahû anhû- di esnaya hicreta Mezinê me 
Pêgember de jî xizmetên zehf giring anîne cih. Mezinê me -eley- 
hisselatû wesselam- li xanîyê seadeta xwe ji terefê pûtperestan ve 
dor lê hatibû girtin, ji bo hedefê li ber qesdxiraban şaş bike wî 
xirqeya keska Mezinê me li xwe kir û bê tirs jî xwe di nav nivîna wî 
de dirêj kir. 

Hezretê ‘Elî -radîyellahû anhû- piştî ew emanetên ku 
Mekkeyîyan bi Mezinê me Pêgember sipartibûn ji xwedîyên wan 
re teslîm kirin, ew jî bi hesret û bêrîkirin rast ber bi rêya Medînê 
ve derket. Ew piştî rêwengîyeke bi meşeqqeta ku bi şev birêve diçû 
û bi roj jî îstîrahet dikir kete wezîyeteke ku ji rêveçûnê lingê wî 
werimîbûn û xwîn jê dihat, ew wisan b Medînê bi Mezinê me -eley- 
hisselatû wesselam- giha. 

Di sala duyema hicretê de li ser fermana Xuda ew bi şerefa 
zewaca bi dêya me Fatima giha. Bi vî awayî ew bi bextiyarîya 
zava-bûna Mezinê me Pêgember û bûna ji Ehlê Beytê giha. Ji 
Terîqetên ‘Elîyye jî nisbeta yazdeh hezar zatên mûbarek bi Mezinê 
me Fexrê Kaînatê bi wesîleya wî hasil bûye. Jîyîna zahîdane ya dêya 
me Fatima hevjîna mûhtereme ya wî, feraget û fedakarîya wan bi 
ufûqeke destanî gihaye. Ji vê nêrînê ve Ehlê Beytê di Tesewwufa 
îslamê de bûne navên guzîde. 

Sultanê Comerdan 

Hezretê ‘Elî -radîyellahû anhû- di encama terbîya nebewî de 
hîç ti zemanî meyla xwe bi dinyayê neda. Ji lewma heyata wî, ji bo 
tezahurên biratî û dîgerkamîya Îslamî ya ku welcî wê nehatine dayîn 
bûye dik û sehne. Mezinê me -eleyhisselatû wesselam- gotiye: 

- 

“Xuda, demaji bo evdekî xwe xêrê dixwaze, wî îstixdam dikeji 
bo ew îhtiyacên mirovan pêşwazî bike .” 197 

Hezretê ‘Elî -radîyellahû anhû- jî di nav kelecana nailbûna ji bo 
mizgînîya nebewî de gotiye: 

“Du nîmet hene ku ez nizanim kîjanê bêhtir ez keyfxweş kirime. 
Yayekê, bi zena ku ezê pêşwazîyê li îhtiyaca wî bikim hatina zilamekî 
ya dev min, bi hemû semîmîyeta xwe arîkarî-xwestina wîji min e. 

Ya dinjî bi cihanîna Xuda ya arzûya wî kesî bi wasîteya minyan 
jî hêsankirina wê ye. Ez bicihanîna karê mislimanekî li ser bûna xwe 
xwedîji bo zêr û zîvên ku dinyaji wan tije bibe, tercîh dikim 198 

Çend nimûneyên kiryarî ji bo vî exlaqê bilind wiha ne: 

Rojekê Hezretê ‘Elî ji hevjîna mûhterema xwe Fatimetûz- 
Zehrayê pirs kir, jê re got: 

“-Ez pirr birçî me, li malê tiştekî xwarinê heye?” Hezreta 
Fatima jê re got; tiştekî xwarinê li malê nîn e, bes şeş dirhem hene. 
Hezretê ‘Elî rahişt wan şeş dirheman û bi rêya çarçîyê ve derket ji bo 
xwarinê bi wan bikirre. Dema ew birêve diçû yekî xwe bi berstika 
mislimanekî ve girtibû û bihîst ku ew jê re dibêje: 

“-Ya heqê min bide, yan jî bimeşe em biçin dadgehê!” Heke çi 
qeder deyndarî hinekê mohlet dixwest jî lêbelê deynbexşî destûr 
nedidayê. Hezretê ‘Elî ew hevkişkişîna wan zilaman dît û ji wan pirs 
kir, ji wan re got: 


“-Mûnaqeşeya we ji bo çend diravan e?” Dema wan ev bersiv 
dayê: 

197. Suyûtî, II, 4/3924. 

198. Elî el-Mûtteqî, Kenzu 1-Ummal, VI, 598/17049. 

“-Ji bo şeş dirheman e.” Digel hewcedarbûna wî jî bi wan şeş 
dirheman dîsa wî ew şeş dirhem dane wan, wî ew mislimanê di ten- 
gasîyê de rizgar kir. Piştre dest bi hizr û fikrê kir ka ewê çi bersivê 
ji Hezreta Fatima re bibêje. Di dawîyê de wî ji xwe re got; «çawa be 
jî ji xwe Fatima seyyîdeya jinan, keça Resûlûllah e, ewê min fehm 
bike.» û ew vegerîya mala xwe. Hezretê ‘Elî -radîyellahû anhû- ew 
îsar û dîgergemîya ku kiribû ji dêya me Hezreta Fatima re vegot. 
Wê jî jê re got: 

“-Te zehf baş kiriye, hemd ji Xuda re be, te mislimanek ji 
girtîgehê xilas kiriye. Heq Teala ji me re kafî ye.” Lêbelê ew piçekê 
jî gemgîn bû. Hezretê ‘Elî hest bi gemgînîya wê kir û dema dît ku 
wa ye herdu kurên wî jî ji nêza digirîn wî di dilê xwe de hest bi 
dil-şikestinekê kir û derkete derve. Ew ji xwe re hizirî û wiha got: 
«Naxwe hema bila ez biçim cem Resûlûllah, ez rûyê mûbarekê wî 
temaşe bikim û gemgînîya xwe jibîr bikim.» Dema ew bi vê hizirînê 
birêve diçû ew li mirovekî rast hat ku hêştireke qelew û xwedîkirî di 
dest wî de bû. Wî şexsî ji Hezretê ‘Elî pirs kir, jê re got: 

“-Ez vê hêştirê difiroşim, tu wê nakirrî?” Heke çi qeder Hezretê 
‘Elî jê re gotibe; min dirav nîn in jî lêbelê dîsa wî zilamî ew hêştir bi 
sed dirheman bi deyn firote wî. Hezretê ‘Elî hêştir di dest wî de bû 
û ew piçekê ji wî dûr ketibû ku di rê de li mirovekî din rast hat, wî 
jê pirs kir, jê re got: 

“-Tu vê hêştirê bi sêsed dirheman nafiroşî min?” Hezretê ‘Elî 
teklîfa wî qebûl kir û hêştira xwe firote wî kesî. Dema wî sêsed 
dirhem pêşîn wergirtin ji çarçîyê hinek tiştên xwarinê standin û ew 
birin mala xwe. Wî tiştên ku bûbûn jî tev ji Hezreta Fatima re vego- 
tin. Wan xwarina xwe xwarin û hemd û sena ji Xuda re kirin. Piştre 
Hezretê ‘Elî ji mala xwe derket û çû dev Mezinê me Pêgember. 

Çi dema Mezinê me -eleyhisselatû wesselam- jê re got: 

- 

“-Ya ‘Elî! Tu dizanî ka te hêştir ji kî kirrî û te ew firote kî?” Wî 
g°t: 

“-Xuda û Pêgemberê wî dizanin.” Vêca Mezinê me Pêgember 
jê re got: 

Ewê ku hêştir firote te Cebraîl -eleyhisselam bûye û ewê kuji 
te kirrî jî Îsrafîl -eleyhisselam bûye. Hêştir jî hêştirekji hêştirên cen- 
netê bûye. Ji ber ku te ew misliman ji tengasîyê xilas kir Heq Teala li 
dinyayê pênceh biyekê dan. Ya ku ewê li axretêjî bideji bilî wî kes bi 
hesabê wê nizane ’.’ 199 




îbnû Ebbas -radîyellahû anhûma- rîwayet dike, dibêje; ‘Eta 
-radîyellahû anhû- gotiye: 

“Hezretê ‘Elîradîyellahû anhû- şevekê bi hinek çeh qesbistanek 
(bexçekekî xurmeyan) av dabû. Çi dema lê bûbû sibeh wî ew cehê 
heqdesta xwe wergirt û bire mala xwe. Wî sêyeka wî cehê ku anîbû 
hêrd û jê xwarina bi navê «herîre» çêkirin. Çi dema xwarin pijîya, 
hejarek hat û xwarin ji wan xwest. Wan jî ew xwarina xwe ya pijîyayî 
tev dane wî hejarî. Piştre wan sêyeka cehê xwe yê mayî hêrd û ew 
jî kirin xwarin. Çi dema xwarin pijîya vê carê sêwîyek hat û hinek 
tişt mişt ji wan xwestin. Wan ev xwarina xwe jî dane wî sêwîyî û 
ew sêyeka cehê xwe yê mayî jî dîsa hêrdin û ew jî kirin xwarin. Çi 
dema ew jî pijîya êsîrek ji mûşrikan hat û hinek tişt û mişt ji wan 
xwestin. Wan xwarina xwe ya paşîn jî dane wî û wan ew roja xwe 
wek birçî derbas kir. 


Li gorî rîwayeteke din, wan sê rojan li ser hev xwarina xwe ya 
îftarê da yekî feqîr, yekî sêwî û yekî êsîr û wan îftara xwe bi avê kir. 
Vêca di bara wan de ev ayetên pîroz nazil bûn, hatin xwarê: 

199. Binêrin. Remezanoglû Mehmûd Samî, Hz. ‘Elîyyu’l-Mûrteza, rûp. 119-122. 

“Ew, digel ku pêdiviya wan pê heye û jê hez dikin jî dîsa 
xwarinê didin xizan, sêwî û yexsîran. Ji wan re dibêjin: Em bes ji 
bo rizamendîya Xuda xwarinê didin we; em ji we ti perûyekê û ti 
spasiyekê jî naxwazin. Em vê qencîyê dikin, lewra em ji Xudayê 
xwe ditirsin da ku ew me di rojeke rûtirşker û tehlker de ji tirs û 
ezabê xwe ewle bike. Ha ji ber vê Xuda, wan ji ezabê neqenciya wê 
rojê diparêze, rûsipehîtî û dilşadiyê dide wan .” 200 ” 201 

Ha ji ber vî exlaqê xweş ê wî Mezinê me Resûlê Ekrem di bara 
Hezretê ‘Elî de gotiye: “Sultanu’l-Esxîya” yanî “sultanê comerdan.” 

Hezretê ‘Elî di nav eshabê kîram de bi qasî fedakarî û îsara xwe, 
bi îlmê ferehê xwe û îrfana xwe û bi qerarên îsabetdar ên xwe, ew bi 
cesaret û egîdîya xwe jî temayuz kiriye, xwedan îmtîyaz bûye. 

Şêrê Serketî yê Xuda 

Hezretê ‘Elî -radîyellahû anhû- di hemû gezwan de pişkdar 
bûye û wî qehremanîyên mezin şanî dane. Ew bes di Gezwa Tebûkê 
de pişkdar nebûye. Lewra Mezinê me -eleyhisselatû wesselam- ew 
ji bo parastina mislimanên li Medînê û Ehlê Beytê û çavdêrîkirina 
li wan li pey xwe hiştibû. Heta cesaret û şecaeta vî sehabîyê egîd ji 
terefê her kesî ve malûm û pêzan bû. Dema wî got: 

“-Ya Resûlellah! Ma tu min li berjin û zarokan dihêlî?” Mezinê 
me -eleyhisselatû wesselam- jê re got: 

“-Ya ‘ElîlBi nêrîna Mûsa Harûn çi be, tujîji bo min ew î! Lêbelê 
di piştî min de pêgember nîn e” û ew teltîf û tesellî kiribû. 202 

200. însan, 76/8-11. 

201. Wahidî, Esbabû Nuzûl, rûp. 470; Zemexşerî, el-Keşşaf, VI, 191-192; Razî, XXX, 
244. 

202. Binêrin. Remezanoglû Mehmûd Samî, Hz. ‘Elîyyui-Mûrteza, rûp. 54. 

Bi mûcibê kevneşopîyên Ereban navdartirîn cengewarên artêşê 
derdiketin meydana mêran, kesên lehengtirîn û biesiltirîn bang 
dikirin ji bo werin levdanê. Mezinê me -eleyhisselatû wesselam- bi 
pirranî Hezretê ‘Elî derdixist meydana mêran. Hezretê ‘Elî bi lutfa 
Xuda derketibe pêşberî kîjan cengewarî biserketiye û hemberê 
xwe her meglûb kiriye. Ji bo îfadekirina vî wesfê wî yê ku ew bi 
înayet û giringî-pêdana Xuda jê re bûye mezher û xuyageh, jê re 
unwan û leqeba “Esedûllahi’l-Galib” (Şêrê Serketî yê Xuda) hatiye 
bexşkirin. 


Hîç guman nîn e ku di bingeha vê qehremanîya di zahirê wî de 
ew nirxên bilind ên manewî hebûne ku ew di bin terbîya nebewî ya 
Resûlê Xuda de ji wan waqif bûbû. Mezinê me -eleyhisselatû wes- 
selam- wiha gotibûye: 

“Lehengê rastî, ne ew kes e ku di gemşê (gulaşê) de rikeberê xwe 
têkdibe, lêbelê ew kes e ku dema hêrs dibe, dikare bi nefsa xwe !’ 203 

Ha ji te re cengewarî û pêlewanîya esil, Hezretê ‘Elî -radîyellahû 
anhû- bi hesta bendbûna xwe bi galibîyeta di cîhadê ya li dijî nefsa 
xwe de dijîya û ew ji bo vê hedîsa şerîf jî bûye nimûneyeke zindî. 

Çawa di gezwekekê de Hezretê ‘Elî rahiştibû neferekî ji neyaran 
û ew xistibû bin xwe, dema wî dikir wî dijminê xwe bikuje. Wî zil- 
amê ku xwe bi dest pença kuştinê ve berdabû, di nav nekarînê de 
bizaveke kirêt kir û wî tif kire rûyê mûbarek ê Hezretê ‘Elî. 

Şêrê Serketî yê Xuda Hezretê ‘Elî di wê demê de ji serketina 
nefsa xwe endîşe kir û ji nişka ve sekinî, şûrê di dest xwe de danî ser 
erdê û dest ji kuştina wî zilamî berda. 


Ev hal, di dilê wî kafirê ku di dema dihat kuştin de serbest hate 
berdan de tam bû mûemmayeke (asêpirseke) mezin. Wî di wê hen- 





203. Mûslim, Birr, 107. 

gavê de şerr û pevçûn jibîr kir û ji Hezretê ‘Elî pirs kir, te çima ez 
serbest berdam? Wî evîndarê Heq jê re wiha got: 

“-Gezwa me du cure ne: Yek jê gezû-kirina bi kafirên wekî te re 
ye ku ew ji bo rizaya Xuda ye. Ya din jî gezû-kirina bi nefsa me reye 
ku ew jî bi kuhkirina arzûyên nefsanî yên me dibe. Şerr-kirina min 
bi te re ji bo rizaya Xuda bûye. Lêbelê dema te tif kire rûyê min, êdî 
heke min tu bikuştayî ez dibûm ku ji bo nefsa xwe tetmîn bikim min 
tu dikuştî û bi vî awayî ez dibûm ku nefsa min ez meglûb kirime. Ji 
lewma min tu azad kirî. Min nefsa xwe zebt kir û min gezwa ekber 
(mezintirîn) kir. Lewra êsîrbûna mûmînekîji bo arzûyên nefsa xweji 
zirara kafirekî wekî te hê mezintir e.” 204 

Li hemberî vê bersiva arîfane ya wî zilamê ehlê dilî, perdeya 
gefletê ji ser dilê wî kafirî rabû, dilê wî bi nûra îmanê hate rohnî 
kirin. Piştre ew bi Hezretê ‘Elî re di çendîn gezwan de pişkdar bû. 
Ew di ber ogira Heq de hêrsa xwe û hêrsa ku ji bo nefsa wî dihat, 
tevlîhev nekirin, pêşî wî bi nefsa xwe re, piştre jî wî li dijî dijmi- 
nanan bi qehremanî şerr kir. 

Hezretê ‘Elî -radîyellahû anhû- dema wî li meydanên cengê 
qehremanîyên bêhempa radixistin ber çavan, ew li alîyê din jî di 
heyata îbadetî ya xwe de di keş û hewaya hizûr û xuşûyeke mûstesna 
de dijîya. Di mûharebekekê de tîrek li lingê wî ketibû. Hevalên wî 
ji ber dijwarîya janê nekarîn tîrê ji lingê wî derînin. Hezretê ‘Elî 
-radîyellahû anhû- ji wan re got: 

“-Ez rabim ser nimêjê û hûn jî wisan wî derînin!” 

Wan wekî ku wî ji wan re gotî, kirin. Hîç bê zehmetî wan bi 
hêsanî ew tîr ji lingê wî deranîn. Hezretê ‘Elî silav da, dema ji wan 
pirs kir, ji wan re got: «We çi kir?» Mirovên li wir hazir jê re gotin; 
“me jê deranî!” 

204. Binêrin. Remezanoglû Mehmûd Samî, Hz. ‘Elîyyu’l-Mûrteza, rûp. 117. 

- 






HEZRETÊ ‘ELÎ -radîyellahû anhû- (656-661) 




Lewra bedena Hezretê ‘Elî -radîyellahû anhû- bi xuşûa nimêjê 
û şîranîya manewî adeta ji xwe çûbû û ew ji dinyayê tecerrud 
kiribû.. 

Ji Kabê Ber Bi Mizgefta Kûfe’yê Ve 

Hezretê ‘Elî -radîyellahû anhû di piştî wefata Mezinê me 
pêgemberê Xuda -sellellahû eleyhî we sellem- û îrtîhala wî ya ji 
bo axretê de bi qasî hêza xwe ji bo hemû xelîfeyên ku hatin ser kar 
bûye arîkar. Ew di dîwanên wan ên îstîşarê de pişkdar bûye û ew bi 
dîtin-nêrînên xwe yên tije fîraset û besîret ji wan re bûye arîkar ku 
ew bikarin qerarên rast û îsabetdar wergirin. 

Piştî Hezretê Osman -radîyellahû anhû li Medînê ji terefê 
îsyankaran ve hate şehîdkirin di encama israrkirina sehabîyan de 
wî xelîfetî qebûl kir. Yek ji îcraatên pêşîn ên Hezretê ‘Elî -radîyel- 
lahû anhû- wî navenda hikûmetê ji Medîna Mûnewwer guhast ji bo 
bajarê Kûfe’yê. Lewra bûna dik û sehne ya wî bajarê mûbarek ê ku ji 
bîranînên ezîz ên Pêgemberê Xuda tije ji bo mûcadele û têkoşînên 
sîyasî dilê hemû mûmînan birîndar dikir. Ji lewma wî ev biryar da 
ji bo wir di keş û hewayeke aram a ku ew dever jê re babet de ew 
wek navenda îlm û îrfanê mûhafeze kir. Çawa dema ew çû Kûfe’yê 
jî wî li wir temenê xwe yê mayî tev bi têkoşîna li dijî fitne, fesadî û 
tevlîhevîyan re derbas kir. 

Carekê yekî ji Hezretê ‘Elî re gotibû: 

“Ya Mezinên mûmînan! (destûr bide) em pasevanîyê li we 
bikin?” 

Wî jî jê re gotibû: 

“Pasevanê însanî ecelê wî ye 

Berî şehîdbûna xwe bi çend rojan adeta wekî ku hest bi mirina 
xwe kiribe, ji xwarin-vexwarinê qut bû. Wî ji mirovên ku jê re digo- 
tin; “çima tu naxwî?” re digot: 

“Ez arzû dikim ku dema birçî bim fermana îlahî bicih were’.’ 
Çawa hê demeke zehf bi ser de nebûrî dema wî li Mizgefta Kûfe’yê 
nimêja sipêdê dikir ji terefê îbnû Mûlcem ve hate şehîdkirin. Ew 
dem, ew di 63 (şêst û sê) salîya jîyê xwe de bûye. 

Dema Hezretê ‘Elî -radîyellahû anhû- bi giranî birîndar bû, 
Cundeb bin Ebdûllah jê re got: 

“Ya Mezinê mûmînan! Xuda we ji serê me kêm neke, lêbelê 
heke halek ji te re çêbibe, emê beyatê bidin kurê te Hesen.” Hezretê 
‘Elî -radîyellahû anhû- jî bi wê fîraseta ku di wextê xwe de şanî 
dabû, jê re got: 

“Ez, di ve mijarê de ne fermanê li we dikim, ne jî li we qedege 
dikim. Hûn karê xwe baştir dizanin ’.’ Wî bi vê, peyva xwe qut kir. 
Piştre wî ev wesîyet li mezinên me Hesen û Hûseyn kirin: 

“Ez teqwayê li we wesîyet dikim. Dilê xwe nexin dinyayê. Ji bo 
zîyana xwe negirîn. Daîm rast bibêjin. Bi kitêba Xuda amel bikin. Ji 
zalimî re bibin dijber û ji mezlûmî rejî bibin arîkar. Di mijara huk- 
mên dînî de guhê xwe nedin gazindên gazindkaran ’’ 205 

Hezretê ‘Elî -radîyellahû anhû- piştre şehda xwe anî. Bi nefsa 
dawîna xwe pirtûka xwe ya jîyanê xetim kir. Wî di Kabeya Mûezzama 
de çavê xwe li heyatê vekiribû, ew dîsa bi şerefa çavê xwe miçkirina 
li mizgeftekê bi meqamê bilindê xwe giha. 

Mûawîye ji ber têkoşîna ku li hemberî Hezretê ‘Elî ketibû navê 
hest bi poşmanîyeke mezin kir, ev peyvên ku wî di dawîya temenê 
xwe de gotine jî vê êş û jana wî bi awayekî zehf eşkere îfade dikin: 

205. Binêrin. Remezanoglû Mehmûd Samî, Hz. ‘Elîyyu’l-Mûrteza, rûp. 74. 

“Ax, xwezî ez ji Qureyşîyan kesekî li Newala Zî-Tûwayê 
(însanekî li halê xwe ji rêzê dijî) bûbama û ez neketibama nav van 
karan (yên birêvebirîyê).” 206 

Dostê Mezin ê Heq Hezretê Cuneydê Begdadî dibêje: 

“Heke Hezretê ‘Elî ji mûhareban piçekê firsend bidîta wî çi zehf 
zêde û çi zehfzêdeji îlmên Quranê li me hîn dikirin. Lewra ew, ser- 
oka arifa ye. Lewra wî peyvên wisan gotine ku hîç ti kesî ew negotine 
û ti kes nikare hinekên wekî wan bibêje jî” 207 

Ha ji we re hinek ji peyvên Hezretê ‘Elî -radîyellahû anhû- ku 
her yek ji wan destûreke jîyanê û gencîyek ji îlm, îrfan û hikmeta 
keş û hewaya dilî ya wî ye: 


Peyvên Bi Hikmet Ji Hezretê ‘Elî 

“Bêhna gîyanê xwe bi peyvên hikmetdar û bîrbirane vekin. 
Lewra wekî ku beden dikerixin û lawaz dibin gîyan jî dikerixin’.’ 

“Di nimêja bêtirs de, di girtina rojîya ku însanî ji afetên zimanî 
û ji tiştên pûç naparêze de, di xwendina bêtefekkura Qur’anê de, di 
îlmê ku li ser dil nayê neqşkirin de, di malê ku înfaq jê nayê kirin de 
di biratîya ku di rojên zor de nayê şanî-dan de, di nîmeta ku şukirê wê 
nayê kirin de, di dûaya bê îxlasa ku ji dil nayê kirin de xêr nîn e’’ 

“însan çi nizanibin jê re dibin dijmin’.’ 

“Cennet cihê comerda ye, cehennem cihê cahila ye’’ 

“Heta ji aliman neyê pirskirin; «çima we hîn nekir?» ji cahilan 
nayê pirskirin; «çima hûn hîn nebûn?»” 

206. Îbnû’l-Esîr, el-Bîdaye, VIII, 135. 

207. Binêrin. Remezanoglû Mehmûd Samî, Hz. ‘Elîyyu’l-Mûrteza, rûp. 113. 

- 







RAHMEKE WISAN KU 


“Ewê ku cennetê arzû dike wê bi xêran ve baz bide. Ewê kuji êgir 
ditirse wê xwe ji şehwetan biparêze. Ewê ku mirina xwe bawer dike 
lezzetên wî yên şehwanî û nefsanî tine dibin. Ewê ku dinyayê dizane 
mûsîbetjê re xuya dibin’.' 

“Namûs, mehra sipehîtîyê ye’’ 

“Di dîn de miriwwet û edeb, fêkîyê aqilê selîm e’.’ 

“Ewê ku aqilê wî temam be, peyva wî hindik dibe’.’ 

“Ew kesê ku zanibe peyvên wî ji amelên wî ne, hindik diaxive û 
bes di bara tiştê ku wî elaqedar dikin de dipeyive’.’ 

“Huşbûn hetapirsji mirovî were kirin,ji axaftina heta ku mirov 
were huşkirinê, çêtir e’.’ 

“Bersiva peyva bêşerefane nede, lewra li dev xwediyê vê peyvê 
gellek peyvên bêşerefane yên din hene, ewê dîsa bi wan bersiva te 
bide’.’ 

“Zinhar bi cahilî re henekan neke. Ji ber ku zimanê wî bijehr e, 
ewê dilê te birîndar bike 

“Bi awayê ku ewfehm dikin, bi însanan re biaxive’.’ 

“Ewê ku xwehr be, siha wîjî xwehr dibe’.’ 

“Li hemberî bendeyên Xuda bibe xwedî husna zenê. Heke tu 
wiha bibî, tu ji gellek kerixînan xilas dibî’.’ 

“Ewê ku li cemê kitêba Xuda, sunneta Resûlûllah û sunneta 
welîyan nebe, naxwe hîç tiştek di dest wî de nîn e. Ji kitêba Xuda 
veşartina sirrê ye; ji sunneta Resûlûllah bi exlaqê xweş birêvebirina 
mirovan e; ji sunneta welîyanjî tehemmul-kirina ezîyeta însanaye’.’ 

- 

“Heke te bive bi mirovekî re bibî dost, (pêşî) di navbera xwe û 
wî de mesafeyeke dîyarkirî deyne; heke ew di vê rewşê de bi te re 
normal tevbigere, dostanîya xwe bi wî re dewam bike, heke na, dest 
ji wî berde 

“Ew kesê ku dilê wî bi dijminahîyê ve mijûl be, nikare karên bi 
feyde bike. Lewra du hevdij, di dil de kom nabin’.’ 

“Tebessuma mûmînî di rûyê wî deye, gemgînîya wîjî di dilê wî 
de ye’’ 

“Bi temamê nîmetê gihiştin, mirina li ser îslamê ye’’ 

“Pesnê xwe dan ji bo çi yê kurê Adem e?! Ewwelê wî nutfe ye, 
axirê wî ezab e! Ew nikare heta rizqê xwejî biaferîne û nikare xweji 
helakêjî rizgar bike.” 

“Heyatji du rojan îbaret e. Rojekji te reye (ji te re dikene), rojek 
jî li dijî teye (yanî tegemgîn dike). Dema rojji bo te be serxweve neçe, 
dema ew li dijî te bejî dilteng nebe, nekeferyad ûfîgan!” 

“Iro, roja amel-kirinê ye, hesab nîn e. Sibe jî hesab heye, ji bo 
amel-kirinê derfet nîn e” 

“Nefes, gav in ber bi ecel ve têne avêtin’.’ 

“Heta çar tişt dewam bikin, wê dîn û dinya, bi hizûr û selametî 
li ser lingan rawestin: 

1 . 

nekin. 

2 . 

3. 

4. 

- 


Heta zengîn bi malê ku ji wan re hatiye dayîn, nemerdîyê 

Heta alim bi tiştên ku hîn bûne û dizanin amel bikin. 

Heta cahil bi tiştên ku nizanin xwe mezin nekin. 
Hetafeqîrjî axreta xweji bo dinyaya xwe nefiroşin” 

“Tewazû şanîdana zengînan bi dilê xwe xistina di mûkafata li 
cem Xuda de çi sipehî ye. Ya ji vê jî sipehîtir tewekkula xwe dana 
feqîran li ser Xuda ye û li hemberî zengînan jî bi awayê mûstegnî 
bizavkirina wan e.” 

“Mehrûmîyet, ji mana di bin minnetê de çêtir e” 

“îjfet, xemla xizanîyê ye; şukir, xemla dewlemendîyê ye 

(Bi mûcibê mefhûmê mûxalifê vê heqîqetê; merhemet, com- 
erdîyê, comerdî; tewazûyê, tewazûjî; xizmetê bi xwe re tîne.) 

“Dema tu bikevî tengasîyê bi dana sedeqan ticaretê bi Xuda re 
bike. Dema nîmet bikeve destê te zehfşukir bike! Zinhar bi zehfhindik 
kirina şukirê nîmeta Xudaji dest xwe bernedeD 

“Ji nîmetên dinyayê te nîmeta îslamê bes e. Ji meşgûlîyetan jî te 
meşgûlîyeta bi taetê bes e. Ji îbretan jî te îbreta mirinê bes e.” 

“Çêtirîn mîras îlm e. Çêtirîn huner, edeb e. Çêtirîn qût û zad 
teqwa ye. Çêtirîn sermaye îbadet e. Çêtirîn rêber, amelê salih e. 
Çêtirîn dost exlaqê xweş e. Çêtirîn arîkar bêhnferehî (helîmtî) ye. 
Çêtirîn zengînî qenaet e. Çêtirîn aramî, tefekkura mirinê ye.” 

“Wekî amelê salih ticaretek, wekî sewabê qezencek, wekî tew- 
fîqa (biserxistina) Xuda feydeyek, wekî tewazûyê esaletek, wekî îlmê 
şerefek, wekî xwe dûrkirina ji tiştên bi şubhe wereayek, wekî exlaqê 
xweş nêzîkbûneke ji Xuda, wekî edakirina ferzan îbadetek, wekî ted- 
bîrê aqilek, wekî yekbûn û pevrebûnê xesleteke dîtira ku însanî ji xwe 
ecibandinê dûr bike, nîn e” 

“Bidest-xistina çar xesletan ji hemû amelan zortir e: 

1. Di dema hêrsbûnê de efû-kirin. 

2. Di dema hewcedarbûnê de comerdî-kirin. 

3. Di cihên girtî û tenha de xwe parastina ji xirabîya nefsê. 

f&P? - 

4. Li hemberî mirovekî ku tu jê ditirsî, yan jî mefîetekê jê hêvî 
dikî, gotina rastîyê ye’.’ 

“Ewê ku mûsîbetên biçûk mezin dibîne, Xuda wî bi mûsîbetên 
mezin dûçar dike’’ 

“Mal, xam-maddeya arzûyên nefsanî ye. Arzû (yên nefsanî û 
dinyewî), kilîla dil-tengîyan e. Hesed jî merkeba (siwareka) westina 
pûç e.” 

“Arzû û hêvî (yên dinyewî), heta kesên bi besîretjî kor dikin’.’ 

“Qîmetê însanî, bi qasî qîmetê daxwaz û arzûyên wî ye’’ 

“Kî ji arzû û daxwazên nefsa xwe re bibe yexsîr, kirinên wî jî 
xirab dibin’.’ 


“Nesîbê însanî digihe wî, çendan ew li pey wî negere jî’.’ 

“Ji bo canên we, ji bilî cennetê hemberek û bihayekî din nîn e. 
Naxwe canên xwe bes bi cennetê bifiroşin!’.’ 

“Dostên Xuda ew kes in ku dema yên din li dîmenê zahirî yê 
dinyayê dinêrin ew heqîqeta dinyayê dibînin’.’ 

“Evdek, heta bi yên li cem Xuda ji yên di dest xwe de bêhtir 
bawer nebe, îmana wî kamil nabe!” 


Rebbê me, ji bo me bike nesîb ku em bikarin bi awayê layiq 
van peyvên bi hikmet îdrak bikin û bi mûqtezaya wan jî amel 
bikin. Hezkirina her çar yarên nêzîktirîn ên Mezinê me -eley- 
hisselatû wesselam- ku her çar xelîfeyên mezin ên wî ne, ji dilê 
me kêm neke. Li axretê jî me bi wan re heşr û kom bike! 


Hîç guman nîn e ku li axretê pevrebûna bi van sehabîyên 
mûbarek re hê li vê dinyayê destpê dike. Heke em îro karibin bi wan 
re bibin dost û em karibin hiqûqê vê dostanîyê rîayet bikin -Xuda 

- 

hez bike- sibe li qiyametê jî emê ji bo nêzîkbûna ji wan bibin me- 
zher. 

Rebbê me, exlaqbûna bi exlaqê xweş ê Xulefayên Raşidîn ji 
bo me tevan bi nesîb bike. Me bi şefaeta wan bigihîne! 

Amîn.. 










&tiak û 0Lêwbir 




Rêvebir û xelk ê ku têne birêvebirin, adeta wekî ayneyan e ku 
dîmenên wan hev û din şanî didin. Li ser vî esasî, ji malbata biçûk- 
tirîn û cemaetê bigre heta bi milletên mezin bigihe hemû civak, li gorî 
sewîya maddî-manewî ya rêvebirên xwe şekl û awa werdigrin. Li 
hemberî vê rêvebirjî ligorî lîyaqet û nesîbê maddî-manewîyên civaka 
xwe şekl û awa werdigrin. Her wekî hessasîyeta herduferên mêzînê di 
hevkêşîyê de hev û din diparêzin. 










CIVAK û RÊVEBIR 


Cenabê Heq, li gorî xusûsîyet û taybetmendîyên heyberên ku 
xuliqandine, ji wan re nîzameke mûhteşema heyatê û terzeke civakê 
lutf kirine. Rebbê me, însan bi sipehîtîyên maddî û manewî û îstî- 
dad û amadekarîyan di awayê mûkemmeltirîn de aferandiye û arzû 
dike ku ew bi qiwameke qelbî ya bi darêj û herkên tecellîyên ezamet 
û qudreta îlahî yên li kaînatê ahengsaz re ram bûyî bijî. 

Çawa Xuda di ayetên pîroz de dibêje: 

“Xuda, asîman bilind kiriye û wî mêzîn (pîvan, endaz, nîzam 
û hevkêşî) danîye. Zinhar hevkêşîyê xirab nekin.” 208 

Dîsa Rebbê me, însan ji mexlûqatên din wek ferqdar mecbûr 
kiriye ku ew di rewşeke ji hev re zehf hewcedar de bijî. Bi vê sebebê 
însan, di dirêjahîya tarîxê de ji qunaga jîyîna wek êleke biçûk bigre 
heta bigihe qunaga pêkhatina wek dewletê daîm kiriye ku ew ne 
wek ferdî lêbelê wek civak meyla jîyînê dikin. Naxwe hebûna rêve- 
biran û bicih-hatina hevkêşîyê di navbera wan û civakê de şert e, ji 
bo ev meyl di nav nîzameke ahengdar de jîyanê wergirin. 


208. Rahman, 55/7-8. 

Dema em bi nêrîna hikmetê temaşe bikin, emê bibînin ku rêve- 
bir û xelk ê ku têne birêvebirin, adeta wekî ayneyan e ku dîmenên 
wan hev û din şanî didin. Li ser vî esasî, ji malbata biçûktirîn û 
cemaetê bigre heta bi milletên mezin bigihe hemû civak, li gorî 
sewîya maddî-manewî ya rêvebirên xwe şekl û awa werdigrin. Li 
hemberî vê rêvebir jî li gorî lîyaqet û nesîbê maddî-manewî yên 
civaka xwe şekl û awa werdigrin. Qabilîyet û edaleta mirovên di 
serî de ji bo sulh û selametîya civakê dibe sersebeb; bi berevajî vê jî 
binketinî û bêehlîyetîya wan jî ji bo sefaleta civakê dibe sersebeb. 

Li alîyê din civak jî dema rewşa xwe rast bike rêvebirên salih 
û bikêrhatî bidest dixe; lêbelê dema civak halê sipehî û mezîyetên 
xwe dişemirîne û bi zeîftîyên exlaqî jî dûçar dibe, wekî vê rêvebirên 
menfîetperest li serê mûsellit dibin. Lewra rêvebir jî ber û mehsûla 
gel in, yanî rêvebir ji nav civakê dertên. 

Bi vê nêrînê ji bo aramî û bextiyarîya civakî, berî her tiştî divê 
hem rêvebir, hem jî civak di xwe de li qusûr û kêmasîyan bigerin û 
şert e ku ew hewl bidin rewşa xwe rast û îslah bikin. Yanî di tesew- 
wufê de ev exlaqê; “lewme li xwe bike û mûsamehayê bide geyrê 
xwe” ne sade ji bo heyata qelbî, lêbelê ew ji bo sulh û selametîya 
jîyana civakî jî elzem e. 

Çawa Xuda di ayetên pîroz de dibêje: 

"... Civakek heta taybetmendîyên di xwe de neguherîne 
Xuda jî halê di wan de naguherîne..” 209 

“Ev jî ji ber vê ye Xuda nîn e nîmeta ku dabe civakekê 
biguherîne heta ew bi xwe tişta (exlaqê xweş û mezîyetên) di xwe 
neguherînin Bêşiwar Xuda dibihîze û zana ye.” 210 





209. Er-R‘ad, 13/11. 

210. Enfal, 8/53. 

Wekî ku di ayetên pîroz de jî hatiye gotin tecellîyên îkram, îhsan 
û rahma îlahî ji bo civakekê bi dewamkirina wan ya ji bo halên xwe 
yên baş ve bend e. Kengê ew sipehîtîyên ku Rebbê me ji wan xweş e, 
werin şemirandin, hingê ew rahm û nîmeta Xuda jî ji ser wê civakê 
radibin û di navê de anarşî rûdide.. Bi awayê ku di hedîsa şerîf de 
hatiye gotin ev hal çêdibe; “binax, ji seraxê bi xêrtir dibe .” 

Bi vê nêrînê, ew civakên ku dixwazin rêvebirên li ser serê wan 
kesên salih bin û ew di nav hizûr û aramîyê de bijîn, berî her tiştî 
divê ew diqqet bikin ka hal û bizava wan ji bo rizaya îlahî mûwafiq 
e, yan na. 

Çawa Mezinê me Pêgember -sellellahû eleyhî we sellem- di 
hedîseke şerîfa xwe bi meqseda şîyarkirina civakê gotiye: 

“Hûn çawa bibin, hûnê wisan werin birêvebirin ,” 211 

Ev bûyera ku vê heqîqetê îfade dike jî çi qeder manedar e: 

Dema Hezretê ‘Elî -radîyellahû anhû- ji terefê îbnû Mûlcem 
ve bi giranî hate birîndarkirin, însan li ber serê wî kom bûn û jê re 
gotin: 

“Ya Mezinê mûmînan! Ji bo me rêvebirekî dîyar bike!” 

Hezretê ‘Elî -radîyellahû anhû- ev bersiv da wan: 

“Resûlê Xuda -sellellahû eleyhî we sellem- em çawa hiştibin, ez 
jî we wisan dihêlim. Di wextê wî de me jî jê re gotibû: 


"Ya Resûlellah! Ji bo me rêvebirekî dîyar bike!” Mezinê me 
Fexrê Kaînatê gotibû: 

"Heke Xudê Teala di we de xêrê bibîne, ewê qencên we ji we re 
bike rêvebir." 





211. Suyûtî, Camîus-Segîr, II, 82. 

Ew dem Cenabê Heq di me de xêr dît ku Hezretê Ebûbekr ji bo 
ser serê me derbas kir.” 212 

Dîsa di serdema xelîfetîya Hezretê ‘Elî -radîyellahû anhû- de 
gellek fitne û îxtîlaf derketibûn holê. Rojekê dema pirseke bi vê terzê 
wiha jê hate kirin: 

“Di serdema xelîfeyên berî te de îxtîlafên wiha nebûne, çima ev 
hemû di serdema te de çêdibin?” Ew zatê mezin ku dergehê bajarê 
îlm û hikmetê bû, wiha got: 

“Ew rêvebirê mirovên wekî min bûn; ezjî bûme rêvebirê mirovên 
wekî we.” Wî bi vî awayî eşkere kir ku bizavên rêvebiran li gorî 
îstihqaq û nesîbê mirovên ku di rêvebirîya wan de ferman li wan tê 
kirin, tê meydanê. Ji cîhetê rêvebiran ve jî dema li vê heqîqetê were 
meyzandin rewş aynî ye. 

Çawa Hezretê Ûmer -radîyellahû anhû- di vê mijarê de wiha 
gotiye: 



“jkfS'jJÇ iijld. ^Ç.01 : Rêvebir çi rê, uslûb û helwestê taqîb 



bikin însan jî wê taqîb dikin 

“însan li ser îstîqametê dibin heta îmam û rêvebirên wan li ser 


îstîqametê bin” 213 

Bi rastî xelk bi pirranî kesên li ser serê xwe taqîb dikin û li pey 
wan diçin. Ev nimûneya dîrokî, çi xweş îzah dike ku civak li gorî 
rewşa manewî ya rêvebirên li ser serê xwe wezîyetê werdigrin: 

“Ji xelîfeyên Emewîyan Welîd bin Ebdûlmelik meraqa wî ji 
bo avahîyên sipehî hebû. însan jî li pey wî çûn û ketin meraqa 
avahîyan. 

212. Hakim, III, 156/4698. 

213. Îbnû’l-Cewzî, Menaqib, rûp. 223. 

Ew bûn ku daîm di dîwanên xwe de ji avahîyan dipeyivîn. 
Suleyman bin Ebdûlmelik hukmdarekî dilê wî bi xwarin-vexwarinê 
ve bû. Di serdema wî de însanan wextê xwe bi laqerdîyên xwarin- 
vexwarinê îsraf dikirin. 

Ûmer bin Ebdûlezîz jî kesekî abid û zahid bû. Di serdema wî 
de xelk ketibû ser rêya îbadet û taetê. Xelkê di navbera xwe de di 
mahîyeta şîretê de ji hev re digotin; «îşev wirdên te çi bûn, te çend 
ayet ji Qur’anê jiber kirin, te di vê mehê de çend rojan rojî girt, te 
dilê çend gerîban, nexweş û sêwîyan xweş kir?» Wan bi peyvên wiha 
ku rûhanîyet di qelb de fetrîm dikirin, ji hev re vedigotin..” 214 

Bi rastî hal û hereketên rêvebirên li ser serê mirovan, zû yan jî 
dereng bi awayekî ji awayan sîrayet dike, diçe civakê. Bi vê nêrînê 
ew xêr û qencîyên sipehî ku rêvebir bikin dibe sebeb ku ew li ser 
civakê keş û hewayeke xêr û sipehîtîyan çêbibe; bi berevajî vê jî 
çewtî û binketinîyên ku rêvebirên li serî dikin jî dibin sebeb ku di 
nav civakê tevî de fitne belav bibe. 


Çawa bav û kalên me gotine; “masî ji serê xwe ve bêhn pê 
dikeve.” Bi vê nêrînê, ji serdarên malbatan bigre heta bi rêvebirên 
weqf û komeleyan, ji lîderên cemaetan bigre heta bi mirovên ku 
serûber didin civakan hemû rêvebir, mecbûr in heta tu bibêjî bes 
hessas û titîz tevbigerin. Divê ew mezinbûnîya mesûlîyet û ber- 
pirsîya xwe mûhasebe bikin. 

Tewsîya Hezretê Şêx Edebalî ji bo Osman Gazî: 


“Jibîr neke ku ewên li jorê cih digrin, bi qasî yên li jêrê ne di 
emnîyetê de ne’’ vê wezîyeta hessas îfade dike. 

214. Binêrin. Ehmed Cewdet Paşa, Qisasa Enbîya û Tewarîxên Xulefa, îstanbûl 
1976, c. I, 717; Taberî, Tarixû’l-Umem we’l-Mulûk, Qahîre 1939, V, 266-267. 

- 

Hezretê Ûmer -radîyellahû anhû- dema fermanek li mirovan 
dikir, yan jî tiştek li wan qedege dikir, pêşî ji malbata xwe destpê 
dikir. Wî ferdên binemala (aîle’ya) xwe kom dikirin û ji wan re wiha 
digot: 

“Min ev û ew qedege kirine. Çawa teyrê dirinde çavdêrîyê li 
goşt dike însan jî wisan çavdêrîyê li we dikin. Heke hûn vê qedegeyê 
binpê bikin ew jî dê wê binpê bikin, heke hûn bitirsin û jê li paş 
bimînin, ew jî dê wiha bikin. Ez bi Xuda sûnd dixwim ku heke yek ji 
we bi xebera van qedegeyan neke, ji ber ku ew ji min nêzîktir e, ezê 
cezayê zehftir bidimê. Vêga kî bixwaze bila bipêşve here, kî bixwaze 
jî bila li paş bisekine!” 215 

Dema em li zemanên bibndbûna civakan binêrin, bi ber çavan 
dikeve ka mirovên di meqamê rêvebirî de çi bi dîrayet û hessasîy- 
eteke mezin wezîfa xwe îcra kirine. Ev îfadeyên di talîmatnameya 
ku sultanê mûhteşemê Osmanîyan Qanûnî Sultan Suleyman ji Gazî 
Balî Beg re şandiye de vê titîzîyê çi xweş dide xuyakirin: 

“Bila guh û çavê te li ser tebaeyên (xelkê) te be ku heke beg 
û wekîl însanên salih bibin, halê civakê jî sabh dibe. Tebea, halê 
mirovên li serî dide xuyakirin. 

Hinek kes hene ku bi roj saîm (rojîgir) in, bi şev jî qaîm in 
(radibin nimêjê û îbadetan dikin). Lêbelê hinek ji van bi awayekî 
zehf zêde hezkirinê ji malê dinyayê re şanî didin, bi vî awayî ew 
dibin malperest. Tiştek nîn e ku ji mal bêhtir civakê har bike. Zinhar 
tu jî meyla tiştên fanî neke. Nîmetên Xuda, yên di dest xwe de bi 
comerdî li ser bendeyên Xuda sarf bike, destê xwe yê keremê veke û 
heta tu bibêjî bes xwe ji hesûdîyê biparêze...” 

215. Îbnû’l-Cewzî, Menaqib, rûp. 266. 

- 

Hal û bizavên Mezinê me Pêgember -sellellahû eleyhî we sel- 
lem- ji bo rêvebiran jî çi nimûneyeke sipehî ne. Ew bi xwe bi hemû 
tengasîyên eshabê xwe re elaqedar dibû, di zemanên zortirîn ên 
wan de jî di pêşîya eshabê xwe de dibû. Sehabîyên cengewar ên 
wekî Hezretê ‘Elî -radîyellahû anhû- jî di zortirîn û tehlûkedartirîn 
demên xwe de jî gotine: 

“-Me xwe dixist pişt pêgemberê Xuda.” 

Bi vê nêrînê, ewên ku ji însanan re pêşîvanîyê dikin divê ew 
daîm fedakarîyê ji nefsa xwe bikin, ew li pêşîya her kesî bibin û divê 
ew zanibin ku bi qumandekirina ji dûr ve xizmeteke meqbûl nayê 
bicihanîn. 

Dîsa Mezinê me Pêgember -sellellahû eleyhî we sellem- di 
seferan de ji bo arîkarîya lawazên ku bi şûn de mane bike li cem 
wan birêve diçû. Lewra şivanekî bi merhemet mêşîneke ku seqet 
bûbe hîç li cih nahêle, bi berevajî vê ew wê dide ber singa xwe û wê 
ji kerîyê wê cuda nake. 

Li alîyê din ewên ku li pêşîya civakan bin, divê bi sebeb 
meqamên xwe serxweve neçin; divê ew jibîr nekin ku di milkê Xuda 
de wekî fermanberekî teserrufê dikin, adeta ew di hukmê wezne- 
darekî de ne, rojekê bêguman li dadgeha îlahî wê hesab ji wan were 
pirsîn. Çawa îmam Malik nameyek ji xelîfê zemanê xwe re nivîsîye 
û têde ev şîret lê kirine: 

“Hezretê Ûmer -radîyellahû anhû- deh caran çû hecê. Bi zanîna 
min wî bes di heceke xwe de diwazdeh dînar xerc kirin. Ew ne li 
bin konan, lêbelê li bin siha daran diêwirî. Wî meterkê xwe yê şîr bi 
stûyê xwe ve daleqandibû û ew bi xwe re dibir. Ew li çarçî-bazaran 
digerîya û li wan pirsa halê mirovên bi arîkarîyê hewcedar dikir û 
îhtiyacên wan didane temînkirin. Wekî ku malûm e dema ew hate 

birîndarkirin eshabê kîram hatin cemê, medh û senayên wî dan. 
Hezretê Ûmer -radîyellahû anhû- ji wan re wiha got: 

"Ewê ku xwe bi dev îltîfatên wiha fanî ve berde hatiye xapîn. 
Heke min bi qasî tijebûna dinyayê zêr hebûne, ji bo xilasbûna ji 
tirsên roja mehşerê min ew tev dikirin feda." 

îmam Malik di berdewamîya şîretên xwe de wiha dibêje: 

“Hezretê Ûmer her karê wî rast û li ser edaletê bûye. Pêgemberê 
Xuda -sellellahû eleyhî we sellem- mizgînîya cennetê dabûyê. Digel 
vê jî dîsa wî di nav tirseke mezin de hewl dida ji bo karên misli- 
manan ên ku hildabûne ser xwe hê baştir karibe birêve bibe. Heke 
ew wiha fikirîbe, vêca gelo wê halê yên din çawa bibe..” 

Hessasîyeta îman û halê teqwadarîya fatihê Endulusê Tariq bin 
Ziyad jî di vê mijarê de nimûneyeke çi sipehî ye: 

Artêşa pênc hezar neferî ya Tariq bin Ziyad, artêşa not hezar 
neferî ya Spanya’yê perîşan kiribû. Tariq lingê xwe li ser xezîneyên 
kralî danî û ji xwe bi xwe re got: 

“Ya Tariq! Doh tu koleyekî stû bitoq bûyî. Roj hat Xuda tu bi 
serbestîya te gihandî. Piştre jî tu bûyî fermandar. îro te Endulus 
fetih kir û tu li seraya kral î. Vê baş bizane û hîç ti zemanî jibîr 
neke ku sibe jî tu dê li hizûra Xuda bî!” 

Ewên ku di meqamê sewq û îdarekirina civakan de bin, divê 
xwe wek xizmetkar bizanin, wezîfe bi wan hatiye sipartin ji bo ew 
îhtiyaca gelê xwe pêşwazî bikin. Bavê merhûmê me Mûsa Efendî 
-quddîse siruh- jî gotiye; ew kesên ku li pêşîya civakan bin, divê xwe 
ji bo xelkê xwe wek xizmetkar bibînin. Divê ew ji ber meqamê xwe, 
xwe bi ber kibr û ucb (xwe ecibandinê) ve bernedin. Divê ew tim û 

- 

daîm bi şefqet, merhemet û bi taybetî jî bi hestên tewazû û şukranê 
xizmetê ji mirovan re bikin. Wî ev şîretên xwe jî wiha îfade dikirin: 

“Divê ehlê xizmetê, di nav vê têgihiştinê de bibe; firsenda xizmet- 
kirinê lutfek ji lutfên Rebbê me ye, lêbelê ev lutf, ji bo her kesî nabe 
nesîb. Gellek kes hene, digel wan qabilîyet hene ku di her xusûsê de 
xizmet bikin jî lêbelê ji ber mûsaid nebûna zeman û mekanî nesîbê 
wan di xizmet-kirinê de nîn e. Ewên ku xizmet dikin, divê xizmetê 
nîmetek zanibin, divê nefsbiçûkîya xwe zêdetir bikin û heta ji ber ku 
ewji vê nîmetê re bûne wesîle, divê ewji bo însanên ku xizmetji wan 
re kirine di nav edaya teşekkurê de bibin.” 

Ha di van dewr û serdemên ku têde rêvebir xwedî hessasîyeteke 
manewî ya wiha bûne, civak jî ji hêla maddî manewî ve hatine abad 
û îhya kirin. Lêbelê fezîletek ji fezîletên giringtirîn ya rêvebirên 
zemanên wiha jî ev e ku stûyên xwe bi kemala edebê li hemberî 
şîyarî û îrşadên alim û arifên xelkê xwehr kirine, ji mirovên xwedan 
lîyaqet ên li hawîrdora xwe heyeteke şêwrê pêkanîne. 


Li ser vî esasî divê rêvebir destûr nedin ku hawîrdorên wan ji 
terefê mirovên melaq û şelaq ve were dorpêçan û divê ew şêwra xwe 
bi ehlê îlm û îrfanê bikin ku ew dê derdê gel bi awayekî rast û durust 
ji wan re bigihînin û ji wan re çareserîyan jî şanî bidin..Lewra şêwra 
bi ehlê wê re giringtirîn sunneta senîyye ye. Hezretê Pêgember -sel- 
lellahû eleyhî we sellem- digel ku ji bo te’yîda (piştevanîya) îlahî 
bûbû mezher jî dîsa da ku ji bo me bibe nimûne, wî di her karê xwe 
de îstîşare dikir, ew tim di halê şêwrê de dibû. 

Li alîyê din xelk jî, ji bo sulh û selametîya civakê, heta rêvebir 
bi dadwerane û adil tevbigerin divê ew ji bo otorîteya li ser xwe 
hurmetkar û îtaetkar bibin. Digel vê jî divê ew tim şerrê rêvebiran 
bike, divê ew di nav nezaket û mehfîyetê de erka xwe bîne cih û ew 
rêvebiran şîyar bike da ku ew îstîqameta xwe mûhafeze bikin. 

Dema Hezretê Ûmer -radîyellahû anhû- bû xelîfe, pirs kiribû, 
wiha gotibû: 

“Gelî mirovan! Heke ez ji heqî û edaletê cuda bibim, hûnê çi 
bikin?” Çi dema mirovekî ji xelkê ev bersiv dayê: 

“Ya Ûmer! Heke tu xwehr bibî û ji rastîyê bişemitî, emê bi şûrên 
xwe te rast bikin!” Hezretê Ûmer -radîyellahû anhû- got: 

“Hemd ji Xuda re be! Min heval hene ku heke ez xwehr bibim, 
ewê min bi şûrên xwe rast bikin!..” û memnûnîyeta xwe da xuyaki- 
rin. 

Dîsa Hezretê Ûmer -radîyellahû anhû- wiha gotiye: 

“Ew kesê ku ji her kesî zehftir jê hez dikim ew kes e ku eyb û 
kêmasîyên min ji min re dibêje .” 216 

Li ser vî esasî, divê rêvebir jî ji îqaz û rexneyên gel re vekirî 
bin, dema xelk xeta û kêmasîyên wan bînin zimên nerehet nebin, 
bi berevajî vê divê ew memnûn bibin û hewl bidin rewşa xwe îslah 
û rast bikin. 

Civak jî, divê ji bo rizaya Xuda karibe bi semîmîyet rêvebiran 
şîyar bike, heke pêwîst bike ew di vê xusûsê de karibe menfîetên 
fanî yên xwe bi plana paş ve bavêje û karibe fedakarîyekê şanî bide. 
Lewra berpirsîya di xusûsa bextewerî û selametîya civakê de sade 
ne ya rêvebiran e, lêbelê digel wan ew ferd bi ferde ya temamê mil- 
letî ye. 

Xusraneke mezina axretê ye ku mirov rabe ji bo menfîetên 
dinyewî yên xwe çavên xwe ji xeta û çewtîyên rêvebirên b ser serê 
mirovan miç bike, wan şîyar neke û heta mirov ji wan re piştevanîyê 
temîn bike da ku çerxa neheqî û zulima wan bigere! Ewên ku li vê 
dinyayê li pey rêvebir û lîderên xirab diçin, li axretê jî ewê li dûv 

216. Suyûtî, Tarîxû’l-Xulefa, rûp. 130. 

- 

wan herin êgir. Bi vê nêrînê, divê her kes diqqet bike ka ew li pey 
kê diçe. 

Xuda di ayetên pîroz de dibêje: 

“Ew roja ku em her civaka mirovan bi lîderên wan bang dikin 
deftera amelê kê bi destê rastê wan were dayîn, ewê wek neheqîyeke 
biçûçiktirîn jî li wan nebûyî defterên xwe bixwînin.” 217 

“(Firewn qewmê xwe çawa li dinyayê bi behrê ve kişandiye 
û ew têde gerq kiriye) Roja qiyametê jî ew dikeve pêşîya qewmê 
xwe (wekî ku wî ew bi behrê ve diajotin) ew wan bi ber êgir ve jî 
dikişkişîne. Ew cihê ku ew gihanê cihekî çi xirab e.” 218 

Bi vê nêrînê wezîfeyeke ji hemû wezîfan giringtirîn a mûmînan 
ev e ku berê rêvebirên ku serûber didin ber civakên xwe, bidin ser 
heqî û xêrê. îmam Ebû Yûsuf, di berhema xwe ya bi navê “Kîtabû’l- 
Xerac” a ku ji Xelîfe Harûn Reşîd re nivîsîye de ev şîret cih digrin: 

“Di qada hukmranîya ku Xuda ji te re lutf kiriye de bîstikekê jî 
ji li -ser pêyan girtina heqîyê bi şûn de nemîne! Lewra roja qiyametê 
li cem Xuda dilşadtirîn şivan (rêvebir) ew kes e ku kerîyê (gelê) wî 
jê memnûn bûbe. Tu ji rastîyê nekeve, heke na xelk jî wê ji rastîyê 
bikevin. Xwe ji fermandana bi hewesa xwe û ji hukm-kirina bi hêrsê 
biparêze. Dema tu li du karan binêrî ku karek yê axretê be û karekî 
din jî yê dinyayê be tu karê axretê li ser karê dinyayê tercîh bike. 
Lewra axret baqî ye, dinya jî fanî ye.” 219 

Wek encam helwest û bizavên mirovan bi helwest û bizavên 
rêvebirên li ser serê wan ve bend in. Tabîî ye ku dijberê vê jî (rast 
e), helwest û bizavên mirovên li pêşîya civakê jî ji nêzîk ve bi hal 
û helwestên ku însan têde ne, re peywendîdar e. Ev peyv hemû, di 


217. Isra, 17/71. 

218. Hûd, 11/98. 

219. Ebû Yûsuf, Kîtabû’l-Xerac, çapa Bûlaq 1302, rûp. 3-4. 

encamê de digel ku di aynî derîyî re derdikevin jî lêbelê di yekî de 
îqaz dike ji bo rêvebir hal û helwestên xwe rast bikin, di yê din de jî 
îqaz dike ji bo mirovên ku têne birêve-birin hal û helwestên xwe rast 
bikin.. Li gorî vê, heke rêvebir û yên ku têne birêvebirin jî dixwa- 
zin îstihqaqê maddî-manewîyê xwe bi alîyê baş ve biguherînin, divê 
pêşî ew hewl bidin rewş û halê xwe îslah bikin.. 

Meharet û pisporîya tamîrkarekî ya di meslekê wî de di tişta ku 
tamîrkirî de xuya dibe. Ew tişta ku tamîrkarî nekarîbe tamîr bike jî, 
binketinîya wî li holê datîne. Wekî vê, ewên li pêşîya mirovan jî divê 
xwe ji şaşîyên mirovên li hawîrdorên xwe berpirs bibînin, divê ew 
dêhnê xwe bidin ser zeîftî û kêmasîyên ku wan elaqedar dikin. 

Di roja me ya îroyîn de hema bibêje kes nîn e ku gileh ji halê 
xwe nake. Lêbelê her kes jî di geyrê xwe de li qusûr û kêmasîyan 
digere. Haleveku gerek rêvebir bin, gerek jî mirovên ku têne birêve- 
birin bin, divê pêşî gileh ji lawazî û zeîftîyên xwe bikin. Heke em vê 
bifikrin û hewl bidin halê xwe îslah bikin û em karibin di nav civakê 
de hijmara mirovên salih zehf bikin, hîç şubhe nîn e ku îstihqaqê 
maddî-manewî yê milletê me wê bi alîyê xêrê ve vegere û -Xuda 
hez bike wek gihiştina bi lutfa îlahî- rêvebirên hê mûkemmeltir 
wê herin ser serê milletê me.. Heke rêvebir jî gileh ji civakê dikin, 
naxwe divê ew jî hesabê ji nefsa xwe bi xwe bipirsin û ew jî hewl 
bidin xwe îslah bikin. 

Çawa ji yek sultanên Osmanîyan şehîdê Kosovayê 1. Mûrad 
Hudavendîgar li hemberî bûyeran pêşî nefsa xwe mûhasebe dikir, 
di xwe de li qusûran digerîya, ev halê ku vî exlaqê wî şanî dide 
mîsaleke çi sipehî ye: 

- 

Dema 1. Mûrad Xan bi artêşa xwe re çû deşta Kosovayê 
li babelîskekê rast hatibû ku ew tevlî toz û dûmanê dibû. Ew 
babelîskeke ew qeder dijwar bû ku çavan çav nedidîtin. Mûrad 
Xan ê ku di dilê xwe de selteneta dinyayî û sultanîya manewî mezc 
kiribûn, du rekat nimêj kirin, piştre hêstir ji çavên wî dibarîn û wî 
bi Xudayê xwe ve wiha îltîca dikir, digot: 

“Ya Rebbî! Heke ev babelîsk bi sebeb gunehên vî evdê nekar 
Mûrad derketibe, di rûyê wî de van leşkerên bêguneh ên min ceza 
neke! Ya Îlahî! Minji bo helaka ev qeder leşker neke sebeb!” 

Di piştî vê dûaya Mûrad Xan de babelîsk sekinî û di wî şerrê 
ku hate kirin de dijmin li şikestineke mezin rast hat. Mûrad Xan 
jî di piştî cengê de dema li meydana herbê digerîya leşkerekî Sirbî 
yê ku teqlîda birîndarîyê dikir xencer lêda û Padîşahî bi vê xencerê 
şerbeta şehadetê vexwar. 

Ha em jî heke mûhaseba hundurîna xwe bikin û em di nav 
hewldana îslahkirina halê xwe de bibin -hêvî heye ku- bi guherîna 
îstihqaqê manewîyê me re di heyata civakê de jî emê bi nailîyeteke 
li parelel û dehma vê, bigihin. 

Lêbelê di mêjûya însanîyetê de hinek qewimîn û çêbûn jî hene 
ku di zahirê xwe de bi vê nêrîna giştî re ne ahengsaz bin. Mesela 
di wan hengavên ku di awayekî ezamî de girseyên mirovan ber bi 
rêşaşîyê ve têne ajotin de Cenabê Heq pêgemberan ji bo îslaha ci- 
vakan dişîne û wê rewşa wan bi xêrê diguherîne. Çawa Mezinê me 
-eleyhisselatû wesselam- di serdemeke wisan de hatiye ku mirovan 
pût dihebandin, ew qeder bêwijdan bûbûn ku karibin keçbiçûkên 
xwe hê bi sagî binax bikin, vêca wî civakeke nîv-wehşî ji teqan û 
avzêma zulim û cehaletê rizgar kir û ew ji bo zirweya asîmanê fezîletê 
derxist. Naxwe ev mîsal ji bo wê gotina ku me pêşî gotî, delîleke dip- 
dîyar e. Ev lutfa îlahî, heke çi qeder îzahkirina wê bi nailîyeteke ku 
bi sewîya manewî ya civakê bend ve ne mûmkin be jî qanûneke dîtir 

a îlahî heye ku ev jî xwe bi wê dispêre.. Ew jî tecellîyeke îcaba sifetê 
“letîf’ ê Xuda ye„ 

Digel vê jî êdî ji bo me çavnêrî-kirina tecellîyeke wiha ne 
mûmkin e. Lewra ev derî, bi şandina Pêgemberê axirzemanê heta bi 
hetayê hatiye girtin. Naxwe wezîfa ku dikeve ser milê me ji vê îbaret 
e; em hewl bidin halê xwe îslah bikin ji bo em îstihqaqê manewî yê 
xwe bilind bikin. 

Ji bo îslaha halê me û bilindkirina îstihqaqê manewî yê me jî 
firsend û derfet bêdawî ne. Lêbelê di roja me ya îro de di vê meyanê 
de di serê karê ku divê werin kirin de sagkirina mûesseseyên gihan- 
dina însanên rêzan, tê. Lewra wekî ku mûtefekkirekî jî gotiye; 

“Di navbera milletên desthilat û milletên bindest deferqaji her 
ferqê giringtir çend însan in ku baş hatibin gihandin!” 

Ha birina têhna maddî-manewî ya civakê, berterefkirina terorê 
û tewzîkirina heq-hiqûqê bi van çemd însanan ve bend e. 

Her îdeal, wek girêdayê karektêr û şexsîyeta mirovên ku wê 
temsîl dikin bilind dibe û şekl û awa werdigre. Ewê ku girseyan li 
pey xwe dibin, însanên xwedî karektêr û şexsîyeta bilind in. Di bil- 
indbûna civakan de ji bo şexsîyetên abîdeyî yên ku li pêşîya wan bin 
jî cihekî mûhîm heye. Bi vê nêrînê bûna di nav hewldana gihandina 
çend însanan de yek ji mûhîmtirîn wezîfeyên me ye. 

Ev îfadeya Necîb Fazilê Rahmetî; “Dara ku ne di derdê gulpikê 
de be, êzing e.” ji bo me tevan di vê nuqtê de berpirsîya me îzhar 
dike. 

Dîsa dostekî Heq di xusûsa îfadekirina pêwîstîya hewldanên 
me yên di vê mijarê de wiha gotiye: 

“însanê ku îhtiyaca te pê hebe tu wî biwelidîne.” 

- 

Yanî em mecbûr in nifşeke welatparêz bigihînin ku bawerîyên 
wê yên dînî saglem bin, xwedî hesta tarîxê be, ji bo milletê xwe bi 
fedakarî xizmetê bike. Heke na, sunnetûllah e, yanî qanûneke îlahî 
ye ku Cenabê Heq nîmetên dane, bi şûn de distîne. Rûpelên tarîxê 
jî bi tezahurên vê qanûna îlahî tije ne. 

Li ser vî esasî, heke em dixwazin însanên wisan bigihînin ku ji 
Xuda û Pêgemberê wî hez dikin, ji bo milletê xwe dikarin ji nefsa 
xwe fedakarîyê bikin û dikarin ji civakê re rêzanîyê bikin, divê pêşî 
em hezkirina Xuda û Pêgemberê wî li ser kûrahîya gîyanê xwe neqş 
bikin, divê em bi xwe şexsîyeta wî mûmînê di mûhtewaya Kîtab û 
Sunnetê de tije fezîlet, şanî bidin.. Divê civak di me de bibîne ka divê 
şexsîyeta mislimanekî rastîn çawa bibe. 

Rebbê me, ji bo hemû mûmînên ku wezîfa rêvebirîyê hildi- 
din ser xwe, -ji asta jêrê bigre, heta bi asta jorê- hesta mesûlîyet û 
berpirsîyê îhsan bike! Wek ferd û civak halê me bi lutfa xwe îslah 
bike! Ji bo me tevan hewldanên wisan semîmî bike qismet ku ew 
ji bo pêşveçûn û bilindbûna îstihqaqê maddî-manewîyê me bibe 
medar. Ji bo me tevan bi nesîb û hêsan bike ku em nifşên wisan 
îmandar perwerde bikin ku ew di qedera paşeroja welatê me, 
milletê me û hemû ummeta Mûhemmed de ji bo xizmetên xêrê 
bibin berbijêr!.. 

Amîn.. 











Divê neyê jibîrkirin ku Ellah Teala, heq û edalet li bend- 
eyên xweferman kiriye û ew tim li cem mezlûma ye. Ewên ku 
li alema dinyayê heq, hiqûq û edaletê binpê dikin û zen dikin 
ku wan berstika xwe xilas kiriye, rojekê ewê li hizûra Ellah 
Teala Jl “Hakimê hakiman” bi stû-xwehrane hesab 

bidin. 

Exlaqê îslamê di navbera xwe de hemû sipehîtî û mûkemmelîy- 
eta însanî dihewîne û rûh û gîyanê însanî di fezîlet û bêhnpakîyê de 
bi zirwe dike. Ew di heq û edaletê de jî xwedî cewhereke mûstesna 
û bingeheke nehej e. Lewra aramî û hizûra însanîyetê, dikare bi 
temînkirina belavkirina heq û edaletê tenê bicih were. 

Naxwe heq û edalet çi ye? 

Bi tarîfa giştî ya wê: 

Bi awayê ku heq kiribe mirov bi her kesî û her tiştî re mûamele 
bike, rast hukm bide û bi hevkêşî û bi pîvan tevbigere. 


Bi vê nêrînê, ji tişta ku heq kiribe bêhtir dana ji bo mirovekî, 
çawa ew binpêkirina heqê dîgeran e, ji tişta ku heq kiribe kêmtir 
dana ji bo mirovekî jî gesbkirina heqê wî ye, yanî îxlalkirina edaletê 
ye. Mûmînên rastîn, heta tu bibêjî bes xwe ji sûcekî wiha diparêzin. 
Yanî mûmîn mecbûr e bi wijdana xwe mafê her xwedî heqî bidiyê. 


Lewra îslam dibêje; di her sefhaya jîyanê de û di her hal û 
karî de dadwerane tevbigere. Edalet ew qeder jêneger e ku jîyîna bi 
awayê Xuda jê razî bibe jî bes bi qasî li ber çavan girtina hevkêşîya 

- 

heq û edaletê, bicih tê. Yanî têgihaya edaletê, di navenda ferman û 
qedegeyên îlahî de ye. Ji lewma ev jî pêwîst dike ku mûmîn; pêşî li 
pêşberî Aferînerê xwe, piştre li hemberî hemû mexlûqatan, paştir jî 
li hemberî nefsa xwe adil û dadwerane tevbigere. 

Naxwe mûmîn; dema bipîve û bikişîne, dema di navbera miro- 
van de hukm bike, dema biaxive, dema binivîse, dema şahidîyê 
bike her mecbûr e ku bi edalet bizav bike. Ji bilî vê jî mecbûrîyeta 
şanîdana giringîya pêwîst ji bo heqîqetên îlahî û îbadetan û li ber 
çavan girtina heqê wan jî heye. Lewra ev, ji bo Cenabê Heq (di stûyê 
însanî de) heqek e, ji bo bende jî deyn û wezîfeyek e. 

Heke mûmîn, bi vê hestê di nav pîvanên heq û edaletê de bijî, 
bi “ehsenê teqwîm’ê, yanî bi “qiwama aferîna sipehîtirîn” digihe. 
Lewra heq û edalet, ji sifetên Xudê Teala ne. Navê şerîfê “el-‘Edl”bi 
xwe dide zanîn ku Xudê Teala xwedîyê mûtleq ê heq û edaletê ye. 

Ev navê bilind ê Cenabê Heq, her zeman di halê tecellîyê de ye. 
Bi taybetî jî li axretê ku wê dadgeha îlahî were damezirandin ewê bi 
hemû îhtîşama xwe ve tecellî bike. Xuda di ayeta pîroz de dibêje: 

“Em ji bo roja qiyametê şehînên edaletê dadimezirînin. Êdî 
bi ti awayan neheqî li ti kesî nabe. (karê ku hatibe kirin,) çendan 
bi qasî libeke xerdelê be jî dîsa emê wî bînin ber şehîna edaletê. 
Em wek hesab-bîn (ji bo her kesî) bes in.” 220 

Divê neyê jibîrkirin ku Ellah Teala, heq û edalet li bendeyên 
xwe ferman kiriye û ew tim li cem mezlûma ye. Ewên ku li alema 
dinyayê heq, hiqûq û edaletê binpê dikin û zen dikin ku wan bersti- 
ka xwe xilas kiriye, rojekê ewê li hizûra Ellah Teala 
“Hakimê hakiman” bi stû-xwehrane hesab bidin. 

Em dikarin bibêjin; di mijara heq û edaletê de di nav hemû 
mexlûqatan de însan, wê hesabê ji her hesî mezintir bide. Lewra în- 


220. Enbîya, 21/47. 

san, ji hemû mexlûqatan bi şereftir e, û ji ber ku hemû mexlûqat ji 
bo xizmeta wî hatine amadekirin wî berpirsîya li ber çavan girtina 
heq û hiqûqê wan jî hildaye ser xwe. Li ser vî esasî însan, sade ne 
ji parastina mafên xwe bi tenê, lêbelê ew ji parastina mafên hemû 
heyberan jî berpirs û peywirdar e. Yanî parastina heq û mafên giya 
û nebatan, sewal û heywanan û tişt û miştan jî tev di stûyê însanî 
de ne. 

Bi vê nêrînê dostên Heq, di mijara li ber çavan girtina mafên 
heyberên din de jî heta tu bibêjî bes hessasîyet şanî dane û ew bi wê 
helwesta xwe ji bo me jî bûne nimûne. Ev mîsal, pirr manedar e: 

Ji dostên Heq Hezretê Bayezîdê Bistamî dema seyahet dikir, 
diçû deverekê ew li bin darekê radiweste û xwarina xwe dixwe. 
Piştre rêwengîya xwe dewam dike. Piştî mûddetekê birêve diçe li ser 
kîsê xwe mîroyekê dibîne û wiha dibêje: 

“-Min ev mexlûqa Xuda, ji welatê wê cuda kiriye’.’ û ew bi şûn 
xwe ve vedigere. Ew wê mîroyê dubare li bin wê darê datîne. 

Şair Firdewsî di berhema xwe ya bi navê Şahname de çi xweş 
dibêje: 

“Wê mîroya ku libeke êm tenê dikişînejî neêşîne! Lewra canê wê 
jî heye. Can jî şîrîn û xweş e.” 

Roja qiyametê bi însanan re heyberên din jî têne sagkirin û 
ew mafên binpêkirî yên xwe yên li dinyayê werdigrin. Ji bo vê, dînê 
îslamê ezîyet gihandina bi heywanan, ji tixûbê wê bêhtir kerixan- 
din û westandina wan, heta bê îhtiyac jêkirina çiqileke ter ji darê 
jî hatiye qedegekirin. Heta ji ber zerûretê dema mirov mexiûqekî 
zirardar bikuje jî zulim lê kirin ne durust e. Mesela ferman li însanî 
hatiye kirin ku dema ew marekî berteref bike jî divê ezîyetê nediyê 
û wî di lêxistineke tenê de bikuje. 

Welhasil her mûmîn mecbûr e ku bi awayê sipehîtirîn maneya 
kûr ya heq û hiqûqê fehm bike û di dirêjahîya jîyana xwe de şehîna 
edaletê rast bigre. Ji bo mûmînî, jîyîna heq û edaletê û belavkirina 
wan mezintirîn fezîlet e. Ji bo bendeyên xas ku di rêya gihan û 
kemalê de mesafe qut kirine fezîleteke dîtir a di ser vê re jî heye 
ku ew jî: 

Di Edaletê De Fezîleta Efûkirinê.. 

Mûmînên kamil ên ku di îman û exlaqê bilind de bi ufûqa 
dîtineke bilind gihane, li hemberî qusûrên ku li dijî wan bi xwe 
hatine kirin jî di cihê edaletê de hevber-dana (mûqabele-kirina) 
bi ef û merhemetê tercîh dikin. Lewra ew hêvî dikin ku li axretê 
di mêzîna îlahî de Cenabê Heq li hemberî wan ne bi edaleta xwe; 
lêbelê bi ef, merhemet, lutf û îhsana xwe mûamele bike. Ev exlaqê 
xweş, ji terefê Cenabê Heq ve wiha tê biha-pêdan: 

“Heke hûn ceza bikin bi ezîyeteke wekî ezîyeta ku li we 
hatibe kirin ceza bikin. Lêbelê heke hûn sebr bikin, helbet ev, ji 
bo sebrdaran hê bi xêrtir e.” 221 

Ma hemû mesele, li axretê ne mûamele-dîtina bi lutf û kerema 
Heq Teala ye? 

Ji bo vê bendeyên salih û arif, îro ezîyet û cefayên ku li şexsên 
wan bi xwe hatibin kirin bi aynê wan ezîyet û cefayan mûqabele 
nakin û berê xwe nadin cezakirina wan. Lêbelê ew ji bo Xuda 
sebr dikin û hêrsa xwe didaqurpînin. Bi vî awayî ew hewl didin bi 
efûkirina bendeyên Xuda û her efûkirina wan heta xwe ji bo efûya 
îlahî bixin layiq. 


221. Nehl, 16/126. 

Ha bi vê destûrê Ebûbekr -radîyellahû anhû-, ew kesê ku îftîra 
li keça wî dêya me Aîşe kiribû efû kiriye û dewam kiriye sedeqe her 
dane wî jî. Ev ayeta pîroz a ku vî exlaqê bilind teşwîq dike, çi qeder 
manedar e: 

“Bila ji we, ewên ku bêhnpak û xwedî-serwet in sûnd nexwin 
ku êdî ewê (ji malê xwe) arîkarîyê nedin xizman, belengazan 
û yên ku di rêya Xuda de mûhacir bûne; bila li wan bibûrin û 
feragetê şanî bidin. Ma hûn arzû nakin ku Xuda jî li gunehên we 
bibûre ?..” 222 

Li ser vî esasî bendeyên arif bi mûqtezaya vê ayeta ha amel û 
hereket dikin: 

“Qencî û neqencî wekhev nabin! Tu (neqenciyê) bi awayekî 
sipehîtir pêşwazî bike. Ew çag, tu dê bibînî ku wa ye, ewê di 
navbera te û wî de neyartiyek heye jî, bûye her wekî dost û yarekî 
nêzîk .” 223 

Yeke dîtir jî ji mîsalên sipehîtirîn ên vî exlaqî di Qur’ana Pîroz 
de Hezretê Yûsuf -eleyhisselam- e ku ji zulima giran a birayên xwe 
re rûbirû mabûye. Ew pêgemberê mezin, dema birayên wî hatin 
balê û arîkarî jê xwestin, wî xwe bi wan neda naskirin û wî gellek 
îkram û îhsan li wan kirin. Ew jî di piştî van îkramên comerdane de 
dema fehm kirin ku ew Yûsuf e, li hemberî vê fezîleta bilind a ku jê 
re bûne şahid heqê wî jê re teslîm kirin û 

“gotin: «Em, bi Xuda sûnd dixwin! Bi rastî Xuda, tu ji me 
çêtir kirî. Em di bara te de her şaş bûne. »” 224 

Hezretê Yûsuf jî nimûneya lêborîneke mezin şanî da û bi vê 
gotina xwe fezîleta xwe hê zêdetir kir. 

222. Nûr, 24/22. 

223. Fussîlet, 41/34 

224. Yûsuf, 12/91. 

“îro, ji we re şermezarî nîn e, Xuda li we bibûre! Bi rastî ew 
dilovînê dilovanan e.” 225 

Ji bilî vê jî Hezretê Yûsuf bi vê îfadeya xwe: 

“..Şeytên navbera min û birayên min xirab kiribû ..” 226 sûc 

nexiste stûyê birayên xwe, lêbelê wî sûc xiste stûyê şeytên. Piştre ji 
wan re wiha got: 

“Ez wek koleyek hatim firotin. Bi xêra we ez li Misrê wek ewladê 
pêgember hatim zanîn’ Bi vê gotina xwe îltîfat da birayên xwe û wî 
ji xwe re fezîlet li ser fezîletan şanî da. 

Bi vî awayî wî perdekeke ef û lêborînê bi ser zulim û neheqîya 
ku birayên wî di wextê xwe de lê kiribûn de kişand û ew efû kirin. 
Di encamê de bi xêra vê fezîlet û exlaqê bilind ê ku wî şanîdayî wî 
ew ji xwe re mest û sergerdan kirin. 

Bi hereket-kirina ji vî exlaqê bilind em dişên bibêjin; di bara 
sûckeran de di şûna edaletê de merhemet kirin û efûkirina wan, 
metodeke cipcuda ya îslah û îrşadê ye. Tabî bi şertê ku sûcker hest 
bi poşmanî û nedametê bike.. 

Divê em jibîr nekin ku heke kesê sûcker bi poşmanîyeke jidi- 
lane biryara xwe bide ku ewê careke din wî sûcî neke, hingê efûkiri- 
na wî ji cezakirina wî zehf bi xêrtir e. Lêbelê di rewşa ku sûcker 
poşmanîyeke wiha şanî nede de efûkirina wî, ji fezîletê derdikeve 
û dibe zeîftî û bêçaretî.. Yanî tewsîya ef û merhemetê li gorî hal û 
hereketên şexsê sûcker encam dide. 

Mesela efûkirina şexsekî fasiq û zalim ê ku li ser kirina sûcê xwe 
rijd û bi israr be, ji bo zulim û neheqîyê cesaretê jê re dibexşe, heta 
ew efûkirin ji teşwîqkirina wî ya ji bo neqencîyê pê ve ji tiştekî din 





225. Yûsuf, 12/92. 

226. Yûsuf, 12/100. 

re bikêr nayê. Dema rewş ev be, heke di efûkirina qusûrên ku li dijî 
şexsê mirovî hatibin kirin de îhtîmal û egera îslahê neyê dîtin, hingê 
xwestina cezakirina sûckerî, ji bo megdûrî heqekî zehf siriştî ye. 

Li alîyê din di meseleyên ferdî û şexsî de ji bo îslaha şexsê 
qusûrdar efûkirina wî digel ku ji bo fezîlet û teqwayê guncawtir e jî 
lêbelê di meseleyên ku dîgeran û gelemperîyê elaqedar dike de îcab 
dike ku edalet bi temamî cihê xwe bigre. Heke na, sûcên ku bê ceza 
bimînin dibin sersebeb ku sûcker hê hartir û neqenctir bibin. Di vê 
rewşê de jî civak hemû wê zirar bibîne, êdî wê bibe ku zulim li her 
kesî hatibe kirin. 


Rêberê me yê jîyanê Mezinê me Resûlê Ekrem qusûrê ku li 
hemberî şexsê wî dihatin kirin, efû dikirin. Lêbelê neheqîyên ku li 
hemberî dîgeran dihatin kirin tehemmul nedikirin û heta wî ji bo 
xwedî heqan heqê wan nesitandiba jî aram û hizûr nedidît. Bi vî 
awayî wî, edalet her temîn dikir. Tabî ji bo bûna xwedî heq edalet 
pîvanek jî ev e. 

Ha ew kesên ku karibin wiha adil û dadmend bibin, bi heman 
awayî ew ji bo tevger û bizavên edaletê dibin mezher jî. Yanî di 
mûnasebetên xwe yên bi însanan re divê pêşî em adil û dadmend 
bibin heta me heq hebe em edaletê ji dîgerên xwe jî hêvî bikin. 
Lewra hizûr û bextiyarîya heyata beşerî, bi girtina ahengdara şehîna 
heq û edaletê ya li hevber ve bend e. 

Welhasil mefhûm û têgihaya edaletê li dora van hemû heqîqetan 
ji bo nîzam, însîcam û hizûra di civakan de îhtiyaceke jêneger û 
heyatî ye. 


Lêbelê ev têgiha, ji însanî re di hest û şiûrên ku divê li hemberî 
Rebbê xwe ji wan re xwedî be de naverok û mûhtewayeke pirr cuda 
û ferqdar erz dike. 

- 






RAHMEKE WISAN KU 


Têgihiştina edaleta îlahî, di roja me ya îro de meseleyeke gir- 
ing e ku di bara wê de gellek însan ketine xeta û çewtîyan. Lewra li 
dinyayê her kes ji bo îmkan û derfetên wekhev û yeksan ne xwedî ye. 
Hinek însan zengîn in, hinek însan feqîr in, hinek însan ji zikmakî 
şeht û seqet in, hinek însan saglem û tendurust in, hinek însan te- 
men dirêj in, hinek însan temen kurt in. Madem ewê ku vê teqdîr 
û dîyar dike Ellah Teala ye; naxwe dema ji derve bi aqilekî hişk û bi 
dilekî nezan were meyzandin ev rewş, wekî ku ji edaleta îlahî re di- 
jber û zid be, dixuyê. Lêbelê dema mirov ji pencera îman û hikmetê 
ve li van îddîayên ku bi zahirê xwe ji sûretê heq dixuyên, binêre, 
hingê esilê meselê bi temamî li ber çavan e. Lewra: 


Edalet, bi îstihqaqê Qaîm e!.. 


Hîç însanek nîn e ku ji ber wî heq kiribe, hatibe aferandin. Ji 
nebûnê bi hebûnê anîna însanî lutfeke ew qeder mezina îlahî ye 
ku însan nikaribe şukir û spasîya wê bike. Ji tinebûnê ji bo alema 
hebûnê derketin, di nav heyberan de; ne wek mar-zîvzîve (hezarpê), 
kevir-ax yan jî giya-ax lêbelê wek bi şereftirînê heyberan “însan” bi 
hebûnê anîn, îkrameke çi mûezzama îlahî ye. 


Ma ev û çendîn mezherîyetên dîtir ên wekî vê, bi temamî wek 
lutfeke îlahî belaş ne hatine bexşkirin? Gelo me, ji bo em bi vê 
nîmetê bigihin me kîjan bedel dane? 



Dema rewş wiha ye, naxwe ew kesên ku bi sebeb hinek meh- 
rûmîyetên berwextên ku dijî -haşa- wekî ku hesabê ji Cenabê Heq 
bipirsin wisan di nav gefletê de edaletê dixwazin, dibin ku ji bo xwe 
tinebûnê dixwazin! Lewra bende, ji bo bi hebûnê were wî heq û 
sermayekek nîn e heta ku wî heq hebe ew edaletê ji Xuda bixwaze! 
Lewra edalet, bes bi îstihqaqê, yanî bi heq-kirinê, bi xebatkirin û 
qezenckirinê û bi bedel û biha-danê qaîm (li ser lingan) e. 

Divê em bihizirin; 


Gelo ji bo em wek însan werin aferandin me kîjan bedel daye? 
Gelo em bi kîjan xebat û kîjan qezencê bûne însan? 

Bersiva her kesî dîyar e: 

“Hîç! Hîçeke nehîtîL” 

Naxwe divê em vê baş fehm bikin: 

Cenabê Heq, heyat wek du sefhe; yek dinya û ya din jî uqba 
mûrad kiriye. Di yekema van sefhan de sifetê xwe “Letîf’ di sefha 
duduyan de jî sifetê xwe “Adil” hê bariztir dide tecellîkirin. Yanî ew 
sifetê Xuda yê ku alem û însanî tîne hebûnê ne sifetê “Adil” e, lêbelê 
sifetê “Letîf ” e. Mexlûqatan çi sermaye hebe ku ji aferîna wan were, 
tev jî lutfeke Xuda ye. 

Di vê rewşê de Xudê Teala, -haşa- ne mecbûr e ku nîmetên xwe 
wekhev bide. Ji xwe heke di navbera mexlûqatan de sade du heyber 
jî bi maneya mûtleqa xwe wekhev hatibûna aferandin, hingê hebûna 
yekî ji herduyan abes dibû, yanî bê hikmet dibû. Îştîgala bi abesê jî ji 
bo Ellah Teala yê “Mûteal” ku kaînat heta tu bibêjî bes di nav aheng 
û hevkêşîyên hessas de aferandiye û ew tenzîm kiriye, yanî ew ji bo 
sifetê wî yê ji xeyalê biwêdetir di mûkemmelîyetê de ye, nuqsanîyek 
pêkdianî. Xuda jî ji hemû nuqsanîyan pak û mûnezzeh e. 

Li ser vî esasî hîç ti kes nikare bibêje; “min çi qebahet heye ku 
bejna min kurt e? Ez çima ne wek kurê zanayekî lêbelê wek kurê 
nezanekî hatime dinyayê? Yan jî “ez çima ne wek kurê zengînekî 
lêbelê wek kurê xizanekî hatime dinyayê?” Lewra ev hemû ji 
tecellîyên ferqdar ên lutfa îlahî ya di belavkirinê de îbaret in. 


Ev bûyera ku di Esrê Seadetê de hatiye jîyîn, vê heqîqetê radixe 
ber çavan: 

Salebe ji bo zengîn bibe ji pêgemberê Xuda xwestibû ku ew 
dûa jê re bike, vêca pêgemberê Xuda jê re got: 

“Salebe! Malekî hindik ê ku tu bikarî şukirê wî bike, ji gellek 
malê ku tu nikaribî şukirê wî bike, bi xêrtir e.” 

Piştre ji bo wî îqna bike jê pirs kir, jê re got: 

“Ya Sa'lebe! Ma halê minji bo te ne nimûneyeke sipehîye?.!’ 

Sa'lebe jî li hemberî van îşaretên nebewî kor ma. Wî bi rijd 
û israr zengînbûn xwest. Vêca Pêgemberê Xuda ji bo zengînbûna 
wî dûa kir. Sa'lebe ew qeder xwe bi dest hirs û çikûsîyê ve berdabû 
ku êdî nikaribe şîyarî û îqazên Mezinê me Pêgemberê Xuda îdrak 
û fehm bike. Di encamê de heke çi qeder zengîn bûbe jî lêbelê wî 
nekarî xwe ji ketina koncala nankorîyê ya ku Qarûn ketibûyê, xilas 
bike. Ji ber ku wî ber bi dawîya temenê xwe de jî şîretên Mezinê me 
tetbîq nekiribûn ew bi kovan û teessureke mezin jîya. Dema ew li 
ser nivîna mirinê bû jî wî wiha got: 

“Ax, xwezî min bi xebera şîretên Mezinê me Pêgember kiriba!” 
Ew bi poşmanî û nedameta îhtîrasa ku heyata ebedî li xwe kirî zin- 
dan qehr bû û beacî. 227 

Li ser vî esasî: 

Divê mirov ti caran vê ayeta pîroz ji bîra xwe dernexe: “Paşê 
ew roj, wê pirsa nîmetan (yên ku we li dinyayê ji wan îstîfade dikir) 

helbet ji we were kirin.” 228 

Razîbûn bi tişta ku Xuda dabe mirovî, ji bo bendeyî hem ber- 
pirsîyek e, hem jî îcabeke gihan û kemalê ye. 

227. Binêrin. Taberî, Camîui-Beyan, XIV, 370372. 

® 228. Tekasur, 102/8. 

- 

Bi vê nêrînê, wekhev nebûna di nîmetên ku hatine lutfkirin de, 
ne bê-edaletî ye. Ellah Teala dikare evdekî xwe saglem û tendurust 
biaferîne û evdekî xwe yê din jî şeht û seqet biaferîne. Ew dikare 
evdekî xwe zehf aqilmend û evdekî xwe yê din jî hindik aqilmend 
biaferîne. Ew dikare ji navbera mexlûqatên xwe yekî bike mar û wî 
bi ser zikê wî ve bide kişkişandin, û yekî jî bike çûk û bide firandin. 
Ji bo vê jî hîç heqê ti mexlûqatekî nîn e ku îtîraz bike. 

Di esasê xwe de ji ber ku di heywanan de jî bi qasî ku karibin 
heyata xwe bidin dewamkirin aqil, îdrak û hissîyatek heye ev jî 
ji halê xwe memnûn in. Ji bilî ku mîdeya xwe têr bikin û hinek 
arzûyên siriştî yên xwe tetmîn bikin pê ve wan ti derdekî din nîn 
e. Ji ber vê hizirîna wan û gotina wan; ez çima wek însan nehatime 
aferandin? Yan jî hestkirina wan bi êş û jana vê, ne mijara axaftinê 
ye, ne mewzûbehs e. 


Çawa heqê heywan yan jî giyayekî nîn e ku bibêje; “ez çima wek 
însan nehatime aferandin?” ewên ku di nav tengasîyên wekî seqetî, 
nexweşî, xizanî û mehrûmîyetê de bin jî -haşa- îthamkirina wan ji 
bo Xuda bi bê-edaletîyê, di serî de jî keyfîyeteke ji bo aqil, mentiq, 
îzan û wijdanê dijber e. 

Zêdebarî vê, gelo di bara bendeyekî de jê re hindikbûna lutf 
û îkramên îlahî baştir e, yan jî jê re gellekbûna wan bi xêrtir e, evê 
li axretê li ber mêzînê dîyar bibe. Lewra deynê ku nîmeta hindik 
diwelidîne hindik e, deynê ku nîmeta gellek jî diwelidîne gellek e. 

însan nikare bi awayê layiq hikmet û sirrên qederê fehm bike, 
naxwe ji bo însanî rêya ji hemû rêyan rasttir teslîmbûna ji teqdîra 
Xuda re ye. 


Di vê mijarê de rewşa rizayê ya sehabîyê bi navê Ebûtelha û 
hevjîna wî nimûneyeke çi sipehî ye. Bi kurtî bûyer wiha ye: 

- 

Kurekî nexwerş ê zehf giran ê Ebûtelha wefat kiribû. Di wê 
hengavê de Ebûtelha ne li malê bûye. Xanima wî Ummû Suleymê, 
kurikê xwe dişoyê û wî defin dike. Dema Ebûtelha hate malê, jê pirs 
kir, rewşa kurik çawa ye? Ummû Suleymê jê re got: 

“-Êşa kurik hinekê sakin bû, ez dibêjim hema rehet bûye.” 

Dema bû sibeh jî, wexta Ebûtelha dikir ji malê derkeve Ummû 
Suleym jineke jîr û xwedî teqwa bû, jê re got: 

“-Ya Ebûtelha! De ka li tişta ku vê cîrana me kirî binêre, wê 
emanetek ji min xwestibû ji bo îstîfade jê bike, lêbelê dema min ew 
emanet jê xwest, wê nexwest bide min.” 

Ebûtelha jê re got: 

“-Hîç wisan dibe, wê baş ne kiriye!” Vêca Ummû Suleymê jê 
re got: 

“-Ya Ebûtelha! Kurê te li dev te emanetê Xuda bû, ew bi şûn 
de stand.” Ebûtelha pêşî piçekê şaşomaşo bû, paşê hinekê huş bû û 
got: 

« j jjU- \j Ol Ul j iU Lil» “Em yên Xuda ne û bêşiwar emê li 
wî vegerin .” 229 ” 230 

Ha ev e, hesta emanetê ya ku divê mirov li hemberî nîmetên 
Xuda li vê dinyayê ku alema îmtîhanê ye, jê re xwedî be.. 

Ha dema Xuda ajar û nîmetê dide jî û dema ew nîmetên xwe bi 
şûn de distîne jî divê mirov jê re halê riza û teslîmîyetê şanî bide... 

229. Binêrin. Beqere, 2/156. 

230. Binêrin. Buxarî, Cenaiz, 42, ‘Eqîqe 1; Mûslim, Edeb, 23, Fedaîlu’s-Sehabe 107. 

- 

Lewra şertê pêşîn ji bo mirov karibe bibe bendeyekî ji Cenabê 
Heq nêzîk, aynî wekî halê Îbrahîm -eleyhisselam- digel şertên 
guhêrber ên îmtîhanê jî ev e ku divê tim û daîm mirov bikare bibêje: 

« C.'J » “Ez ji bo Rebbê aleman teslîm bûm.” 231 

Ya Rebbî! Ji bo me jîyîneke di nav riza û teslîmîyeteke 
wiha bilind, manedar û heqîqetdar de bi nesîb bike! Me ji heq 
û edaletê neveqetîne! Bi heq û edaletê re me tevan bi ef û mer- 
hemeta xwe jî tacdar bike û roja mehşerê jî bi efûya xwe bi me re 
mûamele bike! 

Amîn... 






231. Binêrin. Beqere, 2/131. 

Çawa em bê gaye û emanc nehatine vê cîhana ku warê 
îmtîhan û ezmûnê ye, aynî wisan em li vir serberedayî jî 
nehatine hiştin. Dinya, ne meydana berjewendî û menfîetên 
arzûyên nefsanî ye. Heke însan ji arzûyên nefsanî yên xwe re 
teslîm û ram bibe, hingê ew dibe zalim û haya wîjîjê çênabe. 
Bi vî awayî ewjîyana ebedîya xwe bi zîyan dike. 

Ev kaînata mûezzama ku em di navê de dijîn, bi tesadufî û ras- 
thatinî nehatiye meydanê. Arzûyên nefsanî jî wek qadeke menfîetê 
nehatine aferandin. Lêbelê ew ji bo gaye û mebesteke bilind hatiye 
aferandin û di vê çarçoveyê de ew ji bo însanî bi warê îmtîhanê 
hatiye kirin. Ji lewma aferîna cîhanê jî û aferîna însanî jî ne abes e; 
yanî ne bêsebeb, bêgaye, bêhikmet û pûç e. 

Lewra navekî şerîfê Rebbê Mezinê me jî “el-Heq” e û ew, ji 
her cure abesîyetê/bêsebebîyetê, bêgayetîyê, bêhikmetîyê û pûçîtîyê 
pak û mûnezzeh e. Her tiştê wî, bes heq e. Xuda di ayeta pîroz de 
dibêje: 

“Wî, erd û asîman bi heqîyê (hikmetê) aferandine .” 232 


Ha cîhan, însan û heyberên din ku her yek ji wan xarîqeyeke 
mûhteşema hunerê ye!. Ew tev jî bi hikmet, îbret û endazên hessas 
ên fewqelade yên bêjimar û di nav aheng û hevkêşîyan de hatine 
aferandin. Her însanê xwedî aqilê selîm, mecbûr e van tecellîyên 
qudret û ezameta îlahî kûr kûr tefekkur bike. 


232. Eriam, 6/73. 

Heq Teala di Qur’ana Pîroz de bal kişandiye ser vê heqîqetê û 
em bendeyên xwe wiha şîyar kirine, gotiye: 

“Xuda asîman bilind kir û wî şehîn (aheng û hevkêşî têde) 
danî. Zinhar şehînê xirab nekin.” 233 

“Me asîman, erd û yên di navbera wan de wek leystik û keyf 
neaferandine. Me ew bi sebebeke rastîn aferandine. Lêbelê pir- 
ranîya wan (însanan ji ber ku di gefletê de ne pê) nizanin.” 234 

“Ma însan zen dike ku ewê bêserûber were hiştin.” 235 

“Ma we zen kir ku me hûn sade pûç aferandine û emê we dîsa 
neyênin hizûra xwe?” 236 

Wekî ku bi eşkerehî di van ayetan de jî hatiye îfadekirin; ev 
cîhana ku warê îmtîhanê ye, em bêgaye û emanc nehatinê û em li vir 
bêserûber jî nehatine hiştin. Rebbê me îrade daye me ku em dişên 
wê hem ji bo xêrê û hem jî wê ji bo şerrê bikarbînin. Lêbelê wî ew 
bi hinek tixûb û qedegeyan sînordar kiriye û ferman li me kiriye ku 
em bi rîayetkirina wan qedege û tixûban wê bikarbînin. Ew însanê 
ku ji vê re bêgane bimîne û di heyata dinyayê de bi qasî pêwîst li van 
tixûbên îlahî diqqet nake, ew ji nefsa xwe re wek ram û desteber bi 
hêsanî dikare bibe zalim. Bi vî awayî ew dibe ku heyata ebedî ya xwe 
bi zîyan kiriye. 

Evdînî jî ku rîayetkirina van tixûbên îlahî ye, di esilê xwe de 
nefsa xwe parastina însanî ya ji ezabê îlahî ye. Heke na, ji ber ku ew 
bi xwe ji ezabê xwe re bûye sersebeb, ew bûye ku wî bi xwe zulim li 
xwe kiriye. Divê em jibîr nekin ku: 


233. Rahman, 55/7-8. 

234. Dûxan, 44/38-39. 

235. Qiyame, 75/36. 

236. Mûmînûn, 23/15. 

- 

Dijberê Edaletê, Zulim e.. 

Cenabê Heq, di ayeta pîroz de balê dikişîne ser vî wesfê 
însanî: 

“..Bi rastî ew (însan) pirr zalim e, pirr cahil e.” 237 

Cehalet, yek ji wan sebebên eşkere ye ku însanî bi ber zulim 
û neheqîyê ve dikişkişîne. Dijbera wê cehaleta ku di ayeta pîroz de 
behsa wê hatiye kirin jî, îlm e. 

îlmê rastîn; ew îlm e ku însanî tahf dide ser marîfetûllahî’yê 
yanî însanî ji bo naskirina Cenabê Heq ya bi qelb tahf dide. Ji lewma 
cehalet, çawa însanî bi zulimê dûçar dike, aynî wisan îlm jî însanî li 
ser xêrê, heqîyê û edaletê siwar dike. 

Merkez û serkehnîya heq û heqîqetê Ellah Teala ye. Aferîner û 
xwediyê kaînatê bi navê heq û heqîqetê çi ji me re dabe zanîn jî heq 
û heqîqet bes ew e. Xuda di ayeta pîroz de dibêje: 

“..Bibêje: Hîdayeta Xuda, rêya rast bi xwe ye. Ferman li me 
hatiye kirin ku em ji Rebbê aleman re teslîm bibin.” 238 

Naxwe bêgane mayina ji ferman û qedegeyan re ku rêbera 
seadeta ebedî ya Xuda û Pêgemberê wî ne; bi neheqîkirina şexsî 
li wan heqîqetên mezin û bilind, neheqîkirina li xwe bi xwe ye. 
Zulima ji her zulimê berbattir jî kor mayina li hemberî heqîqetên 
îlahî ye. Her zulimek cezayekî giran ê dîyar ê wê heye. Lêbelê cezayê 
neheqîya ku li hemberî heqîqetên îlahî were kirin wek “ezabekî 
ebedî” hatiye teqdîr û dîyarkirin. Ev jî şanî dide ew bê-îmanîya ku 
wê însanî bike cehennemîyekî ebedî; mezintirîn zulim û neheqî ye. 





237. Ehzab, 33/72. 

238. Eriam, 6/71. 

Zulim, çendan di zahirê xwe de wekî ku zirarê dide dîgeran 
xuya dibe jî di encamê de ewê bigere û here û were û dê wî yê ku 
ew zulim kiriye bi ber ezabekî gemnak ve bikişkişîne. Yanî mezin- 
tirîn zirara zalimî dîsa li wî bi xwe dibe. Ji ber vê, di Qur’ana Pîroz 
de dem bi dem îfadeya; “ewên ku li xwe bi xwe zulim kirine” tê 
zikrkirin. 

Mewlana -quddîse siruh- edalet û zulimê bi van teşbîhên 
bizdîner û qutîner îzah dike: 

“Edalet çi ye? Av-dana darênfêkîye. Zulim çi ye? Av-dana strîya 

y e ” 

“Ew kesê ku edaletê nizanibe, dişibihe wê bizina ku cewrên gur 
şîr dide’.’ 

Yanî ew zulima ku ew xwedî û mezin dike, ew helaka xwe bi 
xwe hazir dike, roj tê ku wî perçe perçe dike û ji holê radike, dibe 
nemanê. 

Tarîx şahid e ku ewên ji bo menfîetên fanî heqîyê îxlal û binpê 
dikin, ew bes dibin ku bîrê ji xwe re dikolin. Di dawîyê de ew di wê 
girdab û gerê de dixeniqin û diçin. 

Naxwe çi qeder bi nefsê giran were jî îcab dike ku mirov daîm 
li ser edaletê bibe û heqîyê ji xwe re bike şîar. 

Welhasil zulim; bi neheqî ezîyet dan-kişandin e. 

însan, ji navbera hemû heyberan di meqamê ji hemû meqa- 
man bi şereftir de hatiye aferandin; naxwe heke ew bi sebeb tam û 
çêjên mirok û fanî yên xwe, arzûyên nefsanî yên xwe û sewdayên 
berwext ên xwe, nirxên bilind ên di cewhera xwe de û heysîyeta 
xwe berbat bike, bi pişt dîwar ve bavêje û ew bi ber avzêm û teqana 
guneh û îsyanê ve were kişkişandin, gelo wê fatûreya ezabê ebedî ji 
kê re were birrîn?. 

- 

Naxwe adilbûna însanî li hemberî dîgeran berî her tiştî îcaba 
adilbûna wî ya li hemberî nefsa wî ye. Di xusûsa bicihanîna vê de 
mezintirîn rêberê me Hezretê Pêgember -sellellahû eleyhî we sel- 
lem- e. 


Di Edaletê De Nimûneya sipehîtirîn 

Rebbê me, Mezinê me Pêgember -sellellahû eleyhî we sellem- 
ji bo hemû însanîyetê wek şexsîyetê nimûneyî lutf kiriye. Mezinê 
me Pêgember hemû ferman û qedegeyên xwe bi jîyana pak a xwe 
bi nimûne kirine û wî ji bo ummeta xwe qistasên kiryarî bexş 
kirine. 

Ji lewma dînê bilindê me îslam, dînekî jîyanê ye ku dikare 
bi awayê sipehîtirîn were jîyîn. Yanî sereta û prensîbên bilind ên 
îslamê ne wekî dîtin-nêrînên beşerî ji bo dinyayê ne ku nikarin li ser 
heyatê werin tetbîqkirin û sade ji nezerî û teorîyan îbaret dimînin. 
Lewra Cenabê Heq, hemû hukmên îslamê bi nimûneyên kiryarî ji 
însanîyetê re pêşkêş kirine. 

Çawa Mezinê me Pêgember dema tiştek li ummeta xwe fer- 
man dikir, pêşî wî û nêzîkên wî ew tetbîq kirine. Dema wî tiştek 
qedege dikir jî pêşî wî û nêzîkên wî xwe jê vedane, parastine. Wî 
li ber edaletê ji bo xwe bi xwe jî hîç ti îmtiyazek qebûl nekiriye. 
Wî hîç destûr nedaye ku di nav civakê de zengîn yan jî giregir 
mûameleyeke ji ya însanên dîger cuda û ferqdar bibînin. 

Şexsîyeta nimûneyî ya Mezinê me Pêgember -sellellahû eleyhî 
we sellem- wekî ku di her mijarê de wisan bûye ew di babeta heq û 
edaletê de jî bi nimûneyên fezîleteke ew qeder bilind tije ye ku ecêb- 
mayîn û heyran-bexş e. Ha va ne, çend nimûne ji wan: 

Çendan Ew Keça Min Fatima Bûya jî.. 

Di Esrê Seadetê de rojekê, ji êla Benû Mexzûm jineke ji mal- 
bateke navdar û xuyahî dizî kiribû. Lêzimên wê jinê di navbera 
xwe de dest bi fikir û mitala kirin, raw-şêwra xwe kirin; gelo em 
kê wek navgîn bişînin cem pêgemberê Xuda -sellellahû eleyhî we 
sellem- da ku wê efû bike. Di dawîyê de qerar pê dan ku Ûsame bin 
Zeyd bişînin cemê. Lewra ew yek ji wan sehabiyan bû ku Mezinê me 
Pêgember zehf jê hez dikir. 

Ûsame çû dev Mezinê me Pêgember jê xwest ku ew li wê jinê 
bibûre, wê efû bike. Rengê rûyê mûbarek ê Mezinê me Pêgember 
-sellellahû eleyhî we sellem- li hemberî vê daxwazê guherî. Bi 
awirên ji gazindan tije li Ûsame’yê ku zehf jê hez dikir, meyzand, jê 
pirs kir, jê re got: 

“Ma tu navgîntîyê dikî ji bo cezayek ji wan cezayên ku Xuda 
danîne neyê tetbîqkirin?!” 

Çi dema Ûsame dît ku Mezinê me Pêgember çi qeder gemgîn 
bû, heta tu bibêjî bes ew poşman bû, derhal uzrê xwe xwest û wiha 
got: 

“-Ya Pêgemberê Xuda! Ji bo lêbûrîna min dûa bike!” 239 

Mezinê me -eleyhisselatû wesselam- rabû ser lingan û ev axaf- 
tin ji xelkê re kir, got: 

“-Milletên berî we, ji bo vê sebebê çûne helakê: Demaji navbera 
wanyekî esilzade û xwedî meqam-mewqî dizî dikir destji ceza-kirina 
wî berdidan, lêbelê dema yekî lawaz û bêkes dizî dikir ew derhal ceza 
dikirin. 


239. Buxarî, Megazî, 53; Nesaî, Qet‘us-Sariq, 6, VIII, 72-74. 





HEQ û EDALET -2- 


Ez bi Xuda sûnd dixwim ku keça Mûhemmedî Fatima jî dizî 
kiribûya, hemin min destê wê jî jêdikir!” uo 

Xuda di ayeta pîroz de dibêje: 

“Gelî yên ku îman anîne! Bibin kesên wisan ku edaletê bi 
titîzî li ser lingan digrin, çendan li dijî we, dê-bavên we û lêzim- 
xizmên we be jî dîsa ji bo Xuda şahidîyê bikin. (Ewên ku hûn di 
bara wan de şahidîyê bikin) çi dewlemend bin, çi xizan bin, Xuda 
ji we bêhtir ji wan nêzîk e. Li pey hisên xwe neçin û ji edaletê 
nekevin ..” 241 

Ha ji we re Mezinê me -eleyhisselatû wesselam- jîyana nimûneyî 
ya wî adeta ji bo Qur’anê di mahîyeta tefsîreke zindî de bû, bi 
uslûbeke eşkere dîyar kiriye ku li pêşberî edaletê ti îmtîyazeke mal- 
bata wî jî nîn e û wî bi zimanekî binbirr û qet‘î daye zanîn ku ew 
nahêle ti îmtiyaz ji bo kesên dewlemend ên di nava civakê de nayê 
naskirin.. 

Bi Heqîyê Girtin û Bilind-kirina Wî 

Mezinê me Pêgember berî bi rîsaletê were peywirdarkirin jî 
ew di komeleya bi navê “Hilfu’l-Fudûl’ê de pişkdar bûbû û ji bo 
emanca serwerkirina edaletê di jîyana bazirganî û civakî de xizmet 
dikir. Ev komele, ji bo mirovên ku heqê wan hatî gesbkirin, lawaz 
û bêçareyên ku nikarîbûn li heqê xwe bigerin û ji bo kesên gerîb 
û biyanî dibû arîkar, mafên lawazan ji xurtên ku ew gesib kiribûn 
distand û ji xwediyê wî re teslîm dikirin. 


240. Buxarî, Enbîya, 54; Mûslim, Hudûd, 8,9. 

241. Nîsa, 4/135. 

Tezahurên hessasîyeta heq û edaletê di temamê jîyana Mezinê 
me -eleyhisselatû wesselam- de dixuya. Çawa ev halê wî, xwe di 
hedîsên şerîf ên wî de jî dida xuyakirin: 

“..Civakek biser nakeve heta lawazên di navê de bê-êşîn heqê 
xwe wernegire .’.’ 242 

“..Civakeke ku heqê lawazên wan ji xurtên wan nayên standin 
dê Xuda çawa wê bi temîzîyê derxîne ?/” 243 

“Roja qiyametê mirovên ku ji her kesî bêhtir Xuda ji wan hez 
dike û ewên ku dîwana wan ji ya her kesî bêhtir ji wî nêzîk e, rêve- 
birê dadmend e. Roja qiyametê mirovên ku ji her kesî bêhtir Xuda ji 
wan hez nake û ewên ku dîwana wanji ya her kesî bêhtirji wî dûr e, 
rêvebirê zulimkar e..” 244 

Dîsa Mezinê me -eleyhisselatû wesselam- dema xatir ji dinyayê 
dixwest di hedîsên dawîn ên ku jê hatine bihîstin de wiha gotiye: 

“Nimêjê, bi taybetî li nimêjê miqate bin. Di bara mirovên di bin 
destê xwe de jî ji Xuda bitirsin.” 245 

Edalet Xapandin: Pateke Di Cehennemê De Ye 

Mezinê me Fexrê Kaînatê -sellellahû eleyhî we sellem- wiha 
gotiye: 

“Ez, bes beşer im. Hûn (bi sebeb îxtîlafên navbera xwe) ji bo 
mûhakemê têne dev min. Dibe kuyekji weji bo xwe di delîl-anînê de 
ji yê din şûmtir be û ew bêhtir karibe merama xwe vebêje. Ezjî li gorî 
gotinên min li wan guhdarî kirî ji bo wî kesî hukm dikim. Min ji bo 

242. îbnû Mace, Sedeqat, 17. 

243. îbnû Mace, Fîten, 20. 

244. Tirmizî, Ehkam, 4/1329; Nesaî, Zekat, 77. 

245. Ebûdawud, Edeb, 123-124/5156; îbnû Mace, Wesaya, 1. 

kê bi heqê birayê wîjê re hukm kiribe, ez dibim ku min parek ji cehen- 
nemêjê re veqetandiye ” 246 

Bi rastî hinek însan, bi xêra axaftina xweş a xwe û zekaweta 
bilinda xwe, dikarin zulima ku kiribin di plana dinyayê de veşêrin, 
çendan neheq bin jî dikarin xwe heqdar şanî bidin. Lêbelê divê bi ti 
awayan zen nekin ku ew (ji hêrs û ezabê îlahî) rizgar bûne. Çendan 
ew hizir pê bikin ku wan li vê dinyayê edaleta beşerî xapandine û 
xwe (ji berpirsîya qanûnî) rizgar kirine jî lêbelê li axretê b pêşberî 
edaleta îlahî wê her tişt li meydanê were danîn û wê heqdar mafê 
xwe ji neheqdarî wergire. Rewşeke rezîla ku li axretê were hizirîn jî 
ewê ji rezalet û zilleteke di plana dinyayê de pirr girantir bibe. 

Li ser vî esasî ew kesê ku b hizûra dadger heq ji mirovekî din 
dixwaze, divê ew di wijdana xwe de baş mûhasebe bike gelo rast e, 
ew heqdar e. 

Mesela edaletê, sade ne di hinek qadên dîyar ên jîyanê de lêbelê 
ew di temamê qadên jîyanê de giring e. Ji bazirganîyê bigre heta bi 
perwerdê, ji hawêrparêzîyê bigre heta bi malbatê... Di nav malbatê 
de jî: 


Edaleta Di Navbera Zaroyan De 

Bi sebeb ferq û cudahîya zayendî û cinsiyetê di navbera zaroy- 
an de ferq û meyl kirin, ji teqdîra Xudê Teala re bêhurmetî, bêrêzî û 
ji riza û teslîmîyetê re jî zid û dijber e. 

Rastîyeke pêzan e ku zaroyên keç sirf ji ber cinsîyeta xwe ji 
gellek mafên xwe têne bêparkirin û ew bi zehf zulim û neheqîyan re 
rûbirû dimînin. Dema Xudê Teala eşkere dike k u di çêtirbûnîyê de 
tekane endaz “teqwa” ye, naxwe meseleyeke wekî “cinsîyet’ê ji bo 
çêtirbûnîyê wergirtin, li hemberî heqîqetên îlahî neheqî û zulim e. 


246. Buxarî, Şehadat, 27; Mûslim, Eqdîye, 4. 

Yekî ji sehabîyan, dema li dev Mezinê me Pêgember dirûnişt, 
kurebiçûkê wî hate balê. Derhal wî ew kurikê xwe hemêz kir, maç 
kir û li ser kaba xwe rûnand. Piştî bistikekê keçebiçûka wî hate 
balê. Zilamî ew ne li ser kaba xwe lê li cem xwe rûnand. Mezinê me 
Pêgember ev dît û jê re got: 

“Ma ne lazim bû tu di navbera zarokên xwe de edaletê li ber 
çavan bigrî?” 

Wî, bi vî awayî eşkere kir ku divê -sirf bi sebeb cinsîyeta wan- 
mirov ferq û meylê nexe navbera zarokên keç û kurên xwe û divê 
mirov yekî ji wan li ser yê din tercîh neke. 247 

Nûman bin Beşîr -radîyellahû enhûma- wiha vedibêje: 

Bavê min ez birim cem Resûlûllah -sellellahû eleyhî we sel- 
lem- û jê re got: 

“-Min koleyekî xwe, da vî kurê xwe.” 

Vêca Resûlûllah -sellellahû eleyhî we sellem- jê pirs kir, jê re 

got: 

“-Ma ewê ku te daye vî, te ew daye zarokên xwe yên din jî?” 

Bavê min got: 

“-Na, min ew nedaye wan” 

Resûlûllah -sellellahû eleyhî we sellem- jê re got: 

“-Naxweji hîbeya (hedyeya) ku te kiriye, vegere!” 248 


247. Tehawî, Şerhû Meanî’l-Asar, Beyrût 1987, IV, 89; Beyheqî, Şûab, VII, 468; 
Heysemî, VIII, 156. 

248. Buxarî, Hîbe, 12, Şehadat 9; Mûslim, Hîbat 9-18. 

Karîna Bi Titîzî Belavkirina Hiqûqan 

Mezinê me Pêgember -sellellahû eleyhî we sellem- di piştî 
serkeftina Xeyberê de Ebdûllah bin Rewaha ji bo tehsîlatê şande 
wir. Ebdûllah -radîyellahû anhû- jî miqdarê xurman ên ku divê 
bihata standin bi titîzîyeke mezin texmîn dikirin û ev miqdar tehsîl 
dikir. 

Cihûyan zevîyên Xeyberê bikar dianîn, ji wê titîzîya ku Ebdûllah 
di texmîna xwe de şanî dida de nerehet bûn. Heta carekê, ji xişra 
jinên xwe miqdarek gewher kom kirin û jê re gotin: 

“-Bila ev ji te re bin, di esnaya dabeşkirinê de di berjewendîya 
me de tevbigere û biçekê çavê xwe ji me miç bike!” 

Ebdûllah jî ji wan re got: 

“-Qesem bi Xuda ye bi sebeb gellek nelêtîyên (menfîyetên) we 
hêrsa min ya ji we, ji min re nabe asteng ku ez li hemberî we adil 
bizav nekim. Tişta ku we li min teklîf kirî, bertîl e. Bertîl jî heram e, 
em wê naxwin!” 

Cihûyan fehm kir ku ewê nikaribin Ebdûllah -radîyellahû 
anhû- îqna bikin, vêca ew teqdîr kirin û jê re gotin: 

“-Ha bi vê edalet û durustîyê erd û asîman di nav nîzamê de li 
ser lingan radiwestin.” 249 

Xuda di ayeta pîroz de dibêje: 

“Gelî yên ku îman anîne! Bibin kesên wisan ku ji bo Xuda 
bi edaletî şahidîyê dikin. Kîna we ya ji civakekê bila we ji edaletê 
nexe. Bi edaletî bizavbikin, lewraya ji teqweayê re layiq ev e.” 250 





249. Mûwetta, Mûsaqat, 2. 

250. Maîde, 5/8. 

Dînê me çi dînekî mezin û bilind e ku heta li hemberê dijminên 
xwe jî bi hezar û yek îtînayan edaletê ferman dike! Misliman çen- 
dan li dijî kafiran jî hatibe kirin daîm hizir pê dike ku ji ber zulimê 
wê hesab ji wî were pirsîn, ew tim heqîyê li ber çavan digre û li ser 
edaletê hereket dike. Lewra Mezinê me Pêgember -sellellahû eleyhî 
we sellem- di hedîsa şerîf de dibêje: 

“Heta bi dereca dawîn xweji nifira mezlûmî biparêzin, lewra di 
navbera nifira wî û Xuda de ti perde nîn e 251 

Di dîroka îslamê de ku heta ji bo geyrê mûsliman jî fezîleta heq 
û edaletê bi titîzîyeke mezin hatiye raxistin nimûneyeke tîpîk a din 
ji mîsalên wê wiha ye: 

Dema mislimanan xeber stand ku artêşa Bîzansê bi ser wan de 
tê, ew dem xelkê Himisê di bin hîmaye û rêvebirîya wan de bû, baca 
ku ji xelkê wê standibûn dîsa li wan vegerandin û ji wan re gotin: 

“-Ji ber ku vêga em bi êrîşeke mezin re rûbirû ne, em ji derfeta 
parastina we bêpar in. (Me ev bac di hemberê parastina we de ji we 
wergirtibû). Êdî hûn serbest in, hûn çawa bixwazin dikarin wisan 
hereket bikin.” 

Xelkê Himisê ji wan re gotin: 

“-Wellahî rêvebirîya we û edaleta we ji zulim û zordestîya ku 
em berê têde bûne pirr baştir e. Emê bi walîyê we re li hemberî 
Bîzansê berevanîyê bikin.” 

Gelên xrîstîyan û cihû yên bajarên din jî ku lihevhatin bi wan re 
hatibû kirin bi heman awayî bizav kirin. Di encamê de dema artêşa 
îslamê biserket jî wan dîsa bajarên xwe li ber mislimanan vekirin, di 
nav aramîyê de jîyan û li ser dana baca xwe jî dewam kirin. 252 

251. Buxarî, Zekat, 41, 63, Megazî 60, Tewhîd 1; Mûslim îman 29, 31. 

252. Belazûrî, Futûhû’l-Buldan, Beyrût 1987, rûp. 187. 

Artêşa îslamê ev edalet sade ne li Himisê tenê; lêbelê li bajarên 
din jî ku pêşî ew fetih kiribûn û paşê ji naçarî xwe ji wan paşkiş 
kiribûn tetbîq kiriye. Mesela dema Plevne ket Gazî Osman Paşa, 
ji xelkê xrîstiyan cezye’ya ku di hemberê parastina wan de ji wan 
standibû bi şûn de daye wan. 

® 

Bi sebeb van endazên hessas û yên wekî van di mijara heq û 
edaletê de ye ku di dirêjahîya tarîxê de çendîn mûtefekkirên geyrê 
mûslim ên ehlê însafê mecbûr mane ku mezinatî û bilindîya edaleta 
îslamê îtîraf bikin. 

Çawa di sala 1789’an de yekî ji dagirkerên Fransiz amadekiri- 
na “beyan-nameya mafên mirovan” xwestibû. Ji bo vê emancê 
komîsyonek hatibû damezirandin ji bo lêkolînê li ser hemû sîstemên 
hiqûqê bike, Lafayet jî endamek ji endamên wê komîsyonê bûye 
dema çêtirbûnîya hiqûqê îslamê dît, wî Mezinê me Pêgember qesd 
kir û nekarî xwe ji gotina: 

“-Hey Erebê bi rûmet! Te edalet bi xwe dîtiye!” bigre. 

Edalet, sitûna bingehîn e ku dewletan li ser lingan dihêle. 
Edalet ew qeder giring e ku ev peyva ha; “bi kufrê payidar dibe, bi 
zulimê nabe!” meşhûr bûye. Ji bo îfadekirina ku hemû rêvebirî bi 
edaletê qaim (li ser pêyan) e, jî hatiye gotin; “Edalet, bingeha milk 
e (rêvebirîyê ye).” 

Bi rastî millet û dewlet, bi wan rêvebiran li ser lingan radi- 
westin ku hêz û îqtîdarê di dest xwe de digrin. Lêbelê meqbûlîyeta 
hêz û îqtîdarê bi qasî li ber çavan girtina pîvanên heq û edaletê ye. 
Hêzeke ji heq û edaletê bêpar; sade zulim û zordarîyê diwelidîne. 
Çawa Hezretê Ebûbekr -radîyellahû anhû- gotiye: 

“Edaleta ku pişta xwe bi hêzê ve girênade, bêçare ye. Hêza ku 
pişta xwe bi edaletê ve girênadejî zalim el' 

Yanî ew hêz û qeweta ku bi pîvanên heq û edaletê nehatibe 
hevsarkirin, sade dibe navgîna zulimê. Ji bilî vê edalet, sade di 
destên bi dîrayet û dadmend ên ku dikarin wê tewzî bikin de bi 
hemû îhtîşama xwe ve xuya dibe. Ew di destên lawaz û ne-ehl de jî 
bi zillet û nekarînê werdigere. 

Yûsuf Xas Hacib di berhema xwe ya bi navê Kûtadgû Bîlîg de 
çi xweş dibêje: 

“Zulim ew agir e ku dişewite; kî jê nêzîk bibe wî dişewitîne. 
Edaletjî av e; ku diherike nîmet digihe 

Yanî dema di nav civakekê de şewata zulim û neheqîyê dewam 
bike heke ava edaletê bi hawara wê civakê ve negihe, naxwe wê avê 
safîyeta xwe, herkbarîya xwe û bihayê rasteqîne yê xwe winda kiriye. 
Sîstemeke edaletê ya ku feryadên mezlûman nade rawestandin jî 
dişibihe aveke ku her sekiniye sekiniye heta bêhn pêketiye. 

Dema Hezretê Ebûbekr -radîyellahû anhû- wek xelîfe hate 
bijardin, ew derket ser minberê di nav tewazûyeke mezin de ji xelkê 
re axaftina xwe kir, ji wan re got: 

“Gelî mirovan! Digel ku ez ne qenctirînê we jî ez li ser serê 
we wek xelîfe hatime bijardin. Heke ez wezîfa xwe bi heqîyê bikim, 
arîkarîya min bikin. Heke ez şaş hereket bikim, rêya rast ji min re 
şanî bidin.” 253 

Ji lewma bûna li cem dadmendan, dema ew xeta bikin jî bêfe- 
hêtî şîyarkirina wan, giringtirîn wezîfa mûmîna ye. 


253. îbnû Sed, III, 182-183; Suyûtî, Tarîxu 1-Xulefa, rûp. 69, 71-72; Hemîdûllah, 
Pêgemberê îslamê, II, 1181. 

Rawestina Li Hemberî Zulim û Neheqîyê 


Mezinê me pêgemberê Xuda -sellellahû eleyhî we sellem- di 
hedîsa şerîf de gotiye: 

“Çêtirîn cîhad, li hemberî sultanê zalim gotina heq û edaletê 
ye.” 254 

Lewra li cihê ku heq huş dibe, batil gur dibe. Ewê ku divê 
berevanîyê ji heqîyê bike lêbelê ew huş bibe, ew bi şeytanê lal 
wergerîyaye. Huşbûna li ber zalimî, wî bi pût dike. Çawa tişta ku 
bi Firewnê zalim daye gotin; “ma ez ne Rebbê we me!” Şeytanên 
sûret însanên li hawîrdora wî Haman û yên wekî wî bûne. fi ber ku 
ew jî ji zulima Firewn re bûne sitûn û barhilgir, bi heman encamê 
bi xusrana ebedî dûçar bûne. Lewra ji bo berjewendîyên dinyayî 
melaqî-kirina ji zulimê re sersebebê zillet û xusraneke ebedî ye. 

Ewên ku dilê xwe bi heqîyê dane jî feyzê ji hêza heqîyê wer- 
digrin. Bi îzzeta pişta xwe dana heqîyê tim cihê xwe li cem rastîyê 
digrin û li hemberî zalimî dibin. 

Ji bo vê ye ku Hezretê Hesenê Besrî li hemberî Heccacê Zalim 
ê ku bi zulima xwe navdar bûbû, huş nebû, bihayê wê çi bûbe bila 
bûbe wî heq û edalet her teblîg û tewzî kir. Hezretê îmamê Ezam jî 
ku nexwest ji bo îcraatên neheq ên Xelîfe Caferê Mensûr bibe alet, 
qazîtîya Begdadê red kir ku bihayê vê helwesta wî bû ketina zindanê 
û qamçî lê ketin... 


Lewra gotina heq, dengê îmanê; gotina heqîyê û tewzî-kirina 
wê, şîara mûmînên kamil e. Heta mirovên ku heqîyê dibêjin û 
xizmetê ji heqîyê re dikin hebin, wê rêyên ku ber bi neheqîyê ve 
dertên girtî bimînin. 


254. Ebûdawud, Melahîm, 17; Tirmizî, Fîten, 13. 

Li ser vî esasî, ewên ku bi xebera nefsa xwe dikin û xwe didin 
alîyê zulimê yan jî ji zalimî re dibin piştevan bila vê baş bizanin 
ku galibîyeteke berwexta batil û zulimê heye, lêbelê serkeftineke 
mayende û ebedî ya wan nîn e. Lewra dawîya zulimê her zewal e. 
Nas-nekirina heqîyê û binpêkirina rêz û rêçên edaletê, ji ber ku bi 
maneya îsyan û dijayetî-kirina Ellah -celle celalehû-ye, misoger û 
mûqedder e ku çi dereng be, çi zû be zalim her wê bi ezabê dijwar 
ê îlahî re rûbirû werin.. 

Mêjûya zulim û neheqîyê, bi tezahurên dehşetdar ên tetbîqata 
întîqama îlahî tije ye. Çawa Xuda di ayeta pîroz de dibêje: 

“.. Ji xwe me bes ew memleketên xelkê wan zalim, birine 
helakê.” 255 




Welhasil di nêrîna mirovên ku ji qeweta hişk re desteber bûne 
de heke çi qeder destpêka zulimê berraq bixuyê jî rûpelên mêjûyê 
dubare dubare şanî dane ku dawîya wê daîmî tarîtîyeke ripûreş e. Li 
rexê din edalet jî heke çi qeder zor bixuyê jî lêbelê nîhayeta wê her 
nûrdar û aramî ye.. Li ser vî esasî ew mislimanê ku her dem, li her 
cihê û li hemberî her kesî dadmend be hezkirina Xuda û bendeyên 
wî qezenc dike û ew li herdu cîhanan jî xweşdivî û bextiyar dibe. 

Ewên ku bi xebera nefsa xwe bikin û ji edaletê cuda bibin jî 
ne mûmkin e ku ew hîç tiştekî qezenc bikin. Heke çi qeder ew 
hinek menfîet û berjewendîyên berwext û xapînok ji xwe re temîn 
bikin jî ev, di dawîyê de ji zirar, poşmanî û xusranê pê ve tiştekî din 
nayênin. 


255. Qeses, 28/59. 

Rebbê me, dilên me ji xwehrbûna di ber menfîetên fanî de 
mûhafeze bike! Me tevan bike ji wan bendeyên bextiyar û dilşad 
ên ku li ser heq û edaletê dijîn û bi hizûra wijdanî diçin digihin 
dîwana îlahî! 

Amîn... 














Hessasîyeta mesulîyetê kuji biratîya îmanê dizê/diwelide pirr 
giring e. Mûmîn hev û din, çendan di bedenên ferqdar de bibin jî 
dîsa mecbûr in hev û din wekî endamên bedeneke ku bi yekdilî 
dijîn wergirin û qebûl bikin. Çawa êşa endamekî beden hemû 
hestpê dike, hisskirina jana bira-dînên xwejîji bo hemû mûmînan 
ezmûneke wijdanî ye. 

însan, bi şereftirînê mexlûqatan û guzîdetirîn zîneta cîhanê ye. 
Cenabê Heq, nîmet û qabilîyetên ew qeder bêjimar ji însanî re bexş 
kirin ku ew hîç bi ti mexlûqatekî din nedane. Di hemberê van îhsan 
û îkramên mûstesna de jî, ew kiriye heyberekî xwedî mes ulîyet û 
berpirsî. 

Xudê Teala ji bo me bendeyên xwe îmtîhan bike esasên “ficûr” 
û “teqwa’yê di nefsa me de bicih kirine û di navbera van herduyan 
de serbestîya îradeyekê ji me re bexş kiriye. Bi vî awayî -bi şertê ku 
em bi encama wê razî bibin- di xusûsa berê îradeya xwe bi alîyê xêrê 
ve yan jî bi alîyê şerrê ve dan de serbestîyek ji me re lutf kiriye. 

Wek îcabeke îmtîhana dinyayî jî Xuda ji bo her bendeyekî xwe 
jî şert û mercên cuda cuda yên jîyanê teqdîr û dîyar kirine. Yanî li 
ser esasê hikmeta berdewamîya nîzam, însîcam û aramîya heyata 
civakî însan di warên maddî û manewî de di sewîyên cuda û ferqdar 
de hatiye aferandin. 


Heke heman amadekarî, heman qabilîyeta pîşeyî û heman tay- 
betmendîyên maddî û manewî bi hemû mirovan hatibûna bexşkirin 
hingê di nav civakê de hîyerarşîyek nedihate damezirandin, ji lewma 

nîzama jîyaneke têr-aram nedibû mijara axaftinê. Ji bo vê ye ku în- 
san, di jîyana civakî de wekî du destên ku hev dişon ji hev re bi 
hewcedar hatine kirin û di navbera ferqdarîyan de ew wekî perçeyên 
tevahîyekê ku hev û din temam dikin, hatine dîyar û fermanber- 
kirin. Ji lewma ev cîhan ku alema îmtîhanê ye, xwedî-bûna însanan 
ji bo derfet û îmkanên cuda cuda, ne bêhikmet e. 

Ev rewş, di navbera mûmînan de hinek heq û berpirsîyên 
îmanî û wijdanî tîne meydanê. Xudê Teala, di navbera însanan de li 
bendeyên xwe yên lawaz, bêqewet û mehrûm, ferman kiriye ku ew 
sebr bikin û bi ecra vê îmtîhanê bigihin; li alîyê din li bendeyên xwe 
yên biqewet, bidîrayet, maldar û biqabilîyet jî ferman kiriye ku ew 
serxweve neçin û şukir bikin. 

Şukir jî sirf bi ziman tenê nayê kirin. Esil şukir, bi îkramkirina 
nîmetê ji bo mirovên ji wê mehrûm tê edakirin. Ji bo rizaya Xuda 
daîm li ber serê lawazan bûn, hewldan ji bo telafîkirina mehrûmîy- 
eta wan û karîn bidestxistina dûayên xêrê yên wan, sipehîtirîn 
îfadeya şukirê ye. 

Bi rastî gerek e, em dem bi dem ji xwe bipirsin: “Ez saglem û 
tendurust im, lêbelê çima filan keso şeht, yan jî nexweş e? Ez têr- 
mal im, lêbelê çima bêhvan keso xizan û mehrûm e?” Divê em wek 
bersiv ji xwe re bibêjin: “Xudê Teala ew ji min re bi emanet kiriye û 
ez ji wî bi berpirs kirime. Naxwe ez bêgav im (mecbûr im) hinek ji 
van derfet û îmkanên xwe li mirovên ji wan mehrûm belav û parve 
bikim!..” 

Çawa Mezinê me Pêgember -sellellahû eleyhî we sellem- goti- 
ye: 

“Ewê ku bi derdê mûmînê bira-dînê xwe hevderd nebe , neji me 



256. Hakim, IV, 352; Heysemî, I, 87. 

Hessasîyeta mes ulîyetê ku ji biratîya îmanê dizê/diwelide pirr 
giring e. Mûmîn hev û din, çendan di bedenên ferqdar de bibin jî 
dîsa mecbûr in hev û din wekî endamên bedeneke ku bi yekdilî 
dijîn wergirin û qebûl bikin. Çawa êşa endamekî, beden hemû 
hestpê dike, hisskirina jana bira-dînên xwe jî ji bo hemû mûmînan 
ezmûneke wijdanî ye. 

Di mêjûya me de ev nimûne, çi qeder dilê tenik ê mûmînî 
radixe ber çavan: 

Ji sultanên Osmanîyan Ebdûlhemîd Xan ê yekemin Dema 
keleha Ozî ji destan hate derxistin û serê xelkê wê di ber devê şûr re 
hate derbaskirin, got: 

“Hey wax li min! Laşkerên zarokên di min û xelkê min hatine 
ker ker kirin!” Ew ji gema wan felc bû, wî xwe li ber vê kul û kederê 
negirt û ji kerba wan wefat kir. Ev hal, tezahura çi hest û hissa ber- 
pirsîyeke kûr e!. Ew hessasîyeta îmanê çi mûhteşem e! Ew di dereca 
berpirsîyeke wisan de ye ku “axîn” an pê bide kişandin, dilê wî bi 
êş û elemê bide helandin û jîyana sultanê mezin ê cîhanê di ber de 
here. 

Ha dema ev hessasîyeta îmanê winda bibe, maneya wê dibe ev; 
hiqûqê biratîya dînî li ber çavan nehatiye girtin, ji lewma berpirsî 
hatiye îxlalkirin. 

Divê mûmîn di nav hesta ji bo nailîyeta rizaya îlahî de ji hev- 
hezkirinê, ji hev re xizmetkirinê, hev-parastin û hev û din li ber 
çavgirtinê wezîfe zanibin. 

Yanî mûmîn di qencî û dûayan de tim û daîm ji hev re hewce- 
dar in. îhtiyaca mûmînên lawaz û êşdar bi qencîya mûmînên xurt û 
maldar heye. îhtiyaca mûmînên xwedî derfet jî bi dûayên xêrê yên 
mûmînên lawaz û mehrûm heye. 

Hezretê Mewlana vê heqîqetê çi xweş tîne zimên: 

“Çawa xweşik li ayneya saf û berraq digerin, comerdî jî kesên 
xizan û lawaz dixwaze. Rûyên xweşikan di aynê dejî xweşik dixuyên, 
sipehîtîya îkram û îhsanêjî bi xizan û gerîban re dertê holê’.’ 

Li alîyê din ew kesên ku di nav tengasîyên curecur ên jîyanê 
de dijîn jî divê ezîyet û cefayên ku têne serê wan, wek cezayekê 
wernegirin. Divê ew van mûqtezaya îmtîhana îlahî zanibin. Divê ew 
di her hal û karî de sebr bikin, hemdê bikin û ji ecra vê re jî bibin 
talebkar. 

Ji bo vê; di warê gihiştina rizaya îlahî de zengînên şukirdar û 
xizanên sebrdar wekhev in. Di navbera wan de tekane ferq, yek ji 
wan bi tinetîyê, yê din jî bi dewlemendîyê hatine îmtîhankirin. 

Cenabê Heq, ji bo vê rewşê jî wek nimûne halê Hezretê 
Suleyman û Hezretê Eyyûb dide zanîn. 

Suleyman -eleyhisselam- ê ku ji bo serweteke namûtenahî hat- 
ibû bi xwedî kirin hîç ti zemanekî megrûr nebûye, nîmetên dinyayê 
hîç dilê wî dagir nekirine, ew daîm ji bo xwediyê heqîqî yê nîmetan 
Ellah Teala di halê şukirê de bûye. Bi sebeb vî halê xweşik ê xwe ji bo 
vê îltîfata Cenabê Heq; JÇ»Jl “Çi xweş bende ” 257 bûye mezher. 

Li alîyê din Eyyûb -eleyhisselam- jî bi tinetî û nexweşîyan hatiye 
îmtîhankirin, wî hizir pê kiriye ku ewê ev îmtîhan jê re teqdîr û dî- 
yar kirine Ellah Teala ye, daîm wî ji halê xwe re rizamendî şanî daye 
û wî hîç ti zemanî ji halê xwe gileh nekiriye. Eyyûb -eleyhisselam- jî 
ji ber vê riza û teslîmîyeta xwe Rebbê me aynî wekî ku ji Suleyman- 
eleyhisselam- re îltîfat kirî, ew jî bi vê îltîfata Rebbê me; JÇ*Jl “Çi 
xweş bende ” 258 gihaye. Ji lewma ne mûhîm e ka bende bi çi awayî 


257. Binêrin. Sûretê Sad, ayeta 30. 

258. Binêrin. Sûretê Sad, ayeta 44. 

hatiye îmtîhankirin, ya giring wî bi çi awayî bersiva îmtîhana xwe 
daye. 

Ji lewma mûmînekî rasteqîne, berî her tiştî divê îrade û vîyana 
xwe di îstîqameta razîkirina Xuda de bikar bîne. Ji bo kokdarkirina 
vê hissê jî di xusûsên manewî de divê mûmîn li mirovên ji xwe bi 
fezîlettir meyzîne, wan ji xwe re bike nimûne; di hemberê vê de jî 
di xusûsên maddî de divê mûmîn li mirovên ji xwe bi xwartir de 
meyzîne, şukirê xwe zêdetir bike. Divê mûmîn ji mehrûmîyetên ku 
Cenabê Heq bi xwe ew dîyar krrine gileh neke, ew dinya û axretê 
wek tevahîyekê bihizire û vê ji xwe re bike tesellî û hedan-anîn ku 
evê di alema ebedî de berpirsîya wî kêm bike. 

Lewra Cenabê Heq, ji nav bendeyên xwe gellek nîmet dabine 
kî wê gellek hesab, hindik nîmet dabine kî jî wê hindik hesab ji wan 
bipirse. Yanî însan li vê dinyayê bi çi qeder nîmetan gihabe, li axretê 
ew qeder hesab jê re heye. Wê edaleta îlahî, bi vî awayî tezahur û 
xuya bibe. 

Li ser vî esasî, ne mûmkin e ku mirov di xusûsa qebûlkirina 
heqîqetên dînî de berpirsîya van herdu kesan yek û aynî li hev qiyas 
bike; ew şexsê ku li dewleteke şehreza û di nav civateke dîndar de 
bi hinek şert û mercên baş dijî bi berpirsîya vî şexsî re qiyas bike 
ku ew di nav civakeke gafil de yan jî di nav qewmekî destpêkî de li 
Afrîkayê hatibe dinyayê.. Ji lewma ew hemû nîmetên ku ji bendeyî 
re hatine lutfkirin ew regez û unsur in ku tixûbên berpirsîya wî 
dîyar dikin û nîsaba mûkellefîyeta wî tayîn dikin. 

Xuda di ayeta pîroz de dibêje: 


“Xuda, ji taqeta ti kesî zêdetir bar lê nake ..” 259 





259. Beqere, 2/286. 

Naxwe Xuda çi qeder hêz û derfet dabe însanekî ew qeder wî 
berpirs digre. Bi mefhûmê mûxalifê ayetê, heke bendeyek bi qasî 
hêz û derfetên xwe wezîfa xwe neyîne cih, ew ji vê jî berpirs e. Yanî 
ew qencîyên ku em karibin bikin û em wan nekin, em bêgav û 
mecbûr in li ber çavên xwe bigrin ku li axretê wê hesabê xizmetên 
wekî wesîyetkirina heq û xêrê û menkirina zulim û şerrê jî ji me 
were pirsîn.. 

Di vê nuqtê de ji bo me mûmînan meseleyeke pirr giring 
derdikeve holê. Wiha ye; nîsaba mûkellefîyeteke maddî ya wekî 
zekatê, hêsan e, yanî zehf hêsan e ku em tesbît bikin ka emê çawa 
ji mesûlîyeta miqdarê me dayî xilas bibin. Lêbelê di hemû nîmetên 
maddî- manewî yên ku Xuda ji bendeyên xwe re lutf kirine de jî di 
bendeyî de nîsabeke berpirsîyê tîne meydanê ku tayînkirina miq- 
darê vê mesûlîyetê zehf zor e. Mesela geyret-kirin di rêya Xuda de ji 
bo hemû mirovan deyneke ku Cenabê Heq li wan bar kiriye.. Lêbelê 
bi dijberê nîsaba di zekatê de, ne nîsab, ne jî rêjeya vê, dîyar e. 

Hinek însan, dema bi nîmeteke hindik digihe, -ferezî- nîsa- 
ba berpirsîya wî bi qasî hecmê “qedeh’êkê ye. Haleveku nîsaba 
mesûlîyeta hinek mirovan jî -ferezî- bi qasî “sîtil’êkê xwedî hecmekî 
fereh e. Yanî ew nesîbên ku bi teqdîra îlahî li ser me têne meydanê, 
em bi nîsabên cuda cuda bi mûkellef kirine. Ewê ku sîtil di dest 
wî de be, heke qedehek av ji binê wê bibe, ew bûye ku wî sîtil vala 
biriye. Çawa mirovekî ku sed mîlyar deynê zekatê di stûyê wî de be, 
ew bi edakirina deh mîlyaran ji deynê xwe xilas nabe, mesûlîyetên 
ku nîmetên din jî diwelidînin aynen wiha ne. 

Bi vê nêrînê ji ber ku nîsaba mesûlîyeta ku nîmetên li ser me 
diwelidînin tam ne mûmkin e em wê bizanin, naxwe divê em hîç 
îtîmada xwe li ser nimêj-nîyaz û xêr-hesenatên ku me kirine, nekin. 
Lewra dibe ku di xwe de girtina firaga me ji bo berpirsîyê pirr mez- 

intir be, dibe ku ew amelên salih ên ku me kirine jî di nav wê firagê 
de winda bibin û herin. 

Di Dewra Seadetê de di bara vê de gellek mîsal hatine jîyîn. 
Bedewîyek hatiye gotiye; ezê sade ferzan bikim, Mezinê me jî di 
bara wî de gotiye; 

“-Heke ew xwedîtîyê li peyva xwe bike, xilas bûye ’.’ 260 

Di hevberê vê de pêgemberê Xuda di her seferê de ji Mûaz 
-radîyellahû anhû- re ku yek ji sehabîyên guzîde yên ehlê fezîletê 
ye, digot; “ev jî ne bes e!” li ser hev gellek şîret lê kirine, di dawîyê 
de jî jê re gotiye: 

“-Ma ez tişta (can-raya) ku qiwama van tevan pê ve bend e, ji 
te re bidim zanîn?” 

Çi dema Mûaz -radîyellahû anhû- got: 

“-Belê, ji min re bide zanîn ya Resûlellah!” Mezinê me Pêgember 
bi zimanê xwe girt û jê re got: 

“-Zimanê xwe biparêze!” 

Çi dema Mûaz -radîyellahû anhû- pirs kir, jê re got: 

“-Ma wê ji ber tiştê ku em diaxivin jî hesab ji me were pirsîn?” 
Mezinê me -eleyhisselatû wesselam- jê re got: 

“-Xuda te îslah bike, ya Mûaz! Maji bilî hilberîna zimanên wan 
tişteke din mirovan bi ser rûyên wan ve di cehennemê werdike !” 261 

Welhasil ji hêla hecmê mesûlîyetê ve em bi awayekî qet‘î niza- 
nin ka di dest me de qedehek heye, yan jî sîtileke nehîtî heye. Ji xwe 
nefsa me jî ji me naxwaze em vê bizanin. Lewra dibe ku sîtila me 

260. Ji bo tefsîlata Hedîsê, binêrin. Buxarî, îman, 34, Sewm, 1, Şehadat 26; Mûslim, 
îman 8, 9. 

261. Ji bo tefsîlata hedîsê, binêrin. Tirmizî, îman, 8; îbnû Mace, Fîten, 12. 






RAHMEKE WISAN KU 


hebe jî em hedana nefsa xwe tînin dibêjin; “qedeha min heye, min ev 
qeder av bes e, yanî ev qeder xêr-hesenat û amelê salih wê min xilas 
bike!” Gellek xwediyên sîtilan hene ku xwe bi xwediyê qedehan re 
qiyas dikin û guman dikin dibêjin; “min firaga xwe tije kir!” Gellek 
mirov jî di nav gefleta li hev mûqayesekirina Deryaya Sipî û Deryaya 
Marmarayê de halê xwe bi wezîyeta civakê re qiyas dike û wijdana 
xwe tesellî dikin. 

Haleveku ew nîmetên Xuda dane civakê û ew nîmetên ku dane 
şexsan ji hev cuda cuda ne. Ji lewma hîç ti zemanî divê em xizmetên 
ku di rêya Xuda de dikin, têr û bes nebînin û divê em hizir pê nekin 
ku em gihane dawîya xizmetên ku karibin, bikin. Ji bo em karibin 
lazimîya mesûlîyeta ku nîmetên em pê gihane diwelidînin, bikin, 
divê em hewl bidin heta bi nefesa dawîya xwe çi ji me were em 
bikin. 

Ji bilî vê jî divê em bi sebeb mehrûmîyetên xwe yên curecur, 
xwe ji gefleta mûaf dîtina xwe ya ji hewldanên di rêya Xuda de jî 
xwe biparêzin. Di vê xusûsê de halê sehabîyên fedakar nimûneyeke 
çi sipehî ye: 

Ji sehabîyan Ebdûllah îbnû Ummû Mektûm -radîyellahû anhû- 
ji ber ku mirovekî kor bû, digel ku ew ji çûna seferê mûaf hatibû 
girtin jî wî ji xwe re got; “ezê alayê hilgirim” di sefera Qadisîyê de 
pişkdar bûye. Di esnaya sefera Tebûkê de jî sehabîyekî xizan, ji ber 
ku merkeb ji xwe re peyda nekiribû, digel ku ji çûna seferê mûaf 
hatibû girtin jî ew di merkeba siwarekî de bûbû şirîk di hemberî vê 
de ku heke ceng were qezenckirin, ew bibe gazî, ewê genîmeta ku 
bidestxîne ji wî re bibegşîne û ew ji wê seferê li paş nemabû.. Lewra 
wan sehabîyên mûbarek pirr baş û çak dizanin ku ji bo mirov karibe 
xêrekê bike, ew çîleyên ku têne kişandin û ew fedakarîyên ku têne 
kirin, dibin wesîle ku ecra mirovî qat bi qat zêde bibe. 

Hemû xizmetên semîmî yên ku bi lêgerîna li rizaya Xuda hati- 
bin kirin tezahureke kemal û gihana qelbî ne û ji bo nêzîkbûna ji 
Rebbê me jî wesîle ne. 

Naxwe heke çendan em di nav mehrûmîyetên wekî nexweşî, 
şehtî-seqetî, xizanî û feqîrtîyê de bibin jî; dîsa divê em xwe nekişînin 
kenarekê û em nebêjin; “hema çawa be jî ji xwe ez mazûr im” lêbelê 
divê em di vê rê de astengên fanî berteref bikin û em her hewl bidin 
ji bo xizmeta dînê Xuda çi ji dest me were, em wê bikin.. 

Xuda di ayeta pîroz de dibêje: 

“Gelî yên ku îman anîne! Heke hûn arîkarîya (dînê) Xuda 
bikin, Ew jî dê arîkarîya we bike û ewê lingên we cihgirtî bike.” 262 

Xwe Neavêjin Tehlûkê!.. 

Di serdema Emewîyan de artêşa îslamê dixwest bi wê miz- 
gînîya fetihê ya ku Pêgemberê Xuda dabû, bigihe, ew hatibûne heta 
bi ber îstanbûlê. Hezretê Ebûeyyûb el-Ensarî jî di nav artêşê de bû. 
Rûmîyan pişta xwe dabûne sûrên bajêr û wisan şerr dikirin, zatekî 
ji Ensarîyan hespê xwe heta bi nav koma Bizansîyan ajot. Leşkerekî 
îslamê ev dît, ji vê ayeta pîroz: "Xwe bi destên xwe neavêjin 
tehlûkê!” bizav kir û di nav heyret û sosretê de got: 

“-La îlahe illellah! De li wî binêrin! Xwe bi qesd diavêje 
tehlûkê!” Vêca Hezretê Ebûeyyûb el-Ensarî wiha got: 

“-Gelî mûmînan! Ev ayet di bara me Ensarîyan de hate xwarê. 
Dema Xuda arîkarîya Pêgemberê xwe kir û dînê xwe biserxist, me ji 
xwe re gotibû: «Êdî bila em li ber serê malên xwe rawestin û em ji bo 
îslah û zêdebûna wî meşgûl bibin.» Vêca ev ayet: «Di rêya Xuda de 
înfaq bikin û xwe bi destên xwe neavêjin tehlûkê. Û îhsanê bikin, 


262. Mûhemmed, 47/7. 

lewra Xuda ji mûhsinan (ewên ku çi bikin bi hesta îhsanê dikin û 
wisan dijîn) hez dike .» 263 nazil bû, hate xwarê. Ji tehlûka ku di ayeta 
pîroz de dibêje: «Xwe bi destên xwe neavêjin tehlûkê» meqsed ev 
bû; em bi malên dinyayî yên wekî bag û bostanan ve meşgûl bibin û 
em xizmet û geyreta di rêya Heq de terk bikin, bûye. 

Ha Hezretê Ebûeyyûb el-Ensarî jî ku bi hemû semîmîyeta xwe 
ve li pey vê hişyarîya îlahî çûye, îttîba kiriye, di nav endîşeya ku 
karibe bi heqê mesûlîyeta evdînîya xwe rabe de, hîç ti zemanî wî 
amelên xwe têr û bes nedîtine û ew di rêya Xuda de ji ti xizmetê bi 
şûn de nemaye.. Dema ew di heştê û çend salîya jîyê (temenê) xwe 
de bû bi kelecana îmanê di vê sefera ku têde pişkdarî-kirî de wefat 
kir û bi merteba şehîdîtîyê gihaye . 264 

Di mêjûya îslamê de Ûmer bin Ebdûlezîz jî di du sal û nîv ên 
xelîfetîya xwe de yek ji mezintirînên îmzayan avêtiye, ew tim di nav 
mûhaseba wijdanî de dibû. Ew li hemberê peyva xanima xwe ku ji 
bo tesellî-kirina wî jê re gotibû, dibêje; 

“-Ya Fatima! Sibe di roja hesabê de heke Rebbê min hesabê 
însanên ku ez ji wan berpirs im, ji min bipirse, heke pêgemberê 
Xuda -sellellahû eleyhî we sellem- îtabê li min bike, gazindan ji min 
bike, ezê çawa bersivbidim?!.” Ew wekî ferfitîna çûkekî birîndarê ku 
ketî avê ji halekî diket halekî din.. 

Xuda di ayetên pîroz de dibêje: 

“Gelî yên ku îman anîne! Bi awayekî jê re layiq be, ji Xuda 
bitirsin û bes li ser mislimanetîyê bimrin.” 265 

“Heta yeqîn (mirin) were te li ser evdînîya ji Rebbê xwe re 
dewam bike!.” 266 

263. Beqere, 2/195. 

264. Binêrin. Ebûdawud, Cîhad, 22/2512; Tirmizî, Tefsîr, 2/2972. 

265. Alî îmran, 3/102. 

® 266. Hicr, 15/99. 

- 

“Dema tu ji karekî vala bibî derhal bikeve (karekî din) û sade 
berê xwe bide Rebbê xwe.” 267 

Bi mûcibê van ayetên pîroz heta bi dawîya temenê xwe divê 
em hewl bidin di nav îşqa xizmeta ku bi berdewamî zêde dibe de, 
bibin. Di vê mijarê de divê em ji bo xwe Mezinê me -eleyhisselatû 
wesselam- nimûne wergirin. Digel ku gunehên wî yên ku bûrîbûn û 
yên ku hê werin tev hatibûne efûkirin jî dîsa ew bi şev heta sibehan 
hêstir ji çavên wî dibarîn, wî nimêj dikirin û îstigfar dikir. 

Dema Mizgeft lê dikirin wî kevir li ser pişta xwe dikişandin. 

Dema ew diçû nav zevîyan jî ji bo pijandina xwarinê êzing 
berhev dikirin. 

Dema ew diçû Cenga Bedrê jî bi sê sehabîyan re bi dor li 
hêştirekê siwar dibû. Sehabîyan bi israr dixwestin heqê xwe jê re 
îkram bikin. Lêbelê wî ev daxwaza wan qebûl nekir û ji wan re got: 

“-Tehemmula weji bo birêveçûnê ji tehemmula min ne bêhtir e. Ji 
bilî vêjî di xusûsa sewab qezenckirinê de ezji we ne mûstegnîtir im’.’ 26S 

Welhasil ji ber ku ne mûmkin e, em karibin wan qabilîyet û 
derfetên ku Cenabê Heq ji me bendeyên xwe re lutf kirine tayîn 
bikin, heta bi nefesa dawîya xwe divê em bi qasî taqeta xwe di rêya 
Heq de xwe ji bo xizmetê weqf bikin. 

Li alîyê din bi awayê sipehîtirîn edakirina şukirê deynên ku 
nîmeta îmanê diwelidîne, ew teblîg û îrşad e ku bi zimanekî nerm 
û bi rûkenîya îslamê ji bo mirovên ji îmanê mehrûm, yan jî ji bo 
însanên gunehkar werin kirin.. Lêbelê divê mirov bala xwe bide ser 
vê jî ku însanên gunehkar wekî çûkên birîndar in. Merhemet feydê 





267. Înşîrah, 94/7-8. 

268. îbnû S‘ed, II, 21; Ehmed, I, 422. 

dide wan ne hêrs û gezeb. Yanî divê mirov berê hêrsa ji gunehan 
nede ser gunehkaran. Hesteke wiha paqij û kûr jî -zêdetir- mirov 
dikare di keş û hewaya derdoreke mûsamehakar a ku bi awayekî 
layiq tesewwuf hezm kiribe de, bidest bixe. 

Di roja me ya îroyîn de gellek însan, ji ber ku ji hêla dînî ve bi 
lawazîya vîyan û îrade malûl û êşdar in, divê em di nav civakê de 
di nav hissîyata doktorekî ku li korîdorên nexweşxanê digere de, 
bibin. Çawa pêşkêşkirina doktorî ya çareserîyên dermankirinê ji bo 
nexweşan berpirsîya însanî û wijdanî ya wî ye, em jî bêgav û mecbûr 
in li hemberî însanên ku bi nexweşîyên manewî mûbtela bûne, ber- 
pirsîya îrşadê hilgirin û di bin barê wê de rabin. 

Çawa Mezinê me Pêgember -eleyhisselatû wesselam- gotiye: 

“Dîn, şîret e ” 269 Ji bo îşaret bi lazimîya dubarekirina şîret û 
nesîhetê bike jî wî ev peyva xwe sê caran dubare kiriye. 

Bi Amelê Xwe Bawer Nebe!.. 

Hîç ti amelekî mirovî bi awayekî tam ji bo edakirina şukirê 
wan nîmetên ku ji mirovî re hatine lutfkirin têrê nake, ne bes e. Ji 
bo vê, bendeyên salih û arif, heta pêgember jî sade ne di hemberê 
amelên xwe de bi îlawe li ser amelên wan bi ef û merhemeta Xuda 
arzû dikin werin mûhasebekirin. 

Çawa rojekê Pêgemberê Xuda -sellellahû eleyhî we sellem- 
eshabê xwe ji bo dûrbûna ji îfrat û tefrîtê û ji bo jîyîna heyateke 
evdînîyê ya bi mûwazene û hevkêş gazî kiribûn û ji wan re gotibû: 

“-Rêya navîn bigrin. (Li ser îstîqameta Kîtab û Sunnetê) rast û 
durust bibin. Zanibin ku hîç ti kes ji we bi amelê xwe nagihe xilas- 
îyê” 

269. Buxarî, îman, 42. 

- 








MES’ÛLÎ YET/BERPIRSÎ ST» 


Sehabîyan bi heyret jê pirs kirin, jê re gotin: 

“-Ya Pêgemberê Xuda, ma hûn jî nagihin xilasîyê?” 

Mezinê me -eleyhisselatû wesselam- ev bersiv da wan: 

(Erê), Ezjî xilas nabim. Lêbelê heke Xuda bi rahm û kerema 
xwe min efû bike, ew cudaye !” 270 

Pêgemberê Xuda -sellellahû eleyhî we sellem- di hedîseke 
şerîfa din de jî wiha gotiye: 

“Heke zilamek, ji roja ku ji dêya xwe bûye heta bi roja ku yexti- 
yar bibe û bimreji bo rizaya Xuda bi nîyeta taetê hewl bide enîya xwe 
her ji erdê bilind neke, dîsa roja qiyametê amelên wî zilamî hindik 
têne dîtinl ’ 271 

Yanî mûmînekî wiha abid jî fehm dike ku amelên wî ji bo xilas- 
îya wî kafî nayên. 

Dîsa digel ku Mezinê me Pêgemberê Xuda -sellellahû eleyhî 
we sellem- bi şev heta lingên wî diwerimîn nimêj dikir jî dîsa wî ev 
niyaza ha dikir, digot: 

“Xudayê min! Ez nikarim bi awayê ku tu jê re layiq î, medh û 
senayên te bikim! Te, çawa medh û senayên xwe dabin, tu wisa yî !" 272 
Wî bi vê nîyaza xwe nekarîna mûtleqa însanî îfade kiriye. 

Ji lewma wezîfa ku li para me dikeve, divê em hîç ti zemanî 
hewldan û geyretê ji dest xwe bernedin, digel vê jî em hedana xwe 
bi amelên xwe neyênin û em ef û keremê ji Xuda bixwazin. 

270. Mûslim, Mûnafiqîn, 76, 78. 

271. Ehmed, c. IV, rûp. 185. 

272. Mûslim, Selat, 222. 

- 

Welhasil di roja me ya îroyîn de ku însan di destrêjka lezzetên 
fanî û arzûyên nefsanî de û di girdab û gera buhranên rûhî de adeta 
dixeniqe, bêşiwar e ku berpirsîyên îlahî li ser me hê girantir bûne. 

Rebbê me, bi nesîbê me bike ku em bi berpirsîyên li ser 
xwe lazim karibin hewldan û geyretan şanî bidin! Ew li qusûr 
û kêmasîyên me bibûre û me tevan bi cennet û cemala xwe 
mûşerref bike! 

Amîn... 










C f€esta GLmanetê 




Pêgemberê Xuda -sellellahû eleyhî we sellem- daye zanîn; 
berpirsîyên mezin ên mûmînan li hemberî hev hene. Divê ew 
her wekî kelpîçên dîwarekî bi hev û din ve girêdayî bin. Divê 
ew tev her wekî endamên bedenekê hest bi êş û janên hev û din 
bikin. Bi exlaqê îslamê re ahengsaz nabe ku mûmînek zik-têr 
raze û cîranê wîjî zik-birçî be. Welhasil mûmîn ji hev re hatine 
bi emanetkirin.. 

Tabîra “mûmîn” ku navekî giştî yê wan mirovan e ku îman bi 
Xuda anîne, di heman zemanî de ew navek ji navên şîrîn û xweş ên 
Xuda ye. Ew, bûna wî ji bo serkehnîya emnîyetê, ewlehî dana wî ji 
bo bendeyên wî, ewle û emînkirina wî ji bo wan, îfade dike. Dîsa 
ew e, yê ku pêgemberên xwe bi “emanet’ê wesf kirine, yanî ew bi 
pêbawer kirine. Li ser vî esasî, naxwe kesê mûmîn jî ew kes e ku 
îman anîye, emnîyetê dide wergirtin û pêbawer û ewle ye. 

Hesta rîayetkirin û li ber çavan girtina emanetê, regez û 
unsureke wisa ye ku tevna îmana mûmînan sag dike. Ev hedîsa 
şerîfa manedar a ku vê heqîqetê tîne zimên, di heman demê de 
îqazeke pêgemberî ya çi dehşetdar e: 

“Hîç şubhe nîn e ku dema Xudayê Ezîz û Celîl helaka bendeyekî 
xwe bixwaze, heyayê (hesta fehêtîyê) ji wî distîne. Dema heyayê jê 
distîne, ew bende dibe mirovekî ku gezeb lê barîyaye. Dema gezeb jî 
lê dibare, emanet (pêbawerîtî) ji wî tê standin. Dema emanet jê tê 
standin, ew sade dibe xaîn. Dema ew dibe xaîn jî rahm jê tê standin. 
Dema rahmjê tê standin, sade lanet lê dibare, melûn dibe. Dema lan- 
et lê dibare û ew dibe melûn jîpeywendîya wîji îslamê tê qetandin !!’ 273 


273. îbnû Mace, Fîten, 27. 

Wekî ku vê hedîsa şerîf jî eşkere kiriye hesta emanetê, mercek 
ji mercên sihheta îmanê ye. Ji lewma çendîn îqazên îlahî yên Rebbê 
me hene ji bo em bi hessasîyet wê mûhafeze bikin. Di çendan ji wan 
îqazan de wiha dibêje: 

“Heke hûn emanetekê li cem hev deynin, ew kesê ku emanet 
li cemê hatibe hiştin (dema wextê wî were bila) wî emanetî bide 
xwediyê wî û bila di vê mijarê de ji Xuda bitirse.” 274 

“..Kî xîyanetê li emanet bike, roja qiyametê gunehê tiştê ku 
têde xîyanet kiriye bi stûyê wî ve wek daleqandî, ew wisan tê..” 275 

“Gelî yên ku îman anîne! Xîyanetê li Xuda û Pêgember 
nekin; (piştre) hûn dibin ku bi zanîn xîyanetê li emanetê xwe 
dikin .” 276 

“Xuda ferman li we dike ku hûn emanetan bidin ehlê wan û 
dema hûn di navbera mirovan de hukm bikin jî bi edaletî hukm 
bikin ..” 277 

“Emanet” wesfek ji pênc wesfên fariq (veqetîner) ên pêgembera 
ye. Hezretê Pêgember -sellellahû eleyhî we sellem- ew qeder zehf 
zêde îtîmada Erebên cahilîyetê jî qezenc kiribû ku ew bi “el-Emîn” 
(pêbawer) û “es-Sadiq” (rastgo) wesifandibûn. Heta Ebûcehl ê ku 
dijminekî dijwar û bêeman ê pêgemberê Xuda bû jî rojekê jê re got: 

“-Ya Mûhemmed! Ez ji te re nabêjim; tu derewîn î. Lêbelê ez 
vê bangewazîya ku te anîye, naxwazim.” Wî bi vê peyva xwe îtîraf 
kir ku wî bi wijdana xwe rastgotinîya Mezinê me Pêgember qebûl 
kiriye, lêbelê ew ji nefsa xwe re meglûb bûye, ew bi erênî bersiva 
bangewazîya wî nade. 

274. Beqere, 2/283. 

275. Alî îmran, 3/161. 

276. Enfal, 8/27. 

277. Nîsa, 4/58. 

Çawa ev hal, di ayeta pîroz de wiha eşkere dike: 

. (Resûlê min!) Ew te naderewînin, lêbelê ew zalim bi eşkerehî 
ayetên Xuda înkar dikin .” 278 

Di mijara rîayeta emanet û ehdê de ne mûmkin e ku hîç ti kes 
karibe xwe bigihîne gwîzeka Mezinê me Pêgember. Ebdûllah bin 
Ebu 1-Hemsa -radîyellahû anhû- ev bûyera ku vegotiye, ji bo vî halê 
wî çi mîsaleke sipehî ye: 

“Min berî pêgembertîya wî kirrîn-firotinek bi pêgemberê Xuda 
re kiribû. Ez jê re deyndar bûm, min peyman dayê ku heke ew 
piçekê li hêvîya min raweste, ezê derhal jê re bînim û ez ji wir cuda 
bûm. Lêbelê min ew peymana ku jê re dabû, jibîr kiribû. Piştî sê 
rojan ew hate bîra min, dema ez hatim cihê ku em axivîbûn jî, dema 
min çavnêrîya wî dikir min ew li heman cihî dît. Pêgemberê Xuda ji 
ber vê kirina min gazind ji min nekirin, sade ji min re got: 

«-Hey ciwan! Te zehmetî da min, ev bû sê roj in, ez li vir 
çavnêrîya te dikim .» 279 

Mezinê me Pêgember -sellellahû eleyhî we sellem- ji terefê 
her kesî ve bi karektêrê saglemê xwe yê ku durustî, edalet-perwerî 
û emnîyetî (pêbawerî) dida hînkirin, hatibû naskirin. Çawa jina 
esilzade û şerefmenda Mekkê dêya me Xedîce ji vê taybetmendîya 
wî re heyran mabû û teklîfa zewacê lê kiribû. 

Cihûyên dijminê îslamê jî dema di navbera xwe de diketin 
îxtîlafê, ji ber ku ji dadperwerî û durustîya wî ewle bûn, dihatin dev 
wî. Pêgemberê Xuda -sellellahû eleyhî we sellem- jî îxtîlaf û pevket- 
inên wan çareser dikirin. 





278. Enam, 6/33. 

279. Ebûdawud, Edeb, 82/4996. 

Dema ‘nameya banga ji bo îslamê’ bi kralê Bîzansê Heraklîyûs 
giha, di wan wextan de Ebûsufyan jî ku dijminekî har û dijwar ê 
îslamê bû, li Şamê bû. Heraklîyûs di bara Mezinê me Pêgember de 
gellek pirs ji Ebûsufyan kirin. Bi taybetî wî ev cure pirs meraq diki- 
rin, ew jî jê pirs kirin; gelo berî (pêgembertîyê) hîç ew bi derewînîyê 
hatiye îthamkirin yan na, tu waqif î ku ew li ser soza xwe dimîne yan 
na? Ebûsufyan jî -ew dem çendan ew dijminê îslamê bû jî- bêgav 
û mecbûr mabû jê re bibêje; wî hîç derew nekirine û ew li ser soza 
xwe dimîne. 

Ha ev şanî dide ku ewên pêgembertîya Mezinê me rast nadêrin 
tesdîq nakin jî durustîya wî û rastgotinîya wî qebûl dikirin. Çawa 
dema wî hîcret kir hinek siparte û emanetên mûşrikan li dev wî 
bûne. Mezinê me Hezretê ‘Elî li şûna xwe wekîl hiştibû ji bo van 
sipareyan li xwediyên wan vegerîne, bide wan. 

Welhasil; çi misliman bûn çi geyrê mûsliman bûn her kesî 
îtîmad li wî dikir. Hesta rastgotinîya pêgemberê Xuda -sellellahû 
eleyhî we sellem- jê re bi riqqeteke dilî ya wisan hatibû ku dema 
jinekê zarokê xwe bang dikir, jê re digot: 

“-Ka were, ezê çi bidim te!” derhal ji wê jinê pirs kir tu dê çi 
bidiyê? Dema wê jinê jê re got; ezê çend xurmeyan bidimê, jê re 
got: 

“-Heke te tiştek nedabanê, gunehê derewekê ji te re dihate 
nivîsîn .” 260 

Ev hessasîyeta Mezinê me Pêgember sade ne ji bo mirovan 
tenê bû, lêbelê wê heywan jî di nav xwe de digirtin. Çawa dema se- 
habîyekî hespê xwe ji bo cem xwe gazî kir, wî wisan hewlda her wekî 
di destê wî de tiştek hebe ku hesp wê bixwe, vê helwesta wî sehabîyî 


280. Ebûdawud, Edeb, 80/4991; Ehmed, III, 447. 

ew qeder Mezinê me nerehet kiribû heta ku wî ev sehabî ji bo cem 
xwe bang kiribû û ew şîyar kiribû. 281 

Dîsa ew carekê ji seferê vedigeriya. Du sehabîyan çêlîkekî 
çûkekê ji hêlîna wê girtibûn û ew pê şad dibûn. Ji nişka ve çûka 
dayik li pey şopa çêlîkên xwe hat. Dema wê çêlîkên xwe di hêlîna 
xwe de nedîtibûn ew bi êş û kovana wan ferfitîbû û li pey wan 
hatibû. Dema pêgemberê Xuda ji rewşê xeberdar bû, derhal ferman 
li wan sehabîyan kir ku çêlîkê wê dîsa li hêlîna wê vegerînin û êş û 
janê bi dêya wan negihînin. 282 

îbnû Ebbas -radîyellahû anhûma- jî wiha vedibêje: 

“Mirovekî mêşinek li ser erdê gêrkiribû ji bo wê serjêke û li 
ber çavê heywanê jî kêra xwe tûj dikir. Pêgemberê Xuda -sellellahû 
eleyhî we sellem- ji vî şexsî re got: 

«Ma tu dixwazî wê çendîn caran serjêkî?! Berîya tu wê gêr bikî 
bila te kêra xwe tûj kiriba !»” 283 

Ji ber ku Mezinê me -eleyhîsselatû wesselam- bi nêrîna şefqeta 
Xaliq ya li mexlûqatan dimeyzand, birrîna çiqilek ji dara ter jî 
qedege kiriye, wî daye zanîn ku jineke îbadetkar ji ber ku kitika xwe 
birçî hiştibû çûye, ketiye cehennemê û jineke gunehkar jî ji ber ku 
av daye segekî ku ji têhna dikir bimre jî ji bo tecellîbûna rahma îlahî 
nail bûye gihaye.. Lewra, wî hemû mexlûqat wek emanetekî Xuda 
dizanî û wî arzû dikir ku mûmîn jî li sererdê bibin nûnêrên emnîyet 
û aramîyê. 


Bi vê nêrînê, divê her mûmîn bi şiûr û hesta ku ew ferdek ji 
ummeta pêgemberekî ku ew bi sifetên “el-Emîn” û “es-Sadiq” haiz 
bûye, gihaye. Divê ew jî bibe kesekî wisan di peyva xwe û dilê xwe 

281. Binêrin. Buxarî, îman, 24. 

282. Binêrin. Ebûdawud, Cîhad, 112. 

283. Hakim, IV, 257. 

de sadiq û durust û însanên din jî heta temamê mexlûqatan ji zi- 
manê wî û ji destên wî di emnîyet û asayîşê de bin.. Divê ew karibe 
ji hawîrdorên xwe re karektêr û rewîştê saglem ê îslamê raxe ber 
çavan. Lewra însan, ji bo şexsîyetên nimûneyî yên karektêr saglem û 
weqûr dibin heyran û li pey rêç û şopa wan diçin. 

Mezinê me -eleyhisselatû wesselam- arzû dikir ku hesta 
emanetê ji bo mûmînan bibe nasnameyeke şexsîyetî, di hedîseke 
şerîfa xwe de wiha dibêje: 

“Ewê ku emanet bi te sipartibe (di wextê wê de) emanetê wî lê 
vegerîne , ewê ku xîyanet (jî) li te kiribe, tu xîyanetê lê neke!” 2M 

Dîsa pêgemberê Xuda -sellellahû eleyhî we sellem- zayîkirina 
emanetan sebebê îfsadeke ew qeder mezin dîtiye ku ew heyata 
dinyayê bi dik û sahneyên qiyametê wergerîne. Rojekê dema ew bi 
eshabê xwe re diaxivî, kesekî jê pirs kir: 

“-Qiyamet kengê radibe?” 

Mezinê me ev bersiv dayê: 

“-Dema emanet were zayîkirin, tu çavnêrîya qiyametê bike!” 
Dema wî pirs kir, got: 

“-Emanet wê çawa zayî bibe?” 

Mezinê me jê re got: 

“-Dema emanet bi ne-ehlan hate dayîn hingê tu çavnêrîya 
qiyametê bike!” 2SS 

Hemû nîmetên ku ji însanan re hatine bexşkirin her yek ji wan 
emanetek e. Mezinê me pêgemberê Xuda -sellellahû eleyhî we sel- 
lem- di Xutba Xatirxwestina xwe de wiha gotiye: 

284. Ebûdawud, Buyû, 79/3534. 

285. Buxarî, îlm, 2. 

- 







HESTA EMANETÊ 


“..Ez emanetekî wisanji we re dihêlim ku heta hûn xwepê bigrin 
hûnê rêya xwe şaş nekin. Ew emanetjî Kitêba Xuda û Sunneta Nebîyê 
wîye.” 286 

Bi vê nêrînê Qur’ana Pîroz û Sunneta Senîyye mezintirîn 
emanetên mûqeddes in ku Xuda û Pêgembverê wî ew bi me emanet 
kirine, sipartine. 

Dîsa Mezinê me pêgemberê Xuda -sellellahû eleyhî we sellem- 
daye zanîn; berpirsîyên mezin ên mûmînan li hemberî hev hene. 
Divê ew her wekî kelpîçên dîwarekî bi hev û din ve girêdayî bin. 
Divê ew tev her wekî endamên bedenekê hest bi êş û janên hev û 
din bikin. Bi exlaqê îslamê re ahengsaz nabe ku mûmînek zik-têr 
raze û cîranê wî jî zik-birçî be. Welhasil mûmîn ji hev re hatine bi 
emanetkirin.. 

Bav û kalên mûbarek ên me, di wî zemanê xwe de hemû derfet 
û îmkanên xwe seferber kiribûne heta bi hawara mûmînên li wî 
serê dinyayê ve, bi arîkarîya Açe’yê ve jî bazdane, çûne. Heke ne 
ji ber ku wan (ew mûmîn ji bo xwe) ji exlaqê îslamê wek emanet 
wergirtibin be, naxwe mirov dikare wê bi çi tiştekî din îzah û eşkere 
bike?. Dîsa wan ji ber Aferînerê wan şefqet-kirina li mexlûqatan 
ji bo xwe kiribûye destûr, wan tam bîst û şeş hezar û çend weqf 
damezirandine ji bo destên wan heta bi kuderê gihabe xizmet ji 
bo mirovan, ji bo heywanan, heta ji bo gîya û nebatan jî birine, (ev 
xêrxwazî û xizmetbiwêrîya wan) encama vê têgihiştinê bûye ku wan 
mexlûqatên îlahî ji bo xwe wek emanet werdigrtin, teleqqî dikirin.. 

Bira-dînên me yên Li Belqanan (ji bo me) emanetê şehîdê Ko- 
sovayê Mûrad Xan in, Fatîh Sultan Mehmed piştî îstanbûlê bi deh 
salan şûn de Bosna fetih kiriye. Li Bosnayê ewladê fatihan, Filistînî, 
xelkên Asya’ya Navîn, Qafqasyayî, welhasil hemû birayên me yên li 

cografya’ya îslamê ji me re sipare û emanetên bav û kalên me ne. Le- 
wra li Çanaqqale’yê bi kalên me re, kalên me yên ku ji wan deveran 
hatibûn jî mil bi mil şerr kirine û ji bo heman gaye û emancê canê 
xwe feda kirine, dane. 

Li alîyê din welatê ezîz ê me yê ku em bi nîmetên wî perwerde 
bûne jî emanetekî pîroz ê pirr giring e. Bes bi parastina welatî tenê, 
mirov dikare bijî, dikare îrz û namûsa xwe biparêze û dikare alaya 
xwe bilind û liba bike. 

Gellek hikmetên hicreta Mezinê me Pêgember -sellellahû eleyhî 
we sellem- ya ji bo Medînê hene. Yek ji van hikmetan jî temînkirina 
welatekî ye ji bo însan têde karibe li gorî dînê xwe bijî. 

Di mêjûya navdar a me de, me di sala 1071ê de destpê kir, 
me bi kelecana birina emanetê ‘îla’ya kelîmetûllah (bilindkirin û 
belavkirina dînê Xuda) ji bo parzemînan, ev axên ku em li serê 
dijîn bi sed salan bi xwîna şehîdan hatine avdan û me kariye wî bike 
welatekî ezîz.. Wek tecellîyeke hesta parastina vî emanetî Alpaslan 
li Melezgir’ê kefenê sipî li xwe kiribû û ji leşkerên xwe re jî gotibû; 
“îro ez jî yek ji we me!” wî bi xwe jî şehîdî ji xwe re kiribû emanc û 
ew ji bo artêşa xwe bûbû nimûne. 

Dema leşkerên Fatîh digel ku Rûmîyan teqe li wan dikirin û 
rûnê kelandî bi ser wan de dirijandin jî bi sûran ve hildigerîyan ji 
hev re digotin; “îro dora şehîdbûnê giha me!” di bara dan-jîyandina 
emanetên dîn, îman û welat de û bi kelecana guhastina van eman- 
etan ji bo nifşên hêtên de çi îfadeyên mezin û mûhteşem in.. 

Dema Qanûnî Sultan Suleyman li karwanê keştîyên xwe ku 
Behra Sipî (Derya’ya Sipî) bi goleke Tirkan dikirin, temaşe dikir, 
digot; “vêga ne dema pesnê xwe dan û serxweve-çûnê ye, lêbelê 
dema şukirkirina ji Xuda re ye ku wî ev nîmet ji me re lutf kiriye!” 
Dîsa dema leşkerên Osmanîyan diçûne seferan, di ber bag û bostan- 
an re derbas dibûn û ji wan fêkî dixwarin heqê fêkîyên ku dixwarin 

bi çiqilên darfêkîyan ve didaleqandin, ev jî îfadeyeke din e şanî dide 
ka emanetê welatî (welatê ku wek emanet e) bi kîjan hestên manewî 
heta bi roja îro karîne bînin.. 

Gazîyê Plevne Osman Paşa piştî êsîr ket, ji ber ku êdî wî dê 
nekarîba tebeayên (welatîyên) geyrê mûslim biparasta, cezyeyên ku 
ji wan standibû yanî bacên ku ji wan wergirtibû dîsa li wan vegeran- 
din, tezahureke manedar a wergirtina emanet û edaletê ye. 

Cengên Çanaqqale û îstiqlalê jî di nav wecda heman rûh û 
gîyanî de, bi ezm û geyreta parastina emanetên wekî dîn, îman, 
îrz, namûs, welat û alayê, tije bûne. Çawa di Cenga Çanaqqale de 
feryadkirin û gotina Serhezar (bînbaşi) Lutfî Beg; “Bi me ve bigihe 
ya Mûhemmed! Kitêba te ji destan diçe!” çi hesta emanetekî mezin 
dide xuyakirin. 

Ev weqaeta tije îbreta ku halê rûhî yê bav û bapîrên me yên 
di esnaya berevanîya welatî de têde bûne, dide xuyakirin, çi qeder 
mûhteşem e: 


Di wan rojên ku têde Cenga Çanaqqale dewam dikir de berî 
Cejna Remezanê bûye. Fermandarê enîyê Wehîb Paşa îmamê liqa 
nehan gazî kir, bi dilekî gemgîn jê re wiha got: 

“-Hafiz! Sibe Cejna Remezanê ye. Leşker dixwaze bi cematî 
nimêja Cejnê bikin. Lêbelê tiştekî wiha, pirr tehlûkedar e, yanî ev 
dê bibe firsenda îmhakirineke bi koma ku dijmin lê digre lê bidest 
nakeve. Min çi ji wan re gotibe jî min nekarîye wan ji ezma wan 
vegerînim. De ka tu vê bi zimanekî mûnasib ji wan re vebêje!..” 

îmam Efendî hê nû ji cem Paşa cuda bûbû ku zatekî rû-nûranî 
li hemberî wî derket û jê re got: 


“-Kurê min! Zinhar tu tiştekî ji leşkeran re nebêje! Dibe ku roj 
roja xêrê be! Xuda çi bibêje dê wisan çêbibe.” 

- 

Sibeha piştre tecellîyeke îlahî ya wisan hatiye jîyînê ku her kesî 
bixe heyretê. Ji asîmanî gelwaz bi gelwaz (taxe bi taxe) ewr hatin 
xwarê û ser wan leşkerên mûmînan nixumandin ku dilê wan bi 
îşqa evdînîya ji Xuda re tije bûye. Hêzên dijminan ku bi dûrebînan 
çavdêrî li wan dikirin êdî bûn ku ji ewrên sip-sipî pê ve tiştekî 
din nedidîtin. Wê rojê nimêja cejnê di nav heyecaneke manewî ya 
cipûcuda de hate edakirin, têde tekbîrên bi dengê nilind dihatin 
dayîn pêl bi pêl ber bi asîmanî ve bilind dibûn. Zatê rû-nûranî yê 
yextîyar, dema hinek ayet ji Sûretê Fetihê dixwendin dengên kelîma 
tewhîdê ji dilên leşkeran ve mişt dibû diçû, her yek ji wan wek sayîha 
û qîreke îmanê ji nav sef û refên dijmin ve jî dihatin bihîstin. 

Ha di vê esnayê de di navbera hêzên Îngilîzan de alozî û 
berdîberdaneke mezin rûda. Lewra Îngilîzan hinek leşkerên misli- 
man ji mêhtingehên xwe xapandibûn û anîbûne wir, ji dengên tek- 
bîran fehm kiribûn ku ew li dijî civakeke wekî xwe misliman şerr 
dikin, ji lewma serî hildabûn. Îngilîz şaş mabûn û êdî nezanîbûn ka 
çi bikin, hinek ji wan leşkeran dabûne ber guleyan û mecbûr mabûn 
ku hinekan ji wan jî bi lezûbez paşkiş bikin û bibin paş enîya şerr. 

Ha emanetê welatî, li ser milên singên îmandar ên wiha bi te- 
cellîyên arîkarîya îlahî yên wiha heta bi roja îro hatiye (parastin). 
Dilên Mehmedçîkan bi mehebbeta Xuda û Pêgemberê wî hatiye 
stran û wan xwe nezir kiribûne ji bo xwe ji Heq re bikin bi gorî û 
qurban. Di hengama wê cenga dehşatdar de jî ji Qur’anê, ji wirdan 
û zikran cuda nedibûn. Ew ji enîyeke cengê diçûne enîyeke dîtira 
cengê, hêvî dikirin ku ew ji wan re bibe wuslet û şerbeta şehadetê 
vexwin, tacê li ser serên xwe deynin û ew wisan bigihin Rebbê xwe. 
Lewra wan baş zanîbû ew milletên ku ji îstîqameta Qur’anê hîç cuda 
nebûne, di dîn de sebat şanîdane û tewhîd ji xwe re bi ala û beyreq 
kirine, her abad û serfiraz bûne, bi berevajî vê ew milletên ku pişta 
xwe dabine Qur’anê, xwe di tarîtîya gefleteke kor de noq kiribin, 

encam û aqîbeta wan jî her berbad bûye.. Çawa ev mijar, di hedîsa 
şerîf de wiha hatiye eşkerekirin: 

“Hîç guman nîn e ku Xudê Teala bi sebeb (pêbendîya wan bi) vê 
Kitêbê (yanî Qur’ana Pîroz) hinek milletan bilind dike û hinek mil- 
letên din jî (bi sebeb dûrbûna wan ji vê îstîqametê) nizm dike ’.’ 287 

Osmanî di wextê xwe de hoz û êlek (biçûk) bû, çar sed konên 
wan hebûn, rêz û hurmeteke wan ya destanî ji Qur’ana Pîroz re 
hebû. Bi wê hurmetê bingeha dewleta xwe avêtin, piştre ew bû 
dewleteke cîhanî ya ku li çend parzemînan belav bû û wê karî li vê 
cografyayê “artêşên ku yek bi yek qubbe diweşandin” bîne mey- 
danê. Divê mirov di van tecellîyên îlahî de li hikmeta vê mezinbûn 
û ferehbûna wê bigere. 

Dîsa Yavûz Selîm Xan di zemanê xwe de çûye emanetên 
mûqeddes anîne îstanbûlê, li Seraya Topkapîyê (Derîyê Topê) ji 
wan re odeyên taybetî terxan kirine, li ber serê van emanetan jî bi 
adet-kirina kevneşopîya tîlaweta Qur’ana Pîroz daye destpêkirin 
û mirovê yekem ê ku li dev wan Qur’an xwendî jî Yavûz Xan bi 
xwe bûye.. Ev jî yek ji nimûneyên sereke yên vê hurmeta destanî 
ya ji Qur’ana Pîroz re ye.. Ji bo vê ye ku Osmanî ji bo lutfa îlahî ya 
mûstesna bûye mezher ku şeşsed û çend salan bi şan û şeref bûye 
hukmran û desthilatedar. 

Divê em jibîr nekin ku raz û sirra bingehîna îhtîşama milletan 
ya di qada maddî û manewî de jî ji rîayetkirina wan re ya ji bo 
hikmetên di alema manewîyatê de deyndar e. Îhtîşama şeş sed û 
çend salîya ku ji bo dewleta Osmanîyan bi nesîb bûye ku ew hîç ji ti 
dewleteke mislimana din re nebûye nesîb, serkehnîya wê ew giringî 
ye ku wan bi manewîyatê daye.. 


287. Mûslim, Mûsafirîn, 269. 

Bi vê nêrînê peywir û wezîfa me jî; perwerdekirina nifşeke 
îmandar, bi nirxên manewî yên xwe ve bend û welatparêz e. Lewra 
parastina îman, namûs, irz, can û mal; bi parastina welêt mûmkin 
dibe. Çawa bav û bapîrên me ku ew berî me li ser axa vî welatî 
bûne çendan bihayê parastina welêt gîyan û xwîna wan bûbe jî ew 
parastine û ji me re kirine xelat, em jî wisan bêgav û mecbûr in 
ku vî welatê pîroz, dengên Qur’anê, dengên bangan û alaya azad 
bi awayekî mûreffeh ji bo nifşên piştî xwe bi emanet bikin.. Lewra 
Cenabê Heq dibêje: 

“Di dawîyê de ew roj, hûnê ji nîmetan (ên ku li dinyayê we 
ji wan îstîfade dikir) bêne pirskirin û helbet hesabê wan dê ji we 
were pirsîn.” 288 

Nîmeta ji her nîmetê mezintir jî ev e; em karibin dînê xwe û 
îmana xwe li ser axa welatekî azad bijîn. Heke li vê hesta emanetê 
neyê diqqetkirin, ji bo encam û aqîbeta ku wê were jîyînê, îro rewşa 
êşdara Filistîn û Mizgefta Eqsayê ku di bin zulim û êsîrtîyê de 
dinalin, nimûneyeke tehl e. Akifê Rahmetî, vê heqîqeta mezin ji bo 
sedsal û nifşan wiha bibîr tîne: 

Noqav-bûna welatê bê-xwedî heq e, 

Heke tu xwedîtîyê lê bikî ev welat noqav nabe!.. 

Li alîyê din millet, bi nirxê “kultur’îyê xasê bunye’ya xwe 
dikarin heyatîyeta xwe di dik û sahneya tarîxê de bidin dewamkirin. 
Bi vê nêrînê kultur jî emanetekî giring e. Hesta dîn, ziman û tarîxê 
jî adeta jimêrkara vî emanetî pêktîne. 

Dîn, emanca aferînê ye, jîyana di navbera pêçek û kefenî de ten- 
zîm dike û bi vî awayî ew tevahîya qanûnên îlahî ye ku însanî ji bo 
seadet û dilşadîya axretê amade dike. Ziman, ji bo heqîqetên ku ew 
li holê datîne, navgîna îfadê ye, tarîx jî çira û meşaleyeke ku weqaet 





288. Tekasur, 102/8. 

û hadîseyên di çarçoveya van herdu regezan de tên jîyînê, bi tehlîla 
sebeb û encamên wan, paşwexta milletan rohnî dike. Ji lewma mirov 
nikare van hersê regezan ji hev û din cuda bifikre. 

Ji bo mirov karibe bi awayekî layiq ji bo mîrasa emanetên 
mûqeddes ên bav û kalên xwe ku dîn, ziman û tarîx e, bibe xwedî, 
yanî ji bo mirov bikare bi awayekî layiq û babet xwedîtîyê li 
emanetên kulturî yên wan bike, (xwedîtîkirina li mîrasa wan) sade 
ji tamîrkirina berhemên maddî yên ku wêran bûne tenê, ne îbaret 
e. Esil ew e ku mirov wî gîyan, wê heyecan û şehristanîyê zindî bike, 
rûh jê re bexş bike û wan ji bo nifşên ku hêtên biguhêze, întîqal 
bike.. Ji bo dûrkirina milletên me ji kultura îslamê ku bingeha 
medenîyeta Osmanîyan pêktîne, bi desttêwerdana hinek nezanan 
zimanê me hatiye texrîbkirin, ew bi awayekî wisan kambax hatiye 
xesandin ku adeta ji bo tefekkureke ciddî derfetê nede.. 

Di ferhenga “Redhause” Tirkî-Îngilîzî de ku di sala 1890an de 
hatiye weşandin de 92 (not û du) hezar peyv cih digrin. Lêbelê di 
ferhenga Tirkî ya ku ji terefa Sazîya Zimanê Tirkî ve di sala 1945 an 
de hatiye weşandin de ev hijmar heta bi 15 (pazdeh) hezaran hatiye 
daxistin. 289 Di roja me de ne zehmet e mirov texmîn bike ka ji vê hij- 
marê bi şûn de çi qeder maye. Ev hal, radixe ber çavan ku erozyon û 
biçol-kirina di zimanî de bi destê hinek agirpêxeran ve bi lezûbezeke 
dehşetdar tê berdewamkirin. Haleveku heta em zimanê xwe rizgar 
nekin ne mûmkin e, em bikarin ji hezar û yek karesatên ku li ser 
serê me mûsellit bûne, xilas bibin. Lewra însan bi peyvan difikrin. 
“Ziman’ekî ku mefhûm û peyvên wî hatibin kêmkirin û hatibin li- 
hevxistin vebûna li ber asoya tefekkureke kûr a îslamê bi ti awayan 
ne mûmkin e. Heta ev neyê kirin jî ew tefekkura ku bingeha bizavan 
pêktîne, sewîyekeke ciddî qezenc nake. Bi asoya tefekkureke teng û 
ocagkor a ku ramanên tendurust nadin hilberandin jî emê nikaribin 

289. Ev ji konferanseke Dr. Mehmed Dogan hatiye wergirtin ku ew bi xebatên xwe 
yên li ser Zimanê Tirkî tê naskirin. 

di dereceyeke bes û kafî de li hemberî darêj û herkên fikrî yên ku 
bi xirabî qesda bunyeya millî û manewî ya me dikin, mûqawet û 
berxwedanê şanî bidin. Ji bo vê, divê em bi ti awayan îtîbar û qîmet 
bi wî zimanê lêanînî yên ku tê xwestin bi meydanê were anîn, nedin 
ku hem ji bo kultura neteweyî ya me û hişmendîya neteweyî ya me 
re dijber e, hem mane, hem jî teleffuzê texrîb dike. 

Li alîyê din merc û şert e ku em dîroka xwe jî bi mahîyeteke 
rastîn hîn bibin. Heke na, emê nikaribin bi awayekî tendurust 
medenîyeteke cîhanşimûl û alemgiştî bi hinek dîroknasên qesed- 
mend û qaşo xwecihî û bi hinek tarîxên ku hinek bîyanîyên dijminê 
îslam û Tirkan nivîsandine, îzah bikin! Ji bo vê, ji me re peywir û 
wezîfekeke dînî û millî ye; em mîrasa dîrokî ya ku bav û kalên me ji 
me re hiştine, ji hest, hişmendî û îdraka milletê xwe re bidin ekski- 
rin û wan di vê babetê de rohnî bikin. 

Dîrok şahid e ku millet û ferd, jîyana xwe di ronahîya tecrîbe û 
serpêhatîyên ku derbas kirine de tenzîm dikin. Dîrok, adeta hafîze 
û hişmendîya milleta ye. Bi vê sebebê ye ku tim û daîm îhtiyaca mil- 
letan bi şîyarî û şîretên weqaet û bûyerên tarîxî heye. Milletek, heta 
karibe dîroka rasteqîne ya xwe û rêzanên maddî-manewî yên xwe 
yên heqîqî nas bike û wan li cihê guncaw û mûnasibê wan deyne, 
ew milletekî pêşverû û mezin e. Nifşên ku nû digihin, heke dîroka 
xwe ji bîyanî û ecnebîyan baştir zanibin û ji rabûrîya xwe jî ders 
û îbretên pêwîst bigrin, bila mirov ji paşeroja wan fikar û endîşe 
neke!. Lêbelê ewên ku pişta xwe bi mazî û rabûrîya xwe nasipêrin jî 
hîç ti zemanî paşwexta wan di bin emnîyet û ewlehîyê de nebûye. Ji 
lewma divê kok û rayên me xwe di rabûrîya me de berdin û çiqilên 
me jî ber bi paşerojê ve dirêj bibin. 

Xetayeke zehf mezin e ku mirov zanista dîrokê bi komşikêra 
ziwa û rijî ya bûyerên dîrokî guman bike. Zanista rasteqîne ya 
dîrokê, îlmekî bi hikmet e, rabûrîya milletan ya bi weqaetên curecur 
tije, bingehên rastî û çewtîyan, heq û batil eşkere dike. Ji bo mirov 
karibe bi awayekî mûkemmel riste û nîzamê bi paşwexta milletan 
bexş bike şert e ku mirov vê zemînê rast nas bike û ji wê jî ders û 
îbretên pêwîst derîne. Akifê rahmetî, çi xweş dibêje: 

Dibêjin tarîx tekerrur dike, wê wisa didin naskirin, 

Heke îbret hîçjê hatibûya standin qey wê tekerrur dikir!.. 

Rabûrîya me, li me dide hînkirin ku ti kes nikare şêr bixe rekeh 
û qefesan. Heta ev millet jî wesfên millî û manewî yên xwe biparêze, 
ew ji bo êsîrbûnê dûçar nabe. 

Bav û kalên me civakeke wisan bûne ku di zemîna îmanê 
de bilind û mezin bûbûn. Wan bihayê parastina hestên maddî û 
manewî yên xwe gîyanê xwe dane û ew wisan mûhafeze kirine û ew 
bi ti awayan neketine rebenî û zilletê. 

Dema em bikarin bi nirxên millî û manewî yên bav û kalên 
xwe ve bi yek û tev bibin, emê bibin ku me bi şeref û serbilindî 
emanetên mûqeddes ên ku wan ji me re hiştine, hilgirtibin. Heke 
na, dema nirxên millî û manewî yên me têne talankirin de bi 
bêdengî temaşekirina li wan, gefleteke ew qeder dehşetdar û gîyan- 
soj e ku mûmkin e, ew bi ji dest me çûna wan emanetan bi encam 
bibe. Ji bo mûhafezekirina emanetên ku di ber bidestxistina wan de 
çendîn gîyan hatine dayin bila em îro bi awayê layiq geyretê şanî 
bidin da ku em sibe dîsa bêgav û mecbûr nemînin ji bo em wan 
bedelên giran dîsa di ber wan de bidin. Rasteqîneyeke dîrokî ye, ew 
emanetên ku nehatibin parastin ji xwe ji destan derketine û heta 

Rebbê me, di mijara parastina emanetên mûqeddes de me 
û nifşên me serfiraz bike! Di vê mijarê de me ji ketina teqana 
gefleta bi edaya gafilekî mîrasxwer mûhafeze bike! Bi nesîbê 
me tevan bike ku em bi awayekî durust wezîfeyên xwe yên ku ji 
wan emanetên li ser me terettub dibin, bicih bînin û em bi dilekî 
mûsterîh û aram bikarin bigihin hizûra wî! 


Amîn.. 




c ^ a 








Dema em bi nezara îbretê li heyat û kaînatê temaşe dikin, em 
bi gellek pirsan re rûbirû tên ku bersivên wan di kûrahîyên rûh û 
gîyanên me de veşartî ne: 

Em ji kuderê hatine vê cîhanê? Em çima hatine aferandin? Ev 
cîhan çi ye? Em di nav milkê kê de dijîn? Divê em çawa bijîn? Divê 
em çawa bihizirin? Rêwîtî bi ku ve ye? Heqîqeta jîyana mirov çi ye? 
Sirr û raza rastîya mirinê çawa çareser dibe? însan ji bo wê, çawa tê 
hazirkirin?.. 

Rûhê ku di tefekkurê de înkîşaf û kûr dibe, dibêje: 

“Di îbadetê de qiblegeha bedenê Ka'be ye, qiblegeha rûh jî di 
her nefesê de Cenabê Heq e.” 

Tefekkur, qabilîyeteke jîyanî ye ku ew ne bi însanî tenê; lêbelê 
ew bi hemû mexlûqatan jî hatiye dayîn. Her heyber vê qabilîyetê, di 
nav dinya’ya xwe de bi awayekî ji aferîna xwe re guncaw û mûnasib 
bikartîne. Navenda giranî-pêdanê jî bi pirranî ji bo plana çerm û 
nefsanîyetê ye. Mijarên wekî xwarin û vexwarinê, karîna jîyîneke 
hê rehettir û karîna dan dewamkirina nifşê di plana pêşî de ne. Ji 
bo vê, tefekkura mexlûqatên dirinde, li ser perçekirina nêçîra xwe 
û têrkirina mîdeya xwe ye. Li derveyî vê, di bara jîyan, kaînat û 
paşerojê de wî ti raman û endîşeyek nîn e. Ji xwe qabilîyeta tefek- 
kura ku jê re hatiye bexşkirin jî bes ji vê miqdarê re bes û kafî tê. 

Lêbelê herçî însan e.. Rewşa wî ferqdar û cuda ye.. 


Tefekkura Nefsanî û Rûhanî 

Ji ber ku însan wek bi şereftirînê heyberan û bînahîya çavê 
kaînatê hatiye aferandin, berpirsî û peywirên wî jî mezin in. Li 
gorî vê, ji însanî re qabilîyeta tefekkureke fereh hatiye îhsan û 
bexşkirin. 

- 

Lewra însan, bi tefekkura rûhanî ya xwe bi şeref û heysîyeta 
însanîyetê gihaye ku wê ew daye înkîşafkirin û ew bi vê wesîlê bi 
cennetê û cemalûllah gihaye, ne ku ew bi tefekkura nefsanî ya xwe 
û bi sifet û taybetmendîyên xwe yên di warê xwarin û vexwarinê, 
jîyîn û dan dewamkirina nifşa xwe de ku ev dişibihin taybet- 
mendîyên wekî yên mexlûqatên din jî bi wê heysîyetê gihaye.. 

Lêbelê heke însan pêkhatina gîyanî ya xwe nede tekamulkirin, 
hingê mixabin ew dibe ku wî amadekarîya tefekkura xwe di anafora 
(gerîneka) arzûyên nefsanî de biriye helakê. Jîyaneke wiha gafilane; 
di zarokatîyê de ji leyistikê, di xortanîyê de ji şehwetê, di baligbûnê 
de ji gefletê, di yextîyarîyê de ji hesret-kişandina li ser tiştên ku ji 
dest çûne û ji poşmanîyê îbaret e. Yanî di girdab û gera hewes û 
arzûyên nefsanî yên wekî xwarin-vexwarin û mal-milk-civandinê 
de zîyankirina nîmeta tefekkurê ye, ku Xuda ew daye însanî.. 

Mûtefekkirekî ku bi kûrahîya gîyanî gihabe, vê heqîqetê wiha 
xulase dike, dibêje: 

“Ev cîhan, ji bo aqilmendan bi îbret-girtin temaşekirina li hunerê 
îlahî ye; ji bo ehmeqan jî xwarin û şehwet e!” 

Ji lewma xusûsa ku însanî dike însan, kûrahîya tefekkureke 
rûhanî ye ku wî di keş û hewaya hest û şiûrê de gur û geş bike. 
Xudê Teala jî ji bendeyên xwe dixwaze ku ew hem îmana xwe, hem 
jî îbadetên xwe di nav hest û îdrakeke bilind de bidin xuyakirin. 
Ev jî bes bi tefekkur-kirina darêj û herkên ezamet û qudreta îlahî 
mûmkin e. 

Înkîşafa Rûh 


Di tefekkurê de kûrbûn û bi vî awayî dan înkîşafkirina rûhî, yek 
ji giringtirîn berpirsîyên evdî ye. Lewra di îbadetan de ji bo karîna 

gihiştina bi xuşûyê, qezenckirina qelbî ji bo riqqetê, di mûamelatan 
de ji bo karîna gihiştina bi nezaketê û di exlaqî de jî ji bo karîna 
gihiştina bi kemalê, bes bi tefekkureke ku rûh bide înkîşaf û bilind- 
kirin, mûmkin e. 

Bi rastî heke em bi nezara îbret-girtinê li berhemên şîyan 
û qudreta îlahî meyzînin, em dişên tabloyên bêjimarên hikmetê 
bibînin. Mesela fîlekî bi tonan giran heye, zarokekî deh-salî dikare 
wî bikişîne û bibe.. Pêlewanekî ku hîç pişta wî li erdê nakeve, nayê 
ser erdê, mîkrobeke ew qeder biçûçika ku bi çavan nayê dîtin dikare 
wî bixe ser doşeka mirinê.. Naxwe kî xurt e, kî qels e? Mîyara/pîvana 
hêzê, yan jî nekarînê, hebûn yan jî nebûnê çi ye? 

Dema em bi nezara îbretê li heyat û kaînatê temaşe dikin, em 
bi gellek pirsan re rûbirû tên ku bersivên wan di kûrahîyên rûh û 
gîyanên me de veşartî ne: 

Em ji kuderê hatine vê cîhanê? Em çima hatine aferandin? Ev 
cîhan çi ye? Em di nav milkê kê de dijîn? Divê em çawa bijîn? Divê 
em çawa bihizirin? Rêwîtî bi ku ve ye? Heqîqeta jîyana mirov çi ye? 
Sirr û raza rastîya mirinê çawa çareser dibe? însan ji bo wê, çawa tê 
hazirkirin?.. 

Ha ev cure tefekkur, bi rêberîya Kîtab (Qur’an) û Sunnetê 
bendeyî li hemberî tecellîyên qudret û ezameta îlahî tehf didin dia- 
jone ser fehmkirina hîçîtî û nekarîna xwe. Ev cure tefekkur, di bîra 
wî însanê ku ji tinetîyê hatiye aferandin tînin ka çewtî û şaşîyeke çi 
qeder mezin e ku ew ji bo xwe îddîaya hebûn û xwedbînîyê bike. 

Bi rastî însan, tim û daîm îhtiyaca wî bi Rebbê wî heye. Hemû 
heyber, îhtiyaca wan bi qudreteke çawa mezin hebe ji bo ew hebin 
û karibin b heyatê bimînin, îhtiyaca însanî jî bi aynî qudretê heye. 
Lêbelê ferq nexistina di vê gefleteke çi gemnak e. 

Ew mûmînê ku bi tefekkurê bi qiwama gîyanekî bilind û ulwî 
digihe jî di jîyana evdînîya wî de û di îbadetên wî de feyz û rûhanîy- 
eteke bilind hasil dibe. 

Rûhê ku di tefekkurê de înkîşaf û kûr dibe, dibêje: 

“Di îbadetê de qiblegeha bedenê Ka'beye, qiblegeha rûhjî di her 
nefesê de Cenabê Heq e.” 

Ji ber vê Hezretê ‘Elî -radîyellahû anhû- gotiye: 

“Di îbadetê bêîlm û Qur’an-xwendina bêtefekkur defeyde ûfeyz 
kêm dibe Lewra ew îbadetên ku bi dilekî ji Heq gafil tên kirin, 
derece bi derece nirxê wan winda dibin, heta hinek caran ew ji 
westinê îbaret dimînin. 

Bi vê sebebê dostên Heq jî şîret kirine ku mirov nimêjê bihizire 
ku ew nimêja dawîyê ye, ew wê eda bike û wisan nimêj bike; rojîyê jî 
qedrê nîmetan û êş û jana hewcedaran tefekkur bike û wisan rojîyê 
bigre, yanî di hemû îbadetan de her divê mirov li cîhetê tefekkurê 
miqate be û wê jî li ber çavan bigre.. 

Ebûd-Derda -radîyellahû anhû- wiha dibêje: 

“Saetek tefekkur; ji îbadetê nafîle yên çil şevan çêtir e .” 290 

Çawa di tefekkureke wiha de hissan kûr dike, îbadetan hêsan 
dike, rewşa xuşû û şukirê zêde dike. 

Çawa di dîn de temambûna îtîqadê îcab dike, ew di îbadetan 
de jî zerûrî ye. Lêbelê ew tişta ku îbadetan bi meqbûl dike, edakirina 
wan ya di keş û hewayeke tefekkurê de ye ku ew nifûzê li ser dil dike, 
ew di nav diqqeteke manewî, ziravî û zarafetê de tê îfakirin e. Bi xêra 
vê bende, ji Rebbê xwe nêzîk dibe. Giringtirîn xesleta Eshabê Kîram 
290. Deylemî, II, 70-71, hijmar: 2397, 2400. 

- 

û mûmînên salih ên ku bi îxlas wan taqîb dikin jî; xwedîbûna wan ji 
bo vê qiwama dilî bûye. 

Çawa Ebdûllah bin Mesûd -radîyellahû anhû- ji dostên xwe 
yên ehlê îbadetê re wiha digot: 

“Hûn, ji sehabîyan zehftir nimêj dikin û cîhadê dikin. Lêbelê ew 
li hemberî dinyayêji we zahidtir, li hemberî axretêjîji we bi regbettir 
bûne 

Rebbê me, ji me bendeyên xwe dixwaze em qudret û ezameta 
îlahî, sirr û hikmetên nîzama mezina li kaînatê û îkramên bêji- 
marên wî yên ji evdên wî re tefekkur bikin; ji me re arzû dike ku em 
di encama vê tefekkurê de jî di fanîbûna dinyayê bigihin, em fehm 
bikin ku esil heyat, heyata axretê ye, vêca em di nav hestên tewazû 
û hîçîtîyê de li ser teqwayê bibin bendeyekî sipehî û qenc.. 

Jîyana Tefekkurî Ya Pêgemberê Xuda 

Jîyîna nimûneyî ya mezinê me Pêgember -sellellahû eleyhî we 
sellem- bi eşkerehî li holê datîne ku tefekkur, ji bo tekamula manewî 
ya ku Rebbê me xwestiye wê di bendeyên xwe de bibîne, çi qeder 
lazim û pêwîst e. Lewra wî, şevan heta ku lingên wî diwerimîn hêstir 
ji çavên wî dibarîn û wî wisan li ser evdînî û îbadetan dewam kiriye, 
heke çi qeder çavên wî razabin jî lêbelê dilê wî tim şîyar maye, ew 
bîstikekê jî ji zikr, tefekkur û mûraqeba Xuda dûr nemaye.. 

Dêya me Aîşe -radîyellahû anha- mîsalekê di bara riqqeta dilî 
ya pêgemberê Xuda -sellellahû eleyhî we sellem- û ufûqa tefekkura 
wî de wiha neqil dike, dibêje: 

“Şevekê pêgemberê Xuda -sellellahû eleyhî we sellem- ji min 
re got: 

«-Ya Aîşe! Heke tu destûra min bidî, ezê şevê bi îbadetêji Rebbê 
xwe re derbas bikim.» Min jî jê re got: 

«-Wellahî ez pirr hez dikim bi te re bibim lêbelê ez ji tiştê ku te 
keyfxweş dike jî pirr hez dikim.» 

Piştre ew rabû, xweşik desmêj girt û rabû ser nimêjê. Digirî... 
Ew qeder ew girî ku riha mûbareka wî, cilên wî, heta cihê sicûda wî 
jî şil û pil bûbû. 

Dema ew di vê rewşê de bû Bîlal -radîyellahû anhû- hat bang 
da û Pêgemberê Xuda di rewşeke perîşan de dît. Dema wî dît ku wa 
ye Mezinê Aleman digrî, wî ew bûyera ku ev qeder ew mehzûn û 
megmûm kirî meraq kir, jê pirs kir û jê re got: 

«-Ya Resûlellah! Çima hûn digrîn, ma ne gunehên we yên ku 
bûrîne û yên ku werin jî tev hatine efûkirin?» 

Vêca Mezinê me -eleyhisselatû wesselam- got: 

«-Ma bila ez nebim evdekî kuji Xuda re zehfşukir dike? Wellahî 
îşev ayetên wisanji min re hatine nazilkirin, xwelî li wan kesan be ku 
wan bixwînin û li ser wan tefekkur nekin!» û wî ev ayet xwendin: 

«Bi rastî di aferandina erd û asîmanan de û di lipey-hev 
hatina şev û rojê de ji bo xwedî aqilê selîm hemin nîşan hene 

(yekbûna Xuda şanî didin). 

Ha ew in, yên ku rabûyî û rûniştî û li ser teniştên xwe gêrkirî 
Xuda di bîra xwe tînin, navê wî her dibêjin û di aferandina erd 
û asîmanan de difikirin û dibêjin: Rebbê me! Te evên ha pûç 
neaferandine! Em Te ji nuqsanîyan pak didêrin; Me ji ezabê êgir 
biparêze !.» 291 ” 292 

291. Alîîmran, 3/190-191. 

® 292. îbnû Hibban, II, 386; Alûsî, Rûhu 1-Meanî, IV, 157. 

- 

Ha ew şeva ku ev ayet nazil bûn, pêgemberê Xuda -sellellahû 
eleyhî we sellem- heta sibehê hêstir ji çavên wî barîbûn û ew girîbû. 
Ew hêstirên çavên wî yên ku dilê xwîsîtî û şevnemên li ser gulan 
jî dibijin wan. Hêstirên çavan yên ku mûmîn jî bi tefekkura li ser 
tecellîyên qudret û ezameta îlahî bibarînin wê bi lutfa Xuda bibin 
zîneta şevên fanî, wê bibin ronahîya tarîtîyên qebrê û wê şevnemên 
bexçeyên bihiştê. 

Mezinê me Pêgember -sellellahû eleyhî we sellem- berî dest bi 
wezîfa pêgembertîyê bike jî ji bo fermana îlahî ya di mijara tefek- 
kurê de bi jîyîna xwe ya înzîwa û tefekkurê ya di Şikefta Hîrayê de 
bûbûye peyrew. îbadetê wî yê li Hîrayê û tefekkur-kirina wî, wekî ya 
kalê wî Îbrahîm -eleyhîsselam- bi awayê îbretgirtina ji mexlûqatên 
erd û asîmanan û temaşekirina li Ka‘bê bûye . 293 

Wekî ku Resûlûllah -sellellahû eleyhî we sellem- di wan rojan 
de wisan bû, di jîyana xwe ya paştir de jî tim û daîm ew gemgîn û di 
halê tefekkurê de bûye. Axaftina wî zikr, sikûta (huşbûna) wî tefek- 
kur bûye. Çawa wî di hedîsa şerîf de wiha ferman kiriye, gotiye: 

“Rebbê minferman li min kir ku huşbûna min tefekkur be (ezjî 
wê li we tewsîye dikim .)” 294 

“Di mexlûqatên Xuda de tefekkur bikin ..!’ 295 

“Îbadetekî wekî tefekkurê nîn e .” 296 


Ehmed er-Rîfaî -quddîse siruh- jî wiha dibêje: 

293. Aynî, UmdetuTQarî Şerhû Sahîhi’l-Buxarî, Beyrût, Îdaretu’t-Tibaati’l- 
Mûnîriyye, ts, I, 61; XXIV, 128. 

294. Ji bo temamê Hedîsa Şerîf, li Îbrahîm Canan, Ansîklopedîya Hedîsê, XVI, 252, 
jimara Hedîsê: 5838’an binêrin. 

295. Deylemî, II, 56; Heysemî, I, 81. 

296. Elî el-Mûtteqî, XVI, 121. 

- 

“Tefekkur, amelê pêşî yê Resûlûllah -sellellahû eleyhî we sel- 
lem- e. Çawa berî hemû ferzan îbadetê wî, ji tefekkura li ser mex- 
lûqat û nîmetên Xuda îbaret bûye. Naxwe hûn jî xwe bi tefekkurê 
asê bigrin û wê ji bo xwe bikin navgîna îbretê.” 

Welhasil ji bo em karibin ji Mezinê xwe Fexrê Kaînatê re bibin 
layiq, ewê ku em ummetbûna xwe ji bo wî ji xwe re şeref dizanin, 
divê em dilê xwe bidin ser hikmetên kûr ên ku di jîyan û kaînatê de 
têne raxistin û em di keş û hewaya tefekkurê de bijîn. 

Tefekkura Kûra Sehabîyekî Kor 

Eshabê Kîram di bin terbîye û perwerdeya Mezinê me Pêgember 
-sellellahû eleyhî we sellem- de gihabûne, ziravîya kûra tefekkurê ya 
di nêrîna wan ya li jîyan û bûyeran de jî mûhteşem e.. Ha yek ji van 
jî sehabîyê kor Ebdûllah îbnû Ummu Mektûm -radîyellahû anhû- 
bûye. Dema wî dikir di Sefera Qadisîyê de pişkdar bibe, wî xwestibû 
di nav heyecaneke mezina îmanê de di nav artêşê de pişkdar bibe. 
Lêbelê çi dema jê re hate gotin; tu ji seferê mûaf î, ew sehabîyê 
mûbarek di huzn û kedereke mezin de gerq bû. Dema wî rewşa 
xwe bi ufûqeke bilinda îmanê û hesta evdînîyê tefekkur kir jî ji bo 
mirovên ku jê re gotibûn; tu ji seferê mûaf î -li gorî rîwayetê- wî ev 
bersiva mûhteşem daye wan: 

“-Bi vî halê min jî dibe ku gellek feydên min li we bibin. Lewra 
ji ber ku ez kor im ez şûrên dijminan nabînim, ji ber vê yekê cesare- 
tê min naşike, ezê alayê li pêşîyê hilgirim. Dema leşkerên îslamê 
min bibînin ku wa ye ez bêtirs bi ser dijminan de diçim, wê cesareta 
wan, qehremanî û kelecana wan jî zêde bibe.” 

Ev rewşa sehabîyê kor îbnû Ummu Mektûm, ji bo mirovên ku 
çavên wan dibînin û hêza wan hebe çi şîreteke fiêlî ya dehşetdar e.. 

- 

Bi Tefekkurê Xwendina Jîyan û Kaînatê 

Li kaînatê hîç tiştek abes nehatiye aferandin. Her zerre bi 
zimanê halê xwe, bi zimanekî taybetî yê xwe hikmet û emancên 
aferînê eşkere dike, dilan dikişînin ser îmanê û ser mehebbeta 
Xuda. Ha tefekkura rastîn, bi awayekî layiq karîn xwendina van 
eşkerekirina ye. 

Sirf bi çavê serê xwe tenê temaşekirina li heyberên li kaînatê 
û li jîyan û bûyeran, ji bo têgihiştineke gihayî û kamil ne têr û bes 
e. Divê mirov temaşekirinê, bi tefekkurê -ku failîyeta hevbeşa zêhn 
û dil e jî- kamil bike, wê bi nezara îbretê di awayê temaşekirinê de 
bicih bîne. Bi xêra vê temaşekirinê tecellîyên qudreta îlahî wê zindî- 
tîyeke cipûcuda, hêz û kemalatê bi rûh û gîyanî bidin qezenckirin. 

Di esilê xwe de hîç tiştek, bi qasî îştiyaqa însanî ya ji bo tefek- 
kurê, bi qasî waqifbûna wî ji hebûna Aferînerê Kaînatê û bi qasî 
hezkirina wî ya ji Xaliqê wî, wî tetmîn û dilaram nake. Lewra Xuda 
di ayeta pîroz de dibêje: 

“Qelb, bes bi zikrûllah bi îtmî’nanê (bi hizûra heqîqî) 
digihin .” 297 

Rebbê me, di vê alemê de her tiştî û her bûyerê, li hawîrdora 
sebebên dîyar tîne meydanê. Zanist jî bi hûrkolîna li ser van sebe- 
ban ve meşgûl in. Lêbelê Mûsebbibû’l-Esbab, yanî çêkerê sebeban jî 
Cenabê Heq e. Di vê rewşê de her cure zanist û ramana ku îdraka 
însanî nagihîne Heq Teala’yê ku sebeb anîne holê, kêm e; ji westina 
di kore-kolanê de îbaret e. 


297. R‘ad, 13/28. 

Ji bo xilasbûna ji westina pûç û ji kore-kolanan, pêşî bi tefek- 
kureke arîfane fehmkirina fermana Rebbê me “bixwîne” lazim e. 
Paşê divê mirov vê fermanê li ser bûyerên hemû qunagên jîyanê 
tetbîq bike. Lewra ev keyfîyet, însanî digihîne sebebê sebeban û bi 
serkehnîya “hikmet’ê digihîne. Kemala di îdrak û şiûrê de destpê 
dike. Aqil û dil, têne rewşeke wisan ku di her bûyerekê de tişta ku 
Cenabê Heq mûrad kiriye, fehm bikin. 

Ji lewma zerûrî ye; mirov her tiştên ku li vê alemê dibin û xilas 
dibin ji pencera îmanê ve bi nezara îbretê temaşe bike û rûh bi 
tefekkurê înkîşaf û bilind bike. Di encamê de çirûskên hikmetê yên 
di bara mûrada îlahî ya di cewhera bûyeran de wê bi destûra Xuda 
dilop bi dilop bikişin ser dil. 

Tesewwuf: Rêya Kûrbûna Di Hikmetê Ye 

Cewhera Tesewwufê ku çendîn kesayetîyên abîdeyî gihandine 
jî di rastîyê de ji tehsîla feyz û rûhanîyeteke wiha îbaret e. Bi vê 
nêrînê tesewwuf, rêya ber bi Heq ve mesafe wergirtinê û kûrbûna 
di hikmetê de ye. Ew bi ti awayan ne dest û daw kişandina ji dinyayê 
ye. Wekî ku Yûnus gotî; ne bes tac û cubbe li xwe kirin û bes kirina 
bi hinek ewrad û ezkara ye. 

Yanî tesewwuf, berî her tiştî tefekkur-kirina berpirsîya me ye, 
xwe di halê mûhasebê de dîtin e, di îdrakê de karîn rê birrîn e, di 
îzanê de karîn mesafe wergirtin e. 

Bi kurtî xilasbûna ji her cure fikrên nefsanî û bes kûrbûna di 
tefekkura rûhanî de û bi vê tefekkurê jî qunag bi qunag bilindbûn e, 
di dawîyê de jî gihiştina bi mîraca ebedî ye. 

îmam Gezalî -quddîse sirruh- jî gotiye: 

- 

“Heke tu dixwazî bibî ji arifan; bila huşbûna te tefekkur, nêrîna 
te îbret û arzûya te taet be. Lewra ev hersê xeslet, elametê arifa ye.” 

Di tesewwufê de ji bo tehqîqbûna kemala gîyanî cihekî zehf 
giring yê tefekkurê heye. Lewra mesele, ne amelkirina ziwa û rijî 
ye, lêbelê karîn bi dilekî tenik yanî di nav pîvanên qelbê selîm de 
erzkirina amelan li Heq e. Ev jî bêşiwar, bi bûna xwedî tefekkureke 
bişiûr hasil dibe. 


Tefekkura Mirinê 


Vejîna dil û înkîşafa rûhanîyetê, bes bi devjê-berdana ji nef- 
sanîyetê mûmkin e. Mezinê me Pêgember -sellellahû eleyhî we sel- 
lem- jî adeta di bara îfadekirina vê usûlê de gotiye: 

“Mirina ku hemû zewqan ji kokê ve tine dike zehf di hîr 
bînin!” 29S 


Bi rastî jîyana dinyaya mirov li tenişta jîyana axreta ebedî wekî 
demeke zehf kurt e. Gelo tercîhkirina demeke kurt li ser heta- 
hetayê, yanî ji bo zewqa kurtedemekê zayîkirina dilşadîya ebedî 
karê kîjan aqilî ye? 


Axa ku em pêlê dikin, bi cesedên bi mîlyaran însanên ku heta 
roja îro hatine, tije ye. Ew her wekî li ser hev-kombûna sihên bêji- 
mar e.. Ew jî di derîyekî hatine vê cîhanê ku ew her wekî xaneke 
du-derî ye, piştre ew heyata dinyayê jîyane ku ew korîdoreke teng 
e, bi tevger û hisên nefsanî yan jî rûhanî tije ye, di dawîya dawîn de 
jî ew di derîyê qebrê de ketinê, întîqal kirine ji bo alema ebedî der- 
bas bûne.. Sibe emê di heman rewşê de bibin. Wê rojek were ku dê 
sibe’ya wê nebe! Ew roj, ji bo me tevan rojeke mechûl e! 





298. Tirmizî, Qiyamet, 26. 

Ha tefekkura mirinê, berî hatina wê roja mechûl zehf di bîra 
xwe anîna mirinê ye. Divê mirov xwe ji harbûnî û serxweveçûnên 
nefsanî dûr bike, xwe hazirkirina ji bo (rawestina) li hizûra Rebbê 
xwe ji bo xwe bi halê şiûreke daîmî bike. Emanc; em xwe ji dîmenên 
tirsnakên mirinê biparêzin û karibin mirinê sipehî bikin. 

Daxuyanîya Rebbê me zehf eşkere û zelal e: 

“Her candar wê mirinê tam bike. Di dawîyê de hûnê li me 
bêne vegerandin.” 299 

Welhasil heyat û kaînat, dersxaneyeke îlahî ya ji bo îbretê 
ye.. Wezîfa ku dikeve ser milê me jî; em bibin şagirtekî biîxlas û 
bigeyret ê vê dersxanê.. Ev dinya mêhvxaneyeke fanî ye, naxwe divê 
em nekevin gefleta ku bi edaya mayende û nemirinê lê rûnin, lê 
bimînin. 

Heke însan di encama tefekkura mirinê de ji astenga nefsê 
bibûre û bikare zadê axretê tedarik bike, hingê mirin û ji xey- 
alê biwêdetir, ji bo wuslet û gihiştina Ellah Teala’yê mûezzam û 
mûkemmel mercekî bêgavî û mecbûrî tê jimartin. Bi vî awayî, bi 
pirranî hesta mirinê ku di însanan de dibe sersebebê lerzên sar, wê 
bi heyecana wusletê wergere, bibe. Mirinên wiha, bi tabîra Mewlana 
Celaleddînê Rûmî yê ku yek ji mezinên rêya tesewwufê ye, adeta 
“Şeva Erûsê” ye, yanî şeva dîlanê ye.. 

® 

Welhasil tefekkur, yek ji wan xesleta ye ku zehf îhtiyaca me pê 
heye. Înkîşafa rûhê me, qewwet qezenckirina îmana me, bi xuşûê 
edakirina îbadetên me, îstîqamet dîtina mûamelatên me û teng- 
nebûn û wisan nemana ufûqê dilê me sade di plana dinyayê de bi 
awayekî layiq bi jîyîna me ya xesletê tefekkurê ve bend e. 


299. Enkebût, 29/57. 

Rebbê me, kemal û gihanê ji bo şiûr û îdraka me îhsan bike! Ji 
keş û hewaya tefekkura pêgemberê Xuda, eshabê kîram û welîyên 
Xuda par û pişkan ji dilên me re îkram bike! Dil û mejîyên ku di 
destrêjka fikrên dinyewî û nefsanî de ketine qeyran û buhranê bi 
hizûr û aramîya hest û ramanên bilind bigihîne! Ji bo me bi nesîb 
û hêsan bike ku em bikarin bi ronahîya îmanê û bi nezara îbret- 
girtinê li heyat û bûyeran temaşe bikin, em bi tefekkureke arîfane 
fermana îlahî ya “bixwîne” li ser jîyana xwe tetbîq bikin! 

Amîn... 












Dostên Heq, bedena fanî ya wan piştî dikeve bin axêjî nabin 
rabûrî û mazî. Lewra dilên mûmînên kamil, di bin axê de narize 
û tine nabe. Bi vê sebebê, mehsûla dilî ya wan berhemên wan jî bi 
ebedî dibin. Çawa gellek ji dostên Heq xizmetên xweyên li dinyayê 
di alema berzexê dejî didin dewamkirin, îro hêjî di navbera me de 
dijîn, rêya rastji me re şanî didin. Piştî em bimrinjî ewê bi îrşadên 
xwe dîsa di dilan de berdewam bijîn. 











JI KEŞ Û HEWAYA DILÎ YA HZ. MEWLANA 

TÎRÊJÊN HIKMETÊ 

-Bi mûnasebeta sala cîhanî ya Mewlana- 


Dostên Heq, warisên Pêgember in ku bi evîndarî îmanê dijîn. 
Ew, bextiyar in ku feyzê ji Qur’an û Sunnetê werdigrin, dilên xwe 
bi exlaqê xweş û mûkemmelîyeta bizavan digihînin. Ji bo mirovên 
ku Hezretê Pêgember û eshabê guzîde yên wî nedîtine, kesayetîyên 
nimûneyî ne, ku hêja ne însan bibe peyrewên wan. 


Dostên Heq, bedena fanî ya wan piştî dikeve bin axê jî nabin 
rabûrî û mazî. Lewra dilên mûmînên kamil, di bin axê de narize û 
tine nabe. Bi vê sebebê, mehsûla dilî ya wan, berhemên wan jî bi 
ebedî dibin. Çawa gellek ji dostên Heq xizmetên xwe yên li dinyayê 
di alema berzexê de jî didin dewamkirin, îro hê jî di navbera me de 
dijîn, rêya rast ji me re şanî didin. Piştî em bimrin jî ewê bi îrşadên 
xwe dîsa di dilan de berdewam bijîn. Temenê îrşada wan; bi qasî 
nêzîkbûna wan ya ji Heq, ji serdeman û waran derbas dibin. Dîsa 
peyvên bihikmet ên ku wan bi îxlas gotine û berhemên dilî yên ku 
wan qelem li wan kişandine, adeta wekî nameyên mûxateb mechûl 
in ku ji bo paşerojê hatine hinartin. Ev name, bi deverên ku di piştî 
wan de bi sedsalan şûn de têne keşfkirin jî digihin û diçin. 

Çawa di roja me ya îroyîn de ji xwe malûm e ku li parzemîna 
Amerîkayê di bara rûhê însanî de di navbera berhemên ku ji 
hemû berhemên din bêhtir elaqê dibînin de jî Mesnewî’ ya Hezretê 
Mewlana heye. Ji bilî vê jî bi mûnasebeta sala 800 salîya ji dayîk- 
bûna Hezretê Mewlana, ji alîyê UNESCO’yê ve îlankirina 2007 jî 
wek sala bîranîna Mewlana pêşhateke din e ku di vê mijarê de balê 
dikişîne ser xwe. 

Naxwe ew nameya îrşadê ku wî dostê mezinê Heq, berî sed- 
salan bi îxlas ji însanîyetê re nivîsandî îro ekis û pertewa xwe dide 
temamê dinyayê û heyecanê şîyar dike. Lewra Mesnewî, aynê li ber 
dinyaya hundurîna însanî digre û dibe arîkar ji bo ew xwe nas bike 
û asêpirsên manewî yên xwe çareser bike. Di sedsala me de dinyaya 
rûhî ya însanan ku di bin sulteya zêhnîyeta materyalîst de hatiye 
pelixandin jî (bi saya Mesnewî û yên wekî wê) bi hizûr û aramîyê 
digihe û ew ji bo hîdayetbûna wan dibe wesîle. 

Cenabê Heq, ji bo bendeyên xwe yên welî tecellîyên curecur bi 
nesîb kirine. Ji lewma dostên Heq, mehebbeta wan ya ji bo Heq ku 
di alema maneyê de pê gihane, li gorî tecellîyên tazîm-kirina wan ya 
ji bo Heq û di dilên xwe de naskirina wan ya Heq, bi halên ferqdar 
û cuda ji bo însanîyetê dibin çira û meşaleyên îrşadê.. 

Hinek dostên Heq, li hemberî ezameta îlahî ketine newal û 
gelîyên heyretê; bi awayekî bêdeng, bêpeyv û bêziman, di nav mûn- 
zewîtîya huşbûnê de jîyane. Temenên fanî yê xwe, di nav şierîyeta 
huşbûna rûhanîyetê de bûrandine. îbnû Ebbas -radîyellahû anhû- 
ma- di bara mirovên halo de wiha dibêje: 

“Ellah Teala hinek bendeyên xwedî belaget ên wiha hene ku 
tazîm û mehebbeta wan yaji Heq, (ebayê) huşbûnê li wan kiriye!" 

- 






TÎRÊJÊN HIKMETÊ -Bi mûnasebeta sala cîhanî ya Mewlana 




Hinek ji ehlûllah (ehlê Xuda) jî hene ku gayet kurt xeberdanê 
tercîh dikin. Wekî Hezretê Behaeddîn Naqşîbendî, ferman li wan 
jî hatiye kirin ku ew ji bo mirovên xwedî îdrakeke arîfane, bi giştî 
bi zimanê halê xwe îrşadê bikin. Çawa ev beyt û malika Hezretê 
Naqşîbendî ya di terbîya manewî de ku bi zimanê halê xwe hem jî bi 
uslûba sehla mûmtenî reftara wî xulase dike, pirr manedar e: 

Alem genim, ez ka me, 

Alem baş, ezyaman!. (Her kes temam, ez ne temam im..) 

Bêşiwar guzîdetirîn (bijardetirîn) berhema Hezretê Naqşîbendî, 
ew şexsîyetên manewî ne, ku wî di sohbetên xwe de bi rêya înîka- 
sa (daxuyandina) halê xwe ew perwerde kirine, gihandine. Wan 
şexsîyetan, di dirêjahîya sedsalan de hikmetên di satirên qelbê wî de 
xwendine, ev ji dilan (ji dilên xwe) ji bo dilan (ji bo dilên dîgerên 
xwe) bi rêya sohbetê dane guhastin û hêjî ew wan didin guhastin. 

Hezretê Naqşîbendî ji peyvdanê zêdetir huşbûn tercîh kiriye, 
di bingeha vê tercîha wî de jî ev hal û talîmata Hezretê Ebûbekr 
-radîyellahû anhû- heye ku Naqşîbendî ji rûhanîyeta wî îstîfade 
kiriye: 

“Baş bifikre ka tu yê çi bibêjî, tu yê kengê bibêjî û tu yê ji kê re 
bibêjî ..” 

Di hemberî vê de Cenabê Heq wek tecellîyeke din jî, her wekî 
Yûnus Emre, hinek bendeyên xwe yên welî jî bi bilbilê îşqa îlahî, 
kirine. 

Hinek ji wan hene ku wekî Hezretê Mewlana bi serkehnîya 
maneyê kirine ku ji dilên wan û zimanên wan hikmet vedirêjin. 

Nexasim Hezretê Mewlana, bi îlawe li ser zimanê halê wî, ew bi 
eşkerekirina peyvdar jî fermanber kiriye. Ji lewma ew evîndarê Heq, 
bi qelema xwe, bi peyva xwe, bi berhemên dilî yên xwe, bi sohbetên 

feyzdar ên xwe, dilên ku li heqîqetê digerin û ji Heq re tî ne, ji sed- 
salan ve li ser îhya û sagkirina wan dewam kiriye û wisan hatiye. 

Hezretê Mewlana ku ji bo tecellîyên himbiz ên sifetê kelamî 
yê Rebbê me nail bûye, ew bi vê hêla xwe adeta ji bo dostên Heq 
di meqamê berdevkîyê de ye. Yanî ew îlm, îrfan, sirr û hikmetên 
ku Cenabê Heq lutf kirine, wî selahîyet û jêhatîtîyeke mûstesna’ya 
eşkerekirin û îzahê ku jê re hatine bexşkirin di peyvên xwe de jî 
dane xuyakirin. Lêbelê ev îfade jî bi qasî wê destûrê ne, ku jê re 
hatiye dayîn. Bi vê nêrînê, ew sirr û hikmetên îlahî yên ku Hezretê 
Mewlana ji wan waqif bûye, divê neyê zenkirin ku ew sirf ji yên ku 
di kelamî de hatine xuyakirin tenê îbaret e. Kî dizane dibe ku di 
kûrahîya alema dilî ya wî evîndarê Heq ya wekî deryayê de çendîn 
durr ên bihadar ên maneyê hebin ku ew ji nêrînê veşartî mabin.. 

Wekî hemû dostên Heq serkehnîya feyzê ya Hezretê Mewlana 
jî bêşiwar Qur’an û Sunnet e. Ew di çarîneyeke xwe de vê heqîqetê 
ji bo temamê cîhanê wiha bang hildidêre, îlan dike: 

“Heta canê min hebe ez koleyê Qur’anê me. Ez axa pêyê Hezretê 
Mûhemmed Mûxtar -sellellahû eleyhî we sellem- im. Heke kesekji vê 
peyva min,ji vê (îstîqametê) pê ve tişteke biçûçiktirîn jî biguhêze, ezê 
ji wî kesî jî, ji peyva wîjî biêşim, rencîde bibim” 

Hezretê Mewlana bi vê eşkerekirina xwe bi eşkerehî xwe 
wek; “koleyê Qur’anê, bendeyê wê; axa rêya nûrdara Hezretê 
Pêgember” teqdîm dike. Bi vê sebebê ye ku bi wê feyz û îlhama 
ku wî ji Qur’an û Sunnetê wergirtiye, ew bûye alimekî serkehnîya 
hikmetan û arifekî tercumanê sirran ku berê dilan dide ser sîrata 
mûsteqîm. 

Mezinê me pêgemberê Xuda -sellellahû eleyhî we sellem- di 
hedîseke şerîfa xwe de dide zanîn ku Hezretê Luqman -eleyhîsse- 
lam- ev şîret li kurê xwe kirine: 





TÎRÊJÊN HIKMETÊ -Bi mûnasebeta sala cîhanî ya Mewlana- — 

“Kurikê min! Bi kesên alim re bibe û ji wan neqete. Li peyvên 
ehlê hikmetê guhdarî bike! Lewra Xudê Teala wekî ku bi barana boş 
(zehf) jîyanê dide axê, bi nûra hikmetê jî jîyanê dide dilan 300 

Ha ji we re ji sultanê arifan Hezretê Mewlana, di bara exlaqê 
îslamê de îfadeyên bihikmet ên ku di mahîyeta şerha pîvanên 
Qur’an û Sunnetê de ne: 

Di Sebr û Tehemmulê De Edeb 

Xuda di ayeta pîroz de dibêje: 

“Bendeyên (xas ên) Rahman ew in ku li ser erdê bi tewazû 
birêve diçin û dema kesên xwe nezan peyvan diavêjin wan jî (bê 
êşandin) ji wan re dibêjin: «Silav!» (û wisan derbas dibin).” 301 

Hezretê Mewlana -quddîse sirûh- bi feyza vê ayeta pîroz wiha 
dibêje: 

“Li cem kesê nezan wekî kitêbê bêdeng bibe.” 

“Dema qijik dest bi qij-qij-kirinê bikin, bilbil huş dibin.” 

“Zanibe ku edeb, bes ji bo bêedebîya bêedeban sebr û tehemmul 
şanîdan e.” 

[Tehemmul-kirina çîleyan, qelban bi kemalê digihîne. Lewra 
tehemmul, di dinyaya çîleyan de mezintirîn edeba îmtîhanê ye. 
Wisa ye ku ev xeslet, pîvaneke îmanê ye. Çawa Hezretê Mewlana 
dibêje: 

“Aqilê min ji dilê min pirs kir; dîn çi ye? Dilê min jî devê xwe 
kire ber guhê aqilê min û bi pistepist jê re got: «Dîn ji edebê îbaret 
e!»” 

300. Heysemî, I, 125. 

301. Furqan, 25/63. 

- 

Serkehnîya edebê jî Hezretê Pêgember e. Eshabê kîram îfade 
kirine ku ew ji keçeke mêrnekirî jî bi heyatir bû.] 

“Sebebê bêhn-xweşbûna gulê, ji tehemmulkirina wê ya strîyan e. 
Lewra dostê gulê strî ye." 

[Ji bo dilên ji Heq re tî û teşne kaînat bi hezar û yek cure 
mîsalên bêdeng û bêpeyv xemilandî ye. Gula ku strîyê tehemmul 
dike, bûye şaha çîçekan. Lewra dilşadî, di encama xwe ragirtina li 
ber êş û cefayan de hasil dibin. Tehemmul-kirin û bi xwe karîna li 
hemberî arzûyên suflî yên nefsê û îmtîhanên giran ên jîyanê, derîyê 
dilşadîya herdu cîhanan e. 

Dûçarbûn, mûsîbet, bêçaretî, bendeyî li Rebbê wî vedigerînin. 
Daîmî; “eman ya Rebbî!” didin gotin. Li hemberî vî halî jî nefsa wî 
însanê ku ji her derdê xwe re çare dibîne, yan jî ji kederan azade jî bi 
coş û nepixî dibe. Nefsa însanê ku di jîyanê de bêçaretîyê tam nake, 
adeta bi “hespekî har” werdigere. 

însan bi qasî astengên ku ji wan dibûrin bi gîyanê xwe 
mûqawemet û berxwedanê qezenc dikin. Tengasî û cefa, di terbîya 
manewî de giringtirîn navgînê tereqqî û pêşveçûnê ne. Heq Teala bi 
vê sebebê ji her kesî bêhtir pêgemberên xwe di çembera êş û çîleyan 
de derbas kirine, têperandine. însan jî di hemberî nîmetên ku jê re 
hatine bexşkirin de ji bo îmtîhanê rûbirû dimîne. Cenabê Heq li vê 
dinyayê çi ji bendeyê xwe re îkram kiribe, dê wî ji wê îmtîhan bike 
û ewê li axretê hesabê wê jê bipirse.] 

“Li çarçîya koran aynê nefiroşe, li çarçîya kerran jî stranan 
nebêje.” 

[Elametê farîqe’yê mûmînî, bi besîretî û û bi fîrasetî’ bûnîya 
wî ye. Ji sîmayê wî û ji halê wî naskirina mûxatebê xwe ye û li gorî 
sewîya wî jî pê re xeberdan e. Çawa Hezretê ‘Elî -radîyellahû anhû- 

^ g0tiye: 

f&P? - 

“Bi awayê ku însan jê fehm bikin (li gorî sewîya aqil û îdraka 
wan) bi wan re biaxivin 302 

Maneya vê ev e; ne bi qasî ku aqilê we bigihîyê lêbelê bi qasî 
ku aqilê wan jê fehm bike, peyvê ji wan re bibêjin. Ji bo fehmkirina 
îdraka însanan jî ev îfadeyên Hezretê Mewlana destûreke kafî ye: 

“Ji çawa kenîna însanekî terbîya wî, ji bi çi kenîna wî jî sewîya 
aqil û zeka’ya wîfehm bike /”] 

Li Wesîleyên ku We ji Xuda Nêzîk Dikin, Bigerin! 

Xuda di ayetên pîroz de dibêje: 

“Gelî yên ku îman anîne! Ji Xuda bitirsin û bi sadiqan re 
bibin.” 303 

“Gelî yên ku îman anîne! Ji Xuda bitirsin. Li wesîleyên 
(rêyên) ku ji wî nêzîk dikin, bigerin û di rêya wî de cîhadê bikin 
da ku hûn bi xilasîyê bigihin.” 304 

Hezretê Mewlana -quddîse siruh- jî ku feyza xwe ji Qur’ana 
Pîroz werdigre, wiha dibêje: 

“însan bi çi ve meşgûl be û li çi bigere, li wê tê meyzandin û qîmet 
jê re tê dayîn." 

“Li cihê ku lê peyda nabe gera li tiştekî, maneya wê negerîna li 
wî ye.” 

“Heta rêzanê te hereket neke, tu hereket neke. Ewê ku bê ser 
hereket bike, dibe dûvik.” 

302. Buxarî, îlm, 49. 

303. Tewbe, 9/119. 

304. Maîde, 5/35. 

- 

“Bende bûna ji bo kesekî dostê Heq, ji tac bûna li ser serê 
padîşahan çêtir e’’ 

[Sultanê Cîhanê Yavûz Selîm Xan, dema ji fitûhata mezina xwe 
vedigere îstanbûlê, li hemberî îltîfat û çepkên fanîyan, tirsîyabû ku 
nefsa wî parekê ji xwe re ji vê derîne, di bara îfadekirina zerûreta 
terbîya nefsê de ev malik gotiye: 

Padîşah bûna alemê xirecireke ziwa bûye, 

Bende bûnaji bo welîyekîji tevan bilindtir bûye..] 

Hezretê Mewlana dibêje: 

“Qumaşê hikmetê ku dil wî ji dest dide, li cem ehlê dilan bi dest 
dikeve.” 

“Heke tu kevirekî hişk û hola bî, yan mermer jî bî, dema bigihî 
xwedîyekî dil, tu dibî durr.” 

“Çûk, bes bi çûkên ji cinsê xwe re difire.” 

“Ew kesê ku bixwaze bi Xuda re rûne û rabe, bila li hizûra 
welîyan rûne. Heke tu ji hizûra welîyan werî qutkirin, maneya wê tu 
helak bûyî, çûyî.” 

“Bi însanan (ên salih) re bibe dost (da ku karwanê sadiqan boş 
bibe). Lewra ev karwan, çi qeder qerebalig û cemaeta wî pirr bibe, 
pişta rêbirran (îsyankaran) ew qeder tê şikestin.” 

[Peyva însan, li gorî rîwayetekê bi peyva “uns’ê yanî bi unsîyetê 
re têkildar e. Ev jî îfade dike ku ew bi meyla sazkirina dostanî û 
ulfetê hatiye xemilandin. Ha ev temayula wî, bikaranîna wê ji bo 
wan însanên salih û sadiq zerûrî ye ku bi xebera fermana Rebbê 
me dikin. Lewra însan; di navbera du agiran de, di navbera şeytan 
û nefsê de û di bin teselluta wan de ye. îmam Şafîî -rahmetûllsahî 
eleyh- çi xweş 

- 






TÎRÊJÊN HIKMETÊ -Bi mûnasebeta sala cîhanî ya Mewlana- manmsv* — 

“Heke tu xwe bi heq meşgûl nekî, wê batil te îşgal bike.” 

Ji ber vê ye ku ji bo însan karibe şeref û heysîyeta evdînîya xwe 
ya ji bo Heq mûhafeze bike, îcab dike bi wan mûmînên salih re 
bibe ku bi dilê xwe feyzê ji wan wergire. Tim û daîm îhtiyaca însanî 
bi rêberî heye. Ji ber vê zerûretê ye ku Cenabê Heq, însanê nixurî 
(pêşî) wek pêgemberê pêşîn şandiye. 

Şêx Sadî Şîrazî, sîrayetkirina halên manewî yên ku ulfet û 
dostanî bi wan re tê kirin di mirovên ku ulfet û dostanîyê bi wan re 
dike de, bi vê mîsalê çi xweş îzah dike: 

“Segê Eshabê Kehf, ji ber ku bi sadiqan re bûye şerefeke mezin 
qezenc kiriye, navê wî ketiye Qur’ana Pîroz û ketiye tarîxê. Jinên 
Nûh û Lût pêgemberan jî ji ber ku bi fasiqan re bûne bi kufrê dûçar 
bûne.” 

Wekî ku hate dîtin pêrebûna bi gafil û fasiqan re, bi zemanî re 
dibe sersebeb ku însan ji teher û terzê hizra wan jî nêzîk bibe. Ev 
“xizmtîya zêhnî” piştî demekê bi “xizmtîya dilî” werdigere ku ev jî 
ji hêla maneyê ve bendeyî bi helak û xusranê ve diajoyê.] 


Tezkîya Nefsê 

Xuda di ayetên pîroz de dibêje: 

“Bêşiwar ew kesê ku xwe temîz dike, navê Rebbê xwe bibîr 
tîne û evdînîyê ji Wî re dike, bi xilasîyê gihaye .” 305 

305. ‘Ela, 87/14-15. 

- 

“Ez bi nefsê û wî yê ku hinek qabilîyet dane wê û ficûr û 
teqwaya wê jê re îlham kirine sûnd dixwim ku ewê nefsa xwe ji 
xirabîyan paqij kiribe bi xilasîyê gihaye û ewê ku ew di xirabîyan 
de noq kiribe jî zîyan kiriye .” 306 

Hezretê Mewlana -quddîse siruh- bi feyza van ayetên pîroz 
dibêje: 

“Hey rêwîyê Heq! Heke tu bixwazî rastîyê hîn bibî; Mûsa jî 
Firewn jî nemirine; îro ew di nava te de dijîn, di hebûna te de hatine 
veşartin, ew di dilê te de li ser şerrê xwe berdewam dikin! Bi vê sebebê 
divê tu di xwe de li van herdu kesên ji hev re dijmin, bigerî!” 

“însan dişibihe daristanekê. Çawa li daristanê bi hezaran beraz, 
gur, heywanên xuy temîz û yên xuy pîs hebe, di însanî de jî her cure 
sipehîtî (yên rûhî) û nesipehîtî (yên nefsanî) hene.” 

“Zehf zêde li xwedî-kirin û geşkirina çermê xwe nemeyzîne! 
Lewra ew, qurbaneke ku wê di dawîyê de her bi axê were dayîn. Tu 
esil li xwedîkirina dilê xwe meyzîne! Her ew e, yê ku di bilindîyan de 
bala bibe û şerefmend bibe.” 

“Xurekên manewî bidin rûh. Hizirîna gihayî, têgihiştina hûr û 
xurekên rûh jê repêşkêş bike da ku ew xurt û hêzdar biçe cihê xwe” 

“Dema tu ji xuyên suflî û nefsanî yên xwe xwerû bibî û bimrî, 
yanî wexta tu ji Heq re teslîm bibî, hingê wê deryaya sirran te li ser 
serê xwe hilgire.” 

“Hîç ti ayne, dubare nebûye hesin. Hîç ti nanek, di xermanê de 
dubare nebûye genim. Hîç ti tirî êdî nebûye harsim. Hîç ti fêkîyekî 
gihayî dîsa nevegerîya, nebûye fêkîyekî negihayî. Naxwe bigihe, çêbibe 
ûji xirabbûnê xilas bibe!” 

306. Şems. 91/7-10. 

- 

“Heke tu bixwazî wekî taverojê ronahîyê bipijiqînî, divê tu nefsa 
xwe ya wekî şevê pêxî.” 

[Cenabê Heq nîmeta emr wek careke tenê lutf kiriye, dubare’ya 
wê nîn e. Ji lewma îcab dike em sermayê xwe yê temen û emr 
bidiqqet bikar bînin, em bigihin wê kemala manewî ku ji bo nêzîk- 
bûna ji Heq bibe medar. Lewra di jîyana dinyayê de sade windahî 
û fîreya însanên ku karîbin bigihin kemala manewî, hindik dibe. 
Mehrûmbûna ji gihana rûhî ya gefleta bi awayê rambûna ji arzûyên 
nefsê re, însanî dike bedbextê herdu cîhanan. Lewra nefseke ku bi 
terbîye û tezkîya manewî nehatibe ligabkirin, dişibihe hespekî har û 
hêşerî. Hespê har di şûna ku xwediyê xwe bigihîne menzîla meqsed 
de, wî di kendalan de li hev totlanî dike û ji bo helaka wî dibe serse- 
beb. Lêbelê heke hespekî siwarbûnê baş hatibe perwerdekirin û 
qenc ligab li devê wî hatibe kirin, di rêyên xeternaktirîn de jî dikare 
xwediyê xwe bi selametî hilgire û bibe.] 


Pençeşêra Dilî: Îhtîras 

Xuda di ayetên pîroz de dibêje: 

“Ewên ku zêr û zîv kom dikin û di rêya Xuda de înfaq nakin, 
ha mizgîniya ezabekî cansoj bide wan! Ew roja ku (ev diravên zêr 
û zîv) di êgir de têne sorkirin û eniyên wan, teniştên wan û piştên 
wan pê têne dagkirin (ji wan re tê gotin); ha ev e, serweta ku we ji 
bo xwe dabû hev. Êdî de ezabê ya ku we ew dabûn hev tam bikin 
ha !” 307 


Hezretê Mewlana -quddîse siruh- bi îlham wergirtin ji van 
ayetên pîroz dibêje: 





307. Tewbe, 9/34-35. 

“Tu çi qeder dewlemend bibî bibe, bes tu bi qasî karibî bixwî 
dixwî. Heke tu cêr di deryayê de noq bikî, bi qasî ku av biçiyê ew 
qeder avê werdigre, ya din dimîne.” 

“Çendîn masî hene ku di nav avê de ji her tiştî ewle bûne ji ber 
çikûsîya qirika xwe ketine şewkê (masîgiran).” 

“Dinya çi ye? Dinya, ji Heq gafil-bûn e.” 

“Dinya (ya ku warê îmtîhanê ye, ji bo arzûyên suflî) wekî mex- 
netîsê ye, temamê kayê dikişîne; lêbelê genimê baş (yanî mûmînê 
arifê alema hundurîna wî ji sirr û hikmetan tije), ji kişandina wê 
xilas dibe.” 

“Xefka nefsê, malê dinyayê ye; malê dinyayê kê serxweş bike, wî 
dixapîne. Ji lewma çavê qelbê mirovên ku dilên xwe didin dinyayê, 
kor e. Lewra ew ava tehl û şor a di nav herîyê de vedixwin. (Ji ber ku 
wan dilşadîya rûhanî tam nekiriye, sefaleta xwe dilşadî zen dikin.)” 

“Çavbirçîtî û hirsa bidestxistina nîmetên dinyayê, zorê li însanî 
dikeji bo destê xwe dirêjî tiştên ku ne heqê wî bin, bike.” 

[Îhtîrasa dinyayê sebebek ji sebebên mezintirîn ên gefletê ye. 
Îhtîras; di mijarên wekî heq û batil, helal û heram û rast û nerast 
de dilî adeta kor dike. Hezretê Mewlana, bi mîsaleke nêreber û 
mûşexxes ku îhtîrasa dinyayê çawa çavê qelb kor dike, wiha îfade 
dike: 

“Segjî nanekî yan jî hestiyekî kujê re tê avêtin heta bêhn neke, 
naxwei’ 

Yanî ew însanê ku hirsê çavê wî perde kiribin di helwesta wî ya 
li hemberî nîmetên dinyayê de bi qasî segekî jî diqqet, hessasîyet û 
xwe dûrkirin nayê dîtin. Hirsa dinyayê ev qeder felaketeke cansoja 
manewî ye. 

- 

Mezinê me -eleyhisselatû wesselam- jî di xusûsa şîyarkirina me 
de eşkere dike ka însan li hemberî dinyayê di nav zeîftîyeke çi qeder 
mezin de ye, vê rastîyê jî wiha îfade dike, dibêje: 

“Heke kurê Adem du newalên tije mal hebin, ewê ya sisêyan jî 
bixwaze. Ji axêpê ve tiştekî din hinavê (zikê) wî tije nake’.’ m 

Heke îcab bike mirov mîsalekê bide, ew mirovên ku bi çikûsî 
û îhtîrasa dinyayê ketibin, heke dinya hemû ji wan re were dayîn 
jî -heke tabîr caiz be- dîsa ew di nav telaşa “gelo em dişên li ser 
heyvê û li ser merîxê jî pişkaxekê (parselek) bidest bixin?” de dijîn.. 
Mixabin di roja me ya îroyîn de îhtîrasên gîyanên rizîyayî ku ji din- 
yaya materyalîst re bûne zebûn û mûbtela, digel helakbûna çendîn 
civakan jî nizanin xilas bibin û biqedin. îro dîmena gemnaka din- 
yayê ha ev e. 

Ev peyvên bihikmet ên Ebûzer -radîyellah anhû- jî ku ew yek 
ji eshabê kîram e, terzê nêrîna wî li nîmetên dinyayê çi xweş xulase 
dike: 

“Di malekî de sê şirîk hene. Yê yekê; xwedîyê mal e, yanî tu yî, 
yê duduyan; qeder e. Ew, ji te napirse ka ewê wekî mirinê şerrê, yan 
xêrê, yan jî felaketê bîne. Yê sisêyan; mîratxwer in. Ewjî li hêvîyê ne, 
demek berî demekê tu serê xwe deynî (bimrî), dema tu bimrî jî ewê 
rajin malê te û bibin, tujî dê hesabê wî bidî. Heke qeweta tejê re hebe, 
tu ji van hersê şirîkan nebe yê nekaretirîn. 

Xudê Teala dibêje: «Heta hûnji malê kujê hez dikin înfaq nekin 
hûn bi birrê (xêra mûkemmel) nagihin..» Ha malê min ê ku ezpirrjê 
hez dikim ev hêştira min e, (ji bo li axretê li hemberê min dernekeve) 
ez wê berîxwe (wek sedeqe didim û) dişînim ’.’ 309 





308. Buxarî, Rîqaq, 10; Zekat, 116. 

309. Ebûnûaym, Hilye, I, 163. 

Welhasil nîmetên dinyayê emanetekî îlahî ne. Nayê zanîn ka 
ewê heta çi wextê di teserrufatîya bendeyî de bimîne. Îhtîmal heye 
ku ew her wext û anê wê jidestbide. Qeder jî mechûleke ku ji sur- 
prîzan re vekirî ye. Ne dîyar e ku ewê çi bi xwe re bîne. Rastîya ji 
her rastîyan misogertir mirin jî, di teqwîma qederê de bi zemanekî 
nedîyar ve hatiye girêdan. Naxwe ji bo selametî û seadeta ebedî îcab 
dike însan nîmetên di dest de xwe di rêya Xuda de bikarbîne û her 
an û demê ji mirinê re hazir be.] 

® 

Dermanê dilan û şadîya herdu cîhanan: înfaq e 

Xuda di ayeta pîroz de dibêje: 

“Berî mirin were yekî ji we û bibêje: «Rebbê min! Heta 
demeke nêzîk min dereng bihêle da ku ez sedeqe bidim û ez ji 
salihan bibim!» ji rizqê ku me daye we (hinekî di rêya Xuda de) 
înfaqê bikin .” 310 

Hezretê Mewlana -quddîse siruh- bi îlham wergirtin ji van 
ayetên pîroz dibêje: 

“Ew dilên ku di navfeqr û zerûretê de dixeniqin, dişibihin maleke 
ji dû tije. Tu li derdên wan guhdarî bike û ji wî derdî re wek derman 
ji wê mala bidû re pencerekekê veke da ku dûyê wê were kişandin û 
dilê tejî tenik bibe û gîyanê tejî zirav bibe!..” 

“Li cem te çi heye, te çi bidestxistiye? Te ji binê deryayê durreke 
çawa derxistiye? Roja mirinê evê derkeve holê û wê qet'îyetê qezenc 
bike.” 

“Destevala çûna serdana dostan, bêgenim çûna aşî ye.” 


310. Mûnafîqûn, 63/10. 






TÎRÊJÊN HIKMETÊ -Bi mûnasebeta sala cîhanî ya Mewlana- manmsv* — 

“Ecel, berîyên ku hatine dayîn bi şûn de wergire, divê mirov yên 
ku lazim e werin dayîn, bide.” 

[Di vê mijarê de ev malika Necîb Fazilê merhûm çi qeder 
manedar in: 

Sarrafê xesîs, ji xwe re kîsikekî dîtir ê diravan bidirû! 

Di cebanî de kîjan dirav bibûrin, wan berhev bike!..] 

Welhasil ev hemû şîretên bihikmet, ji bo sagkirina dilên me 
wekî ava jîyanê ne. Ewên ku dikarin bi awayê layiq bihayê van 
gencîneyên hikmetê bizanin, wan li ser jîyana xwe tetbîq bikin û 
bikarin wan ji xwe re bikin sermayê seadeta ebedî jî, mûmîn in. 

Rebbê me, ji bo me tevan bi nesîb û hêsan bike ku em kar- 
ibin di keş û hewaya dilekî ji hikmetê re tî de, bijîn; em karibin 
ji heqîqet û sirran re çavnas bibin û bi mûcibê talîmata ‘fjJi bix- 
wîne” bikarin bi awayê layiq Qur’an, kaînat û însanî bixwînin! 

Amîn.. 







^öerbîpa C $6epateke 0Lûhmî 

(s^emezana QŞerîf 



Mislimanetî, ne merasimeke sade bi Remezanê taybet e û ji bo 
hinek rojên mûayyen aîd e, lêbelê heyateke teqwayê ya ji bo temenekî 
tevî ye. 



Remezan, mekteba teqwayê ye; cejn jî şehadetnameya rûhanî ya 
wê ye. Cejn, ew roja mûbarek e ku têde mûmîn ji îmtîhana teqwayê 
serkeftane derdikevin hizûra îlahî û ew tecellîyekê ji wê roja wusleta 
bextîyar hê li vê dinyayê bi wan didin jîyandin. Cejna rastîn, razîbûna 
Heqji meye. Ji bo vêye ku bila em bi taybetî di wan rojên keyfxweşîyê 
de sêwî, bêkes û hewcedaran keyfxweş bikin da ku em para xwe ji 
tecellîyên rahm û merhemetê wergirin. 











Terbîya Heyateke Rûhanî: 

REMEZANA ŞERÎF 


Rebbê me, ji bo seadeta ebedî ya bendeyên xwe; di teqwîma 
heyatê de hinek demsal û mewsim ji bo qezenca manewî dîyar 
kirine ku di wan de adeta rahm, ef û megfîreta îlahî serxweve diçin 
û difûrin. Ji navbera van demsalan jî ya ji tevan biberekettirîn jî 
bêşiwar Remezana Şerîf e. Lewra: 

-Rêzana hîdayeta me Qur’ana Pîroz, di vê heyva bimbarek de 
hatiye nazilkirin. 

-îbadetê rojîyê ku wesîleya gihaneke cihêwaza rûhî ye, ew ji bo 
vê heyvê bi awayekî mexsûs hatiye ferzkirin. 

-Şeva Qedrê ku ji hezar heyvan bixêrtir e, di nav şevên 
Remezanê de hatiye lutfkirin. 

-Şevên vê heyvê; bi îftar, terawîh û sehûr û paşîvan hatine bi 
bereket-kirin. 


-Dilên êşdarên ku di nav îhtiyac û mehrûmîyetên curecur de 
dihejin, bi pirranî bi hatina vê heyvê re di hêvî û keyfxweşîyê de gerq 
dibin. Lewra îbadetên wekî zekat, sedeqe û înfaqê, çendîn rûyên ku 

- 





RAHMEKE WISAN KU 


tebessum jibîr kirine, bi taybetî di vê heyvê de bi keyfxweşîyê digi- 
hînin. 

-Di vê heyvê de derîyên asîmanan û cennetan têne vekirin. 

-Bi awayê xwe vedana (parastina) ji gunehan û destê xwe 
kişandina ji xirabîyan derîyên cehennemê têne girtin. 

-Şer û şeytan jî bi zincîrên teqwa’ya mûmînên kamil têne girê- 

dan. 

Bi vî awayî Remezan derîyên seadeta ebedî li ber mûmînan 
vedike, her wiha derîyên îqbal û sensê li ber temamê ummetê jî 
vedike. 

Qu’an û Remezan 

Cenabê Heq di ayeta pîroz de dibêje: 

“Meha Remezanê, ew meh e ku têde Qur’an hatiye xwarê; 
ewa ku ayetên wê ji bo mirovan rêber in, û ji bo cudakirina 
heqîyê ji batilî delîlên eşkere ne. Naxwe kî ji we di wê mehê de 
hazir bibe, bila rojîya wê bigre û kî nexweş be, yan jî rêwî be, bila 
bi qasî wan rojên ku di wan de rojî negirtibe, di rojên din de rojî 
bigre ...” 311 

Xuda di vê ayeta pîroz de pêşî dibêje; Qur’an di meha Remezanê 
de hatiye nazilkirin, ew kitêbeke wisan e ku ayetên wê bi nûra hik- 
met û heqîqetan tije ne, ku heq û batil, xêr û şerrê û qencîyê û 
neqencîyê ji hev û din didin cudakirin. Piştre jî eşkere dibêje; ew 
însanên ku bigihîjin vê meha mûbarek mûkellef û binbar in ku di 
bin terbîya Qur’anê de rojî bigrin. 

311. Beqere, 2/185. 

Terbîya Heyateke Rûhanî: REMEZANA ŞERÎF 




Bi vê nêrînê îcab dike mirov nêzîkatîya kûr a di navbera Qur’an 
û Remezanê de û peywendîya hûr a di neqebeyna wan de baş îdrak 
û fehm bike. 

Ebdûllah bin Ebbas -radîyellahû anhûma- wiha dibêje: 

“Pêgemberê Xuda -sellellahû eleyhî we sellem- ji temamê 
mirovan comerdtir bûye. Dema ew ji hemû demên din bêhtir di 
wan de comerdtir bû jî ew demên di Remezanê de bûne ku wexta 
Cebraîl -eleyhisselam- pê re hevdîtin dikir. Cebraîl -eleyhisselam- 
(ji bilî wezîfa anîna wehyê jî) di her şeva Remezanê de bi Mezinê 
me Pêgember re hevdîtin dikir (û herduyan li hevberî hev) Qur’an 
dixwendin. Bi vê sebebê, dema pêgemberê Xuda -sellellahû eleyhî 
we sellem- bi Cebraîl -eleyhisselam- re hevdîtin dikir, wî ti astengek 
nas nedikir û ew ji bayê rahmê yê ku diwezîya jî hê comerdtir bizav 
dikir.” 312 

Divê em talîmata manewî ya ku ev heqîqet li me dide hînkirin 
baş fehm bikin. Bi vê nêrînê; ji bo bi awayê layiq em ji feyz û ber- 
eketa Remezana Şerîf îstîfade bikin, îcab dike em bi taybetî di vê 
heyvê de zehf zêde bi Qur’ana Pîroz ve meşgûl bibin. 

Di esasê xwe de divê tîlaweta Qur’anê di her 24 saetên mûmînî 
de her cih bigre; lêbelê divê em hewl bidin di van rojên mûbarek 
de hê bêhtir wê bixwînin. Divê em bikevin keş û hewaya wê, em 
bi mûqtezaya wê amel bikin, em hal û helwestên xwe li pêşîya van 
talîmatên îlahî mîzan bikin û em hewl bidin kêmasîyên xwe jî telafî 
bikin. 

Lewra hizûra ferd û civakê bi ketina nav heyata rûhanî ya 
Qur’anê tê cih. Qur’an nûreke îlahî ye ku dinyaya hundurîn û der- 
veya mûmînî rohnî dike. Ew rêzaneke dilşadîya ebedî ye ku bi îbret, 
hikmet û qisseyan rê ji însanî re şanî dide û wî bi Heq digihîne. 





312. Buxarî, Bed’u’l-Wehyî 5, 6, Sewm, 7; Mûslim, Fezaîl 48, 50. 






RAHMEKE WISAN KU 


Qur’ana Pîroz tetmînkartirîn dengê îrşadê ye ku “rêwîyên 
ebedîyetê” yên ku di nav mechûlên jîyan û paşerojê de hatine dor- 
tengkirin û bi hişkî û qeyranên felsefeyên tevlîhev dor li wan hatiye 
pêçan, bi hizûr û aramîyê ve diajoyê. 

Dîsa naveroka fereha Qur’ana Pîroz e, ku mirovên di navbera 
med-cezîrên jîyana fanî de bêhnteng bûne tesellî dike; ji bo îdrakên 
ku di navbera herdu kêlên qebrê de asê mane jî, hizûra seadeta 
ebedî îkram dike. 

Di Nîmeta Jîyanê De Firsenda Remezanê 

Rebbê me di Qur’ana Pîroz de bi demê sûnd dixwe. Ji me 
re dibêje; çemê jîyana we bi tundî diherike, temenê fanîyê we jî 
bilezûbez xilas dibe. Dîsa ew eşkere dibêje; jîyana li dinyayê beşeke 
kurt a zemanî ye, esil jîyan, jîyana axretê ye. 

-Divê însan hewl bide qedrê nîmeta zemanî ya ku Xuda jê re 
lutf kiriye tefekkur bike, wî ji bo gaye û emancên biqîmettirîn û bi 
awayê bi xêr û berekettirîn binirxîne. 

- Divê însan di pêwîstîya bûrandina jîyanê ya bi amelên salih 
îdrak bike. 

-Divê însan hê dema seneda jîyanê nebûrî, li dûa û tobê lezê 

bike. 

Divê em bîr bibin ku jîyana li dinyayê ya ku ji rojên bijimar îba- 
ret e, çi qeder jî dişibihe Remezanê ku dîsa ew ji rojên bijimar îbaret 
e. Li ser vî esasî, ji hêla manewî ve Remezana Şerîfa ku demsaleke 
cihêwaza lutf û qezencê ye jî divê em wê bi diqqet û titîzîyeke mezin 
sag û îhya bikin.. 

Hezreta Aîşe -radiyellahû anha- vedibêje: 

- 






Terbîya Heyateke Rûhanî: REMEZANA ŞERÎF 




“Pêgemberê Xuda -sellellahû eleyhî we sellem- di heyva 
Remezanê de di mijara îbadetê de di nav hewldanekê de dibû ku 
di heyvên din de ew jê nedihate dîtinê. Wî di deh rojên dawîya 
Remezanê de jî xwe hê bêhtir dida îbadetê. Wî di van şevan de 
Remezan îhya dikir, malbata xwe jî şîyar dikir û pêşmala xwe 
girêdida. (Yanî hazirîyên xwe ji bo îbadetê temam dikirin û wî bi 
ezmeke mezin berê xwe dida Heq.)” 313 

Ew mirovên ku Remezana Şerîf bi awayê layiq îhya dikin, bi 
nîmetên bêjimar digihin. Ew mirovên ku li hemberê wê bêhest 
dimînin, wê îhya nakin jî bi mehrûmîyeteke dehşetdar dûçar dibin. 
Lewra Mezinê me Pêgember di hedîsa şerîfa xwe de wiha ferman 
dike, dibêje: 

“Cebraîl -eleyhisselam- ji min re xuya bû û ji min re got: «Ew 
kesê ku bigihe Remezanê û gunehên wî neyên efûkirin bila ji rahmê 
dûr bibe!» Minjîgot: «Amîn!».” 314 


Xwe Bi Rojîyê Bigre!.. 

Di rêya bi awayê layiq îhyakirina Remezana Şerîf de giringtirîn 
nuqta ku divê em lê diqqet bikin, bêşiwar îbadetê rojîyê ye. Rojî, 
tîne bîra me ku nîmetên dinyaya fanî wê ji dest me bêne girtin û em 
rêwîyên axretê ne. 

Ev terbîya nefsê ku di bin rûhanîyeta Qur’anê de bi mehrûmîy- 
eta ji hinek nîmetan tê cih, di mahîyeta mizgînberîya nîmetên cen- 
neta ebedî de ye. 

Çi dema rojekê Ebû-umame -radîyellahû anhû- got: 

313. Buxarî, Fedlû Leyleti’l-Qedr, 5; Mûslim, ‘Îtîkaf, 8. 

314. Hakim, IV, 170/7256; Tirmizî, Deawat, 100/3545. 

“-Ya Resûlellah, amelekî wisan li min şîret bike ku Xuda bi wî 
mûkafatê bide min.” Mezinê me -eleyhisselatû wesselam- di bersiva 
wî de wiha got: 

“-Ez, xwe girtina bi rojîyê li te şîret dikim. Lewra ew, îbadetekî 
wisaye ku tiştekî wekî wê nîn e.” 315 

Bi îşaret pêdana bilindîya fezîlet û qîmetê paşîvê jî wiha 
dibêje: 

“Çendan bi qurtek av bejîpaşîvê bikin ’.’ 316 

“Xwarina paşîvê bixwin, lewra di paşîvê de bereket heye !’ 317 

Rojîya Remezanê talîm e, dide hînkirin ku divê helal bi xwe jî 
di nav rîyazatekê de werin bikaranîn. Ev hal li me dide hînkirin ka 
divê em çi qeder bi titîzî xwe ji heram û tiştên bişubhe biparêzin. 

Ebdûllah bin Ûmer -radîyellahû anhû- wiha dibêje: 

“Heke hûn ji nimêjê lawaz û wekî kevanê û ji rojî-girtinê bihe- 
lin û wekî bizmarê bibin jî (dîsa) heta hûn ji heram û tiştên bişubhe 
nerevin, Xuda wan îbadetan qebûl nake.” 

Hezretê Mewlana, di bara vî alîyê terbîya rojîyê de di xusûsa 
xwe parastina ji heram û tiştên bişubhe de çi xweş dibêje: 

“Rojî dibêje: «Xudayê min! Vî kesî bi xeberafermana Te kir, heta 
bi luqma helal jî nexwar. Dema ew têhn bû jî wî av venexwar. Vêca 
çawa çêdibe ku ev kes destê xwe bi heramîyê ve dirêj bike?!»’’ 

Ha ji we re rojî, dîsîplîneke rûhî ye, cenewarê nefsê yê di hun- 
durê me de dixe bin zebt û rebtê û bi vî awayî ji bo înkîşaf-bûn û 

315. Nesaî, Siyam, 43. 

316. Ebdûrrazzaq, Mûsannef, IV, 227/7599. 

® 317. Buxarî, Sewm, 20. 

bilindbûna hestên şefqet û merhemetê yên bi fitretî di derûna însanî 
de meknûz û cihgir in, zemînê hazir dike. 

Bi rastî rojî; hesteke bilinda evdînîyê ye ku qedrê nîmetan dide 
zanîn, însanî diajoyê ser hemd û şukirê, fehmkirina ji halê xizanan 
dide fêrkirin, li hemberî feryadên hewcedaran ya “li me werin 
rahmê” di dilan de xuyahîyên merhemetê dide şîyarkirin, şefqet û 
merhemetê li ser hemû sewdayên fanî bilind dike û hissa arîkarîya ji 
bo bêkesan û bêçareyan zindî dike.. Dîsa rojî mektebeke çi xweşika 
terbîyê ye ku bagerên îhtîras û temakarîyê yên di dilan de dide 
aramkirin û mezîyeta sebrê dide talîmkirin. 

Giringtirîn alîyê vê mekteba ku nefsan terbîye û perwerde dike 
jî bêşiwar ew îmtîhan in ku bi însanî dide jîyandin. însan bi qasî 
ku karibe bi awayekî rast hemberê van îmtîhanan bide û bi qasî ku 
karibe bi sebrê ji astengên ku li pêşîya wî dertên derbas bibe, vêca 
ew dibe ku ji heqîqeta rojîyê nêzîk dibe. 

Çawa yek ji van îmtîhanên ku dema bi rojî be, divê bi sebrê wê 
derbas bike, di hedîsa şerîf de wiha hatiye îfadekirin: 

“Bila ti kesji we dema bi rojî be xeberên mekroh nebêje û bila bi 
ti kesî re nekeve pevçûnê. Hekeyekjê re çêran bike, yanjî belaya xwe 
lê bixe, bila bibêje: «Ez bi rojî me»” 318 

Di esasê xwe de bi însanan re pevçûn û ketina mûnaqeşê, 
helwesteke wisa ye ku ew hîç ti zemanî rast nayê dîtin. Lê ev heye; 
ketina însanekî birojî di nav mekrohîyeke wiha de, ewê rûhanîyeta 
rojîya ku wî girtiye xirab bike û ewê feyza wê berze bike. Di vê 
mijarê de helwesta ku divê em her zemanî şanî bidin, Rebbê Mezinê 
me wê wiha eşkere dike, dibêje: 


318. Buxarî, Sewm, 9. 

“Bendeyên (xas ên) Rahman ew in ku li ser erdê bi tewazû 
birêve diçin û dema kesên xwe nezan peyvan diavêjin wan jî (bê 
êşandin) ji wan re dibêjin: «Silav!» (û wisan derbas dibin).” 319 

Ji bo vê ye ku divê îbadetê rojîyê, bi kûrahîyeke rûhî, bi destê 
xwe kişandina ji malayanî û bi nezaket, zarafet û hessasîyet were 
îfakirin. Bes bi birçîkirina mîdeyê tenê rojîyeke kamil nayê girtin. 
Divê rojîyeke meqbûl, bi mûhafezekirina hemû endamên bedenê ji 
heram û tiştên bişubhe îfa bibe û divê hefsar bikeve serê nefsê û ew 
were girêdan. 

Azad-kirîyê pêgemberê Xuda -sellellahû eleyhî we sellem- 
Ubeyd wiha vedibêje: 

Du jinan rojî digirt. Nêzîkî nîvroyê kesek hat û got: 

“-Ya Resûlellah! Li vir du jin hene, rojî digrin. Hindik maye ku 
ji têhna bimrin. (Destûr bide bila ew rojîya xwe xirab bikin.)” 

Pêgemberê Xuda -sellellahû eleyhî we sellem- berê xwe ji wî 
vegerand, bersiva wî neda. Ewê ku hatî peyva xwe dubare kir: 

“-Ya pêgemberê Xuda! Qesem bi Xuda ye, hindik maye ew 
bimrin!” 

Mezinê me Fexrê Kaînatê jê re got: 

“-Wan bang bike!” (Wî ew bang kirin û ew) Jin jî hatin. Mezinê 
me -eleyhisselatû wesselam- firagek xwest. Ew da yekê ji wan jinan 
û jê re got: 

“-Çi di hundurê wê de hebinjê derîne!” Ew jin bi qasî ku nîvê wê 
firagê tije bike, bi xwîn, şij û edab û goşt vereşîya. Dema wî heman 
ferman da jina din jî, wê jî bi qasî ku wê firagê tije bike xwîn û goştê 
taze deranî. Vêca pêgemberê Xuda -sellellahû eleyhî we sellem- got: 

319. Furqan, 25/63. 

Terbîya Heyateke Rûhanî: REMEZANA ŞERÎF - 

“-Van herduyan xwe ji tiştên ku Xudê helal kirine, girtine, li 
hemberî wan bi rojî bûne; bi tiştên ku heram kirine jî rojîya xwe 
vekirine. Li cem hev rûniştine û dest pê kirine, goştên mirovan 
(geybeta wan) kirine ’.’ 320 

Yanî çawa dema mirov birojî be diqqet dike ji bo tiştek nekeve 
devê wî, divê mirov aynî wisan li xeberên ku ji devê mirovî dertên 
jî diqqet bike. Zimanê me ne strîyeke ku ketibe dil, divê ew bibe 
zimanê rahmê. Ji bo mirov karibe heyata Remezaneke bifeyz û rastî 
bijî, divê mirov bibe xwedî dilekî hessas ê ku bi hikmetên Qur’anê 
hatiye stran û bibe xwedî çehreyeke bevkena (mûtebessima) ku 
rûkenîya îslamê dide xuyakirinê. 


Evdînîya Bi îxlas 


Remezana Şerîf, di aynî zemanî de terbîyekeke sipehî ya 
evdînîyê ye. Ew mirovên ku bi dilekî semîmî ji Xuda re nabin bende, 
di encamê de bi encameke xiraba wekî bendebûna ji bo bendeyan 
dûçar dibin. Ev rewş jî xirabî-kirina bi heysîyet û şerefa însanîyetê 
ye. 

Mûhemmed îqbal, rebenîya dûrbûna ji Xuda û bendebûna ji 
bo bendeyan, wiha îfade dike, dibêje: 

“Min nedîtiye heta ku segekî jî xwe li ber segekî din stûxwehr 
kiribe.” 


Ha ji we re, ji bo em karibin bi awayekî layiq Remezanê sag 
bikin, divê em di heqîqeta tewhîdê de kûr bibin, ev jî bi jîyîna hesta 
“evdînîya ji Heq re” bend e. Ji bo vê jî îcab dike em di Remezana Şerîf 
de ku demsala lutfeke manewî ye, bi taybetî ji em hewl bidin sewîya 
rûhanîyeta xwe bilind bikin.. 





320. Ehmed, V, 431; Heysemî, III, 171. 

Di vê mijarê de jî tekane dirava derbasdar “îxlas” e. Paqijîya 
dilî, berraqîya nîyetê û semîmîyet jî kemala îbadetan zêde dikin. Ji 
wan îbadetên ku hizra berjewendîyên nefsanî tevlî wan bibin û ji 
xeyrî rizaya Heq, xayeyên din di wan de bêne şirîk-kirin, ti xêrek 
nayê hêvîkirin. Çawa pêgemberê Xuda -sellellahû eleyhî we sellem- 
di hedîseke şerîfa xwe de dibêje: 

“Gellek rojîgir hene ku ji rojîya wan, ji wan re ji birçîbûnê pê 
ve tişteke din namîne! Gellek mirovên şev (bi teheccud û bi terawîh) 
binimêj hene ku ji nimêjên wan ji wan re ji bêxewbûnê pê ve tişteke 
din ji wan re nîn e.” 321 

Lewra ew amelên ku bi rizaya Xuda nagihînin û ji bo seadeta 
axretê bi sermaye nayên kirin, di tehlûkê de werkirina paşwexta 
ebedî ye. Bê zadê rê derketina rêwengîya axretê jî mezintirîn serse- 
bebê xusranê ye. Ew îbadetên ku bi îxlas û xuşûê nayên edakirin, 
dibin sersebeb ku li axretê destê bendeyî virtûvala bimîne. 

Ew îbadetên ku di wê Remezana demsala qezenca mezin de 
têne kirin jî, ne wekî kevneşopîyeke bi vê mehê taybet be yan jî wek 
îcaba adetekê be, lêbelê divê ew bi hesta evdînîyeke semîmî ya ji 
bo Cenabê Heq were îfakirin. Heke na, rûhanîyeta îbadetan winda 
dibe; rojîyên ku têne girtin ji parêzekê; ew terawîhên ku bilezûbez 
têne kirin jî ji wasîteyeke hezm û helandina xwarinê biwêdetir 
naçin. 

Haleveku divê mirov bi taybetî di van roj û şevên bifeyz de 
titîzîyeke hê mezintir ji îbadetan re şanî bide. îcab dike mirov, 
nimêjan di wesfê hevpeyvîneke cihêwaza digel Rebbê me de eda 
bike. Lewra nimêja ku bi maneya rastîn tê edakirin; bi îtîraf-kirina 
qusûrên bendeyî, nekarîn, hîçîtîyê erzkirina hemû îhtiyacên maddî- 
manewîyên wî li Heq Teala ye. 


321. Îbnû-Mace, Siyam, 21. 

Ji bo nimêj temam û meqbûl bibe, şîreteke giringa pêgemberê 
Xuda -sellellahû eleyhî we sellem- ye ku bila ew ji terefê mêran 
ve bi cemaetî were kirin. Lewra kûrahîya hesta mûmînên di halê 
cemaetê de zêdetir dibe. Çawa ev nîyaza di Sûretê Fatîhê de ku em 
tim û daîm wê dubare dikin: “Em îbadetê ji te tenê re dikin û em 
arîkarîyê ji te tenê dixwazin.” jî hesta cemaetê li mûmînan dide 
hînkirin. 

Dûa jî ku cewhera îbadeta ye, xwe ji xwedbînî û ezperestîya 
xwe selixîn û xwe avêtina ber penaha Rebbê xwe ye. Ew, di navbera 
bende û Xuda de giringtirîn peywendîya manewî ye. Ewên ku vê 
peywendîyê diqetînin, qîmetê xwe yê li cem Heq jî winda dikin. 
Çawa Xuda di ayeta pîroz de dibêje: 

“(Resûlê min!) Bibêje: Heke (evdînî û) bergerîna we nebûya, 
çima bila Rebbê min qîmet bide we?!..” 322 

Li alîyê din sehûr jî bi vê nêrînê wextê paşîvê ji mûmînan re 
zemanê terbîyekeke manewî ye ku ew ji feyza wan îstîfade bikin. 
Wextên seheran, demên taybet in ku Cenabê Heq di wan de bend- 
eyên xwe bang dike. îcab dike bende, vê banga ku ji Rebbê wî tê, 
nîmet zanibe û bi teşekkuran pêşwazîyê li wê bike. Xuda di ayeta 
pîroz de wiha pesnê wan dide: “ j Ç L Jl j : Ew in ku 

di seheran de îstigfarê dikin.” 323 

Ew demên seheran ku dostên Heq wan ji bo xwe bi genîmet 
dizanin jî ew zeman in ku ji her wextekî din zehftir di wan de dûa û 
îltîca têne qebûlkirin. Mûhemmed îqbal dibêje: 





322. Furqan, 25/77. 

323. Alî îmran, 3/17 

“Min rêyek dît, ew bi derveyî kûmbeta asîmanê ku dinyayê 
dinixumîne ve dertê, diçe, ew jî nîyaza wan mirovan e ku ji wir di 
wextê seheran de dibêjin: «Ax!..» ew bi awayekî ji fikrê jî hê bileztir 
ber bi Xuda ve difire, ber bi wusletê ve mesafe werdigre 

Di wextên seheran de meşgûlbûna bi îbadet û tewazûyê, ufûqên 
cipûcuda yên sirr û hikmetan ji dil re vedikin. Hezretê Mewlana di 
vê mijarê de wiha dibêje: 

“Bi şevan şîyar bibe û ber bi Heq ve birêve here! Lewra şev, ji bo 
te wê ber bi welatê sirran ve rêbertîyê bike. Dema herkes radize sirrên 
îşqa îlahî û zewqên maneyî wekî baraneke bi bereket li dilê te dibarin. 
Lewra bi şevan pencereyên dil têne vekirin û ji dûr ve nesib ji wan re 
tên. Lêbelê ev haljîji ber çavên bîyanîyan têne windakirin.” 

Dîsa di vê heyva mûbarek de zehf zêde bi zikrûllah ve meşgûl 
bûn, îcab dike em ji hêla maneyî ve nefesên xwe yên ku didin û 
distînin jî paqij bikin. 

Ha ji bo bi awayê layiq îstîfadekirina ji Remezana Şerîfa ku 
pêşîya wê rahm, nîvê wê megfîret û dawîya wê jî wesîleya xilasbûna 
ji cehennemê ye, îcab dike em îbadetên xwe bi îxlas û semîmîyet îfa 
bikin û em bi qasî hêza xwe jî van pirr bikin. Lewra amelên di vê 
demsala qezencê de belkû wê ji bo rêwengîya axreta me bibin zadê 
biqîmettirîn. Çawa Mezinê me -eleyhisselatû wesselam- gotiye: 

“Dema mûmîn dimre, nimêja wî li ber serê wî, zekata wî li rexê 
rastê wî û rojîya wî jî li rexê çepê wî dibin. ” 324 bi vê dide zanîn ku 
îbadetên me wê di qebra me de ji me re bibin rêheval. 

Ûmer bin Ebdûlezîz -radîyellahû anhû- jî wiha dibêje: 

“Hûn bixwazin rêwengîya me (yaji bo qebr û axretê) çawa bibe, 
hazirîya xwe li gorî wê bikin!” 

324. Binêrin. Heysemî, III, 51. 

- 

Şeva Qedrê 

Şeva Qedrê gencîneyek ji gencîneyên dewlemendtirîna manewî 
ye ku Cenabê Heq ji navbera hemû ummetan wek îkrameke 
cihêwaz sade ji ummeta Mûhemmed re lutf kiriye. Mizgînîya 
îhtîşam û ezameta wê, hêz û giringîya wê bi sûretekî serbixwe û bi 
gellek hedîsên şerîf hatiye dayîn. 

Rebbê me şan û rewşa vê şevê wiha eşkere dike, dibêje: 

“Me ew (Qur’an) di şeva Qedrê de anîye xwarê. Ma tu dizanî 
ka şeva Qedrê çi ye? Şeva Qedrê ji hezar heyvan bixêrtir e. Di wê 
şevê de, melaîket û Rûh (Cebraîl) bi destûra Rebbê xwe ji bo her 
karî peya dibin û radiwestin. Ew şev, ji xweşîyê tije ye. Heta bi 
hilatina fecrê .” 325 

Şeva Qedrê, ew şev e ku bi têde nazilkirina Qur’anê hatiye 
binûrkirin û bi têde peyabûna birr bi birr ya melaîketên bêjimar li 
sererdê ku di serî de jî Cebraîl -eleyhisselam- tê, hatiye bifeyzkirin. 
Ew şev lutfeke îlahî ya bi feyz û bereketê tije ye ku ji hezar heyvan 
bixêrtir e, têde ji terefê rûhanîyên ku nayên dîtin ve silav li ser dilên 
mûmîn têne dayîn û têde selamet û megfîret li mirovên ku bi dûa û 
tobê berê xwe didin Rebbê xwe, têne reşandin.. 

Bi sebeb vê fezîleta cihêwaza şeva Qedrê Mezinê me pêgemberê 
Xuda -sellellahû eleyhî we sellem- bi xwe di nav şevên Remezanê de 
li wê şevê gerîyaye û di mijara gerîna li wê de jî ferman li ummeta 
xwe kiriye. 

Ji bo bi awayekî qet‘î nedane zanîna wextê şeva Qedrê ku ji 
heştê û sê salan bixêrtir e, jî hikmeteke cuda heye. Bi beyana hedîsên 
şerîf, şeva Qedrê, di deh şevên dawîya Remezanê de ye, bi taybetî di 
şevên kit de ye, nexasim divê mirov di şeva bîst û heftan de lê bigere. 





325. Qedr, 97/1-5. 

Lêbelê ev hukm, nayê vê maneyê ku ev şev bi awayekî qet'î di nav 
van şevan de ye. 

Hezretên îmamê Ezam û Mûhyeddînê Erebî eşkere kirine; şeva 
Qedrê di nav salê de digere û bi awayekî mûtleq bi Remezanê ne 
taybet e. 

Ev îfadeyên Hezretê îmam Şaranî di vê mijarê de pirr giring 
in: 

“Bi qenaeta min, şeva Qedrê her salê dewr dibe (zemanê wê 
diguhere). Lewra min, ew di şabanê de, di meha Rebîê û Remezanê 
de (di zemanên curecur de) dît. Lêbelê min ew bi zehfî di meha 
Remezanê û rojên dawîya vê mehê de dîtiye.” 326 

Li ser esasê vê hikmetê dostên Heq, îşaret bi giringîya şîyarane 
derbaskirina her wextê salê, dane. Lewra şeva Qedrê, bi awayekî 
mûtleq di nav salê de veşartî ye. 

îbnû Mesûd -radîyellahû anhû- gotiye: “Kî salê tevî îhya bike 
ewê bi şeva Qedrê bigihe.” 

Çawa ev îfadeya ku vê rastîyê eşkere dike; “Tu kê bibînî Xizir 
û her şeva xwe jî Qedr zanibe” ji bo mûmînên salih bûye destûreke 
jîyanê û wisan hatiye. 

Cejin û îd 

Roj û şevên cejnê jî bi tecellîyên nûranî tije ne ku rûhên zirav 
dikarin wan fehm bikin û dilên kûr û hestgerm jî dikarin hest bi 
wan bikin. 

Pêgemberê Xuda -sellellahû eleyhî we sellem- di hedîsa şerîf 
de dibêje: 

326. Ebdûlwehhab eş-Şaranî, Kibrît-î Ehmar, rûpel, 98. Weşanên Weqfa Îlahîyeta 
Îzmîrê, 2006. 

- 

“Kî, rabe şevên herdu cejnên Remezan û Qurbanê bi îbadetê 
îhya bike û sewaba xwe jî ji Xuda hêvî bike, -di wê roja ku hemû dil 
dimirin de- dilê wî namire !’ 327 

Remezan, mekteba teqwayê ye; cejn jî şehadetnameya rûhanî 
ya wê ye. Cejn, ew roja mûbarek e ku têde mûmîn ji îmtîhana 
teqwayê serkeftane derdikevin hizûra îlahî û ew tecellîyekê ji wê 
roja wusleta bextîyar hê li vê dinyayê bi wan didin jîyandin. 

Cejna rastîn, razîbûna Heq ji me ye. Ji bo vê ye ku bila em 
bi taybetî di wan rojên keyfxweşîyê de sêwî, bêkes û hewcedaran 
keyfxweş bikin da ku em para xwe ji tecellîyên rahm û merhemetê 
wergirin. 

Lewra Mezinê me -eleyhisselatû wesselam- di hedîsa şerîf de 
gotiye: 

“Hûn rahmê li ehlê erdê bikin da ku yên li asîmanî jî rahmê li 
we bikin.” 328 

Bila em jibîr nekin ku cejn, bi ti awayan ne rojên keyfxweşîya 
takekesî yên wekî tatîl û şahîyan e. însan bi tena serê xwe wek 
takekes nikare cejnê bike. Yanî çawa mirov nikare bi tena serê xwe 
tenê nimêja cejnê û bi tena serê xwe tenê li hev pîrozkirina cejnê 
tesewwir bike, bişayesîne, aynî wisan mirov nikare cejneke ku ji bo 
şexsê xwe tenê yan ji bo dilşadîya malbata xwe tenê hatî hesrkirin 
jî bihizire. Bi berevajî vê cejn, kirina sileya rahmê, bi xêr û qencîyê 
bibîranîna rabûrîyên me û şadkirina gîyanên wan, jîyandina biratîya 
îmanê di plana civakê de ye û ji bo edakirina çendîn mûkellefîyetên 
me dibin wesîle û rojên îbadetan e ku hemû civakê hemêz dikin. 





327. îbnû Mace, Siyam, 68. 

328. Ebûdawud, Edeb, 58. 

Welhasil Remezan; terbîya jîyaneke rûhanî ye. Mislimanetî, ne 
merasimeke sade bi Remezanê taybet e, û ji bo hinek rojên mûayyen 
aîd e, lêbelê heyateke teqwayê ya ji bo temenekî tevî ye. 

Hezretê îmamê Şaranî dibêje: 

“Hurmeteke Remezanê heye ku ew di heyvên din de nîn e. Heq 
Teala meha Remezanê xistiye nav heyvên qemerî ye, ji bo ku şeref û 
bereketa di Remezanê de li ser hemû heyvên salê belav bike.” 329 

Li ser vî esasî çawa Rebbê me, hemû wextên salê bi heyva 
Remezanê şerefdar kiribin, îcab dike em jî temenê xwe tevî bi 
hêvîkirina feyz û bereketa Remezanê û di nav îdraka zarafet, neza- 
ket û hessasîyeta di wê heyvê de wê sag û îhya bikin. Ji lewma divê 
em bîranînên xwe yên manewî ku di bin terbîya Remezanê de 
derbas dikin hîç ti zemanî jibîr nekin. Lewra temen, di zahirê xwe 
de çi qeder dirêj dibin bila bibin, li tenişta jîyana ebedî ya axretê ji 
demsala heyvekî ya Remezanê jî kurttir e. 

Rebbê me, îbadet û amelên salih ên ku heta vêga me kirine 
û emê ji vêga û pê de bikin jî ji me qebûl bike. Heyvên Remezanê 
ku em bi nîyetên îxlasdar û pîvanên teqwayê îdrak dikin, ji bo me 
bike nesîb ku em bikarin bi Remezana piştî vê tên ve jî girêbidin, 
bi vî awayî em bikarin temamê jîyana xwe di nav rûhanîyeta 
Remezanê de bijîn. Dîsa Remezana şerîf; ji bo welatê me, milletê 
me û hemû dinyaya îslamê bike wesîleya hizûr û dilşadîyê! 

Amîn.. 





329. Ebdûlwehhab eş-Şaranî, Kibrît-ê Ehmer, rûpel, 110. 

îsraf, maneyeke berfereh îfade dike; her xusûsa ku însan ji 
tixûbê xwe derbas bibe, ew dikeve nav pênaseya îsrafê. Li gorî vê 
pênase û tarîfê; -di kîjan xusûsê de dibe bila bibe- dema bendeji 
tixûbên îlahîyên kuXudajê re danîne, derkeve, here derve, evjî 
dibe îsraf. Yanî îsraf, bi xerckirina nîmetê di pûçîyê de zîyankirina 
wêye. 









Di îman, Îtîqad û îbadetê De 

ÎSRAF -1- 


Hemû ajar û nîmetên ku Rebbê me ji bendeyên xwe re lutf 
kirine, nîşaneke eşkere ya rahm, merhemet û mehebbeta wî ne. Ev 
îkramên îlahî, ji bendeyan re belaş, yanî bêyî bende heqê wan bidin, 
yan jî bêyî ku ew xebat bikin û wan bi xebata xwe heq bikin ji terefê 
Cenabê Heq ve, hatine îhsankirin. 

Xudê Teala di ayeta pîroz de dibêje: 

“Xuda, ji kerema xwe hemû mexlûqên ku li erdê hene û 
hemû mexlûqên ku li asîmanan hene ji we re stûxwehr kirine. Bi 
rastî di vê de ji bo civakeke ku difikirin pirr îbret hene .” 330 


Lêbelê ev rewş, nayê vê maneyê ku êdî mirov dikare nîmetan 
bê şert û qeyd wek ku dilê mirovî arzû dike wisan bikarbîne. Çawa 
Xuda di ayeteke din de jî gotiye: 

“Ma însan zen dike ku ewê serberedayî were hiştin !” 331 

330. Casîye, 45/13. 

331. Qiyamet, 75/36. 

- 

Naxwe dema em nîmetên ku Xuda ji bo me lutf kirine, sarf 
bikin jî em bêgav û mecbûr in ku pîvanên ferman û qedegeyên îlahî 
li ber çavan bigrin. Divê em jibîr nekin ku hesabê helalî û ezabê 
heramî jî hene. Bi qasî xwe vedana ji heramîyan, dema em nîmetên 
helal bikarbînin jî divê em wan bi ser tixûbê “îsraf’ê de nerijînin û 
em xwe ji ketina herameke dîger biparêzin. Lewra îsraf; di bikara- 
nîna nîmetan de derbasbûna ji sînorî û bêhurmetî-kirina ji pîvanên 
îlahî re ye. îsraf, li hemberî lutf û îhsana Cenabê Heq nankorîyeke 
mezin e. 

Heke çi qeder îfadeya “îsraf ê bi giştî di bara îmkan û qîmetên 
maddî yên wekî mal û serwetê de were bikaranîn jî ev maneya sînora 
wê ye ku pêşî tê bîra mirovî ye. Haleveku îsraf, maneyeke berfereh 
îfade dike; her xusûsa ku însan ji tixûbê xwe derbas bibe, ew dikeve 
nav pênaseya îsrafê. Li gorî vê pênase û tarîfê; -di kîjan xusûsê de 
dibe bila bibe- dema bende ji tixûbên îlahî yên ku Xuda jê re danîne, 
derkeve, here derve, ev jî dibe îsraf. Yanî îsraf, bi xerckirina nîmetê 
di pûçîyê de zîyankirina wê ye. Çawa îyas -rahmehûllah- gotiye: 

“Her çi tiştê ku bi derveyî fermanên Xuda ve birije, îsraf e.” 

însan, bi sebeb xwedbînî û ezperestîya xwe ku jê re xwedî ye, 
meyla wî heye ku şaşîyên xwe mazûr bibîne. Heta bi mêrkujên ku 
sûcê ji hemû sûcan girantir kiribin jî xwe dixin pişt hinek sebeb û 
behaneyan û hewl didin xwe mazûr bibin. Dema qatil bi xwe wiha 
bin, zehf asayî ye ku îsrafkar û nekes (nemerd) jî bikevin bedbextîya 
memnûnbûna ji halên xwe yên îsraf û nemerdîyê. Zêdebarî vê jî, 
bi pirranî ew ji gefleta seadet zenkirina harbûnîya îsrafê û sefaleta 
nemerdîya ku ketinê jî, xilas nabin. Ji lewma mefhûma “îsraf’ê ku di 
serê pêşî de wek çarçeveyeke vala dixuyê, lazim e em wê bi awayekî 
rast bi beyanên îlahî re ahengsaz û mûwafiq tije bike. 

- 






Di îman, Îtîqad û îbadetê De ÎSRAF -1- 


rjs ŞLjfa&zri 


Çawa ku di emanetên maddî de îsraf bi mûcibê dînê me hatiye 
qedegekirin, digel van îsraf di xerckirinên bi hovane û bizavên ji 
cureyên derbaskirina tixûbê xwe de jî (aynî wisan) di mijarên wekî 
îtîqad, îbadet, îlm, exlaq, zeman û aqil ku wan qîmetê manewî 
hene de jî hatiye qedegekirin, heta her yek ji van wek jidestdaneke 
tehlûkedar hatine dîtin.. Lewra ev bizav, di ogira zewqên dinyayî 
yên berwext û demî de bi gafîlane îsraf û zîyankirina seadeta ebedî 
ye. 

Rebbê me, di hemû mijaran de îsraf û nemerdî qedege kiriye û 
li me ferman kiriye ku em di îhtiyacên jîyana xwe ya rojane de her 
wekî xwarin-vexwarin û lixwekirinê heta em di qîmetên manewî 
yên jîyana xwe de jî xwe ji îsraf û nemerdîyê dûr bikin û em li ser 
îtîdalê bibin.. Ji lewma her mûmîn mecbûr e, di navbera van herdu 
nuqtên hevdij de jîyaneke bi mûwazene bijî. Lewra di bikaranîna 
hemû nîmetên maddî û manewî de heke pîvanên îlahî li ber çavan 
neyên girtin hingê însan, nikare xwe ji ketina yekê ji îlletên îsrafê 
yan jî nemerdîyê, xilas bike. 

Em dikarin hinek ji giringtirîn îsrafên ku encama me ya din- 
yayî û axretî ber bi felaketê ve diajon û rêyên xilasbûna ji wan jî 
wiha rêz bikin: 

a. Di îman û Îtîqadê De îsraf: 

Ev, îsrafa ji her îsrafê tirsnaktir e. Ew mûhafeze-nekirina hey- 
sîyeta aqilî û qelbî ye. Ev jî bi awayê îdraka xwe bi dest herka batil, 
efsane, xurafe û fikrên xirab ve berdanê û bi xirabkirina safîyeta 
“fitreta îslam’ê ye ku ew di aferîna însanî de heye. Ev jî bi zîyankiri- 
na seadeta ebedî bi encam dibe.. 

Li zeîftîyê xistina îmanê, bi pirranî felaketeke manewî ye, bi 
hezkirina ji fasiqan tê meydanê. Rebbê me, di bara şîyarkirina me 
bendeyên xwe ji ketina rewşeke halo, wiha ferman dike, dibêje: 

“Dema tu mirovên ku di bara ayetên me de bi neqencî xwe 
di axaftinê de noq dikin, bibînî, berê xwe ji wan vegerîne, heta 
paşê ew xwe di peyveke geyrê wê de noq bikin. Heke şeytan, bi 
te bide jibîrkirin, piştî bi bîrhatinê li cem wê civata sitemkaran, 
nerûne .” 332 

Lewra peywendî û nêzîkatîya fikrî ya bi fasiqan re bi derbas- 
bûna zemanî re bi nêzîkatîya qelbî werdigere, ew jî îmanê li zeîftîyê 
dixe û ji bo helaka jîyana ebedî dibe sersebeb. Sebebên serekeyî yên 
vê îsrafa îmanî, di ayetan de wiha têne îfadekirin: 

“Ew (ehlê cennetê) ji gunehkaran dipirsin, ji wan re dibêjin: 
Çi tiştê hûn xistine Seqerê (agirê şewatok)? Gunehkar ji wan re 
dibêjin: Me li dinyayê nimêj nedikir; me xwarin nedida jar û 
belengazan, me, bi yên ku xwe di pûçîyê de noq dikirin re, di 
pûçîyê de noq dikir. Me roja sagkirina piştî mirinê, hesab û xelat 
û celat jî diderewand û bawer nedikir .” 333 

Rêya neketina vê encamê jî dîsa Rebbê me di vê ayetê de wiha 
eşkere dike, dibêje: 

“Gelî yên ku îman anîne! Ji Xuda bitirsin û bi sadiqan re 
bibin.” 334 

Di ayeteke din de zerûreta ku divê mirov bi awayekî gafîlane û 
bi nezara pûç li ayetên Xuda yanî li ferman û qedegeyên wî nem- 
eyzîne lêbelê pêwîst e mirov bigihîje kûrahîya hestan de wiha tê 
îfadekirin: 

“Dema ayetên Rebbê wan di bîra wan têne anîn, li hemberî 
wan kerr û kor tevnagerin .” 335 

332. Enam, 6/68. 

333. Mûddessir, 74/40-46. 

334. Tewbe, 9/119. 

335. Furqan, 25/73. 

Bi vê nêrînê, mesela ew însanên ku melekeyên îdraka qelbî 
ya xwe li derveyî meqseda aferîna xwe bikartînin lêbelê hîç ayetên 
Xuda nabînin jî bi sebeb bêhestîya hissên xwe, maneya vê; ew ketine 
îsrafa hissîyatan. Ayeta pîroz jî encama tehla îsrafê wiha eşkere dike, 
dibêje: 

“Bêşiwar Xuda, kesên ku îsrafê dikin û zehf derewan dikin 
bi hîdayetê nagihîne .” 336 

Di îtîqadê de jî înhîraf û mûbalege, yanî ji endazê derbasbûn 
hene. Yek ji giringtirîna van jî wiha pêktê; dema mirov biçe serdana 
qebrên salihan, mirov rasterast îhtiyacên xwe ji wan daxwaz bike. 
Tişta ku divê were kirin; mirov amelên salih ên ku wan di jîyana 
xwe ya dinyayê de kirine, tefekkur bike, mirov meqamê bilind ê wan 
yê li cem Cenabê Heq jî bihizire û bi hurmeta xatirê wan jî daxwa- 
zên xwe ji Ellah Teala bike. 

Digel vê jî dîsa aqîde û bawerîyeke batil e ku însan bêqeyd û 
şert bawerîya xwe bi “şefaef’a kesên salihan bîne û bibêje; “ev zat wê 
şefaeta min bike.” Lewra wekî ku di ayeta pîroz de jî hatiye gotin; 

bes ew kes dikarin şefaetê bikin ku Rahman destûra şefaetê bide 
wan .” 337 

Dîsa şaş û ne rast e ku mirov bibêje; kesên salih her tiştî diza- 
nin û çi bikeve dilên mirovan ew wê jî dixwînin. Heke Xudê Teala 
ji wan re bide zanîn, ew dikarin bixwînin. Heke na, pêgember jî her 
tiştî nizanin. 

Hezretê pêgemberê Xuda -sellellahû eleyhî we sellem- di ber- 
siva hinek pirsên ku jê dihatin kirin de wiha digot: “Ewê ku pirsjê tê 
kirin di vê mijarê dejiyê kupirs dike, ne zanatir e..” Çawa ku di hadî- 
sa îfkê de jî piştî heyvekê jê re wehyî tê, di vê navberê de pêgemberê 





336. Mûmîn, 40/28. 

337. Taha, 20/109. 

Xuda -sellellahû eleyhî we sellem- di bara heqîqeta meselê de tiştek 
negotiye. Dîsa di bara sê kesên ku bi sebeb îhmalkarî û gefleta xwe ji 
Sefera Tebûkê mabûn de jî jê re wehyî piştî pênceh rojan hatiye. 

Osman bin Mez un -radîyellahû anhû- li Medînê li mala jineka 
bi navê Ummu’l-‘Ela wefat kiribû. Vê jinê jê re gotibû: 

“-Ya Osman, ez şehde didim ku Xudê Teala vêga îkramê dide 
te.” 

Pêgemberê Xuda -sellellahû eleyhî we sellem- desttêwerdan 
kir û got: 

“-Tuji kuderê dizanî ku Xuda îkramê didîyê?” 

Wê jinê jê re got: 

“-Wellahî ez nizanim!” 

Pêgemberê Xuda -sellellahû eleyhî we sellem- wiha got: 

“-Binêrin, Osman wefat kiriye. Ez bi xwe ji bo wî ji Xuda xêrê 
hêvî dikim. Lêbelê ez digel ku pêgember im jî ez nizanim wê çi li min 
û li we were kirin (yanî çi halên bi serê min û we de werin)” 

Ummu’l-‘Ela dibêje: 

“Wellahî, êdî di piştî vê hadîsê (bûyerê) de min di bara ti kesî 
de tiştek negot (sade min ji bo wan ji Rebbê xwe xêr hêvî kir).” 338 

Xuda di ayeta pîroz de dibêje: 

“Bibêje: Ez ne pêşiyê pêgemberan im. Ez nizanim dê çi ji 
min û we werê kirin jî. Ez bes li pey wehya ku ji min re hatiye 
şandin, diçim û ez bes hişyarkerekî eşkere me .” 339 

Mirovekî ji Hezretê Yaqûb -eleyhisselam- pirs kir, jê re got: 

338. Buxarî, Tabîr, 27. 

339. Ehqaf, 46/9. 

“Ey xwedîyê qelbê mûnewwer û aqilê pêgember! Dema 
serkirasê Yûsuf ji Misrê dihat te bêhna wî kir lêbelê çima te li ber 
serê xwe dema ew di bîrê de dihate avêtin, te ew nedît?” 

Hezretê Yaqûb -eleyhisselam- di bersiva wî de got: 

“Nesîbê îlahî yê ku di vê mijarê de em pê digihin dişibihe lêx- 
istina birûskê. Ji lewma hinek caran cihên gellek dûr ji me re xuya 
dibin, hinek caran jî cihê zehfji me nêzîk jî li ber me nehan dimîne!” 

Ew îltîfat û xweşikahî-kirinên ku însan bêtefekkur û gafîlane di 
nabera xwe de ji hev re dikin û wan li hev diguherînin jî ji cureyên 
îsrafa qedegekirî ne. Pêgemberê Xuda -sellellahû eleyhî we sellem- 
di vê babetê de wiha gotiye: 

“Heke pêwîst bikeyekji we medhê birayê xwe bide û ew wesfdi 
wî de hebin jî bila peyvên wiha sipehî bibêje: «Ezfilan keso wiha zen 
dikim, Xudaji wî re kafîye, ez li hemberî Xuda ti kesîpaqij nadêrim, 
ez dibê qey ew halo û halo ye..»” 340 

Kemala îmanê, bi aqilê kamilê ku bi wehyê ve mezc bûbe; 
kemala aqilî jî bi nûra îmanê ya di hundurê wî de yanî bi gihan û 
kemala qelbî ve bend e. Ew îtîqad û fikrên ku ji nûra îlahî mehrûm û 
bi xurafe û efsaneyan tije bin; wekî qendîlên bêdohn, yan jî ampûlên 
bêcereyan in.. Aqilekî wiha ji kontrola wehyê mehrûm jî wekî wê 
ampûlê ye ku bêpîvan û bêhevkêşî cereyanê werdigre, ew di rojekê 
ji rojan de her mehkûm e ku mehû bibe û here nemanê. 

b. Di îbadetê De îsraf: 

Fermanek ji fermanên bingehîn ên dînê me ye ku em di her 
mijar û babetê de îtîdalê (wesetîyetê) esas bigrin, em îtîdalê di îbadet 
û mûamelatên xwe de jî ji xwe re bikin adetekî bifeyz û bimbarek. 




340. Buxarî, Şehadat, 16. 

Lewra reftar, çawa hatibe hînkirin û ji însanî re hatibe biadetkirin, 
bêşiwar bi pirranî ewê wisan dewam bike. 

Di bara îsrafên ku di esnaya edakirina îbadetan de têne jîyînê 
de jî mijara ku pêşî tê aqilê mirovî ev e; mirov di desmêj û guslê 
(xwe-şûştinê) de xwe bi dest wesweseyan ve berde û ji sînorê pêwîst 
zêdetir avê bikarbîne. Pêgemberê Xuda -sellellahû eleyhî we sellem- 
rêya xwe bi Se‘d -radîyellahû anhû- xistibû ku wî di wê esnayê de 
desmêj digirt, jê re gotibû: 

“-Ya Sed! Ev îsrafçi ye?” 

Çi dema Se‘d -radîyellahû anhû- jê re got: 

“-Ma di desmêjê de jî îsraf çêdibe?” Mezinê me pêgemberê 
Xuda -sellellahû eleyhî we sellem- jê re got: 

“-Belê, heke tu li ser çemekî herkbar bîjî (avê îsraf neke)!” ui 

Dema îmkan hebe mirov nimêjê bi cemaet bike, lêbelê wê bi 
cemaet neke û halên wekî mirov nimêja xwe bike wek mecbûrîyet- 
siwarekê û wê bi awayekî ji rûhanîyetê dûr eda bike jî yek ji cureyên 
îsrafên aîdê jîyana îbadetê ye. Ji bo kesên ku nimêjê bi awayekî ji 
xuşû û hizûrê mehrûm dikin, Cenabê Heq wiha dibêje: 

“Xwelî li wan nimêjkeran be ku ew nimêjên xwe ciddî nagi- 


Mezinê me pêgemberê Xuda -sellellahû eleyhî we sellem- jî di 
bara nimêja ku bi sebeb kêmasîyên qelbî fezîleta wê tê windakirin 
yanî nava wê tê valakirin û ew tê îsrafkirin de wiha gotiye: 



341. Ibnû Mace, Teharet, 48. 

342. Maûn, 107/4-5. 

“însanek heye nimêj dike; lêbelêji nimêja wîjê re nîvê wê, sêyeka 
wê, çaryeka wê, pêncyeka wê, şeşyeka wê, heftyeka wê, heştyeka wê, 
nehyeka wê nayê nivîsîn; heta bes dehyeka wêjê re tê nivîsîn ” 343 

Naxwe Cenabê Heq ji me îbadetekî di nav rûhanîyeta aqil û 
qelbî de arzû dike. Bi fermana xwe ya “biçe sicûdê û nêzîk bibe !” 344 
ji me dixwaze ku dema enîya me diçe sicûdê bila dilê me di hizûra 
Xuda de di halê tezarrû û nîyazê de di nav hesta îhsanê de bibin. 
Lewra tişta ku însanî bi kemala mûmîntîya rasteqîne digihîne, 
bikaranîna mûştereka (hevbeşa) failîyetên mejî û dil e. 

Xuda di ayeta pîroz de di bara mirovên ku bi awayê layiq 
nimêjên xwe eda dikin de wiha dibêje: 

“Mûmîn bi xilasîyê gihane. Ewên ku nimêjên xwe bi xuşûê 
dikin.” 345 

Rojî, yek ji her pênc ruknên îslamê ye, zeîfkirina rojîyê bi 
derew-kirinê, bi geybet-kirinê û bi xeber-gerandinê û kêmkirina 
ecra wê ji bo sewîya biçûçiktirîn jî îsrafeke mezin e. Mezinê me 
pêgemberê Xuda -sellellahû eleyhî we sellem- di vê babetê de wiha 
dibêje: 

“Kî, axaftina bi derewan û kar-kirina bi hîle û derewan terk 
neke, Xuda qîmet bi devji xwarin û vexwarinê berdana wî, nade .” 346 

Rojî, divê qedrê wan nîmetên ku Rebbê me ji me re îhsan kirine, 
bi me bide îdrak-kirin. Dîsa rojî, divê bi birçîtîya nîvrojî ji me re şanî 
bide ku em çi qeder bêçare ne. Divê ew bi me bide fêrkirin ku em ji 
halê birayên xwe yên abûrîya wan lawaz çawa fehm bikin. Divê ew bi 
me bide kirin ku em dilê xwe dirêj bikin heta bi wan jaran bigihînin. 
Divê ew bi me bide temînkirin ku em karibin bi heyecana îbadetê 

343. Ebûdawud, Selat, 123, 124. 

344. Eleq, 96/19. 

345. Mûmînûn, 23/1-2. 

346. Buxarî, Sewm, 8, Edeb, 51. 

sedeqeyên xwe wekî ku didin Xuda wisan bi edaya tewazû, nefs- 
biçûkî û teşekkurê bidin wan. Lewra Xuda ayeta pîroz de dibêje: 

“..Xuda toba bendeyên xwe qebûl dike û sedeqeyên wan 
werdigre..” 347 

Remezana Şerîfa ku rojî têde wek ferz tê girtin jî, ji serî heta bi 
binî heyveke îbadetê ye. Ew bi feyz, rûhanîyet, rahm, megfîret, lutf 
û kereman tije ye. Mezinê me pêgemberê Xuda -sellellahû eleyhî we 
sellem- ferman li me kiriye ku em vê heyva bimbarek îsraf nekin 
û em bi awayekî bifeyz û bereket wê ji xwe re binirxînin, biha pê 
bidin. 

Digel vê jî divê em sehûran (paşîvan ên Remezanê); bi dilekî 
şîyar, bi teheccudan, îstigfaran, zikr, tefekkur û tîlaweta Qur’anê eda 
û derbas bikin. Divê em naverojên (Remezanê); bi dana dilê xwe 
ji bo Heq, bi kirina îbadetan, bi kirina înfaqan, bi kirina amelên 
salih xwe bigihînin wextên îftarê ku ew saeta îcabetê (dûa têde têne 
qebûlkirin) ye, erê divê em bi îstigfar, dûa û bi hizûra ku karibin 
mûmînekî li cem xwe bidin îftarkirin naverojên Remezanê derbas 
bikin û binirxînin.. Divê em êvarên Remezanê jî bi kirina nimêjên 
terawîhan ku ew bi tadîla ruknan û bi tuma’nînetê têne edakirin, îhya 
û sag bikin. Lêbelê heke em vê heyva mûbarek bi heqîyê nenirxînin, 
em dibin ku me ji wan deryayên rahm û megfîretê yên ku di ber serê 
me re diherikin, derbas dibin û diçin îstîfade nekiriye, em dibin ku 
me ew di girdab û gera îsrafeke gemnak de terk kiriye. 

Li alîyê din diqqet nekirina li helalîyeta mal û milk, li ber çavan 
negirtina heq û hiqûqê mirovan, wek meşgûlbûna bi malayanî (yanî 
bi karên ku mirovî elaqedar nakin), kirina hinek tevger û bizavên ku 
feyz û rûhanîyeta wê bela-wela dikin jî maneya vê dibe; îsrafkirina 

îbadetê heccê.. 


347. Tewbe, 9/104. 

Çawa di hedîsa şerîf de jî hatiye gotin; “Ew kesê ku bi diravên 
heram çûye heccê, dema «lebbeyke» dibêje, bi vî awayî bersiva wî tê 
dayîn: «Ji te re ne lebbeyke û ne seadeyke. Lewra qezenca te heram e, 
zadê te heram e, merkeba te heram e. Hîç ti sewabek ji te re nîn e û 
wek gunehkar vegere! Ji ber ku tu dê bi tiştên ku li xweşîya te naçin re 
rûbirû werî jî gemgîn bibe!»" i4S 

îsrafa di Zekat û sedeqeyan de jî wiha çêdibe; mirov bi awayê 
minnet kirina li hewcedaran, wan di bin minneta xwe de bihêle 
û mirov bi nexweşîyên dilî yên wekî riyakarî û xwe ecibandinê 
mûbtela bibe. Cenabê Heq, di vê babetê de wiha dibêje: 

“Gotineke xweş û lêborîn, ji dana sedeqekeke ku li dûv wê 
êşandin hebe, çêtir e. Xuda dewlemend û berbuhêr e. Gelî yên ku 
îman anîne! Hûn her wekî yên ku bi riyakarîyê malên xwe înfaq 
dikin; lêbelê di rastiyê de bi Xuda û roja axretê îmanê nayînin, 
sedeqeyên xwe bi minnet-kirin û êşandinê pûç nekin ha !” 349 

Divê mûmînek hewldaneke titîz şanî bide ji bo karibe zekata 
xwe bixe destê ehlê wê. Lewra Cenabê Heq, medhê bendeyên xwe 
yên wiha dide û dibêje: “Ew kes in ku ji bo dana zekatê failîyetê 
şanî didin.” 350 


Mezherîyeteke zehf giring e ku em karibin zekat û sedeqeyên 
xwe bidin ehlê wê. Ji xwe giringtirîn fermana Rebbê me ye ku em 
ji bo dana zekat û sedeqeyên xwe hûrkolîneke ciddî bikin û em 
naskirina hewcedaran ji sîmayên wan ji bo xwe bi meleke bikin . 351 
Di esilê xwe de ji bo karîna mal dana bi kesên ehl jî, bi kîjan rêyan 
me ew qezenc kiriye ve bend e. Bi îfadeyeke din, cihên sarfkirina 


348. Heysemî, III, 209-210. 

349. Beqere, 2/263-264. 

350. Mûmînûn, 23/4. 

351. Binêrin. Beqere, 2/273. 

zekat, sedeqe û înfaqên me wekî ayna ne, ku helalîyeta qezenca me 
şanî didin. 

Bi wechê layiq nexwendina Qur’ana Pîroz, hewlnedan ji bo 
fehmkirina wê, bêgane-mana li hemberî ferman û qedegeyên wê 
jî maneyê wê îsrafkirina vê xezîneya mezin û biqîmeta îlahî ye. 
Cenabê Heq, di bara mirovên ku di xusûsa Qur’ana pîroz de ketine 
îsrafê de digel wan mirovên ku bi awayê sipehî jê îstîfade dikin jî 
wiha eşkere dike, dibêje: 

“Paşê me kitêb, daye yên ku me, ew ji navbera bendeyên xwe 
bijardine. Vêca, hinek ji wan hene ku neheqiyê li xwe dikin, hinek 
ji wan hene ku di rêya navîn de diçin, hinek ji wan jî hene ku bi 
destûra Xuda di qenciyan de ji bo bikevin pêşîyê pêşbaziyê dikin. 
Ha ev e, camêriya mezin .” 352 

Çawa mirovên ji hemû mirovan bijardetirîn umme- 
ta Mûhemmed in, aynî wisan mirovên qenctirîn ên ummeta 
Mûhemmed jî ew mûmîn in ku Qur’anê dixwînin, wê jiber dikin, 
naveroka wê fêr dibin û bi hukmên wê jî amel dikin. Hinek ji miro- 
van hene ku zulimê li xwe dikin, digel ku Qur’an hîn bûne jî wekî 
pêwîst wê naxwînin, bi wê amel nakin, êdî ew dibin ku nîmeta ji 
her nîmetê mezintirîn bi zîyan kirine. Hinek ji wan hene ku di rêya 
navîn de ne; geh bi wê amel dikin, geh jî bi wê amel nakin, wê îhmal 
dikin. Hinek ji wan jî hene ku bi destûra Xuda di xêr û qencîyan de 
bipêşve diçin. 

Qur’ana Pîroz, lîsanê erd û asîmanî ye, ji bo gîyan û rûhan xe- 
zîneya bereket û rûhanîyetê ye. Mûcîzeyeke eşkerekirinê ye ku ji 
însanî re hatiye bi hedîye-kirin. Dilên mûmîn ên ku bi Qur’anê re 
hevdîtin kirine, dibin mekanê tecellîyeke mûstesna’ya Xaliqê kaînatê. 
însanê ku bi Qur’anê dijî wekî mîsala baweşînkê li hev tê tewandin, 
ew dibe mînyetureke alemê û vê kaînata mûezzam û mûhteşem dixe 





352. Fatir, 35/32. 

nava xwe, ha ew vê hizûr û dilşadîyê dijî. Ji bo însanê dil, Qur’ana 
Pîroz derîyekî bi-îhtîşam e ku bi kûrahîya dinyaya tefekkurê ve li ber 
wî tê vekirin. 

Dema em Qur’anê dixwînin bi qasî paqijîya bedena xwe, 
paqijîya dilê me jî zerûrî ye. Lewra nexweşîyên dilî nahêlin însan 
bi awayekî yekser hevdîtinê bi Qur’anê re bikin. Ew mirovên ku bi 
rahm, şîfa û hîdayeta Qur’anê nagihin, hevdîtinê nakin, bi berevajî 
vê ew tam bi xusraneke mezin dûçar dibin. Ji ber ku Qur’an mirada 
îlahî îfade dike, ji her kesî bêhtir û baştir bes ew kesên salih ên xwedî 
teqwa, yên ji Xuda nêzîk dikarin wê fehm dikin. Ji bo mirov karibe ji 
nîmetên Qur’anê îstîfade bike, ji lewma ji bo mirov karibe bi seadeta 
dinya û axretê bigihe zerûrî ye ku mirov bibe ji ehlê teqwayê. 

Mijareke din jî heye ku îcab dike mirov Jê diqqet bike, ew jî ev 
heqîqet e ku xizmeteke biçûka ji rizaya îlahî re ahengsaz û mûwafiq 
dibe ku ji gellek îbadetên nafile bixêrtir be. Ev mîsala ku di Esrê 
Seadetê de hatiye jîyanê, vê mijarê çi xweş îzah dike: 

Di sefereke ku keleçiqçiqa germahîyê bû de Hezretê pêgemberê 
Xuda -sellellahû eleyhî we sellem- koça xwe li cihekî mûsaid 
danîbû. Hinek ji sehabîyan rojîya nafîle digirtin. Sehabîyên birojî 
ji ber westinê ketibûne xewê. Sehabîyên bêrojî jî ji bo desmêjê av 
dikişandin û kon vedan ji bo xwe bidin ber siha wan. Lêbelê dema 
wextê fitarê hat, Mezinê me pêgemberê Xuda -sellellahû eleyhî we 
sellem- got: 

“-îro, ewên ku rojî negirtine bi ecrê (ya hê zêdetir) gihane .” 353 

Aynî wisan meşgûlbûna însanekî bi karên xwe yên di dereceya 
duduyan û sisêyan ve û îhmalkirina wî ji bo qezenckirina rizqê xwe 
û hewcedarbûna wî ji bo hawîrdorên xwe jî cure îsrafek e. Lewra di 
hedîsa şerîf de hatiye gotin: 


353. Mûslim, Siyam, 100-101. 

“Xudê Teala hez dike bendeyê xwe di wezîyeteke bi bazdana li 
dûv helalîyê de westayî, bibîne .” 354 

Li alîyê din dûayên ku di nav qerebaliga mirovan de têne kirin 
jî heke mirov di dûayên xwe de qaflye’yan rêz bike û ji bo mirov 
hunerê xwe şanî bide jî ew qeder dûayên xwe dirêj bike, bi dengê 
bilind bang bike heta ku heyecana cemaetê bide revandin jî maneya 
wê îsrafkirina cewhera îbadetê ye.. Lewra pêgemberê Xuda gotiye: 

“Di dûa de dengên xwe bilind nekin, lewra hûn yekî kerr bang 
nakin .” 355 Bi vî awayî dûayên bi qîrewîr û bixirecir qedege kirine. Ev 
cure îsraf, rûhanîyeta îbadetan xirab dikin û feyza wan şîlo dikin. 

Pêgemberê Xuda -sellellahû eleyhî we sellem- di hedîseke 
şerîfa din de gotiye: 

“Zumrekek wê ji vê ummetê were ku ewê di paqijî û dûa de ji 
tixûbê xwe derbas bibin!” 356 

Welhasil Cenabê Heq, naxwaze îbadetên me bi otomat, yanî 
bi awayekî ji feyz û rûhanîyetê dûr bi bêhişane werin kirin û wilo 
werin bi-zîyankirin. Bi berevajî vê Cenabê Heq arzû dike ku qelbên 
me di nav rûhanîyet û feyza hesta “îhsan’ê de ji wî nêzîk bibin, yanî 
ew bi wusleta îlahî nail bibin, bigihin. 

Rebbê me; me di mijarên îman, îtîqad û îbadetê de ji 
şanîdana îhmalkarîyê, yan jî ji derbasbûna ji tixûbê xwe û 
kirina îsrafê mûhafeze bike! Ji bo me tevan, jîyîna di nav neşwe 
û heyecana kemala îmanê û hizûr û lezzeta îbadetan de bi nesîb 
û mûyesser bike! 

Amîn.. 



354. Suyûtî, el-Camîu’s-Segîr, I, 65. 

355. Buxarî, Cîhad, 131; Mûslim, Zikr, 44. 

356. Ebûdawud, Teharet, 45. 

Heyat, heta tu bibêjî bes nîmeteke pirr giranbiha ye ku Cenabê 
Heq wê ji bo bikaranîna careke tenê ji her candarî re bexş kiriye û 
jê re zemanekî mûayyen jî dîyar kiriye. Şert e ku mirov zemanî di 
amelênjê re layiq de sarfû xerc bike. Lewra zeman, ne mirov dikare 
wîji xwe re deyn bike, nejî dikare wî bi deyn bide. Mûmkin e, mirov 
her tiştî ji xwe re bikirre, lêbelê bi ti awayan mirov nikare zemanê 
bûrî bi şûn de vegerîne... 

Hemû ajar û nîmetên ku însanî bidest xistibin vêca çi belaş, çi 
jî bi ked û xebata xwe qezenc kiribin, lutf û keremeke Cenabê Heq 
in. Lewra Heq Teala ye, ewê ku nîmetan ji tineyî peyda dike, tîne 
meydanê û ewê ku ji bo bende karibe wan bidest bixe jî wê ama- 
dekarî û qeweta ku îhtiyaca bendeyan pê hebe ji wan re îhsan dike. 
Bi vê nêrînê, divê însan ji bîra xwe dernexe ku nîmetên ew ji wan re 
xwedî ye, di esilê xwe de ew sirf lutf û kerema Xuda ne. Divê ew di 
nav vê îdrak û têgihiştinê de bijî ku ev nîmet di hukmê emanetan 
de ne û rojekê ji rojan her divê ew hesabê wan bide. Lewra Xuda di 
ayeta pîroz de dibêje: 

“Ma we guman dikir ku me, hûn bes beredayî aferandine û 
hûnê li me neyêne vegerandin ?” 357 

Ji lewma dema em nîmetên xwe yên maddî û manewî bikartînin 
îcab dike em bihizirin ku em bi temamî serbest nehatine hiştin û 
em bêgav û mecbûr in van bi awayekî ji rizaya îlahî re ahengsaz û 
mûwafiq de bikarbînin. 


357. Mûmînûn, 23/115. 

Rebbê me di ayeteke pîroza dîger de gotiye: 

“Paşê ew roj, wê pirsa nîmetan (yên ku we li dinyayê ji wan 
îstîfade dikir) helbet ji we were kirin.” 358 bi vê ayetê hesabê mezin 
di bîra me tîne û berpirsîya me, mesûlîyeta me ji me re bi kirp îfade 
dike. 

Yanî Cenabê Heq, çawa di rêya bidestxistina nîmetên ku lutf 
kirine de hinek pîvan û endaz tesbît û tayîn kirine ku her divê em bi 
xebera wan bikin, aynî wisan wî hinek pîvan û endaz di bikaranîna 
wan nîmetan de jî tesbît û tayîn kirine, divê em wan jî tetbîq bikin.. 
Wî ev pîvan jî wek “helal û heram” eşkere kirine. Ha ji we re îsraf jî 
yek ji wan heraman e ku ji bo jidestdana rahm û mehebbeta Xuda 
dibe sersebeb, zêdebarî vê jî ew ji bo bi ser xwe de kişandina gezeba 
îlahî jî dibe sersebeb. 

Xuda di ayeta pîroz de wiha ferman dike, dibêje: 

“îsraf nekin; lewra Xuda ji îsrafkaran hez nake .” 359 

® 


Di Zemanî De îsraf: 

îsrafa zemanî yek ji wan çewtî û şaşîyan e ku însan bi sebeb 
geflet û nîsyana (jibîrkirina) xwe zehf zêde dikevîyê. 

Heyat, heta tu bibêjî bes nîmeteke pirr giranbiha ye ku Cenabê 
Heq wê ji bo bikaranîna careke tenê ji her candarî re bexş kiriye û 
jê re zemanekî mûayyen jî dîyar kiriye. Şert e ku mirov zemanî di 
amelên ew jê re layiq de sarf û xerc bike. Lewra di jîyanê de her dem 
ji karekî zêdetir gellek kar hene ku mirov dikare yekî ji wan bike. 
Lêbelê ji navbera van hemû karan di wê demê de kîjan kar giringtir 





358. Tekasur, 102/8. 

359. Enam, 6/141. 

be, hingê divê mirov wî bixe rêza pêşîyê û wan karên din jî li gorî 
rêza giringîya wan, wan jî bixe ber dor û rêzê, ji bo mirov karibe 
zemanî wekî pêwîst bikarbîne, ev destûreke giring û jêneger e û her 
divê mirov lê diqqet bike.. 

Mesela ji bo dêyekê şîrdana zarokê xwe bizaveke sipehî ye, îcaba 
şefqet û merhemetê ye. Lêbelê dema agir bi malê bikeve, heke ew 
li ser şîrdana zarokê xwe dewam bike, ev dibe hemaqet û webalekî 
mezin. Divê ew di wê esnayê de çendan bi satilek av be jî hewl bide 
şewatê bimevirîne. Lewra ev wezîfe, li gorî wezîfa din, yanî li gorî 
wezîfa şîrdana zarokê giringîyeke heyatîtir erz dike. Heke ew di vê 
mijarê de tenbel hereket bike, piştî mûddeteke din wê ew û zarokê 
xwe herdu jî di nav wê şewatê de biçin helakê. 

Aynî wekî vê, di roja me ya îroyîn de bi sebeb nezaketa zemanî, 
divê em karibin ji karên din zêdetir, rewacê bi dînê Xuda bidin, ev 
di mijara zemanî de yek ji îcaba berpirsîya me ye. 

Ji bo eshabê kîram ê ku wextê xwe bi awayê sipehîtirîn dinirx- 
andin bi zewqtirîn û bimanetirîn demên heyatê ew zeman bûne 
ku peyam û mesajên tewhîdê ji însanan re teblîg dikirin. Dema 
sehabîyek li ber sêpêya îdamê bûye jî ji bedbextê ku sê deqîqe 
zeman jê re nas kiribûn teşekkur kiriye û gotiye: 

“Naxwe sê deqîqeyî wextê min heye ji bo ez karibim heqîyê ji te 
re teblîg bikim. Hêvî heye ku tu werî ser hîdayetê.” 

Di roja me ya îroyîn de hinek însan di erozyon û biçolbûna 
bê-îmanî û bêexlaqî de winda dibin û diçin de ji bo her mûmînî 
deynekî mezin ê îman û wijdanê ye ku ew bi zimanekî şîrîn ji wan 
nêzîk bibe û sipehîtî, zarafet û nezaketa îslamê ji wan re bide xuya- 
kirin.. 


Zeman heta tu bibêjî bes sermayekekî giranbiha ye, îsraf-kirina 
wî di tiştên pûç û abes de, maneyê wê di tehlûkê de werkirina jîyana 

- 

axretê ye. Ji lewma zeman, ji bo mirovên ku karibin perdên gefletê 
ji ber çavên xwe rakin, nîmeteke ew qeder giranbiha ye ku bi tiştekî 
din re nayê qiyaskirin. Cenabê Heq di Sûretê Esr de dibêje: 

“Ez bi Esrê (zemanî) sûnd dixwim ku însan bi rastî di nav 
zîyanê de ye. Lêbelê ewên ku îman anîne û amelên salih kirine, 
heqî li hev û din wesîyet kirine û sebr li hev û din wesîyet kirine, 

ji van (yên di zîyanê de) mûstesna ne .” 360 

Ev sûretê ku bi sûnda bi zemanî hatiye destpêkirin, dide zanîn 
ku ew zemanên bi îman, amelên salih, wesîyeta heqîyê û wesîyeta 
sebrê nehatine îhyakirin, maneyê wê ew hatine îsrafkirin û ew ji 
bo xusrana mirovan jî bûne wesîle û navgîn. Dema ew dibêje; 
lêbelê ewên ku bi heqî zemanê xwe nirxandine ji nav van mirovên 
ku di xusranê de hatine mûstesnakirin jî îşaret bi vê heqîqeta tehl 
dike ku însan bi pirranî di vê mijarê de xapîyane û ji wextê îstîfade 
nekirine. 

Cenabê Heq, bendeyên xwe di mijara bikaranîna zemanî, xilas- 
bûna ji xusranê û nailbûna ji bo îkramên îlahî de ev şîret kirine: 

“Dema tu ji karekî xilas bibî, derhal dest bi karekî din bike, 
pê ve meşgûl bibe! Her berê xwe bide Rebbê xwe, ji wî nêzîk 
bibe !” 361 

Yanî dema karek ji karên îbadet û xêrê xilas bibe, derhal dest 
bi karekî dîger bike, pê ve bazbide, naxwe îcab dike mirov firsendê 
nede ku ti zemanekî mirovî bi bêîbadetî û ji xêrê dûr derbas bibe. 
Lewra jîyan, nîmeteke ku ji me re hatiye bexşkirin ji bo em pê 
seadeta uxrewî ya xwe qezenc bikin. Mirin jî tarîx e ku zemanê bi 
şûn de dana seneda deynê me şanî dide. 


360. Esr, 103/1-3. 

361. Înşîrah, 94/7-8. 

Bazirgan, senedekê dide deyndarê xwe ji bo ew hazirîya xwe 
bike da ku (dema deynê wî were, ew) deynê xwe bi şûn de bide. 
Wade’ya li vir, ji bo hazirkirina wî miqdarî ye ku ewê di zarfê wî ze- 
manî de bi şûn de were dayîn. Heyata dinyayî jî ji mohletekê îbaret 
e ku ji me re hatiye dayîn da ku em pê axreta xwe qezenc bikin û em 
pê bi rizaya îlahî nail bibin, bigihin. Çawa ew bazirganê ku wadeya 
seneda ku ewê bi şûn de bide û razîne, ciddî negire, di zarfê wê mûd- 
deta ku jê re hatibe dayîn de hazirîya xwe neke û di encamê de roja 
bi şûn de dana deyn were ewê bikeve tengasîyeke mezin, heke însan 
jî wê mohleta temen û ‘emr ya ku Xuda daye wî baş bikar neyîne, 
ew ji li xusranê ketina xwe xilas nabe.. Lewra her însan, ji dema ji 
dêya xwe dibe û pê de bi hukmê mirineke ku wextê bicih-hatina wê 
mechûl, mehkûm e. Zemanê bicih-hatina vî hukmî jî ew dem e ku 
ewê bi Ezraîl -eleyhisselam- re rûbirû were. Zêdebarî vê, digel ku di 
senedê de wextê bi şûn de dana wê dîyarkirî ye jî dîsa dawîya temenê 
însanî bi mechûl hatiye kirin. Ev jî rastîyeke dehşetdar e ku divê în- 
san di her wext û anê de ji bo dana hesabê xwe hazir be. 

“Wiqûfa Zemanî” ya ku di terbîya tesewwufî de yek ji gir- 
ingtirîn bingehan e jî îfade dike ku zehf zerûrî ye mirov nîmeta 
xwe ya zemanî bi awayekî hessas bikarbîne. Li gorî vê ew mûmînê 
ku dixwaze nefsa xwe tezkîye û qelbê xwe tesfîye bike, bi sebeb 
mechûlîyeta ecelî, divê ew di nav vê îdrakê de be ku ew mecbûr e 
her dem û anê xwe mûhasebe bike û divê ew wextê xwe bi amelên 
salih binirxîne. Divê ew karên nepêwîst terk bike û xwe ji axaftinê 
bêmane dûr bigre, yanî bi îfadeya Hezretê Mewlana, divê mirov 
zimanê xwe mûhafeze bike û nehêle ew bibe “meqara peyvan”. 
Lewra Cenabê Heq bi îfadeya Qur’anî wesfekî mûmînên ku “bi 
xilasîyê digihin” wiha eşkere dike, dibêje: 


“Ew berê xwe ji tiştên pûç û bêfeyde vedigerînin .” 362 





362. Mûmînûn, 23/3. 

“Dema ew li peyv û tiştên pûç rast tên, bi weqûrî ji wir 
dibûrin, diçin .” 363 

Mûmînekî salih, divê di her dem û anê de ji alema hundurîna 
xwe agahdar bibe û rewşa xwe ya îstigfar, hemd, şukir û rizayê 
bihizire ka ew di çi sewîyê de ye. Divê ew hemû nîmetên bêjimar ên 
di her endamekî xwe de mewcûd û şukirê wan mûhasebe bike û ji 
bo zemanên xwe yên ku di gefletê de derbas kirine jî poşman bibe, 
tobedar bibe. Divê ew xwe ji gefletê biparêze û ji fikar û endîşeyên 
ne-lazim ên paşwextê jî dûr bisekine. Divê ew bi sagkirin û îhya- 
kirina halê ku têde ye, meşgûl bibe. Bi îfadeyeke din; divê ew bibe 
“îbnû’l-Weqt”=Kurê Demê”, yanî divê ew bibe mûmînekî kamil ku 
emr û temenê xwe, bi taybetî jî ew qîmetê wextê xwe, yanî wê dema 
ku bilfiêl têde dijî bizane û ew temenê xwe bi awayekî sipehîtirîn ji 
bo hazirîya axreta xwe kar bike. Lewra pûç xerckirina zemanî, ji bo 
nedamet û poşmanîyê mezintirîn sebeb e. 

Çawa pêgemberê Xuda -sellellahû eleyhî we sellem- gotiye: 

“Ehlê Cennetê, ne hesreta tiştekî din, sade wê hesreta wan demên 
xwe bikişînin ku li dinyayê bûrandine û di wan de zikrê Xudê Teala 
nekirine!” 364 Ew bi hedîsa xwe di bîra me tîne ku divê mûmîn wex- 
tên xwe bi wan amelên xêrê binirxîne ku ew ji bo jîyana ebedî bibin 
sermaye. Lewra nîmet, dema ji dest mirovî biçin poşmanî jî feyda 
nade. Naxwe dema hê firsend ji dest me neçûyî, em bêgav û mecbûr 
in jîyana xwe bi amelên salih binirxînin. Divê em hewl bidin şukirê 
her endamê bedena xwe bi awayê haqîyê eda bikin. Mesela divê em 
hewl bidin nîmeta zimanî bi zikrûllah îhya bikin ku ew şîfaya dilên 
me ye. 

Mezinê me pêgemberê Xuda -sellellahû eleyhî we sellem- ev 
wesîyet li dêya me Hafsa kirine: 

363. Furqan, 25/72. 

364. Heysemî, X, 73-74. 

- 

“Ya Hafsa! Xwe ji axaftina pirr biparêze. Ji geyrî zikrê Xuda 
axaftinên pirr dilî dimirînin. Lêbelê zikrê Xuda pirr bike! Lewra ev 
dilî sag dike’.’ 365 

Cenabê Heq ji bo bala me zehf bikişîne ser du mijaran, me 
wiha şîyar dike, dibêje: 

“Ji wî rizqê ku me daye we, hinekî înfaq bikin û li cem 
xwe nehêlin! Beriya ku mirin, were yekî ji we û ji nû ve bibêje: 
«Xudayê min! Heta demeke nêzîk mirina min bide paş da ku ez 
sedeqeyan bidim û ez bibim ji qencîkaran!»” 36S 

Ev ayeta pîroz jî feryadên mirovên ku temenê xwe bi zîyan 
kirine û ji terefê Heq Teala ve redkirina mazeretên wan, zindî dike 
jî çi qeder îbretdar e: 

“Ew li dojehê dikine feryad û dibêjin: «-Xudayê me! Ma wê 
çi bibe, me ji vir derîne û li dinyayê vegerîne, emê ‘amelekî salih 
bikin ji bilî karê ku me berî dikir!» Xudê Teala ji wan re wiha 
dibêje: «-Ma me, temenekî wisan nedabû we ku kesê bixwaze 
bifikire, têde karibe bifikire, heqîqetê bibîne û di wî de şîret big- 
ire? Hem jî ma pêgember ji we re nehatibû û hûn şîyar nekiribûn? 
Naxwe de ezabê tam bikin! Ji zaliman re ti arîkar jî nîn in !»” 367 


Di jîyanê de wekî ku di hemû nîmetan de wisa ye, îsrafa di 
zemanî de jî sersebebê wê bi awayê layiq îdrak nekirina mirinê ye. 
Yan jî gefleta ji xwe dûr dîtina vê heqîqeta dehşetdar e. Haleveku 
pêgemberê Xuda -sellellahû eleyhî we sellem- di hedîsa şerîfa xwe 
de wiha dibêje: 

365. Elî el-Mûtteqî, I, 439/1896. 

366. Mûnafiqûn, 63/10. 

367. Fatir, 35/37. 

“Mirina ku hemû zewqan ji kokê ve tine dike, zehf di bîra xwe 
bînin /” 368 Digel hebûna vê îqaza nebewî jî gemsarîyên ku berdewam 
dikin di rojekê ji rojan de her wê civana ezabekî gemnak ji wan re 
her çêbibin. 

Pêgemberê Xuda -sellellahû eleyhî we sellem- rojekê gotibû: 

“Hîç ti kes nîn e ku bimre û hest bi poşmanîyê neke’.’ 

Eshabê kîram jê pirs kirin, jê re gotin: 

“-Ya Resûlellah! Poşmanîyê wê çi ye?” 

Mezinê me -eleyhisselatû wesselam- ji wan re got: 

“-Heke ew kesekî mûhsin be, ji ber ku wî ev halê xwe hê zêdetir 
nekiriye, li serêpoşman dibe; heke ew kesekî xirabkar bejîji ber ku wî 
destji vê xirabîya xwe bernedaye, li serê poşman dibeP 69 

Dema însan, bi çavên dilê xwe li darêj û herkên şîyan û qudreta 
îlahî yên ku li ser wî bi xwe û di menzûma kaînatê de têne raxistin 
temaşe bike, ewê di mijara ka divê çawa vê jîyana dinyayî bijî de 
xwe ji bo fikirînê mecbûr hiss bike. Mezintirîn rastîya ku divê însanî 
di jîyanê de elaqedar bike jî helbet bûyera “mirin’ê ye. Ew dema 
mûhteşema xatirxwestinê, ji bo însanî çi tabloya îbreteke mezin e. 
Ew kesê ku mirinê zanibe, xwe bi lezzetên fanî naxapîne; ew kesê 
ku zanibe rêwîyê axretê ye jî, xwe bi pêleystokên li mêhvanxaneya 
dinyayê naxapîne, bi wan naleyîze û wextê xwe bi leystina bi wan 
berze nake. 

Xuda di ayeta pîroz de gotiye: 

“Me, erd û asîman û mexlûqên di navbera herduyan de jî bi 
leystikvanî neaferandine! Me, ew herdu bes bi sebebekî heqiyê û 

368. Tirmizî, Qiyamet, 26. 

® 369. Tirmizî, Zuhd, 59. 

bi hikmetekê aferandine. Lêbelê pirranîya wan vê rastiyê niza- 
nin.” 370 

Heke hemû nîmetên fanî di kesekî de kom bibin û ew di nav 
hizûr û seadetê de hezar salan bijî, lê çi feyda vê heye!.. Ma însan 
îbret nagire ku tazetî û zindîtîya her heyberê mirok û fanî di aşê 
zemanî de bi awayekî berdewam têne hêrdin. Li dinyaya ku ji axretê 
bêxeber tê jîyîn de mayende û nemir zen-kirina îltîfatên ku jîyana 
nefsanî xwedî dikin û rasteqîne zen-kirina leystikên dinyayî, li ser 
navê îstiqbala ebedî çi xwe xapîneke tirsnak e!.. Bi îfadeya Hezretê 
îmam Şafîî: 

“Ma karê aqil e ku karwan di esnaya rêwîtîyê de xanîyan ava 
bikin ?” 


Rewşa mirovên ku di wezîyeteke ji fikra axretê mehrûm de 
sirf ji bo bidestxistina rehetîya dinyayî heta bi roja dawîna xwe jî li 
dûv lezzetên fanî diwestin çi îsrafeke gemnaka temenî ye û çi xilas- 
bûneke êşdar e!.. Ewên ku wekî wê hîç nemirin zemanên xwe helak 
dikin, rojekê ewê ji bo zemanên xwe yên ku bi zîyan kirine, hest bi 
nedamet û hesreteke çi mezin, bikin!.. 


Ewên ku xwe ji arzûyên nefsanî re desteber dikin, ji bo temenê 
xwe di plana nefsê de bidin dewamkirin tim û daîm ji hizirîna qebrê 
û qebrê biwêdetir direvin. Bi vê nêrînê, ew mirina ku ewê bikevine 
singa wê, ji bo wan bi endîşeya îstiqbalê (paşerojê) werdigere û bi 
kabûseke dehşetdar tê birrîn. Lewra her însan dixwaze li dinyaya 
ku wê ji xwe re xeyal dike û dilê xwe didiyê, bijî. Ma însanê aqil- 
mend dikare bixwaze serayê terk bike û here bikeve xirabgehekê? 
Haleveku gellek însan hene dema dibêje; ez vê dinyayê avasaz 
bikim, axreta xwe wêran dike. 





370. Dûxan, 44/38-39. 

Hezretê Mewlana, rêya xilasbûna ji esareta dinyayî û gihiştina 
bi seadeta ebedî, wiha şanî dide, dibêje: 

“Zêde xwe bi mal û milk ve negre, da ku dema wextê wî were tu 
karibî bi hêsanî destjê berdî! Hemji bo tu karibî wî bi hêsanî bidî û 
biçî, hem jî tu sewabê qezenc bikî! Tu, xwe bi wî bigre ku ew asê bi te 
digre, ku Ewweljî Ew e, Axirjî Ew e’.’ 

“Pirranîya mirovan ji mirina bedenên xwe ditirsin. Esil xusûsa 
ku divêjê bitirsin, mirina dilaye’.’ 

Ji bo her candarî nefeseke dawîn heye ku ew jê re hatiye 
dîyarkirin, berterefkirina vê nefesê û heta mûddeteke dîyarkirî ya 
din berdewamkirina jîyana dinyayî, mûmkin nabe. Zeman wê -bi 
mûcibê adetûllah- li ser mînwala ku pê memûr e, biherike û wisan 
dewam bike, here. Li jîyana dinyayî firotina her tiştekî, yan jî bi 
şûn de vegerandin û kirrîna wî kêm-zêde mûmkin e, lêbelê zemanê 
bûrî bi ti awayan bi şûn de nayê vegerandin û kirrîn.. Di dema ku 
perçekekî biçûçiktirînê zêr di kewaşexanê de were avêtin de ti kes 
bêqeyd namîne de -çi rewşeke gemnak e- ew zemanê ku bi mîlyo- 
nan zêr werin dayîn jî dîsa ti kes nikare wî bikirre, bi karên pûç tê 
hederkirin lêbelê bi pirranî her kes li hemberî wê bêqeyd dimîne.. 

Ferîduddîn Ettar -quddîse siruh- di şîretên xwe de wiha 
dibêje: 

“Piştîji destan dertên, diçin çar tişt bi şûn de nayên vegerandin: 
Ew peyva ku ji nişka ve ji dev derdikeve, tîra ku ji kevanî derdikeve, 
qezayeke ku rûdaye, çêbûye û temenê ku pûç hatiye bûrandin’’ 

Dostekî Heq, ji bo em qîmetê zemanî baş îdrak bikin, em 
nekevin gefletê û em karibin rojên xwe bi awayekî layiq binirxînin, 
van şîretan dike, dibêje: 

- 

“Dem bi dem here nexweşxaneyan nexweşan zîyaret bike! Ji 
ber ku tu wekî wan êşdaran bi nexweşîyan ne mûbtelayî, nîmeta sih- 
hetê li ser xwe bihizire û ji bo halê xwe şukir bike! Dem bi dem here 
serdana girtigahan li wir jîyana girtîyan ya bi hezar û yek êş û ele- 
man tije, tefekkur bike! Bihizire ku cînayet di gefleta kurtedemekê 
de, yan jî di encama xwe windakirinekê de hatiye kirin, li alîyê din 
mûmkin e ku hinek mirov hebin wek mezlûm ketibine girtîgahê û 
wê êş û cefayê tehemmul dikin, çêdibû ku tu bi xwe jî di şûna yekî 
ji wan de bûna!. Ji ber ku Xudê Teala tu mûhafeze kirî û nehiştiye 
tu bikevî vê rewşê, ji Wî re şukir bike! Ji bo selametîya mirovên li 
wir jî dûa bike! Piştre here serdana goristanan, li wir li wan feryad 
û fîganên bêdeng ên bi zimanê hal ku ji ser kêlên cebanan bilind 
dibin, guhdarî bike, bifikre ku piştî jidestdana nîmeta temenî êdî 
poşmanî feyda nade, vêca qîmetê wextên xwe zanibe! Ji bo mirîyên 
ku di cebanan de razane, fatîhayekê bixwîne û piştî vê jî hewl bide 
tu rojên xwe bi hemd, şukir û zikrê binirxînî!” 

Naxwe mûmînek, divê hîç ti zemanî û li ti cih û mekanî Cenabê 
Heq jibîr neke û hewl bide wisan bijî. Çawa Cenabê Heq di ayeta 
pîroz de wiha ferman dike, dibêje: 

“Hûn nebin wekî mirovên ku Xuda jibîr kirine, ji lewma 
Wî jî nefsa wan bi wan daye jibîrkirin! Ha ew, jirêderketî bi xwe 

ne .” 371 

Ebû Ebdûrrahman es-Sulemî, pêşî dide zanîn ku zîyan-kirina 
zemanî, û zêde rûniştin û rabûna digel kesên ku ji dinyayê pê ve ti 
endîşeyên wan nîn in, mezintirîn aybên nefsê ne, piştre derman- 
kirina van jî wiha îzah dike, dibêje: 

“îcab dike mirov di heyatê de zemanî ji her tiştî bi qîmettir za- 
nibe, zemanê ku zehf bi qîmet e jî bi failîyetên wekî wî biqîmet, yanî 


371. Heşr, 59/19. 

bi zikrê Xuda, bi îbadetê daîmî, û bi xebata ji bo bicihkirina îxlasê 
di nefsê de, derbas bike. Pêgemberê Xuda -sellellahû eleyhî we sel- 
lem- gotiye: «Terk-kirina însanî, ya tiştên ku wî elaqedar nakin, ji 
sipehîbûna mislimanetîya wîye.»” 372 

Hedîsên şerîf ên ku dibêjin; divê însan qîmetê zemanî zanibe 
û mecbûr e ku zemanê xwe di nav hişyarîyeke qelbî de binirxîne, 
pêgemberê Xuda -sellellahû eleyhî we sellem- wiha dibêje: 

“Berîpênc tişt werin, pênc tiştan genîmet zanibe: 

Berî yextiyarîya xwe, xortanîya xwe (genîmet zanibe), berî 
nexweş ketina xwe, saglemîya xwe (genîmet zanibe), berî feqîrbûna 
xwe, zengînîya xwe (genîmet zanibe), berî meşgûlbûna zemanê xwe 
wextên xweyên vala (genîmet zanibe) û berî mirina xwe, heyata xwe 
(genîmet zanibe)\” 373 

“Roja qiyametê hetapirsa çar tiştan ji wî neyê kirin lingê bendeyî 
ji erdê nalebitin: 

1. Ji temenê xwe; ka wî ew di çi de tine kiriye? 

2. Ji ciwanîya xwe; ka ew di çi de rizandiye? 

3. Ji malê xwe; ka ew ji kuderê qezenc kiriye û li ser çi sarf 
kiriye? 

4. Ji îlmê xwe; ka wî çi pê kiriye?” m 

“Du nîmet hene, pirranîya mirovan di bikaranîna van nîmetan 
de hatine xapîn: 

Sihhet û wextê vala.” 375 

372. Tirmizî, Zuhd, 11. 

373. Hakim, Mûstedrek, IV, 341; Buxarî, Rîqaq, 3; Tirmizî, Zuhd, 25. 

374. Tirmizî, Qiyame, 1. 

375. Buxarî, Rîqaq, 1. 

- 

Cenabê Heq di gellek ayetan de eşkere kiriye ku wî çi nîmetên 
maddî-manewî dabine me bendeyên xwe, ewê yek bi yek hes- 
abê tevan ji me bipirse. Alimên îslamê, di mijara gelo giringtirîn 
nîmetên ku wê ji bo hesabê îlahî bibin mewzû û babet de îzahatên 
cuda cuda kirine: 

îbnû Masûd -radîyellahû anhû- gotiye: Ev nîmet “asayîş, 
saglemî û wextê vala” ne. 

Mûawîye bin Qurre -rahmetûlellahî eleyh- jî gotiye: Ev nîmet, 
“roja qiyametê dijwartirîn hesab, hesabê wextê vala ye.” 376 

Ev îqaza Hezretê îmam Gezalî li hemberî îsrafa wextê jî pirr 
îbretdar e: 


“Kurê min! Hema ferz bike ku tu îro mirî. Tu yê ji ber wextên 
gefletê ku te di jîyana xwe de derbas kirine, çi qeder gemgîn bibî. Tu 
dê bibêjî ax, xwezî, lêbelê êdî her tiştji dest te çûye!” 

Hezretê Cuneydê Begdadî jî wiha dibêje: 

“Rojeke dinyayê ji hezar salên axretê bi xêrtir e. Lewra keyfîy- 
etên qezenc ûjidestdanê aîdê vê dinyayê ne. Li axretê, êdî qezenckirin, 
yan jî jidestdan nîn e .” 


Zemanê ku hewante û vala hatibe xerckirin jidestdaneke tehl 
e ku telafîya wî ne mûmkin e. Lêbelê bi poşmanî û nedameta zem- 
anên ku hatine îsrafkirin; çendan manewî tenê be jî divê em hewl 
bidin bi awayê dûa, tobe û îstigfaran berê xwe bidin Heq Teala, em 
di her an û demê de xwe bavêjin ber penaha wî û em wan jidestanan 
telafî bikin. 





376. Bûrsewî, X, 504. 

Kehnîya jîyanê bi awayekî zehf bilez diherike, diçe. Rojên 
temenê fanî yê me ku bi îradeya îlahî hatine tixûbdarkirin, wekî 
wan dilopa ye ku qedehê tije dikin. Divê em jibîr nekin; her roja ku 
dibûre, jîyana sînordara me ber bi nuqta xilasbûnê ve bipêşve dibe, 
em rojeke din ji dinyayê dûr dikevin û rojeke din bêhtir ji qebrê 
nêzîk dibin. Ji ber ku wextê ecel ji me re mechûl e, divê em ji aqilê 
xwe dernexin ku her gav û demê mûmkin e, em bi Ezraîl -eleyhisse- 
lam- re rûbirû werin, vêca divê em ji bo nefesa dawîna xwe hazir û 
amade bin. 

Lewra bi îfadeya kurta şair Necîb Fazil; 

Di wê demê de perde radibin, perde peya dibin; 

Huner ev e ku mirov karibeji Ezraîl re bibêje: “Tu bi xêr hatî!” 

Heke em bihizirin îstiqbal; çawa bi mizgînîyan tije ye, aynî 
wisan bi xeteran jî tije ye. Ji me re mechûl e, nayê zanîn ka çend pel 
ji teqwîma temenê me mane. 

Cenabê Heq, wekî ku di ayeta pîroz de gotiye, heta mirin 
were me, em di halê evdînîyê de bibin 377 û bi nesîbê me bike ku 
em wek misliman bimrin 378 û em temenekî ji îsrafê dûr bijîn, em 
karibin alema hundurîn û derveya xwe li ser îtîdal û mûwazenê 
îqame bikin.. Ji bo me tevan bi nesîb bike ku em karibin nîmeta 
“zemanî” ya ku ji me re lutf kiriye, em karibin wan bi xêr û hesen- 
atê tezyîn bikin!. 


Amîn. 




377. Binêrin. Hicr, 15/99. 

378. Binêrin. Alî îmran, 3/102. 








Qplmê 




Rûh û gîyanê ku wê civakan hi îlm û îrfanê bistire, ne rûh û 
gîyanê fezîletfiroşên xwedhîn e ku li ser kitêhên gewde gir hatiye 
girtin, lêbelê rûh û gîyanê mûmînên salih ên ehlê xizmetê ye ku 
dilên xwe bi hikmetên Qur’anê kûr kirine û ew ji bo însanîyetê 
taveroja merhemet û hizûrê ne.. 

Zanîn, çareserkirina mûammaya (asêpirsa) aferînê ye, ji 
hikmetê re çav-nasbûn, bi dilê xwepara xwe standinaji tecellîyên 
ezameta îlahî û ji herk û darêjên qudreta wî ye 

Sipehî-bûn û mane-qezenckirina jîyanê bi rûhanîyet, zarafet û 
nezaketê, dûr-bûna ji îsrafê û nelêtîyên wekî wê pêwîst dike. Lewra 
îsraf; hem di ferdî de, hem di malbatê de, hem jî di civakê de xeber- 
bexşa felaketê ye. 

Hemû nîmetên ku (ji terefê Xuda ve) ji însanî re hatine 
bexşkirin, her yek ji wan emanetek e. Ev emanet jî heke cihê teslîm- 
kirina xwe ya rast nebînin û ew di sulteya arzûyên nefsanî de werin 
îsrafkirin, hingê Ellah -celle celalehû- bereketa wan werdigre. 

Divê îsraf, sade wek bi heba-kirin û berzekirina mal û milk 
tenê neyê fehmkirin. Lewra ew, bi hemû qûnagên jîyanê re elaqedar 
e. Divê em zanibin ku pûç û bêfeyde bûrandina temenê xwe îsrafek 
e, bi îlmê bêfeyde ve meşgûlbûn û bi awayê ji bo menfîetên xwe bi 
alet-kirina îlmê, di cihên şaş de bikaranîna wî jî îsrafeke mezin e. 

Di îlmê De îsraf 


îlm, failîyeteke bilind e, di aferîna însanî de heye, ew ji meyla 
wî ya ji bo tecessusê, yanî ji meyla wî ya ji bo hînbûnê, tê. îlm, zir- 

weya heysîyeta însanî pêktîne; mûmînî bi naskirina Cenabê Heq ya 
ji nêzîk ve û wî bi kemala mûkerrembûna bi îbadetan digihîne. 

îlmê ji her îlmî bi fezîlettir “marîfetûllah” e. Yanî bi qelbê 
xwe karina naskirina Cenabê Heq e.. Di vê cîhana mirok de ku 
wek dersxaneyeke îmtîhanê ye, hemû failîyetên îlmî ku bendeyî bi 
encamekê nagihînin, nabin hikmet û wî bi dilê wî nagihînin Heq, 
îsrafa meyla însanî ya ji bo hînbûna di sirişta însanî de pêktînin. 

Tabîra îlmê di Qur’ana Pîroz de di wesfekî de hatiye zikrkirin 
ku însanî li hemberî Xuda bi ser hestên teqwa û xeşyetê ve diajoyê. 
Çawa di ayeta pîroz de hatiye gotin: 

“Ma ewê ku di demên şevê de here sicûdê û rabe nimêjêfîbadet 
bike, xwe ji ezabê axretê biparêze û rahma Xudayê xwe hêvî bike, 
çêtir e, yan jî ewê ku îsyankar be? (Resûlê min!) Bibêje: «ma ewên 
ku dizanin û ewên ku nizanin hîç wekhev dibin?» Bi rastî bes 
xwedî aqilê selîm ji van îbret û şîret digrin .” 379 

Ev ayeta pîroz, dema em sîbaq û sîyaqa wê, yanî dema em berî- 
ya wê û piştre-ya wê bi hev re tehlîl û analîz dikin, ew bi awayekî 
qet‘î ji me re eşkere dike ka îlm û cehalet li cem Xuda bi çi maneyê 
tên. Li gorî vê, ji bo mirov karibe bikeve nav zumreya “zanayan” 
ku bi maneya rastîn sirr, hikmet û heqîqetê dizanin, ew xusûsên 
serekeyî ku divê mirov li wan miqate be, ev in: 

1. Mirov karibe di şevan de bi çûna sicûdan û rabûna di 
nimêjan de pevrebûna qelbî bi Cenabê Heq re temîn bike. 

2. Mirov karibe di her an û demê, her hal û bizavên xwe de di 
nav endîşeya hesabê axretê de bibe. 

3. Mirov karibe merhemeta Rebbê xwe hêvî bike û bi dûa û 
îltîcayê xwe bavêje ber penaha wî. 


379. Zumer, 39/9. 

4. Mirov karibe bi terzê heyata teqwayê, yanî bi teherê jîyana 
ku mirovî ji Rebbê mirovî nêzîk dike, bijî, mirov alema hundurîna 
xwe ji wesfên menfî û nelêtîyên ku mirovî ji Cenabê Heq dûr dikin, 
biparêze û mirov hewl bide ji bo sifetên cemalî di mirovî de tecellî 
bibin. 

5. Mirov karibe bi comerdî û exlaqê xweş ê xwe bibe ji ehlê 
îhsanê û her an û demê hest bi xwe bike ku di bin mûşaheda îlahî 
de, yanî di bin kamerayên îlahî de ye. 

6. Divê mirov her cure hewldana pêwîst şanî bide ji bo dil ji 
çikûsî û îhtîrasên wî biparêze. 

7. Divê mirov li hemberî diltengî û zehmetîyên ku eger heye 
mirov di rêya teblîgkirina dînî û ezîzkirina wî de bi wan re rûbirû 
were, sebr bike. 

Herçî “ewên ku nizanin” in wesfên serekeyî yên wan jî ev in: 

1. Kufr û nankorî ye. 

2. Sade di dema tengasîyê de li ber Xuda digerin; lêbelê dema 
ew dikevin rehetîyê jî evdînî û bergerînê terk dikin. 

3. Ew ji arzûyên nefsanî yên xwe re ram dibin, şirîkan ji Xuda 
re çêdikin ji bo mirovan ji rêya Xuda vegerînin. Çawa Xuda di ayeta 
pîroz de dibêje: “Ma te ewê ku hewesa xwe ji xwe re bi îlah kiriye, 
dît ?” 380 




380. Furqan, 25/43. 

Hemû zanist û îlm, ji keşf û tesbîtkirina wan rêzûrêz û qanûnan 
îbaret e ku Ellah Teala ew di heyber û bûyeran de bicih kirine, 
danîne. Terraqîya (pêşveçûna) îlman jî bi zêdekirina van keşfan 
mûmkin e. Lêbelê sade tesbîtkirina rêzûrêç û qanûnên ku Xudê 
Teala xistine heyber û bûyerên li kaînatê, ne “zanîna” rastî ye ku 
bendeyî bi hikmeta aferîna wî digihîne. 

Zanîn, ne sirf hewldan tenê ye. 

Zanîna meqbûl, fehmkirina sebebê hatina dinyayê û çûna ji wê 
ye, fehmkirina ji zimanê halê heyberan e, wek ji hikmetê re çavnas 
çareserkirina sirrekê ye. 

Zanîn, çavnasbûna ji herk û darêjên îhtîşam û qudreta îlahî re 
ye û bi qelbê xwe para xwe standina ji tecellîyên feyza îlahî ye. 

Zanîn, dîtina yê ku bersiva îhtiyacê dide ye. îhtiyac jî wekî 
ku di ayeta pîroz de hatiye ragihandin jî “wek misliman canê xwe 

dan” e. 381 

Zanîn, berî mirina xwe xilasbûna ji esareta nefsê ye û şîyarbûna 
ji bo sibeha heqîqetê ye. 

Zanîn, berî Xuda hesab ji te bipirse, tu bi xwe hesabê ji xwe 
bipirse, ye. 

Hezretê Mewlana di heqîqetên îlmî de kûr bûbû û xwe di 
deryaya marîfetûllah de noq kiribû, ew di zirweya îlmên zahirî de 
bû; lêbelê ew dewra xwe ya ku hê bi awayê layiq tam ji lezzetên 
nêzîkbûna ji Heq nedîtibû bi peyva xwe ya “ez xam bûm”, dewra 
xwe ya ku di qelb de bi tecellîyên hikmetê gihabû, bi peyva xwe ya 
“ez pijîyam” û dewra xwe ya gihanê ku tecellîyên sirrên li kaînatê jê 
re wekî kitêbekê hatine vekirin û jê re eyan bûne jî bi peyva xwe ya 
“ez peritîm” xulase kirine.. 

381. Binêrin. Alî îmran, 3/102. 

- 

Bi rastî însanê ku di îlm û zanistan de kûr bibe riqqet û hessas- 
îyeta wî zêde dibe. îlmê rastî însanî dike seyyah û gerokê newalên 
heyretê. însan çi qeder ji hikmet û heqîqetên li kaînatê waqif û 
agahdar bibe, ew qeder nekarîn û eczîyeta xwe li hemberî qudret û 
ezameta îlahî fehm dike, heddê xwe dizane û di hîçîtîya xwe digihe. 
Yanî ew nefsa xwe nas dike. Ewê ku nefsa xwe nas dike jî vêca Rebbê 
xwe nas dike, dizane. 

Zana, xwedîyê heqîqî yê mexlûqatan û mal û milkan nas dike, 
ji bo xatirê Aferîner, ji mexlûqatan re dibe hemêzeke fereha şefqet 
û merhemetê. 

Zana, efû dike; zana, sebr dike; zana, hez dike. Zana, li riza- 
mendî û nêzîkbûna ji Rebbê xwe, digere, êdî ji bo wî fedakarî û 
cangorî dibe lezzet. 

Zana, naêşîne, naêşe. Zimanê wî rahmê belav dike. 

Zana, di navbera dinya û axretê de, yanî di navbera riza- 
mendîya bendeyan û rizamendîya Heq de mecbûr dibe tercîhê bike, 
hingê ew ji rizamendîya Heq re ram û desteber dibe. 

Zana, dema şipya be, dema rûniştî be, yanî li ser teniştên xwe 
gêrkirî be 382 , yanî ew her dem û anê hewl dide bi Rebbê xwe yê “Yek” 
re bibe. 


Zana, li hemberî ezameta îlahî û herk û darêjên qudreta îlahî 
ya li kaînatê tim û daîm di halê tefekkurê de dibe. Êdî nezaket, 
zarafet û hessasîyet ji wî re bûye tebîetê eslî. 

Zana, însanê dil e. 


Zana, li her deverê û di her hal û rewşan de hizûr û dilşadîyê 
dibîne. 





382. Binêrin. Alî îmran, 3/191. 

Zana, xwe ji civakê berpirs hiss dike. 

Zana, têdigihe ku welat, millet û ala (beyraq) ji wî re emanet û 
sipare ne. Lewra parastina îman, irz, namûs, mal û can; bi parastina 
welat û milletî çêdibe. 

Zana, ji bo xilasbûna ji “esareta nefsê” hewl dide heyateke 
rûhanî bijî. 

Zana, ji meşgûlbûna bi leystikên xapînokên dinyaya fanî xilas 
bûye. Milkê fanî yê xwe jî di derveyê dilê xwe de, hildigre. 

Zana, ji bi qasabûna dilê xwe û ji şerrê şohret û şehwetê xilas 
bûye. 

Zana, xwedî qiwama wî dilî ye ku li hemberî bangewazîyên 
surdar û cazib ên serwet, şehwet û şohretê yên bi awayê “heyte lek” 
(de heydê were min) dikare bibêje; “meazellah” (ez xwe bi Xuda 
diparêzim). 383 

Zana, li hemberî ezameta îlmê îlahî hîçîtîya xwe fehm dike. 

Zana, dizane ka ew çi nizane. 

Zana, ehmeqtîya xwe berteref dike û ferqê diêxiyê ka divê ew 
çi bizane. 

Zana, ji ber ku bi şîranîya îmanê gihaye, êdî fêkîyên îmanê 
wekî merhemet, xizmet û tewazû’yê ji wî re bi lezzet bûne. 

Zana, di halê “seyra bedaîan” (temaşeya hunerê sipehî û surd- 
arên îlahî) de dibe. Ew, li hemberî cazîbeya xarîqûladeya hunerê 
îlahî ya li kaînatê hest bi heyran-mayînê dike. 

Zana, ji zimanê cîhanê fehm dike. Lewra bi zana’yî re her tişt 
tê axaftin. 


383. Binêrin. Yûsuf, 12/23. 

Zana, di nav ahenga hissên aqilî û qelbî de ye. 

Zana, di nav heyecana îşq û wecda îmanê de ye. 

Zana, para xwe ji îrfanê werdigre. 

Zana, ji sebebê bi Mûsebbibî, ji eserê bi Mûessirî, ji hunerê bi 
Hunermendê Mûtleq digihe. 

Zana, ewê ku bi qelbê xwe Rebbê xwe nas dike, her tiştî dizane; 
ewê ku wî nas neke, nezane, naxwe hîç tiştekî nizane. Lewra ew 
bûye ehmeq, dilê wî kor û hetim bûye. 

Mezinê me Fexrê Kaînatê -sellellahû eleyhî we sellem- ku 
zirweya wan zanayan e ku Rebbê xwe dizanin, wiha ferman dike, 
dibêje: 

“Heke ya ku ez dizanim we zanîbûya, hûnê hindik kenîbûna, 
zehf girîbûna.. We li ser nivînan bijinan keyfnedikir, hûn diderketin 
çolan û hûn bi dengê bilind (di nav heyecan û kûrahîya hestan de) 
zarezar ji Xuda dikirP M 

Dema Hezretê Ûmer -radîyellahû anhû- wefat kir, Ebdûllah 
bin Mesûd -radîyellahû anhû- got: 

“-Ji deh parên îlmê neh çûn.” 

Vêca eshabê kîram jê re gotin: 

“-Hê alim di nav me de hene!” 

îbnû Mesûd -radîyellahû anhû- jî ev bersiv da wan, ji wan re 

got: 

“-Ez behsa îlmê marîfetê dikim.” 


384. îbnû Mace, Zuhd, 19. 

Xuda di ayeta pîroz de dibêje: 

“Ji nav bendeyên wî bes ehlê îlmê (bi awayê pêwîst) ji Xuda 
ditirsin ..” 385 

Wekî ku ji vê beyana îlahî jî tê fehmkirin, ew îlmê ku di dil de 
li hemberî Xuda xeşyet (tirs) û teqwayê şîyar neke, ne ew “îlm” e 
ku li cem Xuda meqbûl tê jimartin û di ayet û hedîsan de ji fezîleta 
wî tê behskirin. Digel ku rewş ev e jî hinek mirov di tehsîla îlmê 
de xwe diavêjin pişt hinek behaneyan, ji ferman û qedegeyên Xuda 
tawîz didin, derî li ber hinek zeîftîyên manewî vedikin û van mazûr 
û rewa dibînin, ev çi xwe xapîneke dehşetdar e! 

Bêşiwar zanistên dinyayî jî dema di cihê xwe de û bi awayekî 
rast werin bikaranîn, lazim in. Lewra zanistên dinyayî jî bi teraqqîya 
(pêşketina) ku qeyd kirine ji îdraka însanî re delîlan ji ezameta îlahî 
pêşkêş dikin. Bi vî awayî, îhtîşama hunerê îlahî û tecellîyên xarîqeya 
serfatê wî bi wiqûfîyeteke kûr têne fehmkirin. Di vê meyanê de di 
zemanê me de ji xebatên fezayî bigre heta dor bigihe ser teraqqîyên 
ku zanistên genetîk û xarîqeyên teknolojîk ew qeyd kirine, ev hemû 
failîyetên zanistî jî darêj û herkên qudreta îlahî bi awayekî eşkere ji 
bo mûşahedeya mirovan erz û rapêş dikin. 

Xuda di ayeta pîroz de ferman dike, wiha dibêje: 

“Emê ji mirovan re di asoyan de û di nefsa wan bi xwe de jî 
ayetên (nîşanên yekîtî û heqbûna) xwe şanî bidin heta ji wan re 
eşkere bibe ku ev (Qur’an) heq e. Ma şahidbûna Rebbê te li ser 
her tiştî, ne bes e ?” 386 

Ji îlmê rastî meqsed ev e; mirov karibe ji sirrên îlahî yên di ale- 
ma fîzîk û metafîzîkê de meknûz, wek agahdar bi “marîfetûllah” big- 
ihe. Yanî mirov digel gihiştina bi heqîqeta hebûna Aferînerê Mezin, 


385. Fatir, 35/28. 

386. Fussîlet, 41/53. 

ji vê bibûre, bi herk û darêjên qudreta îlahî û tecellîyên ezameta wî 
veguhêze û bi dilê xwe para xwe ji van bistîne.. Lêbelê digel hemû 
pêşveçûn û keşfên zanistî jî hê jî hinek dil hene ew qeder bi gefletê 
malûl in ku nikaribin ji wan bi hunerê îlahî veguhêzin (ji wan Xu- 
dayê xwe nas bikin), xwelî li wan be! 

Ew kesên ku îlm ji bo îhtîrasên suflî yên xwe bi alet dikin û 
pê zulimê li civakê dikin di rastîyê de ew dibin ku xîyanet li îlmê 
kirine, bi vî awayî ketine îsrafeke dehşetdara zêhnî û qelbî. Haleveku 
îlmê bihavil û bifeyde ji însanî re bi zerûrî dizane; ew temayul û 
zeîftîyên curecurên nefsanî yên ku însan bi êşa wan ketiye, berteref 
bike, aqil û îradeya xwe di ronahîya Qur’an û Sunnetê de terbîye 
bike. Ew îlmê ku bi awayê ji vê terbîyê mehrûm hatibe tehsîlkirin, 
dikare însanî bi rêyên nelê û menfi ve biajoyê û ew bi wesîleya xwe 
xapînekê wergere. 

Mixabin îro di tehsîla îlmê de sade li amadekarîya zêhnî ya kesî 
tê meyzandin; lêbelê li wî nayê meyzandin ka ew xwedî wan fezîlet 
û mezîyetên qelbî ye ku karibe bi awayê layiq îlmê hilgire, yan jî na. 
Haleveku ji bo seadet û selametîya ebedî, sirf tehsîlkirina îlmê zahirî 
tenê ne kafî ye. 


Çawa ew kesê ku îlmê xwe bi îrfan nekiribe, fereza piştî wî teh- 
sîla hiqûqnasîyê kir di şûna ku ew heq û edaletê tewzî û belav bike de 
ew dikare bibe zalim, yan jî bibe cellad. Her wiha ye, kesekî ku tehsî- 
la tibê/bijîjkîyê kiribe jî di şûna ku ew şîfayê belav bike de ew dikare 
bibe qessabê însanan. Digel qabilîyeta îlmî û zanistîya xwe rêve- 
birekî ji merhemet û mehebbetê mehrûm jî dikare bibe geddarekî 
wisan barbar ku zulimê li hevwelatîyên xwe bike. Helbet kesên wiha 
zirara ku cahilek nikare pê rabe, ew bi saya îlmê xwe dikare qatbiqat 
û bi hêsanî bi wê zirara gewre rabe. Ji ber ku wan îlmê xwe di alîyê 
çewt û şaş de bikaranîye ew bi xusrana ebedî dûçar dibin. 

- 

Hezretê Mewlana -quddîse sirruh- di Mesnewî- ya xwe de ji vê 
heqîqetê wiha dipeyve: 

“Kesê bi huner û zana baş e, lêbelê ji Îblîs îbret bigre û (heke 
zanînên te bi dilê te re ahengê pêkneyêne jî) zêde qîmet nede xwe. 
fibîr neke ku Îblîsê melûnê ku ji rahma Heq hatiye qewirandin bi sed 
hezaran salyekji wanferîşeteyan bû ku zehfji Xuda nêzîk bû û emîrê 
melaîketan bûye. Wî xwe bi zanîna xwe û îbadetê xwe bi dest gurûrê 
ve berda, nazî kirin. Bi Adem -eleyhisselam- ve meşgûl bû, ew biçûk 
dît, vêca ew wekîpîsîtîyê rezîl bû, çu.’ 

Bi rastî îlmê ku însanî bi ser gurûr û kibrê ve bajoyê û di dawîyê 
de jî wî di girdab û gera helakê de gerq bike, çendan ew bi zahirê 
xwe ji tiştên bifeyde û sipehî îbaret be jî di heqîqetê de ew ji webalî 
pê ve ne tiştekî din e?.. Ji lewma dema pêgemberê Xuda -sellellahû 
eleyhî we sellem- ji Cenabê Heq îlm dixwest, daîmî wiha nîyaz 
dikir, digot: 

“Ya Rebbî'.Ez îlmê bihavil (bifeyde) ji te dixwazim! Ez bi te hifza 
xweji îlmê bêfeyde dikim!.P S7 

Em ji van mijaran tevan fehm dikin; çawa malûmatên îlmîhalî 
(îlmê ku însanî elaqedar dikin) ferza-ayn in, aynî wisan zanîn û 
jîyîna meseleyên wekî tewekkul, îxlas û xwe parastina ji riyakarîyê 
jî ferza-ayn in. îhmalkirina van, yan jî tetbîq nekirina wan, li axretê 
mûcibê helakê ne. Ew kesên ku îlmê bifeyde bidest nexistine, çi 
qeder zehf tiştan zanibin bila zanibin, ewê ji wusleta Heq ku mezin- 
tirîn heqîqet e, mehrûm bimînin. 

Hezretê îmam Gezalî di şîretên xwe de mirovan bang dike ku 
ew di bara hînbûna îlmê de xwe ji îsrafa zemanî û geyretê biparêzin, 
wiha dibêje: 





387. Mûslim, Zikr, 73. 

“Ew îlmên ku tu dixwînî û mûtalaa dikî, divê dilê tefeyzdar bikin 
û exlaqê te xweş bikin. Mesela, heke tu hîn bibî ku hefteyekji dawîya 
temenê te re maye, tu yê bi îlmekî re meşgûl bibî ku di vî zemanê kurt 
de bêşiwar feyda bide te. Tu derhal dilê xwe seh dikî, tu peywendîya 
xweji îhtîras û menfîetên dinyayî qut dikî, tu hewl didî xwe bi xuyên 
sipehî bixemilînî. Haleveku her roj û şeva însan pê digihe, mirina wî 
(di wan de) mûmkin û mûhtemel e. Li gorî vê, ew îlmên ku tu wan 
dibijêrî û bi wan ve meşgûl dibî divêji wan îlman bin ku te li hemberî 
ezameta îlahî hestgerm bikin û manewîyata te sererast bikin’.’ 

Welhasil îlm karê êş û çîle ye. Heqîqeta îlmê, bi jîyîna wî dertê 
holê. Ew îlmê ku nayê jîyîn, wekî ku di ayeta pîroz de jî hatiye gotin; 
“wekî kerê ku rahiştiye barek kitêb ” 388 barhilgirîyeke bêmane ye. 
îlm, heke însanî bi ser (naskirina) Heq, heqîqet, teqwa û amelên 
salih de bajoyê, îlm e. Heke na, îlmê şeytan jî hebû, îlmê Qarûn 
jî hebû. Lêbelê îlm, xwedbînîya wan geş kiribû û ew bi ser kibr û 
gurûreke dehşetdar de dehf dabûn. Ew jî ji vê çilekîya nefsanî re 
desteber bûbûn û îtîmadeke zehf zêde li nefsa xwe kiribûn. 

Bi vê nêrînê îlm, heke bi awayê layiq neyê hezmkirin û bi amel 
wernegere, heke ew xwe di exlaq de nede xuyakirin, heke ew nebe 
perçeyek ji şexsîyeta însanî û ew bi îrfanê bilind nebe, heke ew 
bendeyî bi keş û hewaya tewazû û mehwîyeta “hîçîtî’yê ve neajoyê, 
hemû ked û emekên ji bo tehsîla wî îlmî hatine xerckirin, maneyê 
wê ew îsraf bûne.. 


Divê em vê jî jibîr nekin ku Cenabê Heq, hemû heqîqet û sirr bi 
Qur’ana Pîroz ji însanî re bi xelat kirine. Rasteqîneya hemû zanistan 
di wê de ye. Heqîqeta her tiştî di Qur’anê de meknûz e. Cenabê Heq, 
di ayeta pîroz de dibêje: 





388. Binêrin. Cumûa, 62/5. 

“Rahman, Qur’an daye hînkirin, însan aferandiye, beyan 

(xwe îfadekirin û derbirrîn) li wî daye fêrkirin .” 389 Qur’ana Pîroz 
talîmatên dawîn û peyamên dawîn ya Cenabê Heq e, ji bo nifşa 
însanî. 

îro îlmê ku îhtiyaca milletê me û însanîyetê pê heye îlmê 
Qur’anê ye. Bi vê nêrînê, di roja me ya îro de divê mirov bêhtir 
rewacê bi perwerdeya Qur’anê bide. Lêbelê ji bo mirov bi awayê 
layiq karibe Qur’anê fehm bike jî gerek e mirov bikeve keş û hewaya 
rûhanîyeta wê û ji teqwayê re bibe xwedî ku ew cewhereke qelbî ye. 
Çawa Xuda di Qur’ana Pîroz de mûmînan wiha şîyar dike, dibêje: 

“Dema ayetên Rebbê wan di bîra wan têne anîn, li hemberî 
wan kerr û kor tevnagerin .” 390 

“Sûnd be ku me, ji bo ew şîret jê bigrin di vê Qur’anê de ji 
însanan re her cure mîsal dane .” 391 

Ji lewma Qur’ana Pîroz, ji me re dide zanîn ku divê em pê re 
têkilîyeke qelbî deynin. Lêbelê ji bo vê jî bi qasî temîzîya bedenî 
temîzîya qelbî jî yanî perwerdeya manewî jî zerûrî ye. Dîsa Xuda di 
Qur’ana Pîroz de dibêje: 

“Ma ew Qur’anê nahizirin? Yan jî dilên wan killîdkirî ne? ” 392 

“Ewê ku alema hundurîna xwe temîz kiribe, bi felahê 
gihaye .” 393 

Rêbera me Qur’ana Pîroz, me ji bo tefekkurê bang dike. Qur’ana 
Pîroz ji ber ku mirada îlahî tîne zimên, ewên ku ji Cenabê Heq nêzîk 

389. Rahman, 55/1-4. 

390. Furqan, 25/73. 

391. Zumer, 39/27. 

392. Mûhemmed, 47/24. 

393. Şems, 91/9. 

bin, ji mirovên din bêhtir wê fehm dikin. Lewra Xuda di Qur’ana 
Pîroz de dibêje: 

“Bibin ehlê teqwayê, Xuda li we hîn dike .” 394 Bi vê sebebê her 
ayet, bi qasî sewîya qelbî ya me ji me re têne vekirin û kûrkirin. 

Di Qur’ana Pîroz de di şexsîyeta Mezinê me pêgemberê Xuda 
-sellellahû eleyhî we sellem- de wek şîyarîyekê ji ummetê re wiha 
dibêje: 

"..Heke di piştî vî îlmê ji te re hatî de tu bi xebera arzûyên 
wan bikî (ha ew dem) ji terefê Xuda ve, ne dostekî te, ne jî parêz- 
garekî te heye .” 395 

Rebbê me, di vê ayeta pîroz de wesfkirina Qur’anê bi “îlm”ê jî 
şanî dide ku ji bo me mûmînan ya ku divê pêşî were tehsîlkirin kul- 
tura Qur’anê ye û jîyaneke îlmî ya bê Qur’anê nayê hizirîn. Lêbelê 
mixabin, di zemanê me de hinek mirov tehsîla (kultura) Qur’ana 
Pîroz diavêjin plana duduyan heta diavêjin plana sisêyan. 

Çi rewşeke gemnak e ku perwerdeya didin zarokên mûmînan, 
ne bi ciddîyeta tehsîleke îlmî lêbelê wek programa tatîleke besîta 
havînî dibînin, yan wek meşgela nirxandina zemanê vala dibînin, 
yan jî perwerdeya Qur’anê wek berterefkirina mecbûrîyeteke ziwa 
û rijî werdigrin! Yek ji îhmalkarîya mezintirîna dê-bavan li hemberî 
zarokên wan jî ev e ku bi qasî tîlaweta Qur’anê giringîyê bi mane û 
naveroka Qur’anê nadin. 

Qur’ana Pîroz mezintirîn xelata Ellah Teala ye ji bo beşerîyetê, 
bi awayekî layiq giringî nedana bi Qur’ana Pîroz, biçûk dîtina fêrge- 
hên Qur’anê û giringîyeke ji ya wê zêdetir dana bi tehsîlên din, dibe 
her wekî di kolanên derneçû de lêgerîna li îstiqbalê. Lewra însan, ji 
xureka maddî bêhtir îhtiyaca wî bi xureka manewî heye. 





394. Beqere, 2/282. 

395. R‘ad, 13/37. 

Hezretê Mewlana çi xweş dibêje: 

“Zêde çermê xwe xwedî neke û li geşkirina wî nemeyzîne! Lewra 
ew, qurbanek e, di dawîyê de wê ji axê re were dayîn. Tu, esil li 
xwedîkirina dil binêre! Yê ku bilind bibe û şerefdar bibe ew e. Xurekên 
manewî bide rûh. Bila fikirîna gihayî, têgihiştina hûr û xurekên 
manewî bin da ku xurt û bi qewwet biçe cihê ku diçiyê’.’ 

Berjewendîyên nefsanî, wekî zincîra ye ku li jîyana gîyanî ya 
me hatine xistin. Lewra mirov nikare bi dilekî menfîetperest biçe 
cem Xuda. Meyla arzûyên nefsanî, wekî kevirekî bi piştê ve girêdayî 
ye; mirov ne dikare bi wan re avjenîyê bike, ne jî dikare bi wan re 
bifire. Heke mûmîn xwe bi heq re meşgûl neke wê batil wî îşgal bike. 
Sadî Şîrazî çi xweş dibêje: 

“Dilê rûhê însanên di alema sefahatê deji wan digele’.’ 

Ji sefahatan hêvîkirina seadetê, çi rêşaşîyeke gemnak e! Ya ku 
di paşwextê de seadetê bexş bike, ne dîplomayên fanîyan e, Cenabê 
Heq e. Çawa ev ayeta pîroz: 

“Gencîneyên erd û asîmanan, yên Xuda ne. Lêbelê mûnafiq 
vê fehm nakin .” 396 di vê mijarê de îqazeke mezina îlahî ye. 

Divê em jibîr nekin; rûh û gîyanê ku wê civakan bi îlm û îrfanê 
bistire, ne rûh û gîyanê fezîletfiroşên xwedbîn e ku li ser kitêbên 
gewde gir hatiye girtin, lêbelê rûh û gîyanê mûmînên salih ên ehlê 
xizmetê ye ku dilên xwe bi hikmetên Qur’anê kûr kirine û ew ji bo 
însanîyetê taveroja merhemet û hizûrê ne.. 

Şair Mehmed Akîf, naveroka îlmê ku xeşiyetê (dil-tirsîyê) bi 
evdînîyê bide qezenckirin û receteya ku îhtiyaca nesla însanê heyirî 
pê heye, wiha xulase dike, dibêje: 

Raste-rast divê em îlhamêji Qur’anê bigrin 
396. Mûnaflqûn, 63/7. 

- 

Divê em îslamê ji îdraka serdemê re bidin gotin.. 

Ya Rebbî! Me ji ketina xusrana bedbextên ku ji seadeta 
Qur’anê mehrûm bûne û sefaletên xwe seadet zen dikin, biparêze! 
Ji me re bi nesîb bike ku sibe, berî li hizûra îlahî hesab ji me were 
pirsîn, em hesabê ji xwe bipirsin û em karibin bi qiwameke qelbî 
ya hessastir ji Te re bibin bende! Me ji vê biparêze ku em bi sebeb 
sewda û gefletên berwext ên nefsanî di vê dinyaya fanî de tixûbên 
îlahî binpê bikin û em wisan jîyana seadeta ebedî ya xwe îsraf 
bikin! 


Amîn.. 











(Siîmelên GLxlacfî 

A 

ÇêPsraf-fy 




Rebbê me, li meferman dike ku; emjîyana xwe tevî di çar- 
çoveya exlaqê xweş de bi dilekî hessas û bi awayekî ji heysîyeta 
însanîyetê re layiq, bijîn. Lewra Cenabê Heq, mezîyetên exlaqî ji 
însanî re îkram kirine. Ji bo mexlûqatên din, exlaq ne mewzûbehs 
e (mijara axaftinê ye). 

Jîyaneke dînî ya ji sipehîtîyên exlaqî mehrûm nayê hizirîn. 
îmana ku bi qîmetên exlaqî nayê tezyînkirin, wekî ronahîya 
mûmekî bêmûhafeze ye ku li hemberî bahozên nefsanî û şeytanî 
daîmî di bin tehlûke û xetereke mezin de ye. 

Exlaq, ji wan xuyên xweşik îbaret e ku bi Ellah Teala xweş e 
û ew pê razî ye ku wî di me bendeyên xwe de bibîne. Exlaq, yek 
ji mezintirîn mezherîyetên însanî ye. Lewra bi mûcibê vê hedîsa 
şerîf; “bi exlaqê Xuda, xwedan exlaq bibin\” 397 exlaqê xweş di dilên 
mûmîn de tecellîyên sifetên cemalî yên Xuda ye. 

Bi vê nêrînê, bûna xwedî ji bo exlaqê xweş, wezîfe û peywireke 
giringa me ya evdînîyê ye, yek ji bariztirîn nîşanên nêzîkbûna me ya 
ji Xuda ye. Exlaqê xweş qîmetekî bilind e ku sewîya jîyana evdînîya 
me tacdar dike. 


Exlaq, îzzet û heysîyeta însanî pêktîne, eşkeretirîn nasnameya 
wî li holê datîne. Ji lewma exlaq, wesfekî qenc e ku di nav mexlûqa- 
tan de ji bo însanî tenê heye. 


însanê kamil, abîdeyeke rewîştî û exlaqî ye, di vê alema 
îmtîhanê de tezahur û xuyahîyên zirav, tenik û zarîf ê hunerê îlahî 
hildigre. Nesla însanî ya ku wek nimûneyeke mûstesna ya nezaketên 
ku nayêne gihiştin û kûrahîyên ku nayêne dîtin hatiye aferandin, bes 





397. Mûnawî, et-Tearif, rûp. 564. 

bi jîyîna heyateke evdînîyê ya ku bi qîmetên exlaqî hatiye feyzdarki- 
rin dikare vî qîmetê bilind ê xwe, mûhafeze bike. 

Dil, cure mûhafezeyeke exlaqî ye, bi amadekarîya xwe ya ji 
bo mezherîyeta şerefeke bilinda wekî bûna nezargeha îlahî, hatiye 
aferandin. Dema hal ev be, naxwe heke însan temenê xwe di plana 
çermê xwe de û li dûv arzûyên nefsanî bibûrîne û alema qelbî ya 
xwe bi mezîyetên exlaqî tezyîn neke, hingê ew bûye ku xîyanet li 
heysîyeta însanîyet û evdînîya xwe kiriye û ew bûye ku cihê bilindê 
xwe li cem Heq, bi berehewa kiriye.. Maneya vê jî ev e; ew însanê 
ku di navbera heyberan de bi awayê sipehîtirîn hatiye aferandin û bi 
tekrîma îlahî jî ji bo şerefeke mûstesna hatîye bi mezherkirin, wî ev 
qîmetê bilindê xwe bi îsrafeke dehşetdar, bi zîyan kiriye. 

Gayeya exlaqî; bi bendeyî dan qezenckirina vê îdrak û hestê ye 
ku ew tim di bin kamerayên îlahî de ye, wî ji wesfên xam û negihayî 
paqij dike û wî dike “însanê kamil” ku tîpê însanê îdeal ê îslamê 
ye. Di cewhera însanî de neqşkirina van xesletan bilind ên her 
wekî nezaket, zarafet, edeb, heya, comerdî, şefqet û merhemetê û 
bi tebîetê eslî kirina van sifetan di însanî de ye. Bi vê nêrînê exlaq; 
perçeyekî nebirrî ji dîn û îmanê ye, heta exlaq gîyan û cewhera dîn û 
îmanê ye. Çawa rêberê me yê hîdayetê Mezinê me pêgemberê Xuda 
-sellellahû eleyhî we sellem- ku ji alemê re wek rahm hatiye şandin 
jî wezîfa bilinda xwe wiha xulase dike, dibêje: 

“Ez hatim şandin ji bo exlaqê xweş temam bikimP 98 

Naxwe jîyaneke dînî ya ji sipehîtîyên exlaqî mehrûm nayê 
hizirîn. îmana ku bi qîmetên exlaqî nayê tezyînkirin, wekî ronahîya 
mûmekî bêmûhafeze ye ku li hemberî bahozên nefsanî û şeytanî 
daîmî di bin tehlûke û xetereke mezin de ye. 


398. Mûwetta, Husnu’l-Xulq, 8. 

Li ser vî esasî, em bêgav û mecbûr in dînê xwe û îmana xwe bi 
exlaqê xweş wekî zirxekî manewî adeta bixin bin mûhafezê. Çawa 
Mezinê me Fexrê Kaînatê -sellellahû eleyhî we sellem- di hedîseke 
şerîfa xwe de gotiye: 

“Cibrîlji min re got; Ellah Teala wiha gotiye: 

«Ev dîn (yanî îslam), dînekî wisaye ku min ewji bo xwe bijardi- 
ye û ezpê razî bûme. Lêbelê comerdî û exlaqê xweş li wê tê. Heta hûn 
wek misliman bijîn, wê bi van herdu xesletan bilind bikin!»” 399 


Ha ji te re exlaqê xweş ku di jîyîneke dînî de ji bo giringîyeke 
jîyanî ya wiha haiz e (pêgihaye). Jîyaneke ji qîmetên exlaqî bêxeber, 
îsrafeke gemnaka jîyanê ye, dilên nesîbdar ên ku para xwe ji van 
qîmetan wergirtine jî ew bi bextiyarîya tamkirina lezzet û helaweta 
(şîranîya) heqîqî ya îmanê, gihane. Çawa ev bûyer, çi xweş îfade 
dike ku exlaqê xweş, pireke manewî ye, însanî dibe, dixe nav keş û 
hewaya îman û hîdayetê: 

Ji eshabê kîram bi navê Hakim bin Hîzam zatekî xwedî exiaqê 
xweş hebû. Ev zat, di aynî zemanî de yek ji lêzimên dêya me 
Hezreta Xadîce bû; heta tu bibêjî bes, ew mirovekî comerd, mûşfiq 
(şefqetkar) û xwedî xêr û hesenat bû. Di serdema cahilîyetê de hinek 
bav hebûn dixwestin keçên xwe hê bi sagî binax bikin, wî ew keç ji 
wan dikirrîn, ew digihandin jîyanê û ew hîmaye dikirin. 

Rojekê wî ji Mezinê me pêgemberê Xuda -sellellahû eleyhî we 
sellem- pirs kir, jê re got: 


“Ya pêgemberê Xuda! Min hinek xêr di serdema cahilîyetê de 
hene: Her wekî dana sedeqeyan, azadkirina koleyan û kirina sileya 
rahmê.. Gelo di hemberê van de wê ecr ji min re were dayîn?” 

399. Heysemî, VIII, 20; Elî el-Mûtteqî, Kenz, VI, 392. 

- 







RAHMEKE WISAN KU 


Mezinê me pêgemberê Xuda -sellellahû eleyhî we sellem- jê re 

got: 

“-Ji xwe tu, bi xêra van xêrên ku te berê kiribûne, tu bi îslamê 
şerefmend bûyî!’ H0 ° 

Wekî ku di vê mîsalê de jî wisa ye, gellek nimûne hene, şanî 
didin ku exlaqê xweş, bi têkilîyeke mûezzam bi îmanê ve girêdayî 
ye. Yek ji van nimûneyan jî ew sihêrbazên Firewnê zalim in, ku wî 
xwe bi dest seltenet û îqtîdara xwe ve berdabû, rabûbû ji bo xwe 
doza îlahtîyê kiribû û ew li hemberî Hezretê Mûsa -eleyhisselam- jî 
derxistibûne mûsabeqê, pêşbirkê. 

Ev sihêrbaz, berê ji îmanê bêxeber dijîyan. Lêbelê ew jî, ji wan 
kesên bextiyar dibûn ku para xwe ji sirra kilîlbûna îmanê ji bo 
exlaqê xweş, wergirtine. Çawa berî mûsabeqê ji pêgemberê Xuda, 
Hezretê Mûsa -eleyhisselam- re nezaket û hurmet şanî dan û mafê 
pêşî-şanîdanê jî ji tercîha wî re hiştin. Wan bi vê bizava xwe Cenabê 
Heq razî kiribûn ku êdî ji wê anê û pê de hezkirina hîdayetê destpê 
kiribû di dilên wan de neşw û nema dîtibû. Piştre jî ew tecellîyên 
mûcîzewî yên ku temaşe kiribûn bûbû wesîle ku di zemîna dilî de 
şerefa îmanê biçêjin, tam bikin. Hem jî îmaneke wisan kamil ku di 
hemberê wê de fedakarî-kirina bi can be jî ew hîç tawîzê nade.. 

Haleveku ew mûcîzeya ji bo bi îmanê hatina sihêrbazan 
bûbû wesîle, Firewn û awneçîyên (arîkar û terefdarên) xwe jî ew 
seyr kiribûn. Lêbelê ew ketibûne bedbextiya hê bi rikdarîyeke 
dehşetdartir xwe bi kufrê asê bigrin. Di encamê de sihêrbaz, ji terefê 
Firewn ve bi xwînmijane hatine şehîdkirin. Sihêrbazan, van zatên 
abîdeyî di îmana xwe de sebat şanîdan, şerbeta şehadetê vexwarin 
û qisseya wan di Qur’ana Pîroz de hatiye zikrkirin, ewê heta bi roja 
400. Buxarî, Zekat, 24; Mûslim, îman, 194-196. 

qiyametê ji bo hemû mûmînan wek bîranîneke bilind bimîne. Bi vê 
jî sihêrbaz, ji bo îltîfateke duyema îlahî bûne mezher. 

Ha ji we re bereketa bilinda qîmetên exlaqî yên wekî nezaket, 
zarafet, riqqeta qelbî, comerdî û merhemetê.. Divê mirov bihizire; 
exlaqê xweş, yê ku li cem Heq ev qeder jê re qîmetekî mezin heye, 
heke bibe wesîle ji bo şerefdarkirina mehrûmên ji îmanê, bi wê 
îmana ku di jîyanê de nîmeta ji her nîmetê mezintir e, kî dizane ku 
ewê ehlê îmanê bi mertebeyên çi qeder bilind bigihîne.. 

Li alîyê din kişkişîna bi ber îsrafa di qîmetên exlaqî de jî zemînê 
hazir dike ji bo civak (di warê exlaqî de) biherifin û di encamê de 
bi felaketên mezin dûçar bibin. Ev jî xusraneke mezina axretê ye. 
Hizûr û selametîya takekes û civakan; bi perwerdekirina nifşeke 
xwedî exlaqê xweş, yanî dîndar, welatperwer, zarîf û gîyan-tenik 
mûmkin dibe. Lewra wekî Mûhemmed îqbal gotî; “misliman ji 
wezîyeta dinyayê berpirs e.” 

Bi vê nêrînê Rebbê me, li me qedege dike; em li pey rêya 
mirovên ku heddê xwe derbas kirine û ketine harbûnîya îsrafê, 
biçin. Xuda di ayeta pîroz de dibêje: 

“Bi xebera karê îsrafkaran neke! Karê wan li sererdê fesad 
derxistine. Ew ji bo îslaha li sererdê jî hîç ti hewldanekê nakin .” 401 

Xuda di ayeteke pîroza din de jî dibêje: 

“Ji bo mirovên ku arzû dikin bêheyatî di navbera mûmînan 
de belav bibe, li dinya û axretê ezabekî cansoj heye .” 402 

Mehrûmîyeta ji nîmetên heya û edebê ku ew di serê qîmetên 
exlaqî de tên, serkehnîya wan ji zeîftî û kêmasîya di dîn û îmanê 
de dertê. Mezinê me pêgemberê Xuda -sellellahû eleyhî we sel- 





401. Şûera, 26/151-152. 

402. Nûr, 24/19. 

lem- gotiye; “heya, ji îmanêye’.’ 403 Bi vê hedîsê eşkere kiriye ku pey- 
wendîyeke giringa vî qîmetê exlaqî bi îmanê re heye. Li gorî ew 
mirovên ku arzû dikin bêexlaqîyên wekî bêheyatîyê di nav civakê de 
belav bibin, ew dibin ku li hemberî îmana wê civakê cînayeta ji her 
cînayetê mezintir kirine. Haleveku hedefa bingehîna hemû dînên 
heq, piştî serwerkirina bawerîya tewhîdê li sererdê, tesîskirina bu- 
nyekeke saglema civakî ye ku ew bi exlaqê xweş hatibe stran. 

Tarîxa dinyayê ji gellek tecellîyên întîqama îlahî re şahid e ku 
bi sebeb bêexlaqî û harbûnîyan hatine jîyîn, ew ji bo xwedîyê îdrakê 
bi sahneyên (temaşegehên) îbretê tije ye. Ji bo dîtina vê, bi nezara 
îbretê gera li sererdê kafî ye. 

Xuda di ayeta pîroz de dibêje: 

“(Resûlê min! Ewên ku li hemberî te derdikevin) Ma ew hîç 

li sererdê negerîyane? Lewra heke ew gerîyabûne, helbet dilên 
wan yên ku pê bifikirin û guhên wan yên ku pê bibihîzin, dibûn. 
Lêbelê rastî ev e ku çav kor nabin, feqet qelbên di nav singan de 
kor dibin .” 404 

Di bêexlaqîyê de heddê xwe derbaskirina civakan, di harbûnîya 
îsrafê de ketina wan, yek ji elametên qiyametê ye ku maneya wê jî 
helakbûna temamê dinyayê ye. Ev jî wesfê helak-karîyê îsrafê di 
qîmetên exlaqî de radixe ber çavan. Bêexlaqî û tixûb-buhêrîyên 
ku wê di zemanekî ji qiyametê nêzîk de werin meydanê, di gellek 
hedîsên şerîf de wiha xeber didin: 

“Zemanekî wisan wê bi ser mirovan de were ku wê hemû endîşe 
û hewldanên wan ji bo zikên (mîde û şehwetên) wan bin; wê şerefa 
wan bi malên wan were pîvan; wê qiblegehên wan jinên wan bin; wê 

403. Buxarî, îman, 3. 

404. Hac, 22/46. 

- 

dînê wanjî dirhem û dînarên wan bin. Ha ew xirabtirînê mexlûqatan 
e. Li cem Xuda hîç ti nesîbekî wan nîn e.” 405 

“We zemanekî wisan were ku însan giringîyê pê nade; gelo wî 
malê xwe ji helalîyê, yan jî ji heramîyê qezenc kiriye!” 406 

“Wê zemanekî wisan were ku mirovê rast dibêje, xelkjê re dibêje; 
tu derew dikî. Mirovê ku derew dikejî xelkjê re dibêje; tu rast dibêjî. 
Kesê pêbawer xaîn têjimartin, kesê xaîn jî pêbawer têjimartin. Digel 
ku şahidî-kirin jê nayê xwestin jî şexs heye ku tê şahidîyê dike, digel 
ku sûnd-xwarin jê nayê xwestin jî şexs heye ku tê sûnd dixwe ,” 407 

“We zemanekî wisan were ku însan têde emrê bilmarûf (şîreta 
qencîyê) û nehya anilmûnker (menkirina neqencîyê) nekin’.’ 408 

Dîsa rojekê Mezinê me Resûlê Ekrem -sellellahû eleyhî we sel- 
lem- got: 

"-We zemanekî wisan bi ser mirovan de were ku têde wê dilê 
mûmînî bihele, wekî ku xwê di avê de dihele!” 

Dema sehabîyan jê pirs kir, jê re got: 

“-Ya Resûlellah! Wê çima bihele?” 

Pêgemberê Xuda -sellellahû eleyhî we sellem- ji wan re got: 

“-Ji ber ku ew xirabîyan dibînin û nikarin wan biguherînin ,” 409 

Ev rîwayeta Ebdûllah bin Ûmer -radîyellahû anhûma- mîsaleke 
bariz e, şanî dide ku zeîftî û îsrafa di qîmetên exlaqî de çawa dibin 
sersebebê helakê: 

405. Elî el-Mûtteqî, Kenzu’l-Ummal, XI, 192/31186. 

406. Buxarî, Buyû, 7. 

407. Taberanî, XXIII, 314. 

408. Heysemî, Mecmauz-Zewaid, VII, 280. 

409. Elî el-Mûtteqî, Kenz, III, 686/8463. 

- 

“Pêgemberê Xuda -sellellahû eleyhî we sellem- berê xwe da me 
û wiha got: 

«Gelî cemaeta mûhaciran! Pênc tişt hene ku dema hûn bi wan 
mûbtela bibin, ezxwe bi Xuda, jigihiştina weyaji bo wan, diparêzim. 
Ewjî ev in: 

1. Dema di navbera milletekî de zina, fihûş derkeve holê, di 
dawîyê dejî dema wî milletî ev sûc bi awayekî alenî kir, bêşiwar wê di 
navbera wan de êşa zikêşê û nexweşîyên (wekî aîdes û yên wekî wê) 
ku di nav milletên berê de çênebûne, belav bibin. 

2. Her milletê ku pîvan û kêşanê kêm bike, bêşiwar ewê bi tinetî 
(rabûna bereketê), tengasîya abûrîyê û zulima hukmdarên li ser serê 
wan, ceza bike. 

3. Her milletê ku xwe ji dana zekatê bide paş, bêşiwar ewê 
ji baranê werin mehrûmkirin (ewê bi hişkesalîyê werin cezakirin. 
Heta) heke ne ji heywanên wan bûna, baran hîç li ser wan nedihate 
barandin. 

4. Her milletê ku ehda (fermanên) Xuda û sunneta Resûlê wî 
terk bike, bêşiwar Xuda wê dijminekî ne ji wan bi xwe li ser wan 
mûsellit bike û ew dijmin wê beşekeji tişta di dest wî milletî deji wan 
bistîne. 

5. Dema îmamên wan bi kitêba Xuda amel nekin û ji hukmên 
ku Xuda nazil kirine kîjan bi kêrî karê wan were wî bibijêrin, (hingê) 
Xuda wê hesabê wan di navbera wan de bide dîtin.»” iW 

Cenabê Heq, me bendeyên xwe ji ketina rewşên wiha dide 
şîyarkirin, di Qur’ana Pîroz de gellek îqaz kirine û gotiye: 

® 410. îbnû Mace, Fîten, 22; Hakim, IV, 583/8623. 

- 

“însan çi bibêje, her li bal wî malaîketekî çavdêr û (ji bo 

nivîsandina amelên wî) amade heye ..” 411 Cenabê Heq bi vê ayetê 
ji me re eşkere kiriye ku em bêserûber nehatine hiştin û kirinên 
me jî tim û daîm têne taqîbkirin. Cenabê Heq bi vî awayî, em ji 
bo şîyarîyeke qelbî bang kirine, wî ji me xwestiye ku em di bizavên 
xwe de tixûbên îlahî li ber çavan bigrin, em xwe ji zêdegavîyan, 
ji harbûnîyan, ji îfrat û tefrîtê, ji meşgûlbûna bi tiştên pûç ve û ji 
îsrafkirina temenê xwe, biparêzin.. 


Çawa gellek ayetên pîroz hene, şîret li me dikin ji bo em di 
bizavên xwe de bi pîvan tevbigerin û em bibin xwedî exlaqê xweş. 
Du ji van ayetan wiha ne: 

“Ew kes in ku berê xwe ji peyv û karên pûç vedigerînin .” 412 

“Di rêveçûna xwe de siriştî bibe û dengê xwe nizm bike! Jibîr 
neke ku dengê ji her dengan ne xweştir, dengê kera ye .” 413 

Bi rastî yek ji wan bizavên serekeyî ku însanî bi îsrafa exlaqî 
dûçar dikin jî “hovîtî” ye. Hovîtî, terkkirina sipehîtîyên exlaqî yên 
wekî tenikîtî û nezaketê ye. Ew hovîtîya ku mîsala wê wekî dengê 
keran di ayetê de hatiye beyankirin, hema bibêje adeta ew înkarkiri- 
na fitretê beşerî û xatirxwestina ji xesletên însanî ye. 


Uslûbê axaftina ji însanî re layiq, bi îfadeya Qur’anê; “qewlê 
leyyîn ” 414 e, yanî zimanekî nerm e. Cenabê Heq dema Mûsa- 
eleyhisselam- dişand cem Firewn jî jê re gotibû; bi Firewn re jî 
zimanekî nerm bikarbîne. Dîsa Rebbê me gotiye: 

411. Qaf, 50/18. 

412. Mûmînûn, 23/3. 

413. Luqman, 31/19. 

414. Binêrin. Taha, 20/44. 

- 

“Ji bendeyên min re bibêje; bila peyva sipehîtirîn bibêjin !” 415 
Xuda bi vê ayetê ji me re gotiye; dema hûn bi însanan re biaxivin 
divê hûn pîvanên nezaketê li ber çavan bigrin. Cenabê Heq di ay- 
eteke din de di şexsê Mezinê me pêgemberê Xuda -sellellahû eleyhî 
we sellem- de ji me re pîvana nezaketê eşkere kiriye, wiha gotiye: 

“Bi rahma Xuda, tu ji wan re nerm bûyî. Heke tu mirovekî 
bizav-tund û dilhişk bûna, ew ji hawîrdorên te belav dibûn, 
diçûn .” 416 

Li alîyê din, wekî ku di her mijarê de wisa ye, di bizavên exlaqî 
de jî li ber çavan girtina îtîdalê şert e. Heke na, gellek bizavên exlaqî 
yên di qiwama îtîdalê de meqbûl, ku bi zêdegavîyan yanî bi îsrafê 
werin îfa kirin, wê însanî ber bi îfrat û tefrîtê ve bikişkişînin.. 

Mesela “tewazu’ya ku bizaveke exlaqê xweş e, heke mirov têde 
zêdegavîyê bike, mirov kirasê pesnê xwe-danê lê bike, ev dibe îsrafa 
tewazûyê. 

Bi rastî hinek însan hene bi mebesta tetmînkirina nefsanî’ya 
xwe ya ku hewl didin bikin xelk di bara wan de bibêjin; “mûtewazî” 
ne, hinek helwestên mûtewazî didin xuyakirin. Ev halê ne semîmî 
û rîyakar, di esilê xwe de ji “îftîxara bi tewazûyê” yanî di bin kirasê 
tewazûyê de ji pesnê xwe-danê îbaret e. Mesela ev peyvên wekî; “ez 
acîzane dikarim sê rojan xetimekê bixwînim. Ez feqîr im lê dikarim 
mizgeftekê ava bikim, ez dikarim arîkarîya ev qeder jar û belengaz 
bikim.” Ev cure peyv hemû di bin perdeya tewazûyê de ji şanîdana 
rîyakarî û gurûrê îbaret in. Bi berevajî vê jî dema mirov hewl bide 
xwe mûtewazî bike mirov bikeve tefrîtê, yanî mirov ji bo mirovekî 
xwedî kibr tewazûyeke ji adetê zêde şanî bide û bikeve zilletê jî 
îsrafeke din ya exlaqî pêktîne. 



415. îsra, 17/53. 

416. Alî îmran, 3/159. 

Dîsa bi navê mûhafezekirina weqarê, xwe bi dest gurûrê 
ve berdan, di mûnasebetên beşerî û dostanîyan de bi taybetî di 
jîyana malbatî de jidest-berdana pîvana semîmîyetê û dûçarbûna 
bi gemsarîya wekî serxweveçûn û zêdegavî-kirina di bizavên exlaqî 
de jî zîyaneke ku ji îsrafa di van xusûsan de diwelide, tê meydanê.. 
Naxwe ji bo mirov nekeve îsrafa exlaqî de şert e ku mirov di bizavên 
exlaqî de jî bi-pîvan be û wî kesê ku wê qencîyê lê bike jî, baş eyar 
û dîyar bike. 

Mesela pêgemberê Xuda -sellellahû eleyhî we sellem- di mijara 
axaftina digel kole û xizmetkaran de jî ziravî û hessasîyeteke fereh 
şanî daye, wiha gotiye: 

“Bila ti kesji we nebêje: «koleyê min, cêriya min.» Hûn tev bend- 
eyên Xuda ne. Jinên we jî her yek ji wan bendeyên Xuda ne. Naxwe 
kesê ku bi wan re biaxive jî bila bibêje: «Kurê min , keça min, egîdê 
min.»’ H17 

Li hemberî van pêgemberê Xuda -sellellahû eleyhî we sellem-ji 
bo kesên ku alema qelbê xwe bi fisq û ficûrê zayî kirine û gezeba 
îlahî bi ser xwe de kişandine jî li gorî dereceya wan bi îtab-kirina li 
wan, ferman dike, dibêje: 

“Ji mirovê mûnafiq re nebêjin: «Ez benî». Heke hûn wî ji xwe re 
mezin (û xwejê re bende) qebûl bikin, hûnê bibin ku we hêrsa Xudayê 
xwe yê Ezîz û Celîl bi ser xwe de kişandiye’.’ 41s 

Naxwe bi aynî terz û pîvanê bikaranîna tewazû û nezaketê di 
mûnasebetên beşerî de her wekî bikaranîna berçavkeke bêjimar li 
her cih û deverê ye, di exlaqî de dibe ketina îsrafê. Lewra ji bo mirovê 
layiqê wê be mehebbet û ji bo mirovê mûsteheqê wê be neyartîkirin 
gerek e, û bi mûcibê vê jî bizavkirin zerûreteke exlaqî ye. Ya mûhîm, 





417. Mûslim, Elfaz, 13. 

418. Ebûdawud, Edeb, 83; Ehmed bin Henbel, V, 346. 

wekî ku di her mijarê de wisa ye, di mijarên exlaqî de jî li ber çavan 
girtina pîvanên îlahî ye, parastina hevkêşîya îtîdalê ye û bi vî awayî 
şanîdana karektêrê mûmînê kamil e. 

Mezinê me pêgemberê Xuda -sellellahû eleyhî we sellem- bi 
xwe di jîyana xwe de exlaqê îslamê bi uslûba nezaket û zaraf- 
eteke mezin jîyaye û wî bi şexsîyeta bilinda xwe ku uswe’ê hesene 
(nimûneya sipehîtirîn) ye, ev ziravî û tenikîtî li ummeta xwe dane 
hînkirin. Çawa Mezinê me pêgemberê Xuda -sellellahû eleyhî we 
sellem- heke di nav civatekê de kesê sûckar zanîbûya kî ye jî dîsa 
eyba wî kesî li rûyê wî nedaye, ji bo bi rêya diberde-avêtinê ji mûx- 
atebê xwe re bide zanîn ku ew wê xetayê jê re layiq nabîne jî digot: 
“Çiji min bûye ku ez we wiha dibînim.’.’ 419 Bi vê gotina xwe geletîya 
dîtinê jî kiriye aîdê xwe. 

Dîsa wek tezahureke vê metoda terbewî (perwerdehî) ya ji vê 
ziravî û nezaketê tije, rojekê dema wî li mizgeftê bêhna fisekê (ba- 
jiber-çûnekê) bihîst, Mezinê me -sellellahû eleyhî we sellem- got; 
“kî goştê hêştirê xwaribin, bila desmêj bigrin.” Bi vî awayî, ji bo kesê 
qusûrmend biçûk nexe, ew nedîyar kiriye û ew civak hemû ji wê 
qusûrê parastiye. Yanî ji bo veşartina eyba kesekî ku bêhemdê wî 
hatiye meydanê, bi temamê eshabên xwe yên li wir desmêj daye 
girtin. 420 

Lewra exlaqê nebewî, daîm li mirovî dide hînkirin ku ew bibe 
însanekî bimerhemet, nazik, rûh-tenik û xwedî dilekî zirav. Ji ber 
vê ye ku pêgemberê Xuda -sellellahû eleyhî we sellem- li hemberî 
bang-kirinên bi caran yên mirovên hovane yên ku ji çolê dihatin 
cemê; “ya Mûhemmed! Ya Mûhemmed!” di her carê de wî ew xweş 

419. Buxarî, Menaqib, 25; Mûslim, Selat, 119. 

420. Çawa di Mezhebê Zahirîye de ku hikmeta nezaketa di hedîsên Mezinê me 
Pêgember de his nekirine bi zahirê wan tenê bes kirine, ev hukm jê deranîne ku 

“kî goştê hêştiran bixwe desmêja wan xirab dibe.” 

- 

didîtin û bi uslûbeke nerm bersiva wan wiha dida: “Kerem bikin, 
arzûya we çi ye?” 421 

Bi vê nêrînê, di amelên bi fezîlet ên wekî îqaz û îrşada mirovan 
de jî îcab dike mirov hesab ji bo sewîya têgihiştina mûxatebê xwe 
bike, bi taybetî jî vê nezaket û edeba nebewî li ber çavan bigre. 

Li alîyê din di fezîletên wekî “comerdî” û “înfaq’ê de jî ku yek 
ji tezahurên giring ên exlaqê xweş in jî li ber çavan girtina usûl 
û edeban şertekî zehf giring e. Heke na, wê bibe ku dema mirov 
qencîyekê bike, mirov dilê însan bihêle, yan wî di bin minneta xwe 
de bihêle, yan dilê wî bişikîne, yan mirov xwe bi dest gurûrê ve 
berde, geletîyên dilî yên wekî van wê bibin sersebeb ku ecra vê xêrê 
zayî bibe, vêca ewê bibin sersebeb ji bo îsrafa van fezîletan.. Ji lewma 
bav û kalên me di xêrên ku kirine de ji bo nekevin zeîftîyeke exlaqî 
hessasîyeteke wisan raxistine ber çavan ku ti kes nikare xwe bigihîne 
gwîzeka wan.. 

Bav û kalên me, ji bo parastina heysîyeta însanîyeta nexweşên 
êqil jî bi kesên wiha re bi “bêçareyên rêzdar” axivîne, destên mer- 
hemetê ji bo kotîyên ku ji civakê dihatin cudakirin jî dirêj kirine 
û ji wan re mekanên bi navê “tekkeya miskînan” êwirgeh amade 
kirine. 

Weqf damezirandine ji bo şerefa xanimên bêkes û yextiyar ên 
ku ji ber heya û sergiranîya bilinda xwe nedikarin îhtiyacên xwe ji 
dîgeran re erz bikin û ji wan bixwazin. Ji bo van xanimên yextiyar 
hirîya paqijkirî, şûştî û jenandî temîn kirine, bav û kalên me ev 
hirîya ku wan dirêst û dixistin ta, bi heqdesteke baş bi şûn de ji wan 
distandin û ji van xaniman re îmkan peyda kirine ku ew bi keda 
destê xwe debara xwe bikin û bi vê jî rûmet dane wan.. 





421. Mûslim, Nuzûr, 8; Ebûdawud, Eyman, 21/3316. 

Bav û kalên me, bi meqseda temînkirina ji hev re mechûl mayî- 
na mirovên ku sedeqe didin û mirovên ku sedeqe distînin, li mizgef- 
tan “kevirên sedeqeyan” peyda kirine. 

Xwarinên ku li ser hewcedaran werin belavkirin, ji bo dilên 
wan neyê êşandin ew di firagên derxûn-girtî de di tarîtîya şevan de 
tewzî kirine. 

Hinek mirovên hov û dinyanedîtî hebûn, dema xebatkar û 
xizmetkarên wan tiştên wan dişikandin, yan jî zirar didanê de li erza 
wan didan û ew rencîde dikirin, vêca Bezmê-alem Walîde Sultan 
weqfek damezirandibû ji bo tenzîm û qerebûkirina wan tiştên ku 
wan xebatkaran zirar dabûnê yan jî ew şikandibûn, bi vî awayî wê 
dikir heysîyeta wan biparêze, nehêle ew rencîde bibin û erza wan 
were şikandin. 

Lewra bi Ellah Teala ne xweş e ku bendeyên wî nehêja werin 
dîtin û dilê ku nezargeha îlahî ye, were êşandin. Bav û kalên 
mûbarek ên me, ku ev yek zehf rind fehm kirine, dema ew exlaqê 
îslamê dijîyan, ew edeb, nezaket, zarafet û hessasîyeta ku raxistine 
ber çavan ji bo me jî nimûneyên mûkemmel in. 

® 

Welhasil Rebbê me, li me ferman dike ku em jîyana xwe tevî di 
çarçoveya exlaqê xweş de bi dilekî hessas û bi awayekî ji heysîyeta 
însanîyetê re layiq, bijîn. Lewra Cenabê Heq, mezîyetên exlaqî ji 
însanî re îkram kirine. Ji bo mexlûqatên din, exlaq ne mewzûbehs e 
(mijara axaftinê ye). Dema rewş ev be, naxwe berehewakirina însanî 
ji bo van mezîyetan û şibihîna wî bi mexlûqatên din, heta ketina wî 
ya halekî ji wan jî rêşaştir, bi navê şerefa însanîyetê çi windahîyeke 
gemnak e, û çi harbûnîya îsrafeke gîyansoj e!.. 

Rebbê me, me ji her cure xirabîyan û ji îsrafên ku axreta me 
berehewa bikin, biparêze! Dilên me ji bereketa van dûayên ku ji 

femê mûhsinê (devê xweş ê) Mezinê me Resûlê Ekrem -sellellahû 
eleyhî we sellem- sadir dibin, hîsedar bike: 

“Xudayê min! Wekî ku te aferîna (şekl û şemalê) min sipehî 
kiriye, aynî wisan exlaqê minjî xweşik bike!” 

“Ya Rebbî! Min bi exlaqê xweştir bigihîne! Bêşiwar ewê ku bi 
wî bigihînî, sade tu yîr 422 

Amîn.. 






422. îbnû Hecer, Fethu’l-Barî, X, 456. 







^<ki Tfefekkurê Cêke 

fpsraf-S 



Tefekkureke rastî, ji nuqta ku aqil û dilê bi wehyê hatin bi 
feyzkirin, bi hev digihin, destpê dike. 

Dostên Heq, wekî ku li bîreke kûr binêrin wisan li berhemên 
hunerê îlahî yên li kaînatê temaşe dikin. Ji wir li rê digerin ji bo 
bikevin nav keş û hewaya maneyê. Peyv nikarin pê re bigihin û 
halê dilekî ku dibihîze û qelbekî ku dibîne, îfade bikin. Ha ew 
mirovên ku bi hessasîyeta dilekî wiha li kaînatê temaşe dikin, bi 
zewqa hunerê îlahî yê ku Rebbê me di xarîqeyên bêdawîn de rax- 
istine ber çavan, digihin. 

Ellah Teala xusûsîyetên wekî aqil, mentiq û tefekkurê ji însanî 
re bexş kirine û ew ji mexlûqatên din çêtir kiriye. Hemû mîsalên 
di Qur’ana Pîroz de bi wan ji xwedî aqilan re axiviye û ew ji wan re 
eşkere kirine. Xuda, xwestiye bendeyên wî tim û daîm di halê tefek- 
kurê de bin û li hemû heyberan jî bi nezara hikmet û îbretê binêrin. 
Bi vê sebebê di ayetên pîroz de bi caran îfadeyên wekî; “ma hûn aqil 
nagirin?” “ma hûn tênagihin?” “ji bo hûn tefekkur bikin.” “Hêvî 
heye hûn bifikrin.’j “îbret bigrin!” bikaranîne û em bendeyên xwe 
tim û daîm ji bo tefekkurê bang kirine. 


Qur’ana Pîroz, wî aqilê ku bihayê rasteqîneyê xwe di nav 
naveroka wehyê de dibîne, îşaret dike û tam şazdeh caran bi hevoka 
L» “gelî xwedî aqilan!” bi wan re axivîye. Ji lewma ew 
xwedî aqilên ku dixwazin jîyaneke ji heysîyeta însanîyetê re layiq û 
babet bijîn, mecbûr û bêgav in ku bikevine deryaya wê tefekkura ku 
Qur’ana Pîroz ew rohnî kiriye. 


Heke ew asoya tefekkura ku îslamê ji însanîyetê re şanî daye 
nebûya, em bêçare diman û me nedikarî sirf bi aqilê xwe tenê gellek 

- 

heqîqetan, fehm bikin, me nedikarî wan îfade bikin û me nîmeta 
tefekkurê jî sirf ji bo menfîetên nefsanî yên xwe amade dikir. Bi vê 
nêrînê, îhtiyaca me bi îrşad û îqazên Qur’an û Sunnetê heye. Lewra 
tekane rêbera ku ber bi tefekkurê ve rexê durust şanî didin û binge- 
hên jîyîna li ser sîrata mûsteqîm eşkere dikin: Qur’an û Sunnet e. 

Tefekkur, îbadetekî ji her îbadetan giringtir e. Ji bo jîyîna 
evdînîyeke meqbûl û ji bo waqifbûna ji hikmet û sirrên kaînat û 
hadîsatê, îcab dike mirov bi tefekkurê di alema qelbî de kûr bibe. 
Her wiha divê hedef û asoya her mûmînî hewldan û xebat be; ji bo 
em hemû hizrên ku aqilê me pê ve meşgûl be, hestên di dilên me 
de û heta bi nefesên ku em didin û distînin jî bi rizaya îlahî telîf 
bikin, berhev bikin.. Lewra Ellah Teala em aferandine ji bo em ji 
zatê bilind ê wî re evdînîyê bikin. Naxwe hemû fikr û bizavên ku 
ji vê hikmeta hebûna me re dijber bin, ji ketina tixûbê îsrafê xilas 
nabin. 

Aqil yek ji nîmetên mûezzamtirîn e ku ji însanî re hatiye 
bexşkirin, ew bi tena serê xwe tenê têrê nake ku însanî bi heqîqetê 
bigihîne. Qîmetê tefekkura însanî bi vê bend e ku fonksîyonên mejî 
û qelbî di nav hevkêşîyeke ahengdar de kar bikin. Heke sade qîmet 
bi mejî û aqil tenê were dayîn dibe ku însan bikare bibe însanê baş 
ê dinyayê, yanî bibe însanê menfîetê. Lêbelê ji bo mirov karibe 
bibe mûmînekî kamil, îcab dike ew qelbê ku merkeza hestan e jî bi 
terbîya manewî were perwerdekirin û ew rêbertîyê ji êqil re bike. 
Lewra ew qelbê navenda hissîyatê, însanî bi ser tefekkurê ve diajoyê, 
tefekkur jî berê îradeya însanî bi ser alîyê durust ve dide. Maneya vê; 
ajoyê bingehînê hemû îradeyên fiêlî, dil e. Di dil de hest bicih dibin 
û kok didin. Bi vê nêrînê rûnandina dil di çarçoveya fermanên îlahî 
de ji endamên din giringdartir e. 

Alema qelbî, aqilê wî kesê ku bi nûra Qur’an û Sunnetê hatibe 
rohnîkirin ji heqîqetê re çavnas û aşna dibe. Aqil û qelb di pêkhat- 

eyeke wisan de hatiye aferandin ku heke feyza xwe ji serkehnîya îlahî 
wergirin wê însanî bi xêr û heqîqetê bigihînin. Ji lewma tefekkura 
rastî, ji nuqta pevgihana aqil û dilê ku feyza xwe ji wehyê wergirtine, 
destpê dike. 

Di mijarên li derveyê taqeta aqil de rabûna tefekkurê jî îsrafeke 
dîgera tefekkurê ye. Tefekkur-kirina li ser tecellîyên sifetê Xuda, 
tefekkur-kirina li ser Qur’an û kaînatê û li ser taybetmendîyên di 
însanî bi xwe de jî zerûrî ye. Lêbelê tefekkur-kirina li ser zatê Xuda, 
rabûna tefekkur-kirinê li ser mijarên li derveyî taqeta beşerî her 
wekî hewldana ji bo bi temamî çareserkirina sirr û hikmetên qed- 
erê, cure îsrafeke zêhnî ye. Ev hal, ji terefê Qur’an û Sunnetê ve jî 
hatiye qedegekirin. 

Lewra çavan çawa mesafeyeke dîtinê hebe, guhan çawa tixûbekî 
bihîstinê hebe, aqil jî taqeteke îdrakê heye. Ji bo vê, îhtiyaca aqil bi 
rêbertîya wehyê heye. Naxwe tefekkur nekirina heqîqetên îlahî çawa 
ji bo felaketekê sersebeb be, heddê xwe nezanîna aqil û xwe avêtina 
wî di nav mijarên ku ji wî dibûrin de jî aynî wisan însanî bi îsrafê û 
di encamê de jî bi xusrana axretê dûçar dike. 

Tefekkura aqilekî di zemîna arzûyên nefsanî de, di bin teselluta 
nexweşîyên dilî yên wekî gurûr û kibrê de û ji îrşadên qelbê selîm 
mehrûm, ji mecra esilîya xwe dertê; însanî wekî şeytên bi ser har- 
bûnî û rêşaşîyê ve diajoyê. Hezretê Mewlana -quddîse sirruh- wiha 
dibêje: 

“Heke bi qasî aqilê şeytên îşqa wîjî hebûya, ew îro nediket rewşa 
Îblîsl' 

Naxwe aqil bi tena serê xwe nirx û bihayekî îfade nake. Şert e 
ku bi hessasîyetên dilî ji aqil re rê were şanîdan. Heke ji bo hestên di 
qelb de bi terbîya manewî rûhanîyet were qezenckirin, hingê wê (ji 
bo însanî) di dest xwe xistina sekanê aqil û îstîqamet pê-dan mûm- 
kin bibe. Di bin kontrola xwe xistina hestan pirr zehmet e. Lêbelê 

şert e ku em di nav hewldanê de bin ji bo hestên xwe bi rizaya îlahî 
re te’lîf û berhev bikin. Rêya vê jî, di tefekkurê ya di keş û hewaya 
Qur’an û Sunnetê re derbas dibe. Bi tefekkureke wiha di asoyên 
ku hatine vekirin de, wê bi lutf û îkrama Xuda wekî fikrîyata me 
hissîyata me jî bi rizaya îlahî re me’lûf û çavnas bibe. 

Qelb, çawa mekanê hissa ye, di aynî zemanî de ew merkeza 
îmanê ye jî. Lewra îman; hesteke bilind e, hisseke ulwî ye. Çawa 
îman, ne bi aqil, lê tesdîqa bi qelb e. Sirrên îlahî yên li kaînatê jî 
dikarin bes bi navgîna aqilekî bi qelbekî îmandar ve bend werin 
keşfkirin. Ji bo vê ye ku giringtirîn û hessastirîn mesela dîn jî îman 
e. Lewra îman hîç ti caran tawîzê, yanî xweşbînîyeke nefsanî qebûl 
nake. Lewra heke di camekê de bi qasî mûyekî jî derzek hebe, bi 
derbasbûna zemanî re wê ew derz mezin bibe û di encamê de wê 
ew cam bişike. Ji bo mirov di alema qelb de lekeke reş, yanî derzekê 
çêneke jî, divê mirov tim şîyar û xwedî riqqet be. 

Di îbadetan de xuşû dibe sebebê zêdebûna ecr û sewabê; 
di hemberê vê de geflet jî dibe sersebebê kêmbûna ecr û sewaba 
wan. Lêbelê heke tefekkur bi alîyê nefsanîyetê ve bişemite û di 
dil de derzekê bîne meydanê hingê wê îmanê di tehlûkê werke. 
Gefleta di îmanê de jî -Xuda mûhafeze bike- lingan ji ser rêya Heq 
dişemitîne. 

Yek ji mîsalên bêjimarên vê jî Qarûn e. Qarûn, bi rabûrîya 
xwe zatekî salih bûye, Cenabê Heq serweteke mezin jê re îhsan kir. 
Lêbelê ew bi serweta xwe serxweve çû û harbûnî kirin, bi nefsa xwe 
xapîya û îddîa kir ku wî ev serwet bi dîrayeta xwe qezenc kiriye. 
Heta ew hê bêhtir bi serxweve çû û li hemberî Hezretê Mûsa -eley- 
hisselam- helwest wergirt. Cenabê Heq jî ew digel wê serweta wî 
ya ku pişta xwe pê disipart jî di bin erdê de binax kirin û veşartin. 
Xuda, di ayeta pîroz de serencama wî wiha eşkere dike: 

- 

“Paşê me ew jî seraya wî jî xistin binerdê. Êdî çawa civakek jê 
re nebû ku li hemberî Xuda arîkarîya wî bike û ew ne ji wan kesan 
bûye ku bikarin xwe biparêze û rizgar bike .” 423 

Şemitîna dil ji zemîna îmanê, wekî rewşa mirovekî ye ku nan 
dibirre, di encama gefleteke ji nişka ve kêra wî dişemite û devereke 
wî dibirre. Şemitîna kêrê bûyereke ji nişka ve ye. Hest jî wiha ji nişka 
ve bipêş dikevin. Di bendena însanî de endamê ji her endaman 
azadtir, dil e ku ew navenda hesta ye. Meylên qelbî her an û gavê 
dibe ku biguherin. Qelb di navbera du telîyên Rahman de ye. Di dil 
de parek ji sifetê Hadî (hîdayetkar) yê îlahî heye, aynî wisan di wî de 
parek ji sifetê îlahî yê Mûdill (rêşaşker) jî heye. Ne dîyar e ka kîjan ji 
van herduyan wê di çi demê de li hemberî yê din galib bibe. 

Mîsaleke din jî di Qur’ana Pîroz de ku wek qisseya îbretê tê 
guhestin jî Bel‘am bin Ba'ûra ye. Çawa ev zat jî ji nişka ve meyla 
nefsa xwe kir û vê jî ew mehû kir. Ew di wextê xwe de bendeyek ji 
bendeyên salih ên Xuda bûye. Wî bêjimar keramet hebûn, dûayên 
wî meqbûl bûn. Wî ji nişka ve meyla nefsa xwe kir, hevsarê aqilê 
xwe bi dest nefsa xwe ve berda, ev jî bû sersebebê helaka wî. Ev halê 
wî, di Qur’ana Pîroz wiha tê eşkere-kirin: 

“Nûçeya wî yê ku me ayetên xwe dabûnê, ji wan re bixwîne; 
paşê ew ji wan derketibû, paşê şeytan bi dor wî ketibû, paşê jî ew 
bûbû ji rêşaşan. Heke me bixwesta, me bi ayetên xwe mertebeya 
wî bilind dikir, lêbelê ew ma bi dinyayê ve û li pey hewesa xwe çû. 
Meseleya wî wekî meseleya seg e; heke tu bi ser de biçî, ewê bike 
helkehelk, heke tu bi ser de neçî, dîsa ewê bike helkehelk! Ha ev 
e, rewşa wê civaka ku ayetên me diderewînin. Vê qisseyê vebêje, 
da ku ew tefekkur bikin .” 424 





423. Qeses, 28/81. 

424. Eraf, 7/175. 

Wekî ku li jorê jî hatiye beyankirin, heke mirov rabe aqilê xwe 
li derveyî wehyê û di rasta arzûyên nefsanî de bikarbîne, ew însanî 
bi ehmeq dike; bi rêşaşîya ku mîsala wê di ayetê de hatiye dayîn, 
dûçar dike. Ji lewma Mezinê me pêgemberê Xuda -sellellahû eleyhî 
we sellem- di dûayên xwe de wiha gotiye: 

“Ya Rebbî! Heta mirov çavê xwe miç bike û vekejî min bi nefsa 
min nesipêre /” 425 bi vê dûaya xwe ji me re nimûneya haletê rûhî yê 
mûmînî raxistiye ber çavan. 

Naxwe ji bo mûhafeza îmana xwe divê em tim û daîm xwe di 
navbera hesta “xewf û rica’yê de, yanî di navbera “hêvî û tirsê” de 
perwerde bikin û divê em wisan rêya tefekkura xwe dîyar bikin. Ji 
bo em di nefesa dawîn de gîyanê xwe teslîm bikin jî divê em di dirê- 
jahîya temenê xwe de di nav riqqeta qelbî û şîyarîyê de bibin. Çawa 
Cenabê Heq jî di ayeta pîroz de gotiye: 

“ Gelî mirovên ku îman anîne! Bi awayê ji wî re layiq be, ji 
Xuda bitirsin û her wek misliman can bidin .” 426 

Mesela hestên mehebbet û bugzê jî heke ne ji bo Xuda bin, wê 
bibe ku ewê divê mirov bugzê jê bike mirov jê hez bike, ewê ku divê 
mirov jê hez bike jî vêca mirov jê bugzê bike, ev jî dibe felaketeke 
manewî. Şert e ku kî ji mehebbetê re layiq be, mirov ji wî hez bike, 
kî ji bugzê re jî mûsteheq be, mirov ji wî bugzê bike. Hezkirina ji 
salihan seadetê îhsan dike. Xuda di ayeta pîroz de dibêje: 

“Gelî mirovên ku îman anîne! Ji Xuda bitirsin û bi sadiqan 
re bibin !” 427 

Li alîyê din jî hezkirina ji dijminekî dîn jî felaketê bi xwe re 
tîne. Bi vê nêrînê, dîsa Xuda di ayeta pîroz de dibêje: 

425. Camîus-Segîr, c. I, rûp. 58. 

426. Alî îmran, 3/102. 

® 427. Tewbe, 9/119. 

- 

“..Bi civaka zaliman re nerûne .” 428 

Naxwe ji bo tefekkura me pala xwe bi bingeheke meqbûl 
bisipêre şert e ku hestên me jî feyza xwe ji serkehnîya îlahî wergirin 
û wisan perwerde bibin. 

Xuda di ayeteke din de jî wiha dibêje: 

“Me emanet, li ser asîmanan, erdê û çîyayan teklîf kir û wan 
jî xwe nedan ber vî barî (ji vê berpirsîyê) tirsîyan. Însanî ew hil- 
girt. Bi rastî ew, zehf zalim, zehf cahil e .” 429 

Ji ber ku însanî bi awayê layiq giranîya barê ku li wî hatiye 
barkirin teqdîr nekiriye, di ayeta pîroz de jê re sifetê zelûm (zehf 
zalim) û cehûl (zehf cahil) hatiye bikaranîn. Ev, aynî zemanî 
giranîya emanetî dide barizkirin û însanan ji bo xwe şîyarkirinê 
bang dike. Ji bo em karibin xwe ji sifetên “Zelûm” û “Cehûl” xilas 
bikin, bi vê ve bend e ku em bibin xwedîyê “amelê salih” û em kar- 
ibin îlmên xwe bi tefelckura zahirî û batinî, bi îrfanê wergerînin. 
Çawa Rebbê me, di Sûretê Esr de dibêje; ji bo însan ji xusranê xilas 
bibe divê bibe xwedî amelê salih, divê wesîyeta heqî û sebrê bike û 
di îbadetên civakî de pişkdar bibe. Bi sebeb heqîqetên cewherî û kûr 
ên ku di nav xwe de hewandine îmam Şafîî -rahmetûllahî eleyh- di 
bara vî sûretî de gotiye: 

“Heke însan bi heqî Sûretê Esr tefekkur û tedebbur bikin, ev ji 
wan re kafî fê.” 430 

Rebbê me, di Qur ana Pîroz de ufûqa tefekkureke fereh ji me 
re radixe ber çavan. Di ayetekê ji ayetên pîroz de di vê meyanê de 
wiha tê gotin: 





428. Enam, 6/68. 

429. Ehzab, 33/72. 

430. îbnû Kesîr, Tefsîra Sûretê Esr. 

“Ha ew in, yên ku rabûyî û rûniştî û li ser teniştên xwe 
gêrkirî (her dem) Xuda di bîra xwe tînin, navê wî her dibêjin û di 
aferandina erd û asîmanan de kûr kûr difikirin (û wiha dibêjin): 
Rebbê me! Te eva ha pûç neaferandiye! Tu ji nuqsanîyan pak û 
mûnezzeh î! Me ji ezabê êgir biparêze !” 431 

Peyvên wekî erd û semawatê yên di bara mekanan de; tecellîyên 
qudreta îlahî yên wekî şev û rojê di bara zemanî de ji bo xwedî aqi- 
lan di rewşa gazîkeran de ne, ku bang li wan dikin ji bo ew karibin 
ji Cenabê Heq nêzîk bibin. Cenabê Heq, arzû dike em ji zimanê 
halê kaînatê re çavnas û aşna bibin. Lewra hemû heyber, bi însanî 
re diaxivin ku qelbê wî ji coş û ciwanên îlahî re tî ye. Ji zerreyê 
bigre heta dor bigihe kurreyê her tişt, ji însanî re ezameta Rebbê wî 
vedibêje. 

Tefekkura di tecellîyên ezameta îlahî yên li kaînatê de, însanî bi 
keş ûhewaya tewazûû “hîçîtî’yê ve dibe. Gihan ûkemalamûmînekî 
jî bi vê ve bend e ku ew karibe li hemberî Rebbê xwe nekarîn û 
heddê xwe fehm bike, bizane. Divê însan her dem û anê li hemberî 
Rebbê xwe hîçîtî, nekarîn û zeîftîya xwe îtîraf bike, danpê bide da ku 
karibe îllet û êşên gurûr û xwe ecibandinê berteref bike. 

Bi vê nêrînê Mezinê me pêgemberê Xuda -sellellahû eleyhî we 
sellem- di dûayên xwe de wiha gotiye: 

“Ya Rebbîl Me, bi naskirineke ji te re layiq be Tu nas nekirî ..” 432 û 
wisan îstigfar kiriye, ef û megfîreta xwe ji Rebbê xwe xwestiye. 

Nefsa însanê ku li jîyanê nekarîn û bêçaretî tam nekiribe adeta 
bi conegayekî şemûs û har werdigere. Her wekî Firewn, Nemrûd, 
Qarûn, Haman û yên wekî van... Zulim ji bo yên wiha destpê dike 
her wekî mûzîkeke şîrîn xweş tê. 

431. Alîîmran, 3/191. 

432. Mûnawî, II, 520. 

- 

Li alîyê din, heke însan karibe ji îbtîla, nexweşî û mûsîbetên ku 
wî di nav aczîyet û nekarînê de difetilînin ders bigre, ew di heqîqetê 
de ji bo wî kesî dibe xêr. Lewra wî bi keş û hewaya bêçaretî, aczîyet, 
hîçîtî, tewazû û mehwîyetê ve dibe; ew ji kûrahîya dilê xwe dinale û 
dibêje; “eman ya Rebbî!” 

Dîsa însan bi qasî êş û çîleyên ku kişandine û astengên ku der- 
bas kirine bi gîyanê xwe kamil dibe, digihe. Heq Teala li ser esasê 
vê hikmetê li gorî dereceya wan pêgemberên xwe û bendeyên salih 
ên xwe di çembera êş û çîleyan de derbas kirine. Ev, ji bo wan bi 
tecellîya lutfeke cipûcuda wergerîyaye û ji bo tekamula rûhanîyeta 
wan bûye wesîle. 

Şêx Sadî Şîrazî wiha dibêje: 

“Ji bo xwedîyê îdrakê her peleke bi daran ve di mijara 
marîfetûllahî’yê (yanî bi dilê xwe naskirina Cenabê Heq) de kitêbeke 
mûfessel e. Ji bo gafilanjî hemû darjî nepelek in’ 

Bi rewşeke wisan gihiştina hissîyat û têgihiştina me ku karibe 
sirrên îlahî yên li kaînatê wergire, kûrahîya îdrak û dilekî wisan 
dixwaze ku bi tefekkurê hatibin stran. Herk û darêjên qudreta îlahî 
yên li kaînatê adeta şiêrên bêdeng û bêpeyv ên îlahî ne. Ev şiêrên 
îlahî bi qasî hissên di dilan de kûr dibin. 

Dostên Heq ên ku xwedî alema dilekî fereh in, wekî ku li bîreke 
kûr binêrin wisan li berhemên hunerê îlahî yên li kaînatê temaşe 
dikin. Ji wir li rê digerin ji bo bikevin nav keş û hewaya maneyê. 

Peyv nikarin pê re bigihin û halê dilekî ku dibihîze û qelbekî 
ku dibîne, îfade bikin. Ha ew mirovên ku bi hessasîyeta dilekî wiha 
li kaînatê temaşe dikin, bi zewqa hunerê îlahî yê ku Rebbê me di 
xarîqeyên bêdawîn de raxistine ber çavan, digihin. Ew li pel û çîçekên 
rengareng ên giyayên ku sermayê wan heman ax e, li menewîşên li 
van deveran, li fêkîyên daran, rengên wan, bêhna wan û lezzetên 

wan ku bi awayekî bêdawî ferqdarîyekê erz dikin, li tevna xarîqeya 
di perên perperîk de digel ku temenê wê du hefte ye jî, dinêrin û 
guhên xwe li beyana sirrdara ku jê re “lîsanê hal’ê heyberan tê gotin, 
bel dikin.. Ji bo mirovên wiha kaînat hemû, wekî kitêbekê ye ku ji bo 
xwendinê hatiye amadekirin. 

Gafilên ku alema aqil û qelbî ya wan ziwa û seresere ye jî li 
qaşûla derveyî ya her tiştî seyr dikin û ji durrên manewîyatê yên di 
nava wan de jî bêxeber dimînin. Hezretê Mewlana vê rewşê çi xweş 
îfade dike, dibêje: 

“Ewên ku dilê xwe dane dinyayê, aynî dişibihin wî nêçîrvanê ku 
nêçîra sihê dike. Ma sih çawa wê bibe malê wan? Çawa nêçîrvanekî 
fehmkor siha teyrekî, teyr bi xwe zen kir û xwest wî bigre. Lêbelê teyrê 
li ser çiqilê darê bi xwejîji vî ehmeqî şaş bu’ 

Dostekî Heq wiha dibêje: 

“Ev cîhan, ji bo aqilmendan seyra bedaîa (warê seyrkirina bi 
dilê xwe ya tezahurên hunerê îlahî) ye, ji bo ehmeqan jî xwarin û 
şehwet e.” 

Bi rastî ji bo dilê arif ên ku dikarin bi nêrîna îbret û hikmetê 
li cîhanê binêrin di her tiştî de nuktekeke ferqdar hiss dikin û ji 
alemê hikmetan berhev dikin. Gafil jî dibêjin; “haho canê min, îro 
ji dinyayê li zewq-wergirtinê binêre, ma tu yê careke din werî vê 
dinyayê!” û halo tarîtî û derza di dilên xwe de mezintir dikin. 

Hezretê Mewlana, bang li me dike da ku em aqilê xwe bidin 
serê xwe, em halê xwe tefekkur bikin û em li ser hikmeta hebûna 
xwe li vê alemê bihizirin, ew wiha bang li me dike, dibêje: 

“Bi îbret li vê civaka însên temaşe bike!.. Digel ku li vê alema tu 
têde dijî te ev qeder herk û darêjên qudret û ezameta îlahî dîtinejî tu 
çima kor dibî, fehmkor dibî û arzûyên bedena te û menfîetên teji te ve 
wek çîyayan mezin, tefekkureke selîmjî wekî mîroyê biçûk têne dîtin? 

- 





Di Tefekkurê De ÎSRAF -5- 


Hey ew kesê ku ketiye esfela safilînê (jêra nizman)! Çawa xebera kevir 
ji tiştekî nebe, aynî wisan xebera tejîji dinyaya tefekkurê nîn e. Mix- 
abin te tefekkura xwe zayî kiriye û tu ji lezzeta ji her lezzetê mezintir 
mehrûm mayî!” 

Ramkirina nîmeta tefekkurê ji bo arzûyên nefsanî çi gemnak 
û hezîn e. Bêtefekkurî, tenbelîya qelbî û elametê ehmeqtîyê ye; 
bêhissîtî jî kor û kerrbûna dil e. Bêhest-mana dil li hemberî ev qeder 
tecellîyên îlahî bi heysîyeta însanîyetê re lihevhatî nabe. Gefleta bi 
çehreyeke naken û abûs temaşekirina li kaînatê, felaketeke manewî 
ye. Ev hal, di ayeta pîroz de wiha tê eşkerekirin: 

“(Resûlê min! Ewên ku li hemberî te derdikevin) Ma ew hîç 

li sererdê negerîyane? Lewra heke ew gerîyabûne, helbet dilên 
wan yên ku pê bifikirin û guhên wan yên ku pê bibihîzin, dibûn. 
Lêbelê rastî ev e ku çav kor nabin, feqet qelbên di nav singan de 
kor dibin .” 433 

Hezretê Mewlana bikaranîna nîmeta tefekkurê di cihê şaş de 
bi “xistina kewaşan di firageke zêrîn de” teşbîh dike. Maneya vê jî; 
îsrafkirina nîmetên tefekkur û tehessusê ku ji zêr jî bi qîmettir in, di 
arzûyên suflî û jirêzê de ye. 

Welhasil; divê tefekkur bi awayekî rast û di zemîneke durust 
de were kirin. Heke na, ew tefekkurên ku mecrayên esilî yên xwe 
nabînin, însanî bi xusranê ve diajon. Çawa ewên ku guhê xwe li 
hemberî îqazên îlahî digrin û nîmeta tefekkurê di ber arzûyên 
nefsanî de bi zîyan dikin, poşmanîya wan li axretê di ayeta pîroz de 
wiha tê eşkerekirin: 

“Ew li dojehê dikine feryad û dibêjin: «-Xudayê me! Ma wê 
çi bibe, me ji vir derîne û li dinyayê vegerîne, emê ‘amelekî salih 
bikin ji bilî karê ku me berî dikir!» Xudê Teala ji wan re wiha 


433. Hac, 22/46. 

dibêje: «-Ma me, temenekî wisan nedabû we ku kesê bixwaze bi- 
fikire, têde karibe bifikire, heqîqetê bibîne û di wî de şîret bigire? 
Hem jî Ma pêgember ji we re nehatibû û hûn şîyar nekiribûn? 
Naxwe de ezabê tam bikin! Ji zaliman re ti arîkar jî nîn in !»” 434 

Maneya vê, ji bo selametî-dîtina di heyata ebedî de zerûrî ye 
ku mirov li jîyana dinyayê aqilê xwe di cihê lazim de bikarbîne. 
Divê em hest û fikrên xwe ne bi arzûyên şeytanî û nefsanî, lêbelê ji 
serkehnîya îlahî feyzdar bike. Hezretê Mewlana, di vê mijarê de balê 
dikişîne ser lazimtîya şîyarbûnê û wiha dibêje: 

“Raman, xeyal û wesweseyên şeytanî yên ku di hundurê me de 
dizên, strîyên nebîne ne, ku di qelbê me re diçin. Ev strî, ne ji kesekî 
tenê, lêbelêji hezaran kesan tên di qelbê me re diçin .” 

Ji lewma îcab dike em xwe ji wesweseyên şeytanî û nefsanî 
biparêzin ku ahenga manewîya dilê me xirab dikin û melekeyên me 
yên tefekkur û tehessusê îfsad dikin. Çawa heke frekansa radîyokekê 
rast neyê eyarkirin dengekî net û sade nade; heke qelb jî wekî vê di 
encama hissên şaş û gefletê de bi helakê dûçar dibe. Masî di weseta 
deryayê de, mexlûqatên li bejîyê jî di weseta atmosferê de dikarin 
heyatîyeta xwe bidin dewamkirin. Gîyanê însanî jî bes di keş û 
hewaya nûrdara Qur’an û Sunnetê de bi seadetê nail dibe, digihe. 

Giringtirîn asoya tefekkurê, ya ku însanî ji xapîna bi avzêrên 
şeytanî û serxweşîya çêjên nefsanî xilas dike û wî dixe xwedî dilekî 
agahdar, bêşiwar fikirîna mirinê ye. Xuda di ayeta pîroz de dibêje: 

“Serxweşîya mirinê bi heqî hat: Ha (ey însan) ev e tişta ku tu 
jê direvîyayî .” 435 

Pêgemberê Xuda -sellellahû eleyhî we sellem- di hedîsa şerîf 
de gotiye: 





434. Fatir, 35/37. 

435. Qaf, 50/19. 

“Mirina ku hemû zewqan ji kokê ve tine dike zehf di bîra xwe 
bînin!’’ 436 

însanê kamil ew kes in ku hê li vê dinyayê karîne asêpirsa binê 
axê çareser bikin û xwe ji bo wê alemê amade bikin. Heta tefekkur 
û hewldan xwe di asêpirsa binê axê de kûr nekin, mirov neşê bi sir- 
rên vî warê paşerohê bigihe. Ji bo her xwedî aqilê selîm zerûrî ye ku 
vê rêwîtîya kurta navbera dergûş û tabûtê bi şîyarîyeke dilî di keş û 
hewaya tefekkurê bi awayê layiq îdrak bike. Çareserkirina vê girêka 
paşerojê ku derfet jê re nîn e bi tefekkura beşerî were fehmkirin, bes 
bi dilê xwe dana îrşadên wehyê mûmkin dibe. Heke na, bi tirseke rijî 
û ziwa bazdana ji ber mirinê, xwe westandineke beyhûde ye. 

Cenabê Heq, me bendeyên xwe ji bo cenneta xwe bang dike. Bi 
vê sebebê jî me ji gefletê şîyar dike. Çawa di ayeta pîroz de dibêje: 

“Ma hûn zen dikin ku me hûn abes û pûç aferandine û bi 
rastî hûnê li me neyêne vegerandin ?” 437 

Li ser vî esasî Mezinê me pêgemberê Xuda -sellellahû eleyhî we 
sellem- jî ji zayîbûna tefekkur û tehessusa me di bin esareta dinyayê 
de xwe avêtiye ber penaha Xuda, dûa kiriye û wiha gotiye: 

“..Xudayê min! Dinyayê neke mezintirîn fikr û emanca me û wê 
neke nuqta dawîna ku zanîna mepê bigihe!.’.’ i3i 

Dîsa Mezinê me pêgemberê Xuda -sellellahû eleyhî we sellem- 
heta di dûayên xwe yên ku di dema razana xwe de dikirin de jî em 
ji bo tefekkurê bang kirine, daye zanîn ku divê em tim û daîm halê 
hewcedaran bifikrin û em ji Cenabê Heq re hemd û şukirê bikin.. 
Wiha eşkere kiriye, gotiye: 





436. Tirmizî, Qiyamet, 26. 

437. Mûmînûn, 23/115. 

438. Tirmizî, Deawat, 79. 






RAHMEKE WISAN KU 


cUljTj UliS'j cUIa*>»j (^aII 4J0 wLoj>tJl 

işjy ^ ^ 

“Hemdji Xuda re be ku xwarin daye me, av daye me, em paras- 
tine, em hewandine. Çendîn kes hene kuji wan reparêzgar û êwirgeh 
nîn in’. Hi9 

Bi rastî wezîfekeke giringa evdînîyê ye ku berî însan raze, wan 
nîmetên ku bi wan gihaye tefekkur bike û ji bo wan jî ji Cenabê Heq 
re şukir bike. Divê mirov bifikre; di vê dema ku li dinyayê bi hezaran 
kes hene, ew birçî û tî radizin de ez bi xwe têr netêhn radizim. Di vê 
dema ku li dinyayê bêjimar kes hene, ew bi xeteran re rûbirû ne û di 
nav hewcedarîyan de li hev difetilin, lê îhtiyacên min bi xwe hatine 
temînkirin û ez di nav êminî û asayîşê de me. Bi sebeb felaketên ku 
bi wan re rûbirû mane çendîn însan ji hêlîneke germ wek mehrûm 
şevên xwe dibûrînin lê min bi xwe li ser nivîna reheta xwe pal daye, 
xwe dirêj kiriye. Ev çi nîmeteke mezin e û di aynê demê de jî çi 
mesûlîyet û berpirsîyeke gewre ye. 

Ha berî mirov raze divê di jîyana tefekkura me de cihekî îhmal 
-nekirî yê mûhesabeyeke wiha hebe. Çawa ev şîreta Hezretê Ûmer 
-radîyellahû anhû- ku dibêje: “Berî hesabji we were pirskirin hûn bi 
xwe hesabêji xwe bipirsin .” Wî bi xwe jî her şevê bi îfadeyên wiha: 

“Heke li kenarê Diclê mêşinek bikeve avê û bixeniqe, wê Xuda 
hesabê wê ji Ûmer bipirse 

“Ya Ûmer, te îro ji bo Xuda çi kir?” hesab ji xwe pirs dikir û 
mûhasebeyeke wijdanî bi xwe re dikir. 

Gelo me çend caran karîye bi awayê layiq van hestan bijî? Gelo 
dilên me yên ku bi roj bi keftelefta meîşetê westiyane, me kariye çend 





439. Mûslim, Zikr, 64. 

şevan wî di mûhasebeyeke wiha re derbas bikin? Gelo me çi qeder 
kariye destên xwe bixe bin ergûşkên xwe û em fikirîne ka em ji bo çi 
hatine aferandin? Em ji kuderê hatine? Em bi kuderê ve diçin? Xîşka 
me ya jîyanê çi qeder rast e?. Gelo em karin çi qeder îcabên dînê xwe 
bijîn? Em karin çi qeder fermanên Xudayê xwe di jîyana xwe de bi- 
din xuyakirin? Gelo em karin çi qeder bikevin dinyaya gîyan û kul- 
tura Qur’anê ku ew peyama îlahî ye, Xuda ew ji me re şandiye? Gelo 
em dikarin çi qeder li pey rêç û şopa Mezinê xwe pêgemberê Xuda 
-sellellahû eleyhî we sellem- herin ku ew bi jîyana xwe ji bo Qur’anê 
tefsîreke zindî ye? Gelo em dikarin çi qeder hal, helwest û bizavên 
xwe bi heyata wî ya ku usweyê hesene (nimûneya ji her nimûney- 
an sipehîtir) ye, bişibihînin? Gelo di vê mijarê de kêmasîyên me çi 
qeder me dixin pêxav û endîşeyan? Yan jî me bi qîmettirîn xezîneya 
tefekkura xwe di hundurê xwe de winda kiriye?. 

Qur’ana Pîroz ji me re Hebîbê Necar ê ku ji bo karibe îmana 
xwe xilas bike recimîna bi keviran tehemmul-kirî, Eshabê Uxdûdê 
ku di koncalan de hatine şewitandin û sihêrbazên ku piştî bi nîmeta 
hîdayetê gihane singa xwe dane ber şkenceyên zehf giran wek 
nimûne radixe ber çavan, gelo em çi qeder qîmetê îmana xwe ya ku 
Xuda ji me re lutf kiriye, îdrak dikin, têdigihin?. 

Cenabê Heq, me ji bêtefekkurîyê û wekî ku di hemû nîmetan 
de wilo ye me di nîmeta tefekkurê de jî ji ketina îsrafê mûhafeze 
bike! Qelbê me, aqilê me, hest û ramanên me bi rizaya îlahî ya 
xwe te’lîf û berhev bike! 






Amîn.. 








^Cemînkirim O Weîşet û ^nfaqê ^e 


A 




Malûm e ku di zemanê me de di bingeha buhran û qeyranên 
gîyanî yên ku dem bi dem têne jîyîn de; qezenca neheq, heqê evdan, 
bêqenaetî û îhtîras cih digrin. Ji bo berterefkirina van nelêtî û menfî- 
tîyan, îcab dike mirov îtînayêji qaîde û rêz û rêçên îslamê re şanî bide 
ku ew tim û daîm însanan ji xwarina heqê evdan didin parastin û 
qezenca helal teşwîq dikin. 



® 

Tesellîyeke zipûziwa ye ku mirov li bêsewîyetîya comerdîya miro- 
van ya di nav civakê de binêre û mirov bi arîkarîyeke hindik jî xwe 
comerd bijimêre. Divê em sewîya xwe di comerdîyê de bi halê eshabê 
kîram mîzan bikin, bikişînin. 

Ev cîhana ku em bi gaye’ya îmtîhana îlahî têde dijîn, bi ajar û 
nîmetên bêjimar hatiye xemilandin ku ew bi tecellîyên hikmetdar 
ên qudret û ezameta Cenabê Heq tije ne. Ev nîmet, çawa dikarin 
sewîyê bi evdînîya ji Xuda re bidin qezenckirin, -dijberê vê jî- ew 
dikarin di encama gefleta bendeyî de bibin sersebebê fitne û xus- 
ranê jî. Ev nîmetên ku her yek ji wan emanetekî îlahî ye, bikaranîna 
wan li derveyî gayeya esilîya wan, yan jî berehewa-kirina wan di 
ogira gaye’yên nefsanî û şeytanî de, harbûnîya îsrafeke mezin e. 

Bi rastî Cenabê Heq, çi li erdê hebin, çi li asîmanan hebin, hemû 
ji bo însanî hazir kirine, lêbelê eşkere gotiye; li qiyametê divê hûn 
hesabê van nîmetan jî bidin. Çawa Xuda di ayetên pîroz de dibêje: 

“Piştre, sûnd be ku ew roj pirsa nîmetan (ên ku ji we re hatine 
dayîn) wê ji we were kirin !” 440 

“Bêşiwar hûnê di mijara malên xwe û canên xwe de werin 
îmtîhankirin ..” 441 





440. Tekasur, 102/8. 

441. Alî îmran, 3/186. 





RAHMEKE WISAN KU 


“Ma hûn zen dikin ku me hûn abes û pûç aferandine û bi 
rastî hûnê li me neyêne vegerandin ?” 442 

îsraf,, zêdegavî û heddbuhêrîya di sarfkirina nîmetan de îfade 
dike. îsrafa ji her îsrafê gemnaktir ev e; mirov bi awayê binpêkirina 
tixûbên îlahî yên ku Xuda danîne seadeta ebedîya axretê bi xus- 
raneke bêdawî wergerîne. 

însan, bi sebeb gefleta xwe îsrafê bi pirranî wek xerckirinên 
bêpîvan ên ku di nîmetên maddî de têne kirin, werdigre, fehm 
dike. Bi vî awayî ew mefhûmê îsrafê di mejî û zêhnê xwe de di çar- 
çoveyeke teng de hebs dike. Lêbelê îsraf di nîmetên maddî de çawa 
hatibe heramkirin, bi heman awayî îsraf di nîmetên manewî de jî 
hatiye heramkirin. Heta îsraf û bêpîvanîyên ku di nîmetên manewî 
de tên kirin, webal û xusraneke girantir îcab dikin. 

Yek ji giringtirîn îsrafên maddî û manewî yên ku bibin serse- 
bebê berehewa-bûna seadeta axretê jî ew îsraf e ku di temînkirina 
meîşetê de, di xerckirinên rojane û înfaqan de tê jîyînê. 

Ellah Teala, rizqê hemû bendeyên xwe teqdîr û dîyar kiriye. 
Ev ayetên pîroz tev, eşkere dibêjin; rizqê mexlûqan di bin temînata 
îlahî de ye. Ayet wiha eşkere dikin, dibêjin: 

“Min, cin û însan sirf ji bo min biperêsin, aferandine. Ez ji 
wan rizq naxwazim. Ez ji wan naxwazim ku ew xwarinê jî bidin 
min. Bêguman Xudê Teala, her ew e, esil yê ku rezq dide û xwed- 
iyê hêza kamil û îqtîdarê .” 443 

“Çendîn zindî hene ku nikarin rizqê xwe hilgirin. Xuda 
rizqê wan û we jî dide. Her ew e, bihistkar û zana .” 444 

442. Mûmînûn, 23/115. 

443. Zarîyat, 51/56-58. 

® 444. Enkebût, 29/60. 

- 

“Çi zindiyê ku li sererdê heye, rizqê wî her li ser Xuda ye. Ew 
şûnwarê wî û cihê ku dawiyê ewê lê were hiştin jî dizane. Bi rastî 
her yek ji van di kitêbeke (Lewh’ul Mehfûzê) eşkere de ne .” 445 

Cenabê Heq, di van ayetan de eşkere dike ku îlm, qudret û 
merhemeta wî bêdawî ne. Bi rastî di demeke ku em nikarin hijmara 
zindîyên ku di tarîtîyên axê de, di delhîzên bi dizîkahîyên di erdê de 
û di kûrahîya okyanûsan de dijîn, xeyal bikin, çi tescîla qudreteke 
mûezzam e ku hemû malûmat û agahîyên her yekî ji wan li cem 
Xuda heye, heta xureka wan û debara wan jî di bin teahhuda îlahî 
de ye.. 

Bi vê nêrînê, dema em bi dûv rizqê xwe bikevin, divê em 
tefekkur bikin ka lazim e, em çi qeder bi “Rezzaq” re -yanî bi Heq 
Teala yê ku ji me re rizqê me bexş dike re- di pevrebûneke qelbî de 
bibin.. 

Di mijara rizq de kefîlbûna Ellah Teala ji bo bendeyên xwe, di 
heman demê de tecellîyeke qudreta îlahî ye. Ev rastî di hedîsên şerîf 
de çi xweş tê îfadekirin: 

“Heta serê we bilebite di mijara rizqê xwe de nekevin bêumîdîyê. 
Lewra dêya însanî wî bi awayekî sipûsor (rût û tazî) û hîç tiştek li 
serê neyî diwelidîne, piştre Xudayê Ezîz û Celîl bi her cure rizqan wî 
rizqdar dike ,” 446 

“Xuda zehf zengîn e. Ew tiştên ku însan dixwin, vedixwin û 
xerc dikin hîç tiştekî ji xezîneya wî kêm nakin. Ew, zehf comerd e, 
ew bi şev û roj bênavber înfaqan dike. De înfaqên ku Xuda ji dema 
aferandina erd û asîmanan ve kirine, bifikrin! Van hîç tiştek ji milkê 
wî kêm nekirine ,.” 447 

445. Hûd, 11/6. 

446. îbnû Mace, Zuhd, 14 

447. Buxarî, Tewhîd, 22. 

Bi vê nêrînê, di mijara temînkirina rizqê xwe de xwe bi dest 
endîşeya zêde ve berdan û ber bi îfratê ve kişkişîn, îhtîraseke nefsanî 
ye û divê mirov xwe ji vê dûr bigre. Wezîfa ku dikeve ser milê me 
ev e; em hewl bidin wî rizqê ku Xuda di bara me de teqdîr û dîyar 
kiriye, em dest bavêjin sebeban û wî ji rêyên helal qezenc bikin. 
Em teqdîra îlahî ya di encama vê hewldana xwe de jî di bara xwe de 
xêr wergirin fehm bikin û di halê pêrazîbûnê de bijîn. Di mijara rizq 
de xwe bi dest endîşeyên ne di cihê de berdan û jibîrkirina Rezzaqê 
xwe, bi hirsa zehf qezenckirinê ketina ser rêyên heram, maneya wê; 
di temînkirina meîşetê de binpêkirina tixûbên îlahî ye û bi îsrafê ve 
bazdan e. 

Li hemberî vê, îcab dike mirov xwe ji vê fikra nefsanî ya 
ku prîm bi tenbelîyê dide; “çawa be rizqê min ji xwe ji ezelî ve 
hatiye teqdîrkirin çi îhtiyac heye ez xwe biwestînim.” biparêze. 
Lewra maneya vê jî dibe ev; dema mirov dibêje; ezê xwe ji îfratekê 
biparêzim, mirov dikeve tefrîtê. 

Cenabê Heq, rewşa kambaxa axretê ya mirovên ku di temînkiri- 
na meîşetê de hirs û nemerdîyê şanî didin, heddê xwe derbas dikin 
û dilê xwe bi dest serweta dinyayê ve berdidin, wiha eşkere dike, 
dibêje: 

“(Wey xwezî ne bi rûhê wî kesî be;) Ewê ku mal û serwetê kom 
dike û jimartina wê ji xwe re dike adet! Ji wî were ku serweta wî 
dê wî li dinyayê her sag bihêle. Na! Sûnd be ku ewê di Hutemê 
de were werkirin û avêtin! Ma tu, ji ku dizanî ka Huteme çi ye?; 
Ew agirê pêketî, yê Xuda ye. Ewê ku jana wî digihîje heta dilan û 
wan disoje. Bi rastî ew agir li ser wan tê girtin; heke ew bixwazin 
ji navê derkevin jî, nikarin ji navê derkevin û jê xilas bibin. Ew (di 
nav vî agirî de) bi stûnên dirêjkirî ve hatine girêdan û di vî halî de 
derî li ser wan hatine girtin .” 448 


448. Humeze, 104/2-9. 

Pêgemberê Xuda -sellellahû eleyhî we sellem- jî endîşeya xwe 
ya ku çêdibe ummeta wî di temînkirina meîşeta xwe de bibeze îsrafê 
û ji îtîdalê dûr bikeve, wiha anîye zimên: 

“Ezdipiştîxwe de ditirsim ku çîçekên (nîmetên) dinyayê û zînetên 
wê li ber we vebin (û hûn dilên xwe bi dest wan ve berdin)!’.’ 449 

Çawa meşgûlîyeteke ew qeder zêde ku îbadetan û xizmetên 
civakî bide îhmalkirin ne caiz e, aynê wisan ew qeder di tefrîtê de jî 
çikîn û pêvemana ku bibe sebebê mehrûmîyet û perîşanîya malbatê 
jî yanî gemsarî û tenbelî şanîdan jî heram e.. Bi sîstema xebateke 
hevkêş, ya qezenca helala ku dilşadîyê ji malbatê re bîne, ji îsrafê dûr 
be û îbadet û wezîfeyên civakî nede îhmalkirin û mirovî naperixîne, 
rêyeke meqbûl û bibereket e. 

Li alîyê din, divê serweta dinyayê ji bo vê emancê were 
qezenckirin; mirov ji nêzîktirînê xwe destpê bike heta dor bigihe 
bêçare, bêkes û gerîbên di civakê de, bi awayî xêr û hesenat-kirina li 
wan, bi hizûra wijdanî û seadeta axretê bigihe. Lewra divê comerdî 
û merhemet, ji bo mûmînî bibin tebîetê esilî. 

Merhemet, mezintirîn fêkîyê îmanê ye. Giringtirîn xuyahîya 
merhemetê jî ji bo telafkirina mehrûmîyeta dîgeran bi hemû 
îmkanên xwe bi arîkarîya hewcedaran ve bazdan e. Yanî înfaqkirina 
wan nîmetan e ku Xuda îhsan kirine li ser mirovên ku ji wan 
nîmetan mehrûm in. 

Hezretê Mewlana çi xweş dibêje: 

“Jîyana dinyayî ji xewnekê îbaret e. Li dinyayê bûna xwedîyê 
serwetê, dişibihe defîne-dîtina di xewê de. Malê dinyayê, ji nifşekê ji 
bo nifşeke din tê guhastin û li dinyayê dimîne’.’ 


449. Buxarî, Zekat, 47. 

Bi vê nêrînê mal û milkê xwe hîç înfaq nekirin û bi temamî 
hiştina wî ji bo mîratxwerên xwe yên ku ji terbîya manewî mehrûm 
digihin û ne pêzan e ka ewê çawa wî xerc bikin jî, dibe xwe xistina 
bin hesabekî giran ê axretê. Ev jî, ne karê aqilekî selîm e. Lewra 
Xuda di ayeta pîroz de wiha dibêje: 

“Ewên ku zêr û zîv li ser hev kom dikin û di rêya Xuda de 
xerc nakin, ha mizgînîya ezabekî dijwar bide wan !” 450 

Rojekê Mezinê me pêgemberê Xuda -sellellahû eleyhî we sel- 
lem- ji eshabê kîram ê xwe pirs kir; 

“-Kî ji we ji malê xwe bêhtir ji malê mîratxwerên xwe hez 
dike?” 

Eshabê kîram jê re gotin: 

“-Ya pêgemberê Xuda! Em hemû ji malê xwe zehftir hez 
dikin!” 

Vêca pêgemberê Xuda -sellellahû eleyhî we sellem- ji wan re 

got: 

“-Esil malê mirovî ew e; mirov (ji bo xwe) dike xêr û berî xwe 
dişîne (axretê), malê mîratxweran jî ev e; mirov xerc nake û wî li dûv 
xwe (li dinyayêji mîratxwerên xwe re) dihêle /” 451 

Şêx Sadî, di bara bikaranîna nîmetan de van şîretan dike, 
dibêje: 

“Zen neke ku tu yê bi li-serhev komkirina diravan bilind bibî! 
Ava sekinî bêhna pîs pê dikeve. Hewl bide tu wî bi xêra xwe bidî û 
înfaq bikî. Ava ku dikişe asîman arîkarîya wê dikin; baranê dibarînin, 
lehîyê dişînin, wê ziwa nakin. 

450. Tewbe, 9/34. 

451. Buxarî, Rîqaq, 12. 

- 

însanên aqilmend, dema diçin alema wîyalî malên xwe bi xwe re 
dibin. (Yanî ew berî mirina xwe di rêya Xuda de înfaq dikin.) Lêbelê 
nemerd, hesreta wî dikişînin, wî li vir dihêlin û diçin’.’ 

Ebûhûreyre -radîyellahû anhû- wiha dibêje: 

Zilamek hate dev pêgemberê Xuda -sellellahû eleyhî we sel- 
lem- û jê re wiha got: 

“Ya pêgemberê Xuda! Kîjan sedeqe sewaba wê mezintir e?” 

Mezinê me pêgemberê Xuda -sellellahû eleyhî we sellem- wiha 
bersiva wî da: 

“-Sewaba vê sedeqê mezintir e; tu wê bidî û tu xurt-biqewwet bî, 
saglemîya te li cih be, tu ji feqîrbûnê endîşe bikî (yanjî berevajî vê) tu 
zehftir arzû dikî zengîn bibî. (Vî karî) nehêle wê dema rûh were qirikê 
û tu ji nû ve bibêjî; «bila ev qeder jifilan keso re be û bila ew qeder 
jîji bêhvan keso re be.» Lewra ew mal, ji xwe jifilan keso û bêhvan 
keso re bûye mal !’* 52 

Ebdûllah bin Şixxîr -radîyellahû anhû- vedibêje: 

“Rojekê pêgemberê Xuda -sellellahû eleyhî we sellem- Sûretê 
Tekasur dixwend. Dema wî sûret xwend û xilas kir jî wiha got: 

«-Kurê Adem dibêje; malê min û hey malê min. Hey Kurê Adem! 
Ma te ji bilî yê ku xwaribe û xilas kiribe, yan li xwe kiribe û kêm 
kiribe, yan jî wek sedeqe dabe û ji bo sewab qezenc-kirinê li pêşîya 
xwe şandibe, te malek heye!?»” 45S 

Dîsa pêgemberê Xuda -sellellahû eleyhî we sellem- di hedîsên 
şerîf ên xwe de wiha gotiye: 





452. Buxarî, Zekat, 11. 

453. Mûslim, Zuhd, 3-4. 

“Kî ji we canê wî û malê wî di nav asayîşê de be, bedena wî di 
sihhet û afîyetê de be, zadê rojaneyê wî li cemê be û wilo lê bibe sibeh, 
her wekî ku dinya tevjê re hatibe dayîn e.” 454 

“Ew kes çi qeder bextiyar e ku bi rêya rast û durusta îslamê 
gihabe, debara wî têr û bes be û qenaeta wî bi vê hebe /” 455 

“Ew kesê ku misliman bûbe, bi qasî ku têra wî bike rizq jê re 
hatibe dayîn û qenaeta wî bi nîmeta ku Xuda dabe wî hebe, bêşiwar 
ew bi xilasîyê gihaye! H56 

Ebû Umame îyas îbnû Se‘lebe -radîyellahû anhû- jî wiha 
dibêje: 

“Rojekê, sehabîyan li cem pêgemberê Xuda behsa dinyayê 
kirin. Vêca pêgemberê Xuda -sellellahû eleyhî we sellem- ji wan re 
wiha got: 

«Ma hûn nabihîzin? Ma hûn nabihîzin? Sade jîyîn ji îmanê ye; 
sade heyat bûrandinji îmanê ye.»” 457 

Çawa rewşa Se'lebe, yê ku ew pêşî mirovekî salih bû, xwe bi 
dest malê dinyayî ve berda û xwest zengîn bibe, ji ber ku wî li hem- 
berî îqaz û şîretên Mezinê me Pêgember îhmal û geflet şanî da, ew 
di nav serxweşîya zengînîyê de bi encameke gemnak dûçar bûye. Ha 
rewşa wî ji bo mûmînên kamil lewheya îbreteke mezin e. 458 

Mezinê me Pêgember -eleyhîsselatû wesselam- dibêje: 

454. Tirmizî, Zuhd, 34. 

455. Tirmizî, Zuhd, 35. 

456. Mûslim, Zekat, 125. 

457. Ebûdawud, Tereccul, 2. 

458. Ji bo teferruata bûyerê li rûpela 179-180’yan binêrin. 

- 

“Ji bilî van ti mafekî kurê-Adem nîn e: Maleke ku ew têde rûne, 
cilê ku ewpê bedena xwe binixumîne, firaga ku ew nanê xwarina xwe 
û ava vexwarina xwe bixiyê ,” 459 

Pêgemberê Xuda -sellellahû eleyhî we sellem- arzû dike mûmîn 
heyateke ji îsrafê dûr, qenaetkar û mûtewazî bijîn, wî ev di jîyîna 
xwe bi xwe de tetbîq kiriye û ew ji bo ummeta xwe bûye nimûne. Vê 
rewşa wî, di dûayên wî de xwe wiha daye xuyakirin: 

“Xudayê min! Rizqê malbata Mûhemmedî miqdarê kîfayetê 
îhsan bike ! H60 

Malûm e ku di zemanê me de di bingeha buhran û qeyranên 
gîyanî yên ku dem bi dem têne jîyîn de; qezenca neheq, xwarina 
heqê evdan, bêqenaetî û îhtîras cih digrin. Ji bo berterefkirina van 
nelêtî û menfîtîyan, îcab dike mirov îtînayê ji qaîde û rêz û rêçên 
îslamê re şanî bide ku ew tim û daîm însanan ji xwarina heqê evdan 
didin parastin û qezenca helal teşwîq dikin. 

Lewra helalî, yan jî heramîya qezencê bandora xwe li ser îbadet 
û mûamelatên însanî dike, ji lewma dikevin nav qedera wî. Ajoyê 
bingehîn di zemîna bizavên mûsbet, yan jî menfî yên zarokên me 
de jî ev e. Yanî heke em bixwazin zarokên me bêqusûr bin û ew ji 
tesîrên menfî û suflî dûr bibin, divê em, di serê pêşî de li helalîya 
qezenca xwe diqqet bikin. 

Heke qelb, ji fermanên Xuda û sunneta Pêgemberê wî re di 
halê îtaetê de bibin, wê beden bibin serkehnîya feyz û xêrê. Bedenên 
ku bi tiştên şubhedar û heram gihabin jî adeta dibin serkehnîya 
xirabîyê. 





459. Tirmizî, Zuhd, 30. 

460. Buxarî, Rîqaq, 17. 






RAHMEKE WISAN KU 


Bi vê nêrînê ew mirovên ku ji Hezretê Pêgember hez dikin, ewê 
guhê xwe bidin şîretên wî, wê xwe ji îsraf û nemerdîyê biparêzin, 
wê ji rizqê helal re îtîna bikin, bi vî awayî ewê di rêya nûrdara wî de 
herin û ewê li wîyalî jî seadeta pêrebûna wî tam bikin.. 

Li alîyê din, îcab û îhtiyacên her dewrê ji hev cuda ne. Divê ev 
îhtiyac bi dereceya rêza giringîya wan werin temînkirin. Heke ew 
arîkarîya ku tê kirin ne ji bo temînkirina îhtiyacê be, ew jî bi sebeb 
xetaya teqdîrkirinê dibe cure îsrafek. 

Mesela dema îhtiyaca civakê bi însanê îmandar, heysîyetdar 
û welatparêz hebe, wekî xerckirina li ser îhtiyacên di sewîya ji van 
nizmtir de.. 

Di zemanekî ku jîyîna dînî, exlaqî û hestên manewî zeîf bin de 
jî îhtiyaca ji her îhtiyacê giringtir, rewac bi van dan û hewldan ji bo 
bilindkirina sewîya dînî, exlaqî û perwerdeya manewî ye. 

Ellah Teala, balê dikişîne ser vê giringîyê ku dema em înfaqê 
bikin, lazim e, em însanê ji tevan hewcedartir tesbît bikin û divê 
naskirina hewcedaran jî di mûmînan de bibe meleke. Xuda di vê 
mijarê de wiha dibêje: 

“Bila hinek ji sedeqeyên we ji bo wan xizanan bin, ewên 
ku xwe ji rêya Xuda re bexş kirine, bi vê sebebê ew nikarin ji 
bo qezencê li sererdê bigerin. Ewên ku bi rewşa wan nizanin, ji 
ber nefpakîya wan, wan dewlemend hesab dikin. Tu wan bi rû- 
dêmên wan nas dikî ku ew hewce ne ..” 461 

Dema însanên hewcedartir hebin, heke em ji bo kesekî ji xwe 
nêzîk ji îhtiyaca wî zêdetir bidin jî, îsraf e. Bi vê sebebê zerûret heye 
ku mirov li gorî îhtiyaca feqîran înfaqê bike. 

461. Beqere, 2/273. 

- 

Hezretê Mewlana -quddîse sirruh- di vê mijarê de wiha 
dibêje: 

“Gellek xwedî serwet hene ku nedana wanji bo yên nelayiq bin, 
ji dana wan bi xêrtir e. Ji lewma ew malê ku Xuda daye, bes li gorî 
fermana Xuda xerc bike! înfaqa ne di cihê wê de be, dişibihe koleyê 
îsyankar ku dibêje; qaşo ez qencîyê dikim, vêca radibe malê padîşahî 
li ser eşqîya belav dike’.’ 

Bi taybetî divê karbidestên dezgehên xêrxwazîyê her wekî weqf 
û komeleyan di belavkirina arîkarîyê de vê mijarê li ber çavan bigrin 
û divê ew hê hessastir tevbigerin. 

Her wiha divê mirov li vê jî diqqet bike; helwestek heye ku ji 
bo şexsekî wek îsraf yan jî nemerdî were nirxandin, dibe ku ew ji 
bo şexsekî din ne wiha be. Lewra îmkanên her yekî ji mirovên ku 
xwedî nîmetên maddî-manewî ne, ji hev cuda ne. 

Ji lewma, ji bo mesûlîyet û mûkellefîyeta bendeyî li hemberî 
Xuda “wus‘at” yanî endaza taqetê hatiye danîn û di ayeta pîroz de 
hatiye gotin: 

“Xuda, her kesî bes bi qasî qewweta wî jê re hebe, mûkellef 
digre..” 462 Ev jî şanî dide ku di şehîna îlahî de mesûlîyeta ti kesî bi 
mesûlîyeta ti kesekî din re wekhev û yeksan nabe. 

Ji lewma mûqtezaya îmana kamil ev e; mirov li gorî derfetên 
xwe hewl bide arîkarîya mezintir bike. Lewra bêşiwar e ku heke 
mirov karibe qencîyan bike lêbelê wan neke, mirov wê di şehîna 
îlahî de bi deyn û mûkellefîyeteke mezin re rûbirû were. 

Li alîyê din, tesellîyeke zipûziwa ye ku mirov li bêsewîyetîya 
comerdîya mirovan ya di nav civakê de binêre û mirov bi arîkarîyeke 
hindik jî xwe comerd bijimêre. 


462. Beqere, 2/286. 






RAHMEKE WISAN KU 


Bi vê sebebê em mûmîn, di mijara înfaqê de divê em sewîya 
xwe di comerdîyê de bi halê Hezretê pêgemberê Xuda -sellellahû 
eleyhî we sellem- û eshabê guzîde yên wî mîzan bikin, wan ji bo xwe 
bikin qistas û em hewl bidin bigihîjin rewşa wan. 

Lewra heke mirov îtîbarê bi arîkarî û comerdîya xelkê ewam 
bide, mirov sedeqe û arîkarîya ji derfetên xwe kêmtir bide, di şûna 
ku însan wek comerd û îkramdar were qebûlkirin de dibe ku ew li 
cem Heq Teala bibe gunehkar û nemerd jî. 

Cenabê Heq, ji bo me nesîb bike ku em di her mijaran de 
ji heramî û tiştên şubhedar baz bidin! Dilên me, ji îsraf û nem- 
erdîyan biparêze! Ji bo me îhsan bike ku em nîmetên wî lutf 
kirine tevan di îstîqameta rizaya îlahî ya wî de bikarbînin û em 
karibin bi sipîtîya rûyê xwe û bi hizûra wijdana xwe derkevin 
hizûra wî! 

Amîn... 






^3i r Cmduruslî û CCwmn û Cdexwannê Cde 

C’sraf-7 




Di xwarin û vexwarinê de, di jîyana rojane’ya me de, bi tay- 
betî di dîlan û zîyafetan de çendîn îsraf têne jîyîn ku wijdanji ber 
wan bihejin. Hazirkirina zîyafetan ji bo şanîdana gurûr, serxw- 
eveçûn, kibr, xwe-mezin-kirin û şanîdana hêzê, her wiha bi usûla 
bufe’ya vekirî bi xwarinê prîm dana bi goşt-xwerîyê, zêdegavîyên 
wekî ji bo quretî-firotinê li-xwe-kirina cilên bi marka, bêşiwar e 
ku evên ha wê li mehşerê bi poşmanîyeke ji fîgan û feryadan tije 
wergerin.. Lewra di şehîna îlahî de hesabê van tevan wê li pêşîya 
me were anîn û danîn. 

Nîmeta saglemîyê yek ji mezintirîn lutfên îlahî ye ku însanî 
nekariye bi awayê layiq biha û qîmetê wê bizane. Mezinê me 
pêgemberê Xuda -sellellahû eleyhî we sellem- gotiye: 

“Du nîmet hene ku pirranîya mirovan nekarîne qîmetê wan 
teqdîr bikin: Saglemî û wextê vala!’ Aa Wî, bi vê hedîsa xwe geflet 
û îhmala giştî’ya di vê mijarê de îşaret kiriye. Bi vî awayî wî, em 
ummeta xwe îqaz kirine da ku em vê ajar û nîmeta mezina xwe 
winda nekin û paşê lê poşman nebin. Lewra heke em wê zayî bikin, 
di encamê de emê lê poşman bibin. 

îbnû Ûmer -radîyellahû anhûma- wiha dibêje: 

“Dema tu bigihîjî êvarê çavdêrîya sibehê neke, dema tu bigihîjî 
sibehê jî li hêvîya êvarê nemîne. Di wextên saglemîya xwe de ji bo 
zemanê nexweşîya xwe, di dirêjahîya jîyana xwe de jî ji bo mirina 
xwe tedbîrê bistîne! H6i 





463. Buxarî, Rîqaq, 1. 

464. Buxarî, Rîqaq, 3. 





RAHMEKE WISAN KU 


Bedena me, li dev me emanetekî Xuda ye. Heqê wê jî li ser me 
hene. Lewra jîyîna heyateke meqbûla evdînîyê, bi nêrîna maddî û 
manewî bi bunyekeke tendurust û saglem mûmkin e. îbadet jî bi 
bedeneke tendurust bi awayekî bi hizûrdartir têne îfakirin. Bi rastî 
qey mûmkin e mirov karibe bê saglemîyê nimêjeke bihizûr bike û 
rojîyeke bihizûr bigre? Çendîn îbadet û xizmet hene ku bendeyî ji 
Heq nêzîk dikin tev jî bi saglemîyê qaîm in, li ser pêya ne. Dema 
saglemî xirab bibe, îbadet û xizmet jî adeta qiwama xwe winda 
dikin. Bi vê nêrînê, dema firsend di dest mirovî de be divê mirov bi 
awayê sipehîtirîn şukira vê nîmetê îfa bike; divê em ji bo îbadetên 
xwe geyret û hewldanê şanî bidin, bi karên xêrê ve baz bidin. 

Wekî hemû nîmetan saglemî jî heta mirov bi xebera fermanên 
îlahî neke ji îsraf-kirina wê, xilas nabe. Di zemanê me de hebûna 
gellek awayên îsrafkirina vê nîmetê, mirovî dixe fikar û metirsîyan, 
hema em ji ya ku besîttir dixuyê destpê bikin; ji sîgareyekê bigre 
heta bigihe heramên curecur ên din tev saglemîya me xirab dikin. 
Ji bo parastina vê nîmetê ji îsraf-bûnê wezîfekeke zerûrî ye ku em 
van jî li wan mûessirên bûrî îlawe bikin; Ji bilî van jî ne sade xwarin 
û xwarin tenê, lêbelê divê em li hemberî hinek tesîrkerên wekî 
serma û germê û qezayên trafîkê ku ji bêdiqqetîyê têne meydanê jî 
saglemîya xwe di bin rêberîya aqil û fermanên îlahî de biparêzin.. 

Dînê mezinê me îslam, ji bo em saglemîya xwe biparêzin gellek 
rêyên maddî û manewî yên tedbîrê şanî dane. îslamê ferman kiriye 
ku em di xwarin û vexwarinê de bi pîvan tevbigerin, em neçin cihên 
ku nexweşîyên sîrayetkar li wan hebin û mirovên li wir jî ji wan 
deveran dernekevin. îslamê bi van û gellek ferman û wesîyetên wekî 
van esasên bingeha bijîjkîya parêzgarî ragihandine. 

- 

Di vê minwalê de îslamê wesîyet kiriye ku li tenişta tedbîrên 
maddî, divê em serî li tedbîrên manewî yên wekî dana sedeqeyan 
û înfaq-kirina ji bo rizaya Xuda jî bidin, da ku bi vî awayî em ji 
belayan bi selamet bibin. Dîsa Resûlê Ekrem -sellellahû eleyhî we 
sellem- di rêya parastina saglemîyê de wek tedbîrên manewî wiha 
gotiye: 

“Her yekji we, divêji bo her movikeke xwe sedeqeyekê bide. Ha 
bi vê sebebê (gotina) her tesbîhekê (subhanellah) sedeqeyek e, her teh- 
mîdek (gotina el-hemdûlillah) sedeqeyek e, her tehlîlek (gotina laîlahe 
îllellah) sedeqeyek e, her tekbîrek (gotina Ellahû Ekber) sedeqeyek e, 
kirina şîreta qencîyê sedeqeyek e, nekirina neqencîyê sedeqeyek e. Du 
rek'etên danê tavê ku werin kirin, cihê van digrin .’.’ i65 

Bi rastî di nav saglemî û afîyetê de bûn, nîmeteke mezin e ku 
şukirê ji Xuda re pêwîst dike. Ev şukir jî di plana maddî de çawa bi 
sedeqeyan çêdibe, aynê wisan di plana manewî de jî bi zikr, îbadet 
û her cure xizmetên xêrxwazîyê yên ku ji bo rizaya Heq Teala têne 
kirin, çêdibe ku ev tev jî di hukmê sedeqê de ne. 

Eshabê kîram ên ku ji ber fezîleta bilinda xwe ji me re wek 
nifşeke nimûneyî têne pêşkêşkirin 466 ew nîmetên ku Cenabê Heq 
ji wan re îhsan kiribûn, heta ji wan hatibe geyret şanî dane da ku 
wan nîmetên xwe wek sermayê axretê di rêya Xuda de bikarbînin.. 
Cenabê Heq jî berket ji wan geyret û hewldanên wekî lehîya ezm 
û heyecanê re bexş kiriye. Bêşiwar zêde zêde xerckirin, goşt-xwerî, 
luks û xuya-sazî (gösteriş) ku yek ji nexweşîyên bêeman ên zemanê 
me ne, terzeke heyatê bûne ku nifşa sehabîyan ew nas nekirine. 
Lewra sehabî di nav vê şiûr û hestê de dijîyan; “qunaga ku ew sibe 
bigihinê wê qebr be.” 





465. Buxarî, Sulh, 11. 

466. Binêrin. Tewbe, 9/100. 

Li alîyê din beden ji bo mûddeteke dîyarkirî bi me hatiye 
emanetkirin, -çi bi sebeb nemerdîyê be, çi jî bi sebeb mecbûrîyetan 
be- heke ew bi awayekî têr û kafî xureka wê jê re neyê dayîn bêşiwar 
e ku ewê bi nexweşî û zeîftîyên curecur re rûbirû bimîne. Bi berevajî 
vê jî zehf zêde têrkirina wê jî wê ji bo heman encamê rê veke. Ev 
rewş, çawa bi xurek standina ji tiştekî helal çêdibe, aynê wisan bi 
awayê xurek standina ji heramîyan jî çêdibe. Ev jî wê bibe sersebeb 
ku li kêleka xirabbûna saglemîya maddî, wê saglemîya manewî jî 
xirab bibe. 

Di mijara xwarin û vexwarinê de jî hessasîyeta mirovan li 
gorî sewîya manewî’ya wan diguhere. Mesela di şerîatê de piştî 
têr-xwarinê, xwarin îsraf e. Di terîqetê de xwarina xwarinê heta bi 
têr-xwarinê îsraf e. Di heqîqetê de wek gafil ji hizûra Xuda xwarina 
miqdarê kîfayetê, îsraf e. Di marîfetê de zêdebarî (bi îlawe li ser) van 
tevan, bêtefekkur-kirina tecellîyên îlahî yên ku di nîmetên Cenabê 
Heq lutf kirine de şanî dane, xwarina xwarinê, îsraf e.. 

Ev axaftina ku di navbera Xidir -eleyhisselam- û dostê Heq Şêx 
Ebdûlxaliq Gucduvanî -quddîse sirruh- de derbas bûye, dema Xidir 
-eleyhîsselam- hatibû serdana Şêx, ji hêla şanîdana zirweya hessas- 
îyeta manewî ya di xusûsa xwarin û vexwarinê de, pirr îbretdar e: 

Xidir -eleyhisselam- xwarina ku Hezretê Ebdûlxaliq Gucduvanî 
jê re îkram dike, naxwe û xwe ji ser sifrê dide paş. Hezret, di nav 
heyretê de dibêje: 

“-Ev parîyên helal in. Çima tu naxwî?” 

Xidir -eleyhîsselam- jî dibêje: 

“-Belê, parîyên helal in; lêbelê yê ku ew pehtine bi hêrs û gefletê 
ew pehtine.” 

Wekî ku hate dîtin li tenişta helal-bûn yan nebûna xwarinê 
pehtina wî ya bi çi haletê rûhî jî li ser rûhanîyeta hal, hereket û 
îbadetên însanî bandor dike; ev jî giringîya helwesta ku divê em li 
hemberî xurekê şanî bidin, li holê datîne. 

Di roja me ya îroyîn de mixabin xwarinên ku bi awayekî vekirî 
têne firotin, bi şekl û bêhna xwe mafên çavan yên gellek hewcedar 
û mehrûman têde dimîne, ji bilî vê jî nayê zanîn ka ew çawa hatine 
pijandin û bi pirranî ti kes zirarên wan li ser bunyeya manewî ya me 
nafikire.. Haleveku qedera xurekên ku em werdigrin, yanî keyfîyeta 
manewî ya di qezenckirina wan de hissîyata me dixe bin bandora 
xwe. 


Di safikirina dil de cihekî heyatî yê parîyê helal heye. Ebdûlqadir 
Geylanî -quddîse sirruh- wiha dibêje: 

“Xwarina heram dil dimirîne, xwarina helal jî wî sag dike. 
Parîyek heye te bi dinyayê ve meşgûl dike parîyek jî heye te bi axretê 
ve meşgûl dike. Parîyekjî heye teji Xudê Teala nêzîk dike’.’ 

Hezretê Mewlana -quddîse sirruh- jî dibêje: 

“Doh bi şev çend parîyên bişubhe ketin mîda min û rêya îlhamê 
xitimandin’.’ Ev jî li holê datîne ku em çi qeder li rewşa maddî’ya 
xureka ku em distînin diqqet bikin divê em ew qeder li rewşa 
manewî’ya wan jî diqqet bikin. 

Yanî Hezretê Mewlana wiha dibêje: 


“Zêde li xwedîkirina çermê xwe û geşkirina wî nenêrel Lewra ew, 
qurbanek e, di dawîyê de bi axê tê dayîn. Tu, esil li xwedîkirina dilê 
xwe binêre! Ew e, yê ku here bilindahîyan û şerefmend bibe. Hindik 
tiştên birûn û bihinguv bide bedena xwe. Lewra ewê ku ji miqdarê 
pêwîst zêdetir wê xwedî bike, dikeve arzûyên nefsanî û di dawîyê de 
rezîl dibe û diçe.” 

- 

Di mijareke wiha hessas de wergirtina helwesteke îsrafkarane, 
helbet bi ti awayan bi şexsîyata mûmînî re lihevhatî nabe. 

Selefê salihîn gotine: 

“Ellah Teala, îlmê tibê tev di nîv ayetê de kom kiriye: «..Bixwin, 
vexwin lêbelê îsraf nekin !.» 467 û ji bo jîyaneke ji hêla maddî û 
manewî ve tendurust, di xwarin û vexwarinê de giringîya reva ji 
îsrafê anîne zimên. 468 

Di hedîsa şerîf de ev hatiye gotin: 

“Bê îsraf û serxweveçûn bixwin, vexwin, lixwe bikin û sedeqe 
bidin ’.’ 469 Tixûbên rewa di pêşwazîkirina însanî ya ji bo îhtiyacên wî 
de eşkere kirine. 

Di hedîseke şerîfa din de wiha hatiye gotin: 

“Bêşiwar hema dilê te bibije çi tu wî bixwe, îsrafe ,” 470 

Ev rewşa ku di zimanê gel de wek “goşt-xwerî û qirik-pîsî” 
tê îfade-kirin, di dînê me de jî hatiye redkirin. Dîsa ev hal, li holê 
datîne ku mirov xwedî gellek îmkan be, nayê vê maneyê ku mirov 
zehf xerc bike jî rewa ye. 

Çawa Hezretê Ûmer -radîyellahû anhû- li Cabir -radîyellahû 
anhû- rast hat, perçekek goşt di dest wî de bû, jê pirs kir, jê re got: 

“-Ew çi ye?” Cabir -radîyellahû anhû- jê re gotibû: 

“-Perçekek goşt e, dilê min çûyê ji lewma min ew kirrî.” 

Vêca Hezretê Ûmer -radîyellahû anhû- ew wiha şîyar kir, jê re 

got: 

467. Eraf, 7/31. 

468. Binêrin. îbnû Kesîr, Tefsîr, II, 219. 

469. Buxarî, Lîbas, 1. 

470. îbnû Mace, Et'îme, 51. 

- 

“-Ma hema dilê te bibije çi, tu yê wî bikirrî? Yan jî ma tu natirsî 
bibîji van kesên ku di ayetê de behsa wan hatiye kirin?: «We lijîyana 
dinyayê hemû tiştên xweyên sipehî xerc kirine û xilas kirine .» 471 , 472 

Mezinê me pêgemberê Xuda -sellellahû eleyhî we sellem- jî di 
mijara xwarin û vexwarinê de pîvana ku divê însan jê re pêgir be û 
tesîra mezina vê li ser tendurustîyê çi xweş xulase kirine: 

“Hîç ti însanekî firaxeke ji mîda xwe tehlûkedartir tije nekiriye. 
Haleveku ji însanî re çend parîyên ku wî li ser pêyan bigrin, bes 
in. Heke kesek lazim be ku zehf bixwe, bila sêyeka mîda xwe ji bo 
xwarinê, sêyeka wê ji bo vexwarinê û sêyeka wê ji bo nefesa xwe 
veqetîne !’.’ 473 

Ev bûyera di Esrê Seadetê de di mijara xwarin û vexwarinê de 
bereketa rîayetkirina vê destûra nebewî çi xweş îfade dike: 

Mûqewqisê Îskenderîyê bi gellek hedîye’yan re doktorek jî 
ji Mezinê me pêgemberê Xuda -sellellahû eleyhî we sellem- re 
şandibûn. Mezinê me -eleyhisselatû wesselam- ji wî doktorî re got: 

“-Tu dikarî vegerî cem malbata xwe. Lewra em civakek wisa ne, 
ku heta birçî nebin naxwin. Dema em dixwin jî heta bi têr-xwarinê 
naxwin .” 474 

Ha ev beyanên nebewî, gellek receteyên dermankirinê ji bo pirr 
nexweşîyan di xwe de dihewînin ku di serdema me de ferehvanîya 
xerckirinên zêde zêde û harbûnîya îsrafê rê li ber wan vekirine. 

Hezretê Ûmer -radîyellahû anhû- di vê mijarê de van şîretan 

dike: 

471. Ehqaf, 46/20. 

472. îbnû Henbel, Zuhd, rûp. 124 

473. Tirmizî, Zuhd, 47. 

474. Helebî, Însanû’l-Uyûn, III, 299. 

- 

“Zinhar zikê xwe bi xwarin û vexwarinê tije nekin! Lewra ev, 
zirarê didin bedenê, ji bo nexweşîyê dibin sebeb û însanî li hemberî 
nimêjê tenbel dikin. Di xwarin û vexwarinê de rêya navîn taqîb 
bikin! Wiha bizavkirina we, ji bo bedenê bihaviltir e û we ji îsrafê jî 
dide dûrkirin.” 475 

Bi sed salan bav û kalên me ku alahilgirîya îslamê kirine, di 
jîyana rojaneya xwe de temîzî û sadetîya wan û di xwarin û vex- 
warinê de îdîtala wan çawa bunyeya civakeke tendurust anîye mey- 
danê, seyyahê rojavayî Thevenot di 1665’an de li Parîsê gernameya 
wî hatiye weşandin, têde wiha dibêje: 

“Tirk, bi tendurustî dijîn û hindik nexweş dikevin. Nexweşîyên 
gurçikan û çendîn nexweşîyên tehlûkedar ên ku li welatê me hene 
hîç yek ji wan b wan deveran nîn in, heta ew navê van nexweşîyan 
jî nizanin. Ez wisan zen dikim ku yek ji sebebên serekeyî yê vê 
tendurustîya mûkemmela tirkan, dem bi dem xwe şûştina wan û di 
xwarin û vexwarinê de îtîdala wan e. Ew gayet hindik dixwin. Tiştê 
ku dixwin jî wekî ku di krîstîyanîyê de heye ne tiştên tevlîhev in.” 476 

Di gotineke pêşîyan de tê gotin; “divê însan ne ji bo xwarinê 
bijî, divê ew ji bo jîyînê bixwe!” Ev destûr, di heman zemanî de wes- 
fekî giring ê mûmînan îfade dike. Çawa ev bûyera ku pîvana exlaqê 
îslamê di vê mijarê de eşkere dike jî pirr îbretdar e: 

Rojekê mêhvanek hate cem pêgemberê Xuda -sellellahû eleyhî 
we sellem-, mêhvan di wê navê de hê jî kafir bûye. Mezinê me xwest 
ji bo wî mêşinek were dohtin. Mêhvanî ew şîrê ku jê re hatî anîn 
vexwar û xilas kir, dubare jê re hate anîn, dîsa wî ew xilas kir, dubare 
jê re hate anîn, dîsa wî ew jî xilas kir. Bi vî awayî, wî tam heft kodik 
şîr vexwarin. Ev mêhvan, roja piştre misliman bû. Pêgemberê Xuda 
-sellellahû eleyhî we sellem- dîsa ferman kir, jê re şîr hate anîn. Mêh- 

475. Elî, el-Mûtteqî, Kenz, XV, 433/41713. 

476. M. De Thevenot, Relation d’un Vogaye Fait au Levant, rûp. 58, Parîs, 1665. 

vanî şîr vexwar. Mezinê me dubare şîr jê re da anîn, lêbelê mêhvanî 
vê carê nekarî wî xilas bike. Vêca Mezinê me Fexrê Kaînatê got: 

“-Mûmîn bi rûvîyeke xwe, kafir jî bi heft rûvîyên xwe 
vedixwe ’.’ 477 


Xudê Teala arzû dike em di xwarin û vexwarinê de bipîvan 
tevbigerin, em xwe ji terzê xwarina bêîmanan dûr bigrin û me ji vî 
halî wiha şîyar dike, dibêje: 

“..Ewên ku kafir bûne li dinyayê sade zewq û sefayê dikin û 
wekî heywanan dixwin. Cihê ku ewê bigihinê cehennem e !.” 478 

Hemû bizavên ku bereketa xwarinê jê dibin jî dikevin çar- 
çoveya îsrafê. Çawa bêdestê xwe şûştin, bê besmele dest bi xwarinê 
kirin û di dawîyê de bê hemd-kirina ji Xudayê ku ev nîmet lutf 
kirine re ji ser xwarinê rabûn jî nankorî û îsraf in. 

Mezinê me pêgemberê Xuda -sellellahû eleyhî we sellem- di 
hedîsên şerîf ên xwe de dibêje: 

“Bereketa xwarinê, berî xwarinê û piştî xwarinê di şûştina 
destan de ye’.’ m 

“Ewê ku bi destê wî ve qirêjafiragan hebe, wê neşoyê û wilo raze, 
heke zirarek li wî bibe, bila gazindan ji xwe tenê bike !” 4s0 


Di mijara berî xwarinê û piştî xwarinê şûştina destan de dîsa 
ew titîzîya ku bav û kalên me şanî dane, bi rastî ji bo teqdîrkirinê 
şayan e, hêja ye. Di sedsala hivdehan de bi navê Ricaut nivîskarek 
di balyozxaneya Îngîltere’ya îstanbûlê de dixebite û ew bi esilê xwe 
dijminê Tirka ye, di berhemeke xwe ya ku nivîsîye de hessasîyeta 
bav û kalên me di bara paqijîyê de wiha îtîraf dike: 


477. Mûslim, Eşrîbe, 186. 

478. Mûhemmed, 47/12. 

479. Tirmizî, Et‘îme, 39. 

480. Ebûdawud, Et‘îme, 53. 

“Berî xwarinê û piştî xwarinê şûştina destan di navbera tirkan 
de bûye kevneşopîyeke ew qeder giştî ku wek derbû-mesele jê behs 
dikin ku Xuda xurek aferandine da ku ji bo şûştina destan bibe 
wesîle.” 481 

Ha ev rîayeta ku di xwarin û vexwarinê de ji paqijîyê re hatiye 
şandin bereketê dixe nav xwarinê û ji bo hizûr û sihheta maddî û 
manewî jî dibe wesîle. Ji bilî vê jî ew xwarinên ku bi besmelê werin 
destpêkirin û bi hemdelê werin bi dawîkirin, dibin serkehnîya şîfayê; 
ew xwarinên ku bê besmele û şukirê werin xwarin jî ji bo geflet û 
siqletê (laşgiranîyê) dibin sebeb. Li ser esasê vê hikmetê Mezinê me 
pêgemberê Xuda -sellellahû eleyhî we sellem- wiha gotiye: 

“Dema însan biçe mala xwe, dema xwarinê bixwe, besmelê 
bibêje, şeytan ji leşkerên xwe re dibêje: «Hûn nedikarin li vir şeva 
xwe derbas bikin, ne jî hûn dikarin xwarinê bixwin.». Heke dema 
ew kes biçe mala xwe, besmelê nebêje, şeytan ji wan re dibêje: «We 
cihek dîtji bo hûn şeva xwe lê derbas bikin.». Dema ew kes xwarinê 
bixwe besmelê nebêje, şeytan dîsaji leşkerên xwe re dibêje: «We hem 
êwirgeh, hemjî xwarinji bo xwepeyda kir .»!’ 4S2 

Hezreta Aîşe -radîyellahû anha- vedibêje: 

Pêgemberê Xuda -sellellahû eleyhî we sellem- carekê bi şeş 
eshabê xwe re xwarin dixwar. Bedewîyek hat, ew xwarin kire du parî 
û ew xilas kir. Mezinê me -eleyhisselatû wesselam- got: 

“Heke vî kesî «bismillah» gotiba, xwarinê têra me tevan dikir. 
Naxwe dema yekji we xwarinê bixwe bila bibêje: «Bismillah». Heke 
ew di serê xwarinê de gotina vêjibîr bike, bila bibêje: djl ^ <U)I 
o yt-\ j «Bismillah hem di pêşîyê de hem jî di paşîyê de/»” 483 

481. Ricaut, Histoire de Ietat Present de I’Empire Ottoman, rûp. 285, Parîs, 1670. 

482. Mûslim, Eşrîbe, 103. 

483. îbnû Mace, Et‘îme, 7. 

Dema avê jî vexwe bila besmelê bibêje, wê di sê bêhnvedanan 
de vexwe û bila di dawîyê de jî “el-hemdûlillah” bibêje. Mezinê me 
-eleyhîsselatû wesselam- av û doşavên din di sê nefesan de vedix- 
warin û di vê mijarê de wiha dibêje: 

“Wekî hêştirê di nefesekê de nevexwin. Di du, yan jî sê nefesan 
de vexwin. Dema hûn tiştekî vexwin besmelê bibêjin, piştî we vexwar 
jî «el-hemdûlillah» bibêjin /” 484 

Mezinê me Pêgember ferman kiriye ku dema tiştek were 
vexwarin divê ji bo ti sebebekê neyê pifkirinê. Dema mirovekî ji 
Mezinê me -eleyhîsselatû wesselam- re got: 

“-Heke ez bibînim ku wa ye qirşûqal ketine firaga avê, ez çi 
bikim?” Mezinê me Resûlê Ekrem jê re got: 

“-Qirşûqalên ku ketine navêji navê derêxe û bavêje!” 

Wî zilamî got: 

“-Dema ez di nefesekê de avê vedixwim ez ji avê têr nabim.” 
Vêca pêgemberê Xuda -sellellahû eleyhî we sellem- ferman li wî kir 
ku ew di sê caran de avê vexwe û jê re wiha got: 

“-Ew demfiraga avêji devê xwe bikişîne /” 485 

Wek ji hev cuda xwarina xwe xwarin jî bereketê ji xwarinê 
dibe, ji lewma dibe sersebebê îsrafê. Mezinê me -eleyhîsselatû wes- 
selam- gotiye; “di civaktîyê de rahm, di cudatîyê dejî ezab heye ’.’ iS6 Bi 
vê hedîsa xwe wesîyet kiriye ku mirov bi hev re xwarinê bixwin. 

Li gorî Wehşî bin Herb -radîyellahû anhû- daye zanîn; hinek 
sehabîyan got: 

484. Tirmizî, Eşrîbe, 13. 

485. Tirmizî, Eşrîbe, 15. 

486. Mûnawî, III, 470. 

- 

“-Ya Resûlellah! Em xwarinê dixwin lêbelê em têr naxwin.” 
Dema Resûlê Ekrem -sellellahû eleyhî we sellem- ji wan re 

got: 

“-Ez dibêm hema hûn cuda cuda xwarinê dixwin!” 

Wan jî jê re got: 

“-Erê, em wisan dikin.” 

Vêca pêgemberê Xuda -sellellahû eleyhî we sellem- ji wan re 

got: 

“-Bi hev re bixwin û besmelê bibêjin da ku bereket bikeve nav 
xwarina we.” 487 

Dîsa Mezinê me -eleyhîsselatû wesselam- gotiye: 

“Dema parîyê yekî ji we bikeve erdê, bila tişta pêvebûyî bavêje 
û parîyê xwe bixwe. Bila wî ji şeytên re nehêle’.’ Mezinê me -eleyhîs- 
selatû wesselam- di berdewamîya axaftina xwe de ferman kiriye ku 
ew binê tebsika xwe baş baqij bike, ev şîyarî jî daye, gotiye; “hûn 
nizanin ka bereket di kudera xwarinê de ye’.’ m 

Di xwarin û vexwarinê de, di jîyana rojane’ya me de, bi taybetî 
di dîlan û zîyafetan de çendîn îsraf têne jîyîn ku wijdan ji ber wan 
bihejin. Ew îsraf ew qeder zêde ne ku girtina hesabê wan win- 
dahîyan jî di ser taqeta însanî re ye. Heke em sade îsrafa nan tenê di 
civaka me de pîvan wergirin û cureyên îsrafê yên din ku em nikarin 
wan bijimêrin jî li vê qiyas bikin, reqemên ku wê derkevin holê 
mehşereke ji feryadan tije teşkîl dikin. 

Hazirkirina zîyafetan ji bo şanîdana gurûr, serxweveçûn, kibr, 
xwe-mezin-kirin û şanîdana hêzê, her wiha bi usûla bufe’ya vekirî bi 

487. Ebûdawud, Et'îme, 14. 

488. Mûslim, Eşrîbe, 136. 

- 

xwarinê prîm dana bi goşt-xwerîyê, zêdegavîyên wekî ji bo quretî- 
firotinê li-xwe-kirina cilên bi marka, bêşiwar e ku evên ha wê li 
mehşerê bi poşmanîyeke ji fîgan û feryadan tije wergerin.. Lewra di 
şehîna îlahî de hesabê van tevan wê li pêşîya me were anîn û danîn. 

Dîlan û zîyafet navgînên giring in ku hestên biratîyê xurt dikin. 
Lêbelê mixabin ew rêwresmên ku bi pîvanên nefsanî û ji bo xuya- 
sazîyê têne kirin çawa hestên biratîyê yên ku têne arzûkirin, xurt 
nakin, bi berevajî van ew însanan diajon ser hestên xirab ên wekî 
gurûr, kibr, çavnebarî û hesûdîyê ku bi xusraneke giran biencam 
dibin. Komeleyên wiha ji rahm û bereketa îlahî jî dûr in. 

Welhasil, dawîya jîyîneke xwedbîna di nav îsrafê de çi xus- 
raneke mezin e ku Cenabê Heq di bara wê de gotiye: “îsrafkar 
hevalên şeytanan e .” 489 

Mezinê me pêgemberê Xuda -sellellahû eleyhî we sellem- jî bi 
vê hedîsa şerîfa xwe: 

“Hîç ti bendeyek roja qiyametê, heta jê neyê pirskirin ka wî 
temenê xwe li kuderê xilas kiriye, wî bi îlmê xwe çi amel kiriye, wî 
malê xwe ji kuderê qezenc kiriye û li kuderê xerc kiriye û wî bedena 
xwe li kuderê perixandiye, ew nikare xwe ji cihê xwe tevbide .’’ 490 di 
bîra me tîne ku li axretê; hesabê hemû nîmet û emanetan ji me tê 
pirsîn û ji me xwestiye em ji gefletê şîyar bibin. 

Bi vê nêrînê, divê em hîç ji bîra xwe dernexin ku di xwarin û 
vexwarinê de heddê xwe derbaskirin, îsrafek e. Bi awayekî hovane 
bikaranîna nîmeta saglemîyê û zayîkirina wê îsrafek e. Temenê 
xwe pûç derbaskirin û bi zîyankirina wî îsrafeke mezin e. Mûhafeze 
nekirina emanetên maddî û manewî yên di dest xwe de, berê tefek- 
kur û hissîyata xwe dana bi cihên şaş ve jî îsrafek e. Ji xwe di perw- 
erdê de yanî di peydakirina şexsîyeta însanî de perwerde nekirina wî 


489. îsra, 17/27. 

490. Tirmizî, Qiyamet, 1. 

di îstîqameta ku ew bi şereftirînê mexlûqata ye de û bi zîyankirina 
wî jî yek ji mezintirîn îsrafa ye.. 

Bi rastî jî perwerdekirina dê-bavan ji bo zarokên xwe di keş û 
hewaya Qur’an û Sunnetê de ji bo rê girtina li ber zîyanbûna jîyana 
manewî ya zarokên wan wezîfekeke zerûrî ye. Ev, di heman demê de 
sewîya hezkirin û bendbûna me bi Qur’an û Mezinê me Pêgember 
şanî dide. Lewra Mezinê me pêgemberê Xuda -sellellahû eleyhî we 
sellem- gotiye: 

“Ez du emanetanji we re dihêlim: Kîtab û Sunnet” m 

Li ser vî esasî divê em hewl bidin ulfeta xwe ya ji Qur’ana 
Pîroza xwe zêde bikin. Bi taybetî di jîyana tehsîla zarokên xwe de 
divê em bi giştî di bara terbîya manewî û exlaqî ya wan de ku ew 
heta bi vêga her tê îhmalkirin, geyreteke ciddî şanî bidin. 

Lewra biqîmettirîn mîrasa ku em dişên ji zarokên xwe re bihê- 
lin kultura Qur’an û Sunnetê ye. Divê em hewl bidin exlaqê nebewî 
bi zarokên xwe bidin qezenckirin ku maneya vê jî bi îşq û evîn jîyîna 
zarokên me ya bi Qur’anê ye. Divê em bi sebeb endîşeya paşeroja 
fanî paşeroja ebedî ya wan berehewa nekin. 

Bi vê nêrînê, heke bera em ji zarokên xwe hez dikin, heke bera 
em dixwazin wan ji her cure karesat û mûsîbetan mûhafeze bikin, 
heke bera em arzû dikin li axretê bi wan re bibin, şert e em hewl 
bidin wan bi awayekî îmandar perwerde bikin, bigihînin. Di bara ka 
ev geyret û hewldan çawa wesîleya seadeteke uxrewî ne, de Cenabê 
Heq wiha eşkere dike, dibêje: 

“Ew mirovên ku îman anîne û zurrîyetên wan jî di îmanê de 
gihane wan (hene ya)! Ha em nifşên wan jî bi wan digihînin. Me 
tiştek ji amelên wan jî kêm nekiriye ..” 492 





491. Mûwetta, Qeder, 3. 

492. Tûr, 52/21. 

Mûmînên ku bi vê lutfa îlahî gihane û neslên îmandar ên wan 
jî li axretê pevre dibin. Ev, lutfeke cihêwaz û mûstesna ye ku Ellah 
Teala daye wan ji bo ew di cennetê de bi zarokên xwe re di nav 
aramî û hizûrê de bijîn. Bi vî awayî keyfxweşî û dilşadîya dê-bavan, 
temam bûye. Ha rêya gihiştina vê lutfa îlahî di vê re derbas dibe ku 
em zarokên xwe di keş û hewaya Qur’an û Sunnetê de wek neslên 
îmandar perwerde bikin, bigihînin. Ji bo xwe parastina ji “îsrafa 
însanî” ya ku di serê îsrafên giringtirîn de tê, bicihanîna wezîfa xwe 
li hemberî zarokên xwe, ji bo me tevan berpirsîyeke uxrewî ye. 

Ji bo hemû awayên îsrafê ku heta bi vir behsa wan derbas bûye, 
dema em qistas û endazên ku me tesbît kirine, bi pîvan wergirin, 
dema temamê faîlîyetên jîyanî werin tehlîlkirin, wê were dîtin ka 
mefhûmê “îsraf’ê çi qeder şimûlkar û berfereh e.. Lewra hema ji 
bugz û mehebbeta ku ji heddê pêwîst zêdetir têne şanîdan bigre 
heta dor bigihîje bi şetefatên di rêwresm û zîyafetan de, rastîyek e 
(qebûlkirî ye) ku di her qadê de xuyahî û tezahurên cureyên îsrafê 
çêbûne. Me hewl da em sade li ser çend mijarên bingehîn endazên 
pêwîst bidin ji bo îstîqametê bibînin. Lêbelê pîvan û mentiqa ku 
me hewl daye li vir bidin sade em wan di van mijaran de hesr û 
qesr nekin, bila em jibîr nekin ku divê em wan endazan li ser hemû 
faîlîyetên jîyanî teşmîl bikin û xwe ji her cure îsraf û nemerdîyan 
biparêzin. 

Cenabê Heq, di her mijarê de me ji îfrat û tefrîtê biparêze û 
me ji bo jîyîna jîyaneke evdînîya ku bi wî xweş be, serfiraz bike! 
Ji me re bi nesîb bike ku em hemû nîmetan bi rîayetkirina îtîdalê 
bikarbînin û em karibin bi awayê layiq jî şukirê wan eda bikin! 


Amîn.. 







C5 ^erpepwnek <êii Qfoer C ^Cessasîpeta 
cMisltmanî çVjîpana GftPî Qf°a QKar 

"^ivê GLw Ö8/ cM'azvrvtên 
Gêûç Q ‘bîwrên Ç$6e1al- 
êGGvramîpê O&inpê dM'eke" 




Qezenca neheq, wekî pimpimokekê (balonekê) ye, di destê însanî 
de ji nişka ve diwerime. Hinek ji van pimpimokan hene, li dinyayê 
dipeqin, hinek ji wan jî hene, wê li mehşerê bipeqin. Zêdebûna zahirî 
ya van qezencan, wekî mûzîkeke şîrîn ji însanî re xweş tê. Lêbelê alîyê 
manewî yê wan, ji serî heta bi dawîyê xusran û îsrafeke ebedî ye. 

Ji bo fehmkirina sewîya manewî ya qezencê, meyzandina li cihê 
ku ew lê hatine sarfkirin, bes û kafî ye. Çawa ku di derbû-meselekekê 
dejî hatiye gotin; “dirav wekî mar e, ketibe kîjan qulêji wê dertê.” 










Hevpeyvînek Li Ser Hessasîyeta Mislimanî Di 
Jîyana Wî Ya Kar De. 

“DIVÊ EW BI MAZERETÊN PÛÇ SÎNORÊN 
HELAL-HERAMÎYÊ BINPÊ NEKE” 


-Ez benî; mijarên wekî îslam, Kapîtalîzm, bi kapîtalîst-bûna 
mislimanan têne nîqaşkirin. Di plana giştîtirîn de li dor van 
nîqaşan çi dikare were gotin? 

-Qada ku kapîtalîzm têde ji xwe re meydanê dibîne û geş dibe, 
ew hawîrdor e ku qenaet û tewekkul têde zeîf dibin, hirs, îhtîras û bi 
pirranî jî qezenca neheq têde zêde dibe. Bi vê nêrînê dilên mûmîn, 
berî her tiştî divê di nuqta hirs û îhtîrasê de xwe di perwerdeya tes- 
ewwifî re derbas bikin. Ev perwerde jî bi qenaet û tewekkulê bicih 
tê. Qenaet jî zengînîya rastî ye, maneya wê; ew her kesî li hemberî 
îhtîrasa mal û milk ji esaret û koletîyê xilas dike. 


Ji lewma heke mislimanek, di tezkîya nefsê û tesfîya qelbî re 
derbas nebe, ewê di nav çerxên kapîtalîzma ku ji diravan pê ve 
tiştekî din nas nake de, perîşan bibe. 

- 

Lewra gerek di sîstemên kapîtalîst de gerek jî di sîstemên sosy- 
alîst de ji mezîyetên qelbî û fezîletên wijdanî re cih nîn e. Di yekê ji 
wan de milk yê civakê ye, di ya din de jî milk yê takekesî ye. Di her- 
duyan de jî hişmendî û zêhnîyeteke menfîetçî û mêhtinger desthilat 
e. Ferd wekî diranên çerxekê têne wergirtin. 

Di îslamê de jî milk, yê Xuda ye. Menfîet û mêhtingerî hîç nîn 
e. Îqtîsada Îslamî bi çareserkirina problemên însanî destpê dike. 
Parvekirin, ji dîgeran re jî bi taybetî ji bo xwedî îhtiyacan bihavil- 
bûn, şert e, ferz e. Wisa ye ku Cenabê Ellah, vê wek heqê feqîran 
îlan dike: 

0 a £ 

“Di malên wan (zengînan) de ji parsek (hewcedar) û bêparan 
(mehrûmên ku ji ber îffeta xwe naxwazin) re jî heqek heye .” 493 

Ev destûr, hem perwerdeya bikaranîna diravan e, hem jî wesîleya 
bi hev û din ve kelijandina dilan e. Yanî di îslamê de dirav; ne serkeh- 
nîya îhtîrasekê ne, lêbelê emanetek e ku divê li cihê xwe werin sarfki- 
rin. Heke ev emanet li cihê xwe were bikaranîn, li ser cihê xwe werin 
sarfkirin û heqê hewcedar û mehrûman jî li ber çavan were girtin, ew 
dem ew dibe serkehnîya îbadetekî mezin. Lêbelê ji bo qiwameke wiha 
pirr giring e ka dirav ji kuderê û çawa hatine qezenckirin. Lewra her 
tiştê ku hatibe qezenckirin awayekî qezenckirina wî heye û li gorî wî 
awayî dilê însanî jî şekl û awa werdigre. Xerckirin jî li gorî vê awa- 
wergirtinê bicih tê. Bi vê nêrînê heta tu bibêjî bes zerûrî ye ku em li 
şeklê qezenckirina xwe diqqet bikin. 

-însan berê xwe didin ser çi cure rêyên qezencê? 

- Di vê babetê de bi maneya berfereh du cure qezenc dibine 
mijara axaftinê: 

493. Zarîyat, 51/19. 

- 

Ya yekê; ew qezenc e ku di nav pîvanên dînî û wijdanî de tê 
bidestxistin. Di nav vê de rîayetkirina pîvanên îlahî heye. Exlaqê 
ticaretê heye. Helal, prensîbeke jêneger e. Menfîetperestî û xapan- 
din nîn e. Ev qezenc, heke bi zahirê xwe zêdebûneke zehf şanî nede 
jî lêbelê zêdebûna manewî ya vê daîmî bilind dibe. Lewra înfaqa 
vê serwetê, xêr û hesenatê wê zehf in. Ew takekesî bi merhemet û 
hizûra wijdanî digihîne. Bendeyên wiha, li hemberî mexlûqatan bi 
şefqet û merhemet dibin. Ev merhemet tekane wesîle ye ji bo mer- 
hemet li me jî were kirin. Mezinê me pêgemberê Xuda -sellellahû 
eleyhî we sellem- dibêje: 

“Hûn li yên li sererdê merhemetê bikin da ku yên li asîmanan jî 
merhemetê li we bikin!” i9i 

Qedera diravan di hissîyata însanî de têkil dibe. Wekî ku di 
gotineke pêşîyan de hatiye gotin: “Dirav wekî mar e, ketibe kîjan 
qulê ji wê dertê’.’ 

Ji bo fehmkirina ka malê kesekî çi qeder ji rêya heq e, meyzan- 
dina li cihên ku ew lê têne sarfkirin bes e, kafî ye. 

-Ya duduyan? 

-Ya duduyan jî ew qezenc e ku ji alîyê otorîte û hêzeke 
diyarkirî ve tê bidestxistin. Ev, bi giştî qezenca neheq e. Serweteke 
bi pençeşê e, ku bi rêyên wekî alîgirî û bertîlê tê komkirin. Ew di 
destê însanî de wekî pimpimokekê ye, ji nişka ve diwerime. Hinek ji 
van pimpimokan hene, li dinyayê dipeqin, hinek ji wan jî hene, wê li 
mehşerê bipeqin. Zêdebûna zahirî ya van qezencan, wekî mûzîkeke 
şîrîn ji însanî re xweş tê. Lêbelê alîyê manewî yê wan, ji serî heta bi 
dawîyê xusran û îsrafeke ebedî ye. Ji lewma ev qezenc; bi hêsanî li 
înfaq, xêr û hesenatan nayên sarfkirin. Belkû qismekî cuzî ji wan tê 
sarfkirin.. 


494. Tirmizî, Birr, 16. 

Mixabin di roja me ya îroyîn de rêya duyema cureyê qezencê, 
ji her kesî re cazibtir tê û sîstema kapîtalîst jî vê tehrîk dike. Çi cihê 
dagê ye ku gellek dilên mûmîn jî xwe bi dest vê herk û lehîyê ve ber- 
didin. Gellek însan, dikevin derd û hirsa pêşî qezenckirinê. Haleveku 
pêşî qezenca were bidestxistin şert e ku mirov hesabê wê yê axretê, 
bike. Dema dil ji îhtiras û çikûsîya xwe hişk û hola bibin û axretê 
nehizirin, hingê dibe ku însan bibe heybereke gesbkar û bêwijdan 
ku heq-hiqûqê nas nake. Yanî kapîtalîzm, însanan ji îhtîrasê ber bi 
wehşîtîyê ve tehf dide. Ji bo dîtina vê rastîyê, wiha meyzandina li 
tiştên ku li dinyayê têne jîyîn bes e, kafî ye. îstismar û zulimên ku îro 
di ber diravan de têne kirin, cihê wan di kîjan însanîyetê de heye? 
Bombekek tê avêtin, gîya û heywan, zar û zêç, nexweş û yextiyar ji 
hev û din nayên veqetandin û tev têne perîşankirin. Ne merhemet 
heye, ne şefqet! Diravên bixwîn, ên ku bi xwîna masûm û mezlû- 
man hatine boyaxkirin, wê kîjan însanîyetê ava û saz bikin? 

Yanî kapîtalîzma bêmerhemet, her ku diçe însanî, sade ji dira- 
van re ram dike û diravan jî dixe pût. 

-Baş e îslam çarçoveya hessasîyeteke çawa dide hînkirin? 

-îslam wekî ku di her mijarê de wisa ye, li hemberî serwetê jî 
bendeyî li hemberî Xuda berpirs û mesûl dijmêre. Lewra Ellah Teala, 
her tişt wek emanet daye însanî. Xuda di ayeta pîroz de dibêje: 

“Paşê ew roj, wê pirsa nîmetan (yên ku we li dinyayê ji wan 
îstîfade dikir) helbet ji we were kirin.” 495 

Ha serwet, divê di nav pîvanên vê hesab û mesûlîyetê de were 
bidestxistin. Ji ti gaveke şaş re mazeret û nîyeteke rast nabin. Ji xwe 
gotina; “ez qezenc dikim ji bo di pêş de xêrê bikim” û binpê-kirina 
pîvanên helal-heramîyê, berê-xwe-danên ji hemû berê-xwedanan 
bêxêrtir in, xwe xapînên nefsê ne. Lewra îslam têgihiştineke wiha; 





495. Tekasur, 102/8. 

“tu çawa bixwazî wisan qezenc bike, tu çawa bixwazî wisan xerc 
bike!” bi ti awayan qezenc nake. îslam vê mentiqa ku bingeha Kapî- 
talîzmê pêktîne: «Jê biqerin bila bike, jê biqerin bila derbas bibin!» jî 
bi awayekî qet‘î red dike. 

Di roja me ya îroyîn de ku însan ji maddê re ram bûne zerûrî 
ye ku misliman ji her zemanî zehftir bibe xwedî exlaqekî bilind, bi 
tirsa ji Xuda bizav bike, heta tu bibêjî bes heqê evdan li ber çavan 
bigre û di nav hissa berpirsîyê de bibe. 

Mesela li hemberî zehmetî û xitimînên bazirganî yên ku têne 
jîyîn divê misliman xwe di temînkirina iînansmanên neheq de têkil 
neke, divê ew van cure tengasîyan bi navgîna sazîyên fînansan ber- 
teref bike. Çi dibe bila bibe, xwe di ribayê de têkil nekirin, hem ji 
hêla berpirsî û aramîya me ya dinyewî ve, hem jî ji hêla berpirsî û 
aramîya me ya uxrewî ve meseleyeke zehf giringa me ye. 

Ji bilî vê jî, ji bo em karibin hem xwe, hem jî milkê xwe ji hêla 
maneyî ve temîz bigrin mijareke dîtira ku divê em lê diqqet bikin, 
bazdana ji wan bertîlan e ku di îhaleyan de di bin navê bexşîşê 
de têne dayîn. Nav çi qeder diguherin bila biguherin, mahîyet 
naguherin. Navên cuda û germ ên ku li heramîyan têne kirin, tes- 
ellîyên pûç û avzêrîyên cehennemê ne, ku mûhaseba hundurîna me 
kuh dikin. 


Ji sehabîyan Ebdûllah bin Ûmer -radîyellahû anhûma- guhasti- 
ye ku pêgemberê Xuda -sellellahû eleyhî we sellem- lanet li bertîlx- 
wer û bertîl-bexşan anîye . 496 


Mixabin îro ji serwetan, di van awayan û yên wekî van de ji 
her alîyan ve jehr dipijiqin. Heta misliman her wekî ku di zevîya 
mayînan de birêve diçe wisan zana, bidiqqet, hessas û bi-îhtîmam 
nebe, ewê nikaribe serweta xwe ji xirabîya van jehran xilas bike. 





496. Ebûdawud, Eqdiye, 4, hijmî hed. 3580. 

-Mirov dikare îhtîmam, diqqet û hessasîyeteke çawa tewsîye 
bike? 

-Ji bo vê, divê em jîyana bazirganî ya xwe, ne bi îstismar û 
xwedgemîya kapîtalîzmê, lêbelê bi diqqetkirina mûtleqa b tixûbên 
helalî û heramîyê şekl û awa bidinê. 

Dîsa divê em xwe ji ticareta ku ser dide, digihîje ekonomîya 
îsrafê jî biparêzin. Lewra îsraf, zêdebûna konfor û luksîyê, civakê 
perîşan dike. Di vî warî kartên krêdîyê ku xerckirinên nehevkêş 
zêde dikin jî xefk û kemînên abûrî ne, navgînên mêhtinê ne. 
Hewcedarî ji van re nabin mazeret. 

Lewra di rewşa hebûna îhtiyacan de pîvana îslamê diyar e: 
Qerzê hesen (ji bo Xuda deynê sipehî y) e. Ev deyn di mahîyeta 
deynekî wisa de ye ku noqbûyan keyfxweş dike û ji bo wan dibe 
çareyeke xilasîyê. Lêbelê kartên krêdîyê jî ew cure deyndarkirin 
in ku hê bêhtir wan di deynan de noq dikin, dixeniqînin. Sîstema 
kartên krêdîyê ne xerckeran, lêbelê sade yên ku didin xerckirin, 
qezenc dikin. 

Dan-xeckirineke wisan e ku ji bo hinek qezenc bikin, heta 
feqîran jî dixin nav vê xefkê, bi ber wan nakevin û wan tehf didin 
ji bo bi ken û bevken (di vê kemînê de) bileyîzin. Bi saya reqemên 
avzêrî yên ku têne kirin gellek mirovên reben ji lewma di rêyên 
geyrê meşrû de dibin qurbanî. Mesela ji keçeke feqîr re bi hezar 
û yek reqemên cîlakirî yên wekî van xapandin û jirêbirinan didin 
hînkirin; “tu, bes bi van dikarî hê bêhtir xweşik bibî, heke tu wiha 
bikî û wiha bijî tu yê bêhtir bi cazîbe bibî û tu yê xwe bi civakê bidî 
qebûlkirin!.” û bi van xapandinan dinyaya wê tê bi-serûbin kirin. Di 
encamê de keça reben xwe bi dest hesret û hirsa jîyanekê ve berdide 
ku berîka wê jê re têrê nake. Lêbelê heta ew bi daxwaza xwe negihe 
jî hirsa wê hê tûjtir dibe û di dawîyê de jî çi cihê dagê ye ku dikeve 
ser rêyên xirab û mehû dibe û diçe... 

- 

Bi vê nêrînê, berî her tiştî divê “ji xwe nexasim zengînîya riza 
û qenaetê” di dilên me de wek mezintirîn xezîne cihê xwe bigre. 
Fermaneke Cenabê Heq ji me re nîn e ku ji me re wiha bibêje; “ji hêla 
maddî ve hê bêhtir zengîn bibin!” Lêbelê sade ev fermana Cenabê 
Heq ji me re heye; “ji malê helal qezenc bikin, di nav pîvanên helal 
de bijîn û înfaq bikin!.. Yanî hewcedaran jibîr nekin!..” 

Naxwe divê em jîyana xwe û ticareta xwe li ser malên helal ava 
bikin. 

-Di vê nuqtê de mirovên ku fermanên Islamê bicih tînin jî di 
wan de hinek şemitînên zêhnî û hişmendî çêdibin. 

-Mixabin di roja me ya îroyîn de kapîtalîzm, dinyaya manewî 
ya me ew qeder wêran kiriye ku di fîrmayên dînî bi xwe de jî karên 
ji exlaq û şîarên îslamê re ne guncaw û mûnasib êdî bûne karên 
xwezayî û jirêzê. Gellek însanên ku diçin hecê û nimêj dikin jî 
dibêjin; “divê ez pirrtir qezenc bikim ji bo zehftir xêran bikim!” bi 
vî awayî dikarin gav bavêjin nav tiştên şaş û çewtîyên ku hîç neyên 
qebûlkirin. Yanî helal û heram tevlîhev dijîn. Mesela reklamên 
geyrê exlaqî, sekretêrên ku bi cazîbeya xwe di jîyana kar de mûşterî 
û kiryaran dikişînin, hinek ji wan şaşîyan e ku ji her şaşîyên din 
bêhtir bi ber çavan dikevin. Ji ber ku qezenca dinyayê ketiye pêşîya 
karê axretê, nefs dibêje; “ev kar wiha birêve diçin!” û ew ji xwe re 
mazeretan hazir dikin, terefê heramê karê wî jê re hîç ne gem e, 
ew bi wî alî re hîç elaqedar nabe. Mixabin ev, ne qezenc e, belkû 
mayînên îflasê ne, ku ewê li axretê bipeqin. 

Bi vê nêrînê, di bazirganîyê de ji nû ve lazim e mirov xwe bi ser 
her meseleyê de cuda cuda bitewîne, pê re elaqedar bibe. Heta bi 
mirovên ku em li cem xwe didin xebatê û wan îstixdam dikin jî divê 
em li her tiştî diqqet bikin û divê em bi vê yan jî wê sebebê hessasîy- 
etên Îslamî binpê nekin. Divê em zilaman di karên jinan de û jinan 
jî di karên zilaman de nedin xebatê û bi vî awayî wan ji bo kirina 

şugilekî ji fitreta wan re berevajî mecbûr û bêgav nekin. Di vê mijarê 
de ji bo me divê exlaq û prensîbên îslamê ku bi awayê sipehîtirîn 
endazan dîyar dikin, bibin tekane destûra me. Divê em ji evdînîya 
xwe re û ji heqê evdan re di ronahîya îxtar û pêşagahîyên îlahî de 
îtînayê şanî bidin. 

Mezinê me Pêgember berî wefat bike wiha gotiye: 

“Nimêj, bi taybetî li nimêjê diqqet bikin. Di bara yên di bin destê 
xwe deji Xuda bitirsin ,” 497 

Mezinê me Pêgember di dirêjahîya jîyana xwe de ji bo mafê 
hemû mexlûqatan fewqelade îtîna şanî daye, di esnaya wefata xwe 
de jî heqê evdan di rojeva xwe de girtiye û digel bêmecalîya xwe jî ji 
mala xwe derketiye çûye nizgeftê û ev axaftin kiriye: 

“Eshabê min, min bê-agahîya xwe malê kê sitandibe, ha va ye 
malê min, bila werin wergirin!.. Heke min bi neheqî lipişta kê xistibe, 
ha vayepişta min, bila werin lê bide!.” m 

Van hevokên ku eshabê kîram di hêstirên çavan de gerq diki- 
rin; talîmateke manedar e ku di heqîqetê de giringîya heqê bendan 
ji me re şanî dide. Mezinê me Pêgember bi vê hedîsa şerîfa xwe ku 
wê heta qiyametê berdewam bike di şexsîyeta xwe de ji bo ummeta 
Mûhemmed mîsaleke fiêlî daye. Êdî wezîfa ku dikeve ser milê me 
ev e; em karibin xwe di ronahîya van endazan de mîzan bikin, 
bikişînin. 

Lewra mafê bendeyan, cehalet û zulimeke ku li qiyametê 
dimîne û însanî bi felaketa ebedî dûçar dike. îro kapîtalîzm, heqê 
evdan nas nake. Mirovên perçiqî hê bêhtir têne perçiqandin. Li her 
tiştî bi çavê mûbah dinêre. Haleveku di îslamê de gavên ku diçin 
heramîyê jî heram in. 

497. Ebûdawud, Edeb, 123-124/5156; îbnû Mace, Wesaya, 1. 

498. Binêrin. Ehmed, III, 400. 

- 

Welhasil îro, mûhasebekeke wijdanî ya zehf xurt lazim e. 
Daweşîneke xurta ku me bîne ser halê me!.. Lewra sermaye mohra 
xwe li takekesî dixe. Haleveke divê takekes bikarin mohra xwe li 
sermayeyî bixin.. 

-Ez benî, evê çawa were temînkirin, haleveku dirav cewhera 
kapîtalîzmê ye û her tişt jî li dora wan digere? 

-Ji bo vê, divê mirov nebe mehkûmê diravan lêbelê bibe hakimê 
wan. Ev jî bi îtaetkirina ji fermana hakimê hakiman re çêdibe. Bi 
qenaeteke ku ber bi tenbelîyê ve naçe, çêdibe. 

De li civakê binêrin: Gellek mirov di warê maddî de zehf 
îmkan bidest xistine, lêbelê hê jî bêhizûr û bêtebat in. Hinek ji wan 
dîn û har dibin. Li gorî zemanê berê sewîya zengînî û refahê zehf 
zêde bûye, lêbelê buhran, qeyran û dîn û harbûnî jî zehf zêde bûne. 
Jîyana malbatê tarûmar bûye. Telaq û jihev-cudabûn zêde bûne. 
Zarûzêç perîşan in. Ji ber ku neslek ji germîya malbatî mehrûm e, 
êdî bûye ku li kolan û sikakan li seadetê digerin û ji însafa kolanan 
re hatine hiştin, hatine tehfdan. Yanî sîstema kapîtalîsta ezperesta 
ku helal û heramîyê nas nake, hizûr ji civaka me re neanîye. 

Seydayê me Nûreddîn Topçû di lîseya Îmam-Xetîbê de dihate 
dersa me, hinek caran ev pirs dikir: 

“-însanê îro dilşad e, yan jî însanê doh dilşad bû?” 

Piştre jî wî madde bi madde ji me re vedigot ka însanê doh 
çi qeder dilşad û hizûrdar bû, li hemberî wî însanê îro jî çi qeder 
bêhizûr û bêmerhemet e. 

-Ez benî, zengînî wekî îmtîhaneke zehmet dixuyê? 

-Li gorî şert û mercên xwe zengînî jî û feqîrî jî îmtîhaneke ze- 
hmet e. Li ser esasê zehmetîya xwe hîç ti zemanî yek ji wan ji ya din 
hêsantir nebûye. Ji lewma divê ji tiştên ku me li jorê gotin mirov 

dernekeve ser rê û pê re ev qenaeta şaş hasil nebe ku mirov bibêje; 
ji bo hizûrê bibîne bila em feqîr bibin. Yanî dema em di bara mal û 
milk de berpirsîya xwe û jîyîna di ronahîya pîvanên îlahî de tînin 
zimên, bila ti kesî sewq neke vê şaş fehmkirin; “naxwe bila feqîrtî 
were tercîhkirin.” Divê her kes zanibe ku îslam, bi ti awayan zengîn- 
bûna însanî qedege nake. Bi berevajî vê di Qur’ana Pîroz de dused 
200 ayet zehftir hene ku di wan de fermana “înfaq bikin!” derbas 
dibe ku ev jî bi nêrînekê tewsîye dike da ku însan zengîn bibin heta 
karibin înfaqê bikin, sedeqan bidin. Lêbelê mijara ku em dixwazin li 
serê rawestin, ev nuqte ye; divê em zorê li teqsîma îlahî yanî zorê li 
sînorên qederê nekin û em ji bo zengînîyê jî her rêyê meşrû nebînin. 
Yanî em bigihin vê fezîletê ku bi pîvanê Cenabê Heq kiribe nesîb 
em ji malê helal qezenc bikin û em karibin hinekî ji qezenca xwe jî 
înfaq bikin.. 

Lewra wekî ku doh wisan bûye îro jî îhtiyac bi wan mirovên 
qezenc helal, dilovan û maldar heye ku ji feqîr û fuqera û gerîban re 
bibin penahgeh û êwirgeh. 

Mesela di ogira refaha maddî de xirab nekirina hizûra dilî 
ye.. Mirov reşkujîyê li dijî hizûra dilî neke ku wê di nav sipehî- 
tîyên îslamê de were meydanê... Mirov karibe bibe însanekî dil ê 
dîgerkam.. Mirov jibîr neke ku zengînîya esilî û bêdawî di jîyana 
qelbî de ye.. 

-Mirov dikare Hezretê Ebûhenîfe ku hem alimekî mezin ê 
îslamê bû hem jî bi bazirganîyê re meşxûl dibû di vê mijarê de 
wek nimûne behs bike? 

-Helbet. Hezretê Ebûhenîfe, wekî ku di îlm û zanînê de wisan 
bûye, ew di amelên salih de jî bi rastî yek ji sîmayên nimûneyî bûye. 
Ji xwe nexasim exlaqê wî di jîyana bazirganî de û bizavên nimûneyî 
yên wî ku bi taybetmendîyên şexsîyeta destanî ya Îslamî tije ne. Em 
dişên (dikarin) bibêjin; di civaka me de ku têde hestên biratîyê lawaz 

bûne, hizûr û aramîya civakî winda bûne û kîn û dijminahî zêde 
bûne, wekî Hezretê Ebûhenîfe îhtiyac bi seferberîyeke ciddî ya ex- 
laqê bazirganîyê heye. Yek ji nimûneyên bêjimar ên wê jî ev e: 

Hezretê Ebûhenîfe, kesekî pirr zengînê xwedî serwet bûye ku 
wî debara xwe bi bazirganîyê dikir. Lêbelê ji ber ku ew bi îlmê ve 
meşgûl dibû, karên bazirganîyên xwe bi navgîna wekîlê xwe birêve 
dibirin û wî bi xwe jî ew sehr dikirin, kontrol dikirin ka ew ticareta 
hatiye kirin di çarçoveya helal de bûye yan jî na. Di vê mijarê de 
ew qeder ew hessas bû ku carekê şirîkê wî Hefs bin Ebdûrrahman 
şandibû ji bo qumaş bistîne û jê re gotibû: 

“-Ya Hefs! Di mal de ev û ew uzr hene. Ji lewma vê ji mûşterîyan 
re bibêje û ev qeder erzan jî bifiroşe!” 

Hefs jî bi bihayê ku îmam jê re gotibû, ew firotibû, lêbelê jibîr 
kiribû uzrê ku têde hebû ji mûşterîyan re bibêje. Dema Hezretê 
Ebûhenîfe rewş hîn bû, ji Hefs bin Ebdûrrahman pirs kiribû, jê re 
gotibû; 

“ Tu mûşterîyê ku qumaş kirrîye, nas dikî?” 

Dema Hefs jê re got; ez mûşterî nas nakim, îmam bi endîşeya 
ku wê leke bikeve qezenca helal, wî qezenca xwe ya ku ji wî malê 
firotî bidestxistî tev wek sedeqe belav kir. Ha ev teqwadarîya wî, bi 
zêdetir jî bereket xiste nav bazirganîya maddî û manewî ya wî. 

Ji bo mirov fehm bike ka mirovek dilpaqij, xwedî-îxlas û ehlê 
îstîqametê ye, ji îbadetên ku ew dike zêdetir divê mirov li vê binêre 
ka wî ew îbadet bi kîjan sewîya qelbî û ew di kîjan rewşê de kirine. 
Nemaze divê mirov diqqet bike ka bizav û hereketên wî bi exlaqê 
îslamê re guncaw in û qezenca wî ji helalîyê ye, yan jî na. Di vê mey- 
danê de Hezretê Ûmer -radîyellahû anhû- dema li cemê medhê yekî 
dihate kirin, wî sê pirs ji wî kesê ku medh dikir, dikirin: 


“-Te, bi wî re hîç cîrantî, rêwîtî yan jî bazirganî kiriye?” 

Dema mûxatebê wî jê re digot; min ew hersê jî pê re nekirine, 
jê re digot: 

“-Naxwe medhê wî neke, lewra tu bi awayê layiq wî nas nakî!” 
Ji lewma Sufyanê Sewrî -quddîse sirruh- gotiye: 

“Dîndarîya însanî bi qasî helalîya nanê wî dibe.” 

Rojekê dema jê re hate gotin: 

“-Ez benî! Ji kerema xwe fezîleta kirina nimêjê di sefa yekê de 
vebêje?” Wî bal kişand ser parîyê helal û ev bersiv daye wî: 

“-Birayê min! Tu nanê xwe ji kuderê qezenc dikî, tu li vê binêre! 
Piştî qezenca te helal be, tu kîjan sefê bixwazî di wê de nimêj bike; 
di vê mijarê de zehmetî ji te re nîn e.” 

Bavê min Mûsa Efendî -quddîse sirruh- bi îşaret pêdana 
qezenckirina helal di bazirganîyê de û giringî û bereketa têkilî 
qezenca xwe nekirina heramîyê de ev jî bi vê bûyerê vedigot: 

“Cîranekî me yê geyrê mûslim hebû. Piştre misliman bûbû. 
Rojekê dema min sebebê bi hîdayetê gihiştina wî jê pirs kir, wî wiha 
got: 

«Li Acîbademê cîranê min ê zevîyê Rebî Molla bû, di bazir- 
ganîyê de exlaqê wî yê xweş ji bo mislimanbûna min bû wesîle. Rebî 
Molla, zatek bû, şîr difirot û wilo debara xwe dikir. Ew wextekî êvarê 
hate cem me û got: 

“Kerem bikin, ev şîr yê we ye!” 

Ez mame şaş û min jê re got: 

“-Çawa dibe? Min şîr ji we nexwestiye!” 

Wî însanê hessas û zarîf got: 

- 

“-Bê xebera min jê çêbibe, min dît ku heywanek ji heywanên 
min ketiye nav zevîya we û têde çêrîye. Ji lewma ev şîr yê we ye. Heta 
çêrîya ku heywanî xwariye ji bedena wê xilas nebe ezê şîrê wê ji we 
re her bînim..” 

Heke çi qeder min jê re gotibe: 

“-Cîran ev çi gotine? Ma tişta ku wê xwarî ne giya ye? Bila helal 

be!..” 

Rebî Molla got: 

Na, na, wisan nabe! Şîrê wê heqê we ye!..” 

Heta ew çêrî ji zikê heywanê xilas bû jî wî ew şîr ji me re anî. 

Ha vê bizava wî însanê mûbarek, zêde zêde tesîr li min kir. Di 
encamê de perdên gefletê ji ber çavên min rakirin û taveroja hîday- 
etê di dilê min de hilat. Min ji xwe bi xwe re got: 

“-Dînê însanekî wiha exlaq mezin, bêşiwar dînekî ji her dînekî 
din mezintir e. Ev dînê ku însanên wiha zarîf, heqnas, mûkemmel 
û tertemîz digihîne di rastîya wî de hîç şubhe nayê kirin!” û min 
kelîma şehadetê anî û ez misliman bûm.»” 

-Di dinyayeke navend dirav de gihiştina bi van bizavan nax- 
uyê. Lêbelê gellek nimûneyên sipehî yên ku hatine jîyîn jî hene. 
Em dixwazin di dawîyê de bersiva zatê ‘alîyê we li ser vê pirsê 
wergirin; “divê mirov çi bike?” 

-Ev qisseyên bihikmet, di mijara qezenca helal û heram de bi 
awayekî bariz li holê datînin ka divê em çi qeder titîz û bi îhtiyat 
bibin. Lewra qezenca helal yek ji esasên bingehîn ên teqwayê ye. Li 
ser vî esasî Mezinê me pêgemberê Xuda -sellellahû eleyhî we sel- 
lem- di hedîsa şerîf de gotiye 

“Bazirganê rastbêj, durust û pêbawer; bi pêgemberan, siddîqan 
û şehîdan re ye.” 499 

Lewra bazirganê dil hessas ê ku wesfê pêrebûna bi pêgember, 
siddîq û şehîdan re qezenc kiribe, ji bo derdorên xwe dibe wesîleya 
hizûr û bereketê, ew ji bo xwe bi xwe jî li herdu cîhanan, hem li din- 
yayê, hem jî li axretê bi seadetê digihe. Lêbelê ewên ku ji îhtîrasên 
dinyayê re meglûb bibin çendan xuya bibe ku ew li vê alemê selte- 
netê diajon jî ew li alema bêdawî dibin sefîl û belengazên ebedî û 
neşên xwe ji vê rewşê xilas jî bikin. 

Di bazirganîyê de ewên ku berê xwe didin ser îhtîras û xapand- 
inê Hezretê pêgemberê Xuda -sellellahû eleyhî we sellem- wan 
ji xwe najimêre û wan ji xwe cuda dike. Di hedîsa şerîf de wiha 
hatiye: 

Rojekê Hezretê pêgemberê Xuda -sellellahû eleyhî we sellem- li 
çarçîyê rêya xwe bi cem firoşerekî dixe. Destê xwe li bin loda gen- 
imê wî dixe. Dema hest pê kir ku ew şil e, jê pirs kir, jê re got: 

“-Ev çi ye?” 

Wî firoşerî jê re got: 

“-Ya Resûlê Xuda! Baranê ew şil kir.” 

Vêca Mezinê me -sellellahû eleyhî we sellem- jê re got: 

“-Ma çênedibû ku tu vî qismê şil deynî serê û bikî ku însan wî 
bibînin? Kî, bixapîne neji min e.” 500 

Dîsa pêgemberê Xuda -sellellahû eleyhî we sellem- dibêje: 

“Her ummetekfitna wê heye. Fitna ummeta minjî mal e.” 501 

499. Tirmizî, Buyû, 4. 

500. Mûslim, îman, 164. 

4flt 501. Ehmed bin Henbel, IV, 160. 

- 

“Wê zemanekî wisan were kuji însanî re ne hîç gem be gelo wî 
malê xweji helalîyê qezenc kiriye, yanjîji heramîyê’.’ 502 

“Ez di piştî xwe de ditirsim ku çîçekên (nîmetên) dinyayê û 
zînetên wê ji we re werin vekirin û hûn jî dilê xwe bi dest wan ve 
berdin!” 503 

Carekê Mezinê me Pêgember ji eshabê kîram re axaftin kir û 

got: 

“Ez ji bo we ji xizanîyê natirsim. Lêbelê ez ji bo we ditirsim ku 
çawa dinya li ber ummetên berî we hatibû raxistin, wisan ew li ber we 
jî were raxistin, çawa ewji bo dinyayê bi hev re ketibûn pêşbazîyê hûn 
jî wisan bi hev re bikevin pêşbazîyê û çawa dinyayê ew birine helakê 
ew wisan wejî bibe helakê.’.’ 504 

Ev hedîsa şerîf, tam jî mijarên roja me ya îroyîn xulase dikin. 
Welhasil ew gefletên ku di hedîsên şerîf de îşaret bi wan hatiye dayîn 
zêde xuya bûne û dil jî çendan hewl bidin terka heramîyan bikin jî 
di roja me ya îroyîn de hê dilan ew nehiştine, rîayetkirina helalîyê 
yek ji meseleyên mûhîmtirîn û yek ji îbadetên giringtirîn e. 

îro misliman, divê hewl bide xwe ji her cure xirabîyên kapî- 
talîzmê biparêze. Divê xwe ji bi hirs û îhtîras anîna diravan bazbide. 
Ew di nav kîjan şert û rewşan de dibe bila bibe, misliman divê ji bo 
van taybetmendîyên ku lazim e di her mûmînî de hebin, bibe xwedî, 
her wekî tirsa ji Xuda, rizaya Xuda, merhemeta li civakê, exlaqê 
îslamê, li ber çavan girtina heqê evdan û bi mazeretên pûç binpê- 
nekirina sînorên helal û heramîyê.. 





502. Buxarî, Buyû, 7, 23. 

503. Buxarî, Cîhad, 37; Mûslim, Zekat, 121-123. 

504. Buxarî, Rîqaq 7, Cizye 1; Mûslim, Zuhd 6. 

Di şert û mercên roj a me ya îroyîn de îcab dike mirov vê jî di bîr 
bîne; merhemetkirina li feqîran, li bêkesan û li mirovên ku di nav êş 
û janan de dijîn, divê hissa her mirovê xwedî însaf û merhemet be. 

Lêbelê esas bedbextên ku divê dilê mirovî bi wan bişewite; 
ji mezlûman zêdetir wijdana zaliman û rûhê wan eşrafa ye ku di 
nav seltenetê de dijîn; lêbelê ji nefsa xwe re bûne êsîr û dilên biq- 
irêj ên wan zengînên gesbkar e ku di sîstema kapîtalîsta îstismarê 
de divê berî hewcedaran dilê mirov bi wan bişewite.. Ev rebenên 
rastî, bêhtir ji merhemetê re guncaw in. Ev berketin û merhemet jî 
navê xilaskirina wan ji halê ku ketine navê ye û bi wesîlebûna ji bo 
hîdayeta wan e. 

Mezinê me Pêgember gotiye: 

“Xudayê min, ez bi te xweji îlmê kufeyda nade, qelbê ku natirse, 
nefsa ku têr naxwe û dûayên ku qebûl nabin, diparêzim ,” 505 

“Berî feqîrtîya ku dide jibîrkirin û zengînîya ku dide harkirin 
werin, lezê li kirina amelên salih bikin.’.’ 506 

Wekî ku di van hedîsên şerîf de jî hatiye gotin, ew feqîrtîya ku 
Xuda bi mirovî dide jibîrkirin û zengînîya ku mirovî har dike di 
hemberî hev de wek mûadil û hevkêş hatine qebûlkirin. 

Cenabê Heq, me tevan di nav sipehîtîyên îlahî de bide 
jîyandin! Reva ji her cure heramî û tiştên bişubhe ji bo me bike 
nesîb! 

Amîn... 





505. Mûslim, Zikr, 73. 

506. Binêrin. Tirmizî, Zuhd, 3/2306. 

A-a 

Abid: Ew mêrê ku zehf îbadetê dike, 
Xudahebîn, zahid. 

Alenî: Li ber çavên her kesî, li meydanê, 
neveşertî, eşkere, dîyar. 

Alîcenab: 1. Comerd. 2. Şerefmend, bi 
heysîyet, serbilind, serberz. 

An'ene: Adet, kevneşopî û ew urfên ku 
ji nifşekê ji bo nifşa piştî wê têne 
guhastin. 

Aqîbet: 1. Paşîn, nîhayet, axir, encam, 
ekam, netîce. 2. Di dawîyê de. 

Aqîde: Îtîqad, îman, bawerîya dînî. 

Ava heyatê: 1. Kî jê vexwe, ew heyata 
ebedî jê re bexş dike. 2. Ava zehf 
şîrîn û sivik. 

Awene: Arîkaran, rêhevalan, ewên ku di 
karên xirab de ji hev re piştevan in, 
hev-aqil, kase-alîs. 


B-b 

Bêgane: 1. Bê elaqe. 2. Ne naskirî, biyanî, 
ecnebî. 3. Di Tesewwifê de ewê ku 
têkilîya xwe ji dinyayê qut kiriye. 
Belaget: Zanista rêz û rêçên Edebîyatê. 
Tekûzîya di peyv û nivîsê de. 
îfadeya bi tesîr û bi huner. 


Bende: 1. Kole, evd, girtî, girêdahî. 2. 
Bindest, ne azad, ewê ku întîsab 
kiriye, terefdar, alîgir. 

Bereket: 1. Destferehî, nîmet-pirrî. 2. 
Xêr û seadet. 3. Xêr û xweşî. Feyz, 
rêhtina xêran û ferehvanî ye. Xêr û 
xweşîya ku naqede, t‘am-jê dîtin e. 

Besîret: 1. Dîtina bi dilî, dîtina rast û 
biendaz, jîrîtî, şûmbûn. 2. His, 
dîtina dûr, dûrebînî. 3. Fîraset, 
fehmkirin, kûrbînî. Pêşebînî, dîti- 
na bi qelb e. Dîtina bi qelbî, dîtina 
rast û bi endaz, dûrbîn, feraset, 
fehmkirin. 

Beşerî: Tişta xasê însanî, bi însanî re 
elaqedar, jêder-însan. 

Bey‘et (Bîat): 1. Hevpeymanîya ku bi 
zehfî bi girtina bi destan tê kirin 
û ew soza sedaqet û pêbendîyê ye 
ku ji bo serokê dewletê tê dayîn. 
2. Ketina bin hukmranîya kesekî, 
îtaet ragihandin. 

Beyhûde: Bêfeyde, bêmûfa, li ber çav 
nayê girtin, bêencam, bêmane. 

Beytû’l-mal: Dirav-xane, ew di hiqûqê 
îslamê de navê darayî, malîye, 
xezîne ye. 

Bi wechê layiq: Bi awayê layiq, wekî ku 
pêwîst, wekî lazim. 

Bugz: Hissa dijminahîyê, nefret, kîn, 
dijminahîya ji dil û hinavan. 

Buhtan: Îftîra, bêbextî, bi neheqî sûc 
xistin stûyê yekî, îsnada sûcê 
neheq. 

C-c 

Celadet: Agîdî, qehremanî, lehengî, 
nebezî, mêrxasî, çavnetirs. 

Celb: Anîn, kişandin. Banga nivîskî. 

Cemalî: 1. Tişta ku li sifetên Xuda Teala 
yên cemalî vedigere. 2. Ewê ku bi 
mîzaca xwe xwediyê cemalê be, 
sipehî be, bedew be, lihevhatî be, 
lutfkar û dilovan be. 

Cemalûllah: Sipehîtîya bêdawîya Heq 
Teala. 

Cemser: Qutb. 

Cîhan-şimûl: 1. Ewa ku her derê dide 
ber xwe. 2. Di çapa dinyayê de, 
di pîvana dinyayê de, bi endaza 
cîhanî. 

D-d 

Derbûmesele: Gotina pêşîyan, wecîze. 

Destanî: 1 .Qehremanîya ku ji lehengê 
destanî re layiq be, bi agîdî. 2. Bi 
destanê re elaqedar. 

Dîgergem: Ewê ku gema dîgeran dixwe, 
geyrê xwe difikre, gema mirovên 
din ji xwe re dike gem. 

Dîrayet: 1. Zekawet, agahî, têgihiştin, 
tijefehmî. 2. Baladest-bûn, dest- 
bilindbûn, mûqtedirbûn. 


Dûçar: Mûbtela, bela-lêketî, pêvedayî, 
hatî-girtî, pêgirtî. 

E-e 

Ebrar: Gel-jimareya Birr e. 1. Ewên ku 
qencîyê dikin, xêrê dikin. 2. Kesên 
paqij û xwedî teqwa. 

Egoîst: Xwebîn, ezperest, ezgo, xwex- 
waz. 

Ehlûllah: Ehlê Xuda, xelkê Xuda, 
peyayê Xuda, ewlîyaûllah, rîcalûl- 
lah, welîyan. 

Ehsenê teqwîm: 1. Awayê ji hemû 
awayan sipehîtir û mûkemmeltir. 
2. însan. 

Ehwal: Geljimareya hal e. 1. Halan, 
rewşan. 2. Bûn û çêbûnan, rewş, 
wezîyet. 3. Di Tesewwifê de halên 
manewî yên ku dana Xuda ne. 

Enfûsî: Tişta ku di nefsê de çêdibe. 2. 
Tişta ku hatiye hizrkirin, tişta ku 
xasê zêhnê ferdî ye, subjektîf. 

Esfîya: Geljimareya safî ye, yanî saflyan, 
dilpaqijan. 1. Ew kesê semîmî, 
qelb-temîz, ewê ku rêya rast girti- 
ye. 2. Dostên rastî, ezîzan. 

Ewrad: Geljimareya wird e. 1. Zikrê ku 
bi awayekî xusûsî tê kirin. 2. Ew 
beşên Qur’anê ku zehf tên xwen- 
din, peyvên li zimanan. 

Ewwelîyet: Pêşîtî, teqeddum, rêza pêşî. 

Eyan: Dîyar, xuya, eşkere, li meydanê. 

Ezamet: 1. Mezinatî, bilindahî. 2. 
Kibr, gurûr, xwe mezin kirin. 3. 
Şanîdanî, xweşanîdanî. 

Ezkar: Geljimareya zikr e. Zikran, 
dibîranînan. 2. Dubare dubare 
bîranîna Xuda bi navên wî yên 
dîyar û bi dûayên diyar. 

‘Ela: 1. Hê zehftir, ya ji hemûyan bil- 
indtir, balatir, berztir. 2. Zehf baş, 
pirr xweşik, enfes. 

F-f 

Farîqe: Cudaker, veqetîner, cihêker. 

Fecir: Sipêde, elinde, berbang, dema 
destpêka hilatina taverojê, tarîya 
berî derketina tavê. 

Femê mûhsin: Devê mûbarek ê serkeh- 
niya bexş û îhsanê. 

Feraza: 1. Em ferz bikin ku, ferz bikin 
ku, em bigrin ku, em bijmêrin ku. 
2. Hatina peyvê, behsa xeberê. 

Ferza-ayn: Ew ferza ku her kes ji bo 
bicihanîna wê mûkellef e. Her 
divê ew wê eda bike. 

Fesahet: Jîrîtîya zêhnî, qabilîyeta zû feh- 
mkirina tiştekî, ji rûyê wî fehm- 
kirina amadekarî û exlaqê kesekî, 
hesta çêbûna tiştekî berî hatina 
wî ye. 

Fikrîyat: Geljimareya Fikret e. 1. 
Karûbarên bi fikr re elaqedar, 
karên ramanî. 2. Bîrdozî, îdeolojî, 
sîstema fikr û ramanî. 

Fîraset: Qabilîyeta têgihiştin, fehmkirin 
û sehkirina maneyê ye. 

Fisq û ficûr: Gunehkarî, şemitîna exlaqî. 
Derketina ji rêya Heq, nankorîya 
li hemberî Xuda, îsyankarîya li 
hemberî Xuda. Noqbûna di sefa- 
hetê de. Xaîntî. Bêdînî, bêexlaqî. 

Futûhat: Geljimareya fethê ye. Fethan, 
serkeftinan, zaferan. 


G-g 

Gewre: Mezin, nehît, gizir, pîr. 

Guzîde: Bijarde, bijardî, neqandî, 
mûmtaz. 

G-g 

Gaîle: 1. Derd, diltengî, keder. 2. Felaket, 
mûsîbet. 3. Mûharebe, şerr, ceng. 

Gasib: Gesibkar, ewê ku bi zorê werdi- 
gre, zordest, talankar, yagmekar. 

Gelet: 1. Şaş, çewt, nerast, xirabî, şaş- 
bûn. 2. Peyvek, yan jî komeke 
peyvan wek qaîde, yan jî wek awa 
û şekl şaş bikaranîn. 

Geleta ru’yetê: 1. Şaşbûna çavan. 2. 
Ew nezaketa xistina stûyê xwe 
ya sebebekî, yan jî tiştekî, yan jî 
rewşeke xiraba ku yekî din bûye 
sebebê wê; lêbelê ji ber nezaketa 
xwe ji mûxatebê xwe re nabêje bi 
sebeb te çêbûye lê dibêje; ez bûme 
sersebebê wê. 

Geyrê îxtiyarî: Bê vîyana xwe, bê hemdî 
xwe, bê haya wî jê hebe, ne di dest 
xwe de. 


H-h 

Hacet: Hewceyî, îhtiyac, lizûm, pêwîstî, 
mûhtacîtî. 

Hadî: 1. Ewê ku hîdayet dike, rêya rast 
şanî dide, tîne ser rêya heq. 2. 
Pêşîvan, rêzan, rêber. 3. Sifetek ji 
sifetên Ellah Teala ye. 

Hadîsat: Geljimareya hadîset e, yanî 
hadîseyan, bûyeran, rûdanan, 
qewimînan, weqaetan. 

Haiz: Malik, sahib, xwedî, hilgir. 

Haletê rûhî: Rewşa gîyanî, halê rûhî, 
rewşa psîkolojîka însên. 

Hazarat: Geljimareya hezret e. Yanî 
Hazir, îhtîram, sîyanet, rêzdarî ye. 
Ev peyv di axaftinê de di pêşîya 
navan de ji bo hurmetê tê bikara- 
nîn. Ji bo mêran Hezretê, ji bo ji- 
nan jî Hezreta. Kurtenivîsa wê jî 
Hz. e. 

Helawet: Şîranî, lezzet, çêj, zewq. 
Hemaqet: Gelaya fehmkirinê, fehmkorî, 
tênegihayî, berneketî, nefehm. 
Heqşinas: Ewê ku heq û heqîqetê nas 
dike, heq û heqîqetê qebûl dike, 
ewê ku dibe peyrewê rêya rast û 
durust. 

Hesenat: Geljimareya hesenet e, yanî 
qencîyan, rewşên çak, karên xêrê, 
amelên salih. 

Hesr kirin: 1. Xaskirina kesekî, yan jî 
meseleyekê ji bo tiştekî ye, di wê rê 
de sarf-kirina wê ye. 2. Ji umûmi- 
yetê deranîn, sînordarkirin. 
Heysîyet: Qîmet, biha, şeref, rûmet, 
îtîbar, navûdeng. 

Hinartin: Şandin, rewan-kirin. 

Hîssîyat: Geljimareya hîssîyet e, yanî 
hisan, hestan. 

Hîyerarşî: Tertîbîyet, birêkûpêkî, 

întîzamîyet, rêza rutbeyan, risteya 
mewqî û rutbeyan ji jêrê ber bi 
jorê ve, silsileya meratiban. 

î-î 

ÎTaya kelîmetûllah: Bang-hildêrana 
yekîtîya Xuda, bilindkirina îslami- 
yetê. 

- 



Îbtîdaî: 1. Destpêkî, sereta, bi destpêkê 
re têkildar. 2. Besît, prîmîtîf. 3. 
Xam, bikarnehatî, neşigulandî. 

îcabet: Çûna dawetê, bi xebera yekî 
kirin, bi erênî bersivdana bang û 
gazîyê, daxwaz qebûlkirin. 

îfrat: Zêdegavî, serxweveçûn, sînorê 
xwe derbaskirin, ji tixûbê xwe 
bûrîn. 

îfsad: Fesadî derxistin, xirabî, gellacî, 
tevlîhevî derxistin. 

îgwa: Harkirin, ji rê derxistin, ayarki- 
rin. 

îhdas: Peyda-kirin, anîna holê, derxis- 
tina rastê. 

îhya: 1. Ji nû ve heyat pê dan qezencki- 
rin, hişyarkirin, vejandin, sagkirin, 
xurt-kirin, taze-kirin, sazkirin, 
geşkirin, îmar. 2. Bi îbadetê der- 
baskirina şevekê yan jî wextekî ye. 

îllet: 1. Nexweşî, nesagî, xestetî. 2. 
Kêmendamtî, xirab-bûn. 3. Sebeb, 
sedem. 

îlqa: 1. Danîn, hiştin, avêtin. 2. Telqîn- 
kirin, dan-hînkirin, îlham avêtin. 

Îltîca: 1. Penah xwestin, êwirîn. 2. 
Pêbawerbûn, xwe pê sipartin. 3. 
Dûa û lavlavkirin. 

Îmtîyaz: 1. Bêhtir xwedî-heqbûna ji bo 
heq û îmkanên ku ji dîgeran re 
hatine naskirin, cihêwaz. 2. Xwedî 
ferq bûn, cihêwazbûn, çêtirbûn. 3. 
Di xusûsa karekî de ruxset sade bi 
sazîyekê yan jî kesekî ye. 

În'îkas: Ekis bûn, xuyabûn. 

Înkîşaf: 1. Vebûn. 2. Mezinbûn, 
pêşveçûn. 3. Derketina meydanê. 
4. Xuyabûna sirrekî, yan jî halekî 
manewî. 

însicam: Çûna birêkûpêk, hemahengî. 

Îstîab: 1. Di nav xwe de girtin, xistina 
nava xwe. 2. Girtin, kiraskirin. 

Întîbah: 1. Şîyarbûn, şîyarî. 2. Çav- 
vekirî. 

îqame: 1. Rûniştin. 2. Rakirin, rabûna li 
ser pêyan. 3. Derxistina meydanê. 

îqbal: 1. Şens, nesîb, talih, qismet, 
qubal. 2. Bi rasta yekî ve vegerîn. 
3. Di rêya xwe de çûna karan. 4. 
Arzû, taleb, daxwaz. 

Îrtîkab: Kirina tiştekî ku xirabî, berbatî, 
gunehî teşkîl dike. 

îsar: 1. îkram. 2. Digel ku ew bi xwe 
mûhtac be jî dîsa ji nefsa xwe 
feraget kirin û îhtiyaca yekî din li 
pêşîya îhtiyaca xwe girtin. 

îstigfar: Ji Ellah -celle celalûh- efûkîrî- 
na gunehên xwe îstirham-kirin, bi 
peyva “estegflrûllah” tobe kirin, ef 
û lêborîna xwe ji Xuda xwestin. 

îstixdam: Girtina mirovekî ji bo kar- 
kirinê, di karekî de dan xebatê, 
dan şigulandin, dan amilandin. 

îtab: Azar-kirin, erz-şikandin, pê de 
geyidîn, şermezar-kirin, “ne afer- 
în ji te re” destê te ne xweş” jê re 
gotin. 

Îtîdal: 1. Di kirin û dozekê de zêde 
neçûn, di nîvî de bûn. 2. Nermahî, 
mûlayîmtî. 3. Wekhevbûn, hevkêş 
bûn. 

Îtîmad: 1. Piştpêbestin, pêbawerbûn. 
2. Asayîş, ewlehî, piştpê-sipartin, 
îstînadkirin. 

Îtîyad: Bi adet kirin, ji xwe re bi xuy 
kirin, ji xwe re xistin bi hîndeka- 
rîyek. 


Îttîba: Peyrewbûn, lipeyçûn, bidûvke- 
tin. 

Îttîhaz: 1. Qebûl kirin, hijmartin, gir- 
tin. 2. Bi malik bûn, wergirtin. 3. 
Bikaranîn, şigulandin. 

Îttîqa: Ji tirsa Xuda xwe ji gunehan 
parastin, xweparêzî. 

îz'ac: Tacîzkirin, can guvaştin, têdergîn 
kirin, acizkirin. 

îz‘an: 1. Têgihiştin, fehmldrin, eql. 2. 
îtaet, guhdarî-kirina li xeberdanê, 
stûxwehr-kirin. 3. Terbîye, edeb. 
Lê guhdarî-kirin, teslîm-bûn, ter- 
bîye, edeb. 

îzafe: 1. Layiq-dîtin, pêve-girêdan. 2. 
Tewandin, pêvekirin, lêzêdekirin. 

îzar: Nixumandeka ji navikê berjêr re 
mexsûs, pêşmal. 


K-k 

Kam: 1. Meram, arzû, emel, daxwaz, 
taleb. 2. Arik, bandev. 3. Lezzet, 
çêj, zewq. 

Kapîtalîzm: Rejîma sermayedarî. Ew 
sîstema ku bingehê wê ev e; xwed- 
iyê sermaye di qada îqtîsadî de 
serbest failîyetê dikin. 

Kaşane: 1. Mal, êwirgeh. 2. Koşk, 
avahîya mezin, çavtêrker û bi 
xeml û rewş. 

Kemal: Gihan, têrê-kirin, temamîtî, 
tamîtî, bêqusûrî, nekêmî. 

Kes xwe nagihîne gwîzeka wî: Ew 
qeder bilind e ku kes xwe nagi- 
hîne gwîzeka wî. Ew qeder qenc e 
ku kes nikare xwe bigihîne dereca 
wî. 

- 

Keyfîyet: 1. Ew qelîte, hal û rewşa ku 
tiştek li serê çawa çêbûye. 2. Kar 
û hadîse. 

Keza = Hakeza: Wekî vê, her wiha, 
wihareng e, bi aynî awayî. 

L-1 

Lebbeyk: Kerem bike, fermo, mezinê 
min emr bikin. 

Letafet: Letîftî, şîrînî. Sipehîtî, Xweşikî, 
bedewtî. Nezaket. Nermî, bêhn- 
ferehî. 

Lîsanê hal: Zimanê hal, maneya ku ji 
rewş û tevgeran dertê. 

M-m 

Malayanî: Bêmane, bêfeyde, gotina pûç, 
tişta ku mirov elaqedar nake, ew 
mijûlahî û tişta ku ji bo dîn û din- 
yaya mirovî feyda nade. 

Malûl: Bi îllet, êşdar, jandar, nexweş, 
xeste. 

Maweraî: Bi ya wiyalî re têkildar, bi 
alema wiyalî re elaqedar. 

Me’lûf: Hatiye hînbûn, bi xuy hatiye 
kirin, unsîyet peyda kiriye. 

Meccanen: Bêpere, belaş, bêhember, 
hema wilo, bi xêra xwe, ji bo 
Xuda. 

Medh û sena: Sitayîş, pesn û medhê yekî 
kirin, bi qencî behsa yekî kirin. 

Mefhûm: 1. Maneya ku ji peyvê dertê. 2. 
Têgiha, ew maneya ku peyvek wê 
îfade dike. 3. Tişta ku hatiye feh- 
mkirin, hatiye berketin, têgiha. 

Mefhûmê mûxalif: Maneya ku ji ziddê 
vê peyvê dertê, maneya berevajî. 


Megfîret: Lêbûrîna Xuda ji bo gunehê 
evdê xwe, rehma îlahî, gufran. 

Megmûm: Gemgîn, gemxwar, keder- 
mend, kovandar, mehzûn. 

Mehwîyet: 1. Rewşa xilasbûna ji 
nuqsanîyên beşerî û dinyayî. 2. 
Tewazû, nefsbiçûkî. 

Meîşet: 1. Jîyîn, abûr. 2. Ew tişta ku ji 
jîyînê lazim. 

Meknûz: Veşartî, tişta ku di erdê de hatî 
veşartin û depokirin, di xezînê de 
hilandî. 

Melahet: Bedewîtî, şîrîntî, xweşî. 

Melekût: 1. Seltenet, hukmdarî û 
padîşahî. 2. Alema rûh û melaîket- 
an. 3. Melaîket û rûh, tiştên asî- 
manî. 

Menewîş: Hinek madenên berraq, pêl- 
lêketina rengên ku li ser camê û 
qumaşan tê dîtin. 

Menfî: 1. Neyênî, ne erênî, nelê. 2. 
negatîf, ne mûsbet. 

Menfûr: Nefretê dida şîyarkirin, ji xwe 
dide dûrkirin, erjeng. 

Menzûme: 1. Dor, dêzî, taqim. 2. Peyva 
bi qafîye, biwezn, hûnandî. 

Meraz: Nexweşî, êş, derd, bela û rewşa 
zor. 

Mesabe: Nirx, qedr û qîmet, hukm, 
derece, mertebe, misl. 

Mewcûdat: Geljimareya mewcûdetê ye, 
bi maneya heyberan, mexlûqatan, 
hemû tiştên ku hatine pêkanîn. 

Mezherîyet: Xuyabûnî, Rewşa xuy- 
abûnê. 

Mezîyet: Xusûsîyeta ku tiştekî ji tiştên 
din vediqetîne, wî ji wan çêtir dike 
û xusûsîyetê jê re bexş dike. 

Mîyar: 1. Pîvana ayarê madenên qîmet- 
dar. 2. Aletê ku dereca safîtî û 
qîmetê tiştekî şanî dide. 

Mûadil: Hevkêş, hevberaber, wekhev, 
hevmeqam, hevcih. 

Mûaheze: 1. Azar-kirin, dev-avêtin. 2. 
Tenkîd. 

Mûamelat: Geljimareya mûamelet e. 1. 
Mûamelatan, bizavan, kirinan. 2. 
Her cure mûnasebetên beşerî yên 
ku bi awayê kar û kirrîn-firotinê 
jîyîn. 3.Di fiqhê de hiqûqê kesay- 
etî û malbatî, eynî heq û mafên 
ku bi mîras, ticaret, deyn û kar re 
elaqedar in. 

Mûayyen: 1. Hatiye dîyarkirin, hatiye 
tayînkirin, dîyarkirî. 2. Qerar pê 
hatiye dayîn. Biryar pê hatiye 
dayîn. 

Mûcahede: 1. Mûcadele, hewldan, 
geyret. 2. Kirina tişta ku nefsa 
mirov naxwaze bi vî awayî ji bo 
gihana hestên manewî terbîyekiri- 
na nefsê ye. 

Mûcib: 1. Ewê ku îcab dike, lazim dike, 
gerek dike. 2. Sebeb, navgîn, 
wesîle. 

Mûcrim: 1. Gunehkar. 2. Qebahetmend, 
sûckar, tawankar. 

Mûdafî: Berevan, bergir, berxwedêr. 

Mûdil: 1. Ewê ku îdlal dike, dixe dala- 
letê, aqil ji serî dibe, ji rêya heq 
dixe. 2. Sifetek ji sifetên Xuda ye, 
maneya wê; ewê ku mirovên ji 
dalaletê re mûsteheq be, wî/ê dixe 
dalaletê. 

Mûessir: 1. Ewê ku tesîr dike, şopê 
dihêle. 2. Ewê ku kederan dide. 
3. Ewê ku peyva wî derbas dibe, 
hukmê wî dimeşe. 


Mûfessel: Bi tefsîlat, bi detay, vewejartî, 
jihev-qetandî. 

Mûheddis: Alimê hedîsê, hedîszan. 

Mûhsin: îhsankar, ewê ku îhsanê dike, 
qencîyê dike, xêrxwaz, xêrhez. 

Mûkerrer: Ducarîkirî, dubare-kirî, ji du 
yan hê zêdetir hatiye kirin. 

Mûlaqat: Hevpeyvîn, sohbet, roportaj. 

Mulkîyet: Xwedîtî, sahibê mal û mul- 
kan. 

Mûmasil: Wekî hev, wê/î di bîr tîne. 

Mûnewwer: 1. Bi ronahî, rewşenbîr, 
berraq, berqînok. 2. Hatiye ten- 
wîrkirin, hatiye rohnîkirin. 3. 
Zana, kulturmend, ronakbîr, 
rohnîmend. 

Mûnezzeh: 1. Bê îhtiyac, yê ku îhtiyaca 
wî bi ti kes û ti tiştî nîn e. 2. Hatiye 
paqijkirin, temîz, salim, dûr. 

Mûnzewî: Ewê ku xwe xistiye qozîkekê, 
ewê ku xwe xistiye goşeyekê û xwe 
ji her kesî dûr kiriye. 

Mûqawemet: 1. Ew berxwedana ku li 
dijî hêza tesîrker qeweta xwe li 
holê datîne. 2. Rawestina li hem- 
berî, berxwedan, serî ji hêza hem- 
ber re netewandin, teslîm nebûn, 
ram nebûn. 

Mûqerrebîn: Ewên nêzîk, ewên ku ji 
Cenabê Heq nêzîk in. 

Mûqtedir: Xwedî desthilatî, xurt, bihêz, 
biqewet, îqtîdarmend. Ewê ku kar 
bi dest wî ve tê. 

Mûqteza: 1. Tiştê ku îqtîza dikin, tiştên 
lazim û pêdivî, lazimî, pêdivêyî. 2. 
Encam û paşînek. 

Mûraqebe: 1. Li ber çav de, bûna di 
bin çavan de, di bin pişkinîn û 
kontrolê de. 2. Nêrîna li alema 
navxweyî ya xwe û noqbûna di 
tefekkurê de. 

Mûreffeh: Ewê di nav refahê de dijî, ewê 
ku her cure îhtiyacên wî hatine 
pêşwazîkirin û temînkirin, ewê 
ku di nav nîmet û destferehîyan 
de dijî. 

Mûsameha: Çavmiç-kirin, xweşbînî, 
guhnedan. 

Mûsawî: Wekhev, hevkêş, ferqnebûna 
yekî ji yên din, ewê di heman hal 
û derecê de ne. 

Mûsebbib: 1. Ewê ku bûye sebeb, ewê ku 
rê ji bo bi holê derketina wê/î vek- 
eriye. 2. Ewê ku peyda kiriye, ewê 
ku îcad kiriye, ewê ku birêkûpêk 
kiriye, ewê ku kiriye, çêkiriye. 

Mûstefîd: Ewê ku îstîfade dike, ewê ku 
feydê bidest dixe, ewê ku qezenc 
dike. 

Mûstegnî: 1. Bêminnet, ewê ku îhtiyaca 
wî nîn e. 2. Ewê ku tenezzul nake, 
li xwe nanihe. 3. Çavtêr, qenaet- 
kar. 4. Ewê ku bi nazik û delalî 
tevdigere. 

Mûsteheq: Ewê ku tiştek û hemberîyek 
heq kiriye, ewê ku îstihqaqê wî 
ye. 

Mûsteqbel: 1. Ewê di pêşîyê de, ewê li 
pêş e. 2. Ew dema tê, ewê ku di 
pêşwextê de çêbibe. 

Mûsteqîm: 1. Rêya rast û durust. 2. 
Rast, ne berwar. 3. Bi exlaq, bi 
îffet. 

Mûşahede: 1. Dîtina tiştekî bi çavan. 2. 
Seyira manewî. 

- 



Mûşexxes: Tişta ku hatiye bişexskirin, 
bicismkirin, bişeklkirin. 2. Tişta 
ku bi çavan tê dîtin û bi destan tê 
destlêxistin. 

Mûtalea: 1. Ji bo qerar pê dayîn li ser 
tiştekî baş fikirîn. 2. Dîtin-nêrîn, 
mûlaheze, têbînî. 3. Ew qerara ku 
baş li serê hatibe fikirîn û ji nû 
hatibe dayîn. 

Mûteessib: 1. Ewê ku teessuba wî heye. 
Ewê ku di berevanîya mijarekê de 
dikeve îfratê. 2. Ewê bi dînê xwe û 
adetê xwe ve bend e, dîndar e. 

Mûtteqî: 1. Ewê ku xwe vedide, xwe jê 
dûr dixe. 2. Ewê ku ji ber ji Xuda 
hez dike û jê ditirse, xwe ji gune- 
han dûr dike. 

Mûwafiq: Guncaw, mûnasib, di cihê 
xwe de. 

Mûwazene: 1. Wekhevbûna halê du 
tiştan, hevkêş bûn. 2. Mûqayese. 
3. Raman, tedbîr. 

Mûyesser: 1. Ew tişta hêsan, ewê ku bi 
sehnayî çêdibe. 2. Nesîb. 3. Tişta 
ku hatiye hêsankirin. 

Mûzeyyen: Hatiye tezyînkirin, hatiye 
xemilandin, hatiye xweşik-kirin, 
zînetdar, bi xeml û rewş. 


N-n 

Naçîz: 1. Bê qîmet, wekî neyî, ne gire- 
ing. 2. Bêçare, nehêja, heqîr. 

Namûtenahî: Bêdawî, ne serî, ne binî. 

Nazil: Ewê ku nizûlê dike, ewê ku ji 
jorê de ber bi jêrê ve peya dibe, 
tê xwarê. 

Nedamet: Nedîm bûn, ji bo kirina 
şaşîyekê gemgîn bûn û poşman 
bûn. 

Nefsanî: Tişta ku ji nefsê tê, bi nefsê re 
elaqedar. 

Nehîf: Zeîf, zirav, şikestber, weza. 

Nehy: 1. Qedege kirin. 2. Men-kirina ji 
wan tiştên ku bi dîtina dînî qedege 
ne. 

Nema: 1. Zêde bûn, pirr bûn, mezin 
bûn. 2. Qezenca diravan, riba, 
faîz. 

Nesîbdar: Ewê ku nesîbê wî heye, nesîbê 
xwe standiye, binesîb, hissedar, 
parmend, behremend, qismetdar. 

Neşw û nema: Gihiştin û mezin bûn, 
hate ajotin û derket. 

Neşwe: Serxweşîya keyfxweşî, şadmanî, 
rûkenî, coş û xuroşî. 

Nezaret: 1. Nêrîn, dîtin, temaşe-kirin, 
awir. 2. Çavnêrî-kirin, seh-kirin, 
mûayene, kontrol. 3. îdare. 

Nezargeha îlahî: Cihê nêrînê, meyz- 
andinxane, fekrgeh. 

Nezarîye: Dîtin-nêrîn, raman û teorî. 

Nîsab: 1. Esilê tiştekî. 2. Tixûb, îşaret. 3. 
Miqdar, tebab, hisse. 4. Dereca bes 
û kafî, hijmara têrker. 5. Di fiqhê 
de sînor û pîvana wek zengîn 
hatin jimartinê, tixûbê biçûktirînê 
dewlemendîyê. 

Nîsyan: Jibîrkirin, bi bîrê nehatin, bi 
aqil nehatin. 

Nizûl: Ji jorê de ber bi xwarê ve peyabûn, 
nazil bûn. 2. Di esnaya rêwengîyê 
de barê xwe li cihekî danîn. 

Nusret: 1. Arîkarî. 2. Arîkarîya îlahî. 
3. Serkeftin, zafer, mûzafferîyet, 
galibîyet. 


P-p 

Perwerde: Hatiye xwedîkirin, hatiye ter- 
bîyekirin, hatiye gihandin, hatiye 
mezinkirin, hatiye tealîmkirin, 
ders û talîm pê hatiye dayîn. 

Pimpimok: Balon. 


Qq 

Qaîm: 1. Ewê di qiyamê de, ewê jipêya. 
2. Mewcûd, heye. 3. Ewê ku cihê 
kesekî digre, dikeve şûna wî. 4. 
Ewê ku tiştekî mûmkin dike. 

Qal: Gotin, peyv, kelam, rêza kelîman, 
ceng, şerr, lihevdan. 

Qelbê selîm: Dilê paqij, qelbê ku safî- 
tîya fitrî ya wî xirab nebûye. 
Qemerî: Bi heyvê re têkildar, heyvî, bi 
heyvê ve taybet. 


R-r 

Rafizî: 1. Ewê ku terk dike, red dike, 
cuda dibe. 2. Ew kesê ku aqîde û 
fikra wî li dijî ya Ehlê Sunnetê ye, 
ew kesê ku ji mezhebekî ji mezhe- 
bên zêdegav ê şîîtîyê ye. 

Ram bûn: Mûtî bûn, teslîm bûn, deste- 
ber bûn, ketina bin fermana yekî 
din, têkçûn, têkşikestin, bezîn, 
binketina xwe qebûlkirin. 

Rayîha: Bêhn, bêhna xweş. 

Riqqet: 1. Nazikîtî, ziravî, tenikîtî. 
2. Nezaket. 3. Di xwebêjîyê de 
tenikîtî û sernermî. 4. Rehmkirin 
û dilovanî. 

Rîsalet: 1. Resûltî, pêgembertî, nebî- 
tî. 2. Teblîgkirina peyva xwe ji 
kesekî, yan jî terefê dîger re. 3. 
Peyamhinêrî, qasidîtî. 

- 

Rîyazat: Geljimareya Rîyazetê ye. Ew jî 
ev e; mirov hindik bixwe, hindik 
raze, tim îbadetê bike. Bi vî awayî, 
nefsa xwe terbîye û perwerde bike, 
bi xwe karibe, xwe li hemberî her- 
amîyê bigre, destê xwe ji zewq 
û sefaya dinyayê bikişîne û nefsa 
xwe bişikîne. 

Rubaî: Ew beyta 1, 2 û 4. malika wê bi 
qafîye ye. Şiêra çar qafîyedar e ku 
bi wezna urûzê tê nivîsîn, çarîne. 

Rûhanîyet: 1. Atmosfera manewîya bi 
rûh re têkildar, halên manewî yên 
ku rûh xurt dikin. 2. Berdewamîya 
hêza manewîya kesayetîyeke ku 
wefat kiriye. 3. Tişta ku bi paqi- 
jkirina rûh û rewan re elaqedar e. 


S-s 

Sadiq: 1. Rast, heqîqî, nesexte. 2. Bi 
sedaqet, semîmî, pêbend. 

Saiq: 1. Ewê ku diajoyê, ajovan, şifêr. 2. 

Sebebê taybet. 3. Amil, kartêker. 
Salih: 1. feyda, lê tê; mûnasib, bikêrhatî. 
Mêrê qenc, mêrê bikêrhatî 2. 
Xwedî selahîyet, destûrmend. 
3. Ewê ku bi xebera ferman û 
qedegeyên dînî dike, ewê xwedî 
exlaqê xweş e, mûtteqî. 

Sanie mûtleq: 1. Çêkerê mûtleq Ellah 
Teala. 2. Aferîner, ewê ku wek ber- 
hemeke hunerê anîye meydanê. 
Se‘adeyk: îfadeyeke dûa û temennîyê 
ye, bi vê maneyê tê; li ser hizûr û 
seadetê be. 

Sefahet: 1. Bi awayekî zêdegavîyane dilê 
xwe xistina zewq, leystik û keyfê. 
2. Bi awayekî zêdeyî îhtiyacê malê 
xwe îsraf-kirin, bikaranîn. 

- 



Sehla mûmtenî: Bi awayekî hêsan û 
rehet îfadekirina maneyên zehf 
zor û zehmet. 

Selahîyet: Karbidestî, peywirdarî, hebû- 
na îzn û heq ji bo kirina tiştekî, 
hebûna hêz û destûrê ji bo kirin 
yan jî nekirina karekî. 

Selamet: 1. Emînbûn û dûrbûna ji derd, 
tengasî, qusûr, kêmasî û yên wekî 
van. 2. Dawîya bi xêr. 3. Riha bûn, 
xilas bûn. 4. Rastî, salimtî. 

Selat: 1. Nimêj. 2. Dûa. 3. Ew dûaya ku 
dema navê Mezinê me Pêgember 
tê gotin, tê kirin. 

Selîm: 1. Semîmî, temîz. 2. Mûkemmel, 
tekûz, saglem, rast, bêqusûr. 2. Bê 
xeter, bê tehlûke, bê zirar. 

Semawat: Geljimareya Sema ye. Bi 
maneya asîmanan e. Dijbera erdê 
ye. Alema jorîn. 

Serzeniş: Minnet kirin, şenaet kirin, 
îtab kirin, erz şikandin. 

Sewqa tebîî: Navajoya xwezayî, dozîna 
siriştî, gerîze, însiyaq. 

Sexawet: Merdî, camêrî, destvekirî, 
çavtêrî. 

Seyyîd: Efendî, beg, giregir, girgirek, 
serek, zilamê seyyîd, mêrê ji Ehlê 
Beyta pêgemberê Xuda -sellellahû 
eleyhî we sellem- 

Seyyîde: Xanim, xatûn, stî, aynî peyvên 
ku ji bo jinan têne bikaranîn. 
Jina seyyîd, jina ji Ehlê Beyta 
pêgemberê Xuda -sellellahû eleyhî 
we sellem- 

Sidqîyet: Rastî, durustî, xalisîtî, qelb- 
pakî. 

Sifetê îlahî: Sifetên Xuda. 

Sileya rahmê: Gihandina têkilîya lêz- 
imtîyê, çûna cem lêziman û pir- 
skirina hal û xatirê û arîkarîya 
wan kirin. 

Siqlet: 1. Giranî, bar. 2. Diltengî, 
Tengasî, dilrehtî. 

Sîrata mûsteqîm: 1 . Rêya rast û durusta 
ku însanî ji Xuda -celle celalûh- 
nêzîk dike. Rêya Îslamîyetê. Rêya 
heq, Rêya rasttirîna ku Xuda jê 
razî, rêya heq. Rêya ku pêgember, 
welî, salih, siddîq li serê ne. 2. 
Pira sîratê; ew pira zehf û teng û 
zehmet e ku însan bikare di ser de 
derbas bibe, ewa ku li ser cehen- 
nemê tê danîn û însan jî di ser de 
dibûrin û diçin cennetê. 

Sîrayet: Ji mirovekî yan jî heywanekê 
çûn û ketin û gihiştina bi yekî 
din. 

Sîtil: Qoşxane, beroş, firaga mezin û 
fereha ji bo xwarin pijandinê. 

Sûal: Pirs. 

Suflî: 1. Nizm, yê li jêrê, 2. Ewê ku 
qiyafetê wî pîs be, xirpanî, xirto- 
pirto. 

Sulbî: Ji piştê, yê kinês û zurrîyetê re 
têkildar. 

Sûretê heq: Bi zahirê xwe dîtina semîmî 
û rast. 


Ş-ş 

Şayan: Mûnasib, guncaw, lê tê, babet, 
layiq. 

Şecaet: Mêrxasî, agîdî, lehengî, nebezî, 
qehremanî, wêrekî, dilpakî, 
çavnetirsî, dilêrî, dilawerî. 


Şefaeta uzma: Mehdera mezintirîn. 
Roja qiyametê şefaet-kirina 
Mezinê me Hezretê Pêgember ji 
bo mûmînan. 

Şehadetname: 1. Dîploma, pêbawer- 
name ew kageza ku di dawîya 
xilaskirina mektebekê de tê dayîn. 
2. Tesdîqname. 3. Ruxset ruxset- 
name. 

Şehwanî: Dilbijênî, erotîk, ew tişta ku 
şehwetê şîyar dike, bi şehwetê re 
têkildar. 

Şi‘rîyyet: Taybetmendîya xasa şiêrê, bi 
şiêrê re têkildar. 

Şîfabexş: Ewê ku şîfayê dide, noşdarîyê 
dide. 

Şimûl: l.Ewa ku dide ber xwe, dixe 
navbera xwe. 2. Aîdbûn, şanîdan. 


T-t 

Tabîetê esilî: Exlaqê eslî, rewîştê eslî, 
karaktêrê eslî, xuy û adetê ku ji 
aferandinîyê tê, adet, fitret. 

Tadîla erkanan: Edakirina îbadetan 
bi tekûzî, bi awayekî rîayetkirina 
esasên îbadetan; nimêjkirin bi 
awayekî ji usûlên wê re guncaw 
û mûnasib. 

Taet: Bicih anîna fermanên Xuda, îba- 
det. 

Tarawet: Tazetî, terîtî. 

Tazîm: Mezinkirin, hurmetkirin, xatir- 
girtin. 

Te’lîf: 1. Lihevanîn; danbihevxweşkirin, 
pev-xweşkirin, pev-dan-hezkirin 
2. Berhem nivîsandin, komkirin, 
rêzkirin. 3. Berhema nivîsayî, li 
holê danî. 

- 

Te’yîd: 1. Xurtkirin, destek-kirin, 
saglemkirin. 2. Rast-dêrîn, xurt- 
kirin. 

Teassub: Rehgirtin, terefdarîya bi zêde- 
gavî, pêbendbûna bi kor koraneyî, 
israrkirina di batil de. 

Teb‘a: 1. Raîye, ewê ku din îdareya dew- 
letekê de bin, ewê ku peyrewê yekî 
din e. Xelk, ehalî. 

Tebaruz: Belîbûn, xuyabûn, barizbûn. 
Tebrîe: derxistina temîzê, xilaskirina ji 
tohmet û zenê, bêguneh îlankirin, 
bêsûc jimartin û qebûlkirin. 
Tecerrud: 1. Dest ji her tiştî berdan û 
sade berê xwe dana Xuda. 2. Xwe 
xwerû-kirin, xwe rût û tazîkirin. 
Tecessus: 1. Xebatkirin ji bo hîn- 
bûna sirrên kesekî, yan jî hîn- 
bûna nehênîyên nava yekî. 2. 
Meraqkirin û lêkolîn kirina li ser 
yekî. 

Tedarik: Hazirî, amadekarî, di dest xwe 
de hiştin, saglem kirin. 

Tedebbur: Tefekkurkirina dawîya xwe, 
fikirîna heqîqetê ye. 

Teessur: Di bin tesîrê de man, qerem- 
sarî, hêvî-windakirin. 

Tefekkura mewtê: Fikirîna di mirinê 
de, hizirîna mirinê û hazirîya 
manewî ji bo axretê. 

Tefrît: Zêde zêde îhmalkirin û sistî 
şanîdan. 

Tehdîd: Hidûd danîn, sînordarkirin, 
tixûbdarkirin. 

Teheqquq: Realîze bûn, bicih-hatin, 
bi meydanê hatin, çêbûn, qetîyet 
bidest xistin. 

- 



Tehessus: Bi hest bûn, hismendbûn, 
hestgerm bûn. 

Tekamul: Pêşhata ku gav bi gav tê 
meydanê. Guhertina ku gav bi 
gav pêktê, şekil guherandin û 
pêşveçûn, bi kemalê gihan. 

Tekerrur: Dîsa bûn, dubare bûn, ducarî 
bûn, tekrar bûn. 

Tekrîm: Îhtîram şanîdan, bilind-kirin, 
qedr-girtin, mezin kirin. 

Telaqqî: Têgihiştin, dîtin-nêrîn, dan 
hînkirin, wergirtin. 

Temakarî: 1. Hirs, çikûsî, çavbirçîtî. 
2. Bi şiddet xwestin, Arzûya di 
dereca îfratê de. 

Temaşe: 1. Bi zewq seyrkirin, meyzan- 
din, nêrîna bi keyf û şahî. 2. Ger 
û geşt kirin. 

Temayul: 1. Bi terefekî ve rast xwehrbûn, 
meylkirin. 2. Terefdarbûna ji bo 
tiştekî yan kesekî ye, 3. Elaqe- 
şanîdan e. 

Temayuz: Xwe şanîdan, bilindbûn. 

Teqwa: 1. Tirsa ji Xuda, bi tirsa ji 
Xuda xwe parastina ji heram û 
qedegeyên dînî. 2. Bicihanîna fer- 
manên Xuda û xwe parastina ji 
nehyên Xuda. 

Teraqqî: 1. Zêdekirin, pêşveçûn, bilind- 
bûn. 2. Hatina ji bo halekî baştir. 

Terettub: 1. Hatin bi rêz-kirin, rêza wî 
hatin, ji rêzê bûn. 2. Aîd bûn, îcab 
bûn, lazim bûn. 3. Ketina karekî bi 
ser milê yekî. 

Tesedduq: Sedeqe dan. 

Teselsul: Peyapey hatin, hev taqîbkirin, 
zincîr-bûn. 

Tesellut: 1. Siwarbûna li ser stûyê hinek 
mirovan. 2. Hukmkirina li wan. 
3. Kolekirina wan. 4. Standina 
îradeya wan. 5. Bindestkirina 
wan. 

Tesewwir: 1. Di zêhnê xwe de zindîki- 
rin, xeyalkirin, anîn ber çavan, 
fikirîna tişta ku mirov bike. 2. 
Fikirîna kirina tiştekî. 

Tesfîye: Safîkirin, temîzkirin. 

Teşbîh: Bi hev şibihandin, li hev qiyaski- 
rin. 

Teşehhud: Di nimêjê de tehîyyat xwen- 
din û bi qasî xwendina vê dûayê 
rûniştin. 

Teşmîl: Şamil kirin, weşandin, fereh 
kirin, berfereh kirin. 

Teşne: 1. Tî, têhn. 2. Bi arzû, bi hewes, 
xwazyar. 

Tewcîh: 1. Ber-dana alîyekî mûeyyen, 
vegerandin. 2. Axaftin û xîtabeta 
ji bo kesekî. 3. Daxuyandin, tef- 
sîrkirin. 

Tewdî: 1. Bi emanetkirin. 2. Teslîmkirin, 
sipartin. 

Tewflq: 1. Arîkarîya Xuda. 2. Aheng û 
mûwafiq hatina daxwaz û kirinên 
evdî ji bo teqdîra Xuda. 

Tewsîf: 1. Wesifandin, mahîyet û wesfên 
tiştekî li holê danîn. 2. Bi kitekit- 
eyî tarîfkirin, saligdan. 

Tewzî: 1. Belavkirin. 2. Dana para her 
kesî ye. 

Tewzîat: Karên belavkirina para herkesî 
ji bo wî ye. 

Texeyyul: Di xeyalê de sûret pê bexşîn, 
anîn bîra xwe, di zêhn û mejîyê 
xwe de candarkirin. 


Teyeqquz: Hişyarî, şîyar-man. 

Tezarrû: 1. Zarezar kirin, laklak kirin, 
lavlavkirin. 2. Bi tirs û tewazû li 
ber Xuda gerîn, dûa jê kirin. 

Tezkîye: Paqij-kirina nefsê ji her sifet û 
meylên xirab, temîzkirin, sipîki- 
rin, bi exlaqê xweş xemilandin. 

Tezyîn: Xweşik-kirin, sipehî-kirin, 

bedew-kirin, ciwan-kirin, keşxe- 
kirin, bi rewş-kirin, xemilandin. 

U-u 

Ucib: Xwe ecibandin, serxweveçûn, 
kubartî, quretî. 

Umde: 1. Tişta ku mirov xwe bispêrîyê, 
pê bawer bibe. 2. Prensîb, sereta. 

Uqba: Axret, di piştî dinyayê. 

Uswe’yê hesene: Nimûneya sipehîtirîn, 
nimûneya îmtîsalê, nimûneyê 
ji hemû nimûneyan sipehîtirîn 
Hezretê Mûhemmed pêgemberê 
Xuda. 


W-w 

Wasil bûn: Gihan, bi mirada xwe 
gihiştin. 

Weqar: 1. Sergiran, heddê-xwe-zan, 
xwenas, parastina heysîyeta xwe, 
temkîn. 2. Sebr. 3. Heybet. 

Weset: 1. Navîn. 2. Navber. 3. Navîngir; 
ne îfrat û ne tefrît. 4. Ew herêm, 
yan jî wezîyet û derdora ku mirov 
di navê de be. 

Wiqûfîyet: Bi kûrahî fehm kirin, zanîn, 
xeberdar bûn. 

X-x 

Xatîme: 1. Dawî, xilasek, nîhayet. 2. Beşa 
encama berhemekê, paşgotin. 

Xebaset: Xirabî, pîsîtî, necistî. 

Xeşiyet: 1. Tirs û xewf. 2. Hurmeta li 
hemberî heybeta manewî. 

Xeşyetûllah: Tirsa ji Xuda, sawa ji 
Xuda. 

Xilqet: Aferîn, xulkqiyet. 

Xudgem: 1. Xwedbîn, ewê ku xwe tenê 
dibîne, ezperestî, tekebbur. 2. 
Ezperest, menfletçî, ewê ku gema 
xwe tenê dixwe. Ewê ku menfieta 
xwe tenê dihizire. 

Xusûmet: 1. Dijminahî, nedostî. 2. 
Ziddîyet, neyartî, nehezî. 3. 
Xesimtî, rewşa xesimbûnê. 

Xuş‘û: 1. Li hemberî Xuda bitirs û bi 
hezkirin îtaet kirin, ew halê ku ji 
vê hestê tê meydanê. 2. Dilnizmî, 
nefsbiçûkî, tewazû. 


Zebûn: 1. Zeîf. 2. Bêtaqet, bêhêz, bême- 
cal. 3. Bêçare, reben 4. Kedermend, 
dilbikul. 

Zira’: Zend. 


Y-y 

Ye’s: Hêvî-neman, qerem-sarî, bi xwe 
nebawerî. 


Z-z 

Zafîyet: Zeîftî, lawazî, wezayî. 

Zahid: Xwedî zuhd. Ewê xwe ji tiştên 
heram û bi şubhe dûr dike ji bo 
nekeve nav tiştên heram û guneh. 
Ewê ku dilê xwe nexistiye malê 
dinyayê. Ewê ku xwe ji tiştên 
bişubhe jî dûr dike. Ewê ku bi 
tirsa Xuda destê xwe ji nîmetên 
dinyayê dikişîne. 

